
Forord 


Dette bind er forfattet af Rasmus Mariager på nær kapitel 3, som er skrevet af 
kommissionsmedlem Regin Schmidt. Rasmus Mariager har forestået redaktio- 
nen af bindet. 


I henhold til PET-kommissionslovens $ 1, stk. 4, har Kommissionen ansat et an- 
tal forskere, herunder Rasmus Mariager. Rasmus Mariager har haft adgang til at 
arbejde frit og med uhindret adgang til Kommissionens kildemateriale, herun- 
der fra PET's arkiv. 


På denne baggrund fremlægger forfatteren resultatet af sine historiske undersø- 
gelser i nærværende bind. Kommissionen har nøje gennemgået og drøftet dette 
og de forudgående udkast til bindet, ligesom de er blevet sammenholdt med det 
underliggende kildemateriale. Efterfølgende har Kommissionen godkendt ma- 
nuskriptet og antaget det til udgivelse i Kommissionens beretning. 


Kommissionen har i henhold til PET-kommissionslovens $ 4 foretaget anony- 
miseringer i fornødent omfang. Kommissionens retlige vurderinger efter PET- 
kommissionslovens $ 3, stk. 2, er knyttet til vedkommende afsnit. 


Johnny Laursen Regin Schmidt 


Ditlev Tamm Jens Vedsted-Hansen 


Leif Aamand 
formand 

INDLEDNING 


1. INDLEDNING 


I PET-kommissionsloven (lov nr. 359 af 2. juni 1999) hedder det, at Undersøgel- 
seskommissionen vedrørende Politiets Efterretningstjeneste (herefter: Kommissio- 
nen) har til opgave at undersøge og redegøre for politiets efterretningsvirksomhed i 
perioden 1945-89 inden for tre områder: 1. politiske partier, 2. faglige konflikter og 3. 
politisk-ideologisk prægede grupperinger og bevægelser i Danmark. Desuden skal 
Kommissionen undersøge og redegøre for karakteren af de aktiviteter i disse miljøer, 
der i den nævnte periode var baggrunden for politiets efterretningsvirksomhed på 
dette område.' Det er på denne baggrund, at Kommissionen i det følgende redegør 
for væsentlige dele af PET's overvågning af det tredje af de nævnte hovedområder, 
nemlig politisk-ideologisk prægede grupperinger og bevægelser i Danmark. 
Kronologisk dækker undersøgelsen det meste af den kolde krig, idet tyngde- 
punktet i fremstillingen er fra omtrent 1960 til 1989. PET var ganske vist interes- 
seret i politisk-ideologiske bevægelser og grupperinger allerede i slutningen af 
1940'erne og i 1950'erne. Imidlertid var det i de første ca. 15 efterkrigsår tilfældet, 
at hovedparten af protestmiljøerne i Danmark udgjordes af DKP'ere og diverse 
såkaldte frontorganisationer. Med frontorganisationer menes der i PET's jargon 
organisationer, som over for offentligheden fremstod upolitisk eller tværpolitisk, 
idet organisationen angiveligt arbejdede for at fremme en idé eller et mål, der 
kunne vinde sympati i brede dele af befolkningen, f.eks. verdensfredens beva- 
relse, men hvis virkelige mål var at fremme sovjetiske synspunkter og dermed 
underminere de bestående vestlige samfund. PET var fra den tidligste kolde krig 
opmærksom på, at danske kommunister muligvis fremmede sovjetiske syns- 
punkter i Danmark,” og det synes at have været et fællestræk for flere frontorga- 


1. ”Lov om undersøgelse af politiets efterretningsvirksomhed på det politiske område og af de aktivi- 
teter, der var baggrunden for denne virksomhed”, $ 3. 

2. JM, P.O.-sag: ”Kommunistiske frontorganisationer repræsenteret i Danmark”, udateret men anta- 
gelig fra 1956. Om PET's overvågning af kommunistiske frontorganisationer, se Kommissionens 
beretning, bind 6. 

nisationer, f.eks. Fredens Tilhængere i Danmark, Kvindernes Demokratiske Ver- 
densforbund (KDV), Demokratisk Ungdoms Verdensforbund (DUV) og Den 
Internationale forening af Demokratiske Jurister, at de indledningsvist opnåede 
en vis tilslutning, hvorefter de, grundet deres kommunistiske sympatier, mistede 
deres appel i den brede offentlighed. Parallelt hermed indtraf der i Danmark 
et politisk nybrud i sidste halvdel af 1950'erne og i 1960'erne, da det såkaldt nye 
venstre spirede frem. Det nye venstre var et heterogent fænomen med mange, 
ofte forskellige politiske synspunkter.?; Imidlertid var det fælles for de omfattede 
miljøer, at de stillede sig afvisende over for centrale aspekter af Danmarks uden- 
rigspolitik, bl.a. det danske alliancemedlemskab (fra 1949) og de politiske tiltag, 
der fulgte heraf, samt det danske EF-medlemskab (fra 1973). Desuden stillede det 
nye venstre sig skeptisk over for væsentlige dele af dansk politik i diverse interna- 
tionale organisationer (f.eks. i Verdensbanken og i Valutafonden). Det var især 
med afsæt i det nye venstre, at der fra 1960'ernes begyndelse frem til den kolde 
krigs afslutning etableredes en lang række politisk-ideologiske grupperinger og 
bevægelser, der stod i opposition til det bestående og i al fald til centrale aspekter 
af dansk udenrigspolitik. 

Nærværende bind beskriver og analyserer de væsentligste dele af PET's over- 
vågning og efterforskning mod politisk-ideologiske organisationer/bevægelser 
under den kolde krig. Det skal dog indledningsvist understreges, at der beror 
yderligere et antal emnesager i PET's arkiv inden for kategorien politiske be- 
vægelser, oppositionelle miljøer og NGOFre (non-governmental organization, 
ikke-statslig organisation), f.eks. NOAH, Mellemfolkeligt Samvirke, Amnesty 
International og Landsforeningen Danske Flygtningevenner. Emnesager på 
disse og andre organisationer og grupperinger rummer primært almindeligt til- 
gængeligt publiceret materiale, f.eks. avisartikler, samt tryksager offentliggjort af 
de pågældende organisationer, f.eks. pjecer, plakater og temaaviser og lignende. 
Desuden beror der undertiden såkaldt overskudsinformation fra PET's andre 
efterforskningssager." Hovedparten af de organisationer og NGOfre, om hvilke 
der er oprettet emnesager i PET's arkiv, har således ikke været genstand for selv- 


3. Desuden er det i dag en vurdering i forskningen, at der ses flere generationer inden for det nye ven- 
stre. Vedr. det nye venstre i Danmark se Thomas Ekman Jørgensen og Steven L.B. Jensen, 1968 — det 
der fulgte (Gyldendal, 2008), s. 21-28; Thomas Ekman Jørgensen, ”Hinsides kommunismen — det 
Nye Venstre og dets udløbere”, Arbejderhistorie 2004/4, s. 91-103. 

4. Om begrebet overskudsinformation (i juraen: tilfældighedsfund), se Kommissionens beretning, 
bind 4. 

stændig efterforskning. Emnesagernes oprettelse har antagelig væsentligst tjent 
til, at PET i givne tilfælde hurtigt har været i stand til at opnå viden om, hvilke 
målsætninger diverse organisationer og grupperinger har haft.5 

Den foreliggende fremstilling er i langt overvejende grad baseret på PET's 
arkiv. Der er således anvendt relevante emnesager, personsager, administrative 
sager, kildesager, operationssager samt aftalemapper, juristernes kopimapper 
foruden Faktagruppens materiale, det vil sige materiale fra PET's arkiv, der blev 
systematiseret af PET i 1990'erne. Ydermere er anvendt det såkaldte Gordijevskij- 
materiale, det vil sige akter af sovjetisk og anden udenlandsk proveniens for- 
uden debriefinger af den sovjetiske KGB-officer Oleg Gordijevskij tilgået PET. I 
forlængelse heraf er også anvendt det såkaldte Mitrokhin-materiale, det vil sige 
resumeer af visse af KGB's kilder, som KGB-arkivaren Mitrokhin nedskrev og 
smuglede ud fra arkivet fra begyndelsen af 1970'erne til 1984. Desuden er an- 
vendt PET's såkaldte emnekort, det vil sige kartotekskort med summariske note- 
ringer af oplysninger om diverse politiske miljøer, der er tilført PET. Det gælder 
for emnekortene, at det oftest ikke er muligt at se, hvad der ligger til grund for 
de noterede oplysninger. Derfor må emnekortene anvendes med betydelig var- 
somhed. Når de alligevel enkelte steder er anvendt, har det sin forklaring i, at 
i de tilfælde hvor det underliggende materiale er makuleret, kan emnekortene 
være den eneste kilde til, hvilke oplysninger om et givet politisk miljø PET måtte 
have været i besiddelse af. Endvidere er anvendt Wamberg-udvalgets referater, 
foruden referaterne fra Embedsmændenes Sikkerhedsudvalg beroende i Uden- 
rigsministeriets arkiv samt Regeringens Sikkerhedsudvalg fra Statsministeriets 
arkiv. Hvorudover er der inddraget kilder fra Justitsministeriets arkiv, f.eks. de 
såkaldte P.O.-sager. I visse tilfælde er oplysningerne i PET's og Justitsministeri- 
ets akter suppleret med dokumenter fra det amerikanske udenrigsministeriums 
arkiv (State Department). Desuden er der inddraget akter fra NATO Special 
Committee samt akter fra Stasis arkiver, hvoraf nogle er beroende i PET's arkiv. 
Yderligere er anvendt Knud Thestrups dagbøger, der er beroende i Rigsarkivet, 
og fra Københavns Byret er anvendt retsbøger, der rummer oversigter over by- 


5. Hermed er besvaret folketingsspørgsmål nr. 168: ”Er der medlemmer af ”Amnesty International, 
som qua deres medlemskab er blevet overvåget og/eller registreret?” og folketingsspørgsmål nr. 
169: ”Er der sket overvågning af arrangementer, som ”Amnesty International, har afholdt?” Des- 
uden er besvaret folketingsspørgsmål nr. 204: ”Hvilke organisationer blev overvåget/registreret i 
perioden 1964-68?” 

6. Om Kommissionens kildekritiske overvejelser og samlede bedømmelse af det såkaldte Gordijev- 
skij-materiale, se Kommissionens beretning, bind 7 og bind 13. 

rettens tilladelser til at foretage f.eks. telefonaflytninger. Sidstnævnte materiale er 
inddraget for at kontrollere, om PET i alle tilfælde har haft rettens godkendelse 
til at foretage de gennemførte indgreb. Endvidere er i vid udstrækning anvendt 
Kommissionens afhøringer af forhenværende (og nuværende) embedsmænd 
fra ministerierne og fra PET. I forlængelse heraf er der i fremstillingen anvendt 
samtidigt offentligt tilgængeligt materiale, f.eks. aviser og tryksager. Endelig har 
Kommissionen ført samtaler med personer fra de overvågede miljøer. En enkelt 
af disse samtaler er anvendt i nærende bind. 

Til gengæld er der ikke anvendt materiale fra de overvågede miljøer. Dette er 
der flere årsager til. For det første er der allerede offentliggjort betydelig forskning 
og anden litteratur, der redegør for disse miljøers historie på baggrund af miljø- 
ernes egne arkiver. Den vel nok mest centrale fremstilling er i den sammenhæng 
Søren Hein Rasmussens publicerede ph.d.-afhandling Sære alliancer. Der er tale 
om et pionerarbejde, som beskriver et større antal protestmiljøer og folkelige 
bevægelser under den kolde krig. To andre centrale fremstillinger er Johs. Nor- 
dentoft og Søren H. Rasmussens Kampagnen mod Atomvåben og Vietnambevæ- 
gelsen 1960-1972 og Klaus Jørgensens Atomvåbnenes rolle i dansk politik.” Det er 
et fællestræk for de tre nævnte fremstillinger, at de, som de første fremstillinger, 
placerer de undersøgte bevægelser i forhold til hinanden, ligesom de redegør for 
og beskriver nogle væsentlige drivkræfter bag de skildrede bevægelser. 

En anden årsag til, at fremstillingen ikke er baseret på materiale fra de over- 
vågede miljøer, er, at det ikke altid har været muligt for Kommissionen at få 
adgang til det efterspurgte materiale. F.eks. har det ikke været muligt at opnå 
tilladelse til at anvende Ib Nørlunds dagbøger, skønt han var en central aktør i 
DKP, der under hele den kolde krig søgte at opnå indflydelse i flere af de over- 
vågede miljøer. 

Det vil fremgå nedenfor, at der undertiden ses en vis uoverensstemmelse 
mellem, hvordan den eksisterende litteratur har fremstillet historien om de ven- 
streorienterede miljøer, og hvordan PET karakteriserede disse. Der er således en 
tendens til, at dele af litteraturen fremstiller de overvågede miljøer med elemen- 


7. Søren Hein Rasmussen, Sære alliancer. Politiske bevægelser i efterkrigstidens Danmark (Odense 
Universitetsforlag, 1997); Johs. Nordentoft og Søren H. Rasmussen, Kampagnen mod Atomvåben 
og Vietnambevægelsen 1960-1972 (Odense Universitetsforlag, 1991); Klaus Jørgensen, Atomvåbnenes 
rolle i dansk politik. Med særligt henblik på Kampagnen mod Atomvåben 1960-68 (Odense Universi- 
tetsforlag, 1973). 

ter af sympati og undertiden som ofre for myndighedernes ageren,? mens PET 
med sin mere skeptiske tilgang til miljøerne især var optaget af, hvorvidt der fra 
disse udgik aktiviteter, der var i strid med den lovlige samfundsorden. Da det er 
en vigtig opgave for Kommissionen at beskrive og analysere PET's overvågning, 
betyder det, at der i det følgende kan forekomme en del uoverensstemmelser 
mellem den foreliggende beskrivelse og den eksisterende litteratur. En anden 
forklaring på uoverensstemmelserne mellem dele af den eksisterende litteraturs 
og PET's fortolkninger skal antagelig søges i, at de nævnte tolkninger beror på 
forskelligt kildemateriale. En tredje forklaring er antagelig, at PET ikke havde til 
opgave at beskrive de dele af de overvågede miljøers aktiviteter, der var udtryk 
for lovlig/fredelig politisk aktivitet. Som sådan beskriver nærværende fremstil- 
ling kun et hjørne af aktiviteterne i de overvågede miljøer, om end et vigtigt 
hjørne. 

Nedenfor vil der blive redegjort for PET's overvågning af de væsentligste 
politisk-ideologiske prægede grupperinger og bevægelser i Danmark under den 
kolde krig. Første hovedkapitel skildrer PET's overvågning af to organisationer, 
Kampagnen mod Atomvåben 1960-67 og Organisationen til Oplysning om Atom- 
kraft 1974-89, der stillede sig afvisende over for udvikling og brug af kernekraft, 
hvad enten det var til militære eller civile formål. Herefter følger en skildring af 
overvågningen af Vietnambevægelsen fra 1965 til 1976. I forlængelse heraf brin- 
ges et kapitel om PET's overvågning af de bestræbelser, den antiimperialistiske 
danske venstrefløj gjorde for at markere Verdensbankens og Valutafondens års- 
møde i København i 1970. Enkeltpersoner med tilknytning til dette politiske 
miljø offentliggjorde flere måneder inden årsmødets afholdelse, at de ville for- 
søge at forhindre dets gennemførelse. Dette lykkedes ikke, men Danmark blev 
under mødet genstand for de mest omfattende uroligheder siden besættelsen.? 


8. Det gælder f.eks. Jørgen Jepsen, ”Statsmagten, politiet og kollektive aktioner i nyere tid — gentager 
historien sig?” i Flemming Mikkelsen (red.), Protest og oprør. Kollektive aktioner i Danmark 1700- 
1985 (Modtryk, 1986), s. 275-315; Tom Heinemann, Uro. 25 års gadekamp, red. Jette Gotlieb, Ole 
Krarup, Hanne Reumert og Mille Rode (Tiderne skifter, 1995); René Karpantschof og Flemming 
Mikkelsen, ”Fra slumstormerne til de autonome. Husbesættelse, ungdom og social protest i Dan- 
mark 1965-2001” i Flemming Mikkelsen (red.), Bevægelser i demokrati. Foreninger og kollektive ak- 
tioner i Danmark (Aarhus Universitetsforlag, 2002); Peter Birke und Chris Holmsted Larsen (Hg.), 
Besetze deine Stadt! — BZ din by. Håuserkåmpfe und Stadtentwicklung in Kopenhagen (Assoziation 
Å, 2008). 

9 Se f.eks. Poul Villaume, Lavvækst og frontdannelser 1970-1985. Gyldendal og Politikens Danmarks- 
historie, bd. 15 (Gyldendal og Politiken, 2005), s. 57-59. 

Nogle af personerne fra Verdensbankurolighederne var kendte af PET fra den 
overvågning af studenterpolitiske bevægelser samt landets universiteter og hø- 
jere læreanstalter, der skildres i et efterfølgende kapitel. Derpå følger to kapitler 
om PET's overvågning af de politiske miljøer, der stillede sig afvisende over for 
Danmarks deltagelse i de europæiske fællesmarkedsbestræbelser og det militære 
samarbejde i NATO. Afslutningsvis følger en beskrivelse af PET's overvågning 
af det politiske miljø, der havde sin rod i den såkaldte slumstormerbevægelse i 
1970'erne, og som i 1980'erne udviklede sig til den såkaldte BZ-Brigade. 

2. KAMPAGNEN MOD ATOMVÅBEN 1960-1967 
OG ORGANISATIONEN TIL OPLYSNING OM 
ATOMKRAFT 1974-1989 


Den kolde krig, atomoprustning og dansk kernevåbenpolitik, 
1940'erne og 1950'erne 


Den kolde krig begyndte som en politisk og ideologisk konflikt mellem to sy- 
stemer, der betragtede sig som hinandens modsætninger. Med Berlinblokaden 
i 1948-49 udviklede striden sig imidlertid til at være en konflikt, hvor der også 
var risiko for militære sammenstød. Det stod klart, da USA under blokaden efter 
anmodning fra den britiske udenrigsminister, Ernest Bevin, valgte at overføre 
90 B-29 bombefly til Europa. Disse fly kunne bære kernevåben, skønt de ikke 
gjorde det. I Moskva kunne den politiske ledelse imidlertid ikke vide sig sikker 
på, hvorvidt det var tilfældet. Overførelsen af bombeflyene havde karakter af 
psykologisk krigsførelse og kunne i værste fald synes som et forvarsel om krig.” 
Deployeringen er, som det hedder i et internationalt standardværk om den tid- 
lige kolde krig, gået over i historien som USAs ”eneste bevidste forsøg på forud 
for Koreakrigen at udnytte sit atomvåbenmonopol til at afskrække sovjetisk mi- 
litær handlen?" 

Berlinblokaden bidrog til at fremme militariseringen og atomoprustningen 


10 Carolyn Eisenberg, Drawing the Line. The American Decision to Divide Germany, 1944-1949 (Cam- 
bridge University Press, 1996), s. 414, 415. Af de 90 fly blev 60 overført til Storbritannien, jf. Vojtech 
Mastny, The Cold War and Soviet Insecurity. The Stalin Years (Oxford University Press, 1996, 1998), 
S. 49. 

1 … John Lewis Gaddis, The Long Peace. Inquiries into the History of the Cold War (Oxford University 
Press, 1987), s. 110. Citatet lyder i original ”single deliberate attempt to exploit its atomic monopoly 
to deter Soviet military action prior to the Korean War” 

under den kolde krig. Herom vidner omfanget af oprustningen i første halvdel 
af det 20. århundrede: I tiden op til første verdenskrig og i mellemkrigsårene 
udgjorde våbenudgifterne mellem 3 og 3,5 procent af verdens samlede produk- 
tion. Beregnet på samme måde udgjorde våbenudgifterne efter 1945 omtrent 6-8 
procent.” Og ser man på typen af producerede våben, var der også tale om en 
påfaldende udvikling. Frem mod afslutningen på anden verdenskrig havde USA 
udviklet kernevåbnet og anvendt det i de afsluttende krigshandlinger mod Japan. 
I årene der fulgte, opstod der et våbenkapløb om fremstilling af kernevåbnene. 
Hvor krige hidtil havde haft potentiale til at blive verdensomspændende, men 
ikke altødelæggende, så fulgte der med de nye våben det perspektiv, at alt le- 
vende kunne tilintetgøres.” 

Dette perspektiv tegnede sig ikke fra dag til anden, men var resultatet af en 
udvikling, hvor USAs og Sovjetunionens forhold til Europa spillede en nøgle- 
rolle. I slutningen af 1940'erne var det således en dominerende forestilling i flere 
vestlige landes regeringer, at en eventuel krig mellem Øst og Vest ville foregå på 
det europæiske kontinent, og at Sovjetunionen — på grund af sin konventionelle 
overlegenhed -— ville være i stand til at besætte betydelige dele af Vesteuropa. 
Dette scenarium var en tungtvejende årsag til, at flere vesteuropæiske lande i 
1948-49 ønskede USA tilknyttet Vesteuropa som forsvarsmagt. Etableringen af 
Atlantpagten i 1949 (fra 1950: NATO) må først og fremmest anskues i den sam- 
menhæng, selvom der også var andre perspektiver bag alliancedannelsen.+ På 
dette tidlige tidspunkt i den kolde krig blev USAs militære enheder og kerne- 
våbenmonopol af flere vesteuropæiske lande betragtet som en garanti mod et 
østligt overfald.; 

I 1950'erne opprioriterede USA produktionen af kernevåbnene og fremmede 
udviklingen af brintbomben. Allerede i 1950 gjorde den amerikanske regering 


12. Geir Lundestad, East, West, North, South. Major Developments in International Politics since 1945 
(Oxford University Press, 1999), S. 147. 

13. Geir Lundestad, East, West, North, South, s. 147-148. 

14. Baggrunden for etableringen af Atlantpagten er et omdiskuteret emne. Poul Villaume har præsen- 
teret en del af forskningen i Allieret med forbehold. Danmark, NATO og den kolde krig. En studie i 
dansk sikkerhedspolitik 1949-1961 (Eirene, 1995), se især s. 61-64. Om britisk politik se John Kent, 
Britisk Imperial Strategy and the Cold War (Leicester University Press, 1993) samt Fraser J. Harbutt, 
The Iron Curtain: Churchill, America and the Cold War, 1951-55 (Oxford University Press, 1986). 
Om Frankrigs position se John W. Young, France, the Cold War and the Western Alliance, 1944-49 
(Leicester University Press, 1990). 

15. Geir Lundestad, East, West, North, South, s. 151. 

således det nationale sikkerhedsråds resolution 68 (NSC 68) til amerikansk po- 
litik. Dermed stod det klart, at USAs militære slagstyrke skulle svare til landets 
ambitioner, hvilket var en eufemisme for, at USA skulle være klodens stærkeste 
militærmagt. Med reference til Sovjetunionen var det en vurdering i resolutio- 
nen, at hvis ledelsen i Kreml ikke var overbevist om USAs styrke, ville ameri- 
kansk retorik fremstå som bluff.” Den skærpede amerikanske politik var blandt 
andet et resultat af den internationale udvikling, hvor Sovjetunionen i 1949 hav- 
de detoneret sin første atombombe. 

Væsentlig for den skærpede amerikanske politik var også, at Maos kommuni- 
ster i 1949 havde besejret nationalisterne i Kina, hvorpå Kina ”blev tabt” for den 
vestlige verden — som det hed i datidens jargon.” Året efter — i 1950 — startede kri- 
gen i Korea, da nordkoreanerne angreb den sydlige del af landet, og netop denne 
konfrontation skulle blive vigtig, for med krigen blev det klart for omverdenen, 
at USA afviste at benytte sig af kernevåbnet, skønt der lå planer herfor. Det var 
under indtryk heraf, men også i lyset af usikkerheden om Tysklands fremtid, at 
den nye Eisenhower-administration i 1953 anlagde ”New Look”-strategien. Et 
hovedelement heri var, at Sovjetunionen ikke måtte efterlades med det indtryk, 
at USA i tilfælde af militær konfrontation ville undlade at anvende kernevåben. 
Hvor inddæmningspolitikken under Truman-administrationen (1945-53) havde 
bestået i, at USA og dets allierede skulle svare igen på en given aggression i de 
regioner, hvor denne måtte finde sted, blev det Eisenhowers strategi, at en sov- 
jetisk aggression eventuelt ville besvares med kernevåben — og måske endda i 
andre dele af verden.” 

Oprustningen i USA havde sine klare paralleller i Sovjetunionen. Umiddel- 
bart efter afslutningen på anden verdenskrig var Sovjetunionen bagud i forhold 
til USA, hvad angik produktion af kernevåben. Imidlertid var det i 1940'erne 
lykkedes Sovjetunionen at hverve en række spioner, der deltog i arbejdet med 
at udvikle den amerikanske atombombe under det såkaldte Manhattan-projekt. 
Disse spioner overdrog op gennem 1940'erne Sovjetunionen teknologisk viden 
til fremstilling af kernevåben, og allerede i 1949 detonerede Sovjetunionen som 
nævnt sin første atombombe. I de vestlige lande kom prøvesprængningen som 


16 Richard Crockatt, The Fifty Years War. The United States and the Soviet Union in World Politics, 1941- 
1991 (Routledge, 1995), s. 82-83. 

17 Richard Crockatt, The Fifty Years War, s. 82. 

18 Geir Lundestad, East, West, North, South, s. 159. 

et chok, idet man først havde ventet den et par år senere.” Året efter, at USA i 
1952 havde prøvesprængt sin første brintbombe, fulgte i 1953 en tilsvarende prø- 
vesprængning fra sovjetisk side. Denne nye prøvesprængning var udtryk for, at 
Sovjetunionen var kommet i besiddelse af betydelig teknologisk og videnska- 
belig kundskab.” Men ikke nok med det: I 1957 var Sovjetunionen kommet så 
vidt, at det affyrede sit første missil med interkontinental rækkevidde. Dermed 
kunne Sovjetunionen reelt true USA med et kernevåbenangreb på det amerikan- 
ske fastland. Og i oktober 1957 sendte Sovjetunionen den første Sputnik-satellit 
i kredsløb. Især denne sidste handling vakte opsigt i de vestlige lande. Snart var 
det en udbredt opfattelse, at USA havde mistet sin teknologiske overlegenhed.” 

Danmarks ønske om at blive optaget i Atlantpagten var en følge af, at det ikke 
lykkedes Norge, Sverige og Danmark at nå til enighed om et nordisk forsvarsfor- 
bund i 1948-49. Med tilslutningen til Atlantpagten, april 1949, var Danmarks 
kernevåbenpolitik dog ikke afklaret, og i første omgang var spørgsmålet end ikke 
aktuelt. Umiddelbart gjaldt det for Danmark om at opruste konventionelt. Mel- 
lem 1948 og 1953 blev landets forsvarsbudget således tredoblet fra ca. 300 til ca. 
900 millioner kroner årligt.” Med ”New Look”-strategien tematiseredes imid- 
lertid spørgsmålet om, hvorvidt NATO-landenes forsvar skulle atomoprustes. 
Et første skridt blev taget i 1954, da NATO-rådet gjorde resolutionen ”MC 48” til 


19. De vel nok mest kendte spioner var Rosenberg-ægteparret. Et andet kendt eksempel var den tysk- 
fødte fysiker med britisk statsborgerskab Klaus Fuchs. Se hertil ”Rosenberg, Julius” og ”Fuchs, Emil 
Julius Klaus”, Norman Polmar and Thomas B. Allen (eds.), The Encyclopedia of Espionage (Gramer- 
cy Books, 1997, 1998), S. 474-475, 223-224; David Holloway, ”The Soviet Union and the Origins of 
the Arms Race” i Melvyn P. Leffler and David S. Painter (eds.), Origins of the Cold War. An Interna- 
tional History (Routledge, 1994, 1995), S. 95-106, især s. 103-104. Flere andre sovjetiske spioner med 
tilknytning til atomoprustningen er omtalt i John Earl Hayes and Harvey Klehr, Venona. Decoding 
Soviet Espionage in America (Yale University Press, 1999), s. 287-330. 

20 Geir Lundestad, East, West, North, South, s. 159. 

21 Geir Lundestad, East, West, North, South, s. 161. 

22. De nordiske forsvarsforhandlinger og baggrunden for Danmarks optagelse i Atlantpagten er skil- 
dret flere steder. Den hidtil seneste fremstilling er Thorsten Borring Olesen og Poul Villaume, I 
blokopdelingens tegn. Dansk Udenrigspolitiks Historie, bd. 5 (Gyldendal, 2005), s. 91-125. 

23. Danske forsvarsbidrag i 1950'erne er behandlet flere steder, men mest grundigt i Poul Villaume, 
Allieret med forbehold, kap. 5, s. 277-390. Om det forsvarsøkonomiske aspekt se også Leon Dalgas 
Jensen, ”NATO og danske økonomisk-politiske interesser 1949-56”, Carsten Due-Nielsen, Johan 
Peter Noack og Nikolaj Petersen (red.), Danmark, Norden og NATO 1948-1962, (Jurist- og Økonom- 
forbundets Forlag 1991) s. 83-118; samme ”Dansk forsvar og Marshallplanen 1947-1960”, Historisk 
Tidsskrift (1991), 91, hft. 1, s. 457-504. 

alliancens vedtagne politik. Ifølge ”MC-48” ville alliancelandene — men beslut- 
tet af amerikanerne — kunne anvende kernevåben på det europæiske fastland i 
tilfælde af militær konfrontation. Tre-fire år senere — fra 1957-58 — påbegyndte 
NATO-landene offentligt at debattere en mulig atombevæbning af det atlantiske 
forsvar. Den offentlige debat i Danmark tog til i begyndelsen af 1957, da USA 
erklærede at ville stille raketter, der kunne armeres med kernevåben, til rådig- 
hed for NATO-landene (Nike Hercules- og Honest John-raketter). Dansk ker- 
nevåbenpolitik blev afgjort under folketingsvalgkampen i forsommeren 1957, da 
statsminister H.C. Hansen (S) udtalte, at Danmark ikke var blevet tilbudt kerne- 
våben, og at hvis tilbuddet var kommet, ”Saa føler jeg mig personligt overbevist 
om, at vi ville have svaret nej tak!”> 

Siden 1957 har det været dansk politik ikke at acceptere kernevåben på dansk 
jord, hvilket dog ikke er ensbetydende med, at spørgsmålet har været uden poli- 
tisk interesse. I 1960'erne var kernevåbnene det centrale tema for tiårets fredsbe- 
vægelse, og i 1980'erne blev spørgsmålet på ny et varmt emne med diskussionerne 
om Norden som kernevåbenfri zone. Endelig blev spørgsmålet om dansk kerne- 
våbenpolitik nærværende, da det i midten af 1990'erne blev kendt, at H.C. Han- 
sen i 1950'erne havde accepteret, at USA oplagrede kernevåben i Grønland.” 


Kampagnen mod Atomvåben 


Våbenkapløbet og navnlig atomoprustningen vakte bekymring i brede kredse. 
Oprindeligt havde især naturvidenskabsfolk været skeptiske over for udviklin- 
gen. I 1946 dannede således Albert Einstein og Leå Szilård foreningen The Emer- 
gency Committee of Atomic Scientists, hvis formål var dels at advare politikere 
og offentlighed om risiciene ved udviklingen af kernevåbnene, dels at fremme 
en fredelig brug af atomenergien. Fire år senere — i 1950 — udfærdigede Niels 
Bohr et åbent brev til FN, hvori han opfordrede Øst og Vest til at dele deres 


24 Poul Villaume, Allieret med forbehold, s. 72. 

25. Citeret efter Danmark under den kolde krig. Den sikkerhedspolitiske situation 1945-1991, bd. 1 (Dansk 
Institut for Internationale Studier, 2005) s. 205. 

26 Dansk kernevåbenpolitik og Grønland herunder det såkaldte H.C. Hansen-papir er behandlet i 
Grønland under den kolde krig. Dansk og amerikansk sikkerhedspolitik 1945-68 (DUPI, 1997). Nor- 
den som kernevåbenfri zone i 1980'erne er behandlet i Nikolaj Petersen, Europæisk og Globalt enga- 
gement. Dansk Udenrigspolitiks Historie, bd. 6 (Gyldendal, 2004), s. 317-323; Danmark under den 
kolde krig, bd. 3, s. 141-171. 

forskningsresultater inden for kernefysikken med hinanden.” Og i slutningen af 
1950'erne opfordrede den amerikanske nobelpristager Linus Pauling — sammen 
med omtrent 9.000 andre videnskabsfolk — FN til at bringe de tilbagevendende 
atombombeprøvesprængninger til standsning.” 

Naturvidenskabsfolkenes bekymring over kernevåbnene forplantede sig i lø- 
bet af en årrække til den vestlige offentlighed. I 1958 opstod der i Vesttyskland en 
fredsbevægelse under navnet Kampf dem Atomtod (Kamp mod Atomdøden), 
efter at den vesttyske regering i marts måned havde godkendt at atombevæbne 
det vesttyske forsvar.” I Storbritannien opstod der samme år en fredsbevægel- 
se under navnet CND (Campaign for Nuclear Disarmament, Kampagnen for 
Atomvåbenafrustning).;” Året efter, i 1959, fulgte etablering af The European 
Federation against Nuclear Arms (Den Europæiske Sammenslutning mod Ker- 
nevåben), der var et internationalt samarbejdsorgan for de europæiske atom- 
kampagner.” Og i USA dannedes organisationen The National Committee 
for a Sane Nuclear Policy (Den Nationale Komité til fremme af en Fornuftig 
Atomvåbenpolitik).> 

Den almindelige bekymring over atomoprustningen var et fænomen, der 
også gjorde sig gældende i Danmark. Da Danmark i 1959 og begyndelsen af 
1960 modtog Nike Hercules- og Honest John-raketter — der dog ikke var ar- 
meret med atomare sprænghoveder — havde en kreds af aktivister, organiseret 
i den pacifistiske fredsorganisation Aldrig mere Krig (1929-), gennemført de- 
monstrationer. Blandt aktivisterne var den dengang 28-årige Carl Scharnberg, 
der tidligere havde gjort sig bemærket som forfatter dels til en antimilitaristisk 
roman betitlet Branden (1956), dels til en artikel om konsekvenserne af at være 


27. Om Bohrs aktivisme og kernevåbenpolitikken samt Einstein og Szilårds bekymring for, hvordan 
atomenergien kunne udnyttes, se generelt Wilhelm Christmas-Møller, Niels Bohr og atomvåbnet 
(Vindrose, 1985). Allerede i 1944 havde Bohr gennem den britiske regering forsøgt at få den ameri- 
kanske Roosevelt-administration til at arbejde for en blandt de allierede fælles anvendelse af atom- 
energien. 

28 Klaus Jørgensen, Atomvåbnenes rolle i dansk politik, s. 15. 

29. Johs. Nordentoft og Søren H. Rasmussen, Kampagnen mod Atomvåben og Vietnambevægelsen 1960- 
1972, 8. 11. 

30. ”Campaign for Nuclear Disarmament” John Ramsden (ed.), The Oxford Companion to Twentieth- 
Century British Politics (Oxford University Press, 2002), s. 93-94. 

31. Johs. Nordentoft og Søren H. Rasmussen, Kampagnen mod Atomvåben og Vietnambevægelsen 1960- 
1972, 8. 11. 

32. Klaus Jørgensen, Atomvåbnenes rolle i dansk politik, s. 18. 

militærnægter.” Det følgende år, 1960, rejste Scharnberg til Storbritannien for i 
marts måned at deltage i en march fra Aldermaston, som lå mellem Bristol og 
London i det sydlige England, til London. CND stod som arrangør, og valget af 
Aldermaston som marchens begyndelsessted var begrundet med, at denne by 
var centrum for Storbritanniens kernevåbenproduktion. Marchen gjorde et stort 
indtryk, og efter at været kommet tilbage til Danmark skrev Scharnberg en kro- 
nik under titlen ”Aldermaston-London 1960>%, hvori han berettede om den fire 
dage lange march, der havde sin destination på Trafalgar Square. I tiden, der 
fulgte, arbejdede Scharnberg energisk for at etablere et dansk sidestykke til den 
engelske atomkampagne. Bestræbelserne lykkedes, da han i juli 1960 sammen 
med professorerne P.V. Glob, Jørgen Dich, Martin Ottesen, forfatterne Halfdan 
Rasmussen, Erik Knudsen samt højskolelærerne Svend Haugaard og Tage Hind 
dannede Kampagnen mod Atomvåben (herefter: KmA).5 

Ligesom den engelske atomkampagne var det KmAss foretrukne aktionsform 
at skabe opmærksomhed gennem marcher. I Danmark valgtes en rute fra Hol- 
bæk til København. KmAss storhedstid var årene fra 1960 til cirka 1963. I efteråret 
1960 gennemførtes den første atommarch. Ved begyndelsen i Holbæk udgjorde 
deltagerne 800-900, men ved ankomsten i København var antallet kommet op 
på omtrent 5.000. KmA stillede ved denne lejlighed som krav, at der ikke måtte 
være kernevåben på dansk jord, at der skulle oplyses sagligt og reelt om følgevirk- 
ningerne af radioaktivt nedfald, at den danske regering skulle gøre sit yderste for, 
at Danmark ikke blev bombemål og endelig, at den danske regering skulle ar- 
bejde for et internationalt forbud mod anvendelse af kernevåben. En betydelig 
del af det partipolitiske miljø tog på det tidspunkt afstand fra KmA. Dette gjaldt 
en del af Socialdemokratiet samt Det Konservative Folkeparti. Frygtscenariet sy- 
nes at have været, at kommunisterne var de egentlige drivkræfter bag KmA, men 


33. Søren Hein Rasmussen, Sære alliancer. Politiske bevægelser i efterkrigstidens Danmark (Odense 
Universitetsforlag, 1997), S. 47. 

34. Carl Scharnberg, ”Aldermaston-London 1960” i Carl Scharnberg (red.), Det kan nytte. Artikler og 
erfaringer 1960-65 (Borgen, 1965), s. 11-16. Oprindeligt bragt i Demokraten, der befandt sig på So- 
cialdemokratiets venstrefløj. Se også Danmark under den kolde krig, bd. 1, s. 210-211. 

35. Johs. Nordentoft og Søren H. Rasmussen, Kampagnen mod Atomvåben og Vietnambevægelsen 1960- 
1972, S. 16. Vedr. atomkampagnen se endvidere Thomas Ekman Jørgensen og Steven L.B. Jensen, 
1968 — og tiden der fulgte, s. 29-33 

36 Dette er beskrevet flere steder: Klaus Jørgensen, Atomvåbnenes rolle i dansk politik, s. 67; Johs. 
Nordentoft og Søren H. Rasmussen, Kampagnen mod Atomvåben og Vietnambevægelsen 1960-1972, 
S. 16-17; Søren Hein Rasmussen, Sære alliancer, s. 49; Danmark under den kolde krig, bd. 1, s. 212. 

KmAsf kritikere synes også at have været skeptiske over det forhold, at NATO 
overhovedet blev kritiseret. Om marchen i efteråret 1960 skrev den konservative 
folketingskandidat, generalmajor Erik Kragh, i Berlingske Tidende: ”Med mør- 
ket rugende over de danske landeveje vandrer ”atomhæren” mod vor hovedstad. 
Marxistiske medløbere og den defaitistiske skare ønsker hellere en skæbne un- 
der totalitært styre ..”.7 To dage forinden havde den konservative pressetjeneste 
hævdet, at det var ”kommunisterne”, der stod bag ”atommarchen”'> Tilsvarende 
synspunkter blev bragt til veje i socialdemokratiske skrifter.” Ifølge to tidligere 
undersøgelser af KmMAs historie var sådanne beskyldninger grundløse, da bevæ- 
gelsen blot virkede som et supplement til det almindelige parlamentariske liv, og 
den således alene forsøgte at påvirke Folketingets partier. KmA var — hedder det 
— en tværpolitisk aktivistbevægelse, idet det dog også betones, at SF program- 
matisk stod KmA nær.” 

Marchen i 1960 var nok en succes for KmA, men ikke en folkesag. Anderledes 
forholdt det sig med påskemarchen i 1961. Denne fik langt større gennemslag, 
antagelig fordi forholdet mellem Øst og Vest var blevet forværret i den mellem- 
liggende tid. For det første deltog 20-25.000 personer, da marchen afsluttedes i 
København. For det andet lykkedes det at råbe en mindre del af det partipolitiske 
liv op. Således valgte det socialdemokratiske folketingsmedlem, kirkeminister 
Bodil Koch, at holde tale for de forsamlede masser, da marchen blev bragt til 
afslutning foran rådhuset i København. Ministerens budskab var, at der ikke var 
nogen forskel mellem KmAs krav om dansk kernevåbenfrihed og den danske 
politik. Regeringens politik var, anførte hun, at der ikke måtte være kernevåben 
på dansk jord i fredstid. Bodil Kochs optræden havde forlods givet anledning til 
en del kritik fra bl.a. konservativ side, idet en minister — hed det kritisk — ikke 
burde tale for demonstranterne.” Denne for KmA positive udvikling fortsatte i 
1962, da politikere fra alle politiske partier repræsenteret i Folketinget holdt taler 
for demonstranterne, da de ankom til København. Kampagnen var med andre 


37  Citeret efter Klaus Jørgensen, Atomvåbnenes rolle i dansk politik, s. 68. 

38 Klaus Jørgensen, Atomvåbnenes rolle i dansk politik, s. 136. 

39 Den socialdemokratiske venstrefløjsavis Demokraten var dog en undtagelse. Denne så mere posi- 
tivt på KmA. Danmark under den kolde krig, bd. 1, s. 213-214. 

40 Klaus Jørgensen, Atomvåbnenes rolle i dansk politik, s. 155, note 7; Johs. Nordentoft og Søren H. 
Rasmussen, Kampagnen mod Atomvåben og Vietnambevægelsen 1960-1972, S. 52, 54. 

4 Klaus Jørgensen, Atomvåbnenes rolle i dansk politik, s. 70-71; Johs. Nordentoft og Søren H. Rasmus- 
sen, Kampagnen mod Atomvåben og Vietnambevægelsen 1960-1972, s. 20; Danmark under den kolde 
krig, bd. 1, s. 215. 

ord blevet anerkendt som en politisk faktor, der måtte tages alvorligt. Også selv 
om formentlig en betydelig del af det politiske liv fortsat betragtede KmA med 
reservationer.” 

Hvor påskemarcherne de første år i det væsentlige havde været et hoved- 
stadsfænomen, besluttede kampagneledelsen, at marchen i 1963 skulle forlægges 
til den sydlige del af Jylland fra Haderslev ned over grænsen til Vesttyskland. 
Denne begivenhed blev dog ikke slet så succesfuld som de foregående års mar- 
cher. Dels deltog blot omkring 2.500 personer. Dels fik begivenheden kun be- 
grænset medieopmærksomhed. Fra vesttysk side afviste man endvidere at lade 
demonstranterne krydse grænsen.” Denne begyndende afmatning tiltog frem 
til 1967. I 1964 forsøgte KmA at præge valgkampen op til folketingsvalget, men 
dette synes i det væsentlige at være mislykkedes. Derefter engagerede kampag- 
nen sig i at udgive og omdele pjecer. Desuden arrangerede KmA møder om ker- 
nevåbnene. Sluttelig tog aktivister fra KmA del i udenlandske demonstrationer 
og protestmarcher. I begyndelsen af 1967 traf kampagnens ledelse beslutning om 
at nedlægge sit kontor. Der er flere forklaringer på KmAs afmatning, men vig- 
tig var formentlig underskrivelsen af Moskva-traktaten (1963) om standsning af 
kerneprøvesprængninger i atmosfæren. Desuden har det givet spillet en rolle, 
at den spirende Vietnambevægelse begyndte at appellere til de unge mennesker. 
Endelig kan man antage, at der har været et element af mode over den store 
tilslutning til KmA i begyndelsen af 1960'erne, og at denne mode efter et par år 
langsomt aftog. 

Det er en vurdering i den eksisterende litteratur, at KmA havde ”nogen be- 
tydning” for de socialdemokratiske regeringers folkeoplysning om atomspørgs- 
målet. Desuden antages det, at KmA virkede som en katalysator for at engagere 
datidens ungdom i politisk arbejde og for de efterfølgende års aktivistbevægelser. 
Mere usikkert er det, om KmA fik nogen betydning for dansk kernevåbenpolitik. 
Opfattelsen synes at være, at Socialdemokratiets holdning til kernevåbnene blev 
mildt påvirket, om end det fremhæves, at flere andre faktorer også har spillet en 
rolle. Klart står det imidlertid, at dansk kernevåbenpolitik var blevet lagt fast 


42. Danmark under den kolde krig, bd. 1, s. 217; Danmark under den kolde krig, bd. 2, s. 44. 

43. Danmark under den kolde krig, bd. 2, s. 48-49. 

44. Johs. Nordentoft og Søren H. Rasmussen, Kampagnen mod Atomvåben og Vietnambevægelsen 1960- 
1972, 8.9. 

45. Klaus Jørgensen, Atomvåbnenes rolle i dansk politik, s. 22. 

46. Klaus Jørgensen, Atomvåbnenes rolle i dansk politik, s. 121 finder det vanskeligt at drage nogen 
entydig og sikker konklusion herom, men hans fremstilling peger i den retning. Johs. Nordentoft 

i 1957, da det besluttedes, at Danmark ikke ønskede kernevåben på dansk jord 
”under de nuværende omstændigheder”. Og eftersom atomkampagnens væsent- 
ligste krav var, at Danmark skulle være kernevåbenfrit, var der tale om et krav, 
der allerede var blevet indfriet af landets politikere.” 


PET's overvågning 


PET var opmærksom på KmA lige fra dens oprettelse. Herom vidner et par do- 
kumenter i PET's emnesag. Den 10. juni 1960 blev kampagnen dannet, og fem 
uger senere — den 16. august — udfærdigede en PET-medarbejder et par notater 
herom. Det fremgik, at KmA havde opbakning fra Aldrig mere Krig, Komitéen 
til Oplysning om Atomfaren, Danmarks demokratiske Kvindeforbund, Studen- 
tersamfundet samt foreningen Militærnægterne i Gribskov. Det fremgik endvi- 
dere, at den nye sammenslutning havde truffet beslutning om at gennemføre en 
demonstration allerede i slutningen af oktober 1960. I de følgende syv år blev 
KmA overvåget af PET. Det generelle indtryk, der dog er baseret på et meget 
spinkelt kildemateriale, er, at PET grundlæggende var interesseret i at vide, hvor- 
dan KmA stillede sig til Øst-Vest-konflikten. Var der tale om en kommunistisk 
frontorganisation, eller var KmA snarere en del af det miljø, der i årene, der 
fulgte, skulle omtales som det nye venstre? For at besvare dette spørgsmål ind- 


og Søren H. Rasmussen, Kampagnen mod Atomvåben og Vietnambevægelsen 1960-1972, S. 70-71 
bekræfter den vurdering, og det anføres, at Socialdemokratiet gennem 1960'erne indtog en mere 
”klar, åben afstandtagen” til kernevåbnene, idet der henvises til en formulering fra 1972 af Krag om, 
at Socialdemokratiet skal være blevet påvirket af KmA. Den direkte sammenhæng mellem Social- 
demokratiets politik og KmAs virke er dog vanskelig at dokumentere. 

47 Vedr. dansk kernevåbenpolitik se Poul Villaume, Allieret med forbehold, s. 499-625; Jonathan Sø- 
borg Agger og Lasse Woldsgaard, ”Den størst mulige fleksibilitet. Dansk atomvåbenpolitik 1956- 
1960”, Historisk Tidsskrift, bd. 101, hft. 1 (2001), s. 76-108; Jonathan Søborg Agger og Lasse Wolds- 
gaard, ”Pro Memoria: Atombomben er vor ven. Den danske regerings stillingtagen til og reaktioner 
på atomvåbnenes integration i NATOs forsvarsstrategi 1949-1956”, Historisk Tidsskrift, bd. 101, hft. 
2 (2001), S. 393-433. 

48. Endelig fremgik det, at Carl Scharnberg allerede var ”kendt” af PET, det vil sige, at han var regi- 
streret, om end baggrunden herfor ikke fremgik. Scharnberg døde i 1994, og hans personsag er i 
dag makuleret. Det er derfor ikke muligt at konstatere, hvorfor han blev registreret. Det antages, at 
forklaringen kan være, at Scharnberg havde været militærnægter i 1950'erne. PET, emnesag: ”Vedr. 
Demonstrationsmarch fra Holbæk til København”, 16. august 1960. Samme sted, ”Vedr. Demon- 
strationsmarch fra Holbæk til København”, 16. august 1960. 

hentede PET gennem årene oplysninger om KmAs programmatiske ståsted og 
om den skiftende personkreds, der udgjorde bevægelsens landsledelse. Samtidig 
blev der gjort notater om KmAss aktiviteter. 

ante protestbevægelser var Kampagnen mod Atomvåben. Idémand og frontfi- 


gur var fredsaktivisten Carl Scharnberg, der var inspireret af den britiske atomkampagne, Campaign 
for Nuclear Disarmament. PET vurderede i 1967 følgende: ”Som en afrunding af indtrykket af KMAs 
virksomhed siden 1960 kan anføres, at det stort set hele tiden er lykkedes den vekslende ledelse at hol- 
de bevægelsen fri for yderligtgående, især kommunistisk, infiltration. Selv om der ved visse lejligheder 
fra kommunistisk side gjordes forsøg på at vinde indpas i kampagnen, lykkedes det aldrig rigtigt at få 
fodfæste... Ovenfor ses ”atommarchen” 20.-22. april 1962. (Arbejdermuseet og ABA). 


Marcher og anden aktivitet 


Det bevarede kildemateriale, der kan belyse PET's overvågning af KmA, er som 
nævnt fragmentarisk. Der er således kun bevaret et mindre antal kilder om 
KmAss virksomhed i perioderne 1960-62 og 1964-67. Det billede der kan skitse- 
res af KmAs virke i den periode —- demonstrationer, aktioner, publikations- og 

oplysningsvirksomhed og forbindelse til udenlandske atomkampagner — svarer 
dog i det væsentlige til fremstillingerne i de eksisterende historiske undersøgel- 
ser.” Eksempelvis omtales i PET's akter en af KmA arrangeret demonstration 
under Cubakrisen i 1962, hvor atomkampagnen erklærede sin støtte til FN og ar- 
gumenterede for afskaffelse af kernevåbnene. Ifølge PET havde demonstrationen 
udviklet sig derhen, at mellem 1.000 og 2.000 yngre mennesker efter demonstra- 
tionens afholdelse havde gennemført en ulovlig aktion foran den amerikanske 
ambassade, hvorpå der opstod uroligheder og gadeuorden. KmA fralagde sig 
efterfølgende ethvert ansvar for urolighederne, idet den, med PET's ord, erklæ- 
rede, at ”man hellere ville opløse bevægelsen end at se den misbrugt politisk”? 
PET synes ikke på det tidspunkt at have næret mistanke om, at KmA virkede 
for kommunisterne. PET's skildring af begivenheden forekommer realistisk og 
svarer til en vurdering i den eksisterende litteratur.” 

PET's overvågning af atommarchen i 1963 kan fremstilles mere præcist, da 
tjenestens resumé over begivenheden er bevaret. Ifølge PET's oplysninger var 
marchen arrangeret af Scharnberg, Hind og Haugaard, der samtidig agiterede 
forholdsvis indgående herfor navnlig i provinsen. Et blandt flere virkemidler var 
ulovlig plakatopklæbning. I Haderslev, hvor marchen skulle tage sit afsæt, blev 
der i den lokale presse opfordret til at støtte kampagnen økonomisk og til at 
deltage. PET noterede, at fem af underskriverne til denne opfordring var kend- 
te fra fredsbevægelsen. Endvidere var to af underskriverne medlemmer af Det 
Radikale Venstre, fire var fra DKP eller sympatisører heraf, og endelig var tre 
kendte som SF'ere. De resterende 13 var ”politisk ukendte” hvilket vil sige, at de 
ikke var opført i PET's kartoteker eller på tromlen.” PET observerede endvidere, 
at der under marchen blev holdt taler af højskolelærer Uffe Gertsen og af Carl 
Scharnberg, men at ingen af disse agiterede kommunistisk eller vestfjendtligt. 
Endelig bemærkedes det i resuméet, at den sovjetiske ambassade overvågede 
arrangementet. Ifølge PET var således en TASS-korrespondent ved navn Ale- 


49 Der henvises generelt til Klaus Jørgensen, Atomvåbnenes rolle i dansk politik; Johs. Nordentoft og 
Søren H. Rasmussen, Kampagnen mod Atomvåben og Vietnambevægelsen 1960-1972; Søren Hein 
Rasmussen, Sære alliancer; Danmark under den kolde krig, bd. 1, s. 210-217; Danmark under den 
kolde krig, bd. 2, s. 43-55. 

50 PET, emnesag: Uddrag af beretning afsluttet januar 1963. ”KMA - KAMPAGNEN MOD ATOM- 
VÅBEN”, s. 2. 

51. Begivenheden og debatten herom er kortfattet skitseret i Danmark under den kolde krig, bd. 2, 
S. 45-47. 

52. Vedr. PET's kartoteker og tromlesystemet, se Kommissionens beretning, bind 2 og bind 3. 

ksandr Pavlov til stede ved marchens begyndelse. Resuméets forfatter formu- 
lerede det i ordene: ”I sin egenskab af pressemand har han utvivlsomt ”dækket” 
marchens forløb”;> Resuméets konklusion lød, at arrangementet var afviklet på 
udramatisk vis og uden nogen kommunistisk tendens. Det er uvist, hvorfor PET 
har valgt at bevare den sammenfattende rapport om marchen i 1963, når tjene- 
sten har makuleret resuméerne om de foregående marcher. En mulig forklaring 
er, at marchen i 1963 til forskel fra de foregående begivenheder ikke blot berørte 
danske anliggender, men knyttede an til det dansk-vesttyske forhold. En anden 
mulig forklaring kan være, at resuméet rummede bevaringsværdige oplysninger 
om sovjetisk virksomhed i Danmark. 

Ud over det ovenfor anførte foreligger der kun spredte informationer om 
KmAss virksomhed. I en PET-notits udfærdiget den 24. januar 1967 hedder det 
dog, at KmA ville indstille sin virksomhed. Carl Scharnberg havde dagen forin- 
den offentliggjort dette budskab i Fyens Stiftstidende, idet han samtidig havde 
opfordret KmAs aktivister til at gøre sig nyttige i den nydannede Vietnambevæ- 
gelse.5+ 


KmAss politiske ståsted 


PET var først og fremmest interesseret i, hvor den nye bevægelse befandt sig po- 
litisk. Det fremgår, at PET hurtigt kom til den erkendelse, at KmA ikke ønskede 
at være et redskab for kommunistisk propaganda. Det hedder i en af de tidligste 
notitser, at KmA offentligt havde tilkendegivet, at den var upolitisk, og der er 
ikke noget, der tyder på, at PET tvivlede på, at det var oprigtigt ment. I notitsen, 
der er fra 1961, betegnede PET således KmAss ledelse som ”en kreds af ideali- 
ster, muligt pacifister, der stræber efter forbud mod atomvåben, og som ønsker 
at skabe en folkebevægelse mod kernevåben” Alligevel var PET opmærksom 
på bevægelsen, da atomkampagnens ledelse ifølge PET ikke altid var bevidst 
om, at kampagnen blev forsøgt udnyttet af personer fra den yderste venstrefløj. 
Det hed således i notitsen fra 1961, at formanden for Selskabet Danmark-DDR, 
Esther Brinch, havde holdt tale ved atomkampagnens første demonstration i ef- 
teråret 1960, og at Brinch havde vendt ”sig stærkt mod Danmarks medlemskab 
af NATO”. PET konkluderede: 


53. PET, emnesag: ”PÅSKEMARCHEN 1963 - OVERSIGT og RESUMÉ, 28. maj 1963. 
54. PET, emnesag: Notits, 24. januar 1967. 

”I denne stræben efter en varig fred har organisationen ikke haft for øje, at den 
kan komme til at støtte kredse af politisk yderliggående personer, der herved har 
en let lejlighed til at udnytte organisationens arrangementer i politisk øjemed og 
til egen fordel.” 


I vinteren 1960-61 havde KmA ifølge egne udsagn arrangeret omkring 300 mø- 
der. I en firesiders notits fra februar 1962 noterede PET, at KmAss kritik rettede 
sig mod såvel østlige som vestlige atomprøvesprængninger. KmA syntes således 
programmatisk at placere sig inden for det politiske spektrum, der benævnes det 
nye venstre.” Hvad angik kritikken af Øst, hed det, at KmA stod fadder til tre 
demonstrationer foran den sovjetiske ambassade i september 1961, hvor de frem- 
mødte havde kritiseret Sovjetunionens atomprøvesprængninger, der ellers var 
sat i bero med de nedrustningsdrøftelser, som var påbegyndt mellem USA, Sov- 
jetunionen og Storbritannien i oktober 1958. Ifølge notitsen havde DKP tilbage 
i1960 udvist stor interesse for KmA, men denne interesse var angiveligt ophørt, 
da KmA havde arrangeret det første møde uden for den sovjetiske ambassade. 
Det hed i PET's notits: 


”Om DKP's pludselige afstandstagen udtalte formanden for partiets københavns- 
ledelse, Preben Henriksen, den 7. september 1961 på et aktivmøde bl.a., at DKP 
ikke havde deltaget i demonstrationerne den 1. september 1961, og at man ikke 
havde til hensigt at møde op til demonstrationer mod Sovjetunionen. Han anførte, 
at Sovjetunionen var blevet provokeret til at genoptage prøvesprængningerne, og 
at Sovjetunionens beslutning herom var et modstykke til NATO-politikken og 
Vesttysklands militarisme. Efter partiets mening var en demonstration mod Sov- 
jetunionen en forfejlet aktion, som blandede årsag og virkning sammen, hvorved 
man kom til at skade den sag, som man ville gavne, nemlig fredens sag. 

Fra Kampagnens side har man ikke i noget tilfælde været interesseret i noget nær- 
mere samarbejde med DKP, men tværtimod offentligt tilkendegivet, at man ikke 
ville engagere sig i partipolitisk arbejde .….”.7 


PET's vurdering var således, at KmA politisk befandt sig i miljøet omkring det 
nye venstre, uden at man dog konstaterede nogen partirelation. 


55. PET, emnesag: ”Organisationen Kampagnen mod Atomvåben”, 14. marts 1961. 

56. Om det nye venstre som begreb se Thomas Ekmann Jørgensen, ”Hinsides kommunismen — det Nye 
Venstre og dets udløbere” Arbejderhistorie 2004, nr. 4, s. 91-103, især s. 92-94. 

57. PET, emnesag: ”Kampagnen mod Atomvåben), 21. februar 1962, citeret s. 3. 

Fra protestbevægelse til politisk parti? 


Kampagneledelsen erklærede ganske fra bevægelsens opståen, at KmA var tvær- 
politisk, og at formålet var at påvirke meningsdannere og politiske partier til 
bl.a. at tage afstand fra kernevåbnene. I 1963 aktualiseredes imidlertid spørgs- 
målet, om KmA alligevel overvejede at omdanne sig til et politisk parti. Bag- 
grunden var udviklingen i den britiske atomkampagne, CND, der som nævnt 
var et vigtigt forbillede for Km A. Oprindeligt havde det i 1958 været CND's mål 
at overbevise den britiske regering om at tage afstand fra kernevåbnene. Når 
dette var nået, bestod det næste i at få den britiske regering til at lægge pres 
på USA og Sovjetunionen, hvorefter disse to nationer også skulle tage afstand 
fra kernevåbnene.5 Efter et par år med betydelig folkelig opbakning gennemløb 
bevægelsen imidlertid en politisk forandring, der endte i splittelse. Ved CND's 
dannelse havde dens fremtrædende skikkelser befundet sig på den britiske cen- 
trum-venstrefløj (f.eks. Labour-politikeren Michael Foot, filosoffen og matema- 
tikeren Bertrand Russell samt historikeren A.J.P. Taylor), men fra cirka 1960 blev 
CND stadig mere radikaliseret. Et første signal herom kunne ses i 1960, da CND 
stillede krav om Storbritanniens udtræden af NATO. Samme år dannedes der 
inden for bevægelsen en 100 mand stor komité, der bekendte sig til ikke-voldelig 
civil ulydighed.” Ifølge PET's oplysninger var det i 1963 situationen, at ”en hård 
kerne af professionelle marxister” forsøgte at ”overtage og udnytte bevægelsen” 
Desuden var PET i besiddelse af oplysninger, der pegede på, at CND var på vej 
til at blive et ”isolationistisk parti”; hvis ”inspiration er anti-amerikanisme, og 
hvis konkrete funktion, dersom udviklingen fortsætter i samme baner, bliver at 
virke som redskab for sovjet-politik”, Under den britiske påskemarch i 1963 var 
den ellers rolige march forvandlet til en ”højst ufredelig” begivenhed, hvor der 
blev spredt ”flyveblade med aftrykte tekster fra et regeringsdokument om det 
britiske civilforsvars hemmelige planer i krigstilfælde”%? Da det underliggende 
materiale er makuleret, vides det imidlertid ikke, hvad PET's oplysninger om 
de ”professionelle marxisters” angivelige ønske om at overtage og udnytte CND 
byggede på. 

I forlængelse af ovenstående hed det i PET's resumé over KmA's påske- 


58. ”Campaign for Nuclear Disarmament, John Ramsden (ed.), The Oxford Companion to Twentieth- 
Century British Politics (Oxford University Press, 2002), s. 93-94. 

59 Ibid. 

60 PET, emnesag: ”PÅSKEMARCHEN 1963 - OVERSIGT og RESUMÉ, 28. maj 1963, s. 9. 

march i 1963, at ”også den danske bevægelse for tiden synes udsat for visse in- 
dre brydninger”" Ifølge PET's oplysninger var sammenhængen den, at ”visse 
kredse” arbejdede på at udvide kampagnens program til at blive et ”ANTI-Nato, 
ANTI-Europa, ANTI-forsvar o.s.v. — altså en tydelig venstreorienteret politisk 
stillingtagen til en række af tidens andre problemer” Så vidt PET vidste, var den 
daværende ledelse ”i nogen grad” modstander af en sådan udvikling. Imidler- 
tid havde KmA kort tid forinden erklæret, at hvis den danske regering accepte- 
rede en NATO-atomslagstyrke, ville KmA arbejde for, at Danmark skulle ud af 
NATO. PET's vurdering lød: ”Hvorvidt den danske kampagne endeligt vil blive 
ledet ind i lignende baner, som den engelske kampagne for tiden bevæger sig ad, 
er vanskeligt at sige, og der har herhjemme ikke hidtil vist sig egentlige konkrete 
udslag af tilsvarende aktivitet, som udvistes under den engelske påskemarch”'? 

Resuméet fra maj 1963 specificerede ikke, hvilke ”kredse” der arbejdede for at 
overtage kampagnen. Dette fremgik imidlertid af et notat fra september samme 
år. Gennem den seneste tid havde ikke alene DKU, men også DKP og SF, forsøgt 
at fremme et samarbejde med KmA, idet formålet var at agitere imod NATO, for 
Kekkonen-planen (om et atomvåbenfrit Norden) og for anerkendelsen af Øst- 
tyskland. Desuden forsøgte DKU angiveligt at få KmA organiseret i mere faste 
rammer med en valgt ledelse, faste tilbagevendende kongresser, et arbejdspro- 
gram, lokalgrupper etc. DKU's interesse heri skulle være at skabe en organisa- 
tion, hvor kommunisterne gennem systematisk arbejde kunne få fast fodfæste. 
PET vurderede hertil: ”Skulle KMA følge disse retningslinier, ville bevægelsen 
snart blive 100% kommunistisk”,& 

I august 1963 holdt KmA sin første egentlige kongres. Ifølge PET's oplysnin- 
gerne havde spørgsmålet om KmAss organisation været til debat gennem en hel 
dag. Imidlertid var det ”med stort flertal” blevet besluttet, at den selvsupplerende 
landsledelse skulle fortsætte. I det omfang ungkommunisterne måtte have haft 
til hensigt at foretage organisationsændringer, var det blevet afvist. I september 
1963 konstaterede PET derfor: ”Den nuværende ledelse af bevægelsen består af 
16 personer, der udgør landsledelsen. Af disse er 3 kendt som kommunister, 5 
som SFere, 6 som pacifister og fredstilhængere, medens 2 hidtil ikke er belasten- 


61. Ibid. 

62 PET, emnesag: ”PÅSKEMARCHEN 1963 - OVERSIGT og RESUMÉ, 28. maj 1963, citeret s. 10. 
63 PET, emnesag: ”KMA - KAMPAGNEN MOD ATOMVÅBEN” September 1963. 

64. Ibid. 

de kendt”% Denne lidet alarmerende vurdering forandredes ikke de følgende 
år. I 1964 traf to af kampagens fremtrædende aktivister, Heinz Hansen og Svend 
Haugaard, beslutning om at forlade KmA's forretningsudvalg, idet de ønskede at 
blive opstillet til Folketinget for henholdsvis Socialistisk Folkeparti og Det Radi- 
kale Venstre. Hansen og Haugaard blev derpå erstattet af to andre. PET konsta- 
terede derefter: ”Tilsyneladende har KMA trods visse bestræbelser på fra visse 
yderliggående kredses side at øve indflydelse på bevægelsen formået at bevare sit 
tværpolitiske tilsnit... 7% 

Om KmA og kommunistisk infiltration hed det i en afsluttende notits fra 
1967: 


”Som en afrunding af indtrykket af KMAs virksomhed siden 1960 kan anføres, at 
det stort set hele tiden er lykkedes den vekslende ledelse at holde bevægelsen fri for 
yderligtgående, især kommunistisk, infiltration. Selv om der ved visse lejligheder 
fra kommunistisk side gjordes forsøg på at vinde indpas i kampagnen, lykkedes 
det aldrig rigtigt at få fodfæste, og de idealistiske kampagneledere med folk som 
fhv. forstander Svend HAUGAARD .… docent Tage HIND .… og forfatteren Carl 
Scharnberg … i spidsen var hele tiden i stand til at holde fast ved kampagnens 
oprindelige mål …”.7 


PET's arbejdsmetoder: oplysninger, kilder og registreringer 


Hvordan indhentede PET oplysninger om KmA? Det er ikke muligt at give no- 
get udtømmende svar på dette spørgsmål. De oplysninger, der ligger til grund 
for PET's sammenskrivninger om KmA, er, som indledningsvis nævnt, slettet, 
og det synes at være tilfældet, at PET har makuleret langt de fleste dokumenter, 
der kan lede frem til PET's arbejdsmetoder i overvågningen af KmA. Bevaret i 
sagen er imidlertid en række artikler offentliggjort i Land og Folk, Fremad og 
Frit Danmark.” Flere notitser viser, at PET's medarbejdere gennem pressen var 
blevet opmærksomme på bestemte forhold. Endelig ses det, at der i sagen er be- 


65. Ibid. 

66 PET, emnesag: ”KMA - KAMPAGNEN MOD ATOMVÅBEN>% September 1964. 

67 PET, emnesag: ”Vedr.: KMA - KAMPAGNEN MOD ATOMVÅBEN”, 22. marts 1967. 

68 PET, emnesag: ”Atom-marchen blev en succes”, Land og Folk, 24. oktober 1960; ”Den anden danske 
atommarch blev en dundrende succes”, Land og Folk, 4. april 1961; ”Den sidste march?”, Frit Dan- 
mark, 1962/1; ”Den danske påskemarct”, Fremad 1962/5. 


PET's overvågning af protestbevægelser 1945-1989 


39 


40 


KAMPAGNEN MOD ATOMVÅBEN 1960-1967 OG ORGANISATIONEN TIL OPLYSNING OM ATOMKRAFT 1974-1989 


varet tryksager udfærdiget af KmA til deltagerne i de forskellige marcher.” Dette 
tyder på, at en del af PET's viden om KmA stammede fra åbne kilder, hvilket i 
øvrigt bekræftes af PET's emnekort, der i stikordsform indeholder kortfattede, 
men udokumenterede oplysninger om de overvågede miljøer. Heraf fremgår 
det, at en del af efterretningstjenestens oplysninger var bragt til veje via offent- 
lige møder, hvor PET enten har haft medarbejdere som tilhørere, eller hvor en- 
keltpersoner efterfølgende har informeret PET om fremsatte synspunkter.” I det 
omfang PET måtte have haft kilder i miljøet, har det næppe været vanskeligt for 
disse at opnå viden om KMAsS virke, da det for KmA i betydelig grad handlede 
om at opnå opmærksomhed om sine aktiviteter. 

PET's arkiv indeholder også en politirapport fra 1962 med tilhørende vidneaf- 
høringer. Heraf fremgår det, at der over for Københavns Opdagelsespoliti i sidste 
halvdel af april 1962 var blevet anmeldt et indbrud i KmAss hovedkontor. Ifølge 
anmeldelsen var der blevet stjålet 2.000 spørgeskemaer med navne og adresser 
på personer, der havde anmeldt deres deltagelse i påskemarchen i 1962. Desuden 
var der stjålet 200 kartotekskort med navn, bopæl og distrikt for personer, der 
uddelte tryksager for KmA. Endelig var der stjålet en brevordner med bl.a. en 
privat korrespondance, der tilhørte en af KmAs to kontorledere. Det fremgik af 
politirapporten, at der ikke var fjernet penge eller økonomisk omsættelige gen- 
stande fra kontoret, hvilket fik politiet — og KmAs to kontorledere — til at antage, 
at indbruddet var politisk motiveret. Ifølge anmelderen måtte ”gerningsmanden 
søges i kredse, der ikke sympatiserer med ”Anti-Atomvåben”-bevægelsern””" 

Historien om indbruddet i KmAs lokaler har været omtalt i Demos-publi- 
kationen Efterretningstjeneste på udflugt om Kasper Neergaard-sagen. Her for- 
muleres den hypotese, at det var en højreorienteret person ved navn Henning 
Jensen fra en organisation, der kaldte sig Demokratisk Alliance, der stod bag 
indbruddet, men at Jensen havde et tæt forhold til Københavns Politi, som der- 
for ikke ønskede sagen opklaret.”> Det fremgår af Kommissionens delberetning 
om PET's overvågning af trotskistiske miljøer, at en PET-medarbejder i forbin- 
delse med efterforskningen af indbruddet afhørte Henning Jensen, som pågæl- 


69 PET, emnesag: F.eks. ”Til alle deltagere i atommarchen Holbæk - Roskilde - København”, udateret. 

70 PET, emnekartotek: ”Kampagnen mod Atomvåben”. 

71. PET, emnesag: ”Politirapport vedrørende indbrud i Kampagnen mod Atomvåbens hovedkontor”; 
20. april 1962, Københavns Opdagelsespoliti, Afdeling E. 

72. Mads Nissen Styrk, Poul Smidt m.fl., Efterretningstjeneste på udflugt. Kasper Neergaard-sagen (De- 
mos, 1972), S. 54-55. 

dende antagelig efterfølgende hvervede som kilde.” Der er imidlertid ikke noget 
i det af Kommissionens anvendte kildemateriale, der viser, at Jensen skal have 
overdraget politiet oplysninger om KmA. Der er heller ikke noget, der tyder på, 
at PET skal have været involveret i indbruddet. Om det var Henning Jensen, der 
havde begået indbruddet, er også uvist.” 

Tilbage står spørgsmålet om, i hvilket omfang PET valgte at registrere per- 
soner med tilknytning til KmA. Bevægelsens frontfigur, Carl Scharnberg, var 
allerede registreret, da KmA blev dannet i 1960. Det var således ikke på grund 
af forbindelsen til KmA, at han blev registreret.”> Det fremgår endvidere, at en 
række af kampagneledelsens øvrige personer også var registrerede, men det ses 
ikke hvorfor. På PET's emnekort nævnes en række andre personer, der alle var 
i forbindelse med KmA, men der synes ikke på den baggrund at tegne sig et 
mønster, for mange af disse personer var ikke registreret. Det bevarede mate- 
riale tyder derfor på, at et antal af de personer, der bidrog til at formulere Km Ass 
synspunkter, var registreret, men det kan ikke deraf udledes, at baggrunden for 
registreringerne var de pågældendes virksomhed i KmA. Der er intet, der tyder 
på, at de almindelige støtter af KmA blev registreret. 


Organisationen til Oplysning om Atomkraft 1974-89 


I 1960'erne og 1970'erne havde der i Danmark været en del debat om eventuelt 
at indføre atomkraft i Danmark. Umiddelbart havde diskussionerne kredset 
om de usikkerhedselementer, der var knyttet til denne energiform: teknolo- 
giske vanskeligheder samt de økonomiske konsekvenser. Energikrisen i 1973 
ændrede imidlertid diskussionen, idet energiselskabet Elsam den 27. december 
samme år erklærede sig villig til at indføre atomkraft. Dagen efter udtalte di- 
rektøren for Skærbæk-værket, at et atomkraftanlæg ville kunne stå klart i 1980. 
Umiddelbart efter årsskiftet 1973/74 stillede Poul Hartlings Venstre-regering 
forslag til folketingsbeslutning om at fremme arbejdet med et første atomkraft- 


73. Om emnet, se Kommissionens beretning, bind 7. 

74. Hermed besvares spm. nr. 287 delvist: ”Har PET eller PET-agenter medvirket ved indbrud hos poli- 
tiske partier, ungdomsorganisationer eller bevægelser, hvor disses medlemsarkiver er blevet fjernet 
og/eller kopieret?” 

75. PET, ujournaliseret sag: PET's oversigt over personregistreringer. Scharnbergs personsag blev først 
makuleret i 1995 efter hans død. 

anlæg. I de følgende dage opstod der megen pressedebat om spørgsmålet, og 
den 31. januar 1974 offentliggjorde en kreds af græsrodsaktivister, at de havde 
dannet en ny bevægelse under navnet Organisationen til Oplysning om Atom- 
kraft.7f 

Ifølge den eksisterende litteratur kom stifterne fra et sammensat miljø. Nogle 
var rundet af Forsoningsforbundet, der havde sit udspring i kristelige miljøer, 
mens andre kom fra miljøorganisationen NOAH. Imidlertid holdt DKP sig væk, 
som det hedder i en nyere fremstilling.” OOAS målsætning var ganske fra orga- 
nisationens stiftelse at forhindre kernekraftens indførelse i Danmark, men over 
for omverdenen fremstillede organisationen det på den måde, at OOA først og 
fremmest ønskede at tilvejebringe det bedst mulige grundlag for eventuelt at 
indføre den nye energiform, og det var først efter længere tid, at OOA erklærede 
sig som ubetinget atomkraftmodstander. Gennem 1970'erne var OOA ifølge lit- 
teraturen engageret i kritikken af det svenske Barsebåckværk.”" OOASs historie 
efter 1980 mangler endnu sine historikere. 


PET's overvågning 


Det ældste aktstykke, der beror i PET's arkiv om OOA, er fra slutningen af 
1974.7? Anledningen var, at PET gennem NATO's specialkomité var blevet op- 
lyst om, at der i Frankrig, men øjensynligt også i række andre lande, var dannet 
antiatomkraftkomitéer.?” Imidlertid synes PET ikke at have tillagt den oplys- 
ning megen vægt i forhold til OOA, for det var først halvandet år senere, i april 
måned 1976, at den næste oplysning inddækkedes, og dette var en bemærkning 
om, at OOA havde arrangeret en underskriftsindsamling under parolen ”Nej 
til atomvåben nu”. PET noterede afslutningsvis, at OOA var en ”upolitisk” el- 


76 Søren Hein Rasmussen, ”Oplysning til folket. OOA og kampen om atomkraft”, www.historie-nu. 
dk. Set 2. december 2007; Flemming Petersen, Atomalder uden kernekraft. Forsøget på at indføre 
atomkraft i Danmark 1954-1985 set i et internationalt perspektiv (Klim, 1996), s. 171. 

77 Søren Hein Rasmussen, ”Oplysning til folket. OOA og kampen om atomkraft, s. 2. 

78. Søren Hein Rasmussen, ”Oplysning til folket. OOA og kampen om atomkraft”; Flemming Petersen, 
Atomalder uden kernekraft, s. 171-176. 

79 I det følgende besvares folketingsspørgsmål nr. 166: ”Er der medlemmer af ”OOA”, som qua deres 
medlemskab er blevet overvåget og/eller registreret?” og folketingsspørgsmål nr. 167: ”Er der sket 
overvågning af arrangementer, som ”OOA” har afholdt?” 

80  ”Ekstrakt af referat af møde i Specialkomitéen d. 5.-6./1974”, november 1974. 

ler i al fald ”tværpolitisk” organisation, og at tjenesten i øvrigt intet havde at 
bemærke.” 

I de følgende år indsamlede PET imidlertid spredte oplysninger om OO£'s 
aktiviteter. I emnesagen beror enkelte oplysninger om forskellige happenings i 
Danmark, men det fremgår tydeligt af de bevarede akter, at OOA's udenlandske 
forbindelser vakte PET's interesse. I 1976 arrangerede OOA eksempelvis sam- 
men med den svenske organisation Aktion Stoppa Kårnkraften en demonstrati- 
onsmarch i Skåne. PET fulgte OOAss aktiviteter i den forbindelse.” Da den sven- 
ske regering i september måned 1977 skulle træffe beslutning om, hvorvidt man 
ønskede at lukke Barsebåck, deltog OOA endnu en gang i en demonstration i 
Sverige. PET fulgte OOAs forberedelser og sendte i øvrigt en medarbejder til 
Skåne, hvor pågældende sammen med svenske politimyndigheder overvågede 
arrangementet. Der var således et tæt samarbejde mellem PET og svenske myn- 
digheder i spørgsmålet. PET's interesse var væsentligst rundet af, at tjenesten 
havde modtaget oplysninger om, at danske trotskister planlagde at deltage i de- 
monstrationen og ”give marchen en trotskyistisk tendens”, hvilket var en eufe- 
misme for uro.” Desuden var PET forlods blevet informeret om, at en gruppe 
vesttyske kernevåbenmodstandere, der var kendt ”for at være ret så militante” 
planlagde at deltage i demonstrationen, og at de pågældende ville transportere 
sig til Sverige via Danmark.” 

Efter at demonstrationen var gennemført, udfærdigede en PET-medarbejder 
en beretning om det passerede. Heri hed det, at demonstrationen i alt havde 
omfattet 15.000 personer, og at de 5.000 var danske statsborgere. PET's forly- 
dender om, at trotskister planlagde at deltage, viste sig at være korrekte, og disse 
havde sammen med det svenske KAF (Kommunistisk Arbetar Forbund) samt 
15 militante vesttyskere forsøgt at foranstalte uro. Dette var imidlertid ikke lyk- 
kedes, hvilket PET-medarbejderen tilskrev uromagernes ringe antal, men også 
at arrangørerne havde haft kontrol over situationen. Endelig bemærkede PET's 
medarbejder, at det svenske politi havde håndteret situationen på en fornuftig 
måde ved synligt kun at være til stede i et begrænset omfang, men meget bety- 


81. PET, emnesag: ”Vedr.: Aktion mod underskriftindsamling den 22. maj - arrangeret af OOA = Or- 
ganisationen til Oplysning om Atomkraft”, 22. april 1976. 

82 PET, emnesag: ”Vedr.: Dansk-svensk atommarch i Skåne”, 25. august 1976. 

83. PET, emnesag: ”Vedr.: Barsebåckmarchen 1977”, 9. september 1977. Om PET's overvågning af trots- 
kistiske miljøer, ss Kommissionens beretning, bind 9. 

84 PET, emnesag: ”Vedr.: Barsebåck-marchen 10. september 1977”, 31. august 1977. 

deligt i kulisserne. Demonstrationen blev, lød konklusionen, afviklet i den ånd, 
som den var planlagt.”> Et andet eksempel på, at PET interesserede sig for OOA's 
forbindelser uden for Danmark, var en aktion i den vesttyske delstat Nord- 
rhein-Westfalen. Anledningen var, at der blev planlagt opført en såkaldt ”hurtig 
formeringsreaktor”.?? 

PET's overvågning af OOA var endvidere motiveret af, at tjenesten havde 
modtaget oplysninger om, at yderliggående urogrupper havde forsøgt at infil- 
trere organisationen. Ud over de ovenfor nævnte trotskister skal også det maoi- 
stiske KAP (Kommunistisk Arbejderparti) have forsøge at infiltrere OOA. PET 
bemærkede hertil i et notat fra slutningen af september 1977, at det ”skønnes hæ- 
vet over enhver tvivl, at arbejdet med en sådan infiltrationsvirksomhed pågår og 
intensiveres i nærmeste fremtid”, men omfanget heraf var uvist.” I 1980 blev PET 
bekræftet i den vurdering. Det fremgik således af trotskisternes RSF-Bulletin, at 
trotskisterne stod over for at intensivere arbejdet i OOA. Igen i 1981 bemær- 
kede PET, at trotskisterne syntes at ville ”få sin politik” igennem i OOA.” PET's 
samtidige vurdering var imidlertid, aa OOA ikke på nogen måde udgjorde no- 
gen trussel mod den lovlige samfundsorden. I 1979 havde en PET-medarbejder 
således deltaget i en introduktionsaften for nye aktivister i OOA. Pågældende 
konkluderede efterfølgende: ”Der blev på intet tidspunkt diskuteret politik, og 
det er mit indtryk, at medlemmerne virkelig går ind for OOAss arbejde, ligesom 
de lægger en stor del af deres fritid i OOA”? 

PET's interesse var endog meget beskeden i sidste halvdel af 1970'erne, og 
emnesagen efterlader det indtryk, at dette også var tilfældet i 1980'erne. At PET 
vedblev at indsamle oplysninger om OOA kan antagelig tilskrives fire forhold: 
For det første engagerede OOA sig i et vist omfang i 1980'ernes fredskampagne, 
der som bekendt i betydelig grad fokuserede på den fortsatte atomoprustning. 
OOAS deltagelse var naturligvis helt legitim, også set fra PET's position, men 
PET var, som det fremgår af delberetningen om overvågningen af fredsbevægel- 
sen (se nedenfor), i besiddelse af informationer om, at DKP samt østlige repræ- 


85. PET, emnesag: ”Vedr.: Barsebåck-marchen 10. september 1977 - Afvikling og dispositioner fra det 
svenske politis side”, 12. september 1977. 

86 20. september 1977. 

87 PET, emnesag: ”Vedr.: Barsebåck-marchen september 1977 - deltagelse af grupper uden for OOA og 
NOAH, 20. september 1977. 

88 PET, emnekartotek: ”Int. Komm.- Org”. Oplysning dateret 17. januar 1980. 

89 PET, emnekartotek: ”Int. Komm.- Org”. Oplysning dateret 20. januar 1981. 

90 PET, emnesag: ”Vedr.: Organisationen til Oplysning om Atomkraft, (OOA), 28. august 1979. 


PET's overvågning af protestbevægelser 1945-1989 


KAMPAGNEN MOD ATOMVÅBEN 1960-1967 OG ORGANISATIONEN TIL OPLYSNING OM ATOMKRAFT 1974-1989 


sentationer forsøgte at infiltrere fredskampen, og PET bemærkede OOA for- 
bindelser i det fredspolitiske miljø. Det fremgår af akterne, at OOA i januar 1981 
var medarrangør af et fredsmøde i Odense,” og at OOA i august 1982 åbnede 
en græsrodsbutik i Odense sammen med miljøorganisationen NOAH og freds- 
bevægelsen Nej til Atomvåben.” Sagsakterne godtgør imidlertid ikke, at OOA 
skulle være blevet påvirket af de østlige kampagner. PET's oplysning viser ganske 
vist, at der etableredes kontakt mellem OOA og DDR, der lovede ”at samarbejde 
på det energipolitiske område”, men yderligere synes kontakten ikke at være 
udviklet. Og PET synes heller ikke at have efterforsket forholdet yderligere. 

For det andet var PET opmærksom på, at OOA i årene omkring 1979-1980 
forsøgte at opnå indflydelse på fagbevægelsen. Heller ikke det var der noget il- 
legitimt i, men PET's rationale har antagelig været, at man måtte være opmærk- 
som på OOAs virksomhed, da Sovjetunionen og DKP i samme periode forsøgte 
at etablere kontakter til fagbevægelsen som en måde at påvirke Socialdemokra- 
tiet på. Under alle omstændigheder ses der et par notitser i emnesagen omhand- 
lende OOAs henvendelser til fagbevægelsen.” 

For det tredje synes PET's fortsatte interesse at bunde i en mistanke om, at 
OOA havde kontakter til eller i al fald nærede sympati for vesttyske terrorister. 
Til grund for den mistanke har formentlig ligget en antagelse om, at vesttyske 
atomkraftmodstandere formodedes at have terrorkontakter. I slutningen af sep- 
tember 1986 havde OOA gennemført en demonstration foran den vesttyske am- 
bassade, og PET havde i den anledning fået den opfattelse, at aktivisterne støttede 
RAF (Rote Armee Fraktion). PET havde efterfølgende undersøgt sagen og kom 
i begyndelsen af 1987 til den konklusion, at OOA ikke havde erklæret sin støtte 
til RAF, men at Vesttysklandskomitéen (se afsnittet nedenfor om BZ-Brigaden) 
havde infiltreret demonstrationen og givet udtryk for sådanne sympatier.” Til 
grund for den vurdering lå blandt andet et åbent brev tilstillet OOA fra Vesttysk- 
landskomitéen. Heri kritiserede sidstnævnte OOA for under demonstrationen at 
have taget afstand fra Vesttysklandskomitéen og have udtalt: ”I forstyrrer vores 


91 PET, emnesag: ”Vedr.: 'Fredsmøde" arrangeret af 'Fredskomitéen i Odense”, 16. januar 1981. 

92 PET, emnesag: ”Vedr.: Samarbejde mellem Nej til Atomvåben, NOAH og OOA i Odense”, 25. august 
1982. 

93 PET, emnesag: ”Vedr.: Samarbejde mellem Organisationen til Oplysning om Atomkraft og DDR% 
13. november 1986. 

94 PET, emnesag: ”Vedr.: Organisationen til Oplysning om Atomkraft” 3. oktober 1979. 

95. PET, emnesag: ”Vedr.: Demonstration arrangeret af Organisationen til Oplysning om Atomkraft 
(OOA) infiltreret af Vesttysklandskomitéern”, 25. januar 1987. 

demonstratior”, ”lav jeres egen demonstration” og ”vi vil ikke have jer kommu- 
nistfascister her”, hvilket fik Vesttysklandskomitéen til at bemærke: ”Vi havde 
ikke regnet med, at OOAs apparat i løbet af årene er blevet så afpolitiseret…” 
Skrivelsen sluttede med følgende formulering: ”Som samfundskritiske atom- 
kraftmodstandere vil vi ikke lade os underkue hverken af samfundets magtha- 
vere eller af småtskårne, lallende OOA-bureaukrater. Vi ses!”9% 

For det fjerde synes PET's interesse at have bundet i nogle af de forsøg på 
at påvirke den offentlige meningsdannelse, som udsprang fra OOA: I 1982 blev 
myndighederne i Nordjylland underrettet om, at der var fundet tre olietønder 
på en strand, og at der på disse stod anført, at der var tale om radioaktivt af- 
fald. Politiet undersøgte forholdene og fandt, at tønderne ganske vist beroede 
på stranden, men at der ikke var det nævnte affald heri. En gruppe OOÆere 
medgav efterfølgende, at de havde placeret tønderne på stranden.” I slutningen 
af 1980'erne vedtog OOA en aktionslinje under sloganet: ”Civil ulydighed — ikke 
voldelig”. 

PET var ikke på noget tidspunkt mellem OOAS stiftelse i 1974 og den kolde 
krigs ophør af den opfattelse, at organisationen udgjorde nogen trussel mod den 
lovlige samfundsorden, og der er heller ikke mange oplysninger om dens virke i 
disse 15 år. Den begrænsede interesse, som PET havde, udsprang væsentligst af 
OOAs internationale forbindelser, dels i Sverige, dels i Vesttyskland. PET synes 
at have haft én kilde i OOA i begyndelsen af 1980'erne. Desuden ses der enkelte 
kildeindberetninger, men disse synes at være overskudsinformation fra andre 
miljøer. PET's oplysninger om OOA kom i alt overvejende grad fra åbne kilder 
(aviser, tidsskrifter og lign.) og udenlandske efterretningstjenester. Imidlertid 
ses der også et eksempel på, at Københavns Politi på et tidspunkt købte en af- 
lagt skrivemaskine af OOA. Farvebåndet blev efterfølgende sendt til PET med 
en kommentar om, at båndet kunne tydes, såfremt efterretningstjenesten var 
interesseret heri.” Det ses ikke at være blevet gjort. Det ses heller ikke, at PET 
registrerede personer alene for at være OOA-aktivister. Til gengæld synes der at 
være eksempler på, at: OOA-aktivister blev opført i PET's arbejdskartoteker. 


96 PET, emnesag: ”Åbent brev til OOA” 27. september 1986. Om PET's overvågning af Vesttysklands- 
komitéen og eventuelle danske RAF-kontakter, se kapitel 8 i nærværende bind. 

97 PET, emnesag: ”Vedr.: 0.O0.A.-Hjørring”, 17. november 1982. 

98 PET, emnesag: ”Vedr.: Organisationen - OOA, Ryesgade 19, Kbh”, 19. december 1988. 

99 PET, emnesag: Københavns Politi til PET, 5. maj 1985. Om emnet, se Kommissionens beretning, 
bind 4. 

Konklusion 


PET overvågede KmA fra bevægelsens dannelse i 1960 til dens nedlæggelse i 1967, 
og PET's primære interesse bestod i at finde ud af, hvordan den nye bevægelse 
stillede sig i Øst-Vest-konfrontationen. Fra den tidligste tid, det vil sige 1960-61, 
var det PET's vurdering, at KmA forsøgte at holde sig fri af de politiske partier 
og kritisere såvel østlige som vestlige atomprøvesprængninger. Denne vurdering 
vedblev PET at have frem til 1967. Hvad angår spørgsmålet om kommunistisk 
infiltration, konstaterede PET, at kommunisterne forsøgte at vinde indpas i be- 
vægelsen, men samtidig vurderede tjenesten, at det var lykkedes Scharnberg og 
de øvrige ledere af KmA at forhindre kommunisterne i at opnå indflydelse på 
kampagnens aktiviteter. Sammenholdes akterne i PET's arkiv med den viden, 
der i øvrigt foreligger om KmA, forekommer PET's vurdering at have været me- 
get realistisk. 

PET's interesse for OOA var gennem hele perioden behersket. Der blev dog 
oprettet en emnesag på organisationen allerede i midten af 1970'erne. Forkla- 
ringen er antagelig den, at PET stod i forbindelse med dets udenlandske sam- 
arbejdspartnere på grund af OOA's engagement i navnlig Sveriges, men også 
Vesttysklands atomkraftpolitik. I sidste halvdel af 1980'erne fik PET en mistanke 
om, at OOA muligt nærede sympati for vesttyske terrorkredse, men det viste sig 
hurtigt, at dette ikke var tilfældet. Der ses enkelte eksempler i PET's arkiv på, at 
PET's medarbejdere forsøgte at vurdere OOAss politiske ståsted. Hver gang lød 
konklusionen, at OOA var en græsrodsbevægelse, hvis politiske standpunkt i 
udgangspunktet ikke rettede sig imod eller for et bestemt politisk parti. Stort 
set alle oplysninger i PET's arkiv vedrørende OOA var indhentet gennem åbne 
kilder samt korrespondance med fremmede efterretningstjenester. 

3. VIETNAMBEVÆGELSEN 1965-1976 


USAs krig i Vietnam 


USAs engagement i Vietnam begyndte for alvor i 1954, da Frankrig efter neder- 
laget til den kommunistiske oprørsbevægelse Vietminh ved Dien Bien Phu trak 
sig ud af Vietnam. Ved Genéve-aftalen samme år enedes man om at dele landeti 
et kommunistisk nord og et ikke-kommunistisk syd, der skulle forenes ved valg 
i1956. Den amerikanske regering var imidlertid overbevist om, at Nordvietnams 
leder, Ho Chi Minh, ville vinde valget, og at Sydvietnams fald tilkommunisterne 
ville udløse en dominoeffekt i Sydøstasien. Eisenhower-administrationen beslut- 
tede derfor at garantere Sydvietnams selvstændighed, og med USAs velsignelse 
blokerede Saigon-regeringen for afholdelsen af det planlagte valg. Vietnam an- 
tog for amerikanerne en central placering i den kolde krig i Asien, og i den sidste 
halvdel af 1950'erne gav USA en mia. dollars i økonomisk hjælp til opbygningen 
af den nye nation. Hovedparten af bistanden gik imidlertid til etablering af Syd- 
vietnams hær, levevilkårene på landet var fortsat vanskelige, og det korrupte og 
autoritære styre under Ngo Dinh Diem modsatte sig forslag om demokratisering 
og jordreformer. Den kommunistiske regering i Hanoi, der i årene efter Genéve- 
aftalen havde været optaget af at konsolidere sin magt og nedkæmpe modstan- 
derne, udnyttede den spirende utilfredshed i Syd, og i 1959 besluttede partiet 
at støtte den kommunistiske modstandsbevægelse i Sydvietnam, NLF (National 
Liberation Front, Nationale Befrielsesfront, ofte omtalt som Viet Cong). Diem 
svarede igen ved at forfølge modstandere og tvangsforflytte landsbybeboere, 
hvilket blot øgede utilfredsheden og støtten til oprørerne.” 

I 1961, da John F. Kennedy tiltrådte som USAs præsident, var situationen 


100 For en oversigt over Vietnamkrigen se George C. Herring, America's Longest War. The United States 
and Vietnam 1950-1975 (New York, 1986). 

kritisk for Sydvietnam. Den nye regering var imidlertid overbevist om, at det 
var afgørende for USAs troværdighed i opgøret med Sovjetunionen, at man 
stod ved sine garantier over for Saigon-styret. USA optrappede derfor sit enga- 
gement og forsøgte at bekæmpe Viet Cong ved hjælp af en blanding af militære, 
økonomiske og politiske midler. Pentagon øgede antallet af militære rådgivere 
til 16.300 i 1963, der blev indsat helikoptere for at gøre Sydvietnams tropper 
mere mobile, og CIA iværksatte hemmelige operationer mod Nordvietnam. 
Samtidig søgte man at fratage Viet Cong dets støtte ved at samle landbefolknin- 
gen i befæstede landsbyer, og amerikanske udsendinge forsøgte at presse Diem 
til at gennemføre politiske og sociale reformer. Da Diem viste sig upåvirkelig, 
støttede USA indirekte et militærkup i november 1963. Da Kennedy kort tid 
efter blev myrdet og afløst af vicepræsident Lyndon Johnson, var USAs stilling i 
Vietnam mere håbløs end på noget tidligere tidspunkt: Viet Cong havde vundet 
yderligere terræn, de befæstede landsbyer havde ikke frataget oprørerne deres 
støtte, og den folkelige utilfredshed med Saigon-regeringen var vokset. Resulta- 
tet af optrapningen var, at konflikten var blevet militariseret, Saigon-styret var 
blevet svækket, og en amerikansk tilbagetrækning på dette tidspunkt ville blive 
opfattet som et nederlag i den kolde krig.” 

Selvom det stod klart, at situationen var uholdbar, fortsatte Johnson i 1964 
forgængerens politik, og antallet af amerikanske rådgivere steg til 23.300. I be- 
gyndelsen af august 1964 stødte amerikanske og nordvietnamesiske krigsskibe 
sammen i 'Tonkin-bugten, og Kongressen vedtog en resolution, der bemyndigede 
præsidenten til med alle midler at forsvare de amerikanske styrker mod angreb. 
Det var den resolution, som den amerikanske regering henviste til, da USA et 
halvt år senere indledte luftbombardementer og indsatte kamptropper. Det kom 
senere frem, at den amerikanske regering havde fordrejet kendsgerningerne, og 
at de amerikanske skibe i Tonkinbugten havde været involveret i hemmelige ope- 
rationer mod Nordvietnam, hvilket bidrog til at undergrave USAs troværdighed. 
Johnson-regeringen havde allerede besluttet sig for at eskalere krigen, men det 
blev holdt hemmeligt, for at præsidenten kunne blive genvalgt i november 1964 
på et løfte om, at han aldrig ville sende amerikanske soldater til Vietnam'”, 


101 Foruden foregående reference se endvidere T.G. Fraser and Donette Murray, America and the World 

Indtil 1965 havde Vietnamkrigen været en begrænset konflikt i Sydøstasien, 
som ikke havde vakt større opmærksomhed i omverdenen. Dette ændrede sig 
imidlertid, da USA for at stabilisere det vaklende styre i Saigon og formind- 
ske den nordvietnamesiske infiltration den 6. februar 1965 iværksatte Operation 
Rolling Thunder, bombekampagnen mod Nordvietnam. Kort tid efter blev de 
første kamptropper indsat for at beskytte de amerikanske baser, og i april 1965 
besluttede Johnson at øge antallet af soldater med 40.000 og at give dem offensi- 
ve beføjelser. I de følgende år optrappede USA indsatsen, indtil der i 1968 fandtes 
540.000 amerikanske soldater i Sydvietnam. Den amerikanske militærmaskine 
var imidlertid ikke nærmere en sejr, da Nordvietnam blot tilsvarende øgede sit 
engagement i Sydvietnam. Ved udgangen af 1967 havde USA mistet 13.500 mand 
mod omkring 220.000 faldne Viet Cong-soldater. Samtidig var omkostningerne 
ved krigen omfattende, store dele af Vietnam var blevet ødelagt, et ukendt an- 
tal civile var omkommet under jagten på Viet Cong, og op mod fire millioner 
sydvietnamesere var blevet drevet på flugt. Især bombningerne af Nordvietnam 
gav anledning til kritik, og i USA voksede en bred fredsbevægelse frem med 
støtte fra det nye venstre, pacifister og liberale. I den hidtil største manifestation 
demonstrerede 100.000 mennesker mod krigen i Washington den 21. oktober 
1967.'% 

Den amerikanske tro på en sejr i konflikten led et afgørende knæk, da Nord- 
vietnam iværksatte den såkaldte Tet-offensiv den 30. januar 1968. Selvom de 
kommunistiske styrker blev slået tilbage med alvorlige tab, viste angrebet, at der 
endnu var lang vej til en amerikansk sejr. Da den amerikanske øverstbefalende, 
general William Westmoreland, anmodede om forstærkninger på yderligere 
godt og vel 200.000 mand, udløste han en større selvransagelse hos ledelsen 
i Washington. Resultatet blev, at præsident Johnson afviste anmodningen, be- 
grænsede bombningen af Nordvietnam, erklærede sig rede til fredsforhandlinger 
og opgav at genopstille ved præsidentvalget. Resten af året slæbte fredsforhand- 
lingerne i Paris sig af sted uden resultat, og trods et bombestop den 31. oktober 
lykkedes det ikke Johnson at få en fredsaftale i stand.” 

USAS nye præsident, Richard Nixon, var overbevist om, at det var af afgøren- 
de betydning for etableringen af hans ”Grand Design”, anerkendelse af det kom- 
munistiske Kina og afspænding med Sovjetunionen, at USA fortsat fremstod 

som en stærk og troværdig supermagt. Det var derfor hans mål at opnå ”peace 
with honor” ved hjælp af en gradvis amerikansk tilbagetrækning, vietnamisering 
af krigen og forstærket pres på Hanoi. Det var imidlertid en strategi, der forlæn- 
gede krigen og forstærkede modstanden hjemme i USA. I 1969 beordrede Nixon 
hemmelige bombninger af nordvietnamesiske baser i Cambodia, og i oktober og 
november var USA præget af omfattende og fredelige demonstrationer. Da den 
amerikanske hær den 30. april 1970 invaderede Cambodia og dermed udvidede 
krigen, eksploderede de amerikanske universiteter i et ramaskrig, hvor seks stu- 
derende blev skudt af nationalgarden. I april 1972 svarede USA igen på en mis- 
lykket nordvietnamesisk invasion af Sydvietnam med flådeblokade, minering af 
havne og øgede bombninger. Optrapningen kulminerede, da USA gennemførte 
de hidtil mest intensive bombninger af Hanoi i julen 1972 for at tvinge det kom- 
munistiske styre til at underskrive en fredsaftale. Hver eskalering blev efterfulgt 
af stadigt mere desperate og voldelige protester i USA og resten af verden. En- 
delig i januar 1973 indgik USA og Nordvietnam fredsaftalen i Paris, og de sidste 
amerikanske tropper blev trukket tilbage. Uden massiv amerikansk støtte var 
Sydvietnam i realiteten prisgivet, og den 1. maj 1975 kunne de nordvietnamesiske 
styrker indtage præsidentpaladset i Saigon, som straks blev omdøbt til Ho Chi 
Minh City. Krigen havde kostet over 58.000 amerikanske, 107.000 sydvietna- 
mesiske og en halv million kommunistiske soldater livet, et ukendt antal civile 
vietnamesere var blevet dræbt, millioner havde mistet deres hjem, og Vietnam 
havde lidt omfattende fysiske og økologiske ødelæggelser. USA havde gennem 
sit mangeårige engagement kastet flere bomber over Vietnam, end der sammen- 
lagt var blevet kastet i alle andre konflikter. I økonomiske termer havde krigen 
kostet USA i omkanten af 150 milliarder dollars. Samtidig havde krigen svækket 
USAs omdømme i verden og styrket de kræfter i den vestlige verden, der var i 
opposition til de bestående samfund.” 

Selvom USA havde været engageret i den asiatiske konflikt siden maj 1959, 
vakte engagementet ikke større opsigt i den amerikanske offentlighed før midten 
af 1960'erne, hvorefter krigen til gengæld blev et betydeligt nationalt anliggende. 
Væsentlig herfor var gennemførelsen af Operation Rolling 'Thunder. Samme må- 
ned som bombetogtet gennemførtes, februar 1965, arrangerede en gruppe stu- 

derende det første såkaldte teach-in møde på Michigan Universitetet, hvorefter 
der i løbet af få måneder arrangeredes tilsvarende møder på andre amerikanske 
universiteter. Blandt andet gennemførtes et 36-timers teach-in-møde på Berkeley 
Universitetet med op mod 30.000 deltagere, hvor spørgsmålet om den ameri- 
kanske krigsdeltagelse stod centralt. Den amerikanske Vietnambevægelse var i 
sin vorden.” 

Historien om den amerikanske Vietnambevægelse skal ses i sammenhæng 
med udviklingen inden for det amerikanske nye venstre (New Left). Denne be- 
vægelse var gennem 1960'erne et samlingssted for forskellige oppositionelle be- 
vægelser, herunder Vietnambevægelsen. På grund af bevægelsens heterogene ka- 
rakter er det vanskeligt at definere dens politiske synspunkter præcist, men fælles 
for deltagerne var blandt andet en kritik af det bestående samfund, en afvisning 
af antikommunisme og et ønske om direkte demokrati. Gennem 1960'erne gen- 
nemgik bevægelsen en væsentlig politisk forandring fra at være en reformistisk 
bevægelse til at inkludere en række radikalt venstreorienterede grupper af for- 
skellige, undertiden konkurrerende marxistisk-leninistisk opfattelser. 

En vigtig aktør inden for New Left var studenter- og protestbevægelsen SDS 
(Students for a Democratic Society, Studenter for et Demokratisk Samfund). I 
første halvdel af 1960'erne var SDS navnlig engageret i spørgsmål om borger- 
rettigheder, herunder sortes rettigheder, samt social retfærdighed. I midten af 
1960'erne engagerede bevægelsen sig imidlertid i den gryende Vietnambevæ- 
gelse, og samtidig traf SDS beslutning om, at alle krigsmodstandere uanset par- 
titilhørsforhold var velkomne i bevægelsen. Dermed åbnede SDS for tilslutning 
fra radikalt venstreorienterede kredse, hvilket fik den følgevirkning, at i ameri- 
kansk forstand liberale krigsmodstandere i stigende grad stillede sig skeptisk til 
SDS. Efter i en tid væsentligst at have kritiseret det amerikanske engagement i 
Vietnamkrigen gennem demonstrationer, happenings og lignende skiftede SDS's 
aktiviteter karakter. I vinteren 1966 vedtog SDS således en strategi, der er om- 
talt ”fra protest til modstand” (”from protest to resistance”), hvorved bevægelsen 
argumenterede for, at unge skulle nægte at gøre militærtjeneste. I slutningen af 
1960'erne blev SDS's aktioner stadigt mere militante, og i 1969 gik bevægelsen i 
opløsning.” Som en udløber af SDS, og parallelt med den brede amerikanske 
Vietnambevægelse, dannedes en ny gruppe, der kaldte sig 'The Weather Under- 

ground. Medlemmer heraf gik under jorden og påbegyndte ved hjælp af bombe- 
attentater og røverier en kamp mod den amerikanske stat.” Den amerikanske 
Vietnambevægelse havde, som det vil fremgå, sine paralleller i Danmark, hvor 
Vietnambevægelsen også splittedes i slutningen af 1960'erne i en såkaldt mode- 
rat (Vietnam 69) og en mere radikal (DDV) fløj. 


Vietnambevægelsen i Danmark 


Vietnambevægelsen i Danmark opstod parallelt med den ovenfor skitserede 
udvikling og under indtryk heraf. Bevægelsen fungerede således som et vig- 
tigt samlingspunkt og katalysator for venstrefløjen i sidste halvdel af 1960'erne 
og begyndelsen af 1970'erne. På den ene side mobiliserede den en lang række 
venstreorienterede grupper og aktivister i modstanden mod USA og dets krig i 
Vietnam, og den betød, at venstrefløjen nød en vis folkelig sympati. Dermed var 
Vietnamkrigen en vigtig faktor bag fremvæksten af ”det nye venstre” i slutningen 
af 1960'erne. På den anden side var Vietnambevægelsen karakteriseret af løbende 
stridigheder og splittelser. Visse dele af venstrefløjen blev radikaliseret og greb 
til stadig mere voldelige aktionsformer, hvilket førte dem i et modsætningsfor- 
hold til mere moderate kræfter i ”det gamle venstre”. Den eksisterende forsk- 
ning inddeler den danske Vietnambevægelses historie i fire perioder: 1965-66, 
1967-69/70, 1969/70-72/73 og 1972/73-76. Den første periode var karakteriseret 
ved spredte og ukoordinerede aktiviteter, men den næste periode var en såkaldt 
”blomstringsperiode” med mange ”bredtfavnende initiativer”, Den tredje periode 
var præget af stagnation og den fjerde af afmatning.” Bevægelsens storhedstid 
varede således kun kort, fra omkring 1967 til 1970, og historien om bevægelsen er 
ligeså meget en historie om indbyrdes opgør som om de store demonstrationer 
og kampen mod USA-imperialismen. For så vidt ses der visse paralleller i den 
danske og den amerikanske Vietnambevægelses historie. 

Der var imidlertid flere, og mere internt danske, årsager til, at modstanden 
mod Vietnamkrigen fik så stor gennemslagskraft i Danmark. En vigtig inspira- 
tionskilde var Kampagnen mod Atomvåben fra begyndelsen af 1960'erne, hvor 
tusindvis af danskere, fortrinsvis fra venstrefløjen og traditionelle pacifistiske 

kredse, trodsede uvejr og kritik og marcherede for at vise deres modstand mod 
atomoprustningen. Samtidig begyndte stadig flere at interessere sig for nøden i 
den tredje verden, og man samledes i solidaritetsorganisationer som Algierko- 
mitéen, der protesterede mod Frankrigs brutale bekæmpelse af uafhængigheds- 
bevægelsen i Algeriet, og Den Danske Anti-Apartheid Komité, der oplyste om 
undertrykkelsen af den sorte befolkning i Sydafrika. Vietnambevægelsen blev 
også det fælles samlingspunkt for den fremvoksende venstrefløj i 1960'erne, som 
så krigen som et udtryk for den amerikanske imperialismes undertrykkelse af 
den tredje verden. For mange blandt det nye venstre handlede det ikke kun om 
at tvinge USA ud af Vietnam, men tillige om aktivt at hjælpe befrielsesbevægel- 
serne i den tredje verden og dermed svække de vestlige kapitalistiske systemer. 
Venstrefløjen var imidlertid en forskelligartet bevægelse, der ofte skændtes om 
mål og midler, og den omfattede bl.a. kredsen omkring tidsskriftet Politisk Revy, 
fraktioner i Studentersamfundet, det ungkommunistiske DKU, trotskisterne i 
SUF (Socialistisk Ungdoms Forum) og RS (Revolutionære Socialister), og maoi- 
sterne i KAK (Kommunistisk Arbejds Kreds). I slutningen af 1967 revnede SF, og 
et nyt parti så dagens lys: Venstresocialisterne. Heroverfor stod en mere moderat 
fløj bestående af DKP, socialdemokrater, fagforeningsfolk, SF, radikale og tradi- 
tionelle pacifister, der ønskede en bred og tværpolitisk bevægelse med det formål 
at presse den danske regering til åbent at tage afstand fra USA's krig. Gennem 
hele sin historie var Vietnambevægelsen karakteriseret af modsætningerne mel- 
lem den militante og den moderate fløj og mellem de venstreorienterede grup- 
per indbyrdes."” 


PET's overvågning 1965-1976'" 
Trotskisterne tager initiativet 1965-1967 


PET synes ikke at have brugt større ressourcer på at overvåge den tidlige Viet- 

nambevægelse. Det var i stedet Københavns Politis Afdeling E, der fulgte de før- 
ste demonstrationer foran den amerikanske ambassade. Den 9. februar 1965 rap- 
porterede således en kriminalassistent, at omkring 15 unge mennesker aftenen 
forinden havde protesteret mod de amerikanske bombardementer. Det var ikke 
lykkedes afdelingen at fastslå, hvem der havde arrangeret demonstrationen.” 
Dagen efter drejede det sig om en lignende demonstration arrangeret af KAK,” 
og den 10. februar deltog omkring 100 personer i en protest foranstaltet af SUF 
og DKU. Da politiet forsøgte at konfiskere nogle plakater, hvor der stod ”John- 
son er en morder”, kom det til det første sammenstød med demonstranterne. 
Ifølge Københavns Politis Afdeling E blev optøjerne anført af en trotskist, der 
blev betegnet som ”en farlig demonstrant”, der altid var med i forreste række, når 
der skulle demonstreres."+ Det gik straks mere fredeligt for sig, da Aldrig mere 
Krig mødte op foran ambassaden dagen efter,” mens fire personer blev anholdt, 
da Gruppe 61 afholdt en ikke lovligt anmeldt demonstration den 12. februar. To 
af de anholdte, der ikke var kendt i PET, blev efterfølgende registreret.” 

PET var under bevægelsens første år særligt optaget af trotskisterne, som ofte 
var initiativtagere til nogle af de mere opsigtsvækkende og udadvendte aktio- 
ner. Et tidligt eksempel på en trotskistisk aktivitet, der påkaldte sig PET's inte- 
resse, fandt sted i Randers i 1965. Ifølge PET var sammenhængen den, at et antal 
trotskister havde planlagt at bringe en bombe til sprængning i tilslutning til en 
militærøvelse med deltagelse af vesttyske soldater, idet trotskisterne ønskede at 
demonstrere deres modstand mod det danske alliancemedlemskab og vesttyske 
soldaters tilstedeværelse i Danmark. Situationen udviklede sig imidlertid der- 
hen, at en af trotskisterne ved et uheld bragte bomben til sprængning i et hus, 
hvor blandt andre et barn kom til skade.” Begivenhederne i Randers bidrog til, 
at PET fra begyndelsen var opmærksom på trotskistisk aktivitet i Vietnambevæ- 
gelsen. Denne årvågenhed blev forstærket af en ny bombesag senere på året. I 

slutningen af juni foretog politiet efter et tip ransagning i lokalerne hos en barne- 
vognsfabrikant, der var kendt som et tilholdssted for trotskister. I lokalerne be- 
fandt der sig fire medlemmer af Socialistisk Aktion, deriblandt trotskisten Søren 
Kanstrup, ligesom der blev fundet sprængstof. Ifølge politiets unavngivne kilde 
skulle sprængstoffet anvendes til et attentat mod den amerikanske ambassade.”” 
Det lykkedes dog ikke at trænge til bunds i sagen, da de implicerede nægtede 
ethvert kendskab til sprængstoffet eller til planerne om at sprænge ambassaden 
i luften.” 

Samtidig med at PET var opmærksom på trotskistiske aktiviteter, havde tje- 
nesten til tider svært ved at tage de unge revolutionære helt alvorligt, når deres 
aktioner mislykkedes: I begyndelsen af oktober 1965 afholdt trotskisterne sam- 
men med DKP's Frederiksbergs-afdeling 1 og SUF et såkaldt V-dags møde på 
Rådhuspladsen. Under mødet meddeltes det, at man netop havde fået forbin- 
delse med en vietnamesisk kammerat, der ville tale om de virkelige forhold i 
Vietnam. Vietnameseren indledte med at beskrive mishandlingerne af kvinder 
og børn, men ifølge Afdeling E's udsendtes referat havde han åbenbart misfor- 
stået noget, ”thi han raabte gang på gang gennem højtaleranlægget, at grunden 
til hele miseren i Vietnam udelukkende maatte tilskrives kommunisterne” Dette 
var ikke just, hvad trotskisterne ønskede at høre, så han blev håndfast fjernet 
fra talerstolen. Derpå mødte nogle amerikanske soldater på orlov op og foldede 
en plakat ud, som gjorde opmærksom på, at det var amerikanerne, der i sin tid 
havde befriet Danmark fra den tyske besættelse. Det lykkedes nogle af delta- 
gerne af få fat i plakaten, men en af soldaterne halede nu endnu en plakat frem. 
Også den måtte deltagerne fjerne og ødelægge for at kunne genoprette den anti- 
amerikanske stemning.”” 

I takt med eskaleringen af krigen i 1966 tog den danske protestaktivitet til i 
styrke. Der blev fortsat afholdt debatmøder og teach-ins, der diskuterede bag- 
grunden for konflikten, og som tiltrak et betydeligt antal deltagere. Et nyt indslag 
bestod i dannelsen af såkaldte Vietnamkomitéer, der hurtigt blev den vigtigste 
aktør i bevægelsen. Den første komité blev oprettet af KAK i januar 1966, og i 
marts fulgte den nok største og vigtigste, Nørrebro Vietnamkomité, som blev 
støttet af enkeltpersoner, politiske partier, ungdomsorganisationer og lokale fag- 
foreninger. Dens mål var ved hjælp af oplysning, demonstrationer og påvirkning 

af politikerne at få Danmark til at tage afstand fra krigen og at formå USA til at 
trække sig ud af Vietnam.” PET fulgte nøje denne udvikling.” I tjenestens rap- 
port om oprettelsen af Nørrebro Vietnamkomité blev det noteret, at komitéen 
holdt til hos Malernes Fagforening, hvis formand var aktiv kommunist. Det var 
derfor PET's konklusion, at komitéen var dannet på kommunistisk initiativ.” 
Man mente også, at det var kommunisterne, der stod bag oprettelsen af Holste- 
bro Vietnamkomité, og en gymnasieelev, der var sat i forbindelse med komitéen, 
blev identificeret og registreret i PET. Der blev også udarbejdet en indberet- 
ning om dannelsen af Amager Vietnamkomité i august 1966, hvori medlemmer- 
ne af arbejdsudvalget blev opregnet (fire var allerede registreret som DKP'ere, en 
som SF'er og en var ukendt), og komitéens formål blev refereret.” Denne komité 
skulle senere komme til at indtage en fremtrædende plads i PET's efterforskning. 
I februar 1967 bemærkede PET endvidere, at der var blevet dannet en Vietnam- 
komité i Hvidovre, og at arbejdsudvalget havde deltagelse af DSU, RU, DKP, SF, 
SUF og Socialdemokratiet. PET synes i den forbindelse at have været særligt 
bekymret over den socialdemokratiske deltagelse, men en kontakt kunne bero- 
lige med, at dette skulle være sket for ”at holde lidt styr på kommunisterne og 
SF-erne””% Demonstrationerne foran den amerikanske ambassade synes ifølge 
ambassadens indberetninger til Washington at have været begrænset til kred- 
sene omkring DKP/DKU, SUF og trotskisterne. Demonstrationerne havde kun 
tiltrukket få deltagere, og de blev afviklet på fredelig vis.” 

Det var dog stadig trotskisterne, der tiltrak sig størst opmærksomhed. Det er 
imidlertid betegnende, at PET generelt vurderede, at der var mere tale om pra- 
leri og propaganda end om reelle handlinger fra trotskisternes side. Et eksempel 


121. Johs. Nordentoft og Søren H. Rasmussen, Kampagnen mod Atomvåben og Vietnambevægelsen 1960- 
1972, S. 87-89. 

122. Vietnamkomitéerne er nævnt på en liste fra 1966 over de organisationer, hvis virksomhed blev fulgt 
af PET. PET, ujournaliseret sag: ”Blandede organisationer og bevægelser”. 

123 PET, emnesag: Notits, 18. april 1966. 

124 PET, emnesag: Notits, 21. marts 1966; PET, emnesag: Notits, 13. maj 1966; PET, emnesag: Notits, 
2. maj 1966. 

125. PET, personsag: Notits, 21. september 1966. 

126 PET, emnesag: Notits, 23. februar 1967. 

127. NA, RG59, SNF 1964-66, POL DEN, box 2115: Vernon E. Bishop, Amembassy Copenhagen to De- 
partment of State, No. A-597, January 31, 1966; Bishop, Amembassy to Department of State, No. 
A-633, February 9, 1966; Bishop, Amembassy to Department of State, No. A-799, March 31, 1966; 
White, Amembassy Copenhagen to Department of State, No. A-109, September 1, 1966. 

herpå var pressens omtale i sommeren 1966 af, at trotskisterne forsøgte at hverve 
frivillige til at kæmpe på Viet Congs side i krigen. PET var på grund af sin infil- 
tration af den danske sektion af Fjerde Internationale allerede i april 1966 i stand 
til at underrette Justitsministeriet om planerne. Ifølge PET havde en delegation 
af trotskister besøgt Viet Congs repræsentation i Østberlin. Her havde vietname- 
serne givet udtryk for, at hvis danskerne ønskede at yde en virkelig hjælp, skulle 
de forsøge at hverve frivillige til krigen. Den danske delegation havde først været 
tilbageholdende og havde henvist til det danske forbud mod at hverve til krigs- 
tjeneste, men efter at være kommet hjem støttede forretningsudvalget ideen. Der 
blev talt om at omgå forbuddet ved at maskere de frivillige som arbejdskraft. 
PET havde imidlertid ikke høje tanker om trotskisternes viljestyrke og forudså, 
at de ville miste gejsten, når de begyndte at støde på vanskeligheder: 


”Forretningsudvalget har i tidens løb fostret mange rabiate planer for yderligtgå- 
ende politisk aktivitet, men ofte er det gået således, at når en sådan aktivitet skulle 
bringes til udførelse, er sammenholdet i forretningsudvalget bristet, og den på- 


tænkte aktivitet er ikke blevet til noget. Formentlig vil omtalte hvervning komme 


til at lide samme skæbne”””? 


PET fik ret i sine forudsigelser. I et interview med Ekstra Bladet, som straks blev 
taget op af den øvrige presse, hævdede trotskisten Poul Møller, at man allerede 
havde hvervet flere som frivillige til Vietnam. PET var imidlertid i besiddelse 
af oplysninger, der godtgjorde, at trotskisterne ikke havde forsøgt at rekruttere 
en eneste frivillig, og at det fra trotskistisk side blev opfattet som et propagan- 
danummer, der skulle give sektionen fordelagtig presseomtale. Forretningsud- 
valget havde derfor besluttet at udvælge tre trotskister, der skulle optræde som 
Vietnamfrivillige, og som skulle give interviews til pressen: ”Resultatet skulle så 
blive en artikel i EKSTRABLADET, som sektionen forudser vil give en meget fin 
reklame”? 

Den efterfølgende presseomtale var dog af langt større omfang end ventet. 
Trotskisterne følte sig derfor nødsaget til at forsøge at sandsynliggøre, at man 
reelt var i færd med at rekruttere. Det blev af den grund besluttet at oprette falske 
hvervekontorer med adresser hos den kendte aktivist Finn Ejnar Madsen i mili- 


128 PET, emnesag: Notits, 19. april 1966; PET, emnesag: Notits, 21. april 1966, vedhæftet brev til Justits- 
ministeriet. 

129 PET, emnesag: Notits, 10. august 1966; PET, emnesag: Notits, 15. august 1966, vedhæftet brev til 
Justitsministeriet, 16. august 1966. UM, ESU: Referat af møde 19. august 1966. 

tærnægterlejren i Gribskov og hos et medlem i Odense. Der blev også planlagt 
kontorer hos medlemmer i Århus og Ålborg. Samtidig sørgede man for at garan- 
tere de medlemmer, der lod sig hverve, at de under ingen omstændigheder ville 
blive sendt til Vietnam. PET mente derfor, at hele manøvren kunne afskrives som 
et pressenummer.”” Imidlertid medførte den store presseomtale, at omkring 100 
personer meldte sig som frivillige, hvilket fik trotskisterne til at ændre holdning 
og forsøge at realisere projektet. Således indledte man et samarbejde med de 
svenske Vietnamkomitéer om idéen.> De danske trotskister brugte også num- 
meret til at profilere sig på et Vietnammøde i Bruxelles, hvor det blev vedtaget 
at opstille en international brigade af Vietnamfrivillige. Da det imidlertid kom 
til stykket, var vietnameserne ikke længere interesseret. Derpå sygnede projektet 
hen.> Men de danske trotskister havde fået megen omtale af affæren og havde 
antagelig vundet nogen sympati blandt ligesindede på den yderste venstrefløj. 
En anden trotskistisk Vietnamaktivitet i 1966-67 var oprettelsen af Vietnam- 
indsamlingen Giro 1616. I slutningen af maj 1966 oprettede den danske sektion 
af Fjerde Internationale ”Vietnam-Aktion 66”, der skulle fungere som en dæk- 
organisation ved de planlagte uroligheder under den kommende Rebild-fest. 
Samtidig barslede trotskisterne med et forslag om at iværksætte en ”to-fløjet” 
indsamling på arbejdspladserne, der skulle gå til Nordvietnam og Viet Cong. 
Trotskisterne sendte indbydelser til andre venstreorienterede kredse, og ved et 
møde den 15. juni 1966 nedsattes et arbejdsudvalg på 13 personer. De var alle 
registeret af PET, og udvalget bestod af seks trotskister, to KAKere, to DKP/ 
DKUEre, en SF'er, en ”venstreorienteret” og en, hvis tilhørsforhold ikke var fast- 
slået nærmere. Maoisterne var imidlertid utilfredse med trotskisternes domi- 
nans, og de forlod senere arbejdsudvalget, der nu udelukkende bestod af folk fra 
Fjerde Internationale, DKP og en syndikalistisk/anarkistisk gruppe, der kaldte 
sig Zenit. Trotskisterne kalkulerede fra starten med, at Justitsministeriet ikke 
ville give tilladelse til indsamlingen, og man lagde planer for, hvorledes afslaget 
kunne udnyttes politisk. Da ministeriet officielt afslog ansøgningen i slutningen 
af august 1966, besluttede trotskisterne alligevel at fortsætte indsamlingen for 
derved at skaffe den danske sektion presseomtale. Hvis myndighederne skred 


130 PET, emnesag: Notits, 23. august 1966; Ibid: Notits, 23. august 1966, vedhæftet brev til Justitsmini- 

ind over for de enkelte indsamlere, kunne situationen udnyttes propaganda- 
mæssigt til at skabe politiske martyrer. Afslaget udløste en række protester fra 
venstreorienterede kredse, hvilket også blev fulgt med interesse i PET: Da 24 
fremtrædende fagforeningsformænd og intellektuelle underskrev en protest til 
Justitsministeriet, blev de alle søgt i PET's register. Det viste sig, at 19 var tidligere 
registreret. 

Det gik imidlertid trægt med indsamlingen. I slutningen af september 1966 
meddelte PET Justitsministeriet og Udenrigsministeriet, at man var kommet 
i besiddelse af en indsamlingsliste, hvoraf det fremgik, at knap en halv snes 
personer havde ydet bidrag af en størrelsesorden på omkring fem kr. til Giro 
1616. Samtidig forsøgte trotskisterne at omgå forbuddet ved at oprette såkaldte 
Vietnamkomitéer på arbejdspladserne, som skulle indsamle penge ved at sælge 
frimærker for fire kr. stykket. Ifølge PET håbede initiativtagerne dog stadig, at 
myndighederne ville gribe ind, hvilket i givet fald kunne udnyttes i propaganda- 
mæssig henseende.” I januar 1967 forlød det fra trotskistiske kredse, at der kun 
var indsamlet beskedne beløb. Alligevel forsøgte man at opretholde illusionen 
om en storstilet Vietnamindsamling. Under afslutningen på den trotskistisk or- 
ganiserede pinsemarch 1967 på Rådhuspladsen fik den nordvietnamesiske re- 
præsentant overrakt en check på 25.000 kr., der angiveligt var resultatet af Giro 
1616-indsamlingen. Sandheden var, at der ikke var dækning for beløbet, og nord- 
vietnameseren var indforstået med, at checken skulle destrueres efter ceremoni- 
en. Det hele havde været et reklamenummer, iværksat for endnu engang at skaffe 
trotskisterne presseomtale. I virkeligheden var der kun blevet indsamlet 2.000 
kr., som oven i købet var blevet brugt til at købe en båndoptager og et fotografi- 
apparat i stedet for at gå til nødhjælp til Nordvietnam. Ifølge PET's oplysninger 
var det kommet frem på et forretningsudvalgsmøde blandt trotskisterne, at pen- 
gene fra Giro 1616 var gået til administration og rødvin. Trotskisterne havde dog 
angiveligt intet imod, at pengene ikke var kommet de nødlidende vietnamesere 
til gavn, for trotskisterne var enige om, ”at det ikke betød noget, hvad pengene 
var brugt til, for det er politikken, der betyder noget.” 


134 PET, emnesag: Notits, 23. september 1966. 

Aktivister fra den militante del af Vietnambevægelsen gjorde sig også bemær- 
ket ved voldelige sammenstød med tilhængere af Sydvietnam. Den 6. decem- 
ber 1966 lykkedes det en gruppe aktivister med trotskisten Finn Ejnar Madsen i 
spidsen at ødelægge et møde i Studenterforeningen arrangeret af den højreori- 
enterede Demokratisk Alliance (DA) og med deltagelse af repræsentanter fra 
Sydvietnam. Inden mødet blev der kastet en stinkbombe, og da den besøgende 
sydvietnamesiske minister skulle have ordet, blev han afbrudt af en aktivist, der 
rev stolen væk under ham og væltede bordet. Under det efterfølgende slagsmål 
blev grosserer Hans Hetler fra DA slået bevidstløs. Dagen efter forsøgte Finn 
Ejnar Madsen og hans tilhængere at tiltvinge sig adgang til Handelshøjskolen 
i København, hvor der blev afholdt et lukket møde med de uheldige sydvietna- 
mesere. Ifølge PET lykkedes det dog at afværge angrebet: ”Skolens elever, der 
opholdt sig i forhallen, afviste imidlertid uden vanskeligheder forsøget — dels 
ved hjælp af boldtræer, som de dunkede demonstranterne oven i hovedet med, 
så de mistede lysten til at forcere afspærringen” Da politiet ankom og ryddede 
gaden, gav demonstranterne højlydt udtryk for deres ønsker om, at politiet var 
blevet i Buchenwald.” De voldelige optrin fik DA til at true med at oprette et 
mødeværn, der med knipler og vandkanoner skulle imødegå venstrefløjens vold. 
Planerne blev dog aldrig realiseret, og DA vandt ikke større tilslutning til sin 
støtte til USA og Sydvietnam." 

I begyndelsen af marts 1967, på et tidspunkt hvor Vietnambevægelsen var i 
hastig fremgang, fremlagde PET en oversigt over bevægelsens aktiviteter de sene- 
ste to år. Oversigten giver et indtryk af, at efterretningstjenesten havde svært ved 
at forstå befolkningens modstand mod krigen. Ifølge PET var den overvejende 
del af aktiviteterne kommunistisk inspireret, men efterhånden havde en række 
venstreorienterede og pacifistiske grupper tilsluttet sig kampagnen. PET havde 
talt 28 antiamerikanske demonstrationer, som næsten alle var foregået fredeligt. 
Desuden var modstanden kommet til udtryk i ulovlig opklæbning af plakater, 
afholdelse af debatmøder og vedtagelse af protestresolutioner til regeringen og 
Folketinget. Senest var der oprettet 18 Vietnamkomitéer, der var tværpolitisk 

prægede og endda havde tiltrukket folk fra gejstlige kredse. PET fremhævede 
særligt trotskisternes rolle som ”inspirator og katalysator” for bevægelsen, og 
man pegede på Rebild-demonstrationer, Giro 1616-indsamlingen, den iscene- 
satte hvervning af Vietnamfrivillige og forsøget på at infiltrere og dominere Det 
Danske Bertrand Russell Råd. Tjenesten mente også, at det var trotskisterne, der 
stod bag en række hærværksaktioner mod amerikanske firmaer i Danmark, lige- 
som det var vurderingen, at tanken om sprængstofattentater mod den amerikan- 
ske ambassade og amerikanskejet ejendom var latent i sektionens inderkreds. 
Ifølge PET var det velbegrundet at antage, at den trotskistiske aktivitet var udløst 
af impulser fra Fjerde Internationales hovedkontor i Paris, idet flere udenlandske 
ledende trotskister havde besøgt den danske sektion, der også havde tæt kontakt 
med den franske trotskistleder. 
PET så med dyb alvor på konsekvenserne af udviklingen: 


”Vietnam-aktiviteten er uden sammenligning det venstre-orienterede initiativ, der 
i de senere år har vundet videst udbredelse og størst tilslutning i den del af den 
danske befolkning, der traditionelt ikke er engageret i dagens debat.” 


Således havde mere moderate kræfter med SF'eren Niels Jørgen Hougaard og 
den radikale Ebbe Reich i spidsen på et møde i Odense i september 1966 uden 
held forsøgt at stifte et Vietnamråd, der skulle koordinere alle Vietnamaktivi- 
teter. I januar 1967 var deltagerne endeligt blevet enige om at oprette et fore- 
løbigt Vietnamarbejdets Koordinationsudvalg. Udvalget, der var tværpolitisk 
sammensat, havde taget initiativ til en underskriftsindsamling, og PET fandt det 
”bemærkelsesværdigt”; at socialdemokratiske kredse som DSU, Frit Forum og 
Faglig Ungdom ville deltage heri. PET nærede i øvrigt ikke stor tillid til befolk- 
ningens holdning til konflikten: 


”Uden dybere refleksioner lader dele af befolkningen sig tilsyneladende indoktri- 
nere, og et faktisk misbrug af massemedierne har sået en anti-amerikansk sæd, der 
gødes kraftigt med andre af de sædvanlige venstreorienterede propagandamidler” 


Ifølge PET måtte en bevægelse, der var i opposition til USÆs og Danmarks 
udenrigspolitik, være resultatet af yderligtgående kræfters manipulation af en 
letpåvirkelig opinion. Men situationen indeholdt ifølge PET endnu mere dystre 
perspektiver, idet modstanderne forsøgte at gøre Danmark medansvarlig for 
grusomhederne gennem landets medlemskab af NATO. Det var derfor PET's 
vurdering, ”at netop denne Vietnamkampagnes massepåvirkning til sin tid kan 

vise sig at have efterladt velegnede udgangspunkter for kommende forsøg på 
at løsrive Danmark fra den vestlige forsvarsalliance”” Sikkerhedstruslen fra 
Vietnambevægelsen lå således i, at den kunne undergrave befolkningens tillid 
til NATO og i yderste konsekvens dreje Danmark ind på en neutralistisk kurs. 


De første store Vietnamdemonstrationer 1967 


I løbet af 1967 eskalerede Vietnamkrigen. De amerikanske bombardementer af 
Nordvietnam intensiveredes, og ved årets udgang befandt der sig en halv million 
amerikanske soldater i Sydvietnam. I Danmark tog Vietnambevægelsens spredte 
grupperinger endnu et skridt hen imod en samling af aktiviteterne. Samme dag, 
som politiinspektør Arne Nielsen afleverede sin redegørelse til Embedsmæn- 
denes Sikkerhedsudvalg, dannede syv Vietnamkomitéer i hovedstadsområdet 
De Storkøbenhavnske Vietnam Komitéer (DSVK). Denne sammenslutning tog 
klart parti for Nordvietnam og Viet Cong og havde som mål at få regeringen 
til at tage afstand fra USAs krigsførelse og at få USA til at trække sig ud. DSVK 
tog blandt andet del i Giro 1616-indsamlingen, støttede koordinationsudvalgets 
underskriftsindsamling ”Stop bombardementerne” og tilsluttede sig Russell Rå- 
det.”= 

I midten af maj 1967 afholdtes den hidtil største Vietnammanifestation, den 
skandinaviske pinsemarch, der startede i Oslo, og som via Helsingborg, Helsin- 
gør og Vedbæk sluttede i København. Ifølge PET's oplysninger, som stammede 
fra en kilde i det trotskistiske miljø, var der i virkeligheden tale om et trots- 
kistisk styret arrangement. Den danske sektion af Fjerde Internationale havde 
modtaget en opfordring fra de svenske FNL-grupper om at stå for den danske 
del af marchen, og da man ønskede en så bred tilslutning som muligt, havde 
trotskisterne inddraget SUF og DKP i forberedelserne. Selvom det udadtil var 
DSVK og Nordsjællands Vietnamkomité, der stod som arrangører, var det trots- 
kisterne, der var de reelle bagmænd. Ifølge PET's kilde var trotskisternes hensigt 


142 UM, ESU: Referat af mødet 2. marts 1967. PET, emnesag: ”Den danske Vietnam-aktivitet. 1/1 65 
- 15/2 67”, 15. februar 1967. Det mislykkede forsøg på at samle Vietnambevægelsen ved mødet i 
Odense 22. januar 1967 og den efterfølgende underskriftsindsamling er beskrevet i PET, emnesag: 
Notitser, 21. november 1966, 9. februar 1967 og 12. maj 1967; notits, 8. august 1967. Indsamlingens 
resultat var 227.963 underskrifter og 40.000 kr. til en annonce i The New York Times. 

143 Johs. Nordentoft og Søren H. Rasmussen, Kampagnen mod Atomvåben og Vietnambevægelsen 1960- 


1972, S. 94-95. 


PET's overvågning af protestbevægelser 1945-1989 


63 


64 


VIETNAMBEVÆGELSEN 1965-1976 


at anvende marchen til at foranstalte en hærværksaktion mod den amerikanske 
ambassade i form af rudeknusninger og bemaling af facaden. Disse oplysninger 
tilgik PET allerede i februar 1967"+ og blev gentaget i advarsler udsendt til poli- 
tiet i slutningen af april.” PET fulgte nøje marchen, som imidlertid blev meget 
stilfærdig. PET's medarbejdere vurderede, at optoget højst talte 2.000 deltagere, 
da det nåede ambassaden, og der blev ikke gjort nogen forsøg på at angribe byg- 
ningen, hvilket blev forklaret med, at et kraftig regnvejr havde lagt en dæmper 
på demonstranternes kamplyst.” En anden forklaring kan være, at PET's oplys- 
ninger var fejlagtige, og at der aldrig havde været planer om en hærværksaktion. 

Selvom PET vurderede, at marchen havde været en skuffelse for de trots- 
kistiske bagmænd, idet fremmødet kun var en brøkdel af det forventede antal 
på 20.000 demonstranter, og fordi hærværksaktionen var regnet væk, havde 
trotskisterne bevist, at de var i stand til at stable en klassisk frontoperation på 
benene: 


”Det er kendetegnende for trotzkyisterne, at de også ved denne lejlighed fik andre 
til at realisere deres planer, og det er bemærkelsesværdigt, at det i så stort et om- 
fang lykkedes dem at drage kommunisterne ind i deres net og få disse til at bidrage 
med en både arbejdsmæssig og propagandamæssig ikke ubetydelig indsats, der 
nok på længere sigt skal blive udnyttet til trotzkyistisk fordel”"” 


Denne opfattelse, at pinsemarchen havde været en trotskistisk operation, for- 
klarer, hvorfor PET satte en del ressourcer til for at identificere deltagerne. 
PET observerede således 23 biler under marchen, hvis ejere blev identifice- 
ret og indført i de såkaldte ”D-kartoteker” (muligvis subversionsafdelingens 
arbejdskartoteker).+, Der blev udarbejdet en fortegnelse på 88 personer, der 
var omtalt i sagsakterne."” PET opsnappede ved hjælp af en aflytningsoperation 
navnene på 172 personer, der havde tilmeldt sig marchen, og de blev noteret på 
en alfabetisk liste.” Det fremgår af en indberetning om en af marchens delta- 

gere, at personer, der talte i telefon med det aflyttede trotskistiske forlag Tema, 
blev noteret i et specielt register.” 

Ifølge PET var den resterende del af året præget af antiamerikanske demon- 
strationer, der tog til i størrelse og voldsomhed. I slutningen af maj 1967 advarede 
Arne Nielsen om, at revolutionære kredse planlagde ”voldsomme demonstratio- 
ner” i forbindelse med et planlagt besøg af den amerikanske udenrigsminister 
Dean Rusk i København.” Planerne bestod ifølge PET i, at demonstranterne 
ville blokere de tre broer mellem Amager og Sjælland og dermed stoppe Rusks 
kortege fra lufthavnen. PET støttede derfor et forslag om at fragte udenrigsmi- 
nisteren ind til byen i helikopter, ligesom man mente, at politiet var beredt til 
at klare, hvad demonstranterne ellers måtte kunne finde på.> Det blev aldrig 
klart, om demonstranterne ville have været i stand til at realisere deres planer, 
idet Rusks besøg blev aflyst. I slutningen af august, efter et voldsomt amerikansk 
bombardement af Hanoi, deltog flere hundrede medlemmer af bl.a. DKP, DKU, 
SUF, DSU, RU, Radikale Studenter, Studentersamfundet og DSVK i demonstra- 
tioner og fakkeltog ved den amerikanske ambassade. Protesterne forløb gene- 
relt fredeligt, selvom ambassaden bemærkede, at deltagerne var mere aktive end 
hidtil. Ifølge PET's indberetning om demonstrationen den 23. august forsøgte 
15-20 af de mest aggressive medlemmer af ”inderkredsen” at bryde politiafspær- 
ringerne, men de blev drevet tilbage med brug af stavene.> 

I begyndelsen af september 1967 modtog PET en meddelelse fra en uden- 
landsk efterretningstjeneste om, at der skulle arrangeres en stor protestdemon- 
stration i Washington D.C. den 21. oktober 1967. Der var også planer om at af- 
holde lignende demonstrationer i flere europæiske lande og derved gøre dagen 


151. PET, emnesag: Notits, 21. september 1967. 

152. STM, RSU: Referat af møde 29. maj 1967. Den amerikanske ambassadør havde 8. maj erklæret over 

steriet havde stået uforstående over for henvendelsen, og Arne Nielsen havde bekræftet, at man 
kunne garantere for sikkerheden under besøget. Jf. UM, ESU: Referat af møde 11. maj 1967. 

til en international protestdag. Den udenlandske tjeneste udbad sig oplysnin- 
ger om, hvorvidt der deltog statsborgere fra det pågældende land i eventuelle 
danske demonstrationer. Desuden udbad tjenesten sig informationer om mulige 
opfordringer til at blive militærnægter eller at desertere fra den amerikanske 
hær.” Efter demonstrationen videregav PET oplysninger til den udenlandske 
tjeneste. Det fremgik, at fire statsborgere fra det pågældende land havde gjort sig 
bemærket under protesterne. To havde brændt deres indkaldelsespapirer foran 
ambassaden. 

I ugerne op til demonstrationen indløb der imidlertid en række alarmerende 
meldinger til PET, der indikerede, at nogle deltagere havde planer om at gribe 
til vold. En unavngiven kilde havde fortalt Københavns Politi, at en medarbej- 
der ved et akademisk kursus havde propaganderet for demonstrationen blandt 
eleverne. Medarbejderen skulle have udtalt, at der ville blive uddelt stave til del- 
tagerne for at kunne forsvare sig mod eventuelle angreb fra politiets side, og at 
der ville blive forøvet hærværk i forbindelse med demonstrationen. Medarbej- 
deren var allerede kendt i PET, idet han havde været genstand for en vis over- 
vågning. Pågældende var desuden registreret som anmelder for DKP i 1964 og 
for at have været medarbejder ved Studentersamfundets blad ”Vietnam-fakta og 
perspektiver” 

Det forlød endvidere fra trotskisternes seneste forretningsudvalgsmøde, at 
man skulle gøre noget specielt ved demonstrationen, og at man skulle forsøge 
at give den ”et noget mere voldsomt præg” Ifølge en ”sædvanlig pålidelig kilde”, 
sandsynligvis en kilde i den trotskistiske inderkreds, skulle bemærkningen for- 
stås således, at man ville angribe ambassaden, hvis mulighederne bød sig.” En 
anden kilde rapporterede, at et medlem af Socialistisk Ungdoms Forum (SUF) 
havde hævdet, at demonstrationen ville blive den ”hårdeste og sjoveste, man 
hidtil havde oplevet. Aktivisten skulle angiveligt have tilføjet, at hvis politiet pro- 
vokerede ”så vil der straks blive løbet storm — de skal passe fandens på.” Det 
forlød også, at Finn Ejnar Madsen, der havde forladt trotskisterne og dannet 
de Danske Rødgardister, planlagde sin egen demonstration samme dag. Ifølge 
den trotskistiske inderkreds var der fare for, at det ville udarte til slagsmål, når 

de to demonstrationer stødte sammen ved ambassaden.” Endelig havde en af- 
lytningsoperation opsnappet en samtale mellem flere af de mest yderligtgående 
trotskister, hvor man diskuterede planer om at sprænge ambassaden i luften. 
En af deltagerne havde nævnt, at man ville få brug for bazookaer, morterer og 
tre lastbiler. PET's efterforskning havde imidlertid vist, at de indblandede ikke 
havde gjort noget forsøg på at realisere planerne, og at der nok bare var tale om 
pågældendes ”sædvanlige pralerier””? 

Sammenfattende kan det siges, at PET's oplysninger om mulige voldelige ak- 
tioner under demonstrationen den 21. oktober ikke var særlig konkrete. To af 
oplysningerne drejede sig om, at demonstranterne ville forsvare sig, hvis poli- 
tiet provokerede eller angreb. Oplysningen om at man ville angribe ambassa- 
den, hvis lejligheden bød sig, byggede på en uidentificeret kildes tolkning; en 
af oplysningerne handlede om interne modsætninger mellem demonstranterne; 
og en oplysning var åbenbart praleri. I ingen af tilfældene forelå der troværdige 
oplysninger om konkrete planer om angreb på ambassaden eller mod politiet. 
På den anden side havde PET og Københavns Politi god grund til at være på 
vagt over for mere eller mindre impulsive handlinger fra yderligtgående grupper 
som trotskisterne og rødgardisterne, der tidligere havde grebet til vold under 
demonstrationer. 

Flere af disse oplysninger blev medtaget i PET's vurdering af den planlagte 
demonstration, som blev udarbejdet den 17. oktober, og som bl.a. blev videregi- 
vet til Justitsministeriet, Københavns Politi og en udenlandsk efterretningsmyn- 
dighed. Det blev her tilføjet, at De Erhvervshæmmede fra Frihedskampen ville 
deltage med deres gamle frihedskæmperarmbind, og at trotskisterne havde dan- 
net deres eget ordensværn.” Dagen inden demonstrationen udsendte PET en 
supplerende vurdering til Københavns Politi. Selvom rapporten ikke indeholdt 
afgørende nye oplysninger om eventuelle voldelige aktioner, var tonen betydeligt 
mere alarmerende end tidligere. PET pegede især på trotskisterne og rødgardi- 
sterne, idet ”disse to grupper tæller adskillige af de hårdeste, mest hensynsløse og 
mest yderligtgående demonstranter” Tjenesten gjorde opmærksom på, at begge 
grupper var indstillet på at skabe uro og optøjer, og man havde erfaring for, at 
disse grupper tidligere havde haft held til at inddrage ellers moderate kredse i 

hærværks- og voldshandlinger.” Det er ikke klart, hvad der var årsagen til, at 
PET's vurdering den 20. oktober var mere alvorligt formuleret end vurderingen 
fra tre dage tidligere. 

PET's overvågning af forberedelserne til demonstrationen giver i øvrigt et 
indblik i tjenestens metoder og registreringspraksis vedrørende Vietnambevæ- 
gelsen på dette tidspunkt. PET synes ikke at have haft særligt mange kilder i 
bevægelsen, og flere af de vigtigste oplysninger om mulige voldsaktioner stam- 
mede fra tjenestens overvågning af trotskisterne. Aflytningsoperationen og en 
kilde i det trotskistiske miljø gav tjenesten mulighed for at følge trotskisternes 
overvejelser. PET havde desuden en kilde i Koordineringen (et samarbejde mel- 
lem de politiske ungdomsorganisatioenr DsU, DKU, RU, Radikale Studenter, 
Studentersamfundet, Frit Forum og SUF). Denne kilde skaffede PET et referat af 
et udvalgsmøde og en adresseliste.””" 

Det bevarede materiale viser, at PET på dette tidspunkt registrerede alle, der 
kunne betegnes som ledende medlemmer af Vietnambevægelsen. Anmelderne 
af demonstrationerne i København og Århus, deriblandt DsU's forbundsfor- 
mand, blev således registreret.% I Århus blev en repræsentant for den lokale 
Vietnamkomité, der i et læserbrev opfordrede til at møde op, registreret.” Det 
samme gjaldt ikke-tidligere registrerede medlemmer af Koordineringens ud- 
valg og repræsentanterne for de tilsluttede organisationer.” Desuden blev alle 
talerne ved demonstrationerne registreret. I Århus observerede PET optoget 
og identificerede 15 af deltagerne. Tolv af disse var tidligere registreret, og resten 
var kendte af PET's lokalafdeling,” hvilket tyder på, at man her havde noteret 
de resterende tre i arbejdskartoteker. Endelig fik PET under demonstrationen et 
eksemplar af Vietnam-Solidaritet, der bl.a. indeholdt en liste med navnene på 
16 kontaktpersoner. 14 af disse var registreret i forvejen, og de resterende to blev 
registreret på sagen.”? 

Demonstrationen den 21. oktober 1967 er i den eksisterende litteratur blevet 
beskrevet som en omfattende protest mod krigen med 15.000 deltagere, som for- 

løb uden uroligheder.”" PET's afsluttende rapport om demonstrationens forløb 
giver et noget andet billede, hvilket til dels støttes af reportagerne i andre dele af 
pressen.” Ifølge PET havde demonstrationen haft deltagelse af det tværpoliti- 
ske Koordineringen, Landsforeningen Aldrig mere Krig, De Storkøbenhavnske 
Vietnamkomitéer, Udvalget af 21/10 (Madsens rødgardister), Landsforeningen 
af Erhvervshæmmede fra Frihedskampen og trotskisterne. Demonstrationen 
havde imidlertid været domineret af DKP'ere, SUF're, trotskister og rødgardi- 
ster, mens de mere moderate kræfter fra DSU, RU og Aldrig mere Krig havde 
spillet en mere tilbagetrukket rolle. PET skønnede, at marchen højst havde til- 
trukket 5-6.000 deltagere, og at den var foregået roligt, indtil den officielt blev 
erklæret for afsluttet foran ambassaden. Eneste undtagelse var, da medlemmer 
af det trotskistiske ordensværn på Blågårds Plads fik udleveret små pakker, som 
PET formodede var røgbomber, af en af PET kendt kommunist. Umiddelbart 
efter demonstrationens opløsning begyndte en gruppe demonstranter at kaste 
røgbomber, plakatstænger og lignende mod politiet, som derefter trak stavene. 
Under det efterfølgende slagsmål blev der kastet sten mod politiet, og flere ruder 
i ambassaden blev knust. Et forsøg på at trænge igennem politiafspærringerne 
og storme ambassaden blev afværget og demonstranterne drevet bort. Fire per- 
soner blev anholdt, heraf en for at have sparket en politibetjent i hovedet. Det 
var PET's opfattelse, at der havde været tale om et planlagt forsøg på at provo- 
kere politiet og angribe ambassaden.”: De voldsomme begivenheder, der fulgte 
i kølvandet på demonstrationen, synes således at bekræfte de noget ukonkrete 
forhåndsoplysninger, som PET havde modtaget.” 


171. Johs. Nordentoft og Søren H. Rasmussen, Kampagnen mod Atomvåben og Vietnambevægelsen 1960- 
1972, S. 97. Den noget ensidige fremstilling skyldes nok, at forfatterne bygger på Land og Folk, Infor- 
mation, Ekstra Bladet og Vietnam-Solidaritet, der alle sympatiserede med demonstranterne. 

172. Eksempelvis bragte Politiken en artikel om det efterfølgende slagsmål og angreb på ambassaden, 
”Flere såret af stenkast foran USA-ambassaden” Politiken, 22. oktober 1967. 

var begrundet mistanke om, at de ville udvikle sig voldeligt. Udenrigsministeriets rådgiver i folke- 
ret mente derimod, at man havde ret til at holde demonstranterne på forsvarlig afstand af ambas- 

Som det vil være fremgået af det foregående, modtog PET i flere tilfælde i 
1967 alarmerende oplysninger om, at den trotskistiske inderkreds havde planlagt 
uroligheder. Sådanne oplysninger indløb i tiden op til pinsemarchen i maj, Dean 
Rusks aflyste besøg i juni og demonstrationen i oktober. Mens pinsemarchen 
forløb fredeligt, og oktoberprotesten endte i uroligheder, så rejser de alarme- 
rende meldinger spørgsmålet om, hvor troværdig PET's kilde i forretningsudval- 
get i den danske sektion af Fjerde Internationale var.”> En forhenværende PET- 
medarbejder har oplyst, at da han begyndte at beskæftige sig med trotskisterne i 
sommeren 1966, havde man en kilde i den danske sektion, som senere fik selskab 
af endnu en. Kilden tilhørte en anden PET-medarbejder, der havde haft den med 
fra sin tidligere stilling i Københavns Politi: ”Det var svært at kontrollere de op- 
lysninger, der kom fra den enlige kilde, men de måtte jo stole på vedkommende. 
Det blev meget nemmere, da de fik endnu en kilde””' 

Det forekommer sandsynligt, at PET's kilder i trotskisternes forretnings- 
udvalg var rekrutteret blandt højreorienterede kredse. Journalisten Henning 
Jensen tilhørte en fløj i Konservativ Ungdom, som ikke mente, at Det Konser- 
vative Folkeparti gjorde nok for at bekæmpe kommunisterne og støtte NATO. 
I 1962/63 var han med til at danne den antikommunistiske forening Demokra- 
tisk Alliance, der er blevet beskyldt for at infiltrere venstreorienterede partier 
og føre kartoteker over deres medlemmer. I 1969 offentliggjorde nyhedsbladet 
Reflex, hvis redaktør var Henning Jensen, lister med navnene på medlemmerne 
af Revolutionære Socialister og Socialistisk Aktion og på abonnenter, bidrag- 
ydere og interesserede i den trotskistiske månedsbulletin Socialistisk Informa- 
tion.” I en notits undrede to af PET's medarbejdere sig over, hvorfra Reflex 
havde listerne, men de to PET-folk havde formentlig en hytotese: ”Som be- 
kendt har REFLEX's redaktør for år tilbage været medlem af Den danske sek- 
tion af Fjerde Internationale, og den mulighed er derfor til stede, at han under 
dette medlemskab har skaffet sig anførte fortegnelser” En anden mulighed var, 
at en anden person, der også havde infiltreret trotskisterne, havde haft adgang 
til listerne.7”? Hvad de to PET-folk imidlertid ikke nævnte, var, at Henning Jen- 

sen havde været PET's kilde hos trotskisterne. Da to andre PET-folk i 1966 
havde forsøgt at afhøre Jensen i en anden anledning, konstaterede de, at han 
nødigt udtalte sig om konkrete forhold og henviste til sin ”ordinære kontakt” 
i PET, med hvem han allerede havde ”gennemdrøftet forholdene”.” En artikel 
i Ekstra Bladet i 1976, der beskyldte Henning Jensen for at have lavet indbrud 
på SF's partikontor og kopieret medlemskartoteket, omtalte også en navngiven 
PET-medarbejder som Henning Jensens faste kontaktmand i PET og afslørede 
identiteten på en anden person, der også havde været kilde for PET.”? Den 
navngivne PET-medarbejder hævdede internt, at han intet kendskab havde til 
historien, idet han i sine første år i Afdeling E kun havde arbejdet med sager 
vedrørende nøglepunkter og overtrædelser af radiospredningsloven.” Han 
nævnte intet om sin senere kontakt til Henning Jensen. Men under den inju- 
riesag, som Henning Jensen anlagde mod Ekstra Bladet og andre i forbindelse 
med beskyldningerne, bekræftede han, at han havde infiltreret Fjerde Inter- 
nationale og videregivet oplysninger til PET.” I 1992 oplyste Henning Jensen 
under en afhøring foretaget af Københavns Politi i forbindelse med efterforsk- 
ningen af bombesprængningen hos Internationale Socialister i Søllerødgade, at 
han i et par år i 1960'erne havde fungeret som kilde for PET i Revolutionære So- 
cialister. Jensen daterer ikke sin tid i RS mere præcist, men han henviser til en 
række begivenheder i midten af 1960'erne, hvor trotskisterne var involveret, så- 
som Randersbomben i 1965 og de årlige Rebildfester, der var udsat for demon- 
strationer fra 1965 og frem.” Jensens vidneudsagn blev bekræftet af en anden 
PET-medarbejder.'” Der er således meget, der tyder på, at det var blandt andre 
Henning Jensen, der havde infiltreret den danske sektion af Fjerde Internatio- 
nale, og som gav PET's medarbejdere oplysninger om trotskisternes planer om 
uroligheder og angreb på den amerikanske ambassade under Vietnamdemon- 
strationerne. Det kan ikke udelukkes, at PET's kilder havde en ideologisk inte- 
resse i at overdrive faren for, at demonstranterne ville gribe til voldelige midler. 
Henning Jensen agiterede ivrigt for Sydvietnams sag i slutningen af 1960'erne 

og blev senere ansat på det sydvietnamesiske informationskontor,'% og han kan 
derfor have haft en interesse i at miskreditere Vietnambevægelsen. 


Russell-tribunalet 1967 


I 1966 havde den engelske filosof Bertrand Russell taget initiativet til nedsæt- 
telsen af en international krigsforbryderdomstol, der skulle indsamle beviser, 
afhøre vidner og afsige en ”dom” over den amerikanske krigsførelse i Vietnam. 
Selvom tribunalet var selvbestaltet, ensidigt i sit fokus (det tog ikke stilling til 
kommunisternes krigsforbrydelser) og dets afgørelse nok var givet på forhånd, 
så vakte det stor opmærksomhed og gav legitimitet til modstanden mod krigen, 
idet det bestod afinternationalt kendte videnskabsmænd og venstreintellektuelle 
som Jean-Paul Sartre, Simone de Beauvoir, Vladimir Dedijer og Isaac Deutscher. 
I januar 1967 dannede en række fremtrædende kulturpersonligheder Dansk Ber- 
trand Russell-råd, der havde som formål at bistå tribunalets arbejde og oplyse 
om dets virke. Blandt initiativtagerne var redaktør Ebbe Reich, Gyldendals di- 
rektør Ole Wivel og redaktionschef Erik Vagn Jensen. Da den franske regering 
forbød tribunalet at afholde sine møder i Paris, gennemførtes tribunalets 1. ses- 
sion i Stockholm. I maj 1967 blev det offentliggjort, at den 2. session ville blive 
afviklet i Danmark. Dette bragte den danske regering i et dilemma, idet det var 
klart, at de amerikanske allierede så med alt andet end sympati på tribunalet. 
Da statsminister Krag i september besøgte Washington, skal præsident Johnson 
angiveligt have givet udtryk for, at det ville blive anset som ”en uvenlig handling 
over for USA% hvis tribunalet fik sæde i Danmark.” I begyndelsen af april 1967 
slog Udenrigsministeriets direktør Paul Fischer fast i embedsmandsudvalget, 


185 Erik Jensen og Petter Sommerfelt, Under dække, s. 103. 

186 Johs. Nordentoft og Søren H. Rasmussen, Kampagnen mod Atomvåben og Vietnambevægelsen 1960- 
1972, S. 93-94; Bo Lidegaard, Jens Otto Krag, bd. II, 1962-1978 (København, 2002), s. 367-368, 371. 
Den amerikanske modstand mod tribunalet kom også til udtryk, da filmen Hverdag, der handlede 
om tribunalets session i Roskilde i november-december 1967, havde premiere i 1968. Den ameri- 
kanske ambassadør protesterede mundtligt til udenrigsminister Hartling over, at danske skattekro- 
ner havde finansieret filmen, som hun betegnede som ”an insult” mod USA. Ifølge ambassadøren 
var fremvisningen ”detrimental to the good relations” mellem de to lande, og hun anmodede derfor 
den danske regering om at trække filmen tilbage. Jf. NA, RG59, SNF 1967-69, POL DEN-US: White, 
Amembassy Copenhagen to Department of State, No. A-529, April 19, 1968, med vedlagt ”Talking 
paper” April 10, 1968. 

hvor bl.a. Arne Nielsen var til stede, at det ”ville være uheldigt og burde søges 
undgået” at tribunalet kom til Danmark.” Statsminister Krag gav ved flere lej- 
ligheder udtryk for regeringens opfattelse af, at tribunalets virke ikke ville gavne 
forsøgene på at få en fredsaftale i stand, og at tribunalet derfor var uønsket i 
Danmark. Regeringen var villig til at bruge alle lovlige midler for at hindre Rus- 
sell-tribunalet, hvilket bl.a. indebar, at vietnamesiske vidner ville blive nægtet 
visa.%% At der var tale om en ren politisk beslutning fremgår tydeligt af et notat 
udarbejdet i Justitsministeriet i slutningen af april. Det blev her understreget, 
at det var mest hensigtsmæssigt at anvende fremmedlovgivningen til at hindre 
tribunalets virke i landet, ”idet der er tale om en politisk beslutning og ikke et sp. 
om opretholdelse af ro og orden” 

PET synes kun at have fulgt Russell-rådets aktivitet sporadisk i første halvdel 
af 1967. Da rådets sammensætning blev offentliggjort, skrev Arne Nielsen på et 
avisudklip: ”Hvad kender vi til rådets medlemmer?””" Tjenesten opstillede ef- 
terfølgende en liste over rådets 53 medlemmer (29 var tidligere registreret, men 
resten blev åbenbart ikke registreret på dette tidspunkt).” Der er tegn på, at 
PET nøje fulgte den offentlige debat om Russell-tribunalet. Efter at flere poli- 
tikere havde taget afstand fra Krags udtalelser om, at regeringen ville anvende 
alle lovlige midler for at hindre processen, blev det noteret på sagen: ”Pi [poli- 
tiinspektøren] ønsker underretning om hvad der yderl. måtte fremkomme”.” I 
begyndelsen af august besigtigede en PET-agent den ejendom, hvor rådet havde 
kontorer. Det viste sig, at ejendommen ejedes af Lise Munk Plum, gift med den 
velkendte bidragyder til venstreorienterede projekter, Niels Munk Plum.” 

PET interesserede sig i første omgang for muligheden af, at de allestedsnær- 
værende trotskister skulle få held med at infiltrere Russell-rådet. I oktober 1966 
havde trotskisterne oprettet den danske Forberedelseskomité, som skulle ind- 
samle underskrifter til fordel for det internationale tribunal.”+ Det var Forbe- 


187 UM, ESU: Referat af møde den 7. april 1967. 

redelseskomitéen, der havde lejet Tivolis koncertsal, hvor der blev afholdt en 
stor høring om tribunalet i december 1966,” og det var trotskisterne, der havde 
udspredt rygtet om, at Sartre ville møde op for at tiltrække tilhørere. Det var 
trotskisternes mål at dominere kampagnen for Russell-tribunalet i Danmark.”f 
To kontaktmænd overvågede mødet og kunne bagefter rapportere til PET, at 
tilhørerne næsten udelukkende bestod af ”langhårede og langskæggede unge 
mennesker”, der ivrigt bifaldt talernes angreb på USAs krigsførelse.” Trotski- 
sterne havde først forsøgt at hindre oprettelsen af Russell-rådet, der jo var en 
konkurrent til deres egen komité, men da det ikke lod sig gøre, forsøgte de at 
vinde indflydelse ved at samarbejde med rådet.” Der herskede dog en vis util- 
fredshed blandt den trotskistiske inderkreds med tingenes tilstand, idet man var 
forvænt med at have den dominerende indflydelse i sine dækorganisationer, og i 
sensommeren 1967 kunne PET konstatere, at trotskisterne var blevet kørt ud på 
et sidespor: 


”Trotzkyisterne blev hurtigt klare over, at de ikke formåede at stille noget op mod 
Bertrand Russell-rådet, der er sammensat af en række kendte og til dels indfly- 
delsesrige personer, og som det var at vente, tabte de omgående interesse for at 
beskæftige sig mere med denne sag. Det er en velkendt reaktion fra Trotzkyister- 
nes side at trække sig tilbage, når de står overfor kræfter, som de ikke selv kan 
regulere,” 


Trotskisterne synes ikke at have spillet nogen afgørende rolle i de senere begi- 
venheder. I oktober 1967 oplyste PET, at Ebbe Reich diskret havde spurgt trots- 
kisterne, om de ville deltage i rådets forberedelser. Trotskisterne havde angiveligt 
accepteret, hvis de kunne få plads i forretningsudvalget, men det er ikke klart, om 
dette faktisk skete.”” Senere indhentede PET en liste over personer, der havde 
givet bidrag til Forberedelseskomitéen. Den indeholdt blot ti navne, hvilket fik 
tjenesten til at understrege, at komitéen var blevet detroniseret af Russell-rådet.”” 

Efter at Russell-rådet den 26. juli 1967 havde modtaget en formel henvendelse 
fra tribunalets sekretariat i Paris om, at man ønskede at afholde 2. session i Dan- 

mark i oktober/november,”” blev PET's overvågning intensiveret. PET var på 
forhånd stærkt kritisk over for arrangementet, og i en oversigt udarbejdet til Em- 
bedsmændenes Sikkerhedsudvalg blev 1. session i Stockholm betegnet som ”det- 
te stærkt anti-amerikanske og ensidige propaganda-arrangement” som kun blev 
støttet af den venstreorienterede del af pressen. PET forsøgte også at udarbejde 
en oversigt over de 53 rådsmedlemmers politiske tilhørsforhold, men den var 
ikke megen bevendt, da flertallets (31 personers) tilhørsforhold var ukendte (af 
de øvrige var fem kommunister, ni SF'ere og otte blev klassificeret som pacifister 
og venstreorienterede). PET kunne i øvrigt oplyse, at rådet gik ud fra, at regerin- 
gen trods sin modvilje ikke ville skride til et egentlig forbud mod tribunalet, og 
at rådet ville iværksætte en oplysningskampagne og en økonomisk indsamling; 
målet var 250.000 kr., som skulle dække omkostningerne ved sessionen.” 

Et af Russell-rådets problemer var, at man havde svært ved at finde egnede lo- 
kaler til afholdelse af processen. Flere gange fik udlejerne kolde fødder og afslog 
rådets ansøgning. Årsagen skal have været, at udlejerne blev udsat for telefontrus- 
ler, og i samtiden gættede man på, at Demokratisk Alliance eller en anden højre- 
orienteret organisation stod bag.””” Senere har Hans Hetler hævdet, at han og DA's 
leder, Henning Jensen, modtog oplysninger fra PET's aflytninger af rådet om, hvor 
man agtede at afholde tribunalet. De to antikommunister truede derpå udlejerne 
til at afvise rådet.” Senere forsøgte DAs folk at genere rådet under dets session.” 

Det var en af PET's opgaver at holde regeringen og embedsmændene orienteret 
om Russell-rådets forsøg på at leje lokaler. Den 29. maj oplyste Krag på et møde i 


202 UM, ESU: Referat af møde 25. august 1967. 

Regeringens Sikkerhedsudvalg, at Folkets Hus i København og Århus ville melde alt 
optaget, hvis man modtog en forespørgsel fra rådet.” Den 25. august nævnte Paul 
Fischer over for Embedsmændenes Sikkerhedsudvalg, at det havde været uheldigt i 
forhold til USA, at den 1. session var blevet afholdt i Folkets Hus i Stockholm. Han 
tilføjede, at man havde sikret sig, at noget sådant ikke skete i Danmark, hvorpå han 
henstillede til Arne Nielsen, ”at aspektet om lokaler blev fulgt op”, hvilket politiin- 
spektøren lovede.7” Referatet er ikke til at misforstå: PET fik en ordre fra embeds- 
værket om at overvåge Russell-rådets bestræbelser på at finde egnede lokaler. 

En uge senere meddelte PET til Udenrigsministeriet, Justitsministeriet og 
FE, at ifølge en ”kilde, der lejlighedsvis har føling med redaktør Ebbe Reich”, 
ville høringen blive afviklet fra den 22. oktober til den 5. november, og man var 
i færd med at skaffe sig lokaler. Hvis det ikke lykkedes, ville man muligvis be- 
nytte Folkets Hus i Stockholm igen.” 'To uger senere meddelte B.T., at rådet 
agtede at afholde sessionen i Selskabslokalerne af 1860. Gennem en ”pålidelig 
kontakt” kom PET i forbindelse med udlejeren, der imidlertid oplyste, at man 
efter at have set artiklen ikke ville indgå lejemålet, da der var tale om et politisk 
arrangement.”” Senere på måneden oplyste KB-hallens direktør over for PET, 
at han havde modtaget en anmodning fra Russell-rådet, men at han ville give 
afslag.” Også Studentersamfundet nægtede at udleje lokaler til arrangementet.” 
Her havde man forinden forespurgt i Udenrigsministeriet, som havde oplyst, at 
sagen var delikat, og man ville ikke blande sig, men det blev dog tilføjet, ”at det 
vel måtte formodes, at regeringen ville appreciere, hvis det viste sig umuligt at 
finde lokaler til processen””; Studentersamfundet forstod beskeden. Den 3. ok- 
tober kunne PET endelig meddele, at ifølge en ”pålidelig kontakt” havde Reich 
oplyst på et møde i rådet, at man havde indgået et lejemål med Håndværker- 
foreningen. Rådet ville derfor nu iværksætte indsamlingen af penge til betaling 
af omkostningerne.” Foreningen brød imidlertid kort efter den indgåede kon- 

trakt, angiveligt fordi nogen havde lagt pres på den.” Rådet måtte således ud 
og lede efter andre lokaler, men endnu en ”pålidelig kontakt” garanterede over 
for PET, at Forum, KB-hallen og Tre Falke ville afvise henvendelser.>” Enden på 
rådets besværligheder blev, at man lejede sig ind på Fjordvilla i Roskilde. Det 
var skæbnens ironi, at ejendommen var ejet af Arbejdernes Fællesorganisation i 
Roskilde, hvis formand var socialdemokrat. PET's efterforskning viste, at Fjord- 
villa flere gange havde været udlejet til DKP-møder, men at dette var sket, for at 
socialdemokraterne kunne holde øje med kommunisterne.” 


Der er intet i det foreliggende materiale, der tyder på, at PET direkte eller gen- 


nem sine kontakter stod bag de mange afslag. Udlejerne synes selv at have taget 
beslutningen, og i flere tilfælde var det udlejerne, der henvendte sig til PET og 
ikke omvendt. Hvad angår Studentersamfundet, kom ”det gode råd” fra Uden- 
rigsministeriet. PET synes heller ikke at have gjort noget forsøg på at forhindre 
det endelige lejemål af Fjordvilla; oven i købet fremgår det af indberetningen, 
at det var blevet indskærpet PET's kontaktmand, ”at han ikke skal rette fore- 
spørgsel til kontakt eller andre herom på nuværende tidspunkt?” Der er heller 
ikke, som hævdet af Hetler, nogen tegn på, at PET fik oplysninger om planlagte 
lejemål fra telefonaflytning. I de fleste tilfælde stammede informationerne fra 
pressen og fra udlejerne selv. Den eneste undtagelse er den ”pålidelige kilde” 
der gav oplysningen om aftalen med Håndværkerforeningen, og som vil blive 
diskuteret senere. Omvendt kan det ikke fuldstændigt afvises, at medarbejdere 
i PET underhånden har videregivet oplysninger til kontakter, der anvendte dem 
til at presse udlejerne, sådan som Hetler hævdede. Der var i hvert fald folk i PET, 
der havde kontakter med antikommunistiske organisationer som f.eks. Demo- 
kratisk Alliance. Som tidligere nævnt havde DAs leder, Henning Jensen, i nogle 
år fungeret som kilde for PET i Fjerde Internationale.”” Det var folk fra DA, 
under ledelse af Hetler, der uddelte løbesedler i Roskilde i protest mod tribuna- 
lets ensidige fordømmelse af USA.>" Der er dog ingen spor af et sådant muligt 
underhåndssamarbejde i de relevante sagsakter.”” 


I slutningen af september 1967 meddelte Ebbe Reich statsministeren på vegne 

af Russell-rådet, at tribunalet ville blive afholdt i København i tidsrummet den 
20. til 29. november. Reich gjorde opmærksom på, at et antal vidner ville søge 
om visum, og han sluttede af med at understrege, at rådet lagde vægt på, at ses- 
sionen ville få et værdigt forløb.” Regeringen lod sig imidlertid ikke blødgøre. 
En kopi af brevet tilgik Justitsministeriet, hvor man lod Reichs baggrund og po- 
litiske aktiviteter undersøge. Man var tilsyneladende ikke i stand til at finde no- 
get belastende på redaktøren, højskolelæreren og folketingskandidaten, for han 
blev af ministeriets embedsmænd klassificeret som ”Mellem SF og Radikale V. 
— afgjort ikke kommunist?”>> Den 27. september gentog Krag som svar, at Rus- 
sell-tribunalet var uønsket i Danmark, idet den måtte anses for at være ensidig, 
og fordi den misbrugte domstolsbegrebet: ”Under disse omstændigheder agter 
regeringen at benytte sig af sin adgang til at nægte visum til såkaldte vidner”>+ 
Samtidig udarbejdede Justitsministeriet en række notater, der argumenterede 
for, at udlændingeloven indeholdt muligheder for at nægte visa i tilfælde, hvor 
”den pågældendes forhold kommer i strid med danske interesser”> 

Det har været hævdet, at PET ulovligt aflyttede Russell-rådets telefoner, og 
at oplysningerne herfra bidrog til at ændre regeringens indstilling. Påstanden 
om den ulovlige aflytning stammer fra mindst tre kilder. Ebbe Reich hævdede, 
at telefonerne i rådets kontorer ofte blev afbrudt, hvilket han forklarede med, 
at efterretningstjenesten benyttede sig af forældet aflytningsudstyr.”” Som det 
bemærkes, bygger påstanden udelukkende på, at man havde problemer med te- 
lefonerne, og at man gik ud fra, at det skyldtes aflytning. Man har dog næppe 
kunnet høre tegn på aflytninger. Som tidligere nævnt har Hans Hetler hævdet, at 
han og Henning Jensen fik oplysninger fra PET's aflytninger,;” men der er ikke 
fundet belæg for påstanden i de relevante akter i PET's arkiv. Endelig har for- 
lagsredaktør Erik Vagn Jensen hævdet, at Krag ændrede sin beslutning og tillod 
tribunalet, fordi rådet havde planer om at tage til Malmø og afhøre de vidner, der 
ikke kunne få indrejsetilladelse til Danmark. Et sådant arrangement ville udstille 
regeringen og i nogles øjne gøre den til grin. Idéen skulle første gang være blevet 
nævnt i en telefonsamtale mellem Vagn Jensen og Ole Wivel, hvilket fik Vagn 

Jensen til at antage, at deres telefoner var blevet aflyttet og oplysningerne videre- 
givet til Krag." Statsministeren skulle senere have bekræftet historien over for 
Vagn Jensen og Wivel.” 

Flere forhold gør, at påstanden om, at PET aflyttede Russell-rådet og dets 
medlemmers telefoner, virker usandsynlig. Der er ikke fundet spor i form af 
notitser eller aflytningsreferater i det bevarede PET-materiale vedrørende Rus- 
sell-rådet. Flere daværende centralt placerede PET-folk, deriblandt Jørn Bro og 
lederen af de tekniske operationer, har forklaret, at de ikke har kendskab til, at 
der blev foretaget aflytninger af rådet.” 

Historikeren Bo Lidegaard har fundet en kopi af en PET-indberetning vedrø- 
rende et møde i Russell-rådet den 2. oktober 1967 blandt Krags papirer, og han 
udleder heraf, at rådet må have været aflyttet, og at oplysningerne tilgik statsmi- 
nisteren.”> Såfremt det er tilfældet, har det drejet sig om en rumaflytning og ikke 
om telefonaflytning, og en sådan vil ikke have sat sig spor i en retskendelse, da 
rumaflytninger ikke var lovregulerede før 1972. Indberetningen drejer sig om et 
møde afholdt i Russell-rådets kontorer i Dronningensgade 14, og den foreligger 
i to udgaver i PET's arkiv, dateret henholdsvis den 3. oktober og den 6. oktober. 
Den første er den korteste, og den meddeler, at en ”pålidelig kilde” har oplyst, at 
Ebbe Reich havde meddelt på mødet, at rådet havde lejet lokaler i Håndværker- 
foreningen, at man ville afholde sessionen den 20.-29. november, og at man ville 
afhøre de vidner, der ikke kunne få visum, i Malmø og afspille båndoptagelserne 
under sessionen i København.> Den anden indberetning er længere og byg- 
ger ligeledes på en ”sædvanligvis pålidelig kilde”, og den indeholder et længere 
referat af Reichs beretning om forberedelserne til tribunalet, rådets kontakt til 

trotskisterne og det planlagte propagandafremstød.” Det kan på grundlag af de 
to notitser hverken af- eller bekræftes, at den ”pålidelige kilde” kunne være en 
henvisning til en rumaflytning af mødet den 2. oktober. På den anden side er det 
måske mere sandsynligt, at oplysningerne stammede fra en kilde, der deltog i 
mødet. Som det vil fremgå af det følgende, havde PET en kilde placeret centralt 
i Russell-rådet under afholdelsen af tribunalet i november. 

I første omgang gav PET's oplysninger om rådets planer anledning til over- 
vejelser om, hvorvidt den danske regering kunne anmode den svenske regering 
om at nægte visum til de vidner, der ikke kunne få adgang til Danmark. Uden- 
rigsministeren havde opgivet tanken om en officiel henvendelse, og i stedet blev 
chefen for Tilsynet med Udlændinge, politiinspektør Ole Stevns, der tidligere 
var politifuldmægtig i PET, anmodet af Justitsministeriet om at sondere terrænet 
hos kollegerne på den anden side af sundet.” I sin henvendelse gjorde Stevns 
opmærksom på rådets planer om afhøringer i Malmø, idet han forsigtigt gav ud- 
tryk for den mening, at det forhold, at svenskerne havde givet visum til vidnerne 
ved den første session i Stockholm ”vel ikke behøver at have som konsekvens, at 
man nu giver svensk visum til viseringspligtige udlændinge, der agter sig til Sve- 
rige med det ene formål at omgå de af den danske regering trufne forholdsregler 
til forhindring af denne skinproces i Danmark?” Regeringen synes dog allerede 
på dette tidspunkt at have haft sit standpunkt til fornyet overvejelse. Den 10. ok- 
tober 1967 nævnte Paul Fischer i Embedsmændenes Sikkerhedsudvalg, at formå- 
let med visumvægringen havde været at hindre tribunalet i at virke i Danmark. 
Hvis sessionen alligevel blev gennemført, hvad alt tydede på, måtte man have 
store politiske betænkeligheder ved at skride ind over for visumpligtige vidner, 
der mødte op i København.>? Da Ebbe Reich nogle dage senere henvendte sig til 
Krag og bad om et møde,” fik statsministeren et påskud til at ændre sin beslut- 
ning.”? Den 1. november blev det kort noteret i Justitsministeriet: ”Nu foreligger 
opl. om at ”vidnerne” skal have visum”? Pludselig var alle juridiske problemer i 
forbindelse med visumansøgningerne forsvundet. Da Fischer nævnte i embeds- 
mandsudvalget, at flere af ansøgningerne var ufuldstændige, skar Boas igennem 

og understregede, ”at man ikke burde hænge sig i formaliteter”, og at man kunne 
indhente de manglende oplysninger ved ankomsten.” 

Da Russell-tribunalet endelig åbnede sin 2. session i Fjordvilla i Roskilde i 
slutningen af november, var PET også til stede. Den lokale kontaktmand holdt 
Centralafdelingen orienteret om hændelserne uden for de lukkede møder, som 
da medlemmerne af Demokratisk Alliance uddelte løbesedler i området. Kon- 
taktmanden kunne også oplyse, at medlemmerne i middagspausen tog en spad- 
seretur i byen, men at ingen syntes at ænse dem." Som tidligere nævnt havde 
PET en kilde, der forsynede PET med ”et stort antal dokumenter hidrørende 
fra Russel-tribunalets sekretariat .… ” PET kom på denne måde i besiddelse af 
Bertrand Russells åbningstale, lister over vidnerne, kopier af vidneudsagnene og 
lister over de anmeldte pressefolk. En del af dette materiale blev underhånden 
videregivet til en udenlandsk efterretningstjeneste.” Senere fremskaffede en 
kilde en kopi af en ikke-offentliggjort rapport til tribunalet vedrørende et besøg 
i Haiphong, Nordvietnam.7” Den blev videregivet til to andre udenlandske efter- 
retningstjenester.7+ 

PET's samarbejdspartnere i udlandet udviste stor interesse for tribunalets ak- 
tiviteter, og sessionen i Roskilde medførte en intensivering i udvekslingen af op- 
lysninger. Allerede i september 1966 var en af de ovenfor nævnte efterretningstje- 
nester blevet opmærksom på eksistensen af den danske forberedelseskomité, og 
PET kunne oplyse, at den var dannet af de danske trotskister.> Senere sendte en 
anden udenlandsk efterretningstjeneste en rapport til PET om Bertrand Russell 
Peace Foundation,” og i sommeren 1967 holdt endnu andre tjenester den dan- 
ske efterretningstjeneste underrettet om forløbet af den 1. session i Stockholm.” 
En af de nævnte efterretningstjenester modtog løbende navnene på deltagerne 
i sessionen i Roskilde, og i en anmodning fra pågældende efterretningstjeneste 
til PET hed det: 

”Endvidere vil vi være taknemmelig for på fortsat prioritets-basis at få tilsendt 
navne og identificerende data vedrørende enhver person —- uanset nationalitet — 
der måtte komme til København i forbindelse med Russell-tribunalet”£ 


Til gengæld sendte den modtagende efterretningstjenste fyldige beskrivelser af 
de vietnamesiske vidner fra tjenestens omfangsrige registre.” Endelig forsynede 
PET yderligere en efterretningstjeneste med oplysninger om amerikanske sol- 
dater, der afgav vidneudsagn til tribunalet,”” og om den sorte borgerrettigheds- 
aktivist Stokely Carmichaels aktiviteter under hans ophold i forbindelse med 
processen.” 

Det er ikke helt klart ud fra det foreliggende materiale, i hvilket omfang dan- 
ske statsborgere blev registreret alene på grund af deres tilknytning til Russell- 
rådet. Det fremgår af påtegninger på en kopi af en rundskrivelse fra rådet, at 21 af 
rådets 57 medlemmer allerede var registreret, enten i form af en personsag eller 
på en emnesag.”> Spørgsmålet er, om de hidtil ikke-registrerede senere blev regi- 
streret på grund af deres tilknytning til rådet. På den ene side er der et eksempel 
på en person, der allerede var registreret på grund af sin deltagelse i Østersøugen 
i 1963. Pågældende blev imidlertid slettet i februar 1967 trods sit medlemskab 
af rådet. Det vides ikke, om han blev slettet som et resultat af den løbende revi- 
sion, eller fordi man i PET vurderede, at det kunne udløse kritik af tjenesten, hvis 
det kom til f.eks. Justitsministeriets kendskab, at pågældende, der nød stor anse- 
else i offentligheden, var registreret. På den anden side er der et andet eksempel. 
Pågældende var ikke registreret ifølge de tidligste lister og indberetninger,” men 
blev i september registreret på emnesagen om Russell-tribunalet.>>f Han blev re- 

gistreret, antagelig fordi han var medlem af rådets arbejdsudvalg. Andre, der kun 
var medlemmer af rådet, blev åbenbart ikke nyregistreret. For at kunne finde 
oplysninger om personer, der var nævnt i sagen om Russell-rådet, blev der ud- 
arbejdet navnefortegnelser, der blev lagt på sagen. De indeholdt navnene på 83 
danske og 174 udenlandske statsborgere og henviste til de bilag, hvori personerne 
var omtalt. Derved kunne man nemt finde oplysninger om såvel registrerede 
som ikke-registrerede personer. Det vides ikke, om disse navne blev noteret i 
arbejdskartoteker eller på anden vis. 

Selvom Russell-tribunalet var en selverklæret domstol, der ensidigt for- 
dømte USAs krigsførelse, var den dybest set udtryk for den voksende bekym- 
ring i den vestlige verden over krigens eskalering. Alligevel var det PET's vur- 
dering, at tribunalet var en klassisk kommunistisk frontorganisation. Under 
sin efterforskning af tribunalets økonomi anvendte PET sin kontakt på post- 
girokontoret til at få indsigt i Russell-rådets giro nr. 8.65.75: ”Af kontakten er 
lånt samtlige indbetalingskort til nævnte konto” På grundlag af kortene ud- 
arbejdede PET en liste over de 791 personer, der havde givet bidrag til rådets 
aktiviteter. Der var i alt blevet indbetalt 64.515,37 kr.” Da sessionen i Roskilde 
havde kostet ca. 275.000 kr., gav dette et betydeligt underskud, selv efter bidrag 
i form af gaver og salg af pjecer.” I den forbindelse kunne en af PET's kilder 
oplyse, at DKP havde sørget for, ”at der forud for Tribunalet blev åbnet visse 
kanaler til Østbloklande, hvorfra der tilførtes Tribunalet betydelige beløb” Kil- 
den var ude af stand til at oplyse, hvori disse kanaler bestod, men det var PET's 
vurdering, at det var en kommunistisk advokat, der havde varetaget tribunalets 
økonomi, som havde sørget for tilskuddene.”” Dertil kom det forhold, at det 
netop var karakteristisk for kommunistiske frontorganisationer, at det var ik- 
ke-kommunister, ofte fra ”moderate intellektuelle venstreorienterede kredse”, 
der udadtil tegnede organisationen, mens kommunisterne sad i nøglestillin- 
gerne og trak i trådene. Således var fraværet af åben kommunistisk indflydelse 
på Russell-rådet ifølge PET en stærk indikation på, at tribunalet havde været 
kommunistisk styret. Det var derfor PET's konklusion, at tribunalets session i 
Danmark havde været 

”et vel gennemført kommunistisk propagandafremstød med et klart anti-ameri- 
kansk sigte og med en lige så klart gennemført kommunistisk stillingtagen til for- 
del for farvede folkeslags kamp mod hvid vestlig ”kapitalisme og aggression”-” 


Det er oplagt, at Sovjetunionen havde en interesse i tribunalet på grund af dets 
kritik af USAS indsats i Vietnam, men oplysningerne om støtte fra østlandene la- 
der sig på det foreliggende grundlag ikke verificere. DKP'erne Christian Hagens 
og Ingmar Wagner indtog ganske vist tillidsposter i Russell-rådet, men at betegne 
tribunalet som en kommunistisk frontorganisation af den grund synes overdre- 
vent. Rådets sammensætning og støtte var så bred og tværpolitisk, at kommu- 
nisterne ikke kunne styre det og vel heller ikke havde brug for det. Forklaringen 
på tribunalets gennemslagskraft var ikke, at det var en vellykket kommunistisk 
operation, men at brede kredse fra venstrefløjen og ind i Socialdemokratiet og 
fagbevægelsen følte sig utrygge ved krigens eskalering. Den nyeste forskning pe- 
ger da også på, at DKP kun havde ringe indflydelse på tribunalet.”” 


1968: Kommunistisk styret vold? 


1968 var et skelsættende år for den danske Vietnambevægelse. Samtidig med 
at de amerikanske styrker mødte stadig større modstand i Sydøstasien, og par- 
terne satte sig til forhandlingsbordet i Paris, radikaliseredes den danske Viet- 
nambevægelse, og grunden blev lagt til den splittelse mellem de moderate og 
de militante kræfter, hvilket blev en realitet ved årsskiftet 1968/69. I takt med 
at Vietnamdemonstrationerne voksede i størrelse, og det i stigende grad kom 
til voldelige sammenstød med ordensmagten, var det PET's opfattelse, at uroen 
skyldtes kommunisterne. Det kan således konstateres, at efterretningstjenesten 
i 1968 stadig holdt fast i det klassiske trusselsbillede fra den kolde krigs første 
årtier. Det var først efter splittelsen af Vietnambevægelsen, at det ville stå klart, 
at DKP nu udgjorde den moderate fløj, og at partiet var blevet overhalet venstre 
om af mere militante kræfter, der ikke tøvede med at bruge voldelige metoder i 
den politiske kamp. 

I de første måneder af 1968 var det stadig trotskisterne og lignende yderlig- 

gående grupper, der tiltrak sig PET's opmærksomhed. I februar deltog en gruppe 
venstreorienterede i en international Vietnamkonference og -demonstration i 
Vestberlin. Ifølge PET's oplysninger var konferencen i virkeligheden arrangeret 
af den Fjerde Internationales kontor i Paris, og det var den danske sektion, der i 
samarbejde med Venstresocialisterne havde taget initiativet til at sende en dansk 
delegation.” PET havde en kilde med på turen, som efter hjemkomsten aflagde 
en udførlig beretning om forløbet.%+ PET modtog også en fortegnelse over de 
100 danske deltagere, der viste, at 51 allerede var kendte i tjenesten som medlem- 
mer af venstreorienterede organisationer.”% 

I slutningen af februar 1968 blev PET opmærksom på, at den kendte akti- 
vist Finn Ejnar Madsen, der i august 1967 havde brudt med trotskisterne, taget 
Foreningen af Vietnamfrivillige med sig og dannet den maoistiske Den Danske 
Rødgarde, planlagde en demonstration ved den amerikanske ambassade. Han 
havde været særdeles aktiv under forsøget på at angribe ambassaden under de- 
monstrationen den 21. oktober 1967 og havde været under tæt overvågning siden 
november.” PET havde derfor viden om, at Madsen opfordrede til at medbringe 
kasteskyts, og at man skulle storme ambassaden i tilfælde af, at politiet var i 
mindretal. Madsen skulle også have fortalt en PET-kilde, at han havde besøgt 
ambassadens bibliotek med henblik på at forøve et bombeattentat. Problemet 
var imidlertid, at han ikke vidste, hvordan man lavede en bombe, men han havde 
søgt råd hos flere personer, der sad inde med en sådan viden.” PET advare- 
de derfor Justitsministeriet om, at det var Madsens ønske, at demonstrationen 
udviklede sig til voldsomheder, og tjenesten henviste til muligheden for, at an- 
dre yderligtgående venstreorienterede grupper ville tilslutte sig maoisterne. I 
lyset af erfaringerne med Finn Ejnar Madsens tidligere aktiviteter overvejede 
Justitsministeriet muligheden for, at myndighederne kunne skride ind og for- 
byde demonstrationen, men både Københavns Politi og PET frarådede et sådant 
skridt, idet det ikke ville kunne håndhæves effektivt og i værste fald kunne føre 

til endnu værre uroligheder.” På grundlag af dette råd valgte justitsminister 
Knud "Thestrup med statsministerens billigelse at acceptere demonstrationen.”? 
Demonstrationen fik således lov til at løbe af stablen den 2. marts, og den blev 
afviklet i fred og ro, hvilket PET forklarede med de talstærke politistyrker, der 
var blevet udkommanderet til ambassaden. Ifølge PET's observatør på stedet var 
Madsen ”usædvanlig spag”, og da han efter den sidste taler stillede sig i spidsen 
for et talekor, der råbte ”USA ud af Vietnam” fik han ikke større tilslutning, og til 
sidst stod han alene og råbte foran ambassaden. En enkelt episode blev det dog 
til: Ifølge PET-observantens omhyggelige indberetning kørte en scooter forbi 
Madsen og hans rødgardister, og føreren, der blev identificeret noget vagt som 
”mand, ca. 40-45 år” råbte til demonstranterne: 


”Idioter, I skulle hellere se at bestille noget ordentligt!””" 


Finn Ejnar Madsens kammerater syntes ikke tilfredse med Madsens indsats. Få 
uger senere blev han ekskluderet fra Foreningen af Vietnamfrivillige på grund af 
hans påståede selvdyrkelse og egenhændige beslutninger.” 

Den store Vietnamdemonstration den 27. april 1968 blev en anderledes vold- 
som affære. Demonstrationen var indkaldt af DSVK, og radikaliseringen af 
bevægelsen afspejlede sig i parolerne ”USA ud af Vietnam” og ”Bekæmp den 
amerikanske imperialisme”. Demonstrationen fik bred opbakning, og op mod 
20.000 demonstranter deltog under den første del på Christiansborg Slotsplads. 
Ifølge politiet fulgte omkring 6.000 med til den amerikanske ambassade, hvor 
det ved afslutningen kom til voldsomme sammenstød med politiet, og som fort- 
satte som egentlige gadekampe i kvarteret. Adskillige blev såret på begge sider 
og omkring 20 demonstranter anholdt. En række af disse blev senere retsforfulgt 
i en opsigtsvækkende retssag, som den kommunistiske landsretssagfører Carl 
Madsen forsøgte at gøre til en politisk proces mod politiet og systemet.” 

I 1968 og 1969 udviklede et antal demonstrationer mod krigen i Vietnam sig til egentlige optøjer. 


Ovenfor ses politiet i færd med at fjerne demonstranter foran den amerikanske ambassade den 27. 
april 1968. PET's opgave var ikke at agere ordensmagt, men at holde demonstrationen under opsyn 
og efterfølgende at registrere de deltagere, der ifølge PET blev benævnt ”uromagere”. Efter Vietnam- 
demonstrationen den 27. april 1968 blev 19 personer registreret. (Polfoto). 


Det er efterfølgende blevet hævdet, at årsagen til, at politiet mødte op med 624 
kampklædte politifolk, var, at politiet havde modtaget oplysninger fra PET om, 
at demonstranterne havde planlagt at angribe ambassaden. Vicepolitiinspektør 
Thor Dahl-Jensen, der var leder af indsatsstyrken, hævdede således, at man hav- 
de modtaget en underhåndsmeddelelse om, at der kunne forventes en ”voldsom 
og farlig begivenhed” Politiken, som — sådan må avisens oplysninger læses -— 
må have bygget på kilder i politiet eller PET, var endnu mere konkret: ”Efterret- 
ningstjenestens oplysninger gik ud på, at visse kredse havde sikret sig flere trom- 
ler med benzin og at "aktivister" havde lagt planer om at forsøge at trænge ind i 

den amerikanske ambassade og brænde den ned. Hvis dette mislykkes, ville man 
foranstalte alvorlige ødelæggelser på anden vis””> Senere, da Carl Madsen bad 
om, at underhåndsmeddelelsen blev offentliggjort, spidsede Justitsministeriet 
formuleringen. Det hed, at politiet havde forstærket beredskabet på grundlag af 
pressens reportager om lignende udenlandske demonstrationer, og eventuelle 
oplysninger fra hemmelige kilder var ”uden væsentlig betydning” for politiets 
optræden.” Justitsministeriets forklaring er i strid med politiets og Politikens 
fremstillinger. Spørgsmålet må derfor stilles, om PET videregav forhåndsmed- 
delelser til Københavns Politi, og om de i bekræftende fald indeholdt konkrete 
oplysninger om planlagte angreb på ambassaden? 

PET sendte tre notitser, dateret den 17., den 22. og den 25. april, til Køben- 
havns Politi vedrørende den planlagte demonstration.”7 Den første omtalte for- 
skellige aktioner, der var planlagt i forbindelse med demonstrationen. Det var 
bl.a. hensigten at iværksætte demonstrationer ved amerikanskejede virksomhe- 
der i hovedstadsområdet: ”En af initiativtagerne til disse demonstrationer — [-] 
— har luftet tanken om eventuelt at antænde en benzintank for at påkalde op- 
mærksomhed omkring sagen””? Oplysningerne byggede dels på en indberet- 
ning fra samme dag, der omtalte overvejelserne om aktioner mod amerikanske 
virksomheder,” dels en indberetning fra den 8. april om et aktivmøde i DSVK. 
Her skulle en fremtrædende kommunistisk Vietnamaktivist have oplyst, at man 
var i færd med at kortlægge amerikansk ejendom, og den ovenfor nævnte initia- 
tivtager skulle have tilsluttet sig idéen om, at man skulle sætte ild til benzintan- 
ke.?? Som det bemærkes, blev den amerikanske ambassade ikke omtalt i forbin- 
delse med brandattentaterne. 

Den anden notits fra den 22. april refererede kun det officielle program for 
demonstrationen og tilføjede kort, at ”aktioner mod herværende amerikansk- 
ejede virksomheder opretholdes fortsat .… ”>% Heller ikke denne gang var der 
nævnt noget om en konkret trussel mod ambassaden. 

Den sidste notits, der bl.a. tilgik Københavns Politi herunder udryknings- 

styrken samt Justitsministeriets departementschef Boas, fremhævede specifikt, 
at under ”demonstrationen foran den amerikanske ambassade er yderliggående 
elementer indstillet på at anstifte tumulter og om muligt forsøge et angreb på 
ambassaden?” Notitsen nævnte to forhold, der lå til grund for denne vurdering: 
Trotskisterne var begyndt at købe stålhjelme, og ifølge en ”velorienteret kilde” 
var ambassaden under demonstrationen den 21. oktober 1967 blevet beskudt af 
en gruppe, der befandt sig i demonstrationens bagerste geled.”” Denne kilde var 
en pressemand, der i midten af april havde videregivet oplysningerne til Jørn 
Bro. 

Selvom PET således to dage før demonstrationen advarede mod planer om 
at angribe ambassaden, byggede advarslen på oplysninger om en tidligere de- 
monstration og om trotskistiske aktiviteter, der reelt kun indikerede, at denne 
gruppe forventede voldelige sammenstød med ordensmagten. Ingen af de tre 
notitser indeholdt oplysninger om et planlagt brandattentat mod ambassaden, 
sådan som artiklen i Politiken hævdede, hvilket kunne tyde på, at historien var 
en konstruktion, plantet af en kilde i Københavns Politi eller PET, med det for- 
mål at retfærdiggøre politiets indsats. Muligvis kan historien være inspireret af 
oplysningerne i notitsen fra den 17. april, som omtalte overvejelserne om at for- 
øve brandattentater mod benzinstationer. 

Det er ikke helt klart, hvilken betydning advarslen af 25. april havde for poli- 
tiets forberedelser. Justitsminister Thestrup noterede i sin dagbog, at ministeriet 
var blevet underrettet om, at der ville blive anvendt slynger med sten og metal- 
kugler, men at der ville være tilstrækkeligt med politi til at klare situationen.” 
Dette antyder, at det var PET's oplysninger, der havde foranlediget det betyde- 
lige politiopbud. Thor Dahl-Jensen gentog i en redegørelse til politidirektøren, 
at man havde modtaget oplysninger, der antydede, at der kunne blive tale om 
”en voldsom og farlig” demonstration. Ifølge 'Thor Dahl-Jensen bestod oplysnin- 
gerne nærmere i, at der var mulighed for, at der ville blive gjort ”forsøg på groft 
hærværk og alvorlige forstyrrelser af den offentlige sikkerhed, fred og orden” 
Disse oplysninger fik Thor Dahl-Jensen til at indsætte en mindre styrke af civile 
politifolk og kriminalpolitifolk til at holde øje med demonstrationen.” Det er 
sandsynligt, at Thor Dahl-Jensen refererede til oplysningerne fra PET. 

Omvendt refererede politidirektøren i sin redegørelse til Justitsministeriet 
ikke til en underhåndsmeddelelse fra PET eller nogen anden instans, der in- 
dikerede et kommende angreb på ambassaden. Ifølge politidirektøren byggede 
politiets forberedelser på erfaringerne fra tidligere Vietnamdemonstrationer, 
særligt den fra den 21. oktober 1967, som havde udviklet sig voldeligt.” Da den 
amerikanske chargé d'affaires mødtes med statsminister Hilmar Baunsgaard er- 
klærede denne, at selvom han endnu ikke havde modtaget Justitsministeriets 
endelige rapport om begivenhederne, var det hans indtryk, at politiet havde un- 
dervurderet situationen.” Dette skal sandsynligvis tolkes som et forsøg på at 
imødekomme den amerikanske kritik af, at demonstranterne havde fået lov til at 
komme tæt på ambassaden. 

Jørn Bro hævdede efter demonstrationen, at han havde fået yderligere oplys- 
ninger af sin pressekontakt, ud over dem han havde videregivet i notitsen af 25. 
april. Ifølge Bro havde journalisten fortalt, hvordan en lille hård kerne af demon- 
stranter levede for drømmen om at forøve et attentat mod ambassaden, og de 
legede med idéer om at stjæle morterer eller raketudstyr fra militæret eller at an- 
gribe ambassaden med haglgeværer og molotovcocktails." Det er uklart, hvorfor 
Bro ikke medtog disse foruroligende oplysninger i notitsen af 25. april. En mulig 
forklaring kan dog være, at der på dette tidspunkt bestod en vis konkurrence 
mellem PET og Københavns Politi. I 1966 var Københavns Politis Afdeling E, det 
vil sige efterretningsafdelingen, blevet overført til PET, hvilket havde bidraget til 
at etablere en vis rivalisering mellem Københavns Politi og PET. 

Konklusionen på det ovenstående er, at PET ikke videregav oplysninger til Kø- 
benhavns Politi vedrørende konkrete planer om at forøve et brandattentat mod den 
amerikanske ambassade ved hjælp af stjålne benzintromler, sådan som Politiken 
påstod. Derimod kan det dokumenteres, at PET to dage før demonstrationen ad- 
varede politiet om, at yderligtgående elementer var indstillet på at angribe ambas- 
saden. Denne vurdering byggede på erfaringerne fra den tidligere demonstration 
og informationer om trotskisternes forberedelser. Dette var sandsynligvis kilden 
til Dahl-Jensens erklæring om, at han havde modtaget en underhåndsoplysning 
om, at demonstrationen kunne forventes at blive ”voldsom og farlig”. 

PET's arkivmateriale kaster i øvrigt nyt lys over forløbet af demonstrationen 
den 27. april og over årsagerne til de voldsomme sammenstød. Flere tidligere 
fremstillinger har været stærkt kritiske over for politiets rolle. Eksempelvis har 
historikerne Johannes Nordentoft og Søren Hein Rasmussen hævdet, at urolig- 
hederne først startede, da politiet greb ind og ryddede gaden efter demonstratio- 
nens ophør.” Carl Madsen betegnede i sit forsvar af demonstranterne politiets 
indsats som en gadekampsmanøvre, der havde som formål at træne politiet til 
den dag, hvor landet ville blive sat i undtagelsestilstand og oppositionelle ele- 
menter interneret eller likvideret. Landsretssagførerens beskrivelse hvilede på 
flere argumenter: For det første tog demonstrationsledelsen tydeligt afstand fra 
en taler, der opfordrede til at storme ambassaden, men denne oplysning blev 
ikke videregivet til de udstationerede politifolk for ikke at svække deres kamp- 
iver. For det andet var det politiprovokatører, der kastede forskellige ting mod 
ambassaden. Og for det tredje angreb politiet uprovokeret demonstranterne ef- 
ter den sidste taler og anvendte unødvendig vold mod demonstranter og tilsku- 
ere, selvom de ikke gjorde modstand.” 

Der findes modstridende vidnesbyrd om, hvorvidt demonstrationsledelsen 
tog afstand fra en vesttysk studine, der på Blågårds Plads, umiddelbart inden af- 
marchen til ambassaden, opfordrede til at storme ambassaden. Politidirektøren 
nævner i sin indberetning intet om, at demonstrationsledelsen skulle have taget 
afstand fra talen,” og nogle amerikanske ambassadefunktionærer, der befandt 
sig på pladsen, afviste kategorisk, at noget sådant skulle have fundet sted.” Imid- 
lertid hævdede en PET-medarbejder i sin indberetning, at den vesttyske studines 
udtalelser blev påtalt af politiet, ”og fra højtalervognen blev der givet opfordring 
til, at demonstrationen skulle foregå i ro og orden” Det er ikke helt klart af sam- 
menhængen, om der var tale om demonstrationens eller politiets højttalervogn, 
men i hvert fald er der ingen tvivl om, at den vesttyske studines udtalelser blev 
imødegået. Det fremgår i øvrigt af PET-medarbejderens indberetning, at DKP's 
Knud Jensen i sin tale forinden havde opfordret til, at man ”meget alvorligt” 

skulle tænke på at opbygge en ”undergrundsbevægelse” og ”alvorligt overveje de 
metoder vi vil anvende .… ””+ PET's materiale giver ikke noget svar på, hvorvidt 
oplysningen om opfordringen til at forholde sig i ro blev videregivet til det udsta- 
tionerede politi ved ambassaden. Derimod står det fast, at den vesttyske studines 
udtalelser blev rundsendt til politiet. Ifølge politiets minutberetning for 27. april 
meddelte en politiassistent kl. 17.20: ”En vesttysk student har på Blågårds Plads 
talt og opfordret til at besætte og storme Den amerikanske Ambassade?” 

En række indberetninger fra Københavns Politi, PET og ambassaden giver 
et enslydende billede af, at det var en gruppe demonstranter, der startede uroen 
ved at beskyde ambassaden og politiet. Københavns politidirektør rapporterede 
således, at kort efter den første taler var begyndt, 


”blev bygningen og de opstillede styrker bombarderet med massevis af æbler, æg, 
tomater og små og store sten op til brosten. Der blev ligeledes kastet ølflasker, 
poser med mel, flasker med stempelfarve, flasker med brændbar væske og flasker 
med tjære. I bygningen beskadigedes et mindre antal ruder”? 


Denne fremstilling blev bekræftet af politikommissær H. Mauritzen, der var leder 
af politiafsnittet ved ambassaden.” Ifølge en PET-medarbejder begyndte uroen 
på et tidligt tidspunkt under demonstrationen, ”idet der blev kastet adskillige 
flasker, sten, frugt, plastikposer med indhold af flydende farvestof samt enkelte 
røgbomber i retning af ambassaden”> Jørn Bro, der observerede begivenhe- 
derne fra Garnisons Kirkegård, bemærkede ligeledes, at allerede mens mængden 
samledes, begyndte de første sten og æbler at falde ned over politiet.” 

De nævnte vidner er også enige om, at det først var, da politiet kom under et 
intensiveret angreb, at det greb ind og spredte demonstrationen. Ifølge politidi- 
rektøren udtalte den sidste taler, at han ikke ville tale længe, idet forsamlingen 
jo havde nok at gøre, når mødet var afsluttet. Umiddelbart efter at demonstra- 
tionen officielt var erklæret for afsluttet, blev bombardementet intensiveret, og 
da politiets ordre om, at demonstranterne skulle forlade stedet, ikke blev fulgt, 
blev to politikommandoer indsat for at sprede mængden. Da opløbet ikke ville 

sprede sig, blev stavene trukket, og de blev også anvendt mod en gruppe demon- 
stranter, der havde sat sig ned foran ambassaden, og som modsatte sig politiets 
forsøg på at fjerne dem. Under forsøget på at drive demonstranterne væk blev 
politiet angrebet med slag- og kastevåben, og 33 politifolk kom lettere til skade. 
Dette blev bekræftet af Bro, som bemærkede, at efter mødet var blevet erklæret 
afsluttet, indledtes et veritabelt bombardement af ambassaden: 


”Det haglede med sten, rådne æbler (samme sort!), bolte, elektriske pærer, tænd- 
rør, sikringer, tomme og fyldte flasker, blækflasker og tjærebøtter, ligesom jeg be- 
mærkede i hvert fald én Molotov-cocktail, der faldt midt i en politiafdeling”>” 


Indtrykket var det samme inde fra ambassaden, hvorfra personalet meddelte Wa- 
shington, at politiet først greb ind, efter at den sporadiske beskydning var intensi- 
veret: ”Missiles included rocks, fruit, paint, ink bottles, and Molotov cocktails”? 

PET's indberetninger synes således at bekræfte politiets påstand om, at poli- 
tiet først greb ind, efter at ambassaden og de udstationerede politistyrker længe 
havde været under kraftig beskydning. Derimod kan materialet ikke endeligt af- 
klare, om mængden havde en reel mulighed for at fjerne sig, da demonstrationen 
blev erklæret for afsluttet, om demonstranterne kunne høre, at grundlovsformu- 
laren blev fremsagt, eller om politiet anvendte unødvendig magt i forsøget på at 
drive demonstranterne væk. 

PET's opgave i forbindelse med demonstrationen bestod primært i at holde 
den under observation og efterfølgende at registrere de mest aggressive delta- 
gere. Efter demonstrationen indhentede PET en liste over de 19 personer, der 
blev anholdt af politiet. Ifølge en påtegning skulle alle hidtil ukendte registreres 
til sagen, hvilket drejede sig om 14 personer." 

En af følgerne af demonstrationen blev, at PET i stigende grad fokuserede 
på kommunisternes rolle i Vietnambevægelsen. PET interesserede sig i den for- 
bindelse for Jens Otto Sand, der som sekretær for DSVK's forretningsudvalg var 
den daglige leder af komitéernes arbejde. Sand havde siden 1952 været kendt 
som kommunist, og han havde gennem årene indtaget en lang række tillidspo- 
ster i partiet. I 1958-59 havde han været på skolingsophold i Moskva, og i 1962 
havde han deltaget i et kursus i DDR. Ifølge PET havde han sørget for, at DKP i 
stigende grad havde overtaget kontrollen med DSVK, og alle ledere og talere ved 
demonstrationen den 27. april havde således været kommunister. Sand, som blev 
betegnet som en ”indædt kommunist”, der så det som sin selvfølgelige opgave at 
nedbryde det borgerlige samfund, havde efter urolighederne taget initiativ til at 
oprette et ordensværn, hvis medlemmer skulle rekrutteres blandt kommunister- 
ne i de ”muskelstærke” fagforeninger.:% En kilde tilføjede, at demonstrationen 
var blevet afviklet efter direktiver fra DKP's centralkomité til Sand, og at partiet 
havde accepteret, at den havde udviklet sig til voldsomheder mod politiet. Sand 
og dermed centralkomitéen skulle således have haft forhåndskendskab til de 
planlagte uroligheder, idet Sand nogle dage inden demonstrationen skulle have 
betroet kilden, at en gruppe aktivister forberedte et angreb på ambassaden. DKP 
ønskede dog ikke officielt at støtte volden, idet man ikke ønskede at kompromit- 
tere partiet. Imidlertid var der opstået et ”spændingsforhold” mellem Sand og 
centralkomitéen, idet Sand ved flere lejligheder havde sat sig ud over direktiver- 
ne. Desuden var centralkomitéen åbent misundelig på Sands organisationstalent 
og på hans vellykkede Vietnamdemonstrationer.;” 

Det lader sig på det foreliggende grundlag ikke umiddelbart efterprøve, om 
Sand var direkte styret af instrukser fra DKP's centralkomité, men på baggrund 
af den brede opbakning er det nok en simplificering at betegne demonstrationen 
den 27. april som en helt igennem kommunistisk styret operation. DKP's linje i 
Vietnamspørgsmålet var til forskel fra f.eks. trotskisterne præget af moderation 
og et ønske om at tiltrække en så bred deltagelse i modstanden mod USA som 
muligt. Da Sand talte i den kommunistiske studenterfraktion Clarté den 31. maj 
1968 advarede han netop om, at voldelige demonstrationer vakte modstand i 
befolkningen: ”Som forholdene er i øjeblikket, tror jeg ikke, det tjener noget 
formål at anvende vold. Vi opnår ikke synderligt ved det, vi opnår i stedet for 

at blive upopulære blandt en stor part af befolkningen?” Det kan dog ikke helt 
udelukkes, at centralkomitéen valgte at lukke øjnene for, at aktivister planlagde 
uroligheder, om end det må betegnes som usandsynligt. I lyset af Sands senere 
eksklusion fra DKP lyder oplysningerne om modsætningsforholdet til central- 
komitéen derimod ganske troværdige. 

Den voldelige afslutning på Vietnamdemonstrationen den 27. april havde en 
udslaggivende effekt på PET's trusselsbillede. Hvor tjenesten et par år tidligere 
havde haft for vane at affærdige trotskisternes planer som rene reklamenumre, 
syntes PET nu at godtage selv mere usandsynlige kildeoplysninger og at tegne 
det værst tænkelige scenario. Et eksempel herpå var PET's vurdering af den år- 
ligt tilbagevendende pinsemarch, der var planlagt til at finde sted den 2.-3. juni 
1968. Ifølge PET var det trotskisterne, der oprindeligt havde taget initiativet til 
marchen, men de var blevet udmanøvreret af DKP med Otto Sand i spidsen. 
PET's egne oplysninger viste imidlertid, at marchens arbejdsudvalg bestod af tre 
VSfere, to DKP'ere, en trotskist og en af venstreorienteret observans, hvilket ikke 
tyder på, at DKP kunne dominere marchen. 

Det var også PET's opfattelse, at inderkredsen omkring Sand havde haft kend- 
skab til planerne om at angribe ambassaden under de tidligere demonstrationer: 
”Den kommunistiske baggrund for escaleringen af de store Vietnamdemonstra- 
tioner er således tydelig” Dette synes at bygge på en anden kildes oplysninger 
om DKP's rolle, som, ud fra hvad der i øvrigt er kendt om partiets forholdsvis 
moderate politik i Vietnamspørgsmålet, ikke virker sandsynlige. PET påpegede 
også, at "størstedelen af deltagerne” i demonstrationen den 27. april 1968 havde 
været indstillet på at skabe optøjer, og at det var de samme kredse, som stod 
bag planlægningen af pinsemarchen. På grundlag af beskrivelserne af demon- 
strationen den 27. april virker det mere sandsynligt, at det var et lille mindretal 
af militante aktivister, der smed kasteskyts mod ambassaden og politiet, og som 
senere kom i kamp med politiet. Endelig henviste PET til kildeoplysninger, der 
tydede på, at man planlagde at tage hævn for nederlaget ved den sidste demon- 
stration. Ifølge en ”pålidelig kilde” var det således hensigten at trænge ind på 
Høvelte kaserne, hvilket fik PET til at gætte på, ”at demonstranterne også har 
til hensigt at bemægtige sig våben, hvis de kan få lejlighed til det” Ifølge andre 
”velinformerede kilder” overvejede man at bevæbne demonstranterne med stave 
og lignende, så man kunne nedkæmpe politiet. Disse oplysninger blev godtaget 

uden forbehold af PET, der tegnede et yderst dramatisk billede af den kommen- 
de demonstration: 


”Det er således klart, at de stærkt yderligtgående og revolutionære kredse bag såvel 
pinsemarchen som de tidligere arrangementer har til hensigt at trænge ind i selve 
USAs ambassade og forsøge at brænde bygningen af, således at kun de røgsvær- 
tede ruiner står tilbage”? 


Regeringen og embedsværket sad ikke en så alarmerende melding overhørig. 
I Embedsmændenes Sikkerhedsudvalg diskuterede man, hvorledes man mere 
effektivt kunne beskytte ambassaden, eventuelt ved at afspærre Dag Hammar- 
skjålds Allé, og hvordan politiet kunne forhindre demonstranterne i at trænge 
ind på kasernen.” Trods indsigelse fra Udenrigsministeriet besluttede Thestrup 
imidlertid, at det ikke var nødvendigt at afspærre ambassadeområdet. Efter at de 
mere moderate kræfter som SF, DSU og Aldrig mere Krig havde trukket sig ud 
(i protest mod planerne om at oprette et ordensværn), regnede man kun med 
2-3.000 deltagere i pinsemarchen, den hårde kerne ville højst tælle et par hun- 
drede, og man havde denne gang 700 politifolk til rådighed. Der var dog for 
alle eventualiteters skyld truffet en underhåndsaftale om, at det danske politi 
kunne forfølge eventuelle demonstranter ind i bygningen.>” Den 31. maj mødtes 
justitsministeren med Otto Sand, der ifølge Knud Thestrup lovede, at alt ville gå 
ordentligt til." 2. pinsedag samledes justitsminister Thestrup, departementschef 
Boas og oberst Fournais fra FE på Arne Nielsens kontor på politigården, hvor 
de fulgte marchens forløb. Hver halve time modtog de situationsrapporter fra 
PET's udstationerede observatører, og efterhånden som tiden gik uden urolig- 
heder, slappede forsamlingen af med smørrebrød og kaffe. Selve demonstratio- 
nen forløb fredeligt, og der blev ikke gjort forsøg på at storme kasernen eller 
nedbrænde ambassaden. De eneste uroligheder forekom, da nogle af deltagerne 
blev bremset af politiet, da de søgte ned til Langelinje, hvor der lå nogle ameri- 
kanske destroyere, og da der i løbet af natten blev forøvet hærværk mod nogle 
amerikanskejede virksomheder.” Det bevæbnede ordensværn, som havde givet 

anledning til, at de moderate kræfter havde meldt fra til marchen, viste sig heller 
aldrig under marchen.” Pinsemarchen var således et eksempel på, at urolighe- 
derne den 27. april fik PET til at forvente betydelig uro ved den efterfølgende 
Vietnamdemonstration. 

PET fulgte Vietnambevægelsen i resten af 1968, og det kunne konstateres, at 
demonstrationen den 27. april havde gjort ubodelig skade på bevægelsen. Den 
overvejende del af pressen og befolkningen tog afstand fra de anvendte metoder, 
og sammenstødene havde skærpet modsætningerne mellem den militante og 
moderate fløj. En vis mathed prægede bevægelsen: Pinsemarchen havde været 
en fiasko med kun omkring 2.000 deltagere, og antallet af demonstrationer faldt 
tydeligt i andet halvår af 1968. PET fandt det bemærkelsesværdigt, at selv kom- 
munisterne var bange for at ”brændemærke” sig, og at det var opfattelsen i DKP, 
at tiden var løbet fra de store demonstrationer." 

Selvom DSVK organiserede de store demonstrationer foran den amerikanske 
ambassade, foregik mange af aktiviteterne på lokalt niveau, og PET anvendte 
sine kontaktmænd i politiet og sine kilder til at følge udviklingen. Hovedformå- 
let med den lokale overvågning synes at have været indsamlingen af navne på 
Vietnamaktivister. I Aalborg holdt kontaktmanden et Vietnammøde arrangeret 
af de politiske ungdomsorganisationer og Den nordjyske Vietnamkomité under 
observation. Ifølge referenten var det et stille møde med ringe tilslutning, hvor 
kulturminister K. Helveg Petersen ifølge PET's informationer holdt et tørt og 
ret langstrakt foredrag, som lullede to af tilhørerne i søvn. Alle tilskuerne blev 
fotograferet, og navnene på 23 deltagere, der enten stillede spørgsmål eller var 
kendt af kontaktmanden, blev indberettet. I Esbjerg indberettedes navnene på 
18 personer, der havde ansøgt om at afholde en demonstration og plancheudstil- 
ling på vegne af en tværpolitisk forening spændende fra DKP til DSU og Radikal 
Ungdom. 17 var ukendte, og de blev registreret i Centralafdelingen.>” På Fre- 
deriksberg rapporterede en kilde om den lokale Vietnamkomités møde hos en 
kommunistisk viktualiehandler. Alle otte deltagere var tidligere registreret, heraf 
to alene på grund af deres Vietnamaktiviteter.;” 

Splittelsen af Vietnambevægelsen 1968-1969 


Vietnambevægelsen havde lige siden starten i 1964-65 bestået af en række for- 
skellige grupperinger, der spændte fra Det Radikale Venstre, Socialdemokratiet 
og kulturelle kredse på den ene fløj til det yderste venstre med kommunisterne, 
trotskisterne og maoisterne på den anden. Der havde hele tiden hersket en latent 
modsætning mellem den moderate og den radikale fløj i synet på bevægelsens 
mål og midler. Den ene fløj bestod af ”humanisterne”, hvis mål var at presse 
den danske regering til at tage afstand fra krigen ved at tiltrække så stor en del 
af befolkningen som muligt. Denne fløj ønskede derfor, at bevægelsen skulle 
være upolitisk, Vietnamindsamlingerne skulle være øremærkede til humanitære 
formål, og demonstrationerne skulle have et fredeligt forløb. Et kendetegn ved 
denne fløj var, at man benyttede sig af fremtrædende kulturpersonligheder til at 
anbefale sine aktiviteter, sådan som man havde gjort i forbindelse med Russell- 
tribunalet. Den anden fløj bestod af ”antiimperialisterne”, som mente, at Viet- 
namkrigen var et udtryk for den vestlige imperialismes udbytning af den tredje 
verden. Krigen skulle derfor bruges til at bevidstgøre befolkningen, og den bed- 
ste måde at vise sin solidaritet med det vietnamesiske folk bestod i at bekæmpe 
det kapitalistiske system i Danmark og den øvrige vestlige verden. En del af den- 
ne fløj så primært Vietnamkrigen som et middel til at bringe Danmark nærmere 
det endelige mål: At omstyrte det bestående samfund, indføre socialismen og 
forlade NATO. Den militante fløj ønskede derfor at bruge bevægelsen til at samle 
de antiimperialistiske kræfter, man tog initiativ til at indsamle penge til våben 
til det kæmpende Vietnam, og man afviste ikke, at det kunne være nødvendigt 
at anvende vold mod statsmagten.” Denne modsætning blev endnu tydeligere i 
kølvandet på demonstrationen den 27. april 1968. 

Et første tegn på den begyndende splittelse var, da det hen over sommeren 
1968 kom til et åbent brud mellem DSVK's reelle leder Jens Otto Sand og DKP. 
På overfladen drejede det sig om penge, men ifølge PET var parterne også uenige 
i synet på Vietnambevægelsens fremtidige rolle. Sand havde siden 1966 været 
kasserer for Vietnamindsamlingen Giro 1616, der oprindeligt var blevet iværk- 
sat på trotskistisk initiativ, og som samlede ind til Nordvietnam og Viet Cong. 
I maj 1968 rapporterede en af PET's kilder om sine mistanker om, at alt ikke 
var gået ordentligt til i indsamlingen. Der var angiveligt aldrig foretaget revi- 

sion af regnskaberne, overrækkelsen af en check til Nordvietnam havde været 
et fupnummer, og Sand syntes at leve over evne.” Samtidige rygter i journalist- 
kredse ville også vide, at Sand havde ”indviklet sig i et underslæb af format”, og 
at visse venstreorienterede kredse ville forsøge at ”kvæle” Sand, idet rygterne 
skadede sagen.” PET iværksatte en efterforskning, og ved hjælp af kilder inden 
for Københavns Skattevæsen og postgirokontoret indhentede man oplysninger 
om Sands indtægter og om indbetalingerne til Giro 1616.” I en indberetning til 
Justitsministeriet drog PET ingen konklusioner, men det fremgik, at man mente, 
at mistanken mod Sand var blevet bekræftet. Selvom der alene i perioden fra de- 
cember 1967 til april 1968 var blevet indbetalt ca. 44.000 kr. til Giro 1616, havde 
PET kun kendskab til, at nordvietnameserne ved en enkelt lejlighed skulle have 
modtaget 2.000 kr. Samtidig syntes Sand at opretholde en høj levestandard, lige- 
som han angiveligt i økonomiske sammenhænge var meget generøs over for sine 
omgivelser. Desuden havde Sand og hans samlever kort forinden været på en 
tre ugers ferie til Bulgarien, selvom han kun havde været i beskæftigelse i korte 
perioder og derfor havde en begrænset indtægt.” 

Den 1. juli 1968 lukkede postvæsnet uden varsel girokonto 1616. Indsamlin- 
gen var aldrig blevet godkendt af Justitsministeriet, idet den ifølge ministeriet var 
ensidig. Lukningen betød, at indsamlingskomitéen var nødsaget til at fremlægge 
et regnskab. Dette tilfredsstillede imidlertid ikke alle implicerede, idet man ikke 
kunne gøre rede for et beløb på 63.000 kr. Få dage efter erklærede kredsen om- 
kring Sand, at de netop havde været i Paris, hvor de havde overbragt 50.000 kr. 
til den nordvietnamesiske delegation. Det var imidlertid PET's vurdering, at der 
var tale om endnu en fiktiv overdragelse, der skulle dække over det forhold, at 
Sand og hans tilhængere selv havde brugt pengene: 


”Bevisførelse vil være vanskelig, om ikke umulig, men kilde-oplysninger og indi- 
cierne i det hele taget peger sikkert mod Otto Sand som hovedmand i et storstilet 
indsamlings-bedrageri” 


Ifølge PET var nu også kommunisterne begyndt at blive foruroliget over situatio- 

nen. Da indsamlingskomitéen samledes den 9. august for at diskutere det fremti- 
dige arbejde efter lukningen, sørgede PET for, at en af tjenestens kilder overværede 
mødet. Ifølge kilden kom det til et voldsomt sammenstød mellem Sand og Ingmar 
Wagner fra DKP. Wagner foreslog, at man oprettede en ny Vietnamindsamling, 
hvor midlerne blev øremærket til et hospital i Nordvietnam. Dette var i modsæt- 
ning til den hidtidige indsamling, hvor der ikke fulgte betingelser med beløbet. 
Fordelen ville være, at myndighederne ikke ville kunne forbyde indsamlingen, 
ligesom man ville være sikker på, at pengene gik til rette formål. Hermed forfæg- 
tede Wagner det ”humanistiske” synspunkt samtidig med, at han kritiserede Sands 
varetagelse af Giro 1616. Da han efter en hidsig debat måtte konstatere, at han ikke 
kunne få flertal for sit forslag, erklærede han, at DKP og DKU ikke ville deltage i 
en fortsat indsamling under de hidtidige former, hvorefter han forlod mødet. De 
tilbageværende vedtog derefter at fortsætte den hidtidige indsamling under en ny 
girokonto og i forbindelse med DSVK's blad Vietnamsolidaritet.>" Dermed var det 
kommet til et åbent brud mellem de to fløje i Vietnambevægelsen, der nok ligeså 
meget handlede om den fremtidige kurs som om Sands formodede misbrug af de 
indsamlede midler. Det var et yderligere interessant aspekt ved uenigheden, at den 
stillede to af de ledende DKPre i bevægelsen, Sand og Wagner, over for hinanden 
og dermed truede med at splitte partiet. 

Debatten om Vietnambevægelsens splittelse i efteråret og vinteren 1968 vi- 
ser, at et af den militante fløjs motiver bag radikaliseringen af bevægelsen var, 
at man frygtede, at bevægelsen var i fare for at stagnere. På et møde i DSVK 
i begyndelsen af september orienterede Sand om overvejelserne om, at be- 
vægelsen skulle blive et samlingspunkt for venstrefløjen i kampen mod det 
eksisterende system. DSVK's forretningsudvalg havde lagt planer for skoling 
af aktivister, og man havde nedsat en gruppe, der skulle kortlægge den ameri- 
kanske imperialismes økonomiske infiltration i Danmark. Sand understregede 
nødvendigheden af, at bevægelsen udviklede sig og fulgte med tiden, så den 
ikke kom til at lide samme skæbne som Kampagnen mod Atomvåben. Det var 
vigtigt at gå nye veje og finde nye arbejdsformer, da de store demonstrationer 
havde fået et dårligt omdømme, ligesom de led af svigtende tilslutning. Ifølge 

en af PET's kilder tog kommunisterne skarpt afstand fra forslaget om, at bevæ- 
gelsen skulle have et egentligt politisk grundlag. Det var DKP's opfattelse, at et 
sådant politisk program ville skabe splittelse og svække bevægelsens slagkraft. 
Partiet ønskede fortsat en upolitisk Vietnambevægelse, der kunne tiltrække så 
mange modstandere af krigen som muligt uanset politiske tilhørsforhold. Det 
blev derfor besluttet at indkalde til en landskonference for Vietnamkomitéerne 
for at afklare spørgsmålet. 

I midten af januar 1969 var det muligt for PET på grundlag af en række kil- 
deoplysninger at danne sig et billede af, hvad der var foregået på landskonferen- 
cen i Vartov i weekenden den 7.-8. december 1968. Ifølge en anden kilde havde 
DSVK's arbejdsudvalg fremlagt et forslag til et nyt organisatorisk og politisk 
grundlag for Vietnamkomitéernes virke. Programmet var udtryk for en klar ra- 
dikalisering af bevægelsen, idet det blev understreget, at det var komitéernes 
formål at styrke solidariteten med det kæmpende vietnamesiske folk, idet dets 
kamp var afgørende for det antiimperialistiske opgør; at udbrede kendskabet til 
vietnamesernes kamp og til den amerikanske imperialismes undertrykkelse og 
at yde støtte til det vietnamesiske folk og angribe USA: ”Imperialismen vil man 
angribe overalt, hvor den findes. I denne forbindelse anses den politiske kamp 
mod NATO samt afsløringen af amerikansk infiltration i dansk erhvervsliv og 
politik for væsentlig” Altså en udvidelse af bevægelsens aktivitet, hvor modstan- 
den mod krigen og solidariteten med Vietnam var kædet sammen med kampen 
mod amerikansk imperialisme. Begrundelsen for det skærpede program var, at 
man frygtede, at bevægelsen ellers ville stagnere, og forslagsstillerne var fuldt 
klar over, at ikke alle kunne acceptere den nye kurs. Kilden kunne i øvrigt oply- 
se, at den nye landsledelse, kaldet Landskoordineringen af Vietnamkomitéerne, 
havde 15 medlemmer, som ifølge Centralafdelingen alle var tidligere registre- 
ret” En anden af PET's kilder supplerede med at oplyse, at konferencedelta- 
gerne havde delt sig i to fløje. Den ene fløj var anført af Ingmar Wagner fra DKP, 
der fik følgeskab af de moderate kræfter fra DSU og fra kredsen omkring det 
tidligere Russell-råd. PET havde tydeligt svært ved at tolke DKP's alliance med 
”humanisterne”, hvilket kom til udtryk ved, at tjenesten betegnede samarbejdet 
som ”bemærkelsesværdigt”. Den anden fløj var anført af Sand, som blev støttet 
af trotskisterne, SUF, VS og flertallet i Amager Vietnamkomité. Efter konferen- 
cen havde DKP på Wagners initiativ taget de første skridt til at ekskludere flere 

partimedlemmer, der havde støttet det antiimperialistiske program, deriblandt 
Sand og Erik Jensen fra Amager Vietnamkomité.;> 


Vietnam 69: Kommunisterne som garant for fredelige 
demonstrationer 


Den 19. januar 1969 mødtes de moderate kræfter for at diskutere situationen efter 
bruddet på landskonferencen. Ifølge PET's oplysninger deltog 5-600 personer i 
mødet, der var domineret af kommunistiske fagforeningsfolk. Man vedtog en 
resolution, der opfordrede til at presse regeringen til at anerkende Nordvietnam, 
og forfatteren Erik Knudsen orienterede om de overvejelser, kredsen omkring 
det tidligere Russell-råd havde gjort sig om en ny indsamling til Nordvietnam og 
Viet Cong.” Resultatet blev en ny organisation, Frit Vietnam, der blev oprettet 
den 28. januar 1969 på initiativ af Vanløse Vietnamkomité. Dens første møder 
blev overvåget af en af PET's kilder. Ifølge kilden var hensigten, at den nye orga- 
nisation skulle være upolitisk for at tiltrække så mange som muligt. Frit Vietnam 
skulle udelukkende udføre solidaritetsarbejde til fordel for det kæmpende vietna- 
mesiske folk, og dets indsamling, som blev kaldt Vietnam 69, skulle øremærkes 
til hospitalsudstyr og lignende til Nordvietnam. Indsamlingen fik hurtigt støtte 
fra en række prominente politikere, fagforeningsfolk og kunstnere, deriblandt 
forhenværende kulturminister Bodil Koch, Jens Kampmann, Anker Jørgensen 
og Klaus Rifbjerg. Ingmar Wagner fra DKP var centralt placeret i det daglige ar- 
bejde.” Flere tidligere medlemmer af Russell-rådet, deriblandt Ole Wivel, Erik 
Vagn Jensen, Carl Scharnberg, Erik Knudsen og K. E. Løgstrup, havde sluttet sig 
sammen i Gruppe 7, og de anbefalede også Vietnam 69-indsamlingen.” 

Den nye organisation, som snart blev kendt som Vietnam 69, betød et skifte 
i PET's vurdering af kommunisternes rolle i Vietnambevægelsen. I 1968 havde 

tjenesten konkluderet, at DKP stod bag de voldelige demonstrationer, hvilket 
især byggede på Otto Sands fremtrædende rolle. Men nu havde Sand brudt med 
partiet og tilsluttet sig aktivisterne fra Fjerde Internationale og VS. PET var ikke 
i tvivl om, at DKP ved hjælp af den centralt placerede Ingmar Wagner havde 
en kontrollerende indflydelse på Vietnam 69.> Alligevel viste det sig hurtigt, at 
netop kommunisternes rolle i Vietnam 69 var en garanti for, at demonstratio- 
nerne forløb fredeligt. I oktober 1970 vurderede PET således, at de kommende 
Vietnam 69-manifestationer ville blive afviklet i ro og orden: 


”Netop deltagelsen fra arbejderside tyder på, at demonstrationerne vil forløbe ro- 
ligt og værdigt, og DKP/DKU bestræber sig på at undgå voldsomheder for ikke 
at blive identificeret med den horde af ekstremistiske voldselementer, der senest 
prægede verdensbank-demonstrationerne”: 


Året efter forudså PET igen, at en Vietnam 69-demonstration, der fik bred op- 
bakning fra fagforeninger og politiske partier, ville forløbe fredeligt,”+ og bag- 
efter lød det anerkendende fra PET's mand på stedet, at ”endnu engang viste 
det sig, at et ”VIETNAM 69”-arrangement blev afviklet på fredelig og ordentlig 
vis”; I februar 1973 konstaterede PET, at et Vietnamsolidaritetsmøde, der var 
blevet arrangeret af Vietnam 69 og DKP/DKU i fællesskab, som sædvanlig var 
forløbet uden episoder af nogen art.f Vietnam 69's upolitiske og humanitære 
sigte, støtten fra fremtrædende personer og de fredelige demonstrationer synes 
at have haft den effekt, at PET snart tabte interessen for organisationen. Der sy- 
nes kun sporadisk at være blevet indsamlet oplysninger,;” der synes ikke at være 
foregået en systematisk registrering af de ledende medlemmer,» og PET synes 
kun at have anvendt en enkelt kilde i en kort periode i begyndelsen af 1969.” I 


332: NATO Special Committee. The Standing Requirements of the NATO Special Committee. Note by 
the Danish Delegation, 7. August 1970. 

333 PET, emnesag: Politiets Efterretningstjeneste, notits, 20. oktober 1970. 

334 PET, emnesag: Politiets Efterretningstjeneste, notits, 25. marts 1971. 

335. PET, emnesag: Notits, 1. april 1971. 

336 PET, emnesag: Notits, 9. og 12. februar 1973. 

337 Eksempelvis PET, emnesag: Notits, 16. september 1969. 

338 Et medlem af Frit Vietnams arbejdsudvalg blev således ikke registreret. PET, emnesag: Notits, 
6. februar 69, og den radikale folketingsmand, Sven Skovmand, der talte ved en Vietnam 69-de- 
monstration på Blågårds Plads, blev heller ikke registreret. PET, emnesag: Notits, 1.april 1971. 

april 1976 blev det kort konstateret, at Vietnam 69 havde besluttet at opløse sig 
selv, idet dens opgaver blev anset for at være løst med afslutningen på krigen og 
dannelsen af Dansk Vietnamesisk Forening. Derpå blev sagen henlagt. 

Vietnam 69 bidrog således til, at PET omkring 1970 begyndte at revurdere 
sit trusselsbillede: DKP fremstod efterhånden som en moderat indflydelse, der 
ikke udgjorde nogen umiddelbar sikkerhedsrisiko, mens uroen kom fra Viet- 
nambevægelsens militante fløj, det vil sige ekskommunister, trotskister, VS'ere 
og maoister. PET's sag vedrørende Vietnam 69 illustrerer også, at tjenesten ikke 
overvågede alene på grund af bevægelsernes politiske synspunkter — modstan- 
den mod Vietnamkrigen — men på grund af faren for voldelige aktioner. Dertil 
kom, at det velsagtens gjorde indtryk på PET, at Vietnam 69 fortrinsvis bestod 
af ”respektable” og fremtrædende personer. Da det viste sig, at Vietnam 69 gav 
udtryk for sine synspunkter på fredelig vis, dalede PET's interesse, og i stedet 
koncentrerede man sig om den militante del af bevægelsen: De Danske Viet- 
namkomitéer (DDV). 


DDV 1969-1971: Fra antiimperialistisk kamp til splittelse 


Med dannelsen af DDV efter bruddet i december 1968 fik den militante fløj et 
samlingspunkt, og PET kunne koncentrere sin overvågning af Vietnambevægel- 
sen om den nye organisation. PET blev i øvrigt opmærksom på DDV's eksistens 
ved et tilfælde: I februar 1969 blev en gymnasieelev anholdt under en lærlingede- 
monstration i Odense. Han var i besiddelse af materiale fra DDV, der indeholdt 
navnene på landsledelsen og arbejdsudvalget, og som omtalte DDV's planer for 
udgivelsen af Vietnam-Solidaritet, videreførelsen af indsamlingen og forslag til 
antiimperialistisk arbejde. I den efterfølgende tid søgte PET at kortlægge DDV's 
aktiviteter. Et par måneder senere overvågedes et DDV-arrangeret antiimperiali- 
stisk seminar, der imidlertid var svagt besøgt.;” Senere på året konstaterede PET, 
at DDV havde købt ejendommen Grønnegade 37 i København, og at forlaget De- 
mos var flyttet ind i ejendommen og var blevet omdannet til et aktieselskab med 
tilknytning til DDV.;+ I oktober oprettedes en lokalkomité under DDV i Århus, 

og PET sørgede for at have en kilde på plads på det stiftende møde.;++ Regionsaf- 
delingen kom efterfølgende i besiddelse af en maskinskrevet navneliste over med- 
lemmerne af lokalkomitéen, der blev tilsendt Centralafdelingen.;% I sommeren 
1970 noterede PET, at DDV havde afholdt et weekendseminar om ”USA-imperia- 
lismen og folkekrigen”. Foruden programmet indeholdt indberetningen navnene 
på de 26 deltagere, hvoraf det fremgik, at 17 allerede var registreret. 

PET iværksatte efter dannelsen af DDV en skærpet overvågning af bevægel- 
sen. DDV bestod af aktivister fra forskellige grupperinger på venstrefløjen, og 
en håndfuld kilder fra disse grupper informerede PET om DDV's aktiviteter. En 
af kilderne holdt PET orienteret om diskussionerne i DDV's top og videregav 
navnene på organisationens aktivister. Pågældende begyndte som kilde i DDV i 
1969, hvor han rapporterede om forløbet af et landsledelsesmøde samme år. Del- 
tagerne var her blevet enige om, at man skulle begrænse sig til solidaritetsarbej- 
det for det vietnamesiske folk og kampen mod den amerikanske imperialisme. 
Hvis DDV begyndte at beskæftige sig med andre emner, ville det splitte organi- 
sationen. Det tyder på, at der allerede var røster fremme om at gøre DDV til et 
egentligt venstreorienteret parti.” I februar 1970 rapporterede kilden til PET om 
DDV's nys overståede landskonference. Man vedtog her en politisk udtalelse, der 
slog fast, at det var organisationens hovedopgave at bekæmpe den amerikanske 
imperialisme ”og dens danske medløbere” ved at afsløre dens infiltration i Dan- 
mark. Det var nu klart, ax DDV havde bevæget sig væk fra solidariteten med 
Vietnam: De erklærede mål var etableringen af en ”antiimperialistisk enheds- 
front; skabelsen af en ”bedre basis i arbejderklassen” og Danmarks udmeldelse 
af NATO. Kildens rapport indeholdt også oplysninger om desertørkomitéen og 
forskergruppernes arbejde. Endelig forsynede kilden PET med navnelister på de 
78 delegerede, medlemmer af landsledelsen og gæster/observatører.;" Lidt se- 
nere fulgte en liste over medlemmerne af landsledelsens udvalg.” Senere på året 
underrettede samme kilde PET om forløbet af DDV's repræsentantskabsmøder 
ilokalerne i Grønnegade 37.” 

Oprettelsen afto konkurrerende organisationer bidrog utvivlsomt til at svæk- 
ke Vietnambevægelsen, idet Vietnam 69 og DDV brugte megen tid og kræfter på 
at chikanere hinanden. Den 14. og 15. oktober 1969 afholdt de to organisationer 
hver sin demonstration, som ifølge PET samlede henholdsvis 2.000 (Vietnam 
69) og 15-20.000 deltagere (DDV), altså en tydelig sejr for den militante fløj.> 
Den moderate fløj kunne imidlertid notere en sejr, da Vietnam 69 blev indbudt 
til at sende en delegation til Nordvietnam. Som reaktion herpå udvirkede DDV 
en indbydelse fra Hanoi.” Det lykkedes dog også i flere tilfælde at få et samar- 
bejde i stand mellem de to fløje. Således deltog DDV i en demonstration den 
31. oktober 1970, der var arrangeret af Vietnam 69. DDV's begrundelse var, at 
Vietnam 69 havde accepteret DDV's paroler, at demonstrationen gav DDV mu- 
lighed for at komme i kontakt med arbejderklassen, og at DDV håbede at kunne 
påvirke Vietnam 69 i en mere radikal retning.> Det vigtigste resultat af samar- 
bejdet var antagelig oprettelsen af FNL-kontoret i København. I begyndelsen af 
marts 1970 meddelte PET Justitsministeriet, at både Vietnam 69 og DDV havde 
planer om at iværksætte indsamlinger, der skulle finansiere oprettelsen og drif- 
ten af et informationskontor for den sydvietnamesiske befrielsesfront FNL. Otto 
Sand havde erklæret, at de to organisationer samarbejdede om denne sag." Ini- 
tiativet fik hurtigt bred tilslutning, Socialdemokratiet ønskede at støtte kontoret 
økonomisk, og Udenrigsministeriet havde ingen indvendinger. Arne Nielsen op- 
lyste over for ministeriet, at PET med interesse havde fulgt sagen i nogen tid, men 
man havde i øvrigt ingen kommentarer.;>> Senere modtog PET oplysninger, der 
tydede på, at DKP havde skaffet en del af de økonomiske midler til kontoret. 

Det var imidlertid den fortsatte splittelse inden for DDV, der prægede den 
ovenfor nævnte kildes rapporter til PET i efteråret 1970. Ifølge kilden var ledel- 
sen i DDV delt i to fløje, der havde diametralt forskellige opfattelser af bevægel- 
sens fremtid. Den ene fløj, der blev tegnet af Lars Bonnevie og Peter Bjerrum, 
ønskede at omdanne DDV til en Indokinakomité, der skulle fungere som en 
solidaritetsorganisation. Den anden fløj, der blev anført af Otto Sand, ønskede 
at bevare DDV i sin hidtidige form som en ”enhedsfront” for forskellige venstre- 

fløjsgrupper. En medvirkende årsag til uenigheden var, at der åbenbart herskede 
en udbredt utilfredshed med Sands dominerende rolle i organisationen.” Især 
trotskisterne var utilfredse med Sands egenrådige ledelsesstil. Kort før DDV's 
planlagte landskonference den 28. november 1970 meddelte PET's kilde, at ”op- 
rørerne” havde skærpet deres krav, idet Bonnevie/Bjerrum-fløjen nu ønskede at 
omdanne DDV til et egentligt socialistisk kadreparti. Dette fik trotskisterne, der 
ikke ønskede et nyt konkurrerende parti på venstrefløjen, til at alliere sig med 
Sand.” Det kom ikke til nogen entydig løsning af modsætningerne på landskon- 
ferencen. På den ene side tabte Sand-fløjen afstemningen om det organisatoriske 
grundlag, og efterfølgende blev Sand ”frosset” ud af kredsen omkring Bonnevie. 
Kort efter trak Sand sig helt ud af bevægelsen. På den anden side vedtog man 
et kompromisforslag, der gentog, at DDV arbejdede ud fra et antiimperialistisk 
program, og at DDV var en ”kadreorganisation”%? Det primære resultat af op- 
gøret var således, at Otto Sand havde forladt bevægelsen, men den dyberelig- 
gende konflikt om bevægelsens fremtid var ikke blevet løst. Snart dannedes nye 
konkurrerende grupperinger og fløje i organisationen: I sommeren 1971 forudså 
PET's kilde, at en ny splittelse var på vej, denne gang mellem ”superbureaukra- 
terne”, det vil sige den sejrrige kreds omkring Bonnevie, og de nye medlemmer 
af DDV, der fortrinsvis stammede fra KUml (Kommunistisk Ungdom marxister- 
leninister) og KFml (Kommunistisk Forbund marxister-leninister).;”” Samtidig 
forlød det, at et fremtrædende medlem af de såkaldte ”superbureaukrater” var 
blevet optaget i DKP, hvilket blev tolket af PET som et forsøg fra kommunistisk 
side på at infiltrere og ødelægge DDV, der blev anset som en konkurrent til Viet- 
nam 69.” 


357 PET, emnesag: Notits, 23. oktober 1970. 

Denne splittelse kunne ikke undgå at påvirke tilslutningen til DDV. Dertil 
kom, at USA gradvis var ved at trække sig ud af Vietnam, hvilket gjorde det svært 
at få folk til at engagere sig. Samtidig var en del af aktivisternes opmærksomhed 
i stigende grad optaget af den kommende folkeafstemning om EF.” Betegnende 
nok blev DDV's første EEC-udvalg uenige og forlod DDV. På landsledelses- 
mødet i 1971 beklagede man sig over den manglende kontakt mellem koordi- 
neringsudvalget i København og de lokale komitéer, og over at man manglede 
aktivister.;% Ifølge DDV's egne opgørelser halveredes antallet af tilsluttede lo- 
kalkomitéer fra 16 til otte i løbet af 1971, og organisationen havde blot 137 med- 
lemmer. Vietnambevægelsen var nu primært et københavnerfænomen, og Ran- 
ders-komitéen var den sidste tilbageværende lokalafdeling i provinsen.” PET 
konstaterede, at det var blevet svært at samle interesse for demonstrationerne,;” 
og en kilde oplyste, at det var som om, gejsten hos arrangørerne ikke rigtig var 
til stede, og det var svært at få ført ideerne ud i livet." 

Der var to grunde til, at PET nøje fulgte udviklingen i De Danske Vietnamko- 
mitéer fra dannelsen i 1968/69 til opløsningen i 1975/76. For det første frygtede 
myndighederne, at organisationen ville anvende voldelige eller andre ulovlige 
midler i forbindelse med demonstrationerne og andre antiamerikanske aktioner. 
PET fungerede derfor som en varslingstjeneste og havde som opgave at orientere 
politiet, Justitsministeriet og sikkerhedsudvalgene om mulige planlagte urolig- 
heder. For det andet mistænkte PET DDV for at bedrive illegal efterretningsvirk- 
somhed til fordel for fjendtlige magter. Dette trusselsbillede vil blive nærmere 
beskrevet i det følgende: Hvilken viden havde PET om disse aktiviteter? Hvor 
troværdige var oplysningerne? Og hvad gjorde PET for at efterforske og eventu- 
elt stoppe aktiviteterne? 


DDV's anvendelse af vold som politisk kampmiddel 


Flere tidligere medarbejdere i PET har oplyst, at man fulgte DDV, fordi man i tje- 

nesten frygtede, at dens aktiviteter kunne føre til uroligheder.” Det var da også 
alment kendt i samtiden, at DDV mente, at vold var et acceptabelt politisk mid- 
del, og at aktivister i kredsen omkring DDV deltog i ulovlige aktioner mod ame- 
rikanske firmaer. PET indsamlede derfor fra åbne og lukkede kilder en række 
udtalelser fra DDV-aktivister, der dokumenterede, at DDV ved flere lejligheder 
diskuterede nødvendigheden af at gribe til vold. I en artikel i Vietnam-Solidaritet 
i 1970 beskrev Vagn Søndergaard Danmark som et ”voldssamfund”, der var alli- 
eret med det imperialistiske USA, og hvor statsmagten med vold beskyttede den 
private ejendomsret. ”Vi kan intet ændre ved hjælp af stemmesedlen”, slog han 
fast og kritiserede Vietnambevægelsens moderate fløj, der kategorisk tog afstand 
fra brugen af vold. Afslutningsvis tilsluttede Søndergaard sig digteren Ivan Ma- 
linovski, der havde udtrykt sin beskæmmelse over, at de danske demonstranter 
kun deltog i kampen med ord: 


”Jeg tror, han har ret. Jeg ved ikke hvornår det sker, men det er givet, at vi ikke i 
længden kan nøjes med at råbe mod ambassaden””" 


Dermed antydede han, at det igen kunne komme til voldelige angreb på den 
amerikanske ambassade. På et møde i DDV's repræsentantskab den 8. marts 
1970 skal Otto Sand ifølge en af PET's kilder have understreget, at han så hen 
til den dag, hvor der kunne rettes et samlet angreb mod ambassaden: ”Tiden er 
ikke moden dertil, men det skulle nok komme, tilføjede han” Ifølge en anden 
kilde skulle et navngivent medlem af Amager Vietnamkomité, der tilhørte den 
militante fløj i DDV, på interne møder i DDV have givet udtryk for lignende tan- 
ker. Således skal pågældende ved en lejlighed have kritiseret forløbet af tidligere 
demonstrationer, hvor en lille gruppe havde stået tilbage til sidst og råbt slagord: 
”Enten skal vi lægge ambassaden i grus eller også lade den være”: Pågældendes 

synspunkt var, at vold var et acceptabelt middel, men det skulle kun anvendes, 
hvis DDV var stærke nok og kunne opnå politiske resultater. Ifølge samme kilde 
diskuterede en kreds af 25 DDV-aktivister på et møde i februar 1971 brugen af 
sprængstoffer ved bombeaktioner, men det nævnte medlem af Amager Viet- 
namkomité havde hertil bemærket, ”at vi endnu er for unge, og vor organisation 
endnu ikke nok sammentømret.””%+ DDV tog heller ikke klart afstand fra volde- 
lige demonstrationer. Lige efter Verdensbankurolighederne havde DDV fordømt 
brugen af vold, men på den efterfølgende landskonference var der ifølge en af 
PET's kilder et bredt flertal for at tage afstand fra erklæringen: 


”Det var den almindelige opfattelse blandt de tilstedeværende, at det var hyklerisk 
at komme med en løftet pegefinger mod noget, som organisationen selv havde 
været med til at sætte i gang””5 


PET var særligt interesseret i at fastslå, om DDV udarbejdede skriftlige vejlednin- 
ger om ulovlige aktioner. I juni 1970 forlød det, at DDV's forlag Demos ville udgive 
en bog om byguerilla, og PET forudså, at bogen ville være et koncentrat af uden- 
landske skrifter og erfaringer fra de seneste års internationale demonstrationer og 
militante aktioner.” Da bogen med titlen Håndbog i by-guerilla udkom kort efter 
på forlaget Demos, viste det sig, at den var skrevet af den brasilianske kommunist 
og oprørsleder Carlos Marighella og omhandlede hans erfaringer med bygueril- 
1a.7 I det danske forord af Ole Pedersen blev det betonet, at håndbogen skulle 
ses ”som et redskab i det praktiske arbejde efter at den politiske forståelse af den 
aktuelle situation og selve handlingen er etableret”? Denne formulering falder 
godt i tråd med den ovenfor citeterede udtalelse om, at brugen af politisk vold 
først kunne komme på tale, når bevægelsen var blevet skolet og havde opbygget 
en sådan styrke, at man kunne opnå konkrete resultater ved brugen af vold. Det 
var således ikke hensigten, at bogen skulle anvendes som en håndbog i forbindelse 
med DDV's aktioner, men at den skulle bruges i den politiske skoling af medlem- 
merne og andre interesserede på venstrefløjen. Kort tid efter oplyste en af PET's 
kilder imidlertid, at DDV var ved at lægge sidste hånd på en bog om byguerilla, 

så den kunne udkomme inden den planlagte demonstration på treårs dagen for 
urolighederne den 24. april 1968. Bogen skulle bl.a. beskrive PET og Hjemmevær- 
nets virksomhed og indeholde anvisninger i at udføre bankrøverier, kidnapning og 
byguerillaaktivitet.7 Dette tydede på, at DDV planlagde omfattende gadekampe 
under demonstrationen. Et år efter konstaterede PET dog, at bogen endnu ikke var 
udkommet. Det vides ikke, om PET's kildes oplysninger var fejlagtige, eller om 
bogen blev trukket tilbage inden offentliggørelsen. Til gengæld modtog PET fra en 
anden kilde et eksemplar af en pjece, der muligvis var udarbejdet af slumstormere, 
og som fandtes i nogle få eksemplarer i DDV's inderkreds. Pjecen opfordrede ind- 
ledningsvis til at tage skrappere midler i brug i bekæmpelsen af det eksisterende 
system og dets håndlangere end hidtil og indeholdt anvisninger i fremstillingen 
af slangebøsser, sortkrudt, bomber, molotovcocktails, røgbomber, partisansøm og 
meget andet. Det kan således konstateres, at PET havde et billede af, at DDV var 
rede til at gribe til vold, men at det først skulle ske, når bevægelsen var rede og 
stærk nok til at opnå politiske resultater. 


L2: co NR 

Vietnambevægelsen tiltrak sig opmærksomhed og støtte fra den yderste venstrefløj ind over midten i 
dansk politik, og i de sidste år af krigen stillede også en del borgerlige politikere sig skeptisk til aspekter 
af den amerikanske krigsførelse. I slutningen af 1960'erne og begyndelsen af 1970'erne var PET navnlig 
opmærksom på den del af vietnambevægelsen, der foranstaltede såkaldt ”uro”. En af de kendte akti- 
vister var Finn Ejnar Madsen, der ovenfor ses bevæbnet med kølle under en Vietnamdemonstration 
den 27. september 1969. Madsen og dennes meddemonstranter ledsages af ordensmagten. (Arbejder- 
museet og ABA). 


379 PET, emnesag: Notits, 15. februar 1971. 

380 PET, emnesag: Notits, 16. marts 1972. 

381 PET, emnesag: Notits, 30. april 1971. Vedr. Pjecen Løft røven venner!!!, se kapitel 8 i nærværende 
bind. 

PET overvågede DDV's demonstrationer for at kunne medvirke til at forebygge 
eventuelle uroligheder ved at holde Københavns Politi underrettet om stemnin- 
gen i DDV, Generelt tegner der sig et billede af, at DDV som organisation ikke 
var direkte involveret i ulovligheder, men at det var aktivister i kredsen omkring 
DDV og såkaldte uromagere uden tilknytning til bevægelsen, der forårsagede 
de voldelige aktioner. Flere af DDV's demonstrationer forløb stort set fredeligt. 
Inden demonstrationen den 24. april 1971 opfordrede DDV deltagerne til at 
opføre sig fredeligt, og man organiserede et ordensværn, der skulle holde de- 
monstranterne og politiet adskilt. Demonstrationen forløb fredeligt, hvilket PET 
forklarede med, at besindige kredse i DDV havde holdt styr på de mere radikale 
kræfter.” DDV planlagde demonstrationen foran den amerikanske ambassade 
den 15. april 1972 som den hidtil største manifestation, og deltagerantallet nåede 
da også op på omkring 10.000. Bortset fra et kanonslag, der blev kastet mod po- 
litiets kommandovogn, forløb demonstration fredeligt. I andre tilfælde var det 
grupper uden for DDV, der foranstaltede uroligheder. Inden demonstrationen 
den 15. april 1970 forlød det, at en gruppe aktivister havde planer om at angribe 
ambassaden, og efter demonstrationen kom det til heftige sammenstød med de 
udstationerede politistyrker. Ifølge PET's oplysninger stod DDV ikke bag uroen, 
der var iværksat af ”den bande af uromagere og bøller, der sædvanligvis ledsager 
organiserede demonstrationer af venstreorienteret karakter”>%+ PET konklude- 
rede ligeledes, at det var unge, der var blevet lokket til ulovligheder af de garvede 
aktivister, eller ”gadens pøbel” der havde forårsaget uro og rudeknusninger efter 
en Vietnamdemonstration den 9. maj 1970.7% 

I et enkelt tilfælde skal DDV-ledelsen have haft kendskab til og godkendt 
en gruppes militante aktioner. Ifølge en kilde opfordrede DDV den trotskistiske 
Revolutionær Aktion til at lave aktioner i forbindelse med Vietnamdemonstra- 
tionen den 15. november 1969. Gruppen kunne rekvirere alt det materiale, den 
havde brug for hos DDV, men det måtte ikke afsløres, at DDV kendte til ak- 


382 PET, emnesag: PET, notits, 15. april 1971; PET, emnesag: Notits, 16. april 1971; PET, emnesag: Notits, 
22. april 1971; PET, emnesag: Notits, 27. april 1971. UM, ESU: Referat af møde den 3. maj 1971. 

383 PET, emnesag: Notitser, 6. marts, 6. april og 13. april 1972; PET, notits, 14. april 1972; notitser, 15. og 
20. april 1972; notits, 21. april 1972. Demonstranterne og politiet beskyldte gensidigt hinanden for at 
have kastet kanonslaget. PET var ude af stand til at fastslå, hvem der stod bag, selvom en af PET's 
kilder mente, at det var nogle demonstranter. 

384 PET, emnesag: Notits, 16. april 1970; notits, 13. april 1970; notits, 14. april 1970; notits, 14. april 
1970. 

385 PET, emnesag: Notits, 11. maj 1970. 

tionerne,>% Endelig deltog DDV-aktivister i voldelige demonstrationer, der var 
arrangeret af andre militante grupper. DDV-folk deltog således sammen med 
trotskister, maoister, anarkister og ungkommunister i slagsmålene uden for Saga 
Bio på Vesterbro i maj 1969, hvor de venstreorienterede demonstranter stødte 
sammen med politiet og ”de vilde engle” i forsøget på at stoppe forevisningen af 
Vietnamfilmen ”De grønne Baretter”7 Der var også repræsentanter for DDV 
i det arbejdsudvalg, der planlagde aktioner i forbindelse med Verdensbankens 
møde i København i september 1970, og DDV-aktivister deltog sammen med 
andre venstreorienterede aktivister i urolighederne. 

Mens ledelsen i DDV således generelt ønskede at afvikle demonstrationerne 
fredeligt, tyder materialet i PET's arkiv på, at en del af de ulovlige aktioner, der 
fandt sted i disse år, i et vist omfang var koordineret og styret af DDV's ledelse. 
I maj 1970 oplyste en kilde, at man på et repræsentantskabsmøde i DDV havde 
drøftet at etablere en telefonkæde, der skulle bruges i forbindelse med ”hurtige, 
mobile aktioner”? To år senere modtog PET en kopi af listen, der indeholdt 
navnene på 31 aktivister.” 'Telefonkæden blev muligvis anvendt i forbindelse 
med bemalings- og andre hærværksaktioner mod amerikanske firmaer og am- 
bassaden, der hyppigt forekom i disse år. Samme kilde rapporterede flere gange, 
at han havde set spraydåser og bøtter med maling i DDV's lokaler i Grønne- 
gade 37.” Planlægningen af aktionerne involverede ofte ledelsen i DDV. Under 
et såkaldt ordensværnsmøde i DDV oplyste Otto Sand, at man ville udføre en 
bemalingsaktion mod amerikanske firmaer nogle dage inden Vietnamdemon- 
strationen den 15. april 1970. Aktivisterne, der ville blive opdelt i små grupper på 
tre-fire personer og fordelt på fem-seks biler, ville inden aktionen mødes i DDV's 
lokaler. Kilden bemærkede flere gange, at inderkredsen i DDV havde mødtes 


386 PET, emnesag: Notitser, 28. og 30. oktober 1969. 

387 PET, emnesag: Notits, 13. maj 1969. For en nærmere beskrivelse af sammenstødet, se Kommissio- 
nens beretning, bind 9. 

388 PET, emnesag: Notits, 26. maj 1970, notits, 19. august 1970; notits, 25. august 1970; notits, 2. septem- 
ber 1970. JM, P.O.-sag: Arne Nielsen til politidirektør P. Christensen, 4. august 1970, med vedlagt 
PET-notits, 30. juli 1970. Vedr. PET's overvågning af Verdensbankurolighederne, se kapitel 4 i nær- 
værende bind. 

389 PET, emnesag: Notits, 29. maj 1970. 

390 PET, emnesag: Notits, 31. juli 1972. De hidtil ukendte personer blev tilsyneladende ikke registreret, 
men deres telefonnumre blev. 

391 PET, emnesag: Notits, 9. oktober 1970; PET, emnesag: Notits, 11. april 1972. 

392 PET, emnesag: Notits, 13. april 1970. 

bag lukkede døre ved midnatstid, og at der samme nat var blevet udført bema- 
lingsaktioner: ”Kilden bemærker, at for ham er der ingen tvivl om, at der på 
disse midnatsmøder drøftes bemalingsaktioner, og at møderne afløses af direkte 
handling””> Amager Vietnamkomité planlagde i 1971 en række bemalingsaktio- 
ner som optakt til demonstrationen den 24. april. Planerne omfattede overma- 
ling af busser, S-tog og amerikanske firmaer; i sidstnævnte tilfælde ved hjælp af 
maling blandet op med syre. Planerne blev ifølge PET's oplysninger godkendt på 
et møde i DDV,” og sent om aftenen den 16. april mødtes 35 DDV-aktivister for 
at blive instrueret i, hvordan de skulle forholde sig, hvis de blev anholdt, og hvor- 
dan aktionerne mod amerikanske firmaer skulle udføres: ”Kilden bemærkede 
her, at det var særdeles veludarbejdede skitser, der blev benyttet ved instruktio- 
nen, og han fik det indtryk, at DDV's ledelse var særdeles velorienteret om alt 
vedrørende disse firmaer” Aktivisterne blev opdelt i 10 grupper og fik udleveret 
dåser med maling fra DDV's lokaler, hvorefter de begav sig ud på opgaven.;” Det 
var også Amager Vietnamkomité, der tog initiativet til overmalingen af det ØK- 
ejede medicinalfirma Dumex. PET modtog efterfølgende fra en kilde en liste 
med navnene på de seks aktivister, der havde deltaget i aktionen.”? 

I enkelte tilfælde gik aktivisterne over til egentlige sabotageaktioner. Fra om- 
kring 1967 var Dansk ESSO mål for en række aktioner på grund af, at olieselska- 
bet fremstillede napalm, som blev anvendt af den amerikanske hær i Vietnam. 
Foruden bemaling blev selskabet udsat for trusler, rudeknusninger og brand- 
bomber. Ifølge PET skulle gerningsmændene findes i yderligtgående kredse 
med tilknytning til DDV.” I 1970 offentliggjorde DDV en såkaldt ”Top Ti-liste” 
over ti amerikanskejede firmaer i Danmark, der producerede for det amerikan- 
ske militær. Firmaerne var efterfølgende udsat for en række bemalingsaktioner, 
rudeknusninger og i enkelte tilfælde forsøg på brandattentater. I 1972 blev de 
danske afdelinger af Honeywell og Avis udsat for indbrud, hærværk og ildspå- 
sættelse.”? Selvom attentaterne aldrig blev opklaret, forekommer det troligt, at 
gerningsmændene enten tilhørte DDV eller var inspireret af DDV's liste. I hvert 


393 PET, personsag: Notits, 15. juli 1970. 

394 PET, emnesag: Notits, 30. marts 1971. 

395 PET, personsag: Notits, 20. april 1971. Natten mellem 16. og 17. april blev 10 amerikansk-ejede fir- 
maer i København udsat for overmaling. PET, emnesag: Notits, 27. april 1971. 

396 PET, emnesag: Notitser, 11. juni og 30. juli 1971. 

397 PET, emnesag: Notat, 1. marts 1971. 

398 NATO Special Committee. Half-yearly Review of Subversive and Intelligence Activities. Note by 
the Danish Delegation, 21' August 1972. 

fald blev aktionerne bifaldet af inderkredsen i DDV. På et møde i Indre By Viet- 
namkomité slog en fremtrædende aktivist til lyd for, ”at tiden nu må være inde til 
at gå over til sabotageaktioner mod diverse amrk. firmaer i stil med aktionerne 
mod Honeywell og Avis” Ifølge PET's kilde ved mødet enedes deltagerne om, at 
man ville gribe til sabotage som gengældelse for amerikanske bombardementer 
i Vietnam. 

PET modtog en række ubekræftede kildeoplysninger om, at DDV var invol- 
veret i en række andre ulovlige aktioner. En ledende DDV-aktivist skulle således 
have betroet en kilde, at DDV finansierede sine aktiviteter gennem indbrud og 
tyveri af bl.a. kontorartikler.” Et andet ledende medlem skulle have indrøm- 
met, at det var folk fra DDV, der begik indbrud i Det sydvietnamesiske Infor- 
mationskontor, hvor de ødelagde møblementet og stjal et kartotek.” En kreds af 
DDV-aktivister skal også have drøftet muligheden for at gennemføre et brandat- 
tentat mod den iranske ambassade,”” og det var angiveligt DDV-folk, der stod 
bag en telefonbombe mod et israelsk møde i Studenterforeningen.””% En aktivist 
fra Amager Vietnamkomité skal også på et repræsentantskabsmøde i DDV have 
antydet, at man overvejede at udføre en form for et angreb mod PET's hoved- 
kvarter på Hørhusvej.:” Dette blev dog aldrig gennemført. Endelig skal DDV 
have eksperimenteret med radiosendere, der kunne bryde ind på radioens og 
fjernsynets FM-bånd, og som kunne forstyrre politiets radionet.” Det er uvist, 
om disse idéer nogen sinde blev virkeliggjort. 


PET's overvågning og registreringspraksis på uroområdet 


PET's vigtigste metode til indhentning af oplysninger om udviklingen i DDV 
var brugen af kilder. PET havde i perioden omkring 1970 tre kilder, der regel- 
mæssigt rapporterede til PET om DDV, Det var disse tre kilder, der holdt PET 
løbende orienteret om diskussionerne i DDV og om planerne for kommende 
demonstrationer og aktioner. Det generelle indtryk er, at kilderne var trovær- 


399 PET, emnesag: Notits, 19. juni 1972. 

400 PET, personsag: Notits, 15. juli 1970. 

401 PET, emnesag: Notits, 10. december 1971. 
402 PET, emnesag: Notits, 6. oktober 1971. 
403 PET, emnesag: Notits, 15. oktober 1971. 
404 PET, emnesag: Notits, 26. maj 1970. 


405 PET, emnesag: Notitser, 24. februar og 2. marts 1971; PET, emnesag: Notits, 21. oktober 1971. 

dige, velunderrettede om, hvad der foregik i DDV, og at de i flere tilfælde forudså 
ulovlige aktioner (f.eks. i forbindelse med demonstrationen den 15. april 1970 
og bemalingsaktionen om natten mellem den 16. og den 17. april 1971). Kilderne 
var tilsyneladende ude af stand til at advare PET om planlagte hærværks- og 
bemalingsaktioner, idet aktivisterne først blev instrueret om planerne, umiddel- 
bart inden aktionerne blev sat i værk. Selvom PET var blevet advaret i tide, var 
tjenesten sandsynligvis forhindret i at videregive oplysningerne til politiet. Hvis 
politiet viste sig at være forberedt på aktionerne, ville det blive afsløret, at PET 
havde kilder inden for DDV. 

PET overvågede også demonstrationerne enten ved hjælp af udstationerede 
PET-folk eller kilder, der deltog i demonstrationen. Under demonstrationen 
den 15. april 1972 bemandedes kommandocentralen i PET, to patruljehold fulgte 
optoget, og to kilder infiltrerede demonstrationen.” De Studerendes Vietnam- 
Aktion's demonstration i maj 1970 blev overvåget af en PET-medarbejder og en 
uidentificeret kilde, der løbende holdt Centralafdelingen underrettet om udvik- 
lingen.” I et enkelt tilfælde aflyttede PET DDV's telefon i lokalerne i Grønne- 
gade 37. Det skete i maj 1972, hvor PET fik en dommerkendelse til at aflytte, idet 
man havde mistanke om, at DDV og SUF planlagde uroligheder i forbindelse 
med et NATO-møde i København.” Ifølge politiinspektør Jørgen Skat-Rørdam 
fik PET forhåndsviden om aktivisternes planer, og det gjorde det muligt for poli- 
tiet at forhindre et angreb mod den amerikanske forsvarsminister Melvin Laird, 
der opholdt sig på Hotel Royal. På det efterfølgende møde i Embedsmandsud- 
valget for Sikkerhedsspørgsmål takkede Udenrigsministeriets direktør, ambas- 
sadør Torben Rønne, politiet for dets indsats.” 

Efter regeringserklæringen i september 1968 ændredes PET's registrerings- 
praksis vedrørende Vietnamdemonstrationerne. Som det tidligere er beskrevet, 
registrerede PET indtil september 1968 alle, der kunne betegnes som særligt akti- 
ve demonstrationsdeltagere: Anmeldere, anbefalere, ledere af Vietnamkomitéer 
og talere. Efter regeringserklæringen begrænsedes registreringerne til aktivister, 
der havde været involveret i uroligheder, medmindre registreringerne kunne 
hjemles i andre forhold. I oktober 1968 oplyste justitsminister Knud Thestrup så- 


406 PET, emnesag: Notits, 14. april 1972; notits, 15. april 1972. 

407 PET, emnesag: Notits, 9. maj 1970. 

408 PET, emnesag: ”Udskrift af retsbogen for Københavns Byrets afdeling for grundlovsforhør mm”; 
5. maj 1972; notitser, 4. og 31. maj 1972. 

409 UM, ESU: Referat af mødet 25. maj 1972. 

ledes over for Wamberg-udvalget, at demonstranter kun blev registreret, ”når de 
må antages at have begået noget ulovligt i forbindelse med en demonstration””? 
Kort efter meddelte en politiassessor samt lederen af revisionsholdet, at almin- 
delige demonstrationer ikke var registreringsgrundlag, ”der skal uro til”+" I de 
efterfølgende instruktioner til PET's personale om konsekvenserne af regerings- 
erklæringen blev det understreget, at ”anmeldelse af og deltagelse i demonstra- 
tioner og ulovlig plakatopklæbning ikke i sig selv” var en registreringsgrund.”” 
I januar 1969 enedes et flertal i Wamberg-udvalget dog om, at opfordringer til 
ulovligheder ved demonstrationer kunne begrunde registrering, selv hvis der 
ikke blev rejst tiltale mod pågældende.” Således havde PET bemyndigelse til 
at registrere demonstrationsdeltagere, der opfordrede til ulovligheder, eller som 
måtte antages at have deltaget i ulovligheder. 

PET's praksis efter regeringserklæringen var, at kun demonstrationsdeltagere, 
der blev anholdt i forbindelse med uroligheder, eller som opfordrede til militante 
aktioner, blev registreret. Efter optøjerne ved Saga-Bio i maj 1969 opstillede PET 
en liste over de 30 personer, der var blevet anholdt. Heraf var otte tidligere re- 
gistreret, fire blev omregistreret, og de resterende 18 blev nyregistreret.”+ På et 
medlemsmøde i Revolutionær Aktion i slutningen af oktober 1969 opfordrede 
en af aktivisterne til, at man skulle udføre militante aktioner i forbindelse med 
DDV's demonstration den 15. november. Denne aktivist blev registreret.” Under 
slagsmålet foran den amerikanske ambassade den 15. april 1970 blev seks personer 
anholdt. Kun en af de fem uregistrerede blev nyregistreret, åbenbart fordi han 
havde været i besiddelse af en bajonet og et 20 centimeter spidst søm.” Efter 
Vietnamdemonstrationen den 9. maj 1970 drog grupper af aktivister gennem byen 

og smadrede ruder i en politistation foruden en række amerikanske og danske 
virksomheder. Ni personer blev i den forbindelse anholdt, og heraf var to tidligere 


410 PET, WU: Referat af udvalgets møde 17. oktober 1968. 

411 PET, ujournaliseret sag: Notits, 9. december 1968. 

412 PET, ujournaliseret sag: Foredrag om revision og registreringspraksis (holdt på møde i Jylland d. 
22/11969 og i København d. 28/11969); Foredrag for kontaktfolkene om revision (mærket ”Bagge”). 
På en anden version af foredraget er sætningen streget over, og der er tilføjet: ”kommer an på 
ORG) jf. PET, ujournaliseret sag: Udateret foredragsmanuskript ”Revision”. 

413 PET, WU: Referat af udvalgets møde 24. januar 1969. 

414 PET, emnesag: Notits, 14. maj 1969. 

415 PET, emnesag: Notits, 30. oktober 1969. 

416 PET, emnesag: Politiets Efterretningstjeneste, notits, 16. april 1970. 

registreret, en blev omregistreret og seks blev nyregistreret.:” Derimod synes det 
ikke at have været praksis at registrere aktivister, der var involveret i bemalings- 
og andre ulovlige aktioner. Der findes flere kilderapporter, der indeholder nav- 
nene på identificerede aktivister i forbindelse med planlægningen og udførelsen 
af disse aktioner, men der er ikke tegn på, at de efterfølgende er blevet registre- 
ret.” I 1972 modtog PET DDV's telefonkæde med navnene på 31 aktivister, der 
var rede til at rykke ud til hurtige aktioner. Selvom om listen giver indtryk af at 
være en komplet liste over den militante kerne i DDV, var det åbenbart kun tele- 
fonnumrene og ikke personerne, der blev registreret.” Hvis PET brugte samme 
fremgangsmåde som i en lignende sag (VS-Sundbys telefonkæde fra 1969), blev 
DDV-aktivisterne sandsynligvis noteret i PET's arbejdskartoteker. 


Dokumentationsgruppen: Venstrefløjens efterretningstjeneste? 


Vietnamkomitéerne oprettede på et tidligt tidspunkt såkaldte forskergrupper, 
der bl.a. havde til opgave at kortlægge den danske våbenindustri. I forbindelse 
med retssagen efter Vietnamdemonstrationen den 27. april 1968 organiserede 
forskergrupperne sig i Dokumentationsgruppen, der skulle indsamle og offent- 
liggøre oplysninger om statsmagten og højrefløjens forsøg på at bekæmpe ven- 
strefløjen. Ifølge gruppen bestod dens samlinger af pressekliparkiv, tidsskriftsar- 
kiv og bibliotek, og oplysningerne blev anvendt til udgivelser af bøger og pjecer 
på DDV's forlag Demos og artikler i Vietnam-Solidaritet, ligesom arkiverne stod 
til rådighed for venstrefløjens aktivister.” Forskergrupperne blev imidlertid ved 
flere lejligheder beskyldt for at fungere som en slags privat efterretningstjene- 
ste, der indsamlede og registrerede oplysninger om civile politifolk, politiske 
modstandere og virksomheder.”” PET interesserede sig da også for, om forsker- 


417 PET, emnesag: Notits, 9. maj 1970; notits, 11. maj 1970. 

418 PET, emnesag: Notits, 30. juli 1971. PET, emnesag: Notits, 6. oktober 1971; PET, emnesag: Notits, 
26. maj 1970. 

419 PET, emnesag: Notits, 31. juli 1972. 

420 PET, emnesag: Notits, 29. janaur 1969. 

421 Dokumentationsgruppen er beskrevet i Erik Jensen og Petter Sommerfelt, Under dække, s. 2. 

422 Mogens Auning, ”Militære oplysninger sælges gennem kontor i København”, Berlingske Tidende, 
27. marts 1972, og ”Private politiske kartoteker med navne på mange hundrede”, Berlingske Tidende, 
30. marts 1972. FE betegnede forskergrupperne som ”en decideret privat efterretningstjeneste”. For- 
svarsministeriet, 1. kontor: Udateret (må være efter maj 1969), FE-notits. 

grupperne havde adgang til klassificerede oplysninger, hvad formålet med grup- 
pernes arbejde var, og om oplysningerne blev videregivet til fremmede magters 
efterretningstjenester. 

PET modtog en række oplysninger fra sine kilder i DDV om, at forskergrup- 
perne aktivt indsamlede informationer om militære forhold. På DDV's lands- 
konference i begyndelsen af 1970 appellerede Erik Jensen til de delegerede om at 
skaffe kontakt til personer, der lå inde med oplysninger om militære installatio- 
ner eller civile anlæg med militært præg.”” Fra en af tjenestens kilder, der under- 
tiden færdedes i DDV's lokaler i Grønnegade 37, modtog PET oplysninger om, at 
Dokumentationsgruppen havde udarbejdet lister over Forsvarets fly og skibe, og 
at der opbevaredes fotos og fortegnelser over militære installationer i et stålskab 
i lokalerne.” Det var imidlertid tre konkrete sager, der rejste spørgsmålet, om 
forskergrupperne havde til hensigt at afsløre militære hemmeligheder: Kejserga- 
de-sagen i 1969, forskergruppernes interesse for undersøiske lyttestationer i 1970 
og Demos-udgivelsen Rustningsindustri og krigsforskning i Danmark fra 1973. 

Den 22. oktober 1969 afslørede en gruppe studenteraktivister, at der i kælde- 
ren under Asiatisk Institut ved Københavns Universitet i Kejsergade fandtes en 
aflytningscentral. Den tilhørte Forsvarets Central Radio (FCR), og dens formål 
var at tappe Østambassadernes telex-forbindelser, der gik igennem det nærlig- 
gende hovedpostkontor i Købmagergade. Kilden til afsløringen var en telegraf- 
medarbejder, der havde gjort tjeneste i FCR i en kort periode. Den 3. november 
havde en uidentificeret PET-medarbejder en samtale med ”Y”, der var en bekendt 
af telegrafmedarbejderen, og som havde haft en samtale med denne nogle dage 
forinden. Telegrafmedarbejderen skulle her have indrømmet, at det var ham, der 
havde røbet Kejsergade-centralens beliggenhed. Ifølge ”Y” havde telegrafmedar- 
bejderen også fortalt, at beliggenheden af yderligere seks lyttestationer ville blive 
afsløret i det kommende nummer af Politisk Revy, der skulle udkomme den 7. 
november. Ifølge PET-medarbejderens indberetning havde man også kendskab 
til, at det kommende nummer af Vietnam-Solidaritet, der skulle være på gaden 
allerede den 3. november, ville bringe lignende oplysninger. Det fremgik ikke af 
indberetningen, hvor PET havde denne viden fra.” Følgende dags eftermiddag 


423 PET, emnesag: Notits, 12. februar 1970. Denne oplysning blev videregivet til FE jf. PET, emnesag: 
Arne Nielsen til oberst Fournais, 18. februar 1970. 

424 PET, emnesag: Notits, 16. august 1971; PET, emnesag: Notits, 17. august 1971. 

425 PET, emnesag: (Overstreget) Notits, 3. november 1969. Vietnam-aktivisterne formodede, at PET 

købte PET et løssalgseksemplar af bladet på Strøget,” og med det i hånden fik 
tjenesten senere på dagen udstedt beslaglæggelses- og ransagningskendelser ved 
Københavns Byret, idet det blev antaget, at bladet havde overtrådt straffelovens 
$ 110 a ved at offentliggøre oplysninger om ikke alment tilgængelige militære in- 
stallationers beliggenhed og anvendelse.” Samme nat gennemførte PET ransag- 
ninger på fire adresser i København: DDV's lokaler, bogtrykkeren, bogbinderen 
og Avispostkontoret. Det lykkedes imidlertid ikke at finde bladet nogen af ste- 
derne, ligesom man måtte opgive at ransage den ansvarshavende redaktør, Otto 
Sands bopæl.”? En journalist havde tilsyneladende givet Sand et tip om den kom- 
mende ransagning, og han havde gemt det resterende oplag på omkring 2.600 
eksemplarer, som efterfølgende blev solgt fra DDV's lokaler i Grønnegade.” 

Noget tyder på, at Vietnam-Solidaritet i sin artikel om de syv lyttecentraler 
offentliggjorde militære hemmeligheder. På den ene side hævdede Otto Sand 
flere gange, at man havde oplysningerne fra forskellige danske og internationale 
bøger og tidsskrifter.” I sin indstilling til statsadvokaten i sagen vedrørende den 
nævnte telegrafmedarbejder vurderede politiadvokaten, at det var ”bevismæs- 
sigt tvivlsomt; om pågældende var kilde til artiklerne i Vietnam-Solidaritet og 
Politisk Revy.” På den anden side konkluderede FE, at de kilder, som Sand havde 
opgivet, nok gav en detaljeret og fyldig baggrundsviden om radioopklaring, men 
de indeholdt ikke nogen konkrete oplysninger om FEss syv lyttecentraler og de- 
res placering.” Det tyder på, at Vietnam-Solidaritet havde andre kilder til sin 
historie, enten den nævnte telegrafmedarbejder eller andre med en viden om 
FCR. Sand blev da også som den ansvarshavende redaktør idømt en mild straf 
(25 dagbøder a 20 kr.) for at have overtrådt straffelovens $ 110 a ved at offentlig- 
gøre oplysninger om danske, ikke alment tilgængelige militære forsvarsanlæg og 
enheder.” 


på et pressemøde 4. november. Demos, De hemmelige tjenester, s. 25-26. Men PET's oplysninger må 
have stammet fra en anden kilde, for PET havde allerede viden om bladet dagen før, 3. november. 

4. november 1969. 

428 PET, emnesag: Notits, 12. november 1969. 

429 PET, emnesag: Notitser, 11. november 1969 og 30. juli 1971. 

430 PET, emnesag: Rapport, 7. november 1969; PET, emnesag: Notits, 10. november 1969. 

431 PET, emnesag: Politiadvokat [...] til 1. statsadvokat for København, 16. marts 1970. 

432 PET, emnesag: Notits, 17. november 1969. 

433 PET, emnesag: Notits, 3. februar 1972. Telegrafmedarbejderen blev ikke dømt for forholdet med 


PET's overvågning af protestbevægelser 1945-1989 


VIETNAMBEVÆGELSEN 1965-1976 


En anden sag, der vakte PET's interesse, var forskergruppernes formodede 
forsøg på at afsløre undersøiske militære lyttestationer. I november 1970 oplyste 
FE's chef, oberst Fournais, på et møde i Embedsmandsudvalget for Sikkerheds- 
spørgsmål, at forskergrupperne havde fået til opgave at skaffe oplysninger om 
den vesttyske flådes aktivitet i de danske farvande, militære depoter på havbun- 
den og undersøiske lyttestationer. De undersøiske anlæg var imidlertid en dårligt 
bevaret hemmelighed, og FE antog, at polakkerne og østtyskerne havde kend- 
skab til dem, idet østtyske fiskefartøjer flere gange havde beskadiget dem ved 
at trække ankre hen over dem: ”Der var derfor næppe grund til at tage alt for 
alvorligt på en eventuel offentlig omtale af disse installationer” Det lykkedes 
åbenbart aldrig at fastslå, om forskergrupperne havde forsøgt at indsamle oplys- 
ninger om lyttestationerne. Det var PET's opfattelse, at forskergruppernes ind- 
sats det seneste halve år havde været ”lig nuP; og at de var ”hendøende”, Kort 
efter iværksatte PET en resultatløs undersøgelse af en oplysning fra FE om, at tre 
langhårede mænd med skæg var blevet observeret, da de gik i land på Langeland 
med en kuffertlignende genstand.%' I marts 1971 forlød det fra FE's kilde i DDV, 
at forskergrupperne havde opgivet en idé om at sabotere anlæggene ved hjælp 
af håndgranater og dynamit og i stedet havde kastet sig over arbejdet med tids- 
skrifter og andre åbne kilder.” Oplysningen om planerne om sabotage er ikke 
bekræftet fra anden side og forekommer umiddelbart utroværdig. 

Den tredje sag om formodet afsløring af militære hemmeligheder drejede 
sig om Dokumentationsgruppens publikationer. I august 1971 fremskaffede en 
af PET's kilder gruppens foreløbige rapporter om produktion og forbrug af kon- 
ventionelle våben i Danmark, den elektroniske krigsindustri i Danmark og mili- 
tær forskning i Danmark.” PET bad FE om en vurdering af, om materialet inde- 
holdt hemmelige oplysninger, og hvad formålet med rapporterne kunne være.” 
I sit svar betegnede FE rapporterne som begavede analyser af offentligt tilgæn- 


Vietnam-Solidaritet, men for at have røbet hemmeligheder til redaktionen af Politisk Revy og for at 
have godkendt artiklen, jf. PET, emnesag: Notits, 3. februar 1972. 

gelige kilder, hvis formål var at bekæmpe en eventuel udvidelse af den danske 
militæreksport og de amerikanske økonomiske interesser i Danmark. Materialet 
indeholdt således ikke klassificerede oplysninger.” Det samme var konklusio- 
nen vedrørende Dokumentationsgruppens bog, Rustningsindustri og krigsforsk- 
ning i Danmark, der udkom på Demos i 1973." Ifølge FE havde bogens forfattere 
på ”en meget intelligent måde” udnyttet det tilgængelige kildemateriale, selvom 
det ikke kunne udelukkes, at forskergrupperne havde velinformerede kontakter 
på de omtalte virksomheder.” Kejsergadesagen var således den eneste af de tre 
sager, hvor forskergrupperne afslørede militære hemmeligheder. 

Der findes et enkelt eksempel på, at DDV tilsyneladende havde adgang til op- 
lysninger om hemmelige militære forhold. I april 1971 underrettede en kilde PET 
om, at et ”ret” aktivt medlem af Amager Vietnamkomité var ansat som finmeka- 
niker i Søværnets 'Televæsen på Holmen, hvilket kilden fandt uheldigt, da pågæl- 
dende udgjorde en potentiel sikkerhedsrisiko. I første omgang tog PET kontakt 
med en forbindelse på Holmen og FE, og det blev konstateret, at den nævnte ak- 
tivist nu var ansat hos Søværnets Televæsen på Lergravsvej og ikke havde adgang 
til klassificeret materiale. FE kunne dog ikke afvise muligheden af, at aktivisten 
ville være i stand til at skaffe sig viden om militære forhold, der kunne danne ba- 
sis for afslørende artikler i Vietnam-Solidaritet.:” En måned senere rapporterede 
kilden, at aktivisten for nylig havde deltaget i et møde i Amager Vietnamkomité. 
Her havde han angiveligt afsløret, at man på Orlogsværftet var i færd med at 
installere såkaldte ”kryptosendere” på nye skibe. Aktivisten havde forklaret, at 
det drejede sig om radiosendere, der blev styret ved hjælp af et hulkortsystem, 
og han beskrev detaljeret, hvordan det fungerede: ”Systemet skulle virke på den 
måde, at frekvensen i senderen skiftede konstant ved hjælp af det isatte hulkort, 
og såfremt modtageren i et andet skib var forsynet med et tilsvarende hulkort, 
kunne signalet modtages?” Ifølge kilden havde deltagerne dog ikke udvist nogen 
særlig interesse i oplysningerne. PET udarbejdede på grundlag af kildeoplys- 
ningerne en notits om aktivisten, der med Wamberg-udvalgets godkendelse blev 
videregivet til FE. Det blev her understreget, at aktivisten til trods for sin place- 
ring alligevel har ”kunnet skaffe sig en vis viden om militære installationer, der 


440 PET, emnesag: E. Fournais til Politiets Efterretningstjeneste, 11. oktober 1971. 

ligger uden for hans normale arbejdsområde” Det vides ikke, om Forsvaret tog 
nogen forholdsregler over for aktivisten, men sagen viser, at forskergrupperne 
kunne skaffe sig adgang til visse militære hemmeligheder. 

Forskergruppernes interesse rettede sig også mod tilstedeværelsen af den 
”amerikanske økonomiske imperialisme” i Danmark, det vil sige virksomheder, 
der handlede med USA, eller som var ejet af amerikanske koncerner. I begyndel- 
sen af 1970 modtog PET oplysninger fra en kilde om, at forskergrupperne angi- 
veligt forsøgte at infiltrere firmaerne med det formål at indsamle informationer 
om deres aktiviteter. Formålet med indsamlingen var, at oplysningerne skulle 
bruges i forbindelse med kampagner og aktioner imod firmaerne. På grund- 
lag af det indsamlede materiale offentliggjorde DDV den ovenfor omtalte ” Top 
Ti-liste” over amerikanske firmaer med filial i Danmark, der havde de største 
leverancer til Pentagon. På listen stod bl.a. General Electric Co., Westinghouse 
Electric Corp., Honeywell Inc., General Motors, Ford Motor Co., IBM og ES- 
SO.+7 De nævnte firmaer var, som tidligere omtalt, efterfølgende udsat for en 
række fredelige såvel som voldelige aktioner. I april 1970 mødte repræsentanter 
fra DDV op hos Honeywell A/S, hvor de krævede, at ledelsen skulle tage afstand 
fra, at det amerikanske moderselskab var leverandør til det amerikanske militær 
i Vietnam. Senere blev firmaet udsat for hærværk og brandattentat forøvet af 
ukendte gerningsmænd.” Også General Motors og ESSO blev gentagne gange 
udsat for hærværk i form af overmaling og knuste ruder.” Ifølge en ubekræftet 
oplysning fra en af PET's kilder skulle forskergrupperne angiveligt også under- 
søge firmaer, der havde arbejdet for tyskerne under besættelsen, med det formål 
at afpresse dem økonomisk.” Hensigten med forskergruppernes kortlægning 
af amerikansk kapital i Danmark var således at indsamle oplysninger, der både 
kunne danne grundlag for agitationen mod den amerikanske imperialisme og 
bruges til at planlægge aktioner. 

PET's effektivitet var i høj grad afhængig af, at tjenesten kunne operere i 


445 PET, personsag: Notits, 11. august 1971. 

hemmelighed. Hvis identiteten af dens medarbejdere eller arten af dens meto- 
der blev alment kendt, ville yderligtgående grupper og personer kunne beskytte 
sig mod overvågning. PET fulgte derfor nøje forskergruppernes arbejde med 
efterretningstjenesterne. Ifølge PET's oplysninger var forskergrupperne opta- 
get af at afsløre tjenestens personale, således at DDV kunne beskytte sig mod 
”stikkere” og ”provokatører” under demonstrationerne. I april 1969 overvågede 
PET et offentligt møde arrangeret af DDV og den kommunistiske frontorga- 
nisation Foreningen af Demokratiske Jurister om ”den demokratiske politistat”. 
Fra en kilde modtog PET lister med navnene på 29 personer, der var involveret 
i arrangementet,” og den udsendte PET-medarbejder hæftede sig ved, at der 
var udstillet en række fotos af navngivne politifolk, heriblandt PET's chef Arne 
Nielsen.” Det fremgik af flere indberetninger, at lederen af forskergrupperne 
havde specialiseret sig i at identificere efterretningsfolk og provokatører,” og 
at der under demonstrationerne blev oprettet særlige grupper, hvis opgave var 
at udpege civile politifolk, så de kunne blive fotograferet og fjernet.” I oktober 
1971 konstaterede PET, at en person med tilknytning til forskergruppen og en 
uidentificeret mand iagttog PET's personale, da det ved fyraftenstid forlod kon- 
torerne.%f Forskergrupperne holdt i begyndelsen deres viden om efterretnings- 
tjenesterne tæt ind til kroppen. På DDV's landskonference i februar 1970 lod 
lederen af forskergruppen de forsamlede forstå, at man lå inde med oplysninger 
om både FE og PET, men han afviste at delagtiggøre tilhørerne i sin viden, idet 
det ikke var det rette forum til at afsløre den slags ting.” En af PET's kilder, der 
havde sin gang i Grønnegade, opdagede en planche over politiets opbygning, 
men det viste sig at være svært at få adgang til den, så den kunne fotograferes. 
Senere offentliggjorde forskergrupperne deres viden om efterretningstjenesterne 
i en række kritiske publikationer.” 

Forskergruppernes forsøg på at kortlægge CIAs virksomhed i Danmark til- 
trak sig også PET's interesse. I januar 1976 udarbejdedes en indberetning om, at 

en DR-journalist havde fået materiale fra en person med tilknytning til forsker- 
gruppen, som skulle anvendes til en tv-udsendelse om den amerikanske efterret- 
ningstjeneste. PET betegnede noget overdramatisk den pågældende journalists 
forhold til Dokumentationsgruppen som en ”hvilende kontakt” idet han kun 
henvendte sig, når han havde brug for oplysninger.” Ifølge denne definition 
kunne de fleste journalistiske kilder betegnes konspiratorisk som ”hvilende kon- 
takter”. Senere samme år indsamlede PET deltagerlister og materiale fra en ræk- 
ke DDV-seminarer om ”højredrejningen”. Ifølge en af PET's kilder havde delta- 
gerne især beskæftiget sig med CIAs aktiviteter i Danmark, og aktivisterne havde 
udfærdiget en navneliste over 58 personer, som angiveligt skulle have arbejdet 
for den amerikanske efterretningstjeneste. Formålet med listen var at fastslå, om 
nogen af de nævnte havde forsøgt at infiltrere den danske venstrefløj.” Samtidig 
kom PET på sporet af, at aktivister fra Dokumentationsgruppen havde afsløret, 
at CIA havde aflyttet den sydvietnamesiske befrielsesbevægelses informations- 
kontor i København.” Så sent som i 1988 noterede PET, at Dokumentations- 
gruppen i et venstrefløjsblad havde afsløret navnene på to af CIAs daværende 
agenter på den amerikanske ambassade.” 

Endelig synes forskergrupperne i et vist omfang at have ført kartoteker over 
venstrefløjens politiske modstandere. Ifølge en PET-kilde skulle en forhenværende 
trotskist have overtaget et omfangsrigt kartotek over højreorienterede personer fra 
en tidligere spaniensfrivillig. Den forhenværende trotskist samarbejdede med le- 
deren af DDV's forskergruppe samt et medlem af Amager Vietnamkomité, men 
samtidig indsamlede den tidligere trotskist oplysninger om de to aktivister og de- 
res omgangskredse, idet han havde mistanke om, at deres eksklusion fra DKP var 
en falsk manøvre.” Ifølge en pressekontakt skulle en person med forbindelse til 
Vietnam-Solidaritet angiveligt have udtalt, at man førte kartoteker over borgerlige 
journalister og pressefotografer.”” Endelig synes forskergrupperne også at have va- 
retaget visse kontraspionageopgaver. Grupperne undersøgte således nye medlem- 
mers forhold for at kunne forhindre eventuelle forsøg på infiltration.” 

Forskergruppernes virksomhed vakte også interesse hos PET's udenland- 
ske samarbejdspartnere. Efter Kejsergade-sagen gjorde en udenlandsk efterret- 
ningstjeneste opmærksom på, at man var interesseret i beviser for den sovjetiske 
efterretningstjeneste og kommunisternes subversive operationer mod NATO og 
deres manipulationer af studenterprotesterne. Man anmodede derfor om de per- 
sonlige data på to danske statsborgere, så man kunne ”supplere registrene”.”” Det 
må betyde, at det var praksis for denne tjeneste at registrere danske statsborgere, 
der var af efterretningsmæssig interesse. I sit svar karakteriserede PET de to som 
henholdsvis trotskist og VS'er, idet PET beskrev de to personers aktiviteter under 
et internationalt anti-NATO møde i Amsterdam.-é I februar 1978 anmodede en 
anden udenlandsk efterretningstjeneste med henvisning til, at forlaget Demos 
snart ville udgive en bog, der bl.a. ville behandle CIA's aktiviteter i Danmark, om 
oplysninger om lederen og bestyrelsen for forlaget: ”Vi ville være taknemmelig 
for enhver oplysning, De måtte være i besiddelse af vedrørende DEMOS”499 Det 
fremgår ikke, hvad PET svarede. I januar 1981 afslørede Ekstra Bladet identiteten 
på CIA's Station Chief i Danmark.”? PET udarbejdede og videregav i den for- 
bindelse til udenlandske efterretningstjenester oversigter over to danske aktivi- 
sters politiske virksomhed. Det fremgik bl.a. af redegørelsen, at en af aktivisterne 
i 1957 havde haft personlig kontakt til en sovjetisk diplomat, at han i 1959-60 
havde været på skolingskursus i Sovjetunionen, at han havde udleveret fotos af 
politifolk og højreorienterede til DDR, og at han havde indsamlet oplysninger 
om amerikanske firmaer og CIA.”" Rapporten om den anden aktivist opregnede 
den pågældenes involvering i Vietnambevægelsen, hans agitation imod NATO 
og CIA og hans kontakt til den nordkoreanske ambassade.”” 

Det fremgår således af PET's kortlægning af DDV's forskergrupper, at de som 
led i den antiimperialistiske kamp udførte flere opgaver: De afslørede militære 
anlæg og rustningsindustrien i agitationen mod NATO; indsamlede oplysninger 

om amerikanske firmaer som grundlag for aktioner mod dem; afslørede PET 
og CIAs virksomhed i Danmark for at bekæmpe deres forsøg på at overvåge og 
infiltrere venstrefløjen og registrerede politiske modstandere, bl.a. for at sikre 
DDV's interne sikkerhed. Forskergrupperne synes primært at have indsamlet 
oplysninger fra åbne kilder (aviser, tidsskrifter mm.), og kun i et enkelt tilfælde 
— Kejsergade-sagen — synes DDV at have røbet klassificerede oplysninger. Dette 
støttes af, at da PET gennem sine kilder kom i besiddelse af kopier af Amager 
Vietnamkomité og Dokumentationsgruppens registreringsnøgler, viste det sig, 
at det primært drejede sig om arkiver med avisudklip.” To andre kartoteksskabe 
indeholdt oplysninger om forskergruppernes kontakter på arbejdspladserne og 
en billedsamling." Da Dokumentationsgruppen i 1975 forsøgte at udsende et 
nyhedsbrev til venstrefløjen blev det en eklatant fiasko. Årsagen var, at det ude- 
lukkende bestod af fotokopier af nogle af de mange avis- og tidsskriftsartikler, 
som gruppen gennem årene havde indsamlet, klippet ud og arkiveret.” Spørgs- 
målet er imidlertid, om forskergruppernes arkiver havde en anden funktion, og 
om oplysninger herfra blev videregivet til fjendtlige efterretningstjenester. 


Spionage til fordel for Warszawapagten? 


Den 31. maj 1968 udarbejdede to PET-medarbejdere en notits på baggrund af 
nogle kildeoplysninger. Ifølge oplysningerne havde den trotskistiske inderkreds 
gennem den seneste tid holdt en række møder med Amager Vietnamkomité, 
hvor man havde drøftet en fotosamling. Denne fotosamling bestod dels af fo- 
tos af civilklædte politifolk, taget under den senere tids demonstrationer, dels 
af højreorienterede personer, der var blevet fotograferet i forbindelse med deres 
møder. Formålet med samlingen var dobbelt. For det første at aktivisterne kunne 
forsvare sig mod politiets mulige forsøg på at infiltrere demonstrationer og ven- 
streorienterede grupperinger. For det andet var det et formål med fotosamlingen 
at overdrage denne samt medfølgende personoplysninger om højreorienterede 
personer til den sovjetiske ambassade. Det var kildens indtryk, at det var en 
opgave, der var blevet pålagt en navngiven DKP'er af DKP. Enkelte fotografier 
af de højreorienterede personer skulle på lignende vis være blevet videregivet 


473 PET, emnesag: Notits, 7. januar 1972; PET, emnesag: Notits, 12. maj 1975. 
474 PET, emnesag: Notits, 14. april 1970. 
475 PET, emnesag: Notitser, 20. marts 1975, 19. september 1975 og 26. april 1976. 


PET's overvågning af protestbevægelser 1945-1989 


127 


128 


VIETNAMBEVÆGELSEN 1965-1976 


til forbindelser i DDR: ”Hensigten med at videregive fotos af højreorienterede 
personer til som nævnt Østtyskland er, at visse myndigheder der evt. kan forøve 
repressalier mod den pgl., såfremt han som turist gæster landet”7f 

Det er vanskeligt at vurdere troværdigheden af disse oplysninger, bl.a. fordi 
PET aldrig forfulgte sagen. Baggrunden var, at PET i midten af juni 1968 udfærdi- 
gede et udkast til en anmodning om dommerkendelse til telefonaflytning af den 
pågældende DKP'r. Anmodningen kom tilbage fra jurist Hans Toft-Nielsen med 
følgende påtegning: ”Beklager den kan desværre ikke bære en telefonkendelse””7 
Derefter synes PET ikke at have gjort mere for at af- eller bekræfte indholdet af 
oplysningerne. Der er imidlertid flere forhold ved indberetningen, der synes at 
bestyrke dens oplysninger. Indberetningen refererer således en af PET's kilder for 
at have oplyst, ”at der fra LAND & FOLK's bygning blev foretaget fotografering 
af deltagerne i Demokratisk Alliances landsmøde fra tid tilbage, da møderne 
blev afholdt i Håndværkerforeningens lokaler i Dr. Tværgade””' Det bekræfter, 
at kilden har haft et godt kendskab til fotosamlingen, for i 1978 blev der offent- 
liggjort et billede, der passer på beskrivelsen. Det viser tre personer, heriblandt 
Henning Jensen og Leif Bonde Pedersen, da de i 1964 var på vej ind til Demo- 
kratisk Alliances landsmøde.”? Kommissionens undersøgelser har vist, at bil- 
ledet med stor sandsynlighed viser indgangsdøren til Håndværkerforeningen i 
Moltkes Palæ, Dronningens Tværgade 2A, der ligger lige over for det nuværende 
Hotel Phønix, det tidligere Land og Folks hus. Det indikerer også, at der var en 
forbindelse mellem DKP's ledelse og den navngivne DKP'r, da det ikke var alle 
og enhver, der havde mulighed for at tage fotografier fra partihuset. Ifølge PET's 
kilde var fotografen den nævnte DKP'er. Det hører desuden med til vurderingen 
af historiens troværdighed, at denne PET-medarbejder har betegnet kilden, som 
”en god kilde”. Der er således flere af kildens oplysninger, som kan bekræftes 
fra anden side, hvilket støtter pågældendes troværdighed. 

Ifølge en række meddelelser fra PET's kilder havde fremtrædende personer i 
DDV tætte forbindelser til DDR, der støttede deres Vietnamaktiviteter. Ved flere 
lejligheder skulle en fremtrædende demonstrant, der også var DKP'r, således 
have udtalt, at DDV modtog ”en ikke ringe ideologisk støtte” fra DDR i form af 

forskelligt trykt materiale som billeder, pjecer, emblemer, plakater og bøger.” I 
juli 1970 besøgte pågældende DDR for at forhandle om leverancer af propagan- 
damateriale og, som en af PET's kilder refererede ham for at tilføje, ”foretage 
andre forretninger” I september 1972 rejste en delegation på tre repræsentan- 
ter fra DDV's internationale udvalg til DDR, hvor de skulle afhente mere mate- 
riale og tage kontakt med Den afro-asiatiske Solidaritetskomité, der var støttet af 
det kommunistiske regime: ”Det forventes, at delegationen vil modtage et ikke 
nærmere angivet pengebeløb fra Den afro-asiatiske Solidaritetskomité i DDR 
under opholdet”+% PET foretog tilsyneladende ikke en nærmere efterforskning 
af DDV's kontakter til DDR for at fastslå, om bevægelsen modtog direkte økono- 
misk støtte. Det forekommer imidlertid klart ud fra det bevarede kildemateriale, 
at DDV fik betalt en del af sit propagandamateriale af DDR.1%+ 

I 2001 modtog PET via den såkaldte Gauck-kommission oplysninger fra de 
tyske Stasi-arkiver omhandlende en navngiven Vietnamaktivists mulige efter- 
retningsvirksomhed til fordel for DDR. Det fremgår, at pågældende blev regi- 
streret af MfS/HVA (STASI) i 1973, at han havde et dæknavn og en føringsofficer. 
Forbindelsen mellem aktivisten og østtyske myndigheder bestod frem til udgan- 
gen af 1987. Ifølge oplysninger i Stasis akter var østtyskerne især interesseret i de 
oplysninger, pågældende kunne give om dansk indenrigspolitik, især om DKP, 
SF og VS. Desuden var MfS/HVA interesseret i oplysninger om Chiles kommu- 
nistparti, maoistiske organisationer i Danmark, Jyllandskomitéen imod NATO, 
militær forskning i Danmark samt De Danske Vietnamkomitéer.”% 

På baggrund af disse oplysninger foretog PET i 2002 en afhøring af den på- 
gældende, hvor han blev konfronteret med de ovenfor anførte oplysninger. Ifølge 
PET's afhøringsrapport benægtede han indledningsvist ethvert samarbejde med 
MfS/HVA eller andre ”efterretningsorganer”. På et tidspunkt under afhøringen 
måtte han imidlertid ved en ”efterrationalisering” konstatere, at nogle af de per- 
soner, som han ”havde haft omgang med, må have haft en eller anden form for 
forbindelse til MfS”, hvilket muligt kunne forklare, hvorfor han gentagne gange 

blev nævnt i Stasis arkiver. Pågældende forklarede derpå, at han havde været 
særdeles aktiv i den danske Vietnambevægelse fra 1964 indtil Vietnamkrigens 
afslutning, og at han i den sammenhæng havde haft et ”meget tæt” samarbejde 
med en anden navngiven Vietnamaktivist foruden tætte kontakter til en nordvi- 
etnamesisk organisation i Østberlin. I tilslutning til splittelsen af DDV i 1972 var 
samarbejdet mellem de to imidlertid ophørt. 

Af MfS/HVAS akter fremgår det, at den pågældende havde overdraget østtyske 
myndigheder oplysninger om ”politiske tiltag fra diverse partier m.m”. Konfron- 
teret med disse oplysninger svarede han, at det var korrekt, at han under sine be- 
søg i DDR løbende havde medbragt ”diverse åbent materiale til samtalepartnerne 
i DDR; ligesom han havde hjembragt materiale fra DDR til Danmark. Det rejser 
spørgsmålet, om de af den pågældende medbragte oplysninger skete på opfor- 
dring fra Stasi. Herom hedder det i afhøringsrapporten: ”[-] følte dog ikke, at 
der — på vegne af f.eks. MfS — havde været stillet direkte spørgsmål e.a., men at de 
”såkaldte oplysninger” var faldet naturligt i åbne fora” Han erkendte med andre 
ord at have leveret oplysninger om danske forhold til MfS/HVA. Afslutningsvis 
konkluderede han imidlertid, at han aldrig havde samarbejdet med MfS/HVA 
eller andre fjendtlige efterretningsorganisationer, at han ikke havde underskre- 
vet nogen form for samarbejdserklæring eller mundtligt lovet at samarbejde med 
nogen efterretningsorganisation. I det omfang han havde medbragt oplysninger 
til DDR, var det aldrig sket på opfordring, og han havde aldrig modtaget penge 
for oplysningerne. Overhovedet afviste han enhver form for agentvirksomhed for 
DDR.” PET stoppede efterforskningen af den pågældende i 2002 antagelig på 
grund af, at sagen var forældet, men tilbage står, at han gennem en 15-årig pe- 
riode havde været i kontakt med østtyske myndigheder, til hvem han blandt andet 
havde udleveret oplysninger om danske politiske miljøer. 

Uanset arten af forbindelserne mellem en del af personkredsen bag DDV og 
MfS, havde de to parter en fælles interesse i afsløringen af CIA-agenter. Mens for- 
skergrupperne overvågede og flere gange offentliggjorde identiteten på CIAs folk 
i Danmark,” stod den østtyske tjeneste bag en succesfuld desinformationskam- 
pagne vendt mod CIA i Europa i disse år. Ifølge den vesttyske efterretningstjene- 
ste blev løsbladssamlingen CIA von A-Z, der navngav en række af CIA's medar- 

bejdere, trykt i DDR og smuglet ind i Forbundsrepublikken af betroede agenter 
fra det østtyske kommunistparti, SED. Her blev de udsmuglede eksemplarer lagt 
i postkasser, adresserede til fremtrædende personligheder, journalister og avis- 
redaktioner i den vestlige verden. Som udgiver af materialet var opført en for- 
ening i Karlsruhe, der i virkeligheden var et dække for SED's agitationscenter.”” 
Forskergrupperne kan således have haft en interesse i at opretholde kontakt til 
og eventuelt udveksle oplysninger med den østtyske og/eller sovjetiske tjeneste. 

Der findes et veldokumenteret eksempel på, at en østlig efterretningstjeneste 
forsøgte at hverve et ledende medlem af DDV. Ifølge den afhoppede KGB-officer 
Oleg Gordijevskij forsøgte KGB-officer ved residenturet i København, Albert Alek- 
sejevitj Mironov, i slutningen af 1960'erne og begyndelsen af 1970'erne at rekruttere 
en person som agent for den sovjetiske tjeneste. Den pågældende, der fik tildelt 
dæknavnet ”Clyde, var ifølge Gordijevskij både interesseret og villig til at lade sig 
hverve, men da han trods Mironovs overtalelsesforsøg insisterede på at melde sig 
ind i DKP, afbrød KGB kontakten med ham, idet man havde en stående ordre om 
ikke at rekruttere partimedlemmer.” Den pågældende var ellers et lovende emne, 
idet han tidligere tilhørte de danske trotskisters inderkreds og DDV's landsledelse. 
Han meldte sig ind i DKP i 1971.” Eksemplet viser således både, at østlige efter- 
retningstjenester var interesseret i at hverve ledende medlemmer af DDV, og at de 
ikke måtte være partimedlemmer. Det er derfor et interessant sammenfald, at to 
kendte DKPere blev ekskluderet fra DKP omkring årsskiftet 1968/69, da de tilslut- 
tede sig den mere militante fløj af Vietnambevægelsen i DDV. Der foreligger derfor 
den mulighed, at de pågældende kan være blevet kontaktet af enten den østtyske 
eller sovjetiske efterretningstjeneste efter deres eksklusion, selvom det skal under- 
streges, at der ikke findes noget belæg for en sådan påstand. 


International Information Center: Vietnambevægelsens 
internationale center 


PET fulgte forskergruppernes kontakter med lignende grupper i udlandet. I be- 
gyndelsen af maj 1970 modtog tjenesten oplysninger fra en kilde om, at det var 

blevet besluttet på Stockholm-konferencen om Vietnam, som var blevet afholdt 
i dagene den 28.-30. marts, at oprette et International Information Center (IIC). 
Centeret, der blev underlagt DDV's forskergrupper og i første omgang fik konto- 
rer i Grønnegade 37, havde som opgave at indsamle oplysninger om det militær- 
industrielle kompleks og de multinationale koncerner. PET synes især at have 
været optaget af muligheden for, at disse oplysninger kunne bruges til at koordi- 
nere Vietnambevægelsernes aktioner mod amerikanske firmaer i de forskellige 
lande. Aktionen mod Honeywell, der fulgte kort tid efter oprettelsen af IIC, blev 
anset for det første eksempel på en sådan internationalt koordineret aktion.” 
PET søgte i den efterfølgende tid at kortlægge IIC's aktiviteter, hovedsageligt 
ved hjælp af en kilde, der hyppigt opholdt sig i DDV's lokaler. Kilden synes mere 
eller mindre konsekvent at have fremstillet IIC's aktiviteter i det værst tænkelige 
lys. I sommeren 1971 flyttede IIC sammen med forlaget Demos og Dokumenta- 
tionsgruppen til nye lokaler i Ny Adelgade. Ifølge kilden forsøgte aktivisterne at 
hemmeligholde lejlighedens eksistens, og der blev ført nøje kontrol med udle- 
veringen af nøgler (lokalernes eksistens var dog ikke mere hemmelig, end at IIC 
havde en navneplade på døren).”” Kilden oplyste også, at IIC havde 21 medlem- 
mer, at man havde kontakter til lignende grupper i en lang række lande, og at 
man bl.a. abonnerede på forskellige militære tidsskrifter (”Det foreligger ikke 
klarlagt om bladene holdes via ”stråmænd”, hed det i en indberetning).”+ Kil- 
den underrettede også PET om IIC's registreringssystem, og det blev tilføjet, at 
”fortegnelsen giver ikke svar på, til hvad det indsamlede materiale skal bruges, 
og hvorfor De danske Vietnamkomitéer med sådan iver har givet sig i kast med 
opgaverne” Men allerede dagen efter fremskaffede kilden en fotokopi af et brev, 
som IIC havde sendt til sine internationale kontakter, og som tydede på, at Cen- 
terets aktiviteter måske alligevel ikke var så fordækte. Det fremgik af brevet, at 
de oplysninger, som IIC indsamlede og registrerede, stod til rådighed for antiim- 
perialistiske grupper og til at koordinere deres aktioner.” PET hæftede sig især 
ved, at IIC indsamlede oplysninger om politiet og efterretningstjenesterne,”” og 
kilden meddelte efter et besøg i lokalerne, at IIC opbevarede plancher over po- 

litiets opstilling ved demonstrationer foran den amerikanske ambassade samt 
plancher med oplysninger om PET og hjemmeværnskompagnier.” I forbin- 
delse med kortlægningen fremskaffede kilden endvidere fuldstændige kopier af 
IIC's abonnent- og postlister. 

Kildens personlige modvilje mod IIC's virksomhed kom tydeligt til udtryk i 
en indberetning fra den 20. december 1971 udarbejdet af en PET-medarbejder. 
I forbindelse med, at kilden udleverede en række fotografier af IIC's lokaler, der 
bl.a. viste planchen over politiets opbygning, beskrev PET-medarbejderen IIC's 
angivelige forsøg på at indsamle hemmelige oplysninger og henviste til de tid- 
ligere modtagne oplysninger om, at finmekanikeren fra Søværnets Televæsen 
skulle have videregivet oplysninger om søværnets kommunikationssystem til 
DDV: 


”Kilden har ved flere lejligheder udtalt, at han finder det besynderligt, at en gruppe 
aktivister beskæftiget i IIC uhindret kan få lov til at udfolde en så omfangsrig akti- 
vitet med hensyn til at indsamle oplysninger om kort sagt samtlige statsfunktioner, 
uden at der bliver skredet ind imod det, da det efter hans opfattelse tangerer ulov- 
lig efterretningsvirksomhed, det IIC beskæftiger sig med?” 


Ifølge kilden var indsamlingen af oplysninger fra åbne kilder kun et dække, 
”hvorimod betydningsfulde oplysninger fremskaffes ad mere eller mindre illegal 
vej:5 Som det bemærkes, var PET's kilde kun i stand til at henvise til et enkelt 
konkret eksempel på indhentning af hemmelige oplysninger (sagen om finme- 
kanikeren), og kilden synes at have haft den opfattelse, at alene en systematisk 
indsamling af oplysninger om den danske statsmagt ”tangerede” ulovlig efter- 
retningsvirksomhed. IIC synes i øvrigt med tiden at have ophørt med at fungere 
som en selvstændig enhed, og den bestod i 1975 kun som Dokumentationsgrup- 
pens forbindelse til udenlandske kontakter.” 

Oprettelsen af IIC betød samtidig, at PET's udenlandske samarbejdspartnere 
begyndte at interessere sig for IIC og dermed forskergruppernes aktiviteter. Kort 
efter vedtagelsen på Stockholm-konferencen bad en udenlandsk efterretnings- 
tjeneste om ”enhver oplysning”, som PET måtte ligge inde med, vedrørende IIC's 

oprettelse, organisation, lokalitet og hovedmænd.;” PET svarede med at vide- 
regive kopier af Stockholm-konferencens dokumenter og en beskrivelse af de 
seneste aktioner mod visse udenlandske firmaer, som det blev antaget var etledi 
en international kampagne.5”% PET meddelte en anden udenlandsk efterretnings- 
tjeneste, at hærværksaktionerne måtte anskues som en del af DDV og IIC's anti- 
imperialistiske indsats, idet PET samtidig identificerede tre ledende personer i 
IIC's arbejde.” En tredje udenlandsk efterretningstjeneste var særligt interes- 
seret i, hvorvidt statsborgere eller organisationer fra det pågældende land havde 
forbindelse til IIC.% PET udleverede i den forbindelse personoplysninger på en 
udenlandsk statsborger, der var ansat ved IIC.; PET videregav endvidere for- 
tegnelser over IIC's udenlandske kontakter til yderligere en lang række vestlige 
efterretningstjenester.>7 I 1973 udvekslede PET oplysninger med en nordisk ef- 
terretningstjeneste, efter at et venstreorienteret blad havde afsløret eksistensen af 
den hidtil hemmelige svenske efterretningstjeneste Informations Bureauet (IB). 
PET videregav oplysninger om flere navngivne danskere.” 

I øvrigt viser PET's svar på udenlandske efterretningstjenesters henvendelser, 
at den danske tjeneste ikke havde godtaget den ovenfor omtalte kildes påstan- 
de om ulovlig efterretningsvirksomhed. I november 1971 udleverede PET til en 
række samarbejdspartnere fotokopier af noget IIC-materiale, der var fremskaffet 
ved hjælp af det, der omtaltes som en ”yderst sårbar kilde”. PET betegnede IIC's 
arbejde som ”systematisk forskning”, der blev udført af ”21 veluddannede perso- 
ner”, men det blev understreget, at de indsamlede oplysninger blev fremskaffet 
”gennem åbne kilder” såsom håndbøger og tidsskrifter.” Kort efter orienterede 
PET i lignende vendinger NATO Special Committee om IIC's virksomhed." Der 
er således intet, der tyder på, at PET fandt faste holdepunkter for den opfattelse, 

at IIC skulle være mere end et center for indsamling og distribution af alment 
tilgængelige oplysninger til den internationale antiimperialistiske bevægelse. 


PET's registrering af medlemmerne af Dokumentationsgruppen og 
IIC 


PET var hele tiden interesseret i at identificere medlemmerne af DDV's forsker- 
grupper, men det var først efter nogle år, at tjenesten begyndte systematisk at re- 
gistrere medlemmerne. I 1969 opstillede PET en liste med navnene på 15 perso- 
ner, der var medlemmer af de seks forskergrupper (CIA, Dansk virksomhed i den 
3. verden, Den danske U-landshjælp, Amerikansk økonomisk indflydelse i Dan- 
mark, Den danske statsmagt og ABC-krigsførelse). Otte var tidligere registreret, 
tre var ukendte og fire var uidentificerede." De sidste tre ukendte blev ikke re- 
gistreret, hvilket tyder på, at man i 1969 ikke registrerede alene på grundlag af 
medlemskab af forskergrupperne. Dette forhold ændrede sig først flere år senere. 
I december 1975 udarbejdede PET en fortegnelse over de daværende 24 medlem- 
mer af DDV's Dokumentationsgruppe. Medlemmerne var opdelt i kategorier efter 
deres betydning: fire var klassificeret som ”top-figurer”, tretten som ”betydnings- 
fulde medlemmer” tre som ”kommende kræfter” og fire som passive medlemmer. 
Ti af personerne på listen var registreret, fem var ukendte og ni uidentificerede.” 
Den 2. juni 1976 blev det bemærket med henvisning til listen, at siden ”de hidtil 
ikke-registrerede personer .… nu skal registreres”, havde PET indsamlet de fulde 
generalia vedrørende de ukendte medlemmer.” Det vides ikke, hvorfor det i juni 
1976 blev besluttet at registrere medlemmerne af Dokumentationsgruppen. 

Også aktivisterne fra IIC blev registreret. I juni 1972 opstillede PET en li- 
ste over de seks medarbejdere ved IIC. Kun to var registreret, mens de fire var 
ukendte.;+ Det fik PET til at tage registreringsspørgsmålet op, idet man henviste 
til, at gerningsmændene bag de nylige brandattentater mod Honeywell og Avis 
sandsynligvis skulle søges i kredsen omkring DDV og IIC. Tidligere havde der 
ikke eksisteret noget problem, idet alle personer, der havde tilknytning til DDV 
og IIC, havde været kendte og registrerede, hvilket altså ikke mere var tilfældet: 

”Spørgsmålet er nu, om disse 4 hidtil ukendte personer kan registreres alene på 
grund af deres medarbejderskab ved IIC?” 


Den 8. august 1972 besluttede Jørn Bro, at ”samtlige ukendte medarbejdere” ved 
IIC skulle registreres med henvisning til, at IIC bl.a. havde kontakter i DDR og 
Cuba.” Som sådan valgte man fra PET's side at registrere IIC-medlemmerne på 
grundlag af Østkontakter, men ikke på grund af deres formodede involvering i 
uro.” Det fremgik af en notits fra det følgende år, at IIC nu havde beskæftiget 
seks personer, der alle var registreret i PET. En grafiker, der havde tilrettelagt en 
systemkritisk fremstilling, blev ved samme lejlighed registreret. 


DDV 1972-1976: Splittelse og opløsning 


Fra begyndelsen af 1972 var DDV præget af intern splittelse og opløsningsten- 
denser. Årsagen var, at USA var ved at afvikle sit engagement i krigen, og at den 
danske regering i 1971 havde anerkendt Nordvietnam. Året efter støttede den 
danske regering under statsminister Anker Jørgensen afholdelsen af Den Inter- 
nationale Undersøgelseskommissions 3. samling i København, hvilket viste, hvor 
meget der var sket siden Krag-regeringens forsøg på at hindre Russell-tribunalet 
i 1967. Udviklingen betød imidlertid også, at medlemmerne faldt fra DDV, og 
de tilbageværende aktivister brugte mange kræfter på at diskutere bevægelsens 
fremtid.” PET fulgte dog stadig DDV's virksomhed, og tjenesten synes især at 
have været interesseret i at kortlægge de mange nye fraktioner og at identificere 
tilhængerne. 

I februar 1972 rapporterede en kilde, at DDV's nylige landsledelsesmøde hav- 
de været præget af en vis afmatning. Flere afdelinger havde oplyst, at de havde 
svært ved at gennemføre de planlagte aktiviteter på grund af den faldende til- 
slutning, og en afdeling, Gladsaxe, havde kun to medlemmer. Flere af deltagerne 
havde skarpt kritiseret ledelsen af DDV.>" Det så heller ikke for godt ud med 

Vietnam-Solidaritet: Bladet havde kun omkring 300 abonnenter, økonomien var 
stram, og redaktionen var kørt træt.>” Utilfredsheden med udviklingen brød ud 
i lys lue i sommeren 1972. Ifølge en anden kilde kom det frem på landsledelses- 
mødet i juli, at DDV kun havde 164 medlemmer, at flere af afdelingerne var reelt 
ophørt med at fungere, at der ingen penge var i kassen, og at der var et bredt 
ønske om at udskifte sekretariatet. Deltagerne var splittet i spørgsmålet om at 
iværksætte en underskriftsindsamling imod de amerikanske bombardementer 
af Nordvietnams diger, og kilden forudså, at DDV formentlig ville blive sprængt 
i den nærmeste fremtid.>> Den fortsatte uenighed førte til, at der i september 
blev afholdt et ekstraordinært landsledelsesmøde for at fastlægge retningslin- 
jerne for DDV's arbejde i tiden fremover.>> På mødet gik bølgerne højt, og PET's 
kilde rapporterede efterfølgende, at sekretariatet havde mødt stærk kritik af dets 
manglende indsats, der var stor utilfredshed med det fremlagte regnskab, og 
flere af aktivisterne var blevet beskyldt for at være kilder for politiet. Udfaldet af 
mødet blev, at der blev valgt et nyt sekretariat, og man vedtog at fortsætte som 
”en antiimperialistisk front'>>+ Mødet synes dog ikke at have løst DDV's proble- 
mer, og i dagene efter kunne flere af PET's kilder videregive rygter i miljøet om, 
at Otto Sand pønsede på at bringe resterne af DDV tilbage til DKP,” og at Herluf 
Østergaard havde planer om at sprænge bevægelsen og omdanne den militante 
fløj til et marxistisk-leninistisk parti.;>f DDV's traditionelle Indokina-uge i okto- 
ber blev da også af en kilde betegnet som en fiasko: Der var kun få deltagere, og 
stemningen var præget af mathed.;”7 

Ifølge PET kom det til et endeligt opgør om DDV's fremtidige rolle på lands- 
konferencen den 16.-17. december 1972, hvor den militante fløj med deltagelse 
af personkredsen bag Amager Vietnamkomité ønskede at omdanne DDV til et 
egentligt revolutionært parti, mens mere moderate kræfter ønskede, at bevæ- 
gelsen efter krigens afslutning skulle omorganiseres til en venskabsforening. Da 
den militante fløj kom i mindretal, forlod den DDV. På grundlag af en redegø- 
relse om bruddet, udarbejdet af DDV, beskrev en PET-medarbejder udviklingen 

og opstillede en liste over de 14 medlemmer af landsledelsen, som det var lyk- 
kedes at identificere.” PET fulgte på tæt hold udviklingen hos udbryderne, og i 
begyndelsen af det nye år oplyste en kilde, at de havde planer om at oprette deres 
eget arkiv og girokonto. Kilden videregav også navnene på de fem mest engage- 
rede medlemmer foruden et medlem af Amager Vietnamkomité.;" Kort efter 
konstaterede tjenesten, at udbryderne havde oprettet en konkurrerende organi- 
sation, kaldet DDV (Vietnamkomitéerne), der havde vedtaget et antiimperiali- 
stisk program, som mest af alt mindede om en videreførelse af DDV's program.” 
Senere forlød det, at gruppen havde taget navneforandring til Indokinakomité- 
erne (Forbundet mod Imperialismen),;> og der blev udarbejdet en liste over for- 
retningsudvalgets otte medlemmer. PET interesserede sig også for oplysningen 
om, at aktivister fra Indokinakomitéerne havde oprettet Komitéen til støtte for 
antiimperialistiske Flygtninge, som skulle hjælpe desertører fra Portugal og an- 
dre imperialistiske lande med at få opholds- og arbejdstilladelse i Danmark." 
Mere alvorligt var det, da en kilde rapporterede, at en fremtrædende aktivist 
fra den tidligere Indokinakomitéernes Vesterbrogruppe, som nu hed Forbundet 
mod Imperialismen, under aftjening af sin værnepligt ved Kronens Artillerire- 
giment, Sjælsmark Kaserne, agiterede for sine politiske synspunkter. En under- 
søgelse viste imidlertid, at aktivisten ved sin indkaldelse ikke havde søgt at skjule 
sine politiske tilhørsforhold, og at der således ikke var tale om et forsøg på at 
infiltrere og undergrave Forsvaret. 

PET havde en enkelt kilde, som holdt PET orienteret om udviklingen i 
DDV i midten af 1970'erne.” Ifølge en PET-medarbejder blev kilden anset for 
”væsentlig”>7 En anden kilde videregav i en kort periode i midten af 1970'erne 

oplysninger om én af komitéerne i tilslutning til Vietnambevægelsen.5 Ifølge 
en PET-medarbejder blev denne kilde imidlertid ikke anset for at være vigtig.” 

Ved Vietnamkrigens afslutning i april 1975 stod det tilbageværende DDV over 
for spørgsmålet, om organisationen havde en fortsat eksistensberettigelse. Ifølge 
en af PET's kilder var man efter mange og lange diskussioner kommet frem til et 
programforslag, ifølge hvilket DDV snarest muligt skulle tage navneforandring 
og åbent erklære sig som en socialistisk organisation, der skulle bekæmpe det 
imperialistiske og kapitalistiske system og støtte de nationale befrielsesbevægel- 
ser. Programmet var nok udtryk for en radikalisering af bevægelsen; det fremgik 
bl.a., at det skulle være organisationens mål, ”at opbygge en anti-imperialistisk 
front; at der skulle satses på skoling og propaganda, og at man skulle tage ”ak- 
tioner og direkte konfrontationer med statsmagten og dens selvbestaltede, højre- 
radikale, hjælpetropper med i vor politiske praksis”? Med udgangspunkt i dette 
udkast blev det vedtaget at omdanne DDV til en antiimperialistisk forening på et 
socialistisk grundlag." DDV fungerede åbenbart ikke længere som en selvstæn- 
dig organisation, for en af PET's kilder meddelte, at 300 aktivister fra de gamle 
konkurrenter DDV, Vietnam 69, Indokinakomitéerne, Gruppe 7 og Indokina- 
indsamlingen Giro 1616 den 31. januar 1976 havde besluttet at danne en Dansk- 
vietnamesisk Venskabsforening. PET opstillede en liste over de 24 medlemmer 
af foreningens hovedbestyrelse.” 

Den del af De Danske Vietnamkomitéer, der overlevede længst, var Doku- 
mentationsgruppen og forlaget Demos, som en af PET's kilder løbende rappor- 
terede om. I 1975-76 holdt kilden PET orienteret om Dokumentationsgruppens 
fejlslagne forsøg på at udgive et tidsskrift, og kilden fremskaffede kopier af skrif- 
tet, der blev videregivet til en anden dansk myndighed og en udenlandsk efterret- 
ningstjeneste.;” Samtidig vakte det PET's interesse, at to medarbejdere i Demos 
også var beskæftigede i Danmarks Radio, hvor de angiveligt skulle have benyttet 
deres stillinger til at promovere det venstreorienterede forlag. I 1976 meddelte 
en PET-kilde om stridighederne mellem de ansatte og bestyrelsen af Demos, der- 

resulterede i, at medarbejderne forlod forlaget og oprettede Københavns Bogcafé 
på Kultorvet. I den forbindelse opstillede PET lister over medlemmerne af den 
gamle bestyrelse, personalet og den nye bestyrelse.” Efter at PET's kilde ophørte 
sin virksomhed i sidste halvdel af 1970'erne, var PET's overvågning ikke nær så 
intensiv som tidligere. Således nøjedes tjenesten gennem pressen med at følge 
Demos' økonomiske vanskeligheder i 1978-79, der endte med, at forlaget erklæ- 
rede sig konkurs. Det var i den forbindelse PET's vurdering, at Demos nogle år 
tidligere havde lagt luft til DKP, da ”den ortodokse kommunisme var ikke af inte- 
resse for den personkreds, som stod bag forlaget og boghandelen.” PET holdt 
imidlertid sagerne vedrørende Demos og personkredsen omkring Dokumen- 
tationsgruppen åbne, og i 1989 iværksatte tjenesten en intensiv efterforskning 
af mulige forbindelser til den militante fløj i BZ-miljøet. Undersøgelsen viste, 
at en del af personkredsen bag Dokumentations-gruppen registrerede højreeks- 
tremistiske aktiviteter i Danmark, og at en del af BZ-bevægelsens aktioner blev 
koordineret med en af personerne bag Dokumentationsgruppen, der ifølge PET 
udøvede betydelig indflydelse på det venstreekstremistiske miljø.” 


Konklusion 


Fra Vietnambevægelsens opståen i 1965 til 1967/68 anså PET trotskisterne for at 
være de egentlige initiativtagere og katalysatorer bag bevægelsen, selvom man 
var opmærksom på, at DKP også var aktiv i forskellige Vietnamkomitéer og de- 
monstrationer. PET's vurdering af trotskisternes farlighed synes dog at have væ- 
ret noget ambivalent: På den ene side var man klar over, at nogle af trotskisterne 
kunne tænkes at gribe til voldelige midler, hvilket blev dokumenteret med de- 
res involvering i Randersbombesagen i 1965, de mulige attentatplaner mod den 
amerikanske ambassade samme år og Vietnamdemonstrationen den 21. oktober 
1967. På den anden side mente man, at der ofte mere var tale om praleri og re- 
klamenumre end om realistiske planer, når trotskisterne talte om kommende ak- 
tioner (Vietnamfrivillige og mortérangreb på ambassaden i 1967). Ifølge PET lå 
virkningerne af bevægelsens agitation på det mere langsigtede plan: Kravet om, 
at USA skulle ud af Vietnam, havde i 1967 vundet genklang hos bredere kredse 

i befolkningen, og på længere sigt var der en fare for, at befolkningens støtte til 
NATO ville blive svækket. Det er det generelle indtryk, at PET på grund af sin 
fokusering på trotskister og DKP i den tidlige periode undervurderede bevægel- 
sens tværpolitiske karakter, ligesom tjenesten i sin vurdering af befolkningens 
indstilling ikke lagde skjul på, at det var PET's opfattelse, at det var følelser, der 
styrede meningsdannelsen. 

Den korte periode fra 1967 til 1968 var Vietnambevægelsens mest intensive 
med Russell-tribunalet og demonstrationen den 27. april 1968 som højdepunk- 
terne. Det var PET's overordnede vurdering, at bevægelsen på dette tidspunkt 
var domineret af DKP: Russell-tribunalet var ifølge PET et klassisk eksempel på 
en frontorganisation, og de store demonstrationer var styret af Otto Sand, der 
ifølge PET handlede efter direktiver fra DKP's centralkomité, som havde for- 
håndskendskab til og godkendte planerne om at angribe politiet og ambassaden. 
PET synes i denne fase at have overvurderet DKP's rolle, idet Russell-tribunalet 
nød en så bred og tværpolitisk opbakning, at det er en simplificering at kalde det 
en kommunistisk frontorganisation, uanset om det modtog en vis økonomisk 
støtte fra østlandene. Dertil kommer, at påstanden om, at DKP skulle have god- 
kendt brugen af vold, ikke er dokumenteret og ej heller forekommer realistisk, 
idet partiets linje i Vietnamspørgsmålet var moderat og havde som formål at 
tiltrække så mange som muligt til den antiamerikanske kamp. Forklaringen er 
måske, at PET's opfattelse byggede på udsagn fra én eller to kilder, der havde en 
tendens til at overdrive DKP's indflydelse. I øvrigt fik de voldelige sammenstød i 
oktober 1967 og april 1968 PET til at overdrive faren for vold ved de efterfølgende 
demonstrationer, hvilket var forståeligt. 

Fra splittelsen af Vietnambevægelsen ved årsskiftet 1968-69 og frem begyndte 
et nyt trusselsbillede at tage form: DKP sluttede sig sammen med den moderate 
fløj i Vietnam 69, hvis demonstrationer blev afviklet under fredelige former. PET 
koncentrerede sig i stedet om den militante fløj i De Danske Vietnamkomitéer, 
der bestod af aktivister fra ”det nye venstre”: trotskister, maoister, VS'ere osv. Tje- 
nestens interesse i DDV blev begrundet med, at man frygtede, at aktivisterne 
ville gribe til ulovlige midler eller vold i forbindelse med de forskellige aktioner, 
og at forskergrupperne /Dokumentationsgruppen/IIC var involveret i en form 
for efterretningsvirksomhed vendt mod danske myndigheder, herunder poli- 
tiet, samt diverse større virksomheder. Efter alt at dømme var PET's mistanke 
velbegrundet: Flere ledende aktivister var villige til at bruge vold som politisk 
kampmiddel, når bevægelsen var stærk nok, ulovlige bemalingsaktioner blev ko- 
ordineret og iværksat hos DDV, og det var formentlig kredse omkring DDV, der 
stod bag sabotageaktionerne mod amerikanske firmaer. Mens forskergrupperne 

fortrinsvis synes at have indsamlet og arkiveret oplysninger fra åbne kilder, tyder 
en række kildeoplysninger på, at DDV havde kontakter til DDR, og at en del 
af det indsamlede materiale kan have tilgået USSR og DDR. Der er i den sam- 
menhæng fundet dokumentation for, at fremtrædende DDV're skal have været 
rekrutteret af østlige efterretningstjenester. 

Indtil 1968/69 synes PET's overvågning af Vietnambevægelsen ikke at have 
været særligt intensiv, og tjenesten synes primært at have benyttet sig af kilder, 
der via deres tilknytning til andre yderligtgående grupperinger kom i kontakt 
med bevægelsen. Det drejede sig især om kilder inden for det trotskistiske miljø. 
Ifølge det bevarede materiale synes PET heller ikke at have aflyttet Russell-tribu- 
nalet, men en kilde i sekretariatet holdt løbende tjenesten underrettet om udvik- 
lingen. Efter oprettelsen af DDV intensiveredes overvågningen, og et antal kilder 
blev benyttet til at fremskaffe oplysninger. Kilderne gjorde det muligt for PET 
at fungere som varslingstjeneste for Københavns Politi i forbindelse med kom- 
mende demonstrationer og at danne sig et overblik over bevægelsens ideologiske 
udvikling, planlægningen af ulovlige aktioner og forskergruppernes aktiviteter. 
Generelt er det indtrykket, at kilderne var velplacerede, og at deres oplysninger 
var troværdige. Dog havde en af kilderne en tendens til at fremstille forskergrup- 
pernes virksomhed som illegal efterretningsaktivitet. 

At dømme ud fra det bevarede arkivmateriale overholdt PET de gældende re- 
gistreringsbestemmelser. Indtil regeringserklæringen i 1968 registreredes et stort 
antal ledende aktivister: Anmeldere af demonstrationer, talere, kontaktpersoner 
for Vietnamkomitéer, medlemmer af Koordineringens udvalg, medlemmer af 
Russell-rådets arbejdsudvalg og anholdte ved uroligheder. Efter regeringserklæ- 
ringen registreredes kun anholdte ved uroligheder, personer, der havde opfor- 
dret til brug af vold, og medlemmerne af IIC og Dokumentationsgruppen. Mens 
IIC-medlemmerne blev registreret på grundlag af Østkontakter, er det uvist med 
hvilken begrundelse Dokumentationsgruppens medlemmer blev registreret. I 
øvrigt brugte PET en del kræfter på at indsamle navne på deltagere i Vietnam- 
aktiviteter, og i flere tilfælde blev der udarbejdet alfabetiske navnelister, som blev 
lagt på emnesagen. 

Det er vanskeligt at vurdere, hvor effektiv PET's indsats over for Vietnam- 
bevægelsen var. PET var i flere tilfælde i stand til at videregive oplysninger til 
Københavns Politi og Justitsministeriet om planlagt uro ved kommende demon- 
strationer, som i store træk viste sig at holde stik, og i 1972 takkede Udenrigsmi- 
nisteriet PET for at have afværget uroligheder under et NATO-møde. PET hæv- 
dede selv, at når det i flere tilfælde ikke kom til voldelige sammenstød, skyldtes 
det, at PET's advarsler fik politiet til at møde så talstærkt op, at det afskrækkede 

uromagerne. Det er umuligt at af- eller bekræfte denne udlægning. En anden 
forklaring kunne være, at PET's kilder havde overdrevet faren for uro (f.eks. blev 
der ikke gjort forsøg på at stjæle våben og nedbrænde ambassaden under pinse- 
marchen 1968, sådan som PET havde forudsagt). Dertil kom, at dele af bevægel- 
sen efter urolighederne i april 1968 tog afstand fra ønskerne om konfrontation 
med politiet, og at bevægelsen i perioder var præget af træthed og passivitet. Ho- 
vedparten af den vold, der forekom i forbindelse med demonstrationerne, synes 
at have været fremprovokeret af såkaldte uromagere, der ikke havde forbindelse 
med DDV (f.eks. ved demonstrationen den 15. april 1970). 

4. VERDENSBANKENS OG VALUTAFONDENS 
ÅRSMØDE I KØBENHAVN 1970 


For at forhindre en gentagelse af 1930'ernes økonomiske krise tog USA under 
anden verdenskrig initiativ til at etablere et nyt økonomisk fastkurssystem, der 
skulle udvikles inden for en liberal økonomisk verdensorden, og som i modsæt- 
ning til 1930'ernes konfliktskabende protektionisme skulle bidrage til at skabe 
stabilitet, fri konvertibilitet og økonomisk vækst. Det nye økonomiske system er 
blevet benævnt Bretton Woods-systemet, da det blev grundlagt med udgangs- 
punkt i en konference afholdt i 1944 i byen Bretton Woods i New Hampshire, 
USA, 

Et bærende princip i Bretton Woods-systemet var, at den amerikanske dollar 
blev gjort til international handelsvaluta, idet USA — for at skabe international 
tillid til den amerikanske møntenhed — samtidig gav tilsagn om, at dollaren til 
enhver tid kunne veksles til guld. Dermed blev andre landes valuta knyttet til 
dollaren, idet der blev fastlagt et bestemt valutakursforhold. I tilslutning til kon- 
ferencen etableredes Verdensbanken (The International Bank for Reconstruction 
and Development, Den Internationale Bank for Genopbygning og Udvikling) 
og Valutafonden (The International Monetary Fund, Den Internationale Valuta- 
fond). Førstnævnte skulle yde lån til lande, hvis økonomi var for svag til at bære 
den omkostningstunge og ofte meget langvarige genopbygning efter verdens- 
krigens ødelæggelser, mens sidstnævnte skulle bidrage til at løse mere akutte 
problemer, som de enkelte lande måtte have med deres betalingsbalance. Inten- 
tionen med Verdensbankens og Valutafondens etablering var med andre ord at 
hjælpe medlemslandene igennem efterkrigstidens økonomiske vanskeligheder 
for at undgå fornyet økonomisk protektionisme. Alle lande kunne i princippet 
tage del i Valutafonden, men det enkelte lands indflydelse afhang af, hvor stort et 


548 Knut Einar Eriksen og Helge Øysten Pharo, Kald krig og internasjonalisering 1949-1965. Norsk uten- 
rikspolitikks historie, bd. 5 (Universitetsforlaget, 1997), s. 114-115. 

indskud det skød ind i institutionen. Det betød, at kapitalstærke lande havde stor 
indflydelse i Valutafonden. Da USA havde indskudt det største beløb, var USA 
den mest indflydelsesrige nation.” 

Under den kolde krig blev det fra især den politiske venstrefløjs side ofte 
anført, at de kapitalstærke lande stod stærkest i banken, og at banken derfor var 
et redskab for kapitalen. Desuden blev det fra samme side hævdet, at bankens 
udlånsvirksomhed i højere grad afspejlede de industrialiserede landes interesser 
end ulandenes. Helt konkret handlede det ifølge venstrefløjen, såvel den danske 
som den internationale, om, at banken ønskede ”international specialisering og 
arbejdsdeling samt fri bevægelse for varer og kapital” Det skabte derfor opsigti 
danske venstreorienterede miljøer, da det i begyndelsen af 1970 blev offentliggjort, 
at Verdensbanken og Valutafonden skulle afholde deres årsmøde i Danmark. 
Dertil kom, at bankens direktør var USAs fhv. forsvarsminister Robert McNa- 
mara, der i offentligheden blev tilskrevet en betydelig del af ansvaret for den ef- 
terhånden stærkt kritiserede amerikanske politik i Vietnamkrigen. Dermed blev 
kritikken af Verdensbanken vævet sammen med kritikken af Vietnamkrigen. 

Dette kapitel redegør for PET's overvågning af og indhentning af oplysninger 
fra de politiske miljøer, der af efterretningstjenesten forventedes at ville foran- 
stalte uro i forbindelse med Verdensbankens og Valutafondens årsmøde i Kø- 
benhavn i dagene fra den 21. til 25. september 1970. Følgende spørgsmål søges 
besvaret: Hvad var PET's opgaver, og hvori bestod efterretningstjenestens over- 
vågning? Hvem deltog ifølge PET's oplysninger i aktionerne under årsmødets 
afholdelse, og hvori bestod disse? Hvor mange kilder havde PET i de overvågede 
miljøer, og hvilke metoder benyttede PET sig af op til og under urolighederne? 
Hvorledes bedømte den politiske ledelse og PET efterfølgende tjenestens indsats, 
og hvilken betydning fik begivenheden for PET's fortsatte virke? 

Fremstillingens kildegrundlag er først og fremmest PET's emnesag om de 
såkaldte verdensbankuroligheder. Sagen er bevaret i sin helhed, og det er derfor 
muligt at give et forholdsvis præcist signalement set fra PET's perspektiv. Des- 
uden er anvendt enkelte andre emnesager i PET's arkiv samt nogle af Kommis- 


549 Vedrørende den nye økonomiske verdensorden, herunder om Verdensbanken og Valutafonden, se 
Charles P. Kindleberger, A Financial History of Western Europe (George Allen & Unwin, 1985). 

550 Citeret efter Poul Villaume, Lavvækst og frontdannelser 1970-1985, S. 57. 

551. Den danske debat om og kritik af USAs krigsførelse i Vietnam er skitseret kortfattet i Danmark 
under den kolde krig, bd. 2, s. 57-63; jf. Kenneth Lund, ”Papirkrigerne: Pressens Vietnamkrig 1964- 
1973”, Klaus Petersen & Nils Arne Sørensen (red.), Den kolde krig på hjemmefronten (Syddansk 
Universitetsforlag, 2004), S. 191-206. 

sionens vidneafhøringer. Endvidere er referaterne fra Embedsmændenes Sikker- 
hedsudvalg og Regeringens Sikkerhedsudvalg benyttet. Endelig er der inddraget 
samtidige dagbladsartikler. 


PET's opdrag 


Formålet med PET's efterretningsvirksomhed i forbindelse med årsmødet var 
dobbelt. For det første skulle PET medvirke til, at praktiske, men nødvendige 
sikkerhedsforanstaltninger blev bragt i orden. For det andet var det en opgave 
for PET at forsyne Københavns Politi med oplysninger om planlagte aktioner, så 
sidstnævnte kunne håndtere den uro, man antog trods alt ville opstå.5>” 

Hvad angår den første opgave, fremgår det, at efterretningstjenesten fra slut- 
ningen af 1969 og frem løbende havde kontakt med Danmarks Nationalbank, der 
stod som arrangør af årsmødet. Sammen med Nationalbanken og Verdensban- 
kens egen sikkerhedsmedarbejder blev det drøftet og planlagt, hvorledes man 
skulle bevogte de lokaliteter, der skulle anvendes, ligesom spørgsmål vedrørende 
færdsels- og parkeringsforhold blev diskuteret. Udenrigsministeriets protokol- 
chef deltog i nogle af disse møder og foreslog på et tidspunkt helt at forbyde 
demonstrationer, da sådanne kunne genere de delegerede. PET var afvisende, og 
forslaget blev ikke bragt op igen. 

Desuden stod PET i forbindelse med Nationalbanken, når det gjaldt sik- 
kerhedsmæssige foranstaltninger i forbindelse med selskabelige arrangementer 
under årsmødet, men også ved booking af hoteller. Det handlede i praksis om, 
hvordan og på hvilke tidspunkter man skulle transportere delegerede og deres 
ægtefæller til og fra Det Kongelige Teater, Tivoli m.v. Og det handlede om at 
hemmeligholde, hvor gæsterne skulle bo, så at de ikke kunne blive opsøgt af 
aktivisterne." Endelig var der navnlig i de sidste måneder op til årsmødets af- 
holdelse tæt kontakt mellem PET og Bellacentrets ledelse, idet arrangørerne af 
mødet ønskede at sikre sig mod, at det betydelige antal tolke og øvrige ekstra 


552: Kommissionens arkiv, RB: 21. maj 2002. 

553. PET, emnesag: ”Referat af møde den 4. november i Det tilsynsførende udvalg vedrørende årsmødet 
1970”, 7. november 1969; ”Vedrørende møde i ”Det tilsynsførende udvalg vedrørende årsmødet” i 
Den Internationale Verdensbank og Valutafond i København i dagene fra 21/9 1970 og fremefter”, 
11. november 1969. 

554 PET, emnesag: Skrivelse fra Nationalbanken til PET, 10. november 1969; PET, emnesag: ”Vedr.: 
Verdensbankmødet i København”, 3. august 1970. 

personale, der blev ansat, ikke stod i forbindelse med den yderste venstrefløj. Så- 
fremt Bellacentrets personale bemærkede mistænkelig adfærd uden for centret, 
foretog PET i samarbejde med Københavns Politi undersøgelser heraf. 


PET's indhentning af oplysninger 


PET's allertidligste viden om det forestående årsmøde tilgik tjenesten i marts 
måned 1969, det vil sige cirka 172 år før mødets afholdelse. I de følgende må- 
neder udfoldede PET — og flere af PET's kilder — en betydelig indsats for at finde 
ud af, i hvilket omfang og på hvilken vis den politiske venstrefløjs aktivister ville 
markere årsmødet. En gennemgang af sagens akter viser, at PET i den periode 
modtog oplysninger fra knap to håndfulde kilder samt en række udenlandske 
tjenester, idet én af dem meddelte, at dens oplysninger ”kommer fra en personlig 
ver”, som det hed. Dertil kom, at PET selv havde to medarbejdere, der fremstod 
som aktivister i miljøet.” En meget stor andel af PET's oplysninger — det antages 
at være noget over halvdelen — tilgik PET gennem en bestemt kilde. To gange var 
de oplysninger, der leveredes til PET, optaget med båndoptager. Under urolig- 
hederne foretog politiet endvidere en aflytning af en ulovlig radiosender, der var 
placeret i ”Huset” i Magstræde. Endelig fik PET oplysning gennem en igangvæ- 
rende telefonaflytning af det trotskistiske miljø. 

Når en betydelig del af PET's kildeoplysninger antagelig stammede fra én 
person, havde det formentlig sin væsentligste forklaring i, at denne person var 
meget aktiv i det politiske miljø — det trotskistiske — der indledningsvis stod 
som en central inspirator for urolighederne under Verdensbankens møde. PET 
havde på det tidspunkt kun få kilder blandt trotskisterne. Det hedder i pågæl- 
dendes kildemappe, at han var ”den person, som i det største omfang skaffede 
informationer om verdensbankaktionerne og fremkom med dem så betids, at 
der kunne træffes afværge-foranstaltninger fra politiets side” Desuden hedder 
det, at hans ”informationer var meget nøjagtige og detaljerede” Endelig hed- 


555. PET, emnesag: ”Vedr.: Verdensbank-mødet - ansættelse af medhjælpere”, 29. august 1970; ”Vedr.: 
Bankmødet”, 3. september 1970; ”Politirapport”, 10. september 1970; ”Politirapport” 11. september 
1970; ”Politirapport” 12. september 1970; ”Politirapport”, 12. september 1970; ”Vedr.: Verdensbank- 
mødet - bevogtningen”, 15. september 1970. 

556 PET, emnesag: ”DEN INTERNATIONALE VERDENSKBANK og VALUTAFONDs årsmøde i Kø- 
benhavn i dagene 21.-25. sept. 1970”. Bilagsfortegnelse. Tekststykke vedr. bilag 1. 

557. Kommissionens arkiv, RB: 21. maj 2002. 

der det: ”Samarbejdet med ham har vist, at hans informationer uden betæn- 
keligheder kunne benyttes uden at nære frygt for, at de oversteg de faktiske 
forhold. En egenskab, der i høj grad kom firmaet til gode i de bevægede dage 
under Verdensbankurolighederne”>? Kommissionen har kunnet følge kilden i 
en række andre politiske bevægelser, og det er Kommissionens vurdering, at han 
havde en høj grad af troværdighed. 

Det fremgår endvidere af det følgende, at også maoisterne i skikkelse af KUF 
(Kommunistisk Ungdoms Forbund) og Finn Ejnar Madsen var vigtige aktører 
under urolighederne, men at PET først på et relativt sent tidspunkt blev op- 
mærksom herpå. Om det afspejler, at maoisterne spillede en begrænset rolle som 
arrangører, men en vigtig rolle som aktører under urolighederne, eller om PET 
blot ikke var opmærksom på maoisternes virke forud for årsmødets afholdelse, 
står uafklaret. Dette forhold er en påmindelse om, at det følgende ikke er en 
fuldstændig gengivelse af det passerede, men først og fremmest PET's opfattelse 
heraf. Samtidig er det en påmindelse om, at det er vanskeligt at give en utvetydig 
fremstilling af det passerede, for selvom maoisternes rolle i urolighederne be- 
mærkedes i PET's sammenfattende rapport (jf. nedenfor), så ses det, at PET i års- 
rapporten for 1970 skrev: ”Dette militante maoistiske indslag i verdensbankuro- 
lighederne udgjorde kun en minimal del af den kampstyrke, som venstrefløjen 
mobiliserede til forstyrrelse af mødet”? Kilderne er i modstrid med hinanden. 

Ud over at indhente oplysninger ved hjælp af kilder i de overvågede miljøer 
og modtage oplysning af udenlandske efterretningstjenester foretog politiet også 
to ransagninger af henholdsvis Kommunistisk Ungdoms Forbunds lokaler på 
Svanevej samt af lokaler i Suhmsgade, hvor blandt andre Arbejdernes Aktions- 
komité og Socialistisk Ungdoms Forum havde til huse. 

Det var PET's vigtigste opgave op til og under årsmødet at forsyne Køben- 
havns Politi med oplysninger om planlagte aktiviteter, således at ordensmagten 
var velforberedt til at imødegå den forventede uro.” Historien om PET's virke 
op til Verdensbankens og Valutafondens årsmøde er således også en historie om 
PET som varslingsmyndighed for ordenspolitiet. 


558 PET, kildemappe. 

559 PET, administrativ sag: PET's årsberetning for 1970. Afsnittet: ”Udvikling og tendenser på urofron- 
ten i 1970% s. 20. 

560 PET, administrativ sag: ”Møde med stationsledere og efterretningspersonale i de vest- og midtjyske 
politikredse den 28. oktober 1970 i Skive”, 10. november 1970. 

Aktivistmiljøer 


I midten af februar 1970 modtog PET de første oplysninger om, at dele af den 
politiske venstrefløj overvejede at aktionere under afholdelsen af Verdensban- 
kens og Valutafondens årsmøde. En af tjenestens kilder, der virkede i miljøerne 
omkring DKP, De Danske Vietnamkomitéer og den danske sektion af Fjerde 
Internationale, meddelte på det tidspunkt PET, at en navngiven trotskist under 
et af sektionens møder havde benyttet ”lejligheden til at opgejle de tilstedevæ- 
rende til aktioner mod” Verdensbankens møde.” PET var således vidende om 
trotskisternes overvejelser, da Revolutionære Socialister få dage senere vedtog en 
resolution med følgende ordlyd: 


”Resolution om verdensbankens kongres. 


Ifølge Berglingske Tidende d. 11-1-70,holder verdensbanken møde i Khh. fra d.21 
til d.25 september 

Sidste gang der var finanstopmøde i Danmark,foregik det for lukkede dører på 
Marienlyst i nordsjælland. 

Dette møde bliver ikke lukket,her er hundreder af bank- og finansfolk medbrin- 
gende deres respektive damer,de stille moderes koner. 

København skal bruges til at planlægge profitten,kapitalismen og imperialismens 
videre udvikling. 

Det lille officielle Danmark logre" med halen ved officiel modtagelse på 
Rådhuset,gallaforestilling i Det Kongelige Teater og forlænger Tivolis åbningstid 
med en uge. 

Selvfølgelig regner disse stille mordere,hvis våben er papir i bankbokse,ikke med 
ballade i det lille land,men for at sikre sig,har man dog tænkt sig at medtage sine 
private sikkerhedsstyrker. 

200 - 300 journalister skal dække kongressens afholdelse i Bella centret. 
Revolutionære Socialister-dansk sektion af 4 internationale vil organiserer ven- 
strefløjen til massedemonstrationer og aktioner imod ”de stille mordere”. 


Revolutionærer Socialister 
-dansk sektion af fjerde internationale. 
Tlf. FA 3174758 


561 PET, emnesag: ”Vedr.: Verdensbank-mødet i København i tiden 21.-25. september 1970”, 16. februar 
1970. 

562 PET, emnesag: ”Vedr.: Verdensbank-mødet i København”, 19. februar 1970, vedhæftet ”Resolution 
om verdensbankens kongres?” 

Formålet med resolutionen var at få aflyst årsmødet. Såfremt det ikke lykke- 
des, ønskede man, at den efterfølgende presseomtale ville bidrage til at skabe en 
”borgerkrigsagtig stemning inden september måned”. Ifølge PET's kilde ønskede 
flertallet af sektionens medlemmer ”ikke småaktioner, men direkte konfronta- 
tion med ordensmagten i forbindelse med de foran anførte demonstrationer og 
aktioner”>% Kort tid efter informerede Arne Nielsen Embedsmændenes Sikker- 
hedsudvalg herom.” 

I forlængelse heraf blev PET i slutningen af april 1970 af en anden kilde infor- 
meret om etablering af Venstreoppositionens 1. maj-komité, der bestod af fem 
navngivne aktivister, der alle var registret af PET. Aktivisterne var fire trotskister 
samt en maoist. Dette tydede på, at trotskisterne var i færd med at udvide kredsen 
af aktivister. Et formål med komitéen var at forberede en række aktionsplaner, 
der planlagdes realiseret under Verdensbankens og Valutafondens årsmøde.” 

De oplysninger, der tilgik PET i de følgende måneder, viste, at dele af Vietnam- 
bevægelsen nu sluttede sig til aktivisterne. I begyndelsen af maj oplyste en kilde 
således, at Studenternes Vietnamkomité kort tid forinden havde holdt møde 
med henblik på at fastlægge en strategi i forbindelse med verdensbankmødet.ff 
Og i slutningen af maj meddeltes det fra anden side, at De Danske Vietnam- 
komitéers agitations-, propaganda- og forskergrupper var i færd med ”under- 
søgelser vedrørende forskellige aktionsformer mod” verdensbankmødet. Ifølge 
PET's oplysninger var De Danske Vietnamkomitéer ”meget opsat på”, at der blev 
foranstaltet ”ret kraftige aktioner, idet man i organisationens ledelse ser det som 
en meget stor chance til at rette et alvorligt angreb mod imperialismen?” 

Men også VS tilsluttede sig trotskisternes initiativ. Den direkte anledning sy- 
nes at have været, at en fremtrædende trotskist tillige var medlem af VS, og at 
denne person gjorde en indsats for at bringe VS ind i det allerede etablerede ak- 
tivistmiljø. Den 26. maj blev PET under alle omstændigheder oplyst om, at VS's 
forretningsudvalg havde truffet beslutning om, at partiets internationale udvalg 
skulle prioritere ”aktioner og andre aktiviteter i forbindelse med Verdensbankens 
konference”? Og et par uger senere forlød det fra en anden kilde i miljøet, at VS 


563 PET, emnesag: ”Vedr.: Verdensbank-mødet i København i tiden 21.-25. september 1970”, 16. februar 
1970. 

564 UM, ESU: Referat af møde, 3. marts 1970. 

565 PET, emnesag: ”Vedr.: Verdensbankens møde i København sept. 1970”, 28. april 1970. 

566 PET, emnesag: ”Vedr.: Demonstrationer mod Verdensbankmødet i september 1970”, 6. maj 1970. 

567 PET, emnesag: ”Vedr.: Verdensbankmødet, 26. maj 1970. 

568 PET, emnesag: ”Vedr.: Verdensbankmødet i København i september 1970”, 26. maj 1970. 

ville nedsætte en studiegruppe, der —- med udgangspunkt i verdensbankmødet — 
skulle ”beskæftige sig med den økonomiske baggrund i det monopolkapitalisti- 
ske samfund”5% VS syntes imidlertid ikke alene at ville oplyse om Verdensban- 
ken. I midten af august modtog PET i al fald en oplysning om, at VS ”i princippet 
havde godkendt tanken om voldelige demonstrationer. Af politiske årsager er 
denne godkendelse dog ikke officiel, og man har fra VS-side henstillet til [en 
navngiven person], at han ikke tager direkte del i eventuelle voldelige episoder, 
idet han som bekendt er medlem af partiets forretningsudvalg”%? Oplysningen 
er ikke bekræftet fra anden side. 

I de følgende uger forøgedes kredsen af aktivister betragteligt, og i sidste 
halvdel af juni 1970 berettede en af PET's kilder, at der den 18. juni havde væ- 
ret afholdt møde mellem en række venstrefløjsgrupperinger, der alle havde til 
hensigt at skabe opmærksomhed om Verdensbankens og Valutafondens års- 
møde. Følgende organisationer og partier havde deltaget i mødet: Socialistisk 
Ungdoms Forum, De danske Vietnamkomitéer, Studenternes Vietnamaktion, 
Black Panther Party's danske afdeling, Palæstina-komitéen, Fjerde Internatio- 
nales danske sektion, Foreningen Danmark-Nordkorea, Venstresocialisterne og 
en maoistisk gruppe." Fælles for disse grupper var, at de alle befandt sig på den 
politiske venstrefløj i Danmark. Det er værd at bemærke, at DKP ikke var til 
stede. I de mange PET-notitser før og under verdensbankkongressen findes der 
så godt som ingen oplysninger om DKP's eller DKU's rolle i urolighederne. I 
PET's afsluttende redegørelse kommenteres dette forhold med, at DKP og DKU 
”nok af hjertet støttede demonstrationerne, utvivlsomt også i en vis begrænset 
aktionsindsats, men at man klogelig undgik direkte medansvar...”. Grunden her- 
til skulle være, at partiet, hvis urolighederne eskalerede, kunne risikere fordøm- 
melse fra ”folkets brede masser” og fra ”brede kredse i venstrefløjen”, Dette 
billede af DKP og DKU's ageren harmonerer fint med det generelle indtryk af 
kommunisternes virke i denne periode.”: Der var således primært tale om den 
antiimperialistiske venstrefløj, sådan som den tog sig ud i Danmark i tiden om- 
kring 1970. Da PET, efter at Verdensbankens møde var afholdt, gjorde status over 


569 PET, emnesag: ”Vedr.: Verdensbankmødet, 2. juni 1970. 

570 PET, emnesag: ”Vedr.: Verdensbank-mødet i september 1970”, 19. august 1970. Om PET's overvåg- 
ning af VS, se Kommissionens beretning, bind 7. 

571 PET, emnesag: ”Vedr.: Verdensbankens møde i København”, 26. juni 1970. 

572. PET, emnesag: ”SAMLET OVERSIGT over aktionsplanlægning og de deraf følgende optøjer i for- 
bindelse med VERDENSBANKMØDET 21-25/9 1970”. 

573 Se hertil kapitel 3 i dette bind. 

det passerede, fremhævedes de følgende partier, organisationer og bevægelser 
i tjenestens endelige rapport: ”IV INTERNATIONALES danske sektion, DDV 
- DE DANSKE VIETNAMKOMITEER, BLACK PANTHER PARTYs dan- 
ske afdeling, SUF - SOCIALISTISK UNGDOMS FORUM, STUDENTERNES 
VIETNAM-AKTION, PALÆSTINAKOMITEEN, DANMARK-KOREA FOR- 
ENINGEN, VENSTRESOCIALISTERNE samt MAOISTISKE GRUPPER”, 


Kritik af Verdensbanken 


Ifølge PET's efterretninger havde aktivisterne planer om to typer af aktiviteter op 
til og under årsmødet.”> Forud for mødets afholdelse ønskede aktivisterne ifølge 
PET's akter at gennemføre en oplysningskampagne, mens aktiviteterne under 
mødet mere skulle have karakter af uro — også omtalt som ”egentlige militante 
aktioner”, Ifølge PET var billedet følgende: 

Formålet med oplysningskampagnen var at kaste et kritisk lys på Verdens- 
banken. Ifølge en af tjenestens mest troværdige kilder — der havde deltaget i det 
ovenfor omtalte møde den 18. juni 1970 — var formålet at skaffe oplysninger om 
Verdensbanken, så det blev muligt at udfærdige plancheudstillinger og produce- 
re pjecer, der skulle uddeles under demonstrationer. Dette var et middel til at be- 
vidstgøre befolkningen om Verdensbankens politik over for ulandene. Det hed i 
PET's notat: ”Det er i det hele taget hensigten gennem disse pjecer at oparbejde 
et had til Verdensbanken, således at folk, når aktivisterne sætter ind med direkte 
aktioner, bedre forstår, hvorfor der aktioneres”>% Det materiale, som lå til grund 
for den kritiske oplysningskampagne, var dels bragt til veje gennem henvendel- 
ser til Verdensbanken, der selv offentliggjorde materiale om dens virke, dels var 
det frembragt af to udlændinge — en britisk kvinde og en afrikansk mand. Begge 
var trotskister.>7 

To væsentlige aktører i oplysningskampagnen var De Danske Vietnamkomi- 


574 PET, emnesag: ”SAMLET OVERSIGT over aktionsplanlægning og de deraf følgende optøjer i for- 
bindelse med VERDENSBANKMØDET 21-25/9 1970”. 

575 PET's opfattelse af Verdensbankurolighederne som værende opdelt i en oplysningskampagne og 
egentlige militante aktioner er skitseret i Hans Davidsen-Nielsen, En højere sags tjeneste. PET under 
den kolde krig (Politikens Forlag, 2007), s. 151-159. Fremstillingen synes væsentligst baseret på tje- 
nestens sammenskrivning af begivenheden. 

576 PET, emnesag: ”Vedr.: Verdensbankens møde i København”, 26. juni 1970. 

577 Ibid. 

téer og VS.57 Vietnamkomitéerne valgte eksempelvis at udgive et særnummer af 
bladet Vietnam-Solidaritet under titlen ”VERDEN$BANKEN”. Nummeret var 
udgivet i samarbejde med de ovenfor omtalte grupper samt Solidaritetskomitéen 
for Latinamerika og Spanien. Ifølge PET's vurdering indeholdt dette blad ude- 
lukkende ensidige oplysninger om Verdensbanken.>”? 

Hvad angik VS's andel i oplysningskampagnen hed det i en notits af 1. sep- 
tember, at tidsskriftet VS-Bulletin kort forinden havde bragt en artikel af trots- 
kist og VS'r, stud.med. Lars Hutters. Under overskriften ”Bekæmp Verdensban- 
ken” blev det anført, at bankens præsident var Robert McNamara, ”den kendte 
krigsforbryder”. Desuden hed det i artiklen, at McNamara og de øvrige deltagere 
var den danske regerings og Københavns officielle gæster, hvorpå Hutters angav, 
hvor og hvornår gæsterne ville blive modtaget på Københavns Rådhus. Samti- 
dig erindrede Hutters læserne om, at McNamara tidligere på året havde gæstet 
Heidelberg, hvor han var blevet overdynget med æg. Hutters nævnte endvidere, 
at den danske regering lagde vægt på, at årsmødet blev afholdt i ”ro og order”, og 
at man fra dansk side havde overladt en del bevogtningsopgaver til sikkerheds- 
styrker fra USA og Vesteuropa.” Hutters opfordrede ikke direkte læserne til at 
foretage sig noget, men PET opfattede det sådan, at Hutters opildnede læserne 
til at gøre sig deres overvejelser. Ifølge en af PET's kilder forsøgte VS endvidere 
at skaffe sig viden om Verdensbanken gennem en udenlandsk ambassade. Det 
vides ikke, hvorvidt henvendelsen bar frugt.” 

Ifølge den ovenfor nævnte kilde, der havde deltaget i mødet den 18. juni 1970, 
ville aktivisterne ansøge Plum-fonden om 5-10.000 kroner til at trykke de om- 
talte pjecer.” Man var — hed det i indberetningen — vidende om, at man ikke 


578 PET, emnesag: ”Oversigt pr. 30/7 70 over hidtil planlagte aktioner m.v. mod Verdensbank-mødet 
21-25/9 70; PET 30. september 1970. 

579 PET, emnesag: ”SAMLET OVERSIGT over aktionsplanlægning og de deraf følgende optøjer i for- 
bindelse med VERDENSBANKMØDET 21-25/9 1970”. Se også VERDEN$BANKEN, særnummer 
af Vietnam-solidaritet 1970, red. af Verdensbankgruppen (ansvarshavende var Otto Sand). 

580 PET, emnesag: ”Vedr.: Verdensbank-mødet 1970”, 1. september 1970. 

581 PET, emnesag: ”Vedr.: Verdensbankmødet 19702, 21. august 1970. 

582 Vedr. Plum-fonden se Søren Hein Rasmussen, Sære alliancer., s. 248. Det hedder i en anden frem- 
stilling, at Plum-fonden, stiftet i 1967, blev oprettet af ægteparret Niels Munk Plum og Lise Plum 
med det formål at støtte ”arbejde … der ligger klart til ”venstre” til det til enhver tid værende poli- 
tiske centrum”. Et beløb på mindst 100.000 kroner blev uddelt årligt. Se Mikkel Plum, Bombardér 
hovedkvarteret! Hvad venstrefløjen sagde, skrev og bedrev fra Stalins død til efter Murens fald (Gyl- 
dendal, 1998), s. 43. 

ville få et sådant beløb, men håbede på at modtage omkring 1.000 kroner. Des- 
uden overvejede man at ansøge Verdensbanken om et lån. En sådan anmodning 
ville naturligvis blive afslået, men ifølge PET's kilde ville man da kunne benytte 
afslaget ”i propagandamæssig øjemed”.;% I PET's sammenfattende rapport kon- 
stateredes det, at det var lykkedes aktivisterne at få cirka 2.000 kroner i støtte 
fra Plum-fonden samt ”fra DSF (Danske Studerendes Fællesråd) og STUDEN- 
TERRÅDET andre 2000 kroner”. Endelig indløb der penge fra private donatorer 
og fra Giro 1616-indsamlingen, men da sidstnævnte var en del af De Danske 
Vietnamkomitéers kampagne, opfattedes det i miljøet som værende i strid med 
indsamlingens formål at finansiere udgivelsen af en pjece om Verdensbanken. 
Derfor blev det besluttet at udgive den ovenfor omtalte pjece som et særtryk af 
Vietnam-Solidaritet.>% 

Et sidste aspekt af oplysningskampagnen bestod i, at aktivisterne i tilslutning 
til årsmødet ønskede afholdt en konference kaldet ”Kritisk Kongres” med delta- 
gelse af udenlandske økonomer.5% Fra aktivisternes side forsøgte man angiveligt 
at opnå støtte fra et antal institutter under Københavns Universitet, så disse kun- 
ne finansiere de udenlandske økonomers ophold i Danmark. Ifølge PET's oplys- 
ninger havde aktivisterne fået støtte fra Sociologisk Institut. En af aktivisterne 
anførte på et lukket møde, at han endvidere ville kontakte universitetets rektor, 
professor Mogens Fog og anmode denne om økonomisk støtte. Det fremgår ikke 
af kildematerialet, om Fog blev kontaktet. Imidlertid ses det, at arrangørerne for- 
søgte at få blandt andre den kendte belgiske økonomiprofessor og internationalt 
ledende trotskist Ernest Mandel til København. Det lykkedes dog ikke, selvom 
han angiveligt på et tidspunkt havde udvist interesse herfor. PET vurderede ef- 
terfølgende, at den planlagte kritiske kongres nærmest var en fiasko. 


583 PET, emnesag: ”Vedr.: Verdensbankens møde i København”, 26. juni 1970. 

584 PET, emnesag: ”Ved.: Verdensbankmødet 1970”, 28. juli 1970. PET, emnesag: ”SAMLET OVER- 
SIGT over aktionsplanlægning og de deraf følgende optøjer i forbindelse med VERDENSBANK- 
MØDET 21-25/9 1970”. Jf. PET emnesag: ”Vedr.: Verdensbankmødet 1970”, 27. juli 1970. Ifølge en 
kilderapport fra begyndelsen af september havde DSF bevilget 4.000 kroner, jf. PET, emnesag: 
”Vedr.: Verdensbank-mødet 1970”, 7. september 1970. For et signalement af Giro-1616-indsamlin- 
gen, se kapitel 3 i nærværende bind. 

585 Denne omtaltes eksempelvis under overskriften ”Kritisk kongres skal følge ..”, Information, 
29. april 1970. 

586 PET, emnesag: ”SAMLET OVERSIGT over aktionsplanlægning og de deraf følgende optøjer i for- 
bindelse med VERDENSBANKMØDET 21-25/9 1970”; PET, emnesag: ”Oversigt pr. 30/7 70 over 
hidtil planlagte aktioner m.v. mod Verdensbank-mødet 21-25/9 707, PET 30. september 1970. 

Uro 


PET var fra begyndelsen af 1970 opmærksom på, at dele af den yderste ven- 
strefløj ønskede at foranstalte uro. Under et møde i Revolutionære Socialister i 
februar 1970 anførte et medlem ifølge en af PET's kilder, at når oplysningsarbej- 
det ”gennem VS-folketingsgruppen, dagblade o.s.v. havde fået tilstrækkelig pres- 
sedækning, skulle man begynde planlægningen af diverse aktioner planlagt af 
samtlige venstreorienterede organisationer.” Den pågældende talte om sabotage 
mod Tivoli, Det Kongelige Teater, Bellacentret og forskellige hoteller.” 

Et par måneder senere blev denne oplysning bekræftet, da et skrift kaldet 
Rotten bragte en artikel betitlet ”Knus Verdensbankens kongres”, hvori det hed, 
at den revolutionære venstrefløj forberedte demonstrationer og militante aktio- 
ner. Desuden havde en ikke navngiven, men ifølge redaktionen fremtrædende 
aktivist udtalt følgende: 


”Vi vil ikke holde os tilbage. Alle midler vil blive brugt. Intet middel er for groft. 
Der vil ske ting og sager, som får 27.april -demonstrationen og demonstrationerne 
imod ”de grønne djævle” til at ligne det rene ingenting.” 


På dette forholdsvis tidlige tidspunkt i efterforskningen forventede PET, at der 
ville komme ”hundredevis af veltrænede og erfarne revolutionære aktivister” fra 
især Vesttyskland, Frankrig og Italien. Det var PET-ledelsens vurdering, at ak- 
tivisternes ønske om at blive bistået af udenlandske aktivister havde det dobbelte 
formål dels at høste af udenlandske erfaringer om planlægning af uro, dels at 
opnå hjælp under de forestående kampe. PET bemærkede således, at to navn- 
givne personer, en trotskist og en VSer, i løbet af 1970 var i Frankrig og Belgien, 
angiveligt for at hverve støtte. PET var tydeligvis optaget af, om de pågældende 
ville forsøge at danne en forsinket, men dansk version af den parisiske studenter- 


587 PET, emnesag: ”Vedr. Verdensbankmødet i København i tiden 21.-25. september 19702, 16. februar 
1970. 

588 Citeret efter PET, emnesag: ”Vedr: Verdensbank-mødet i København 21-25/9 19707, 29. april 1970. 
Med referencen til 27. april-demonstrationen henviste den anonyme person til en stor og voldelig 
demonstration foran den amerikanske ambassade i 1968, mens henvisningen til ”de grønne djævle” 
gjaldt optøjerne uden for Saga-biografien i maj 1969. Disse to begivenheder er skildret ovenfor i 
kapitel 3 og i Kommissionens beretning, bind 9. Budskabet fra Rotten blev desuden gengivet under 
overskriften ”Bebuder militante aktioner” i Information 28. april 1970. 

589 PET, emnesag:”Vedr: Verdensbank-mødet i København 21-25/9 1970”, 29. april 1970. 

revolte fra maj 1968.” Da PET's ledelse gjorde status over det passerede efter års- 
mødets afholdelse, konstateredes det imidlertid, at der kun havde været ganske 
få erfarne udenlandske aktivister i Københavns gader. PET vurderede dog, at de 
danske aktivister ”uden tvivl” havde ”fået værdifulde vejledninger med hjem”>" 

En statusopgørelse fra slutningen af juli 1970 over forventede aktiviteter under 
årsmødet viser, at PET havde oplysninger om, at et arbejdsudvalg, der var nedsat 
den 18. juni 1970, havde bestemt, at studenteraktivister m.fl. skulle forsøge at opnå 
ansættelse som tolke og guider for de delegerede. Den viden, disse personer ville 
få om årsmødet, skulle da anvendes til at ødelægge årsmødet ”indefra"”” Desuden 
havde arbejdsudvalget ifølge PET's oplysninger til hensigt, at aktivisterne skulle 
udlægge partisansøm de steder, hvor de delegerede måtte bevæge sig, at foranstalte 
personlig overlast mod de delegerede ved eksempelvis at kaste poser med maling 
på dem samt at forstyrre de delegerede på deres hoteller eller foretage telefonchi- 
kane. Desuden var det aktivisternes plan at samle en del af aktiviteterne omkring 
McNamara, der opfattedes som en hovedfjende. Der skulle også gennemføres de- 
monstrationer, når de delegerede deltog i selskabelige arrangementer (modtagelse 
på Københavns Rådhus, teaterforestilling på Det Kongelige Teater og arrangemen- 
terne i Tivoli). Endelig var det planen at knuse ovenlysruderne i Bellacentret for 
derpå at kaste ildelugtende stoffer ind i centret. I den forbindelse skulle centrets 
luftanlæg inficeres med ildelugtende stoffer. På dagen for årsmødets begyndelse, 
den 21. september, var der arrangeret en demonstration med ”efterfølgende aktio- 
ner” uden for Bellacentret. Endelig havde PET ubekræftede oplysninger om, at 
nogle aktivister havde til hensigt at nedbrænde Bellacentret i slutningen af august 
1970, det vil sige tre uger forud for mødets afholdelse.% 

I august foreslog en af de erfarne aktivister på et møde i kollektivet Maos Lyst, at 


590 Oprøret er kortfattet skitseret i Morten Bendix Andersen og Niklas Olsen, ”Arven fra 68” i Mor- 
ten Bendix Andersen og Niklas Olsen (red.), 1968. Dengang og nu (Museum Tusculanums Forlag, 
2004), S. 9-28, her s. 18. 

591 PET, emnesag: ”Vedr.: Verdensbank-mødet 1970”, 11. september 1970; PET, emnesag: ”Vedr.: Den 
danske sektion af IV. Internationales deltagelse i demonstrationerne mod Verdensbankens møde 
i august”, 13. august 1970; jf. PET, emnesag: ”SAMLET OVERSIGT over aktionsplanlægning og de 
deraf følgende optøjer i forbindelse med VERDENSBANKMØDET 21-25/9 1970”. 

592 PET, emnesag: ”Oversigt pr. 30/7 70 over hidtil planlagte aktioner m.v. mod Verdensbank-mødet 
21-25/9 707, PET 30. september 1970. 

593 PET, emnesag: ”Oversigt pr. 30/7 70 over hidtil planlagte aktioner m.v. mod Verdensbank-mødet 
21-25/9 707, PET 30. september 1970. Rygtet omtales i artiklen ”Aktivister vil sætte ild på Bella Cen- 
tret; B.T., 8. juni 1970. 

man benyttede en lastvogn under en af demonstrationerne, og at der på lastvognens 
lad blev opstillet en galge, hvorefter en domstol skulle dømme McNamara til dø- 
den, idet man afslutningsvis skulle hænge en figur.” Ifølge samme opgørelse var det 
desuden aktivisternes plan at komme i slagsmål med politiet under den indledende 
demonstration foran Bellacentret den 21. september. Ifølge PET's oplysninger skulle 
aktivistgrupper ”forsøge at bryde igennem” politiets kæde om centret, 


”og komme så tæt på centret, at man med sten og andet kasteskyts kan knuse ruder 
m.v. For en sikkerheds skyld vil aktivisterne medbringe boltsakse til overklipning 
af eventuelle pigtrådsspærringer. Det hedder i en hertil indgået oplysning, at ”Bel- 
lacentret” efter den 21/9 kun vil være en nedbrændt ruin” 


Det bemærkedes endvidere, at der var planlagt en aktion uden for Det Kongelige 
Teater, hvor de delegerede skulle overvære en gallaforestilling. Aktivisterne plan- 
lagde nu et gadeteater, ”og når gæsterne ankommer til aftenens forestilling, skal 
de bombarderes med rådne æg, tomater, maling o.lign”? Den 13. september an- 
meldte således Lars Hutters til politiet, at De Studerendes Vietnamaktion agtede 
at afholde et protestmøde i form af et teaterstykke foran Det Kongelige Teater 
tirsdag den 22. september mellem 19.30 og 21.30. Aftenens stykke var skrevet af 
Rosa Luxemburg og var betitlet ”Alt roligt i Berlin”,5”7 

PET orienterede løbende relevante myndigheder om de planlagte initiativer, og 
Nationalbanken var tydeligvis bekymret over udsigten til uroligheder. På et møde 
i Embedsmændenes Sikkerhedsudvalg den 30. juni spurgte således nationalbank- 
direktør Erik Hoffmeyer, om man burde overveje at aflyse årsmødet, hvilket havde 
været det oprindelige mål fra trotskistisk side. Dette afviste Arne Nielsen dog.” 


Aktivisternes organisering og kampteknik 


Blandt de øvrige oplysninger, som PET noterede, var aktivisternes forven- 


594 PET, emnesag: ”Vedr.: Verdensbankmødet 19702, 5. august 1970. 

595. PET, emnesag: ”Oversigt pr. 17/8 70 over aktioner m.v. mod Verdensbankmødet 21-25/9 70”, 
17. august 1970. 

596 Til gengæld havde aktivisterne ifølge PET's oplysninger truffet beslutning om ikke at aktionere 
mod Tivoli, da de i givet fald risikerede at påkalde sig befolkningens vrede. PET, emnesag: ”Over- 
sigt pr. 17/8 70 over aktioner m.v. mod Verdensbankmødet 21-25/9 70”, 17. august 1970. 

597 PET, emnesag: Lars Hutters til Politiets Udrykningstjeneste, 13. september 1970. 

598 UM, ESU: Referat af møde, 30. juni 1970. 

tede kampteknik. I SUF's lokaler i Suhmsgade meddelte en ”ikke-identificeret 
mandsperson” den 7. september 1970, at han havde studeret politiets taktik ved 
demonstrationer. På baggrund af disse iagttagelser foreslog den pågældende, at 
aktivisterne indsatte et ordensværn på det sted, hvor man måtte forvente, at po- 
litiet ville indsætte sin kile. Formålet skulle være at forhindre politiets indsats. 
Lykkedes det ikke, skulle demonstranterne sprede sig, men på en sådan måde, at 
politiet ville følge efter. På det tidspunkt hvor politiets kile skønnedes at være til- 
strækkelig tynd, skulle demonstranterne samles et på forhånd aftalt sted. Derpå 
skulle man på ny angribe det oprindelige mål. I forlængelse heraf hed det i kil- 
dens beretning: 


”Beslutningen om oprettelsen af et ordensværn blev udsat til et senere møde, men 
deltagerne blev opfordret til at udbrede kendskabet til ovennævnte taktik, og det 
blev i samme forbindelse nævnt, at var man to eller flere alene med en politimand, 
da skulle han selvfølgelig overfaldes”; 


En anden navngiven person anbefalede aktivisterne at medbringe våde klude 
til at holde for ansigtet, idet man måtte forvente, at politiet ville benytte tåregas. 
En tredje navngiven person, der var VS'er og maoist, anbefalede, at demonstran- 
terne under kampene benyttede partisansøm og kastede cykler ud foran de biler, 
der fragtede de delegerede. Han opfordrede endvidere til, at demonstranterne 
skulle gebærde sig på en sådan måde, at ”Mødedeltagerne skal rejse fra landet 
med det indtryk, ”at Danmark er et lorteland fyldt med socialister og røde svin, 
hvor politiet ingen magt har:”%? 

Få dage senere stillede en af de erfarne demonstranter ifølge en af PET's 
kilder forslag om, at man indkøbte hjelme til beskyttelse under de forestående 
kampe.” Og endnu få dage senere blev der truffet beslutning om oprettelse af 
de ovenfor omtalte ordensværn. Mere konkret besluttedes det at oprette et antal 
ordensværn, der hver især skulle have omtrent 30 aktivister. En gruppe skulle 
danne et værn omkring en højttalervogn, så aktivisterne uforstyrret kunne med- 
dele sig til offentligheden. En anden gruppe skulle foretage visse skinaktioner 
med henblik på at tiltrække sig politiets opmærksomhed, mens de resterende 
grupper skulle sprede sig ud i omkringliggende frakørselsgader, ”hvor de ved 
hjælpe af udkastede cykler, maling i plasticposer m.v. skal standse de delege- 


599 PET, emnesag: ”Vedr.: Verdensbank-mødet 1970”, 7. september 1970. 
600 Ibid. 


601 PET, emnesag: ”Vedr.: Verdensbanken”, 11. september 1970. 

redes biler, genere passagererne og i det hele taget forsinke gæsternes ankomst 
til middagen … så meget som muligt...” Planen var endvidere, at denne aktion 
skulle udvides, så man kunne komme i konflikt med politiet, hvorefter andre 
demonstranter kunne genoptage chikanerierne mod de delegerede.” I et pa- 
pir udfærdiget efter urolighederne noterede PET, at der i alt havde været syv 
ordensværn, og at aktivisterne havde forsøgt at styre slagets gang ved hjælp af 
radiokommunikation.'? 

Den 16. september 1970 meddelte dagbladet Information imidlertid, at Ver- 
densbankgruppen over for avisen havde oplyst, ”at man på forhånd har sikret sig 
et fredeligt forløb” af demonstrationerne./% To dage senere hed det i samme avis, at 
Verdensbankgruppen havde organiseret diverse vagtværn for at ”hindre demon- 
stranter i at forløbe sig for derved at give politiet lejlighed til at slå hårdt ned”%5 

Endelig var der spørgsmålet om, hvordan aktivisterne ville organisere kam- 
pene. En PET-kilde oplyste, at SUF's kontorer i Suhmsgade formentlig ville blive 
samlingssted for udenlandske deltagere: ”Herfra vil de blive dirigeret til de ste- 
der i byen, hvor der er brug for deres indsats i forbindelse med demonstrationer 
m.v”%% Desuden besluttedes det angiveligt på et ”husmøde” i ”Huset” i Mag- 
stræde den 10. september, at dets lokaler og faciliteter fra den 14. september blev 
stillet til rådighed for Verdensbankgruppen.”7 En anonym henvendelse til poli- 
tiet om, at der blev udleveret knipler til aktivister i nogle lokaler i Suhmsgade, 
gjorde, at politiet efterfølgende fik en retskendelse til at ransage lokalerne, hvor 
Arbejdernes Aktionskomité, Socialistisk Ungdoms Forum og Ungdomscentret 
havde til huse. Den 22. september ransagede politiet derfor lokalerne, men disse 
var menneskeforladte, og der blev intet mistænkeligt fundet.” 


602 PET, emnesag: ”Verdensbank-mødet 1970”, 17. september 1970. 

603 PET, emnesag: ”Underbilag V. Strategi m.v. Verdensbankmødet. Verdensbankmødet 1970. Den af 
aktivisterne anvendte strategi.” 7. september 1970. 

604 ”Løfte om at undgå vold ved Verdensbank-demonstration”, Information, 16. september 1970. 

605 Citeret efter ”Demonstranter mod Verdensbanken vil danne deres eget vagtværr”, Information, 
18. september 1970; jf. ”Meddelelse fra demonstranter” udsendt via Ritzaus Bureau, hvor Ver- 
densbankgruppen udtalte, at mediernes omtale af forestående voldelige aktioner var udtryk for 
misforståelse og fordrejninger: ”Vi betragter diskussion om vold i denne sag som et forsøg på at 
undgå omtale af det væsentlige, nemlig Verdensbankens faktiske virke” optrykt i Kristeligt Dagblad, 
19.-20. september 1970. 

606 PET, emnesag: ”Verdensbank-mødet”, 20. august 1970. 

607 PET, emnesag: ”Verdensbank-mødet 1970”, 11. september 1970. 

608 PET, emnesag: ”Politirapport”, 22. september 1970. Ransagningskendelse foreligger og indehaverne 
af lokalerne blev efterfølgende gjort bekendt med ransagningen. 

Korrespondance med udenlandske tjenester 


Gennem 1970 korresponderede PET med ti vesteuropæiske og to oversøiske 
efterretningstjenester, idet PET udbad sig de oplysninger, som disse landes tje- 
nester måtte være i besiddelse af, hvad angik udenlandske aktivisters eventuelt 
planlagte aktiviteter i København. Desuden ønskede PET at blive informeret, 
hvis de udenlandske tjenester bemærkede, at aktivister rejste til Danmark. De 
modtagne svar viser, at kun et fåtal af PET's udenlandske samarbejdspartnere 
gav PET anvendelige oplysninger. Enten havde de udenlandske tjenester ingen 
oplysninger, eller også undlod de at overdrage PET deres viden. Det vil fremgå 
nedenfor, at politiet under verdensbankmødet kun anholdt syv udenlandske 
statsborgere, og at en af disse var fast bosiddende i Danmark. Det kunne tyde 
på, at udenlandske aktivister kun spillede en begrænset rolle under optøjerne, 
og at udenlandske myndigheder derfor kun havde lidt information at dele med 
PET: 

Der var kun to udenlandske tjenester, der kom til at spille en rolle for PET's 
arbejde op til verdensbankurolighederne. Den ene var vesteuropæisk, den an- 
den oversøisk. Samarbejdet med den vesteuropæiske tjeneste aktualiseredes, da 
PET i midten af 1970 gennem en anden udenlandsk tjeneste blev oplyst om, at 
en navngiven udenlandsk kvinde, der skulle være trotskist, angiveligt var ansat 
i Verdensbanken, og at hun skulle stå i kontakt med danske trotskister frem til 
Verdensbankens og Valutafondens årsmøde.”?” Gennem en vesteuropæisk tje- 
neste blev kvinden identificeret, og PET bemærkede i den følgende tid, at hun 
stod i kontakt til det danske aktivistmiljø, som hun forsynede med oplysninger 
om Verdensbanken. Den udenlandske myndighed benyttede i øvrigt lejligheden 
til at få identificeret en dansk statsborger, der tidligere havde forsøgt at kontakte 
hende i hendes hjemland." 

En noget nær tilsvarende situation indtraf, da PET i sommeren 1970 gennem 
en af sine kilder fik oplyst, at danske aktivister planlagde at invitere en uden- 
landsk trotskist til København, idet denne skulle holde tale for demonstran- 


609 Diverse skrivelse fra marts og april 1970 til og fra udenlandske efterretningstjenester. Alle beroende 
i PET, emnesag. 

610 PET, emnesag: ”Vedr.: IV Internationale - United Secretariat”, 29. april 1970. 

61 PET, emnesag: Notits, 11. juni 1970; ”Vedr.: VERDENSBANK-MØDET i KØBENHAVN 21-25/9- 
1970”, 18. juli 1970; ”Vedr. [ ]”%, 30. juli 1970; ”Vedr.: Verdensbankens møde i København”, 26. juni 
1970; ”Vedrørende: [ ]”, 7. august 1970. PET registrerede øjensynligt ikke den pågældende dansker, 
men den udenlandske kvinde er fortsat registreret, jf. PET's liste over personregistreringer. 

terne.” Den følgende dag meddelte PET en vesteuropæisk efterretningstjene- 
ste ovenstående.” I den følgende tid udfoldede der sig en del korrespondance 
mellem PET og den vesteuropæiske tjeneste, der tilsendte PET oplysninger om 
pågældende person, men også fotografier af ham. Da den omhandlede person 
ankom til Danmark, var politiet varskoet om hans ankomst. PET valgte at regi- 
strere den pågældende." 

Det er således det generelle billede, at PET op til mødets afholdelse anmo- 
dede sine internationale samarbejdspartnere om oplysninger. Der er imidlertid 
også to eksempler på, at udenlandske tjenester af egen drift henvendte sig til PET 
med oplysninger. Det første eksempel bestod i, at en vesteuropæisk tjeneste på 
et tidspunkt overrakte PET en liste med navne på chaufførerne til de biler, der 
skulle lejes for at køre for de delegerede. Der var ikke supplerende oplysninger 
på de pågældende, men der udtryktes forhåbning om, at PET ville foretage en 
undersøgelse af dem.” 

Det andet eksempel på en udenlandsk tjenestes selvstændige virke er mere 
interessant: I begyndelsen af september 1970 meddelte en ifølge PET ”pålidelig” 
udenlandsk ”statsembedsmand, som har fået oplysningerne af en personlig ven”; 
at to brødre, der begge angiveligt var medlemmer af VS, og som drev et trykkeri, 
skulle have til hensigt at trykke falske billetter til Verdensbankens møde i Bel- 
lacenteret. PET opfattede det således, at de to brødre angiveligt ville udfærdige 
falske legitimationsemblemer, så aktivister kunne komme ind i centret. Desuden 
hed det i henvendelsen, at den ene af brødrene havde en veninde, der var ansat 
i Bellacenteret, og at hun havde ”adgang og kendskab til hele sikkerhedsproce- 
duren, billetter, tidsplaner og almene oplysninger, der kunne være til nytte for 
potentielle demonstranter” && 

Umiddelbart herefter identificerede PET den omtalte kvinde, der blev afske- 
diget. Det hedder i PET's notat, at en navngiven person ansat i Bellacenteret 
var blevet underrettet om, at den pågældende kvinde var uønsket, idet man dog 


612 PET, emnesag: ”Vedr. VERDENSBANK-MØDET 19707, 5. august 1970. 

613 PET, emnesag: ”Vedr.: VERDENSBANK-MØDET I KØBENHAVN 21-25/9 1970”, 6. august 1970. 

614 PET, emnesag: Korrespondance mellem PET og en vesteuropæisk efterretningstjeneste, 4. septem- 
ber 1970; PET, emnesag: ”[-] ankomst til København”, 18. september 1970. Pågældende er fortsat 
registreret, jf. PET's liste over personregistreringer. 

615 PET, emnesag: ”Vedr.: Verdensbank-mødet”, 27. september 1970. 

616 PET, emnesag: ”Vedr.: A. Venstresocialisterne (VS) påtænker at lade trykke falske ”billetter” til 
Verdensbank-konferencens åbningsmøde. B. Penetrering af den gruppe, der står for det praktiske 
arrangement af mødet”, 3. september 1970. Kontinueret 7. september 1970. 

havde undladt at fortælle hvorfor. — ”og hun er herefter afskediget med øjeblik- 
kelig virkning?” PET underrettede derpå den udenlandske tjeneste om, hvem 
kvinden var, og at hendes ansættelse ved PET's mellemkomst var blevet bragt til 
ophør.” 

Oplysningen fra den udenlandske tjeneste satte i øvrigt PET på en ekstra- 
opgave, idet man nu skulle be- eller afkræfte forlydendet om, at de to brødre 
producerede falske legitimationsemblemer. Umiddelbart vidste PET ikke, hvem 
de to personer var. Tjenesten anmodede derfor den udenlandske myndighed om 
oplysninger.” Disse indløb blot få dage senere. De to personer blev nu identifi- 
ceret, og samtidig kunne den udenlandske tjeneste meddele, at dens kilde havde 
”bragt i erfaring, at de venstreorienterede er ved at lægge planer om at kidnappe 
fhv. minister McNamara i et kortere tidsrum for at opnå den dermed forbundne 
publicity”& De to brødre blev registreret af PET, om end myndighederne ikke 
kunne bekræfte de tilkomne oplysninger. Efter at verdensbankmødet var over- 
stået, konstateredes det i en skrivelse, at PET's undersøgelser ”i alle henseender” 
pegede i retning af, at de to brødre hverken havde eller havde haft til hensigt at 
fremstille falske adgangskort til Bellacenteret. Samtidig konstateredes det, at der 
ikke havde været falske kort i omløb under bankmødet. Hvad angik oplysningen 
om, at McNamara skulle bortføres, hed det i PET's papir, at den oplysning måtte 
”betegnes som grebet ud af luften, idet intet tyder på, at man i venstreorienterede 
kredse har haft sådanne planer”& 


Uroligheder under Verdensbankens og Valutafondens årsmøde 


Verdensbankens og Valutafondens årsmøde blev som nævnt afholdt i dagene 
fra den 21. til den 25. september 1970. Allerede et par dage forinden havde nog- 


617 PET, emnesag: ”Vedr.: A. Venstresocialisterne (VS) påtænker at lade trykke falske ”billetter” til 
Verdensbank-konferencens åbningsmøde. B. Penetrering af den gruppe, der står for det praktiske 
arrangement af mødet”, 3. september 1970. Kontinueret 7. september 1970; jf. PET, emnesag: ”Vedr. 
Verdensbanken — ansættelse af medhjælpere”, 7. september 1970. 

618 PET, emnesag: ”Vedr. Verdensbank-konferencer,, 7. september 1970. 

619 Ibid. 

620 PET, emnesag: ”Vedr.: Verdensbank-konferencer”, 10. september 1970. Ovenstående PET's over- 
sættelse af original-dokumentet. 

621 PET, emnesag: Vedr. ”[ |”, 29. september 1970. De pågældende kunne registreres på grundlag af en 
henvendelse fra en udenlandsk tjeneste. 

le aktivister imidlertid påbegyndt deres aktioner. Natten til den 19. september 
kastede et par gerningsmænd møtrikker mod indgangen til Hotel d'Angleterre, 
hvor nogle af de delegerede skulle indkvarteres.” Dermed var der varmet op til 
den næste aktion, der indtraf søndag den 20. september, hvor der blev afholdt 
et cocktailparty på Hotel d'Angleterre for de delegerede. På et tidspunkt ankom 
et antal aktivister udrustet med stokke og med hjelme. Aktivisterne, der væsent- 
ligst var medlemmer af KUEF, forsøgte at storme hotellet, hvilket mislykkedes. 
Aktionen bevirkede imidlertid, at endnu flere aktivister sluttede sig til urolig- 
hederne, hvorpå der blev kastet benzinbomber, sten, maling, jernmøtrikker og 
flasker mod hotellet. Samlet deltog omtrent 200 aktivister. Heraf anholdt politiet 
18 personer. En af de anholdte var den af PET allerede kendte maoist, medlem af 
KUF Finn Ejnar Madsen, der var i besiddelse af ni benzinbomber. Ifølge PET's 
afsluttende rapport blev urolighederne hurtigt bragt til afslutning.” 

Urolighederne fik imidlertid et efterspil, for eftersom politiet havde fundet 
Finn Ejnar Madsen i besiddelse af benzinbomber, og da medlemmer af KUF, 
ifølge politiets observationer, havde ”været de mest aggressive under de grove 
hærværkshandlinger, rudeknusninger, der er foretaget mod en række virksom- 
heder i kvarteret omkring Rådhuspladsen”, antog politiet, at der i KUF's loka- 
ler måtte være effekter, der kunne bidrage til at løse politiets opgaver under de 
igangværende uroligheder.” Politiet anmodede derfor Københavns Byret om 
ransagningskendelse til Svanevej 18, 2. sal, hvilket blev imødekommet. Politiet 
fandt her 16 stokke af forskellig art, der alle var anvendelige til gadekamp. Det 
bemærkedes i politirapporten, at stokkene svarede til dem, man tidligere havde 
fundet hos Finn Ejnar Madsen. Desuden fandtes der nogle petroleumsdunke, 
idet politiet dog anførte, at lokalerne blev opvarmet af oliefyr. Endelig blev der 
fundet malerbøtter, dåser, plasticspande m.v.” 

Mens politiet befandt sig på Svanevej, blev det klart for de tilstedeværende, 
at lokalerne på 1. sal tilhørte samme selskab, trykkeriet Futura, som også var på 


622 ”Rudeknusnings-hærværk på Hotel dAngleterre — Jernbolte gennem spejlglas”, Berlingske Tidende, 
20. september 1970. 

623 PET, emnesag: ”SAMLET OVERSIGT over aktionsplanlægning og de deraf følgende optøjer i for- 
bindelse med VERDENSBANKMØDET 21-25/9 1970?” Se også ”Flere kendte ballademagere er an- 
holdt. Kræves fængslet efter fund af brandflasker”, Berlingske Tidende, 21. september 1970. 

624 PET, emnesag: Skrivelse af 21. september. Beroende sammen med diverse skrivelse i sagen mod 
Finn Ejnar Madsen. 

625 PET, emnesag: Politirapport, 21. september 1970. Ransagningskendelse til Svanevej 18, 2. sal forelig- 
ger. 

2. sal. Samtidig blev det klart, at indehaveren af trykkeriet Futura var maoisten 
Gotfred Appel. Derpå hedder det i politirapporten: 


”Da vi som nævnt havde fået oplysninger om, at lokalerne i samme ejendom 1.ste 
etage, bliver benyttet af samme firma, skønnede vi, at øjemedet ville forspildes ved 
xx ophold for at afvente rettens kendelse om ransagning” 


— og således ransagede politiet også 1. sal, hvor man blandt andet fandt molotov- 
cocktails, peber, ståltråd og bolte samt sten (kasteskyts). Dertil kom fundet af en 
æske indeholdende navne; antagelig et medlemskartotek. Endelig fandt man en 
mødeprotokol samt noget oplysningsmateriale m.v. 

Efter at ransagningen var tilendebragt, anholdt politiet Appel, der afviste 
kendskab til de ovenstående forhold. Vel var det rigtigt, at han stod som indeha- 
ver af Futura, men han havde intet med de ovenfor nævnte remedier at gøre. Det 
eneste, han medgav, var, at han lod en række unge mennesker fra KUF gøre brug 
af lokalerne. Desuden meddelte han, at han havde været i Mellemøsten i dagene 
fra den 1. til den 22. september 1970, hvilket han dokumenterede ved at frem- 
lægge diverse billetter og stempler i sit pas. Hvad angik en eventuel forbindelse 
til Finn Ejnar Madsen, der som nævnt var i besiddelse af tilsvarende knipler, 
som blev fundet i Appels lokaler, afviste sidstnævnte at have noget med ham at 
gøre. Vel havde de mødtes, men Appel havde afvist Madsen. Politiet konstate- 
rede kortfattet i afhøringsrapporten: ”Sigtede nægter sig bestemt skyldig i noget 
som helst ulovligt.”%7 

Udgangspunktet for aktivisterne den 21. september var en anmeldt demon- 
stration på Blågårds Plads på Nørrebro, der også havde opnået foromtale i Ak- 
tuelt. Ifølge politiets oplysninger deltog omkring 2.000 demonstranter, heraf 
mellem 150 og 200 fremmødte anarkister fra Sverige. Nogle af demonstranterne 
var udrustet med hjelme og med stokke, og der blev omdelt løbesedler med tek- 
sten ”Stop de svin med alle midler — sten, køller, molotov-bomber — alt”, 2 Mens 
demonstranterne endnu befandt sig på Blågårds Plads, holdt Lars Bonnevie fra 
De Danske Vietnamkomitéer en tale, hvor han pegede på sammenhængen mel- 


626 PET, emnesag: Politirapport, 21. september 1970. De to ”xx”'er markerer en overstregning i origi- 
nalen. Historien om KUF's stilling under og betydning for Verdensbankurolighederne er skitseret 
i Peter Øvig Knudsen, Blekingegadebanden. Den danske celle (Gyldendal, 2007), s. 149-178. 

627 PET, emnesag: Politiets afhøringsrapport af Gotfred Appel, 22. september 1970. 

628 ”Demonstrationer mod ”monopol-kapitalisme”, Aktuelt, 5. september 1970. 

629 PET, emnesag: ”SAMLET OVERSIGT over aktionsplanlægning og de deraf følgende optøjer i for- 
bindelse med VERDENSBANKMØDET 21-25/9 1970” 

lem den internationale monopolkapitalisme og magthavernes politik: ”Den dag 
befolkningen forstår denne sammenhæng, vil regningen blive præsenteret, og 
denne regning skal blive betalt — vær sikker på det!”, hvorpå han anførte, at de- 
monstrationen ikke måtte ende i konfrontation med politiet. Desuden udnævnte 
Bonnevie ”de folk, der over hele verden kemper mod imperialismen i Vietnam, i 
Latinamerika, i Afrika og Mellemøsten” som ”vore venner” mens ”den internati- 
onale finansklike”, der ”er systemets små køtere”, udpegedes som ”vore fjender”& 
Derpå fulgte en tale af en udlænding ved navn ”Jorge”%, der repræsenterede So- 
lidaritetskomitéen for Latinamerika og Spanien. Sammenlignet med Jorges tale 
var Bonnevies aldeles afdæmpet. Således sluttede førstnævnte angiveligt med at 
erklære følgende: 


”disse forbandede svin, der står og nyder godt af al verdens sult og fattigdom, de 
skal dø, og leve hele revolutionen” 


Dagens hovedbegivenhed var imidlertid demonstrationen foran Bellacentret, 
hvor der ifølge politiet var mellem 4.000 og 6.000 demonstranter. Blandt talerne 
var den svenske forfatter Sara Lidman, formand for Danske Studerendes Fæl- 
lesråd Nils Bredsdorff og den i London bosiddende pakistanske trotskist Tariq 
Ali. Det var ifølge politiets oplysninger aktivisternes plan at afslutte mødet, når 
de delegerede forlod Bellacentret, for derpå at skabe kaos dels ved at smide parti- 
sansøm foran de bortkørende biler, dels ved at blokere flere gadekryds på vejene 
ind mod byens centrum. Denne plan forpurredes, fordi politiet havde sørget for, 
at kongressens møde afsluttedes en time tidligere end oprindeligt planlagt. De 
delegerede forlod uden vanskeligheder stedet. En del af demonstranterne begav 
sig derefter i samlet trop ind mod byen og spærrede undervejs for trafikken, 
mens flere demonstranter sluttede sig til, så der skønnedes at være 2.000, da de 
nåede frem til Rådhuspladsen. Adskillige bar hjelm og var bevæbnet med knip- 
ler og forskelligt kasteskyts, møtrikker til affyring med slangebøsser, og nogle 
havde molotovcocktails. Demonstranterne delte sig da i grupper, den største gik 
mod restaurant Nimb i Tivoli, hvor der kl. 20 skulle være middag for kongres- 
sens delegerede. De øvrige grupper spredtes i gaderne i den indre by, hvor de 
under gentagne slagsmål med politiet knuste ruder i banker og amerikansk ejede 
virksomheder. Politiet dannede ring om restaurant Nimb og Tivoli, og det lykke- 


630 PET, emnesag: ”Underbilag I, Referat af taler. Tale af Lars Bonnevie, Blågårds Plads”, 21. september 


1970. 
631 PET, emnesag: ”Underbilag I, Referat af taler. Tale af ”Jorge”, Blågårds Plads”, 21. september 1970. 

des at sikre afholdelse af middagen, dog ikke uden flere episoder uden for Nimb. 
Først hen mod midnat ebbede urolighederne i byens centrum ud. 

Tirsdag den 22. september var halvdelen af de delegerede inviteret til en fest- 
forestilling i Det Kongelige Teater, hvor Kong Frederik IX ville være til stede. 
Den anden halvdel var inviteret til den 23. Tirsdag aften var ca. 1.000 aktivister 
mødt op til et lovligt anmeldt møde på Frue Plads. Efter en kort tale gik de i min- 
dre grupper til Kongens Nytorv, hvor der var arrangeret gadeteater på Krinsen 
(jf. ovenfor). Efter forestillingen og en kort tale af teaterdirektør Arne Skovhus 
opstod der tumult. Ifølge PET's sammenfattende redegørelse blev der således 
iværksat en stigende aggression mod de betjente, der beskyttede gæsternes an- 
komst til Det Kongelige Teater. Uroen eskalerede til stenkast, molotovcocktails 
m.m. mod politiet og partisansøm mod de biler, der bragte gæsterne til teatret. 
Flere aktivister og almindelige ballademagere sluttede sig til, hvorefter politiet 
besluttede at rydde Kongens Nytorv og jage demonstranterne ind i St. Kongens- 
gade og Strøget. Under dette slagsmål lykkedes det demonstranterne at bemæg- 
tige sig to af politiets motorcykler, som de satte ild til. Uroen bredte sig til hele 
området mellem Kongens Nytorv og Rådhuspladsen, og selv om politiet var i 
stand til at beskytte gæsterne, da de efter forestillingen forlod teatret, måtte man 
erkende, at ordensmagten i flere timer ikke havde styr på situationen. I en sam- 
menfattende redegørelse for begivenhederne karakteriserede Jørn Bro forløbet 
som ”helt revolutionære tilstande” 

I et møde i Embedsmændenes Sikkerhedsudvalg den 23. september 1970 be- 
rettede Arne Nielsen om de hidtidige begivenheder og udtrykte bekymring for, 
at urolighederne skulle gentage sig samme dags aften. Man drøftede forskellige 
foranstaltninger, f.eks. brug af tåregas, som politiet dog nødigt ville tage i brug. 
Vandkanoner blev anset for farlige og krævede ekstra beskyttelse af dem, der 
skulle bruge dem. Et forslag om at rydde Kongens Nytorv et stykke tid før gæ- 
sternes ankomst til teatret blev fremsat af departementschefen i Statsministeriet 
og støttet af departementschefen i Forsvarsministeriet. Arne Nielsen anså det 
også for den mest sandsynlige løsning. Han berettede desuden, at demonstran- 
terne benyttede sig af radiokommunikation, og han pegede på, at politiet havde 
vanskeligheder med at få en ransagningskendelse rettet mod ”Huset” i Magstræ- 
de.&: 


632 PET, emnesag: ”SAMLET OVERSIGT over aktionsplanlægning og de deraf følgende optøjer i for- 
bindelse med VERDENSBANKMØDET 21-25/9 1970” 
633 UM, ESU:Referat af møde, 23. sept. 1970. Dagen forinden havde en af PET's kilder den 22. septem- 

Imidlertid valgte politiet at aflytte en radiosender, der var beroende i ”Huset”. 
Det fremgik for det første, at folkene i ”Huset” benyttede to ulovlige radiofre- 
kvenser. For det andet dokumenteredes det, at nogle personer, der befandt sig 
på gaden, via walkie-talkie meddelte en person ved radioen, når politiet gjorde 
dette og hint. Derpå meddelte personen ved radioen dette til endnu andre de- 
monstranter, der således forlods var varslet om nogle af politiets foranstaltnin- 
ger. Det hedder f.eks. i udskriften af aflytningen: 


”Kl. 21,24: En gruppe fra Fredensgården går på Strøget. Samtlige grupper advares 
mod pol.mc. Kun een af ALFAs grupper har været anholdt. Han havde en sten i 
lommen. ALFA spørger, om der sker noget ved ”Huset”, EKKO svarer nej. 

ALFA og DELTA går nu på gågaden mod Kgs. Nytorv. Advares mod ”strømerne” 
ved Magasin”%&+ 


Samme aften, den 23. september, blev en af de involverede aktivister af en med- 
arbejder fra Ekstra Bladet gjort opmærksom på, at politiet aflyttede stationen. 
Samtidig lod pågældende forstå, at politiet ville storme ”Huset”. Kort tid efter 
indstilledes aktiviteterne. De følgende dage var der blot kortvarig trafik på radio- 
stationen, antagelig fordi aktivisterne var bange for, at politiet pejlede trafikken. 
Politiet fandt hurtigt ud af, hvem de fleste af aktivisterne var. 

De følgende dage var der kun få aktioner. Således bemærkede PET, at torsdag 
den 24. ”forløb uden episoder”. Den planlagte store demonstration på Rådhus- 
pladsen den 25. september blev iværksat med ca. 1.000 deltagere, mange bevæb- 
net med knebler og kasteskyts. Men det kom ikke til store sammenstød, og igen 
blev der kun foretaget få anholdelser. 


ber under et besøg i Huset set, at der på 1. etage sad en mand med hovedtelefoner og en mikrofon 
i hånden. Kilden hørte politiets radiosignaler, men også de signaler, som manden med hovedte- 
lefonerne sendte. Situationen tydede på, at nogle aktivister aflyttede politiets radio for at kunne 
støtte demonstranterne. PET, emnesag: ”Vedr.: "Huset, Rådmandsstræde”, 23. september 1970. Vedr. 
”Huset” se endvidere Kommissionens beretning, bind 4. 

634 PET, Historisk Arkiv, emnesag: ”Vedr.: Radiomeldinger fra radiostationen i 'Huset, Rådhusstræde 
nr. 13%, 24. september 1970. ”ALFA%, ”DELTA” og ”EKKO” var dæknavne. Desuden anvendtes dæk- 
navnene ”BETAZ ”GAMMZ” og ”PORTVIN”. 

635 PET, emnesag: ”Underbilag II, "Huset" Rådhusstræde 13 samt radiokommunikation. Verdensbank- 
mødet. Vedr.: "Huset, Rådhusstræde/Magstræde”, 2. oktober 1970. 

636 PET, emnesag: ”SAMLET OVERSIGT over aktionsplanlægning og de deraf følgende optøjer i for- 
bindelse med VERDENSBANKMØDET 21-25/9 1970” 


PET's overvågning af protestbevægelser 1945-1989 


167 


168 


VERDENSBANKENS OG VALUTAFONDENS ÅRSMØDE I KØBENHAVN 1970 


Anholdte 


Da urolighederne havde lagt sig, gjorde PET regnskabet op, da tjenesten afslut- 
ningsvis udfærdigede en resumérapport.'%” Heraf fremgik det, at politiet havde 
anholdt 101 personer. Af disse var 84 anholdt i forbindelse med aktioner og op- 
tøjer, én som følge af efterforskning, tre efter resultatet af ransagningen i KUF's 
lokaler, syv for ulovlig plakatophængning mod Verdensbanken, fire for ulovlig 
plakatophængning, og endelig var to personer blevet anholdt for ”mistænkelig 
adfærd” ved Bella Centeret. 

Hvad angår spørgsmålet om de anholdtes nationalitet fremgik det, at af de 101 
anholdte havde syv personer udenlandsk statsborgerskab. Fire personer kom fra 
Sverige, én kom fra USA, mens de to sidste havde statsborgerskab i hhv. Storbri- 
tannien og i Østrig. Sidstnævnte havde dog haft bopæl i Danmark i fire år. 

Om de anholdtes alders- og erhvervsfordeling fremgår følgende: 


Anholdte under verdensbankurolighederne: alders- og erhversfordeling 


under 14 år 2 personer 
mellem 15 og 20 år 47 personer 
mellem 21 og 30 år 49 personer 
mellem 31 og 40 år 1 person 
mellem 41 og 50 år 1 person 
over 50 år 1 person 
skoleelever/gymnasiaster 18 personer 
lærlinge 6 personer 
studerende 21 personer 
ufaglærte 13 personer 
faglærte 20 personer 
andre erhverv 6 personer 
stilling ikke anført 17 personer”? 


Kilde: PET's arkiv, 1970 


Urolighederne var således båret frem af helt unge og yngre personer, idet er- 
hvervsfordelingen dog var mere sammensat. 
Antallet af personregistreringer i forbindelse med verdensbankurolighederne 


637 Ibid. 

638 PET, emnesag: ”SAMLET OVERSIGT over aktionsplanlægning og de deraf følgende optøjer i for- 
bindelse med VERDENSBANKMØDET 21-25/9 19707, s. 16. 

639 Ibid. 

640 Ibid. 

er ikke oplyst, men i 1980'erne besluttede daværende politimester Henning Fode, 
at personer, der ”som medlemmer af IV. Internationales danske afdelings inder- 
kreds har medvirket i planlægningen af de voldsomme aktioner mod verdens- 
bankmødet i København kan bevares indtil personernes død” Det fremgår ikke, 
hvorfor Fode interesserede sig for verdensbankurolighederne på det tidspunkt, 
men sammenhængen har antagelig været, at visse af de registreringer, der blev 
foretaget i forbindelse med urolighederne, ellers skulle slettes i 1980'erne.” 


Vurdering af PET's indsats og urolighedernes betydning for PET's 
videre virke 


PET opfattede sin indsats op til og under årsmødet positivt. Ganske vist havde 
situationen kortvarigt været ude af kontrol (for Københavns Politi), men aktivi- 
sterne havde ikke nået deres primære mål. Mødet var blevet gennemført, og kun 
enkelte delegerede var blevet ramt af aktivisternes kasteskyts og i øvrigt uden 
alvorlige skader. Det styrkede desuden overbevisningen om politiets effektive 
bekæmpelse af optøjerne, at en kilde, der havde været til stede ved Fjerde In- 
ternationales møde den 30. september — det vil sige en lille uges tid efter uro- 
lighederne — kunne referere, at man dér havde erkendt, at politiet havde haft 
kendskab til aktionsplanerne. Skylden for denne lækage lagde trotskisterne på 
Vietnamkomitéerne.?” 

At de sidste par dage under årsmødet havde været uden seriøse sammenstød 
mellem politiet og demonstranterne, tilskrev politiet, at demonstranterne havde 
erkendt, at de, stik imod deres intentioner, havde fået pressen imod sig, men 
antagelig også i nogen grad befolkningen.'” Endelig bidrog — efter PET's opfat- 
telse — også de mange anholdelser og de alvorlige sigtelser, der blev rettet mod 
nogle af de anholdte, til at formindske kamplysten hos demonstranterne. I PET's 
sammenfattende rapport hed det endvidere: 


641 Det fremgår ikke af dokumentet, hvornår denne beslutning blev truffet, men det var antagelig i 
1986. Fotokopi i PET, ujournaliseret sag. 

642 PET, emnesag: ”Vedr.: Den danske sektion af IV. Internationale” 1. oktober 1970. 

643 Se f.eks. ”Nej til vold” (leder), Politiken, 23. september 1970; ”Ungdomspolitikere: Tåbeligt at bru- 
ge vold”, B.T., 24. september 1970; ”Politiet får politisk opbakning”, Politiken, 24. september 1970; 
”Misbrug af friheden” (leder), Berlingske Tidende, 24. september 1970; ”Vold uden noget fornuftigt 
formål. Demonstranterne skader deres egen sag”, Berlingske Tidende, 25. september 1970. 

”Det har givet en del stof til eftertanke hos den politisk modne del af venstrefløjen, 
der nok udadtil vil forsøge at bibringe offentligheden den opfattelse, at volden må 
tilskrives gadens pøbelelementer, men som indadtil nu underkaster sig en selvran- 
sagende analyse ud fra en indre tvivl om berettigelsen og hensigtsmæssigheden af 
de af dem selv iværksatte voldelige begivenheder” %4 


Det var imidlertid ikke alene hos PET, at man var positivt stemt over for tjenestens 
virke op til og under årsmødets afholdelse. Som stedfortrædende justitsminister 
har daværende forsvarsminister Erik Ninn-Hansen over for Kommissionen ud- 
talt, at han ”var tilfreds med PET's indsats under Verdensbank-sagen. Tjenesten 
handlede rigtigt og håndfast.”%5 Jørn Bro har tilsvarende over for Kommissionen 
forklaret: ”Justitsministeriet og politidirektøren udtalte deres anerkendelse af 
PET's indsats, og Skat-Rørdam kom på et tidspunkt tilbage fra et møde i Justits- 
ministeriet, der havde tilkendegivet, at PET's greb om disse organisationer ikke 
måtte blive svagere end under Verdensbank-sagen”% På et møde med stations- 
ledere og efterretningspersonale i de vest- og midtjyske politikredse i oktober 
1970 fremhævede en PET-medarbejder, at efterretningstjenesten ”havde da også 
efter Verdensbankkongressens afvikling modtaget megen anerkendelse for den 
ydede indsats.”%7 

En konsekvens af, at der i dele af aktivistmiljøet var en erkendelse af, at PET 
måtte have haft kilder blandt aktivisterne, var, at PET's kildenet i slutningen af 
1970 næsten var slidt op. En af PET's meget flittige kilder holdt således også kort 
efter urolighederne op med at virke for tjenesten. Han vendte dog tilbage på et 
senere tidspunkt." Det er i lyset heraf, at man må se PET's forsøg på at hverve 
Kasper Neergaard som kilde i sommeren 1971.” En anden konsekvens af ver- 
densbankurolighederne var en øget tilgang til DKP. Jørn Bro har i en vidneaf- 
høring udtalt: 


”I skuffelse over forløbet af Verdensbankurolighederne kom et kraftigt opbrud på 
den yderste venstrefløj med det resultat, at folk strømmede tilbage til DKP til le- 


644 PET, emnesag: ”SAMLET OVERSIGT over aktionsplanlægning og de deraf følgende optøjer i for- 
bindelse med VERDENSBANKMØDET 21-25/9 1970” 

645 Kommissionens arkiv, RB: 6. december 2000. 

646 Kommissionens arkiv, RB: 5. november 2002. 

647 PET, administrativ sag: ”Møde med stationsledere og efterretningspersonale i de vest- og midtjyske 
politikredse den 28. oktober 1970 i Skive”, 10. november 1970. 

648 PET, kildemappe. 

649 Om emnet, se Kommissionens beretning, bind 9. 

delsens store bekymring, fordi der var så mange uskolede. Der var mere penge, 
stormagt og stamina over DKP end den øvrige venstrefløj.” 


Verdensbankurolighederne markerer således en slags ”højdepunkt” i den uro, 
der havde præget det danske samfund siden midten af 1960'erne. I løbet af årtiet 
havde dele af den nye antiimperialistiske venstrefløj betjent sig af vold og uden- 
omsparlamentariske metoder som en del af den politiske kamp. Dette havde haft 
som konsekvens, at PET i stigende grad havde rettet fokus mod disse grupper, 
selv om de ikke repræsenterede nogen udenlandsk magt og heller ikke nogen 
væsentlig trussel mod den lovlige samfundsorden. Med urolighederne i sidste 
halvdel af september måned 1970 var Danmark imidlertid genstand for de mest 
omfattende gadekampe siden befrielsen i 1945." Men verdensbankuroligheder- 
ne markerer også et vendepunkt. Selv om Kommissionens fremstilling af PET's 
overvågning af arbejdsmarkedskonflikter viser, at trotskister, maoister, anarki- 
ster og andre fra midten af 1970'erne og frem på ny søgte at sætte aktioner i gang, 
så var den antiimperialistiske venstrefløj blevet stækket. Nedturen for DKP, der 
var påbegyndt efter Ungarn 1956, var bragt til afslutning. Fra begyndelsen af 
1970'erne opnåede DKP en fornyet tilgang. 


Afslutning 


I PET gik man efter verdensbankmødets afholdelse i gang med at skrive den 
sammenfattende fremstilling af begivenhederne. Rapporter og andre akter fra 
forberedelserne og begivenheder blev arkiveret. Sagsakterne blev forsynet med 
bilagsnumre. Et resultat blev en 19-siders redegørelse skrevet af Jørn Bro. Den 
fremhæver farligheden af de våben, som de militante aktionerende var i besid- 
delse af og havde brugt. Sådanne informationer understregede naturligvis beret- 
tigelsen af politiets modforholdsregler, f.eks. brugen af motorcykler mod demon- 
stranterne og brugen af stave. Enkelte steder er den sammenfattende redegørelses 
pointer blevet fremhævet ud over, hvad det foreliggende materiale synes at kunne 
danne grundlag for. Et af de, efter begivenhederne, stærkt omdiskuterede emner 


650 Kommissionens arkiv, RB: 5. november 2002. 

651 PET, emnesag: ”NATO Special Committee. Politisk vold og terrorisme i NATO-lande. Note fra Ko- 
mitéens formand”, 25. maj 1971 samt bilag til C-M(71)38: ”Politisk vold og terrorisme i NATO-lande. 
Rapport fra NATO's Specialkomité”; 25. maj 1971, s. 6. 

var et hidtil ukendt kasteskyts, kartofler, hvori der var indstukket barberblade, 
i redegørelsen karakteriseret som ”et yderst farligt våben”. Det mentes at være 
fremstillet af en særlig kreds, ”formentlig bestående af herboende eksilgrækere” 
Som grundlag herfor har koncipisten sandsynligvis benyttet en ”situationsover- 
sigt”, dateret den 16. september 1970. Det hedder, at der er ”forlydender om, at 
eksilgrækerne vil bevæbne sig med kartofler med isatte barberblade”% Kilden 
til disse ”forlydender” er ikke oplyst, og rapporter fra begivenhederne ses ikke 
have omtalt brug af det særlige kasteskyts. Om demonstranterne havde anvendt 
kartofler med barberblade forbliver således udokumenteret, men i den venstre- 
orienterede litteratur afvises påstanden. En aktør fra miljøet har dog over for 
Kommissionen bekræftet, at det var ”rigtigt nok” at der blev kastet ”kartofler 
med barberblade; om end den pågældende mener, at dette særegne kasteskyts 
oprindeligt var ”PET's opfindelse”$+ 

Den sammenfattende rapport var grundlag for en kort redegørelse, som Jørn 
Bro gav i Embedsmændenes Sikkerhedsudvalg den 3. november. Der var imid- 
lertid andre interesserede. Allerede den 25. september havde PET fået en opring- 
ning fra en udenlandsk efterretningstjeneste, der anmodede om at få tilsendt et 
resumé. Et sådant resumé forelå i midten af oktober, idet det havde været hensig- 
ten, at Arne Nielsen skulle fremlægge det i NATO's Special Committee. Nielsens 
pludselige død forhindrede imidlertid dette. Det udenlandske initiativ var dog 
også motiveret af, at der blandt de anholdte var en statsborger fra netop dette 
land.%% Den engelsksprogede sammenfatning på fem sider er en tro forkortelse af 
den 19 siders redegørelse. Også kartoflerne med barberbladene er med og omta- 
les som ”a most dangerous missile.” Spørgsmålet om begivenhederne kan betrag- 
tes som en sejr for aktivisterne besvares samme sted med ”a definite no”? 

Redegørelsens og den forkortede udgaves understregning af den sejrrige ud- 


652 PET, emnesag: Lyserødt papir-læg. Ikke nærmere journaliseret. I Erik Jensen, De hemmelige Tjene- 
ster findes en parallel redegørelse for Verdensbankdemonstrationerne. Bortset fra visse vurderinger 
er der i hovedtrækkene overensstemmelse mellem de to skildringer af begivenhedsforløbet. 

653 Niels Munk Plum afviste i bogen Ekstra-Parlamentarisme. Hvorfor? Hvordan? Hvorhen? (Christians 
Ejlers' Forlag, 1971), s. 187, historien som en løgnagtig påstand. I bogen Uro. 25 års gadekamp, af Tom 
Heinemann, afvises historien som en ”medieskabt pseudo-virkelighed”, s. 29. 

654 Kommissionens arkiv: Notits vedr. samtale med [...]. 

655 PET, emnesag: Notits af 13. november 1970, vedhæftet bilaget ”Summary of the action planning 
and the consequent riots in connection with the meeting of the World Bank in Copenhagen in late 
September 19707 

656 Ibid. 

gang af konfrontationerne må nok i nogen grad være forårsaget af et behov — 
måske især hos de politifolk, der havde været sat ind i de københavnske gader. I 
dele af pressen blev politiet efterfølgende udsat for kritik og for at være unødven- 
digt voldeligt. Der indgik også adskillige klager fra personer, der hævdede, at de 
også efter anholdelsen havde været udsat for grov vold og chikane. Spørgsmålet 
om, hvordan den offentlige mening vurderede begivenhederne, er — som altid 
— vanskeligt at besvare. Men det siger måske noget, at statsminister Hilmar Bau- 
nsgaard — efter opfordring — udtalte, at politiets indsats havde været nødvendig 
og til gavn for demokratiet, og at justitsministeren nogle dage efter udtalte, at 
demonstranternes adfærd gjorde politiets indgreb nødvendige.” 

Da den efterfølgende socialdemokratiske regerings sikkerhedsudvalg i april 
1972 drøftede verdensbankmødet, havde det ifølge udenrigsminister K.B. An- 
dersen imidlertid været situationen, at sikkerhedsarrangementerne havde været 
så omfattende, at dele af opinionen havde fået sympati for aktivisterne. Hertil 
udtalte justitsminister K. Axel Nielsen, at politiets indsats havde været ”ganske 
rigtig i betragtning af demonstranternes planlagte adfærd.” Desuden bemærkede 
justitsministeren, at da 


”der siden var konstateret tilbageholdenhed i de kredse, der stod bag Verdensbank- 
demonstrationerne var det måske berettiget at slutte, at politiets og domstolenes 
reaktioner havde haft en gavnlig indflydelse” 


Sammenfattende ses det, at PET havde to opgaver op til og under Verdensban- 
kens og Valutafondens årsmøde i Danmark fra den 21. til den 25. september 
1970: For det første at bidrage til at bringe en række praktiske sikkerhedsmæs- 
sige foranstaltninger på plads. I den forbindelse havde tjenesten tæt kontakt til 
Nationalbanken og Bellacentret. Den anden opgave bestod i at forsyne Køben- 
havns Politi med så mange troværdige oplysninger som muligt om aktivisternes 
forventede aktioner i forbindelse med årsmødet. Foruden offentlig tilgængelig 
information havde PET knap to håndfulde kilder i de overvågede miljøer. Dertil 
kom, at to udenlandske tjenester selv henvendte sig til PET med oplysninger, de 
fandt havde relevans for den danske tjenestes arbejde. Den ene af disse tjenester 
forsynede PET med oplysninger, der ifølge PET's efterforskning var grundløse. I 
tilslutning til mødets afholdelse foretog politiet to ransagninger, hvoraf den ene 
gav anledning til anholdelse. Desuden aflyttede politiet en radio, der benyttedes 


657 Tom Heinemann,Uro. 25 års gadekampe, s. 31 f. 
658 STM, RSU: Referat. Møde i Regeringens Sikkerhedsudvalg, den 7. april 1952. 

af aktivisterne i ”Huset” i Magstræde. Endelig fik PET viden om en af de overvå- 
gede miljøers planer, idet tjenesten på et tidligere tidspunkt havde foretaget en 
telefonaflytning. 

Ifølge PET's overvågning var trotskisterne mest virksomme i den indledende 
planlægning af aktiviteter, men snart udvidedes miljøet til at omfatte næsten 
hele den antiimperialistiske venstrefløj i Danmark. Selv om DKP nok støttede 
kritikken af Verdensbanken, valgte partiet at stå uden for aktiviteterne og alene 
skrive herom i Land og Folk, idet partiet også undlod at tage del i planlægning 
af uro. 

Følges PET's akter var det aktivisternes agt at iværksætte to typer af aktivite- 
ter: Forud for årsmødet sigtede de mod at oplyse kritisk om Verdensbanken. Det 
var PET's vurdering, at denne oplysningskampagne havde til hensigt at skabe 
forståelse for de mere militante aktioner, der ville opstå under årsmødets afhol- 
delse. For det andet planlagde aktivisterne en række demonstrationer, happe- 
nings og aktioner, der skulle indtræffe, mens årsmødet fandt sted. Det fremgår, 
at der fra Verdensbankgruppens side blev gjort overvejelser over, hvordan man 
kunne genere de delegerede mest muligt og på en måde, der skabte de største 
vanskeligheder for politiet. 

Karakteren af de oplysninger, som PET modtog i dagene op til mødets afhol- 
delse, gør det naturligt at vurdere kildernes troværdighed. PET's kilder synes ge- 
nerelt at have haft en høj grad af troværdighed. Dette gælder især den ene kilde, 
der stod bag de fleste af de oplysninger, som PET blev overdraget. Aktivisterne 
citeredes ganske vist for en drabelig sprogbrug, men sammenholdes det pas- 
serede under Verdensbankens og Valutafondens årsmøde med de oplysninger, 
som PET var kommet i besiddelse af op til mødets afholdelse, er der en stor grad 
af overensstemmelse. Det var netop derfor, at PET var i stand til at advare an- 
dre myndigheder om diverse planlagte aktioner, således at arrangørerne kunne 
ændre planer. Det skal endvidere nævnes, at denne ene kilde også var meget 
virksom i andre sammenhænge, hvor det også er Kommissionens vurdering, at 
pågældende havde en høj grad af troværdighed. 

Justitsministeriet og PET udtrykte begge tilfredshed med PET's virke op til 
og under årsmødet. Mere usikkert er det, i hvilket omfang dagspressen og opi- 
nionen støttede politiet under og efter urolighederne. Dele af kildematerialet 
peger i retning af, at nogle var af den opfattelse, at politiet gik for langt i dets sik- 
kerhedsforanstaltninger. Omvendt fremhævedes det i PET's samtidige analyser, 
at aktivisterne gjorde skade på deres eget omdømme, mens urolighederne fandt 
sted, idet dele af offentligheden tog skarpt afstand fra uroen. Uanset hvordan 
politiets indsats efterfølgende bedømtes, fik verdensbankurolighederne to væ- 

sentlige konsekvenser for PET's fortsatte virke. For det første var PET's kildenet 
slidt op. Og for det andet markerede urolighederne et vendepunkt for den anti- 
imperialistiske venstrefløj i Danmark. Som en følge heraf opprioriteredes på ny 
overvågningen af DKP. 

I PET's arkiv beror en række emnesager omhandlende studenterpolitiske bevæ- 
gelser og en række højere læreanstalter fra omtrent 1960 frem til den kolde krigs 
afslutning. Konkret handler de om Dansk Ungdoms Fællesråd, Danske Stude- 
rendes Fællesråd, de forskellige universiteter samt Danmarks Journalisthøjskole 
i Århus. I det følgende vil det blive undersøgt, hvad baggrunden var for, at PET 
oprettede emnesager på disse organisationer og institutioner, og det vil blive ud- 
redt, hvilken placering de indtog i PET's overordnede trusselsbillede. Desuden 
beskrives karakteren af den gennemførte overvågning. 


Dansk Ungdoms Fællesråd 


Dansk Ungdoms Fællesråd (DUF), stiftet i1940, var paraplyorganisation for dan- 
ske ungdomsforeninger med de politiske ungdomsorganisationer i centrum. 
PET's interesse for DUF var i de første mange efterkrigsår behersket. Dette havde 
antagelig sin forklaring i, at DUF i en lang periode tog kraftigt afstand fra DKP, 
DKU og fra Sovjetunionen. Da DKU efter Ungarn 1956 afviste at stille sig kritisk 
til det sovjetiske invasion, valgte DUF — efter at have ændret i organisationens 
vedtægter — at ekskludere DKU i et år.” 


659 DUF hed oprindeligt Dansk Ungdomssamvirke. Baggrunden for og grundlæggelsen af ungdoms- 
samvirket er skildret i Henrik S. Nissen og Henning Poulsen, På dansk friheds grund. Dansk Ung- 
domssamvirke og De ældres Råd 1940-1945 (Gyldendal, 1963), s. 36-49. 

660 ”Vedtægterne foreslaas ændret saa ungkommunister kan ekskluderes”, Information, 25. april 
1957; Kommunister ekskluderet”, Politiken 20. maj 1957; ”Dansk Ungdoms Fællesråd udelukker 
DKU i et år”, Land og Folk, 20. maj 1957. Alle beroende i PET, emnesag. 

I de følgende år forsøgte sovjetiske ungdomsorganisationer at etablere kontakt 
til DUF. I 1960 inviterede således en kommunistisk frontorganisation, der kaldte 
sig World Youth Forum, DUF til en ungdomsfestival i Moskva. DUF var afvisende 
og meddelte, at man ikke var interesseret i festivallignende arrangementer, men 
foretrak gensidige udvekslingsrejser.” DUF havde også frarådet deltagelse i den 
kommunistisk dominerede WFDY's Verdensungdomsfestival (World Federation of 
Democratic Youth, Demokratisk Ungdomsverdensforbund).'” I 1963 var en delega- 
tion fra DUF på besøg i Moskva, hvorefter et sovjetisk genbesøg fandt sted i decem- 
ber samme år. Gæsterne blev overvåget tilstrækkeligt tæt til at give stof til en fyldig 
rapport.'% Fra behandlingen af visumansøgningerne fik PET ved denne og senere 
lejligheder oplysninger om gæsterne og om tidspunkter for ind- og udrejser. Tilsva- 
rende forholdt det sig med PET's viden om de følgende års kontakter mellem DUF 
og østlige organisationer. Overvågning af østeuropæiske ambassader var endvidere 
centrale kilder til PET's notitser om DUF's eller enkeltmedlemmers Østkontakter. 

I slutningen af 1960'erne blev DUF i stigende grad genstand for DKU's in- 
teresse og dermed også for PET's. Anledningen var antagelig, at de klassiske 
frontorganisationer som Fredens Tilhængere, Demokratisk Ungdoms Verdens- 
forbund, Kvindernes Demokratiske Verdensforbund og Den Internationale Stu- 
denterunion efterhånden alle var offentligt kendte som kommunistisk styrede 
organisationer. Derfor søgte DKP og DKU at vinde indpas i organisationer, der 
ikke var kommunistiske, idet DKP og DKU efterfølgende forsøgte at påvirke de 
ikke-kommunistiske organisationer i kommunistisk retning. I 1968 blev PET op- 
mærksom på, at formanden for DKU, Gunnar Kanstrup, i foråret 1968 var blevet 
indvalgt i DUF's bestyrelse, og at han fra denne position forsøgte at gøre kom- 
munistiske synspunkter gældende. Et eksempel herpå var, at Kanstrup gik imod, 
at DUF kort tid efter den sovjetiske invasion af Tjekkoslovakiet i 1968 valgte ikke 
at gennemføre et besøg i Sovjetunionen, der allerede var arrangeret.” 


661 PET, emnesag: Notits, 27. juli 1960. 

662 PET, emnesag: ”Vedr. Dansk Ungdoms Fællesråds stillingtagen til spørgsmålet om kontakt med 
ungdommen i de socialistiske lande”, udateret. 

663 PET, emnesag: ”Vedr.: DUF - Dansk Ungdoms Fællesråd - delegationsrejse til USSR efteråret 1963” 
22. januar 1964; ”Besøg af sovjettisk ungdomsdelegation 4/12-14/12 — 1963”, udateret; ”Vedrørende 
udvekslingsdelegationsrejser mellem Dansk Ungdoms Fællesråd og Comittee of Youth Organisati- 
ons of USSR i oktober og december 1963”; PET, emnesag: ”Vedr.: DUF - Dansk Ungdoms Fællesråd 
- delegationsrejse til USSR efteråret 1963”, 8. januar 1964. 

664 PET, emnesag: ”Vedr.: Danmarks Kommunistiske Ungdom's (DKU) stillingtagen til begivenhe- 
derne i Czekoslovakiet” 23. august 1968; ”Vedr. DUF - Dansk Ungdoms Forbund”, 29. august 1968. 

Det følgende år, i 1969, inviterede man fra sovjetisk side endnu en gang DUF 
på et udvekslingsbesøg. Denne gang tog DUF imod invitationen, og besøget blev 
gennemført. Efterfølgende valgte PET at kontakte en af de delegerede, der ind- 
vilgede i at fortælle PET om rejsens forløb. Det fremgik, at opholdet havde været 
en stor skuffelse. Således havde stemningen i Moskva været ”særdeles trykkende, 
formel og korrekt — helt ud til fingerspidserne, og lederne fraveg ikke det forud- 
lagte program en tøddel”,% 

To år senere gentog situationen sig, men med et andet udfald: Efter at have 
modtaget en invitation fra det sovjetiske kommunistiske ungdomsforbund, 
Komsomol, rejste en delegation fra DUF i august-september 1971 til Sovjetunio- 
nen. Delegationen bestod af Uffe Torm, formand for DUF's internationale ud- 
valg, Lars Christensen, sekretær for DUF's internationale udvalg samt Lillian 
Lang, der var medlem af DUF's internationale udvalg.””” Ved hjemkomsten blev 
to af deltagerne kontaktet enkeltvis af PET. De blev spurgt, om de havde oplevet 
noget ekstraordinært, noget der kunne bringe dem i pinlige situationer, trus- 
ler om arrestation og lignende.” De pågældende blev imidlertid forarget over 
PET's henvendelse, og navnlig blev én af personerne oprørt over, at en PET- 
medarbejder som afslutning på samtalen havde stillet forslag om fortsat kon- 
takt mellem den pågældende og PET. Den 4. oktober 1971 protesterede DUF 
til fungerende justitsminister Knud Thestrup, idet DUF ønskede garantier for, 
at PET ikke fremover måtte ”blande sig i” DUF's udvekslingsprogrammer, og 
dagen efter, den 5. oktober 1971, var historien at læse i dagspressen.” Samtidig 


”Advarer mod at handle i panik”, Land og Folk, 23. august 1968; ”DUF-besøg i Sovjet aflyst”, Infor- 
mation, 22. august 1968. 

665 PET, emnesag: ”Vedr.: Dansk Ungdoms Fællesråds delegationsrejse til Sovjetunionen fra fredag 
den 19. september 1969 til fredag den 3. oktober 1969”, 8. oktober 1969. ”Dansk Ungdom til Sovjet, 
Berlingske Aftenavis, 23. september 1969; ”DUF-besøg i Sovjetunioner”, Land og Folk, 23. september 
1969; ”Dansk delegation rejser til Sovjet”, B.T., 23. september 1969. 

666 PET, emnesag: ”Vedr. de i herv. afdeling kendte personer i den daglige ledelse af Dansk Ungdoms 
Fællesråd - DUF”, 5. oktober 1971. 

667 PET, emnesag: ”Vedr.: Dansk Ungdoms Fællesråds delegationsrejse til Sovjet i tiden 27. august til 
den 3. september 1971”, 23. september 1971; ”Vedr.: Dansk Ungdoms Fællesråds delegationsrejse til 
Sovjet i tiden 27. august til den 3. september 1971” 27. september 1971. 

668 PET, emnesag: ”Vedr.: Dansk Ungdoms Fællesråds delegationsrejse til Sovjet i tiden 27. august til 
den 3. september 1971” 23. september 1971; ”Justitsministeriets referat af samtale med repræsentan- 
ter fra DUF” 7. februar 1972. 

669 Citeret efter ”Skarp DUF-protest mod statsindblanding”, Dagbladet, 5. oktober 1971. Se også ”Klun- 
tede danske ”agenter” forstyrrer vort arbejde”, Holbæk Amts Venstreblad, 5. oktober 1971. 


PET's overvågning af protestbevægelser 1945-1989 


STUDENTERPOLITISKE BEVÆGELSER, UNIVERSITETSMILJØER OG DANMARKS JOURNALISTHØJSKOLE 1960-1989 


karakteriserede formand for DUF, Ole Løvig Simonsen, i Ekstra Bladet PET's op- 
træden som ”emsig og kluntet”, mens foreningens næstformand, Jens Clausager, 
i B.T. kaldte det for ”irriterende”, at PET havde henvendt sig. Der var, forklarede 
Clausager, ingen grund til at frygte eventuelle tilnærmelser fra sovjetiske efter- 
retningsmyndigheder. Han havde i al fald aldrig havde haft mistanke om og var 
i øvrigt ”helt sikker” på, at noget sådant aldrig var indtruffet.” 

I de følgende dage var PET genstand for megen presseomtale, og i løbet af et 
par uger var det i fællesskab lykkedes pressen og DUF at kaste et negativt skær 
over PET. I Land og Folk hed det til eksempel, at PET havde forsøgt, at ”skaffe 
sig spioner” i DUF, der befrygtede, at PET fremover ville kontakte de yngste af 
organisationens medlemmer, det vil sige personer på 16-17 år.” Ekstra Bladet 
omtalte episoden som det rene ”efterretningspjat';”” i Sønderjydens lederartikel 
benævntes PET som naiv,” og i Lolland-Falsters Folketidende blev PET's optræ- 
den karakteriseret som værende ”i stil med en Gøg og Gokke-film”,” 

For PET fik sagen det efterspil, at tjenesten over for Justitsministeriet måtte 
redegøre for baggrunden for henvendelsen til de to personer fra DUF. PET for- 
klarede til indledning, at tjenesten ikke havde noget ønske om at blande sig i 
rejsearrangementer af den karakter, der var tale om, men at erfaringer viste, at 
sovjetiske efterretningstjenester løbende rettede henvendelse til borgere fra de 
vestlige lande, også når disse var på besøg i Sovjetunionen. Videre viste PET's 
erfaringer, at sovjetiske myndigheder typisk forsøgte at bringe udlændinge i si- 
tuationer, der efterfølgende etablerede mulighed for pression. PET's henvendelse 
til de to personer var derfor motiveret i, at man ønskede viden om, hvorvidt 
sådanne ”metoder fortsat finder anvendelse, eller om der er tegn på ændrin- 
ger i det kendte mønster”% PET's interesse for besøget var desuden motiveret i, 
at Komsomol stod som vært. I et notat, der var tiltænkt justitsministeren, men 
som aldrig blev afsendt, hed det: ”De nuværende og de tidligere KGB-chefer 
har indtaget fremtrædende — for et enkelts vedkommende endog helt ledende 
-— poster i KOMSOMOL-organisationen, fra KOMSOMOTL rekrutterer KGB en 
meget stor del af sine medarbejdere, og KOMSOMOL vil i alle sine udlandsfor- 


670 ”Klager til minister, blev forhørt efter rejse til Sovjet”, B.T, 5. oktober 1971. 

671 ”Sådan prøver politiet at skaffe sig spioner”, Land og Folk, 10.-11. oktober 1971. 

672 ”Efterretningspjat”, Ekstra Bladet, 8. oktober 1971. 

673 ”For naivt” (leder), Sønderjyden, 7. oktober 1971. 

674 ”Skæg og blå briller”, Lolland-Falsters Folketidende, 13. oktober 1971. 

675 PET, emnesag: Notat i anledning af henvendelse fra Dansk Ungdoms Fællesråd, udateret, men 
antagelig fra slutningen af oktober 1971. 

bindelser handle under kontrol af KGB og være til rådighed for KGB i dettes 
hvervningsbestræbelser””% 

Historien om PET's henvendelse til de to DUF're og den efterfølgende pres- 
sedebat kan retrospektivt betragtet synes at være en bagatel, men det var det 
ikke. For det første afsluttedes sagen først med et møde mellem PET's ledelse og 
repræsentanter for DUF i april 1972. Der blev givet tilsagn om, at såfremt PET 
i fremtiden ønskede at kontakte medlemmer af DUF, måtte det ske via rådets 
ledelse. PET lod dog samtidig DUF's ledelse forstå, at ”PET lejlighedsvis måtte 
prøve at ajourføre sin viden om russernes holdning over for besøgende” For 
det andet blev den megen pressedebat muligvis inspirationskilde for andre kri- 
tikere af PET. Mindre end en måned senere blev PET således på ny sat under 
pres, da trotskisten Kasper Neergaard på forsiden af Politiken erklærede, at PET 
havde opfordret ham til at stjæle trotskisternes arkiv.” 

Ifølge en vurdering foretaget af PET i 1980'erne var ”venstredrejningen i 
DUF” i 1970'erne ”blevet stedse mere tydelig”. Samtidig konstateredes det, at 
DKU ”næsten pr. tradition” havde ”besat næst-formandsposten” i samme pe- 
riode.” I 1972 havde DUF vedtaget en af DKU forelagt resolution, der tog af- 
stand fra USAs tilstedeværelse i Vietnam. Desuden bragte resolutionen følgende 
emner op: Europæisk sikkerhed, samarbejde med socialistiske lande, anerken- 
delse af DDR og støtte til nationale befrielsesbevægelser. Det var alle politiske 
spørgsmål, der var højt prioriterede blandt kommunister.” Samme år, det vil 
sige i 1972, skrev Jørn Christensen, næstformand i DUF og formand for DKU, en 
artikel, der blev bragt i Land og Folk. Christensen forklarede, hvorfor DKU var 
medlem af DUF. Det var, skrev han, blandt andet fordi det var muligt for DKU 
at påvirke DUF's politiske synspunkter. Som eksempel på DKU's påvirkning af 
DUF nævnte Christensen, at DUF havde bakket op bag DKU's synspunkter, hvad 
angik støtte til nationale befrielsesbevægelsers kamp mod ”kolonistyret”. Ifølge 
en notits i PET's arkiv måtte man tage denne vurdering alvorligt, idet tjenesten 


676 Citeret efter ”Notat vedr.: Dansk Ungdoms Fællesråd - Delegationsrejse til Sovjetunionen - besvæ- 
ring til justitsministeren over en henvendelse fra PET's side”, 29. oktober 1971. 

677 PET, emnesag: ”Notat vedr. møde med repræsentanter for ”Dansk Ungdoms Fællesråd”, 14. april 
1972. Se også opslaget ”Komsomol" forfattet af Erik Korr Johansen i Vagn Dybdahl (red.), Arbejder- 
bevægelsens hvem-hvad-hvor (Politikens Forlag, 1974), s. 378. 

678 Vedr. Kasper Neergaard-sagen se Kommissionens beretning, bind 9. 

679 PET, emnesag: ”Vedr.: Spejderbevægelsen og FDF/FPF.s begyndende aktiviteter i kampagnen for 
nedrustning”, 6. april 1984. 

680 PET, emnesag: ”Vedr.: Dansk Ungdoms Fællesråd (DUF), [ ] - oversigt” 13. oktober 1983. 

havde konstateret, at DUF i 1974 havde meldt sig ind i Samarbejdskomitéen for 
Fred og Sikkerhed, der var en kommunistisk styret fredsbevægelse. Desuden 
havde DUF meldt sig ind i Salvador Allende komitéen, ligesom DUF havde er- 
klæret sin støtte til Chilekomitéen.'” 

Opfattelsen hos den pågældende PET-medarbejder var med andre ord, at 
ungkommunisterne med nogen succes anvendte DUF som redskab til at dags- 
ordensætte bestemte politiske spørgsmål i den offentlige debat — spørgsmål som 
Sovjetunionen ønskede tematiseret i den vestlige verden. Desuden var det den 
pågældende medarbejders opfattelse, at det var lykkedes DKUfrne at få DUF 
til at argumentere for kommunistiske synspunkter. Den pågældende PET-med- 
arbejders vurdering kan forekomme plausibel, men ser dog bort fra, at mange 
af de synspunkter, som DKU argumenterede for i løbet af 1970'erne, blev delt af 
mange mennesker, der ikke definerede sig som kommunister, og hvis synspunk- 
ter heller ikke var rundet af en kommunistisk baggrund eller argumentation. Ek- 
sempelvis var Danmarks anerkendelse af DDR snarere et udtryk for forandrede 
politiske vinde i Vesteuropa, end det var udtryk for kommunistisk indflydelse. 
Og hvad angår Den Europæiske Sikkerhedskonference (1973-75), så havde War- 
szawapagten ganske vist ønsket denne gennemført i årtier, men den var fra vest- 
lig side snarere et udtryk for den nye Ostpolitik.% Disse forhold til trods ses det, 
at pågældende PET-medarbejder fik sine synspunkter og vurderinger bekræftet 
af den ovenfor nævnte DKUer. For så vidt bekræftede de to hinanden. 

I PET's arkiv beror der adskillige notitser om DUF's deltagelse eller ikke- 
deltagelse i internationale ungdomsmøder. I nogle tilfælde konstaterede man 
i DUF's bestyrelse og i PET, at medlemsorganisationer og deres medlemmer 
ikke følte sig bundet af beslutninger i DUF's bestyrelse. Da DUF i februar 1978 
havde møde i Århus for at drøfte målsætningen for det internationale arbejde, 
mente DKU, at man skulle føre en mere aktiv politik. DUF skulle ”tage stilling”, 
hed det, og DKU begrundede det med, at hvis man ikke tog stilling, havde 
man stiltiende accepteret. DKU ville også foreslå, at en sådan mere aktiv poli- 
tik måtte være bindende for medlemsorganisationerne. Kilden til PET's notits 


681 Ibid. 

682 Vedr. Harmel-rapporten og CSCE-processen, se Anton W. DePorte, ”NATO and Détente: Cycles in 
History” i Lawrence S. Kaplan et al (eds.), NATO after Forty Years (Wilmington, 1990), s. 181-201; 
Danmark under den kolde krig, bd. 2, s. 16-26; Gottfried Niedhart, ”Revisionistische Elemente und 
die Initiierung friedlichen Wandels in der neuen Ostpolitik 1967-74”, Geschichte und Gesellschaft 28, 


2002, S. 233-266. 

om mødet fandt dog ikke, at DKU's forslag havde større chancer for at blive 
vedtaget.'% 

At DUF i 1970'erne syntes at være blevet stadig mere venstreorienteret, fandt 
støtte i, at en kilde i 1978 berettede om et forberedelsesseminar til WEFDY's Ver- 
dens Ungdomsfestival, der skulle finde sted på Cuba. Diskussionen på seminaret 
drejede sig angiveligt mest om, hvorvidt DUF skulle modtage invitationen.” 
Først så det ud til, at man ikke ville deltage, men senere besluttede man sig for at 
gå med. Som følge heraf (Østkontakter) accepterede Wamberg-udvalget i som- 
meren 1979, at samtlige personer, der deltog i Cubarejsen, kunne registreres. 

DUF var også interesseret i at fastholde kontakter i Østeuropa og stod selv 
for initiativet til Baltic Sea Youth Conference, der blev afholdt på Bornholm i 
1973.%6 DUF gentog projektet nogle år senere. Ifølge PET's oplysninger havde 
en af de fremtrædende arrangører af konferencen i 1981 kort forinden opholdt 
sig i Ungarn i halvandet år, idet han havde været ansat i den kendte sovjetiske 
frontorganisation WFDY.%” PET antog, at pågældende var kommunist, da tjene- 
sten gennem en ambassadeovervågning havde erfaret, at man fra Moskva havde 
anmodet en udlænding, der boede i Danmark, om at kontakte pågældende dan- 
sker, hvis telefonnummer var personen fra Moskva bekendt. Udlændingen blev 
anmodet om at sætte sig i forbindelse med den pågældende dansker, for at denne 
skulle fremme ”visse momenter” på den forestående konference." Det bevarede 
materiale i PET's arkiv efterlader imidlertid ikke det indtryk, at det lykkedes per- 
sonen fra Moskva at få bragt de ønskede temaer frem på konferencen. Ifølge PET 
handlede det om fred og sikkerhed, kampen for nedrustning og hovedretnings- 
linjerne for ungdommens aktiviteter i Østersølandene. Konferencen handlede 
derimod om kultur og frihed, miljøproblemer og ungdomsturisme.? Den tredje 


683 PET, emnesag: ”Vedr.: Dansk Ungdoms Fællesråd”, 9. februar 1978. 

684 PET, emnesag: ”Vedr.: Den XI. Ungdoms- og Studenterfestival på Cuba 1978”, 21. juni 1978; PET, 
emnekartotek: ”Org. m.v. Dansk Ungdoms Fællesråd”, 21. juni 1978. 

685 PET, WU: Referat af møde i udvalget, 7. juni 1979, dagsordenspunkt 4. 

686 PET, emnesag: ”Vedrørende Baltic Sea Youth Conference, der på initiativ af Dansk Ungdoms Fæl- 
lesråd blev afholdt i dagene 23. - 28. september 1973 på hotel Abildgaard i Sandkaas på Bornholm”, 
12. oktober 1973. 

687 PET, emnesag: ”Vedr.: Østersøkonferencen på Bornholm den 24.-26.4.1981; 2. juni 1981. 

688 PET, emnesag: ”Vedr. to navngivne personer” 28. november 1980. En notits fra 1985 anfører, at på- 
gældende på det tidspunkt var medlem af DKU; ”Vedr.: Den 12. Verdensungdomsfestival i Moskva”, 
28. januar 1985. 

689 PET, emnesag: ”Vedr.: Østersøkonferencen på Bornholm den 24.-26.4.1981; 2. juni 1981. 

Østersøkonference i maj 1984, endnu en gang arrangeret af DUF, fandt sted i 
Østeuropa.” Den fjerde Østersøkonference blev imidlertid afholdt i Svendborg 
i 1988. Ifølge PET deltog fem medlemmer af Komsomol.” 

I løbet af 1980'erne mindskedes PET's interesse for, hvad DUF foretog sig. 
Indhentningen af oplysninger, der aldrig havde været intens, erstattedes delvist 
af henvisninger fra andre emnesager. Det rutineprægede, forebyggende arbejde 
over for personer, som var i færd med at knytte kontakter til Østlande, fortsatte 
dog. DKP's indflydelse var imidlertid dalende og således også i DUF. Hvad DUF 
foretog sig, blev dækket ind af notitser om, hvad der foregik i fredsbevægelserne. 
Engagement i ulandshjælp, miljø og økologisk fødevareproduktion blev ikke 
regnet for subversiv virksomhed. 

PET's væsentligste kilde til DUF's virke var offentligt tilgængeligt materiale i 
form af eksempelvis avisartikler og DUF's egne publikationer. I det omfang PET 
interesserede sig for DUF-medlemmers forhold til Østbloklandene, var overvåg- 
ning af visse af DUF's udenlandske kontakter en vigtig kilde. Der er ikke i de be- 
varede akter materiale, der tyder på, at PET telefonaflyttede DUF's medlemmer. 
Gennem hele perioden, det vil sige fra omkring 1960 frem til 1989, fik PET op- 
lysninger om DUF og DUF's medlemmer via 18 kilder og kontakter. Kilderne var 
personer, der udførte opgaver for PET, mens kontakter blot var personer, som 
var villige til at give PET oplysninger. 18 kilder og kontakter kan synes forholds- 
vis mange, men når henses til, at DUF var en paraplyorganisation for samtlige 
ungdomsorganisationer, forekommer antallet ikke så betydeligt. Det efterladte 
materiale tyder ikke på, at PET sendte kilder ind i DUF. Til gengæld synes det 
at have været situationen, at PET havde kilder og kontakter i en række af de 
politiske bevægelser, der var med i DUF, og at disse kilder gav PET oplysninger 
om situationen i DUF. Det er tydeligt, at PET — som årene gik — fik større gavn 
af kildernes og kontakternes indberetning, for i takt med at PET måtte undlade 
selv at rette henvendelse til fremtrædende personer i DUF, øgedes værdien af 
kildernes og kontakternes arbejde. 


690 PET, emnesag: ”Emne: Tredje Østersøkonference 1984”, 23. juli 1984. 
691 PET, emnesag: ”Vedr.: Dansk Ungdomsfællesråds (DUF) 4. Østersøkonference, der blev afholdt i 
Svendborg 15.-17. april 1988 med deltagelse fra bl.a. USSR, DDR og Poler”, 26. september 1988. 

Danske Studerendes Fællesråd 


Danske Studerendes Fællesråd (DSF) blev oprettet i 1932 som paraplyorganisation 
for studenterrådene ved landets universiteter og højere læreanstalter.” I de første 
10-15 år efter anden verdenskrig viste PET ingen interesse for DSF. I 1958 bragte 
det af DSF udsendte Studenterbladet imidlertid en lederartikel, hvori det hed, at 
DSF burde etablere et fagligt samarbejde med studenterorganisationer i en række 
østeuropæiske lande. Artiklens forfatter, 'Thomas Federspiel, anførte følgende: 
Umiddelbart efter verdenskrigens afslutning var der såvel i Danmark som in- 
ternationalt pågået en række diskussioner om at knytte verdens studenter sam- 
men. DSF havde været enig heri og var hurtigt blevet medlem af IUS (International 
Union of Students, Den Internationale Studenterunion).”: Ved den kommunisti- 
ske magtovertagelse i Tjekkoslovakiet i februar 1948 og den øgede sikkerhedspo- 
litiske spænding støttede IUS's sekretariat i Prag imidlertid uforbeholdent det nye 
kommunistiske regime. IUS viste sig således at være en kommunistisk frontorga- 
nisation, det vil sige en tilsyneladende tvær- eller upolitisk idé- og interesseorgani- 
sation, som mere eller mindre skjult blev kontrolleret af Sovjetunionen. DSF følte 
sig af den grund misrepræsenteret, suspenderede kort tid efter medlemskabet af 
IUS og søgte i de følgende år at begrænse samarbejdet til mere praktiske sager, 
især tosidede aftaler direkte med nationale studenterorganisationer om udveks- 
ling af studerende.+ Efter at have opgivet at ændre på IUS's kommunistiske ori- 
entering i 1950 deltog DSF samme år i dannelsen af det mere vestligt orienterede 
ISC (International Students Conference, Det Internationale Studenterråd), der i 
1952 etablerede sit sekretariat, COSEC (Coordinating Secretariat of National Uni- 


692 DSF's historie har været genstand for spredte, men sjældent systematisk anlagte undersøgelser. DSF 
omtales stedvis i følgende arbejder: Ole G. Hansen, Studenter i bevægelse 1968/78 (DSF's forlag, 
1978); Else Hansen, En koral i tidens strøm. RUC 1972-1997 (Roskilde Universitetsforlag, 1997); Ste- 
ven Llewellyn Bjerregaard Jensen og Thomas Ekman Jørgensen, Studenteroprøret i Danmark 1968. 
Forudsætninger og konsekvenser (Upubliceret prisopgave, Københavns Universitet, 1999). 

693 PET, emnesag: ”Vedr.: Internationalt studentersamarbejde efter 1945”, 15. september 1967, vedhæftet 
kopi af DSF cirkulæreskrivelse: ”Kort oversigt over udviklingen i det internationale studentersam- 
arbejde efter 1945” 11. august 1967. PET, emnesag: ”Vedr. Danske Studerendes Fællesråds syn på 
samarbejde med Øst-Europas studenter” 27. juni 1958, indeholdende en afskrift af artiklen ”Samar- 
bejde Øst-Vest?”, Studenterbladet, nr. 18, 18. juni 1958. 

694 PET, emnesag: ”Vedr. Danske Studerendes Fællesråds syn på samarbejde med Øst-Europas stu- 
denter”, 27. juni 1958, indeholdende en afskrift af artiklen ”Samarbejde Øst-Vest?”, Studenterbladet, 
nr. 18, 18. juni 1958. 

ons of Students, Koordinationssekretariatet for de Nationale Studenterunioner), i 
Holland. I første omgang valgte DSF at bevare kontakten til IUS, men efter sidst- 
nævntes støtte til Sovjetunionen i forbindelse med invasionen af Ungarn i 1956 
meddelte DSF, at man helt ville afbryde kontakterne med IUS.; 

"To år senere, i 1958, spurgte lederartiklen i Studenterbladet, hvordan de vest- 
lige studenterorganisationer fornuftigvis skulle forholde sig til de østeuropæiske 
studenterorganisationer? Svaret lød, at det var ”urimeligt at fordømme et helt 
lands studenter, blot fordi de er ledet af en politisk dirigeret organisation” DSF 
var derfor af den opfattelse, at DSF og ISC skulle indgå i konkrete samarbejds- 
relationer med en række af de østlige studenterorganisationer. Dels ville det give 
de yngre borgere i Østeuropa ”indblik i et demokratisk lands samfundsforhold”, 
dels kunne det ”måske bidrage til at ændre den opfattelse, som de er blevet ind- 
podet af de vesteuropæiske stater” I forlængelse heraf, hed det, ville et samar- 
bejde forhåbentlig stille sig hindrende i vejen for kommunisternes propaganda 
om forholdene ”i den frie verden” 

Den første bemærkning om DSF i PET's emnekartotek refererer til den her 
omtalte artikel i Studenterbladet og signalerer, at PET's interesse udsprang af 
DSF's mulige forbindelser østover. Det fremgår af emnekortene, at PET i de føl- 
gende år kun havde meget sporadisk interesse for DSF, og at det først var i 1963, 
at organisationen på ny påkaldte sig efterretningstjenestens interesse. Sammen- 
hængen var, at DSF, efter at have deltaget som observatører i IUS's 7. kongres, i 
marts 1963 modtog en invitation til at sende en delegation til Sovjetunionen som 
den sovjetiske studenterorganisations gæster. DSF orienterede Udenrigsministe- 
riet om indbydelsen og overlod ministeriet kopier af korrespondensen med den 
sovjetiske organisation. Udenrigsministeriet viderebragte oplysningerne til PET, 
der også blev forsynet med kopier af brevvekslingen. Gensidige delegationsbesøg 
og en vis deltagelse i andre nationale studenterorganisationers kongresser blev i 
de følgende år gennemført, men tilsyneladende uden vedtagelse af storpolitiske 
resolutioner.” 


695 Jf. også ”Farvel og tak”, Berlingske Tidende, 21. december 1956; ”DSF afbryder al kontakt med IUS”, 
Studenterbladet, 19. december 1956. 

696 PET, emnesag: ”Vedr. Danske Studerendes Fællesråds syn på samarbejde med Øst-Europas studen- 
ter”, 27. juni 1958, indeholdende en afskrift af artiklen ”Samarbejde Øst-Vest?”, Studenterbladet, nr. 
18, 18. juni 1958. 

697 PET, emnesag: DSF til Udenrigsministeriet, 14. marts 1963; notits, 28. februar 1963; PET til Uden- 
rigsministeriet, 29. marts 1963, Udenrigsministeriet til PET, 4. april 1963; notits, 16. september 
1963. 

Konkurrencen mellem den østlige og den vestlige paraplyorganisation var 
dog fortsat skarp. Den britiske studenterorganisation NUS (National Union of 
Students, Den Nationale Studenterunion), der indtog en fremtrædende posi- 
tion i ISC, havde været udsat for et kup, ledet af kommunisterne, der en kort 
overgang havde mobiliseret et flertal for udmeldelse af ISC. Ved DSF's kongres 
i 1966 frygtede ledelsen et lignende kup og kaldte derfor formanden for NUS til 
hjælp. Det viste sig imidlertid under kongressen, at forslaget om at afbryde de 
internationale forbindelser ikke kom fra kommunisterne, men fra hvad der blev 
kaldt ”ultra-konservative, upolitiske elementer”. Et referat fra kongressen tyder 
på, at de ”ultrakonservative, upolitiske elementer” ikke agerede ud fra et kold- 
krigsperspektiv, men blot ønskede, at DSF skulle koncentrere sig om at varetage 
de studerendes økonomiske og sociale interesser. Referatet, der er fremstillet af 
en udenlandsk tjeneste, billigede tydeligt, at DSF engagerede sig internationalt, 
ikke mindst i form af fortsat deltagelse i ISC og dermed også i de internationale 
politiske spørgsmål, som ISC havde sat på dagsordenen. Støtte til de sydafri- 
kanske studenter, der blev ramt af apartheidpolitikken, blev nævnt særskilt, idet 
DSF allerede var engageret her i samarbejde med Dansk Ungdoms Fællesråd. 
PET har tilsyneladende — og vel med god grund — ikke vægtet overvågningen af 
studenterne og deres internationale forbindelser særligt højt. Noget anderledes 
forholdt PET's udenlandske samarbejdspartner sig, idet den sluttede sin rede- 
gørelse med, at man naturligvis principielt ikke var interesseret i DSF's interne 
forhold, men i at støtte ISC, og at man derfor var interesseret i at modtage oplys- 
ninger om DSF's og andre nationale studenterorganisationers forhold til ISC.? 
DSF's internationale forbindelser og medlemskabet af ISC blev altså opretholdt. 
Samme år deltog DSF i ISC's kongres i Nairobi, hvor man oplevede, at et min- 
dretal på 15 ”nationale” studenterorganisationer, der betegnede sig som ”progres- 
sive”, rettede et skarpt angreb på, hvad de kaldte ”den konservativt-reaktionære 
anglo-skandinaviske blok”%9 

Uanset denne politiske karakteristik blev DSF inviteret til at deltage med ob- 
servatørstatus i IUS's 9. kongres i Ulan Bator i Mongoliet i foråret 1967. DSF 
takkede nej og undskyldte sig med, at omkostningerne ved den lange rejse var 
for store til DSF's budget. I oktober modtog DSF imidlertid besøg af præsiden- 


698 PET, emnesag: ”Vedr.: Danske Studerendes Fællesråd, DSF's kongres”, 1. oktober 1966; PET, emne- 
sag: Notat, 28. september 1966. 
699 PET, emnesag: Kopi af D S F's Oversigt over udviklingen i det internationale studentersamarbejde 

ten og vicepræsidenten i IUS fra Prag. De fik indrejsevisum og forklarede i den 
forbindelse, at de var i Danmark for at føre ”uformelle samtaler i København og 
Århus … med henblik på en genoprettelse af de siden 1949 afbrudte forbindel- 
ser” Ifølge Land og Folk havde en repræsentant for DSF udtalt, at drøftelserne 
havde været positive og måske havde banet vejen for DSF's tilknytning til IUS. 
Det kommunistiske dagblad refererede endvidere repræsentanten for at mene, 
at der siden bruddet i 1949 hos begge parter var sket en gradvis mentalitetsæn- 
dring. En tilknytning til IUS ville, stadig ifølge Land og Folk, give DSF mulighed 
for at kontakte og etablere samarbejde med en række ulande, som man ellers 
ville være afskåret fra.79? 

DSF som sådan var ikke initiativtager til studenteroprøret i slutningen af 
1960'erne, men var omvendt ikke upåvirket af stemningen i baglandet. I foråret 
1969 afholdt DSF en ”forårskongres”, og PET noterede, med pressen som kilde, at 
der havde været en hård konfrontation mellem den ”politiske” og den ”upolitiske” 
fløj. Den førstnævnte havde stillet forslag om solidaritetsudtalelser vedrørende 
Vietnam, kritik af Grækenland (Oberststyret) og støtte til Østtyskland (anerken- 
delse af DDR). Kongressen havde valgt en ny formand, der havde erklæret at ville 
”køre en venstresocialistisk linje og satse på en målsætningsdebat"7” PET ønskede 
at registrere pågældende, hvilket gav anledning til en diskussion i Wamberg-ud- 
valget. Udvalget havde ved et tidligere møde fået nægtet aktindsigt vedrørende 
registrering af pågældende, og spørgsmålet om Wamberg-udvalgets aktindsigt i 
registreringssager var i forvejen mere generelt til diskussion. Efter anmodning fra 
departementschef Niels Madsen forklarede Jørn Bro registreringen af pågældende 
med, at han havde nære kontakter til to fremtrædende trotskister, og at trotskister- 
ne udviste stigende aktivitet som et uroskabende element i studenterkredse. Det 
tilfredsstillede imidlertid fortsat ikke Wamberg-udvalget, især ikke Engberg-Pe- 
dersen. I et internt notat udfærdiget efter mødet i Wamberg-udvalget skrev Bro: 


”Vi kommer formentlig til at høre meget mere til denne sag, hvorfor jeg nu vil 
iværksætte en intensiv efterforskning omkring [-] for at få fyldt noget mere på,” 


Affæren endte dog med, at registreringen af pågældende blev slettet. 


700 PET, emnesag: ”Vedr.: IUS' delegations besøg i Danmark oktober 1967”, 12. december 1967. 

701 PET, emnekartotek: ”Org. m.v. Danske Stud. Fællesråd”, 17. april 1969. 

702 Notits af 7. juli 1969 (ujournaliseret), lagt ved Referater af Wamberg-udvalgets møde den 4. juli 
1969. Vedr. PET's overvågning af trotskisterne, se Kommissionens beretning, bind 9. 

I efteråret 1969 blev FE's aflytningscentral i Kejsergade afsløret, og da den 
var installeret i universitetets bygning, hævdedes det i pressen, at den også 
vedrørte DSF. Nils Bredsdorff berettede ifølge PET's oplysninger om sagen i et 
brev til DKU og foreslog et samarbejde om at undersøge, hvor Hjemmeværnet 
og Civilforsvaret havde deres depoter. Det var planen at offentliggøre resulta- 
terne af undersøgelsen. PET sluttede sin notits om denne del af Kejsergadesa- 
gen med en oplysning om, at ”DKU modtog opfordringen?”% Det ses ikke, om 
PET havde sine oplysninger fra en kilde, eller PET havde haft adgang til at læse 
brevvekslingen. Imidlertid syntes PET ikke at have været i tvivl om, at en del 
af studenterbevægelsen var blevet stadig mere radikaliseret. Ifølge et emnekort 
arrangerede studenterne ved Københavns Universitet, da styrelsesloven skulle 
behandles i Folketinget i begyndelsen af marts måned 1970, en ”statusuge”, der 
skulle starte med en demonstration fra H. C. Ørsted Instituttet til Sociologisk 
Institut. ”Under demonstrationen vil der på Frue Plads foregå en ”halshug- 
ning” af undervisningsminister” Helge Larsen. Demonstrationen var på lovlig 
vis anmeldt til politiet af Studenterrådet.” I november 1970 stod DSF endvi- 
dere som arrangør af en såkaldt Grækenlandsuge og udsendte i den anledning 
en folder med indbydelse til arrangementer fra 19. til den 30. november. Den 
29. november skulle der demonstreres fra Rådhuspladsen i København til den 
græske og den amerikanske ambassade. Overskuddet ved arrangementerne og 
fra den samtidige giro-indsamling skulle ubeskåret gå til den ”græske modstand 
i Grækenland?”95 

Selv om DSF i 1970'erne opretholdt nogle internationale kontakter, eksem- 
pelvis til Black Panther Party, og fortsat deltog i solidaritetsarbejdet i forhold til 
lande i den tredje verden, er det tydeligt, at de interne diskussioner om uddan- 
nelsernes form og indhold spillede en stadig større rolle. Den årlige kongres, 
hvor organisationens formand og præsidium (bestyrelse) blev valgt, gav anled- 
ning til kamp om posterne og forskellige valgtaktiske alliancer. På kongressen i 
1976 blev en statskundskabsstuderende fra Århus valgt til formand. Han var ikke 
registreret i PET, der derfor udbad sig oplysninger fra Regionsafdeling II. Herfra 
kunne man blot meddele, at pågældende i 1973 havde underskrevet opfordring 


703 PET, emnekartotek: ”Org. m.v. Danske Stud. Fællesråd”, 30. oktober 1969. 

704 PET, emnekartotek: ”Org. m.v. Danske Stud. Fællesråd”, 5. marts 1970. 

705 PET, emnesag: ”Vedr.: Demonstration den 29. november 1970 ved den amerikanske og den græske 
ambassade i forbindelse med Grækenlandsugen 1970”, 20. november 1970. 

,» 


til at stemme på DKP, men ellers var han ”ukendt her i afdelingen”? Oplysnin- 
ger om pågældende måtte med andre ord bero i et arbejdskartotek. 

I midten af 1970'erne var der, bemærkede PET, en betydelig uoverensstem- 
melse internt i DSF, og i begyndelsen af 1976 kunne tjenesten notere, at DSF's 
præsidium var blevet sprængt. Således var Per Bjerregaard Clausen, Inger Ma- 
rienlund Rasmussen og Birgitte Viskum af den opfattelse, at DSF — ifølge ord- 
lyden i PET's notat — ikke ”i tilstrækkelig grad bidrager til en mobilisering og 
politisering af studenterne — med det for øje at udvikle nogle antiparlamenta- 
riske kamperfaringer”7” I de følgende år fortsatte DSF med at være genstand 
for interne stridigheder. Fra PET's side undlod man fortsat at iværksætte en 
overvågning. Til gengæld valgte man at fortsætte indsamlingen af oplysninger. 
En overvågning skulle heller ikke synes nødvendig, idet aviserne flittigt refe- 
rerede fraktionskampene, især ved kongresserne. Disse fraktioner var ikke fast 
organiserede. I 1980 vandt Fagkritisk Front formandsposten og praktisk talt 
hele præsidiet.” Det følgende år, i 1981, noterede PET, at Fagkritisk Front, der 
havde rod i Studenterfronten i Århus, fortrinsvis bestod af VS'ere. Fraktionen 
Aktiv Enhedsliste bestod stort set udelukkende af Komm.S.ere (Kommunistiske 
Studenter), mens den mere militante del af VS ifølge notatet samledes i VSU, 
og endelig samledes KAP'erne (Kommunistisk Arbejderparti) i Studentergrup- 
pen.7% I omtalen af kongressen 1981 blev DSF karakteriseret som en organisation 
i opløsning. Adskillige mindre medlemsforeninger meldte sig ud, og DSF syntes 
end ikke at være i stand til at finansiere sin virksomhed. Den interne uenighed 
var så indædt, at kongressen end ikke var nået til enighed om et arbejdsprogram, 
hvilket også fremgik af dagbladenes referater af kongressen.7” 

DSF som organisation eller enkeltpersoner, der var aktive i DSF eller andre 
studenterorganisationer, som mere eller mindre velbegrundet kunne betegnes 
som venstreorienterede, blev ofte nævnt og — så vidt muligt — identificeret i 


706 PET, emnesag: ”Vedr.: Danske Studerendes Fællesråd (DSF), 30. april 1976. 

707 PET, emnesag: ”Vedr.: Danske studerendes Fællesråd”, 18. februar 1976. 

708 PET, emnesag: ”Vedr. Danske Studenters Fællesråd's (DSF), 17. kongres der afholdtes i week-enden 
d. 19. - 20. april 1980” 

709 PET, emnesag: ”Vedr.: Danske Studerendes Fællesråds (DSF) 18. årskongres som blev afholdt i 
weekenden den 4. - 5. april 1981” PET, emnekartotek: ”Org. m.v. Danske Stud. Fællesråd”, 8. april 
1981. 

710 PET, emnesag: ”Vedr.: Danske Studerendes Fællesråds (DSF) 18. årskongres som blev afholdt i 


”» » 


weekenden den 4. - 5. april 19817 ”De studerendes fællesråd kvæles i politisk aktivitet”, Jyllands- 


Posten, 7. april 1981. 

PET's notitser som deltagere i møder, kontakter til eller støtteinitiativer for ”sa- 
ger” af forskellig art. Det kunne dreje sig om Berufsverbot i Vesttyskland, om 
støtte til Solidaritetskomitéen for politiske fanger i Vesteuropa, Black Panther 
Party, PFLP (Popular Front for the Liberation of Palestine, Folkefronten til Palæ- 
stinas Befrielse) og partisanbevægelsen MPLA i Angola (Mouvimento Popular 
de Libertacåo de Angola, Folkebevægelsen for Angolas Befrielse).7" I adskillige 
notitser om sådan støtte, hvor DSF var en af mange organisationer, kunne DKU, 
Komm.S. og DSF være noteret side om side med Radikale Studenter, Internatio- 
nalt Forum, Mellemfolkeligt Samvirke og KFml. Sådanne støtteinitiativer bestod 
normalt i afholdelse af et offentligt møde, hvor en fremtrædende person fra den 
støttede organisation var hovedtaler. Der foranstaltedes ofte indsamling, eventu- 
elt på en giro-konto.7” 

I begyndelsen af 1980'erne engagerede DSF sig i Fredsbevægelsen. Ved års- 
kongressen i 1982, hvor det såkaldte ”Samlings-præsidium” blev valgt, meddelte 
præsidiet, at det internationale udvalg skulle tage sig af fredsarbejdet. Alligevel 
var DSF ikke at finde mellem de 21 fredsgrupper, der i november 1982 startede 
Landskampagnen Stop Raketterne. DSF må dog senere have tilsluttet sig kam- 
pagnen, idet DSF, da opstillingen af raketterne blev påbegyndt, meldte sig ud, 
men erklærede, at man fortsat ville koordinere fredsgrupperne på universite- 
terne.7; DSF havde i 1983 og 1984 arrangeret fredskonferencer, havde deltaget i 
bestræbelserne for at få oprettet et fredsforskningsinstitut med forankring i Kø- 
benhavns Universitet og havde plæderet for, at fredsspørgsmålet blev integreret 
i undervisningen.7" 

Efter det foreliggende materiale at dømme spillede DSF ikke nogen nævne- 


71. PET, emnesag: ”Vedr.: Indsamling til fordel for MPLA i Angola” 3. september 1975; PET, emnesag: 
”MPLA-repræsentant på besøg i Danmark i november 1975” 4. marts 1976; PET, emnesag: ”Vedr., 
Bobby George Seale” 3. november 1972; PET, emnekartotek: ”Org. m.v. Danske Stud. Fællesråd”, 
f.eks. 3. november 1972, 19. august 1976, 13. oktober 1976, 28. september 1976, 9. november 1977, 
26. marts 1980, 15. april 1980. 

712 PET, emnekartotek: ”Org. m.v. Danske Stud. Fællesråd”, diverse notater under ””Danske Studeren- 
des Fællesråd”. 

713 PET, emnesag: ”Vedr. Danske Studerendes Fællesråd (DSFY's kongres i weekenden den 7.-8. april 
1984 på Københavns Universitet på Amager”, 16. maj 1984. Vedr. PET's overvågning af fredsbevæ- 
gelserne, se kapitel 7 i nærværende bind. 

714 PET, emnesag: ”Vedr. Danske Studerendes Fællesråd (DSFY's kongres i weekenden den 7.-8. april 
1984 på Københavns Universitet på Amager”, 16. maj 1984; PET, emnesag: ”Vedr. Danske Studeren- 

værdig rolle i PET's overordnede trusselsbillede og havde måske aldrig gjort det, 
selv om der af og til kom forespørgsler fra udenlandske efterretningstjenester. 
Disse forespørgsler handlede for det meste om DSF's forbindelse til palæstinen- 
sere. Så vidt det kan ses af det bevarede materiale, svandt overvågningen af DSF 
fra midten af 1980'erne ind til udklip fra aviserne, og i årsberetningerne fra Af- 
deling C (senere Afd. 2) blev DSF ikke nævnt. PET's svindende interesse for DSF 
skyldtes antagelig, at de studerende prioriterede protester mod, hvad de opfat- 
tede som nedskæringer af bevillingerne til universiteterne og af studiestøtten, 
højere end en revision af styrelsesloven og engagementet i verdenssituationen. I 
et referat fra Komm. S.s ti års jubilæum og 7. kongres i 1984 hed det, at ungkom- 
munisterne udtalte en række rosende ord om DSF, men det ”skyldes formentlig 
udelukkende denne organisations holdningsændring med hensyn til freden?” 
Set over hele perioden havde PET tre kilder og kontakter, der oplyste om udvik- 
lingen i DSE. 


Universiteterne 


I sidste halvdel af 1960'erne var flere vestlige lande genstand for studenteruro- 
ligheder. Væsentlig som inspirationskilde var studenteroprøret på University of 
California i Berkeley i 1964-65, hvor de studerende gennem den såkaldte ”free 
speech movement” stillede krav om studenterrettigheder, ligesom de erklærede 
deres støtte til den amerikanske borgerrettighedsbevægelse og kritiserede USAs 
engagement i Indokina og den begyndende Vietnamkrig (1964-75).7” I løbet af 
få år spredtes oprøret til andre dele af USA og siden til Europa: Efter at der i 1965 
var blevet indført en række begrænsninger i studenternes indflydelse på det el- 
lers meget pluralistiske og liberale Freie Universitåt i Vestberlin, kom det i 1968 
til sammenstød mellem universitetets studerende og ledelse.7” 

Stort set samtidig havde det antiautoritære oprør nået Frankrig, hvor en grup- 


715. PET, emnesag: ”Vedr. Kommunistiske Studenter's (Komm.S.) 10 års jubilæum samt 7. kongres i 
dagene 16.-18. november 1984, 15. januar 1985. 

716 Vedr. studenteroprøret i USA og free speech-bevægelsen henvises der generelt til Robert Cohen og 
Reginald E. Zelnik (ed.), The Free Speech Movement. Reflections in the 1960s. (University of Califor- 
nia Press, 2002). 

717 Svend Aage Hansen og Ingrid Henriksen, Dansk socialhistorie 1940-83. Velfærdsstaten (Gyldendal, 
1984), s. 294. Se endvidere Henrik S. Nissen, Landet blev by 1950-1970. Gyldendal og Politikens 
Danmarkshistorie, bd. 14 (Gyldendal og Politiken, 1991, 2004), s. 359-364. 

pe studerende på et universitet i Nanterre uden for Paris demonstrerede blandt 
andet mod kønsopdelte kollegier. Franske myndigheder lukkede det lokale uni- 
versitet, hvorpå uroen spredte sig til Paris, hvor de studerende på Sorbonneuni- 
versitetet kom i sammenstød med politiet. Først blev universitetet lukket, derpå 
blev det besat af de studerende, og i dagene, der fulgte, antog sammenstødene 
mellem politiet og de studerende noget nær revolutionær karakter med blodige 
gadekampe. Den 13. maj 1968 demonstrerede mere end en halv million stude- 
rende og arbejdere i Paris, og ti dage senere gennemførte ti ud af Paris' 14 mil- 
lioner borgere en generalstrejke. Det politiske liv i Frankrig var stærkt påvirket 
af situationen, og de Gaulle — der forlod Paris på grund af den revolutionære 
stemning, idet han søgte tilflugt hos de franske styrker i Vesttyskland — udskrev 
valg til Nationalforsamlingen. Kort tid efter ophørte strejkerne, besættelsen af 
Sorbonne blev bragt til afslutning, og ved det udskrevne valg i slutningen af 
maj opnåede de Gaulle absolut flertal i det franske parlament. Studenteruroen 
i Frankrig var bragt til ophør.7” Intet sted i Europa nåede urolighederne samme 
intensitet og revolutionære potentiale som maj 1968 begivenhederne i Frankrig, 
men det overses ofte, at den revolutionære italienske protestbevægelse var den 
mest dybtgående og vedvarende i Europa. Den bredte sig fra skoler og universi- 
teter til fabrikker og derfra ud til vide grene af samfundet.7” 

I det følgende vil der blive gjort rede for PET's overvågning af navnlig stu- 
denteroprøret på universiteterne i København og Århus. Desuden vil nogle af 
PET's forbindelser til Odense Universitet blive omtalt. Roskilde Universitetscen- 
ter (RUC) og Aalborg Universitetscenter (AUC), etableret i hhv. 1972 og 1974, 
vil imidlertid ikke blive genstand for nærmere omtale, da PET's akter om disse 
institutioner er forholdsvis fåtallige. Generelt kan det konstateres, at PET inte- 
resserede sig for, om de to universiteter ville udvikle sig til at være et arnested 
for Østkontakter, uro-aktiviter og mulig revolutionær virksomhed. Derfor inde- 
holder emnekortene på de to institutioner også en række oplysninger om især 


718 Derek W. Urwin, A Political History of Western Europe Since 1945 (Longman, 1998), s. 181-184; Ste- 
ven Llewellyn Bjerregaard Jensen og Thomas Ekman Jørgensen, Studenteroprøret i Danmark 1968. 
Forudsætninger og konsekvenser (Upubliceret prisopgave, Københavns Universitet, 1999), S. 174-176, 
178-180. Dele af undersøgelsen er efterfølgende publiceret under titlen ”Studenteroprøret i Dan- 
mark”, Historisk Tidsskrift (2001), 101, hft. 2, s. 435-469, jf. også Thomas Ekman Jørgensen og Steven 
L.B. Jensen, 1968 - det der fulgte. Svend Aage Hansen og Ingrid Henriksen, Dansk socialhistorie 
1940-83, S. 294-295. 

719 Paul Ginsberg, A History of Contemporary Italy. Society and Politics 1943-1988 (Penguin, 1990), 
s. 298. 

østeuropæiske gæsteforskeres besøg på de to universiteter, men også om afhol- 
delse af diverse studiekredse, uddeling af løbesedler med politiske budskaber 
etc.77? Efter at AUC blev dannet i 1974, stod venstreorienterede kredse stærkt i 
studenterpolitikken, men fra PET's side blev trusselsvurderingen stadig mere 
begrænset. Det er karakteristisk, at det i Regionsafdeling I's årsberetning for 
1975-76 hedder: ”Man har tilsyneladende fundet en rytme, der også passer ind i 
det nordjyske”, hvormed der mentes, at AUC ikke havde været meget fremme i 
debatten det forgangne år.7” 

Studenteroprøret i Danmark havde langt mindre militant karakter end i ud- 
landet. Oprøret havde sit udspring i København, hvor de psykologistuderende i 
marts 1968 stillede krav om professorvældets afskaffelse og øget studenterind- 
flydelse.”> I de følgende uger eskalerede situationen. I april boykottede Arki- 
tektskolens studerende således eksamen, og kort efter besatte de psykologistu- 
derende laboratorierne i Studiegården. De aktionerende stillede krav om, at de 
studerende skulle opnå 50 pct. indflydelse i alle universitetets styrende organer, 
det vil sige konsistorium, fakultetsråd og studienævn, hvor det hidtil havde væ- 
ret situationen, at universitetets professorer og de ældste lektorer havde den af- 
gørende indflydelse. I de følgende uger og måneder fortsatte de studerende med 
at aktionere og demonstrere — mest kendt er situationen fra universitetets årsfest 
i 1968, da psykologistuderende Finn Ejnar Madsen indtog rektor Mogens Fog's 
talerstol.7> I juni 1970 blev der vedtaget en ny styrelseslov, der erstattede det tra- 
ditionelle professorvælde og foreskrev, at de styrende organer skulle sammen- 
sættes ved en slags stændervalg, hvor universitetslærerne og studenterne og det 
teknisk administrative personale hver for sig skulle vælge en bestemt kvote til 
hvert af de styrende organer. Kun i studienævnene fik studenterne opfyldt deres 
krav om at besætte halvdelen af pladserne.” 


720 PET, ujournaliseret emnekartotek, ”AUC, 1974-89”; PET, ujournaliseret emnekartotek ”RUC, 1973- 
89” 

721 PET, administrativ sag: ”Årsberetning for regionsafdeling I for tiden 1. september 1975 til august 
1976 vedrørende administrative formål, s. 11. 

722 Mogens Fog, Efterskrift. 1946 — og resten (Gyldendal, 1977), s. 158-159. 

723 Episoden er omtalt flere steder i litteraturen. Se eksempelvis Mogens Fog, Efterskrift, s. 173-175. 

724 PET, emnesag: ”Vedr.: Studenteruroen på Københavns Universitet”, udateret men fra august/sep- 
tember 1972. Vedr. styrelsesloven henvises endvidere til Torben Ejlersen, Kraftcenter og fristad. Kø- 
benhavns historie. Bind 6 efter 1945 (Gyldendal, 1983), s. 177. 

Mogens Fog var rektor for Københavns Universitet 1966-72. Den forhenværende DKPér, modstands- 
mand og medlem Danmarks Frihedsråd opnåede i dele af offentligheden megen respekt og sympati, 
bl.a. fordi han var i stand til at tackle ungdomsoprørerne på en måde, der på en og samme gang var 
imødekommende og afvisende. Da Mogens Fogs kontor på Københavns Universitet blev invaderet af 
de studerende i marts 1970, udviste han imidlertid mindre forståelse: ”Udover alt det andet svineri er 
I altså også tyveknægte!”. De unge havde drukket hans sherry og røget hans cigarer. (Polfoto). 


Det var ikke studenteroprøret i sig selv, der vakte PET's interesse. Det blev be- 
mærket, at ”de psykologistuderende ved Københavns Universitet iværksatte op- 
rør mod professor-enevældet og de herskende autoritære forhold på universi- 
tetet”, ligesom nogle få navne på initiativtagerne blev noteret.7> Alligevel lagde 
PET en række dokumenter på akterne. Årsagen var, at den uro, som navnlig 
trotskister og maoister havde foranstaltet i slutningen af 1960'erne, havde gjort 
PET interesseret i de kampmetoder, som studenteroprøret havde anvendt navn- 
lig i Berlin, i Hamburg og i Paris.” I sommeren 1970 sammenskrev en PET- 


725 PET, emnekartotek: ”Org. m.v. Danske Studerendes Fællesråd”, 17. april 1968. 
726 PET, emnesag: ”De militante ekstremistbevægelsers kampmetoder og taktik”; 24. juni 1970;” Vedr.: 

medarbejder den viden, som tjenesten havde indsamlet de seneste par år, idet 
den pågældende samtidig forsøgte at sammenkæde de forskellige begivenheder, 
der havde forbindelse til studenteroprøret og universiteterne. Ifølge notatet var 
billedet følgende: 

I 1966 var der i Danmark blevet dannet en syndikalistisk gruppe, der kaldte 
sig Zenit. Antallet af medlemmer var ganske lille, og ifølge PET's oplysninger 
havde de kun udført et begrænset antal handlinger — især hærværkshandlinger. 
Efter kort tid havde gruppen politisk-ideologisk bevæget sig i anarkistisk ret- 
ning, hvorefter en del af medlemmerne var faldet fra. De tilbageværende anar- 
kister forsøgte — ”ofte ved ganske naragtige aktioner” — at ”holde liv i gruppen”, 
men i løbet af kort tid ebbede aktiviteterne ud. Medlemmerne af Zenit var i 
overvejende grad universitetsstuderende. Det konstateredes i rapporten, at Zenit 
ikke på noget tidspunkt havde haft nævneværdig betydning.77 

Vedrørende de studenteruroligheder, der fandt sted i 1968 og 1969, konsta- 
teredes det i rapporten, at de pågældende studenter ikke alene var utilfredse 
med de faglige forhold på universiteterne, men ”med hele det eksisterende sam- 
fundssystem, med kapitalismen, borgerligheden, med amerikansk imperialisme, 
NATO o0.s.v” De politiske synspunkter, der udgik fra studenterne, var venstre- 
orienterede, men PET vurderede, at der ikke i første omgang var nogen politisk 
gruppering, der var den dominerende. Som tiden gik, blev imidlertid visse trots- 
kistiske aktivister særligt fremtrædende.” 

Umiddelbart efter den såkaldte Kejsergade-sag i efteråret 1969, hvor en kreds 
af studerende afslørede, at FE havde placeret en aflytningscentral under Køben- 
havns Universitets bygning i Kejsergade i København, følte en gruppe af stu- 
derende sig ifølge PET ”ægget og opmuntret” til ”omgående” at ”forberede nye 
uroligheder og optøjer”. Ifølge PET's notat opbyggede således en kreds af trots- 
kistisk anførte studenter et såkaldt ”aktivist- og urocenter” på universitetet, og 
samtidig forsøgte de pågældende efter fransk forbillede at oprette basisgrupper, 
der skulle være spydspidser i en forestående revolution. Det var PET's opfattelse, 
at de revolutionære studerende udgjorde et meget begrænset antal og derfor kun 
nød meget begrænset opbakning blandt universitetets øvrige studerende. Men 
eftersom den revolutionære kerne var vidende om, at en stor del af universitetets 


Den anti-imperialistiske aktionskomité, 9. juni 1969;”Ny Hamburger taktik”, udateret; ”Protestbe- 
vægelsen blandt studenter ved Berlins Frie Universitet” juni 1967. 

727 PET, emnesag: ”Vedr.: Studenterprotest, 12. juni 1970. 

studerende var utilfredse med regeringens forslag om en ny styrelseslov, anvend- 
te den revolutionære kerne styrelsesloven som løftestang til at aktivere den store 
mængde af universitetsstuderende, der ikke syntes at være så politiserende.7” 

Studenteruroen kulminerede i marts 1970, da en aktivistgruppe under ledelse 
af to ”særdeles erfarne og skolede” trotskister fik arrangeret og gennemført en 
lovligt anmeldt protestdemonstration med deltagelse af 6.000 af universitets 
20.000 studerende. Protesten angik styrelsesloven, og demonstrationen blev gen- 
nemført på fredelig vis. Arrangørerne af demonstrationen havde samtidig, men 
ial hemmelighed, planlagt, at et par hundrede aktivister — efter at demonstratio- 
nen var bragt til afslutning — skulle besætte Københavns Universitet. Aktionen 
blev gennemført og stod på i et døgn. Ifølge PET's oplysninger var det formålet 
med besættelsen, at aktivisterne skulle gennemsøge universitetets kontorer og 
arkiver med den hensigt at dokumentere universitetets og et antal professorers 
forbindelser med ”CIA, amerikansk/kapitalistisk indflydelse o.lign” Imidlertid 
førte denne undersøgelse, der ifølge PET ”havde karakter af rent hærværk” ikke 
til noget resultat.7? 

Efter besættelsen var bragt til afslutning, undersøgte PET, hvem der havde 
stået bag aktionen. Resultatet viste, at ledergruppen udgjordes af under ti per- 
soner, hvoraf kun nogle var studerende. Samtidig viste resultatet, at navnlig det 
trotskistiske miljø havde været en vigtig organiserende kraft. Den væsentligste 
udenlandske inspirationskilde var angiveligt den franske maj-revolte, og samti- 
dig kunne PET konstatere, at en af denne revoltes ledere, Ben Daniel Said, ”netop 
opholdt sig i København under urolighederne og ydede bistand til de danske 
aktivistledere” PET betragtede dog ikke aktionen som vellykket.7> 

Hvad videre angik spørgsmålet om studenterurolighedernes mulige uden- 
landske drivkræfter konkluderedes det i notatet, at der intet var konstateret, ”der 
tjener til bevis for international kontrol, styring eller finansiering” Vel havde 
de studerende talrige udenlandske forbindelser, og klart stod det også, at især 
trotskisterne havde kontakter til ligesindede navnlig i Vesttyskland og Frankrig. 
Imidlertid havde det ikke været muligt for PET at dokumentere, at disse for- 


729 PET, emnesag: ”Vedr.: Studenterprotest”, 12. juni 1970. 

730 PET, emnesag: ”Vedr.: Studenterprotest” 12. juni 1970. Jf. også PET, emnesag: ”UDKAST. Vedr. 
Forårets Studenteruroligheder, Politiets Efterretningstjeneste”, 23. marts 1970. 

731 PET, emnesag: ”Vedr.: Studenterprotest” 12. juni 1970. Jf. også PET, emnesag: ”UDKAST. Vedr. 
Forårets Studenteruroligheder, Politiets Efterretningstjeneste”, 23. marts 1970. 

bindelser var udslaggivende for udviklingen i Danmark.7”> Sammenfattende var 
det PET's opfattelse, at studenterurolighederne ”på intet tidspunkt har kunnet 
måle sig i styrke med tilsvarende udenlandske manifestationer”. PET's medarbej- 
der noterede afslutningsvis noget gammelklogt, at studenternes manifestationer 
kunne opfattes som 


”naturlige konsekvenser af ungdommens skuffelser over efterkrigstidens mange- 
artede blanding af velstand og fattigdom, kriser og krige, af u-landsproblemer, 
racediskrimination, oprustning og krigstrusler — en globalt afsmittende skuffelse 
over den verden, som den voksne generation har skabt, og som ungdommen ikke 
bryder sig om at arve med dens nuværende kaotiske blanding af godt og ondt:”> 


PET's bevarede akter omhandlende overvågningen af Københavns Universitet 
indskrænker sig til perioden 1970 til 1972. I den periode havde PET fire kilder 
i dette miljø. Det bevarede materiale forekommer særdeles fragmentarisk, og 
nogen udtømmende fremstilling lader sig ikke udfærdige på baggrund heraf. 
Imidlertid fremgår det, at Studenterrådet i september 1970 afholdt urafstemning 
om den nye styrelseslov, og at det derefter blev rådets politik at kræve udskiftelig 
enhedsrepræsentation via indirekte valg til de forskellige af universitets styrel- 
sesorganer. Dette stod imidlertid i strid med de såkaldte ”Larsen-valg” i decem- 
ber 1970. Studenterrådet boykottede valget, hvorefter kun Moderate Studenter 
og Konservative Studenter deltog.7+ 

I månederne, der fulgte, forsøgte den del af Studenterrådet, der var revolutio- 
nært indstillet, at sabotere universitetets ledelse.” Det lykkedes imidlertid ikke, 
og samtidig skete der det, at studenter inden for forskellige faggrupper fandt 
frem til en række midlertidige ordninger, hvorefter en bredere repræsentation 
af de studerende kunne deltage i diverse udvalg som observatører. I løbet af få 
måneder mistede den del af Studenterrådet, der ifølge PET ønskede at foran- 
stalte såkaldt uro, den begrænsede opbakning, de trods alt havde haft blandt de 


732. PET, emnesag: ”Vedr.: Studenterprotest,, 12. juni 1970. 

733 Ibid. 

734 PET, emnesag: ”Vedr.: Studenteruroen på Københavns Universitet” august 1972. 

735. PET, emnesag: ”Vedr.: Studenterpolitisk løbeseddel nr. 1 uddelt af Socialistisk Ungdoms Forum's 
trotzkyistiske fløj”, 4. december 1970; jf. løbesedlen ”Forberedelse til konfrontation med statsmag- 
ten”, udateret studenterpolitisk løbeseddel nr. 1, udgivet af SUF; PET, emnesag: ”Vedr.: Socialistisk 
Ungdoms Forbund, Sympatiserende organisation af IV. Internationale”, 18. februar 1971; PET, em- 
nesag: ”Vedr.: Uroen omkring Studenterrepræsentationer”, 19. februar 1971. ”Studenter med røde 
flag afbrød konsistoriemøde” Århus Stiftstidende, 20. februar 1971. 

studerende. Da en PET-medarbejder i august 1972 gjorde status over studenter- 
oprøret på Københavns Universitet, tvivlede pågældende på, at det overhovedet 
var retvisende at tale om et oprør. Og under alle omstændigheder blev oprøret 
ikke af det format, som nogle af aktørerne havde givet udtryk for, at de ønskede. 
Oprørerne var ifølge PET's medarbejder 


”i fåtal, og trods mange forsøg på at skabe uro, lykkedes det ikke — givetvis på 
grund af de besindige studenters — og de var i flertal — tilbageholdenhed over for 
de rabiate studenters mere eller mindre hovedløse aktiviteter, som blev forsøgt 
iværksat. 

Forholdene i dag på Københavns Universitet må derfor karakteriseres som nor- 
male, selv om de få yderliggående studenter med mellemrum —- men uden held 
— forsøger at iværksætte aktioner?”f 


Herefter foreligger der ikke yderligere oplysninger om Københavns Universitet 
i emnesagen. 

På Aarhus Universitet var det den venstreorienterede Studenterfronten, der 
i PET's optik stod fadder til protesterne. Den var i forvejen genstand for en vis 
politimæssig interesse. To studerende — stud.med. Hans Chr. Krogh Pedersen 
og stud.jur. Poul Heinrich Riis Knudsen, der stiftede DNSU samme år — havde 
således i 1970 anmeldt Studenterfronten til Rigsadvokaten og ønskede den opløst 
ved dom efter Grundlovens $ 78, stk. 2, idet de henviste til, at Studenterfronten 
talrige gange havde udtalt, at dens mål var en omstyrtelse af det danske sam- 
fund —- om nødvendigt ved anvendelse af voldelige midler. Anmeldelsen blev fra 
Rigsadvokaten sendt til Statsadvokaten, derfra til politimesteren i Århus. Den 
20. november 1970 sendtes sagen fra statsadvokaturen i Viborg tilbage med den 
konklusion, at Studenterfronten, efter hvad kriminalpolitiets undersøgelse havde 
oplyst, ikke var en forening. Studenterfronten havde ikke nogen formand, heller 
ingen bestyrelse eller foreningslove. Den bestod af forskellige, venstreoriente- 
rede grupper, der arbejdede på at dominere Studenterrådet for at gennemføre 
gruppens politiske ideer på universitetet. Til det formål havde Studenterfronten 
opstillet liste Q til de kommende valg.7” 


736 PET, emnesag: ”Vedr.: Studenteruroen på Københavns Universitet” august 1972. 

737 PET, emnesag: Fotokopi af rapporter vedr. anmeldelse mod ”Studenterfronten” ved Aarhus Uni- 
versitet, der ønskes opløst under henvisning til grundlovens $ 78 stk. 2, og anmeldelse mod samme 
for overtr. af strafl.s $ $ 114 og 118. Kopi med skrivelse af 9. december 1970, kontinueret 14. og 
18. december 1970, samt 14. og 26. januar 1971. 

Da rektorvalget ved Aarhus Universitet fandt sted i slutningen af april 1971, 
foranstaltede medlemmer af Studenterfronten en blokade af administrationsbyg- 
ningen, hvor rektor og universitetets direktør blev spærret inde. 'Telefonerne blev 
afbrudt, og demonstranterne åbnede en postkasse, der fungerede som stemme- 
urne, og tilegnede sig en, måske flere, stemmesedler. Da rektor, Søren Sørensen, og 
direktøren, Jens Sørensen, uden at blive forulempet var sluppet fri, indgav de den 
27. april politianmeldelse mod tre af de aktivister, som de havde genkendt. Anmel- 
delsen lød på ulovlig tvang, indbrud i postkassen, tyveri af mindst en stemmesed- 
del; alt med det formål at forhindre rektorvalget.”£ Med den begrundelse søgte 
og fik politiet i Århus en retskendelse til telefonaflytning af Studenterrådet samt 
et kollektiv, der beboedes af personer fra Studenterfronten.7 PET blev af Århus 
Politi anmodet om assistance, hvorefter Jørn Bro sendte to medarbejdere til Århus, 
herunder en kriminaloverbetjent fra PET's tekniske afdeling. Få dage senere — den 
2. maj 1971 — var de tekniske arrangementer bragt på plads, hvorefter PET frem til 
slutningen af maj aflyttede Studenterfrontens telefoner. Til gengæld undlod PET 
at aflytte det omtalte kollektiv, angiveligt fordi PET befrygtede, at beboerne ville 
afsløre aflytningen og bringe hele operationen i risiko.” 

Da PET i juni gjorde status over aflytningen, var det efterretningstjenestens 
vurdering, at Studenterfrontens medlemmer trods ønsker om det modsatte 
”ikke havde været i stand til at foretage sig noget mod rektorvalget”. Til gengæld 
fremgik det, at frontens medlemmer forsøgte at vinde studenterkredse i Odense 
og i København for dennes synspunkter. Dette var imidlertid ikke lykkedes, og, 
hed det, 


”i det store og hele forekommer den revolutionære klike i Århus samlet i studen- 
terfronten at være en stærkt selvoptaget og navlebeskuende kreds af psykopatpræ- 
gede individer, der ikke i større udstrækning har deres kammeraters tillid” 


738 PET, emnesag: Rektor Søren Sørensen og universitetsdirektør Jens Sørensen til Politimesteren i 
Århus, 27. april 1971; ”Vedr. ulovlig tvang m.v. på Århus universitet, den 26. april 1971 (afhøring 
af Jens Sørensen)” 30. april 1971; ”Vedr. ulovlig tvang m.v. på Århus universitet, den 26. april 1971 
(afhøring af Søren Sørensen)” 1. maj 1971. Politianmeldelsen blev også genstand for en del offentlig 
debat, se eksempelvis ”Aktionen imod rektorvalget på universitetet er meldt til politiet”, Demokra- 
ten, 27. april 1971; ”Vi vil ikke finde os i, at nogle få sættes i fængsel” Jyllands-Posten, 28. april 1971; 
”Rektorvalget i Århus hindret af studenter” Jyllands-Posten, 27. april 1971; ”Politi-anmeldelse mod 
studenter, der stjal stemmeseddel ved rektor-valget” B.T., 27. april 1971. 

739 PET, emnesag: ”Udskrift af retsbogen for straffesager for Århus by- og herredsret”, 29. april 1971. 

740 PET, emnesag: ”Vedr.: Den århusianske ”STUDENTERFRONTEN's overtrædelse af strfl.s. $$ 116- 
117, nr. 2, 119, stk. 1,120, 260, 261 og 264a den 26.april 1971 11. maj 1971. 

Den pågældende PET-medarbejders forklaring på, at fronten alligevel havde en 
vis indflydelse i det århusianske studenterpolitiske miljø, lød, at langt den over- 
vejende del af de studerende i Århus ikke tog del i frontens aktiviteter, og derfor 
havde den typisk ”let spil til at styre møder og arrangementer...” Med andre ord 
nød Studenterfronten godt af de øvrige studerendes manglende politiske enga- 
gement. Det var en vurdering i notitsen, at af universitetets 12.000 studerende 
kunne Studenterfrontens 15 ledende personer kun mobilisere omtrent 200 egen- 
tlige aktivister.” 

Som overskudsinformation godtgjorde telefonaflytningen endvidere, at Stu- 
denterfronten havde ”særdeles gode presseforbindelser”. Det vurderedes i en no- 
tits, at én af dagbladet Informations medarbejdere syntes at være ”inspirator og 
rådgiver” for et af de centrale medlemmer af Studenterfronten ”i den stedfundne 
aktions- og pressionspolitik?””” I slutningen af maj udløb telefonaflytningsken- 
delsen, og der blev ikke søgt om fornyelse. Der var ikke kommet noget frem, 
der kunne bidrage til sagen mod de sigtede studenter. Efter at Statsadvokaten i 
Viborg og Rigsadvokaten havde vurderet sagen, anbefalede de, at der ikke blev 
rejst tiltale mod aktivisterne.” Jyllands-Posten beklagede afgørelsen og beteg- 
nede den som politisk.” 

PET's emnesag på Aarhus Universitet og to tilhørende bilagsmapper vidner 
om, at efterretningstjenesten holdt sig orienteret om den generelle studenter- 
politiske udvikling. Interne referater af diskussionsmøder i studentergrupperne 
er således beroende i PET's arkiv. Dermed kunne PET læse om den sammen- 
hæng, der ifølge studenterne bestod mellem på den ene side reglerne for valg 
til universiteternes styrende organer og på den anden side sammensmeltning af 
statsmagten, kapitalen og styringen af universiteternes forskning. Som modspil 
mod ”Forskning for Profitten” etableredes ”Fagkritisk Forskning” med ”Maler- 


741 PET, emnesag: ”Vedr.: Den århusianske ”STUDENTERFRONT's overtrædelse af straffeloven — 
jvfr. Oversigten i bilag 137, 3. juni 1971. 

742 PET, emnesag: ”Vedr.: Den århusianske ”STUDENTERFRONT's overtrædelse af strfl.s $$ 116-117, 
nr. 2, 119, stk.1, 120, 260, 261 og 264a den 26. april 1971, 11. maj 1971. 

743 PET, emnesag: ”Vedr. Århus Universitet”; august 1972; ”Vedr.: Den århusianske ”STUDENTER- 
FRONT's overtrædelse af straffelovens $ 116-117, nr. 2, 1ig, stk. 1, 120, 260, og 265a, den 26. april 
1971, 21. januar 1972; ”Vurdering fra Statsadvokaten i Viborg, sign. Horneman”, 2. december 1971; 
”Vurdering fra Rigsadvokaten, sign. Olafsor”; 17. december 1971. 

744  ”Afsporende afgørelse” (leder), Jyllands-Posten, 29. december 1971; jf. efterfølgende udtalelser fra 
K. Axel Nielsen, der ønskede sig yderligere orienteret om sagen, ”Minister vil nu se på Århus- 
studenternes sag”, Demokraten, 30. december 1971. 

rapporten” som et meget omtalt eksempel på forskning med politisk effekt.” 
Akterne omhandlende PET's overvågning af protesterne på Aarhus Universitet i 
årene omkring 1970 efterlader det overordnede indtryk, at PET ikke var interes- 
seret i universitetet som sådant. Til gengæld ønskede PET at være informeret om 
den mulige uro, der eventuelt måtte udspringe fra dele af det studenterpolitiske 
miljø omkring især Studenterfronten. 

I 1973 tog Studenterfronten navneforandring til Fagkritisk Front, og ifølge 
PET's oplysninger indtog den nye front en meget fremtrædende rolle i den år- 
husianske studenterbevægelse det følgende tiår. Fagkritisk Front lagde vægt på 
marxistisk skoling og fagkritiske studier. Således arrangerede Fagkritisk Front 
eksempelvis et skolingsseminar i 1973 på Studentercenteret i Hald uden for Vi- 
borg med deltagelse af 44 studerende. De følgende par år syntes fronten knap så 
virksom, men i sidste halvdel af 1970'erne bemærkede PET, at den på ny marke- 
rede sig stærkt navnlig på Statskundskab og på Historie. Det hedder i en PET- 
notits om Fagkritisk Front fra 1977, at fronten definerede sig som tværpolitisk, 
men at den klart bekendte sig til en venstreorienteret linje. I begyndelsen af 1982 
fik studenterrådet på Aarhus Universitet ny ledelse med tre kommunister og to 
socialdemokrater. En af frontens grundlæggere skulle på det tidspunkt have ud- 
talt, at fronten ikke længere havde nogen betydning, da det nu var partier og 
organisationer som VS, KAP og Komm.S., der stod centralt i organiseringen af 
studenterpolitikken.” 

PET havde i 1970'erne og 1980'erne flere kilder og kontakter på Odense Uni- 
versitet. PET tog initiativ til dette samarbejde lige efter indvielsen af universitetet 
i1966. PET's kontaktmand overværede åbningen og erhvervede sig i den anled- 
ning et festskrift med navnene på universitetets nye lærerkræfter. Den pågælden- 
de forklarede, at han meget vel kunne komme i den situation, at han i ”tjenstlig 
anledning måtte rette henvendelse til disse lærerkræfter”, og da han ikke ønskede 


745. I”Malerrapporten” blev der argumenteret for, at den kapitalistiske konkurrence frembragte giftige 
malinger til skade for malerne. Malerrapporten var således en rapport, der udstillede modsætnin- 
gen mellem den kapitalistiske konkurrence og malernes sundhed. Rapporten er omtalt i Ekstern 
Fagkritik, 2. september 1971. Malerrapporten omtaltes endvidere under overskriften ”Århus-malere: 
Alkyd-maling er det rene gift”, Demokraten, 28. juli 1971. 

746 PET, emnesag: ”Vedr.: Ændring af studenterrådets sammensætning på Århus Universitet” 24. maj 
1982; ”Vedr.: Aarhus Universitet, Ang.: Studenterfraktionen FAGKRITISK FRONT's aktiviteter”, 
18. februar 1977. PET, administrativ sag: ”Årsberetning for regionsafdeling II for tiden 1. september 


1976 til 31. august vedrørende de i regionsafdelingen behandlede sagsområder, s. 6-7. 

at gå til de ”forkerte”, ønskede han samtlige anførte lærere søgt i PET's register.77 
Dette forekommer umiddelbart bemærkelsesværdigt, men det skal nævnes, at 
PET også havde legitime interesser i at have kontakter på universiteterne, f.eks. i 
det tilfælde hvor der skulle foretages sikkerhedsundersøgelser. 

PET's kilder og kontakter på Odense Universitet blev i perioden frem til 1989 
fundet blandt undervisere, studerende og det administrative personale. Nogle 
gav primært oplysninger om studentermiljøet og studenterpolitiske aktivite- 
ter, andre orienterede om undervisernes politiske holdninger og Østkontakter. 
Undervisere kunne også fungere som samtalepartnere for PET i kraft af deres 
faglige ekspertise inden for et bestemt felt. Det hedder i en beretning vedrørende 
et fællesmøde for kriminalpolitipersonalet i regionsafdelingerne afholdt i Ma- 
ribo i 1972, at PET oprindeligt havde haft vanskeligt ved at finde samtalepartnere 
på Odense Universitet. Nu, i 1972, var det situationen, at tjenesten havde ”ret- 
tet betragteligt op” på det. Desuden havde PET fået kontakt til universitetets 
administrative ledelse, og der var udsigt til også at få en god kontakt blandt de 
studerende. Det hed i beretningen, at Odense Universitet var det af landets uni- 
versiteter med mindst uro.” 

Som eksempel på en kontakt fra lærersiden kan nævnes, at en ansat på uni- 
versitetets humanistiske fakultet i 1980'erne videregav oplysninger om en yngre 
stipendiats forskellige aktiviteter og mulige Østforbindelser.”” PET's leder af Re- 
gionsafdeling IV mødtes med kontakten ved flere lejligheder, hvor de diskute- 
rede emner af politisk og efterretningsmæssig relevans. Den pågældende univer- 
sitetsansatte gav eksempelvis oplysninger om den yngre stipendiats engagement 
ien stiftende generalforsamling for en nyoprettet studiegruppe.7” PET's kontakt 
var tilsyneladende af den opfattelse, at sådanne tjenester var en anden værd. Det 
følgende år udbad den pågældende sig oplysninger fra PET til brug for et konkret 
forskningsprojekt.” Håndakter fra lederen af Regionsafdeling IV viser, at uni- 
versitetslæreren og PET-medarbejderen også førte diskussioner om danske og 
sovjetiske forskere, kunstnere, diplomater og politikere, som efterfølgende blev 


747 PET, Historisk Arkiv, kasse U, læg Odense Universitet: ”Vedr.: Lærerkræfterne ved det nye Odense 
Universitet” 

748 PET, administrativ sag: ”Beretning vedr. fællesmødet for kriminalpolitipersonalet i regionsafdelin- 
gerne den 17. og 18. oktober 1972 i Maribo” 

749 Flere eksempler på, at den pågældende kilde gav sådanne oplysninger findes i den pågældende 
stipendiats personsag, PET, personsag. 

750 PET, Reg. IV, emnesag: ”Indkaldelse til stiftende generalforsamling”, 27. april 1984, 

751 PET, Reg. IV, emnesag: Brev, 14. november 1985, PET, Reg IV, emnesag. 

søgt i Centralafdelingen. Samarbejdet synes at have fortsat efter Berlinmurens 
fald i 1989. På et møde med kontakten den 20. januar 1992 ønskede PET-med- 
arbejderen at drøfte en østeuropæisk ambassadørs virke, KGB og Gordijevskij, 
Jacob Holdt-sagen samt ”Ole Sohns mulige modtagelse af 1 million fra SUKP'7> 
Den pågældende PET-medarbejder har over for Kommissionen erklæret, at han 
ikke på noget tidspunkt videregav PET-oplysninger til gengæld for de oplysnin- 
ger, han fik fra den universitetsansatte.7> Jørn Bro har dog over for Kommissio- 
nen udtalt, at PET generelt måtte ”give noget” for ”at få noget fra meddelerne” 
om end han ved samme lejlighed har understreget, at PET's medarbejdere altid 
skulle være forsigtige og ”aldrig give mere end strengt nødvendig.” 


Guerillabevægelser på universiteterne? 


Som det fremgår, var PET's interesse for universiteterne primært motiveret i to 
forhold. For det første ønskede PET at være orienteret om den mulige uro, der 
udsprang fra studenterkredse i årene omkring 1970. Og for det andet ønskede 
PET at hverve kilder, der kunne berette om studerendes mulige Østkontakter 
og eventuelt uroskabende miljøer. PET's interesse for universitetsmiljøerne var 
desuden motiveret i et par oplysninger fra slutningen af 1960'erne om, at der 
angiveligt eksisterede guerillabevægelser på to af landets universiteter. Den ene 
bevægelse skulle udgå fra Aarhus Universitet, den anden fra Københavns Uni- 
versitet. Oplysningerne i PET's arkiv tegner i korthed følgende billede: 

I sommeren 1969 blev PET via FE orienteret om, at der angiveligt eksiste- 
rede en guerillabevægelse med tilknytning til Københavns Universitet. Kilden 
til FE's oplysning var en lektor på universitetet i København, der nogen tid 
forinden havde holdt et foredrag for en kreds af personer ansat i Forsvaret. 
Pågældende meddelte i foredraget, at der i en kælder under universitetet blev 
fremstillet molotovcocktails, trænet guerillakrigsførelse og likvidering uden at 
efterlade spor. Instruktørerne skulle ifølge lektoren være en lille håndfuld af 
universitetsstuderende, der havde modtaget deres uddannelse i f.eks. Ægypten 


752 PET, Reg. IV, emnesag: Notat. 

753 ”Det var vigtigt at have ”filteret ude”, når man som efterretningsmand mødte en sådan kontakt, 
men det var ikke et ”noget for noget arrangement” som [denne] var ude på. [Pågældende] var 
ikke en kilde, men en kontakt”, Kommissionens arkiv, RB: 26. februar 2003. 

754 Kommissionens arkiv, RB: Jørn Bro, 8. juni 2005. 

og på Cuba.” 

Efter at være blevet informeret om ovenstående inviterede FE pågældende 
lektor til en samtale, hvori FE dels efterspurgte mere konkrete oplysninger, dels 
vurderede kildens troværdighed. Lektoren anførte indledningsvis, at han ”med 
længsel” havde set frem til dette møde, og at hans intention med at oplyse om 
guerillaorganisationen havde været, at han ville få lejlighed til at tale med FE. 
Under samtalen nævnte lektoren navne på en håndfuld studerende og undervi- 
sere, som han satte i forbindelse med den nævnte guerillaorganisation. Det var 
imidlertid karakteristisk for samtalen, at hver gang lektoren blev anmodet om 
at præcisere, konkretisere og dokumentere et givet forhold, var han ikke i stand 
til det. Om en af de hovedmistænkte hed det, at lektoren ”intet konkret” vidste 
om dennes forhold til guerillavirksomhed. Om samme persons besøg på Cuba 
havde lektoren heller ingen ”konkret viden”. Ifølge lektoren udgav aktivisterne 
en række skrifter indeholdende revolutionær agitation. Adspurgt om hvordan 
aktivisterne finansierede disse, forklarede lektoren, at rektor Mogens Fog for- 
midlede en del af pengene, mens ”det siges”, at den resterende sum penge blev til- 
vejebragt via hashhandel. Og, hed det videre, universitetslæreren ”nærer samme 
anskuelse”, Præcis viden var lektoren altså ikke i besiddelse af. En anden del af 
aktivistarbejdet skulle også være finansieret af hashhandel, men herom gjaldt 
det igen, at lektoren ikke kunne nævne konkrete eksempler herpå, og ”ejheller 
navne på den eller de personer, der skal være hash-sælgere”. Senere i samtalen 
forklarede lektoren, at han slet ikke vidste, om den påståede undervisning over- 
hovedet var blevet gennemført, og han ville ”ikke udelukke, at det hele kan være 
ment som en slags provokation fra aktivistside” Endelig nævnte lektoren ”som 
sin personlige mening”, at en bestemt person var den, der ”trækker i trådene”. 
Lektoren havde ”selv fået den tanke”, at det var denne person, men ”har dog slet 
ingen viden derom.,”5 

Oplysningen om, at det blev trænet i fremstilling af molotovcocktails, gueril- 
lakrigsførelse og likvideringsteknikker i kældrene under Københavns Univer- 
sitet, var således udokumenteret. Imidlertid fremgår det af samtalereferatet, at 
det var FE's opfattelse, at pågældende lektor var meget skuffet over sit institut. 
Han havde tidligere søgt et professorat, som var blevet besat til anden side, og 

af samtalereferatet fremgik det, at det var lektorens opfattelse, at den nyansatte 
professor stod i ledtog med de revolutionære studenter. Desuden stod lektoren 
tydeligvis i modsætning til de venstreorienterede studenter. Det hed afslutnings- 
vis i FE's papir, at man ikke kunne se bort fra, at lektorens henvendelse ikke alene 
skyldtes idealistiske grunde, ”men også det forhold, at han er stærkt involveret 
i spliden mellem lærere, studerende og rektor. Ved evt. at komme i forbindelse 
med en efterretningstjeneste føler han, at han har eller kan opnå nogen støtte?”57 
Kommissionen har ikke i det bevarede materiale fundet spor af, at der skulle 
have eksisteret en guerillabevægelse i tilslutning til det københavnske studenter- 
miljø, og det synes heller ikke at have været opfattelsen hos PET og FE, at noget 
sådant har eksisteret. 

Stort set samtidig med, at PET efterforskede ovenstående historie, blev PET 
orienteret om eksistensen af en anden mulig guerillabevægelse. Igen var det FE, 
der overbragte PET historien, men denne gang skulle bevægelsen udgå fra kred- 
se på Aarhus Universitet. Historien lyder: 

Under et rutinemøde mellem FE og PET blev sidstnævnte i august 1969 over- 
draget et af FE udfærdiget notat, hvori det hed, at der angiveligt eksisterede en 
venstreorienteret organisation på danske universiteter, der i sit navn benyttede 
ordet ”guerilla”. Ifølge FE's oplysning skulle den pågældende organisation om- 
fatte omtrent 200 personer. Organisationen, der holdt til i Jylland, skulle mod- 
tage våbeninstruktion og afholde skydeøvelser et sted i Jylland.” Den følgende 
måned konkretiserede FE oplysningerne, men kun en smule. En af PET allerede 
kendt person blev nævnt som mulig deltager i guerillaorganisationen, og sam- 
tidig specificeredes det, hvor i Jylland organisationen skulle holde til. Kilden til 
FE's oplysninger var den samme lektor fra Københavns Universitet, der var kilde 
til oplysningerne om en guerillabevægelse i det københavnske studentermiljø.7” 
I de følgende måneder udfoldede PET betydelige anstrengelser for at be- eller 
afkræfte disse oplysninger. Det fremgår af det bevarede materiale (se nedenfor), 
at PET ikke fandt den pågældende lektors oplysninger overbevisende. Alligevel 
mente PET sig forpligtet til at undersøge sagen nærmere. 

Et af de spor, som tjenesten fulgte, var, at der angiveligt skulle foregå våben- 

træning på en bestemt adresse.” Fra begyndelsen af 1970 indledte PET derfor en 
overvågning af denne adresse.” PET havde i den forbindelse adgang til en række 
af de breve, der blev sendt fra adressen, ligesom PET havde mulighed for at lytte 
med på diverse telefonsamtaler gennem aflytning af Aarhus Universitet. Endelig 
var adressen under observation, og i PET's emnesag beror en række fotografier 
af såvel arealerne omkring adressen som af beboerne. 

I første halvdel af 1970 modtog PET oplysninger om, at personerne, der be- 
boede adressen, modtog penge af en fabrikant ”til indkøb af sprængstoffer el- 
ler lignende til yderliggående virksomhed.”? PET undersøgte oplysningen og 
fandt, at der ikke var tale om en fabrikant, men at kilden efter alt at dømme 
refererede til den i samtiden kendte ingeniør Niels Munk Plum, der i 1967 sam- 
men med hustruen Lise Plum havde etableret en fond med henblik på at yde 
økonomisk støtte til venstreorienteredes politiske aktiviteter.” Ud over denne 
oplysning indeholder emnesagen en række oplysninger om adressens beboere, 
deres omgangskreds, livsform og politiske synspunkter. Imidlertid var der intet, 
der gav indtryk af, at de pågældende forberedte nogen form for guerillavirksom- 
hed. I slutningen af 1970 udfærdigede en PET-medarbejder fra Centralafdelin- 
gen da et udkast til et notat, hvori det hed, at der ”på nuværende tidspunkt ikke 
er andet at gøre, end at lade Aarhus holde øje med [adressen] som hidtil” PET's 
medarbejder var blevet oplyst om, at nogle af adressens beboere havde deltaget 
i enten seminarer eller kurser i Østtyskland. Dette var antagelig korrekt, vurde- 
rede pågældende PET-medarbejder, men, fortsatte han, 


”vi tvivler på, at der har været tale om egentligt ”Partisankursus”. 

Noget sådant vil man i Ø-Tyskland under de nu herskende forhold sikkert ikke 
risikere, og mulighederne for, at vi på den ene eller anden måde vil have hørt noget 
virkeligt konkret om sådan virksomhed er vel også at antage.” 


PET-medarbejderen vurderede det ”rimeligt” at formode, at Plum-fonden støt- 
tede adressen økonomisk, men den overordnede vurdering var lidet alarmistisk. 
Afslutningsvis hed det, at PET gik ud fra, at FE ville fortsætte med at indhente 

oplysninger hos den ovenfor omtalte københavnske lektor, der også var kilde til 
historien om guerillabevægelsen med tilknytning til Aarhus Universitet.” I pe- 
rioden frem til årsskiftet 1972/73 vedblev PET at efterforske adressen, men fandt 
ingen spor af, at personerne heri skulle være involveret i våbentræning eller an- 
den planlægning af konkret revolutionær virksomhed. 

Var der ikke hold i rygterne om guerillaorganisationer på universiteterne i 
København og i Århus, forholder det sig anderledes med situationen på Odense 
Universitet. Dokumenter i PET's arkiv viser således, at PET i begyndelsen af 
1970'erne modtog væsentlige oplysninger om en højreorienteret gruppe kaldet 
Absalon fra en studerende på universitetet.” Absalon blev kendt i den danske 
offentlighed, da organisationen i 1973 lancerede en kampagne rettet imod ”den 
venstreorienterede tænkning” på landets undervisningsinstitutioner. En del af 
kampagnen bestod i uddeling af en pjece om Absalons virksomhed, og samtidig 
blev der i tidsskriftet Nyt fra Odense Universitet bragt et indlæg af professor, 
dr.odont. Flemming Nørgaard, der gengav indholdet af skrivelsen fra Absalon. 
En af PET's kilder i det odenseanske studentermiljø fortalte nu PET, at Absalons 
leder, den tidligere FE-medarbejder Erling Harder, havde sat sig i forbindelse 
med en studerende på 4. Maj Kollegiet i Odense og ”bedt ham sammen med et 
par andre gode studenter starte en ”Absalon”-fraktion i Odense (under et eller 
andet navn)"7” Den studerende fra 4. Maj Kollegiet blev indskærpet af Harder, 
at han skulle ”holde klar af PET”7% Den første gerning, som det nyudpegede 
Absalon-medlem ganske uafvidende foretog sig, var imidlertid at anmode netop 
den studerende, som var kilde for PET, om at indtræde i Absalon, hvilket han 
accepterede.7% PET fik derved at vide, at Harder via en odenseansk forretnings- 
mand ville finansiere både ”Liberale studerende” og den nye Absalon-afdeling. 
Det var meningen, at ”Liberale Studerende” offentligt skulle tage afstand fra Ab- 
salon, men i realiteten fremføre de samme synspunkter.” Kildens oplysninger 
var nyttige for PET, der i samarbejde med FE fik overblik over organisationen og 
inddæmmet dens forsøg på blandt andet at opbygge militære lagre i Danmark. 

Danmarks Journalisthøjskole 


PET var under den kolde krig generelt meget opmærksom på den danske dags- 
presse. Det var der flere årsager til: 

For det første var åbne kilder, navnlig dagspressen, én af tjenestens vigtigste 
informationskanaler. Det var af den grund vigtigt for PET at være orienteret om 
pressens udvikling. For det andet var det vigtigt for PET at være opmærksom på 
pressen og journaliststanden, idet østlige myndigheder ofte forsøgte at tage kon- 
takt til danske studenter og journalister under besøg i Østblokken. Når PET blev 
opmærksom herpå, kontaktede tjenesten ofte den pågældende person dels for at 
oplyse om baggrunden for den østlige tjenestes tilnærmelse, dels for undertiden 
at etablere en forbindelse til den pågældende. Perspektivet var, at pågældende 
journalist eller studerende skulle bevare kontakten til den østlige tjeneste med 
henblik på at holde PET orienteret om østlige tjenesters arbejdsmetoder over for 
danske statsborgere.” For det tredje var det vigtigt for PET at være opmærksom 
på de journalister, der stod i tæt kontakt til østlige ambassader i Danmark. Man- 
ge journalister havde en professionel interesse i at have forbindelser til østambas- 
saderne. Samtidig stod det imidlertid klart, at de østlige ambassader forsøgte at 
sprede desinformation og at påvirke de enkelte journalister. PET var derfor op- 
mærksom på kontakterne, og i nogle tilfælde lykkedes det PET at få journalister 
til at oplyse PET om indholdet af møderne med de østlige pressemedarbejdere, 
der ofte var KGB-medarbejdere under journalistisk dække.” I andre tilfælde 
er det gennem det såkaldte Gordijevskij-materiale siden blevet dokumenteret, 
at østlige hvervningsforsøg mislykkedes.””> For det fjerde var PET interesseret 
i dagspressen, da tjenesten havde et ikke nærmere specificeret antal pressekon- 
takter, der gav PET mulighed for at i en vis grad at plante historier i dagspressen. 
Jørn Bro har udtalt, at PET i sidste halvdel af 1960'erne havde ”gode forbindelser 
i presser” og at han selv ”talte en del med journalister”””> Kommissionen har 
da også set flere eksempler på journalister, der blev ført som dobbeltagenter. 
Per Larsen har imidlertid over for Kommissionen forklaret, at relationerne ”til 

pressen var meget begrænsede” i hans embedsperiode, det vil sige i 1980'erne. 
Per Larsen erindrer ikke, at PET har forsøgt at ”plante en ”snavset” historie i 
pressen.” Nedenfor fremstilles det imidlertid, hvordan PET i forbindelse med 
Verdensfredsrådets møde i Danmark i 1986 benyttede dele af den danske presse 
til at give såvel Verdensfredsrådet som Samarbejdskomitéen betydelig negativ 
omtale (se kapitel 7). Desuden viser et internt notat, at Per Larsen i 1983 aktivt 
gjorde brug af en journalist fra et større dagblad.7”7 

Af ovennævnte årsager holdt PET sig under den kolde krig generelt velori- 
enteret om danske journalister, der foretog rejser til Østblokken. Dette fremgår 
af Bestemmelser vedrørende Politiets Efterretningstjeneste fra den 15. september 
1969. Hvad angår danske statsborgere, der foretog østrejser, hedder det, at disse 
blev registreret, medmindre der var tale om ”upolitiske grupperejser” (f.eks. 
idrætshold), ”sluttede rejseselskaber (f.eks. turistgrupper), ”personer under 15 
år” og "søfolk, forhyret med danske skibe, der anløber Østblokhavne”””” PET's 
interesse for de østrejsende journalister var motiveret i en årvågenhed over, om 
de blev anvendt af de østlige lande i disses påvirkning af den offentlige menings- 
dannelse. Der ses i PET's arkiv flere spekulationer om, at noget sådant har fundet 
sted.77?> Nogen nagelfast dokumentation for, at det skrevne var et resultat af østlig 
påvirkning, havde PET dog vanskeligt ved at fremskaffe. Til gengæld lykkedes 
det undertiden PET at hverve journalisterne som kilder.” Det fremgår af PET's 
arkiv, at der også var danske journalister, der under den kolde krig agerede på 
en sådan måde, at PET fandt det nødvendigt at oprette personsager. I slutningen 
af 1960'erne modtog PET eksempelvis oplysninger om, at en navngiven dansk 
journalist, der havde tætte forbindelser til et regime i Nordafrika, under en rejse 
i Mellemøsten skulle have modtaget undervisning i guerillataktik, og at pågæl- 
dende journalist efterfølgende selv skulle have undervist heri under et ophold 
i Vestberlin.” Fra en udenlandsk tjeneste modtog PET siden oplysninger om 
pågældendes mulige forbindelse til terrorisme,7” men efter det bevarede mate- 

riale at dømme var der ingen dokumentation herfor. Til gengæld vidner andre 
oplysninger i pågældendes personsag og oplysninger i andre emnesager om, at 
den pågældende stod i tæt kontakt med trotskistiske kredse, for hvem han bragte 
sager frem i pressen, og at han deltog i diverse aktioner, der af PET defineredes 
som uro.7% 

I slutningen af 1970'erne og begyndelsen af 1980'erne synes PET i stigende grad 
at have fået den opfattelse, at der inden for den danske journaliststand bestod en 
vis kommunistisk indflydelse. I al fald berettede én af tjenestens kilder i 1977, at 
formanden for Dansk Journalistforbunds Københavnsafdeling (Kreds 1) var med- 
lem af DKP. Vel var formandskabet under pres, men indtil videre var formanden 
DKPer.7%+ Og tre år senere, i 1980, noterede PET på baggrund af en artikel i Week- 
endavisen, at medlemmer af DKP arbejdede med planer om at etablere deres egen 
fraktion inden for journalistforbundet med det formål at danne en fagpolitisk bas- 
tion. Initiativtagerne havde fundet navnene på de kommunistiske journalister i 
DKP's arkiv, og heraf fremgik det, at mellem 60 og 70 medlemmer af journalistfor- 
bundet også var registreret som DKP'ere. Af disse var omtrent 20 ansat på Land og 
Folk.7% Året efter noterede PET, at det via en kilde forelå oplyst, at endnu en kendt 
DKPer var blevet optaget i Dansk Journalistforbund.7 

DKP's indflydelse i journalistiske kredse samt en henvendelse fra en uden- 
landsk tjeneste bevirkede,” at Centralafdelingen i 1981 anmodede Regionsafde- 
ling II om svar på, ”hvorvidt journalisthøjskolen bliver domineret af venstrefløjen 
og om denne har indflydelse på de kommende journalister. Om der fra skolen 
er forbindelse til subversive organisationer, frontorganisationer og til sovjetblok- 
ken?” Den 5. oktober 1981 havde en medarbejder ved regionsafdelingen udfærdi- 
get et 15-siders svar foruden en liste over journalisthøjskolens personale. Over 
halvdelen af rapporten var en redegørelse for institutionens opbygning, ledelses- 
struktur etc. I rapporten hed det, at en ”kontakt; der kendte til forholdene på 
journalisthøjskolen, havde udtalt, ”at der var sket en klar venstredrejning blandt 

de elever, der studerer på skolen”. Som dokumentation herfor havde kontakten 
forklaret, at der var blevet afholdt prøvevalg på skolen forud for folketingsvalgene 
i hhv. 1973 og 1979. Selv om man måtte tage resultaterne med et vist forbehold, 
viste stzemmeafgivningerne, at journalistelevernes støtte til partier som Det Radi- 
kale Venstre, Det Konservative Folkeparti og Venstre var gået tilbage, mens især 
Venstresocialisterne var gået frem. Hovedindtrykket var, at en betydelig del af 
de journaliststuderende var enten SF'ere eller VS'ere, mens der var omtrent lige 
så mange DKPre, som der var socialdemokrater. PET-medarbejderens kontakt 
havde endvidere forklaret, at det ikke i sig selv var et problem, at journalistele- 
verne generelt var venstreorienterede, men mere at de efter endt uddannelse ”blev 
ansat på borgerlige aviser, og dermed ”undergravede” disse avisers linje"7% 

I forlængelse heraf hed det i rapporten, at Land og Folk i 1981 havde bragt 
en annonce, hvori det hed, at ”kammerater”, der ønskede optagelse på journa- 
listhøjskolen, skulle henvende sig telefonisk til to navngivne personer, hvis te- 
lefonnumre var gengivet. PET havde efterfølgende — uden at give sig til kende 
— kontaktet de to personer, der havde ”tilbudt, at man som kommende ansøger 
til journalisthøjskolen hos disse to kunne få hjælp til optagelsesprøven” Én af 
de to personer, man kunne henvende sig til, var datter af en lektor på journalist- 
højskolen.” Ifølge PET's oplysninger havde såvel far som datter været på læn- 
gerevarende besøg i Sovjetunionen — sidstnævnte på et skolingskursus.”” PET's 
oplysninger stammede fra en centralt placeret kilde på journalisthøjskolen. To år 
senere, i 1983, skrev en journalistelev en artikel i et elevblad. Heri hed det, at der 
var eksempler på, at visse allerede optagne journalistelever formedelst 500 kro- 
ner var villig til under falsk navn at gå til optagelsesprøve på journalisthøjskolen. 
Ifølge artiklen gik der i 1983 mindst to elever på journalisthøjskolen, som aldrig 
havde bestået optagelsesprøven.”7” 

der var kendt i PET for anden aktivitet i 1960'erne, havde afholdt højskolekurser i, hvordan man blev 
optaget på journalisthøjskolen. Det fremgik endvidere, at der på et tidspunkt var indløbet klager til 
journalisthøjskolen over pågældende lektors elever, der skulle være ”for politisk engageret frem for at 
beskæftige sig med det de er i færd med at uddanne sig til, nemlig journalistik” PET, emnesag: ”Vedr.: 
Manipulationer ved optagelsesprøven til Danmarks Journalisthøjskole i Aarhus”, 21. juni 1983. 

791 PET, Region II, emnesag: ”Vedr. Manipulationer ved optagelsesprøven til Danmarks Journalisthøj- 
skole i Aarhus”, 21. juni 1983. 

Afslutningsvis skal det nævnes, at PET-medarbejderen i sit svar til Central- 
afdelingen føjede et par ord til om den politiske linje i Dansk Journalistforbund. 
Det hed, at DKP'erne tilsyneladende stod forholdsvis stærkt i forbundet, og især 
blev der i rapporten lagt vægt på, at forbundets hovedbestyrelse i 1981 havde 
accepteret en indbydelse fra den sovjetiske presseattaché i København til at be- 
søge Sovjetunionens journalistforbund. Efter at besøget var gennemført i maj- 
juni 1981, havde tre repræsentanter for Sovjetunionens journalistforbund besøgt 
Danmark.” 

Ovenstående kunne tyde på, at DKP stod stærkt i journalistkredse. Meget 
taler imidlertid for, at det er en for vidtgående konklusion. For det første var 
pågældende medarbejder blevet anmodet om at redegøre for venstreorienterede 
kræfters stilling på journalisthøjskolen, og derfor fokuserede svaret herpå. For 
det andet er der spørgsmålet om repræsentativitet. Det fremgår af ovenstående, 
at Studenterfronten stod stærkt på Aarhus Universitet i årene omkring 1970 og 
frem, men det fremgår også, at forklaringen herpå væsentligst var, at broder- 
parten af de studerende var lidet politisk engageret. Tilsvarende antages det, at 
journalistelever, der delte synspunkter med DKP og VS, var mere politisk aktive 
på journalisthøjskolen, end de journalistelever, der befandt sig på institutionen 
for at lære det journalistiske håndværk frem for at bedrive politisk virksomhed. I 
PET's rapport blev det da også noteret, at Ib Forchhammer fra dagbladet Børsen 
i forbindelse med Dansk Journalistforbunds beslutning om at rejse til Sovjet- 
unionen, havde skrevet en artikel under titlen ”Usmagelig rejse”, hvori han tog 
afstand fra, at det danske forbund officielt plejede ”venskabelig samkvem med et 
system, der undertrykker de mest elementære pressefriheder såsom at indsamle 
og videregive ucensurerede informationer?” Og i forbindelse med den sovjeti- 
ske delegations genbesøg i Danmark havde Ekstra Bladet bragt en artikel med 
følgende ordlyd: 


”Journalister til grin 

En delegation fra det sovjetrussiske journalistforbund er i disse dage Dansk Jour- 
nalistforbunds gæster, og Land og Folk har straks benyttet lejligheden til at ar- 
rangere en sammenkomst i bladhuset i Dronningens Tværgade, hvorfra bringes 
et billede med Dansk Journalistforbunds faglige sekretær Helle Grås, som huld- 
saligt smilende midtpunkt - placeret mellem Sovjet-delegationens to ledere. — At 
også DKPs kulturelle superjournalist Allan Fridericia, der går ind for bogcensur 


792 PET, emnesag: ”Vedr.: Journalisthøjskolen i Århus” 5. oktober 1981. 

og bulldozeres nedrivning af fri malerkunst i Moskva, var med til præge dette hyg- 
somme samvær, fremgår som en selvfølge af Land og Folks billede. Men spørgs- 
målet er, hvad interesse Dansk Journalistforbund har i sine gentagne konsultater 
og selskabeligheder med repræsentanter for et politisk system, hvor udøvelse af 
ytringsfriheden fører lukt i en KZ-lejr eller på psykiatrisk hospital. Man kan heller 
ikke forestille sig, at journalistforbundets faglige sekretær, Helle Grås, som tro- 
ende kommunist og medlem af DKP, skulle være særligt egnet til at repræsentere 
danske journalisters synspunkter over for sovjet-russiske pressefolk. Det er sim- 
pelthen frækt over for journalist-standen at lade hende optræde i denne rolle, men 
ansvaret falder selvfølgelig tilbage på en forvirret hovedbestyrelse, der i den grad 
har ladet sig manipulere af kommunistisk infiltration … Hvor længe mon danske 
journalister vil finde sig i at blive kørt om hjørner med?” 


I en længere rapport fra 1982 omhandlende journalisthøjskolen hed det, at insti- 
tutionen var en potentielt vigtig bastion for ”vor modpart, det vil sige for navnlig 
DKP, men, konstateredes det, efter at have undersøgt journalisthøjskolens struk- 
tur, kunne PET ikke støtte den påstand, at skolen skulle ”uddanne venstreorien- 
terede journalister, hvis opgave synes primært at være at beskrive vort demokra- 
tiske system på en ensidig, kritisk og negativ måde?”% Det var imidlertid korrekt, 
anførtes det, at de journaliststuderende generelt var mere venstreorienterede end 
den øvrige befolkning. Afslutningsvis gjorde PET-medarbejderen, der havde ud- 
færdiget rapporten, den bemærkning, at så ”længe journalistuddannelsen er mo- 
nopoliseret, hviler der et meget stort ansvar på journalishøjskolens ledelse. Og 
så længe begreber som USA, Nato og EF m.v. er bandeord på skolen, er den ikke 
på linje med landets befolkning. … Måske havde Thomas Nielsen [LO's fomand] 
ret, da han udtalte, at der er behov for en alternativ journalistuddannelse?”% 

I de følgende år vedblev PET's medarbejdere at lægge akter på emnesagen om 
journalisthøjskolen. Det fremgik, at ”Kreds 4Y”, der var journalistforbundets af- 
deling på journalisthøjskolen, i 1983 var genstand for politiske kampe, hvor især 
medlemmer af DKP forsøgte at gøre sig gældende.” Samme år erklærede et fler- 
tal af undervisere og studerende journalisthøjskolen for atomvåbenfri zone, efter 
at forslaget var blevet fremsat af en person, der skulle være medlem af DKP.77 
PET's overvågning af journalisthøjskolen var imidlertid sporadisk. Mange af de 


794 PET, emnesag: ”Vedr.: Danmarks Journalisthøjskole”, 28. juni 1982. 

795 Ibid. 

796 PET, emnesag: ”Vedr.: Nyoprettet fredsgruppe med navnet Journalister for fred”, 10. januar 1983. 

akter, der beror i emnesagen, er kopier af materiale fra andre emne- og person- 
sager. PET synes kun at have haft en eller ganske få kontakter i miljøet, og det er 
tvivlsomt, om de var sendt derind. Det fremgår således, at den centralt placerede 
kontakt, der er omtalt ovenfor, var en person, PET-medarbejderen havde etable- 
ret kontakt til i anden forbindelse.” 


Konklusion 


Som udgangspunkt interesserede PET sig ikke for ungdoms- og for studenter- 
politiske kredse, universitetsmiljøer eller Danmarks Journalisthøjskole under 
den kolde krig. Når PET alligevel oprettede emnesager på disse organisationer 
og institutioner, havde det oprindeligt sin forklaring i, at DUF og DSF i årene 
omkring 1960 — efter først at have været stærkt antikommunistiske — begyndte 
at pleje Østkontakter. PET's interesse bestod i at sikre sig imod, at personer fra 
de pågældende miljøer enten blev hvervet af østlige tjenester eller på anden vis 
tjente de østlige landes interesser i Danmark eller udlandet. I forlængelse heraf, 
navnlig fra slutningen af 1960'erne og i løbet af 1970'erne, blev flere ungdoms- og 
studenterpolitiske organisationer stadigt mere venstreorienterede. Det var der 
naturligvis intet illegitimt i, men set fra PET's side måtte man holde et vågent 
øje med venstreorienterede miljøer, især hvis de rummede personer med til- 
knytning til VS eller diverse maoistiske og trotskistiske fraktioner. PET havde 
erfaring for, at disse miljøer stod i forbindelse med diverse uroaktiviteter.7” 

Det nye venstres stilling på universiteterne i København og Århus var også 
årsagen til PET's overvågning af disse institutioner. Undersøgelsen har vist, at 
Odense Universitet var det af landets universiteter, hvor PET synes at have haft 
de bedste kontakter, og det var også — i al fald frem til begyndelsen af 1970'erne — 
det universitet, hvor der blev bedrevet mindst uro. Odense Universitet fremstod 
som det for PET mest imødekommende universitet. Kommissionen har endvi- 
dere undersøgt relevante akter vedrørende PET's overvågning af hhv. RUC og 
AUC, men har ikke fundet spor af forhold af nævneværdig efterretningsmæs- 
sig interesse. Hvad angår Danmarks Journalisthøjskole var PET's interesse også 
behersket frem til begyndelsen af 1980'erne. På det tidspunkt blev PET af en 
udenlandsk myndighed imidlertid spurgt, om journalisthøjskolen var domine- 


798 Kommissionens arkiv, RB: 21. oktober 2003. 
799 Om emnet, se Kommissionens beretning, bind 9. Se også kapitel 3 og 4 i nærværende bind. 

ret af subversive organisationer mv. PET gennemførte en efterforskning og måtte 
konstatere, at journalisthøjskolen ikke var domineret af DKP, om end det kom- 
munistiske parti forsøgte at gøre sin indflydelse gældende såvel på institutionen 
som på Dansk Journalistforbund. Når DKP trods alt havde et vist råderum på 
journalisthøjskolen, og når dele af det nye venstre i en periode stod forholds- 
vis stærkt på universiteterne i Århus og København, havde det væsentligst sin 
forklaring i, at det store flertal af de studerende var lidet politisk aktive, hvilket 
efterlod de stærkt venstreorienterede studerende nogen plads. 

I sin efterforskning betjente PET sig i langt overvejende grad af åbne kilder. 
I den tidlige tid valgte PET også at kontakte personer i nogle af de ungdoms- 
politiske miljøer. Undersøgelsen har imidlertid vist, at PET i løbet af 1960'erne 
og i 1970'erne blev stadig mere upopulær i dele af det politiske liv, og derfor ses 
der eksempler på, at personer, der havde været kontaktet af PET, efterfølgende 
valgte at udstille PET i pressen. Det betød, at efterretningstjenesten i årene, der 
fulgte, drog stadig mere gavn af personer, der selv henvendte sig til PET, hvilket 
dog ikke var problemfrit. Historien om den københavnske lektor, der berettede 
om guerillaorganisationer på landets universiteter, er efter alt at dømme usand- 
færdig. Imidlertid var det en historie, der dels lagde beslag på PET's ressourcer, 
dels førte til en overvågning af en adresse, hvis beboere nok meddelte sig om 
revolutionen, men som omvendt ikke i den sammenhæng synes at have begået 
noget ulovligt. 

Fra Romtraktaten til den Europæiske Union 


De moderne europæiske samlingsbestræbelsers historie tog sin begyndelse i 
mellemkrigsårene, da den franske konseilspræsident og udenrigsminister Ari- 
stide Briand i Folkeforbundet i 1929 stillede forslag om etablering af et føderalt 
Europa, det vil sige et samarbejde, hvor staterne skulle overføre magt og autoritet 
til et supranationalt organ. Hensigten var, i overensstemmelse med den tyske 
udenrigsminister Gustav Stresemann, at omfavne det Tyskland, der i løbet af 
1920'erne var blevet en væsentlig magtfaktor på det europæiske kontinent. Bri- 
ands forslag — kaldet Briand-planen — blev af flere årsager aldrig realiseret, men 
især spillede det en rolle, at Storbritannien stillede sig afvisende hertil. Under 
anden verdenskrig videreførtes imidlertid nogenlunde tilsvarende overvejelser, 
da den italienske kommunist og antifascist Altiero Spinelli udfærdigede et pro- 
gram for et føderalt Europa.” Men ej heller dette program førte til noget konkret 
samarbejde, og det var først i 1948, at grunden blev lagt til det europæiske samar- 
bejde, der i de følgende årtier udviklede sig til det EU, vi kender i dag. 
Sammenhængen var, at omtrent 750 parlamentarikere fra 16 europæiske 
lande i maj måned 1948 samledes i Haag, hvor der blev vedtaget en række reso- 
lutioner, der alle tematiserede et ønske om en europæisk unionsdannelse. Det 
handlede først og fremmest om etablering af en europæisk forsamling, det vil 
sige et parlament, men også om udfærdigelse af et charter for menneskerettighe- 


800 John W. Young, Britain and European Unity, 1945-1992 (Macmillan, 1993), s. 2-4. Vedr. Briand- 
planen se R. Poidevin/J. Bariéty, Frankreich und Deutschland. Die Geschichte ihrer Beziehungen 
1815-1975 (Verlag C.H. Beck, 1982), s. 362-364. 

801 Vibeke Sørensen, ”Fra Marshall-plan til de store markedsdannelser” i Tom Swienty (red.), Dan- 
mark i Europa 1945-93 (Munksgaard, 1994), S. 9-91, her s. 11. 

der og en domstol, hvis opgave skulle være at beskytte disse. Storbritannien og de 
skandinaviske lande var afvisende over for de mere ambitiøse unionsplaner, og 
kompromiset blev i første omgang etablering af Europarådet (1949), der bestod 
af dels en rådgivende parlamentarisk forsamling, dels et ministerråd. Den nye 
organisation fik imidlertid ikke de beføjelser, der oprindeligt var den tiltænkt. 
Til gengæld dannedes Europabevægelsen, der havde som mål at fremme det po- 
litiske, økonomiske og kulturelle samarbejde i Europa.” 

Det næste skridt i retning af europæisk samling blev taget i 1950-51, da Frank- 
rig foreslog etableret tre overnationale institutioner, der hver især skulle intensi- 
vere samarbejdet inden for 1) forsvarspolitiske anliggender (Pléven-planen), 2) 
landbrugssektoren (Pflimlin-planen) og 3) kul- og stålsektoren (Schuman-pla- 
nen). Allerede i 1951 dannede Benelux-landene, Italien, Frankrig og Tyskland — 
siden omtalt som ”De Seks” — Det Europæiske Kul- og Stålfællesskab, der sigtede 
mod at danne en stabil kul- og stålproduktion gennem et fælles marked.'”= De to 
andre planer blev imidlertid ikke omsat til praktisk politik. Forsvarssamarbejdet 
blev således opgivet, da det franske parlament i 1954 afviste overdragelse af poli- 
tisk og økonomisk suverænitet til de overnationale myndigheder, der i givet fald 
havde været forudsætninger for dannelse af en europahær.:% Og i kølvandet på 
en række vanskeligheder blev forhandlinger om et europæisk landbrugssamar- 
bejde i 1955 ført over i OEEC-regi.% 

En væsentlig baggrund for de franske forslag omhandlende Stålunionen var, 
ligesom Briands forslag i mellemkrigsårene, et ønske om at omfavne det geogra- 
fisk centralt beliggende og ressourcestærke Vesttyskland og dermed sikre inter- 
national, herunder fransk, indflydelse på Vesttysklands politiske udvikling og 
betydning for international politik. Efter oprindeligt at have stillet sig skeptisk 
til integrationsbestræbelserne betragtede man fra amerikansk side fra omkring 
1946 disse med sympati. Lanceringen af den amerikansk sponsorerede Marshall- 


802 Derek W. Urwin, A Political History of Western Europe since 1945 (Longman, 1998), s. 74-79; Hans 
Branner, ”På vagt eller på spring? Danmark og europæisk integration” i Birgit Nuchel Thomsen 
(red.), The Odd Man Out? Danmark og den europæiske integration 1948-1992 (Odense Universitets- 
forlag, 1993), s. 29-64; Thorsten Borring Olesen og Poul Villaume, I blokopdelingens tegn, s. 244- 
245. 

hjælp bidrog således til at fremme det vesteuropæiske samarbejde, der kan ses 
som en politisk og økonomisk parallel til det militære samarbejde, som realise- 
redes i 1949, og franske Jean Monnet, der fremstod som en af mest ivrige euro- 
pæiske integrationstilhængere, blev snart USA's ”favorite European” — som det 
hedder i en fremstilling om USAs holdning til og indflydelse på den europæiske 
integrations historie, 

Som det fremgår, havde de europæiske samlingsbestræbelser mødt en del na- 
tional modstand i første halvdel af 1950'erne, og i føderalistisk indstillede kredse 
omfattedes de skrinlagte overvejelser over en europahær med pessimisme. I 1955 
mødtes imidlertid udenrigsministrene fra De Seks i Messina på Sicilien, hvor 
ministrene drøftede et fremtidigt samarbejde. Diskussionerne handlede om 
oprettelse af et fællesmarked, men også om et europæisk atomenergifællesskab 
(udnyttelse af civil kernekraft). I de følgende to år videreførtes drøftelser herom 
under ledelse af den belgiske udenrigsminister Paul-Henri Spaak, og i 1957 be- 
sluttede De Seks at indgå den såkaldte Romtraktat, der markerede dannelsen af 
dels Det Europæiske Økonomiske Fællesskab (EØF), dels atomenergisamarbej- 
det EURATOM. Målet var at oprette et fælles marked for industriprodukter, en 
fælles landsbrugspolitik, at harmonisere medlemslandenes økonomiske politik- 
ker og -— som det hed i Romtraktatens præambel — ”at skabe grundlag for en 
stadig snævrere sammenslutning mellem de europæiske folk”. Samtidig opret- 
tedes fire permanente institutioner: Ministerrådet, Kommissionen, Parlamentet 
og Domstolen. I 1965 blev der truffet beslutning om at sammenlægge Kul- og 
Stålfællesskabet, EØF og EURATOM, hvorefter de tre organisationer fra 1967 
rettelig hed De Europæiske Fællesskaber (EF).:7 

Mens denne udvikling var pågået, havde Danmark, Norge, Sverige, Storbritan- 
nien, Portugal, Schweiz og Østrig — siden omtalt som ”De Syv” — i 1960 dannet 

30-62, se især S. 33-34, 37-40, 46-49. Se endvidere s. 63. 

807 Derek W. Urwin, A Political History of Western Europe since 1945, S. 104-105; Sebastian Lang-Jensen, 

i Europa 1945-93, S. 59; Thorsten Borring Olesen og Poul Villaume, I blokopdelingens tegn, s. 402. 

EFTA som et frihandelsområde.;” Som samarbejdsorganisation var EFTA dog 
ikke slet så succesfuld som EØF, hvilket afspejles af, at fire af landene — Storbritan- 
nien, Danmark, Irland og Norge — allerede i 1961-62 ansøgte om optagelse i EØF. 
De økonomiske perspektiver inden for EØF tegnede sig således langt lysere end 
inden for EFTA. I begyndelsen af 1963 nedlagde Frankrigs præsident de Gaulle 
imidlertid veto over for britisk optagelse, og dermed stod det klart for danske poli- 
tikere, at Danmark ikke skulle optages i EØF Hertil var landets udenrigsøkonomi 
for tæt bundet til Storbritannien. En tilsvarende situation indtraf i 1967, da Stor- 
britannien, endnu en gang efterfulgt af Danmark, Norge og Irland, på ny ønskede 
optagelse i EF. Også denne gang stillede Frankrig sig hindrende i vejen. 

Stridigheder mellem De Seks og De Syv, men også internt mellem De Seks, til 
trods, var 1960'erne en dynamisk periode for EØF/EF, og et højdepunkt kan siges 
at være et topmøde afholdt i Haag i 1969 med deltagelse af EF-landenes politiske 
ledelser. På mødet — der blev afholdt kort tid efter, at de Gaulle havde måttet fra- 
træde præsidentembedet i Frankrig — blev der truffet fire beslutninger, der alle 
pegede fremad: 1) at afslutte forhandlingerne om en fælles landbrugspolitik, 2) 
at udvikle en økonomisk-monetær union (ØMUen), 3) at udfærdige forslag til 
at fremme fremskridt i den politiske beslutningsproces, og 4) at EF skulle være 
åben for medlemstilgang.”” Da EF valgte at udvide skaren af medlemslande var 
Danmark sammen med Storbritannien og Irland fra 1973 at finde blandt de nye 
medlemmer. Til grund for det danske ønske om medlemskab af EF lå især et øn- 
ske om at forene landets to væsentligste økonomiske samarbejdspartnere i én og 
samme organisation, Vesttyskland og Storbritannien, hvor det danske problem 
frem til EF-tilslutningen havde bestået i, at der var høje afgifter at betale ved 
eksport til Vesttyskland, samtidig med at Storbritannien stedse pressede prisen 
på eksportvarer til de britiske øer.” 

Den danske venstrefløjs modstand mod EF 1957-1972, S. 71-73. 

81 Se f.eks. Johnny Laursen & Morten Rasmussen, Denmarks Road to the EEC, 1945-72; Niels Ersbøll, 

Samarbejdet mellem EF's medlemslande var i 1970'erne væsentligst karakte- 
riseret ved, at det udenrigspolitiske samspil, gennem det Europæiske Politiske 
Samarbejde (EPS), blev bredt ud, forstået således, at medlemslandene konsul- 
terede hinanden i udenrigspolitiske anliggender og til en vis grad koordine- 
rede deres politik. EPS-samarbejdet, der var et mellemstatsligt samarbejde i 
folkeretlig forstand, var imidlertid ikke en integreret del af EF-samarbejdet, 
men føjede sig hertil.” Set retrospektivt var 1970'erne et trægt årti for EF, for 
der var langt mellem de mange erklærede intentioner om øget samarbejde og 
gensidig solidaritet på den ene side og de gennemførte forandringer på den 
anden. Det er derfor ikke noget tilfælde, at det i litteraturen undertiden hedder, 
at EF i 1970'erne og begyndelsen af 1980'erne var ramt af ”eurosklerose” eller 
”europessimisme”,” En vigtig årsag hertil var den økonomiske krise, der opstod, 
da det såkaldte Bretton Woods-systemet brød sammen i 1971." Allerede samme 
år måtte EF indstille sig på at udskyde etableringen af ØMU'en.” Og da den 
økonomiske krise skyllede ind over Vesteuropa fra især 1973, havde Fællesmar- 
kedet vanskeligt ved at håndtere krisen. EF-landenes reaktion var etablering af 
det såkaldte slange-samarbejde, hvis idé var, at værdien på de nationale valutaer 
skulle fastholdes, men at der var plads til en vis forskydning mellem kurserne. 
Valutakurserne skulle med andre ord kunne sno sig som en slange. Men slange- 
samarbejdet mislykkedes af to årsager. Dels førte deltagerlandene forskellige 
økonomiske politikker, dels var inflationstakten forskellig i de berørte lande.” 
EF-landene anlagde således nationale politisk-økonomiske strategier til imøde- 
gåelse af krisen, hvilket betød, at de benyttede sig af bl.a. tekniske handelshin- 


” Danmark i EF: de første 20 år” i Birgit Nichel Thomsen (red.), The Odd Man Out? Danmark og 
den Europæiske integration 1948-1992 (Odense Universitetsforlag, 1993), S. 199-214. 

812 Peter Dyvig, ”Det europæiske politiske samarbejde (EPS): Status og fremtid” i Christian Thune og 
Nikolaj Petersen (red.), Dansk Udenrigspolitisk Årbog 1983 (DJØF, 1984), s. 135-148; Nikolaj Peter- 
sen, Europæisk og Globalt Engagement 1973-2006. Dansk Udenrigspolitiks Historie, bd. 6 (Gylden- 
dal, 2006), s. 37. 

813 Se f.eks. Mogens Riidiger, ”Stagnation 1973-79” i Tom Swienty (red.), Danmark i Europa 1945-93 
(Munksgaard, 1994), S. 161-193, her s. 163; Morten Rasmussen, Vesteuropæisk Integration 1947-1998. 
En analyse af fem integrationsteorier set fra en historievidenskabelig vinkel (Historia, 2000), s. 16. 

814 Bretton Woods-systemet var et økonomisk fastkurssystem, der blev grundlagt umiddelbart efter 
anden verdenskrig. Med det nye system blev den amerikanske dollar gjort til international han- 
delsvaluta, idet USA gav tilsagn om, at dollaren til enhver tid kunne veksles til guld. Vedr. Bretton 
Woods-systemet, se kapitel 4 i nærværende bind. 

815 Morten Rasmussen, Vesteuropæisk Integration 1947-1998. 

816 Mogens Riidiger, ”Stagnation 1973-79” i Tom Swienty (red.), Danmark i Europa 1945-93, S. 166 ff. 

dringer til at beskytte de nationale økonomier mod hinanden. Slange-samar- 
bejdet blev, efter en beslutning af Det Europæiske Råd det foregående år, i 1979 
erstattet af det Europæiske Monetære System (EMS), der havde som endemål at 
stabilisere EF-landenes valutakurser. EMSfn var, ligesom sin forgænger, knyttet 
til den vesttyske D-mark og havde — som det hedder i en nyere fremstilling — ”i 
mange henseender karakter af en D-mark-zone”. EMS'en fremstod som succes- 
fuld frem til 1992, da nogle af EF-landenes valutaer blev gjort til genstand for 
spekulation.” Om udviklingen i EF i 1970'erne skal endvidere nævnes offentlig- 
gørelsen af den såkaldte Tindemans-rapport i 1975, der bl.a. argumenterede for, 
at en kommende europæisk unionsdannelse måtte omfatte et forsvarspolitisk 
samarbejde.” Fire år senere, i 1979, blev der for første gang afholdt direkte valg 
til EF-Parlamentet. 

Var 1970'erne og de første år af det følgende årti præget af pessimisme og 
vanskeligheder, blev især sidste halvdel af 1980'erne en gunstig periode for EF. En 
vigtig årsag var, at 1970'ernes økonomiske krise blev erstattet af økonomisk frem- 
gang. I månederne omkring årsskiftet 1985-86 vedtog EF's medlemslande Den 
Europæiske Fælles Akt, almindeligvis omtalt som Fællesakten eller EF-pakken. 
Vedtagelsen skal ses i lyset af en allerede truffet beslutning om, at EF skulle rea- 
lisere det indre marked, det vil sige en fjernelse af alle handelshindringer inden 
for Fællesmarkedet, inden 1992. Dette syntes imidlertid at have lange udsigter, 
idet beslutninger inden for EF skulle træffes i enstemmighed. Med Fællesakten 
besluttedes det imidlertid, at kvalificeret flertal var tilstrækkeligt til at træffe be- 
slutninger. Samtidig blev der desuden tilføjet to artikler om arbejdsmarkedet. 
Miljøpolitik blev også et sagområde for EF, og endelig blev der indgået aftale om 
det udenrigspolitiske samarbejde, der reelt havde været en del af det samarbejdet 
siden 1970 (jf. den såkaldte Davignon-rapport).”” Efter en række forhandlinger 
vedtog det Europæiske Råd i september 1991 i den nederlandske by Maastricht 
en unionstraktat, der omdannede EF til EU (den såkaldte Maastricht-traktat). 
Det følgende år blev traktaten ratificeret af samtlige medlemslande bortset fra 
Danmark, der det følgende år formulerede et antal forbehold i forhold til Ma- 


817 Nikolaj Petersen, Europæisk og Globalt Engagement 1973-2006, s. 37; Mogens Ridiger, ”Stagnation 
1973-79”, Tom Swienty (red.), Danmark i Europa 1945-93, S. 166 ff.; jf. afsnittet ”Mini-leksikon” i 
samme bog, s. 336. 

818 Vedr. Tindemans-rapporten se Dag Sourander, EU Leksikon. Den europæiske integration fra A til Å. 
Dansk udgave ved Peter L. Vesterdorf (Fremad, 1996), s. 254. 

819 Nikolaj Petersen, Europæisk og Globalt Engagement 1973-2006, s. 37. Vedr. Davignon-rapporten se 
Thorsten Borring Olesen og Poul Villaume, I blokopdelingens tegn, s. 707-715. 

astricht-traktaten. Den 1. november 1993 trådte Maastricht-traktaten i kraft. De 
Europæiske Fællesskaber var blevet til den Europæiske Union.”" 


Den danske EF-modstand 


På Christiansborg var der i begyndelsen af 1960'erne et betydeligt flertal for dansk 
medlemskab af EF, idet SF med sine 11 mandater i 1961 var det eneste parti, der 
var imod, at Danmark indledte optagelsesforhandlinger. På det tidspunkt afspej- 
lede folketingspolitikernes holdninger til eventuelt dansk medlemskab af EØF/ 
EF befolkningens: 1960'ernes opinionsundersøgelser angiver således, at kun ni 
procent af de adspurgte var entydigt imod dansk EF-medlemskab.?” 

Modstanderne bestod i 1960'erne og begyndelsen af 1970'erne af fremtræden- 
de enkeltpersoner og en række mindre politiske organisationer. DKP, Retsfor- 
bundet og Dansk Samling var alle modstandere, ligesom kredse i fagbevægelsen 
var skeptiske. I Socialdemokratiet var der en ikke ubetydelig modstand, selvom 
det var partiets politik at være for. Dele af Det Radikale Venstres politiske bag- 
land var også skeptisk. Desuden var en kreds af politiske ungdomsorganisatio- 
ner, eksempelvis Frit Forum, at finde hos modstanderne. Blandt fremtrædende 
enkeltpersoner ses erhvervsmændene A.P. Møller og lidt senere Steen Danø, 
forhenværende modstandsfolk som Aage Schoch og Kate Fleron samt forfatte- 
ren Palle Lauring. Det fremgår af den eksisterende litteratur, at der allerede i 
1960'erne ses et personsammenfald blandt EF- og NATO-modstanderne. Således 
ses der eksempler på, at EF-modstanderne meddelte deres synspunkter i freds- 
organisationernes blade.” 

Hvad angår modstandernes argumenter frem mod tilslutningen til EF har 
den eksisterende forskning betonet, at det var en udbredt opfattelse blandt især 
DKP, SF og kritiske socialdemokrater, at EØF/EF udgjordes af en håndfuld re- 
aktionære lande, der alle nærede stormagtsambitioner. Fremtrædende DKP'ere 
og SF'ere antydede endvidere, at EØF/EF måtte ses som en videreførelse af na- 


820 Nikolaj Petersen, Europæisk og Globalt Engagement 1973-2006, s. 38. 

821 Søren Hein Rasmussen, Sære alliancer, s. 64-65; 'Thorsten Borring Olesen og Poul Villaume, I blok- 
opdelingens tegn, S. 474. 

822 Søren Hein Rasmussen, Sære alliancer, s. 64-69, 77; Nikolaj Petersen, Europæisk og Globalt Engage- 
ment 1973-2006, s. 67. Thorsten Borring Olesen og Poul Villaume, I blokopdelingens tegn, s. 479. 

tionalsocialismen.:”> Dermed tematiseredes den tyskerfrygt, der var et udbredt 
fænomen i det danske samfund, og som spillede en væsentlig rolle i den danske 
sikkerhedspolitiske debat i al fald i de første 15-20 efterkrigsår.+ DKP og SF 
betragtede endvidere det overnationale samarbejde som det nationales modsæt- 
ning, idet begge partier dog var internationalt orienteret.” Endelig er det påpe- 
get, at modstanderne af dansk EØF/EF-medlemskab ofte tematiserede spørgs- 
målet om suverænitetsafgivelse. Aksel Larsen formulerede denne pointe, da han 
i sommeren 1961 udtalte følgende på Folketingets talerstol: 


”Og vi vil ikke være med til at sælge vores førstefødselsret for store ord og påståede 
udsigter til salg af smør, æg, kød og fedt flæsk””' 


EF-modstanden blev mere omfattende og bedre organiseret i 1970'erne. En vigtig 
årsag hertil var, at Folketinget i december 1971 — to år efter at EF havde åbnet op 
for medlemstilgang — traf beslutning om, at Danmark skulle ansøge om med- 
lemskab af EF. Begyndelsen af 1970'erne varslede også forandringer i opinionen. 
I de første måneder af 1970 udgjorde modstanden beskedne ni procent af de 
adspurgte. I efteråret samme år var modstanden øget til 15 procent, og i april 
1971 var tallet 30.77 Samtidig var det karakteristisk, at hvor 1960'ernes EØF/EF- 
modstand bestod af små grupper uden megen gennemslagskraft, eksisterede der 
allerede i slutningen af 1971 tre forholdsvis væsentlige organisationer, der argu- 
menterede højlydt imod dansk EF-medlemskab. Det var Nordisk Aktion, Frit 
Norden og Komitéen mod Fællesmarkedet. Desuden eksisterede der en række 
mindre organisationer med samme målsætning, og endelig var der med direkte 
tilknytning til nogle af de politiske partier opstået en række organisationer, der 
afviste dansk medlemskab af EF. Nævnes skal Socialdemokrater mod EEC." 


823 Sebastian Lang-Jensen, Den danske venstrefløjs modstand mod EF 1957-1972, s. 69; jf. Søren Hein 
Rasmussen, Sære alliancer, s. 69;'Thorsten Borring Olesen og Poul Villaume, I blokopdelingens tegn, 
S. 728. 

824 Danmark under den kolde krig, bd. 1, s. 165, 171, 174, 178-180, 195. 

825 Sebastian Lang-Jensen, Den danske venstrefløjs modstand mod EF 1957-1972, S. 51-52; Thorsten Bor- 
ring Olesen og Poul Villaume, I blokopdelingens tegn, s. 486-487. 

826 Citeret efter Thorsten Borring Olesen og Poul Villaume, I blokopdelingens tegn, s. 476; jf. Søren 
Hein Rasmussen, Sære alliancer, s. 70. 

827 Søren Hein Rasmussen, Sære alliancer, s. 71. 

828 Søren Hein Rasmussen, Sære alliancer, s. 75; 'Thorsten Borring Olesen og Poul Villaume, I blokop- 
delingens tegn, s. 724. 

Et væsentligt skridt i retning af en organiseret EF-modstand blev taget, da Frit 
Norden sammen med andre EF-modstandere i 1971 fik arrangeret et møde med 
deltagelse af følgende organisationer: Folkelig Front, Frihedsfronten, Komitéen 
mod Fællesmarkedet, Tværpolitiske Kontaktgrupper, Brændpunkt NATO, Nor- 
disk Aktion, Frit Norden og Koordinationskomitéen mod EF samt medlemmer 
fra Retsforbundet, DKP, Dansk Samling, VS, SF, Det Radikale Venstre og Radikal 
Ungdom. Formålet var at samle EF-modstanden, og efter en række bestræbelser 
etableredes den 7. januar 1972 Fællesudvalget mod EF-medlemskab. Hermed var 
det lykkedes at få bragt de vigtigste organisationer ind i én sammenslutning, idet 
man dog endnu manglede at få tilknyttet Socialdemokrater mod EEC, ligesom 
der fortsat var et ønske om et bedre greb om fagbevægelsen.” I de følgende 
måneder tilsluttede yderligere en række organisationer sig, og samtidig etable- 
rede Fællesudvalget mod EF-medlemskab et forretningsudvalg, der stod centralt 
i EF-modstanden frem til folkeafstemningen den 2. oktober 1972. Forretnings- 
udvalget bestod af bl.a. Ib Nørlund og Ivan Hansen fra DKP, Gert Petersen fra 
SF samt Poul Overgaard Nielsen og Sven Skovmand fra Det Radikale Venstre. I 
begyndelsen af 1972 omdannedes Fællesudvalget mod EF-medlemskab til Folke- 
bevægelsen mod EF (herefter: Folkebevægelsen) som nu blev en paraplyorgani- 
sation for 25 landsdækkende organisationer og 150 lokale komitéer. Det hedder i 
et væsentligt værk om den danske EF-modstand, at selvom de mange organisa- 
tioner og komitéer var tilsluttet Folkebevægelsen, var der ”fortsat tale om en høj 
grad af selvstændighed i de enkelte organisationers arbejde, også de lokale grup- 
pers, en selvstændighed der synes at være hævdet på trods af ledelsens ønsker”%? 
Endelig skal det nævnes, at den del af den borgerlige opinion, der havde været 
med i den oprindelige EF-modstand, ikke synes at have været med i Folkebevæ- 
gelsen. Tilsvarende var ej heller socialdemokratiske modstanderkredse tilsluttet, 
ligesom nogle af de venstrefløjsorganisationer, der var centreret omkring VS, 
heller ikke var med. 

At Socialdemokratiet ikke deltog, var dog ikke udtryk for, at partiet gik fuldt 
og helt ind for medlemskabet. Ved folkeafstemningen i oktober 1972 (se neden- 
for) valgte tolv af partiets gruppemedlemmer at stemme imod. To — Ritt Bjerre- 
gaard og Karl Hjortnæs — blev optaget i Anker Jørgensens regering i 1973, antage- 
lig uden at de havde skiftet holdning til EF-medlemskabet. Andre fremtrædende 


829 Søren Hein Rasmussen, Sære alliancer, s. 75-76. 
830 Søren Hein Rasmussen, Sære alliancer, s. 76. 

socialdemokratiske skeptikere var formanden for Dansk Metal, ofte omtalt som 
”den stærke smed”, Hans Rasmussen, og formanden for arbejdsmændene Alfred 
Petersen, men også den socialdemokratiske økonom fra Arbejderbevægelsens 
Erhvervsråd Jørgen Paldam var en vigtig aktør som producent af kritiske argu- 
menter af økonomisk karakter.”>” 

Folkebevægelsens styrke var i begyndelsen af 1970'erne, at den var båret af 
aktivister, og at flere af baggrundsorganisationerne, især DKP, stillede deres or- 
ganisationer til rådighed for modstanden. Til gengæld havde den to svagheder: 
For det første blev Folkebevægelsen kritiseret for at være styret af DKP. Især 
var det et stort problem, at flere erklærede borgerlige og socialdemokratiske EF- 
modstandere afviste at tage del i Folkebevægelsen. For det andet var bevægelsens 
ringe økonomi en svaghed. Det hedder i den eksisterende litteratur, at Folkebe- 
vægelsens væsentligste indtægtskilde var de statslige tilskud, hvortil kom de ind- 
samlinger, som medlemmerne foranstaltede.” For at imødegå disse svagheder 
foreslog erhvervsmanden Steen Danø op til folkeafstemningen at forene hele EF- 
modstanden. Lykkedes det, ville man kunne afvise påstandene om, at Folkebe- 
vægelsen var en kommunistisk dækorganisation, og desuden ville man få adgang 
til de ressourcer, som især Socialdemokrater mod EEC havde til rådighed i deres 
kampagne. Efter en række uoverensstemmelser internt i Folkebevægelsen opnå- 
ede Danø dennes støtte, idet politiske aktivister, der tilhørte den radikaliserede 
venstrefløj, især De Danske Vietnamkomitéer, blev udskilt fra Folkebevægelsen. 
DKP støttede af taktiske årsager denne proces, da DKP frygtede, at parolerne om 
EF-modstanden som en del af den socialistiske revolutions forudsætninger var 
til skade for kampagnen mod dansk EF-medlemskab. Resultatet blev, at Økono- 
mikomitéen blev etableret, og at den blev et bindeled mellem Folkebevægelsen 
og de øvrige organisationer, der var imod EF-medlemskabet. Da stemmerne blev 
gjort op efter folkeafstemningen, stod det klart, at godt og vel 63 procent af de 
afgivne stemmer var for medlemskabet, mens knap 37 procent var imod. Den 
danske befolkning havde sagt ja til EF-medlemskab, men modstanden havde fået 
tag i store dele af vælgerne.%+ 


832 Nikolaj Petersen, Europæisk og Globalt Engagement 1973-2006, s. 67; 'Thorsten Borring Olesen og 
Poul Villaume, I blokopdelingens tegn, s. 479. 

833 Søren Hein Rasmussen, Sære alliancer, s. 77. 

834 Søren Hein Rasmussen, Sære alliancer, s. 78-81. Steen Danø har omtalt Økonomi-komitéens opret- 
telse i Steen Danø, ”Bankerne ville ikke give kassekreditten. Interview med Steen Danø ved Sven 
Skovmand” i Annie Hagel (red.), EF-modstanden 1972-1986. Bidrag til et stykke Danmarkshistorie. 
Festskrift til Poul Overgaard Nielsen (Forlaget Hedeskov, 1986), s. 34-38. 

Resultatet af folkeafstemningen skabte vrede blandt mange EF-modstandere. 
I Land og Folk hed det, at ”samvittighedsløse løgne” havde banet vejen for stem- 
mernes fordeling, og i Frit Danmark skrev Kate Fleron, der politisk befandt sig 
på den yderste venstrefløj, at ”økonomiske og politiske magthavere” havde ”belu- 
sket og truet” befolkningen. Allerede i oktober 1972 besluttede Folkebevægel- 
sens ledelse, at den ville videreføre bevægelsen med to formål: Dels at begrænse 
følgerne af EF-medlemskabet, dels at få frigjort Danmark fra EF. I den følgende 
tid opnåede bevægelsen at blive den helt dominerende af EF-modstandernes or- 
ganisationer. Bevægelsen etablerede avisen Notat med Ebbe Kløvedal Reich og 
Sven Skovmand som redaktører. Hvad angik Folkebevægelsens politiske sam- 
mensætning stod Retsforbundet, SF og DKP stærk i ledelsen, idet der dog også 
var repræsentanter for Det Radikale Venstre samt for Det Konservative Folke- 
parti og Venstre. Hvad angik socialdemokrater måtte Folkebevægelsen nøjes 
med, at det blot var enkeltpersoner, men ikke nogen socialdemokratisk organi- 
sation, der tilsluttede sig bevægelsen. 

I de følgende par år havde Folkebevægelsen vanskeligt ved at opnå gennem- 
slag i den danske debat. Folketingsvalget i 1973 blev udskrevet, før Folkebevæ- 
gelsen var klar til valgkampen, og efter at valget var afsluttet, måtte bevægelsen 
tilmed konstatere, at abonnenterne på bladet Notat var aftagende. I oktober 1974 
indtraf imidlertid en begivenhed, der fik stor betydning. Det hensygnende blad 
Notat blev afløst af Det ny NOTAT, hvis redaktion bestod af Jens-Peter Bonde, 
Ole Kragelund og Finn Ellegaard. Det ny NOTATs udstyr var mindre prangende 
end Notats, men bladets indhold var ifølge den eksisterende litteratur en vide- 
reførelse af indholdet i det gamle blad. Den succes, der var udeblevet for Notat, 
blev imidlertid opnået af Det ny NOTAT. Således steg bladets abonnenttal be- 
tragteligt, og det var tilfældet, selvom baggrunden var, at man fra redaktionens 
side i betydelig grad valgte at forære bladet bort. Det ny NOTAT modtog ”private 
indskud”, hedder det i et centralt værk omhandlende EF-modstanden.”7 


835 Citeret efter Søren Hein Rasmussen, Sære alliancer, s. 82. Vedr. Kate Flerons politiske ståsted se op- 
slaget i Dansk Kvindebiografisk Leksikon. Det hedder her, at Fleron havde haft borgerlige sympatier 
forud for anden verdenskrig, at hun efter krigen lå ”til venstre for midten”, at hun i en årrække var 
” meget tæt på Danmarks Kommunistiske Parti uden dog at være medlem”, og at hun i 1970'erne 
udtrykte forståelse for Rote Armee Fraktion. 

836 Søren Hein Rasmussen, Sære alliancer, s. 85-87. 


837 Søren Hein Rasmussen, Sære alliancer, s. 94-95. 

Op til det første valg til EF-Parlamentet i 1979 var Folkebevægelsen genstand 
for intern uenighed. Stridspunktet var, hvorvidt politikere tilknyttet Folkebevæ- 
gelsen skulle opstille på bevægelsens liste, eller om partierne skulle have hver de- 
res liste og dermed opstille separat. SF var af den opfattelse, at partierne skulle op- 
stille hver for sig, da man ellers risikerede, at Folkebevægelsen ville tabe stemmer. 
Et perspektiv var nemlig, at en modstander af EF i givet fald risikerede at stemme 
på en DKP'r, skønt den pågældende kunne være antikommunist. Retsforbundet 
tilsluttede sig denne opfattelse. I 1978 traf Folkebevægelsens forretningsudvalg 
imidlertid en beslutning, der fremstilledes som et forsøg på at imødekomme SF 
og Retsforbundet. Det besluttedes således, at intet politisk parti kunne opstille 
kandidater på Folkebevægelsens liste. Det betød, at den enkelte politiker ikke 
kunne stille op som DKP'r, men alene som Folkebevægelsens kandidat. For det 
andet besluttedes det, at det alene var Folkebevægelsens landsmøde, der kunne 
opstille kandidater. Og endelig blev der truffet beslutning om, at politikere opstil- 
let på Folkebevægelsens liste skulle repræsentere Folkebevægelsens idégrundlag 
og agere i overensstemmelse med de betingelser, der blev fastlagt på bevægelsens 
landsmøde. SF og Retsforbundet accepterede ovenstående, hvorefter nogle af de- 
res kandidater opstillede som repræsentanter for Folkebevægelsen. 

Skønt SF og Retsforbundet var tilfredse, var kompromiset til DKP's fordel, 
idet den ovenfor skitserede ordning betød, at DKP'ere kunne opstille på Fol- 
kebevægelsens liste og dermed undgå eller reducere den opmærksomhed, som 
medlemskabet af DKP ellers ville have medført. Og under alle omstændighe- 
der kunne DKP'erne anføre, at de ikke stillede op som kommunister, men som 
EF-modstandere; ganske som retsstatsfolkene og folkesocialisterne. Da Fol- 
kebevægelsens landsmøde i oktober måned 1978 vedtog sit valggrundlag, blev 
ovenstående forhold stadfæstet, idet SF stillede forslag om, at DKP skulle opstille 
selvstændigt. Dette afvistes dog med et argument om, at ingen af DKP's kandida- 
ter var kendte kommunister.%? 

Valg til EF-Parlamentet blev afholdt den 7. juni 1979. Partierne grupperede sig 
i tre: Det Konservative Folkeparti, Venstre og Centrum-Demokraterne ønskede 


838 Søren Hein Rasmussen, Sære alliancer, s. 102-104. 

839 Søren Hein Rasmussen, Sære alliancer, s. 106. I Folkebevægelsens bagland var der opstået en kreds 
af såkaldte ”boykot-tilhængere”. De argumenterede for, at Folkebevægelsen skulle boykotte parla- 
mentsvalget. Argumentet var, at alene det at acceptere den dagsorden, som Fællesmarkedet satte, 
var at anerkende dette. Boykot-tilhængerne omtales spredt i Søren Hein Rasmussen, Sære alliancer, 
S. 97-108. 

at styrke Fællesmarkedets overstatslige institutioner og udvide dets politiske vir- 
kefelt. Socialdemokratiet, Det Radikale Venstre, Kristeligt Folkeparti og Frem- 
skridtspartiet var tilhængere af EF og af integration, men ønskede at fastholde EF 
som et samarbejde mellem uafhængige nationer, der i fællesskab løste økonomiske 
og politiske problemer. Desuden ønskede de vetoretten bevaret. DKP, VS, SF og 
Folkebevægelsen mod EF var modstandere af EF." Set under ét fik tilhængerne 
knap 35 procent af de afgivne stemmer. Socialdemokratiet fik knap 22 procent af 
de afgivne stemmer. Liste N — Folkebevægelsen — blev valgets næststørste magnet 
med 21 procent af stemmerne, hvilket svarede til fire indvalgte kandidater. Det var 
Else Hammerich, der var partipolitisk uorganiseret, Sven Skovmand, medlem af 
Det Radikale Venstre, Jørgen Bøgh, medlem af Socialdemokratiet og Jens-Peter 
Bonde, der var medlem af DKP. Desuden havde vælgerne indvalgt yderligere to 
EF-modstandere: Bodil Boserup fra SF og en grønlandsk politiker." 

I første halvdel af 1980'erne bestod den væsentligste uenighed i Folkebevæ- 
gelsen i, at SF og siden Retsforbundet var af den opfattelse, at DKP fyldte for 
meget. SF's daværende sekretær i EF-Parlamentet, Holger K. Nielsen, formule- 
rede sit partis kritik i ordene: ”Alt er som før. Bredden fastholdes udadtil, DKP 
styrer indadtil”. Uenigheden fik yderligere næring, da VS sammen med Forbun- 
det Socialisterne i 1980 etablerede Socialister mod EF, hvor også SF blev budt 
ind. Sidstnævnte takkede dog nej, men situationen viste, at der såvel internt i 
Folkebevægelsen som udenfor eksisterede en frygt for, at DKP udnyttede Folke- 
bevægelsen som et dække for kommunistisk aktivitet.” 

Ved valget til EF-Parlamentet i 1984 opnåede liste N endnu en gang fire man- 
dater. Igen var Hammerich, Bøgh og Bonde blandt de indvalgte, men den radi- 
kale Skovmand blev nu erstattet af retsstatsmanden Ib Christensen. Dertil kom 
to indvalgte for SF, Bodil Boserup og John Iversen. Valget kan ses som en sejr 
for modstanden, idet 1/3-del af de afgivne stemmer var imod EF-medlemskabet, 
men set i forhold til ambitionen om dansk udmeldelse var resultatet et nederlag. 
Desuden havde Folkebevægelsen måttet konstatere en svigtende aktivisme fra 
sit bagland, og endelig syntes den almindelige interesse at rette sig mod spørgs- 


840 Hanne Rasmussen og Mogens Riidiger, Tiden efter 1945. Danmarks historie, bd. 8 (Gyldendal, 
1988), s. 288. 

841 Valget er analyseret i Ole Borre, Jørgen Elklit & Ole Tonsgaard, "The Danish Election to the Eu- 
ropean Parliament in June 1979: A New Referendum”, Scandinavian Political Studies, Vol. 2, No. 3, 
sS. 299-310; Søren Hein Rasmussen, Sære alliancer, s. 107. Stemmeafgivelserne er gengivet i Hanne 
Rasmussen og Mogens Riidiger, Tiden efter 1945, s. 484. 

842 Søren Hein Rasmussen, Sære alliancer, s. 110-111. 

målet om Danmark og den Europæiske Union snarere end dansk udmeldelse 
af EFØ2 

Dette blev så meget desto mere klart, da statsminister Poul Schluter i januar 
1986 udskrev vejledende folkeafstemning om Fællesakten. Umiddelbart forin- 
den havde et flertal i Folketinget bestående af Socialdemokratiet, Det Radikale 
Venstre, SF og VS afvist Fællesakten, men nu skulle vælgerne høres. Betydelige 
dele af fagbevægelsen tilsluttede sig nu nej-partiernes afvisning af Fællesakten. 
Resultatet blev et imidlertid et ja: 56 procent af de afgivne stemmer var for, mens 
godt og vel 43 procent var imod. Oppositionen havde tabt, og det havde Folke- 
bevægelsen også. 


PET's overvågning? 


I PET's arkiv beror to arkivkasser indeholdende materiale vedrørende den danske 
modstand mod de europæiske fællesmarkedsbestræbelser. Desuden omtales dele 
af den danske EØF/EF-modstand spredt i PET's årsberetninger, i en række per- 
sonsager og i det såkaldte Gordijevskij-materiale etc., ligesom der er oplysninger 
om PET's virke i forbindelse med et større EF-møde, der blev afholdt i Danmark 
i begyndelsen af 1970'erne. Endelig er der oplysninger om, hvordan EF-landene i 
1970'erne forventede, at Sovjetunionen ville forsøge at påvirke meningsdannelsen 
i de pågældende lande og derfor også, hvilke forhold landenes sikkerhedstjenester 
skulle være på vagt overfor. Samlet set eksisterer der således en ikke ubetydelig 
mængde akter omhandlende aspekter af den danske EF-modstand i PET's arkiv. 
En gennemgang af sagens akter viser, at PET ikke på noget tidspunkt foretog 


843 Søren Hein Rasmussen, Sære alliancer, s. 115. Stemmeafgivelserne er gengivet i Hanne Rasmussen 
og Mogens Ridiger, Tiden efter 1945, S. 484. 

844 Søren Hein Rasmussen, Sære alliancer, s. 116-119; Stemmeafgivelserne er gengivet i Hanne Rasmus- 
sen og Mogens Riidiger, Tiden efter 1945, S. 484. 

845 Nedenfor besvares folketingsspørgsmål nr. 1: ”Ministeren bedes bekræfte eller afkræfte, at PET har 
spioneret mod Folkebevægelsen mod EF og forklare baggrunden herfor”, folketingsspørgsmål nr. 
186: ”Er der medlemmer af ”Socialdemokrater mod EEC”, som qua deres medlemskab er blevet 
overvåget og/eller registreret?” folketingsspørgsmål nr. 187: ”Er der sket overvågning af arran- 
gementer, som ”Socialdemokrater mod EEC” har afholdt?” folketingsspørgsmål nr. 188: ”Er der 
medlemmer af ”Folkebevægelsen mod EF”, som qua deres medlemskab er blevet overvåget og/ 
eller registreret?” og folketingsspørgsmål nr. 189: ”Er der sket overvågning af arrangementer, som 
”Folkebevægelsen mod EF” har afholdt?” 

en intensiv overvågning af den danske EF-modstand i sig selv: PET har således 
ikke sendt kilder eller penetranter ind i Folkebevægelsen, og der er ikke spor af, 
at PET anvendte kontaktnet over for EF-modstanden. Der er heller ikke noget 
i det bevarede materiale, der giver det indtryk, at PET har foretaget telefon- el- 
ler rumaflytninger af de lokaler, som EF-modstanderne benyttede. PET synes 
heller ikke at have registreret eller overvåget medlemmer af Folkebevægelsen 
alene som følge af deres medlemskab. Derimod indsamlede PET oplysninger om 
EF-modstandernes organisationer, det vil sige først og fremmest Folkebevægel- 
sen, og om deres virke. Når PET således kun indsamlede oplysninger om, men 
ikke gennemførte nogen intens overvågning af EF-modstanden, havde det sin 
forklaring i, at det ikke var EF-modstanden i sig selv, som PET var interesseret 
i. Imidlertid var PET interesseret i en del af de personer og miljøer, der indgik i 
eller havde forbindelse til EF-modstanden. 

Oplysningerne i emnesagen kommer overvejende fra dagbladene. PET's 
medarbejdere noterede således oplysninger fra aviser og andre informationskil- 
der, som derpå blev lagt på emnesagen. Der beror dog også oplysninger i em- 
nesagen, der fremstår som resultat af en egentlig efterforskningsindsats, men 
disse oplysninger har mere karakter af at være overskudsinformation. Når ek- 
sempelvis en af PET's meget virksomme kilder på Fyn gav PET oplysninger om 
DKP's stilling i og betydning for Folkebevægelsen, som efterfølgende blev lagt 
på emnesagen om Folkebevægelsen, var disse oplysninger ikke et resultat af en 
efterforskningsindsats over for Folkebevægelsen, men over for DKP. Der er ikke 
noget i materialet, der tyder på, at den PET-medarbejder, der stod i kontakt til 
omtalte kilde, har opfordret denne til at indsamle oplysninger om EF-modstan- 
den. En gennemgang af emnesagen viser, at PET kun modtog oplysninger om 
EF-modstanden fra omtrent en håndfuld kilder, og at alle disse kilder virkede i 
andre miljøer, hvor de indsamlede oplysninger for PET. 

Set retrospektivt synes der at have eksisteret en vis uenighed internt i PET 
om, hvorvidt tjenesten skulle interessere sig for EF-modstanden. På et årsmøde 
i Ringkøbing i 1976 kritiserede en PET-medarbejder ledelsen for, at PET ”visse 
steder” havde interesseret sig for Folkebevægelsen mod EF. Pågældende medar- 
bejder fik det svar fra daværende PET-chef Ole Stig Andersen, at når justitsmi- 
nisteren eller departementschefen ønskede oplysninger om f.eks. en demonstra- 
tion, så ville de spørge PET om, hvorvidt der ville opstå uroligheder.” Ole Stig 


846 PET, administrativ sag: ”Referat fra regionsmødet på ”Fjordgaarder”, Ringkøbing i dagene 9. og 

Andersen var derfor af den opfattelse, at PET burde beskæftige sig med politiske 
organisationer som f.eks. Folkebevægelsen.” 

I forlængelse heraf synes det imidlertid samtidig at have været tilfældet, 
at PET's ledelse undlod at styre regionerne i deres indsamling af oplysninger 
om den danske EF-modstand. En forhenværende PET-medarbejder har over 
for Kommissionen udtalt: ”Adspurgt forklarede vidnet, at ham bekendt over- 
vågede PET ikke Folkebevægelsen mod EF”; hvilket bekræftes af en anden 
PET-medarbejder, der har udtalt, at ”afdelingen ikke var blevet instrueret i at 
observere folkebevægelsen”.: Alligevel ses det, at den regionsafdeling, som 
sidstnævnte arbejdede i, indberettede flere oplysninger om DKP's stilling i Fol- 
kebevægelsen, end nogen anden regionsafdeling, skønt det må antages, at DKP 
udfoldede tilsvarende bestræbelser andre steder i landet. Som sådan var der 
overladt et ikke ringe handlerum til den enkelte medarbejder, der også til en 
vis grad synes at have været afhængig af, hvilke kilder denne måtte have haft 
forbindelse til." 

Kommissionen har i sine vidneafhøringer udspurgt en række forhenværende 
PET-medarbejdere, om og i givet fald hvorfor tjenesten interesserede sig for Fol- 
kebevægelsen. Svarene lyder almindeligvis, at PET's interesse væsentligst bestod 
i, at man frygtede, at Sovjetunionen og/eller DKP kunne udnytte bevægelsen, og 
at det var baggrunden for PET's interesse for Folkebevægelsen. Tre repræsenta- 
tive vidneudsagn lyder: 


”Adspurgt vedrørende PET's aktiviteter over for Folkebevægelsen mod EF forkla- 
rede vidnet, at de var stærkt interesseret i denne bevægelse, da denne kunne bru- 
ges rent politisk af Sovjetunionens kommunistiske Parti. Det gjaldt derfor om at 
finde ud af, hvad det var, russerne specielt var interesseret i7%" 


847 Det fik en anden PET-medarbejder til at udtale, at det var ”dobbeltmoral, ”når man først får for- 
bud mod at beskæftige sig med en ting, og man så alligevel fra overordnede myndigheders side 
forventer, at vi skal kunne give relevante oplysninger om den samme ting” Diskussionen afspejlede 
antagelig også det forhold, der var EF-modstandere blandt PET's medarbejdere. PET, administrativ 
sag: ”Referat fra regionsmødet på ”Fjordgaarder”, Ringkøbing i dagene 9. og 10. november 1976”, 
S. 34. 

848 Kommissionens arkiv, RB: 19. november 2003. 

849 Kommissionens arkiv, RB: 8. maj 2002. 

850 Jf. også Kommissionens arkiv, RB: 20. maj 2003, hvor vidnet forklarer, at en bestemt PET-medar- 
bejder havde vanskeligt ved at prioritere sine opgaver, og at denne medarbejder nok skulle have fået 
besked på at beskæftige ”sig med noget andet, det vil sige end med EF-modstanden. 

851. Kommissionens arkiv, RB: 1. oktober 2002. 

”PET skulle ikke interessere sig for folkebevægelsen som sådan, men se om der 
skete infiltration fra f.eks. udenlandske diplomater. Adspurgt om Folkebevægelsen 
mod EF gav anledning til drøftelse i PET, forklarede vidnet, at der er ingen tvivl 
om, at Folkebevægelsen mod EF var i yderområdet af PET's arbejdsområde” 


”Adspurgt forklarede vidnet, at der var visse medlemmer af Folkebevægelsen mod 
EF, der var interessante, men ikke Folkebevægelsen mod EF som sådan”. 


Modstand fra ”centrum-højre” 1960-1962 


De ældste dokumenter i PET's arkiv om den danske modstand mod de europæi- 
ske fællesmarkedsbestræbelser stammer fra slutningen af 1961, da en række bor- 
gere med et åbent brev henvendte sig til offentligheden ”i anledning af planerne 
om Danmarks tilslutning til Rom-unioner”, Det hed bl.a. i brevet: 


”Danmark har trods sin lidenhed og i sit naboskab til Tyskland været i stand til op 
igennem tiderne at bevare sin uafhængighed og har desuden både i sin folkelige 
og sociale kultur, i sit rodfæstede og stabile demokratiske system og i henseende 
til levestandard for arbejdere og bønder nået et stade, der ligger langt forud for de 
europæiske fastlandsstormagter. 

Disse nationale, kulturelle, politiske og sociale værdier vil dels direkte blive øde- 
lagt, dels udsat for alvorlig trussel, hvis Danmark tilslutter sig fællesskabet sam- 
men med England eller andre”%+ 


Desuden blev der i brevet peget på den indvandring, Danmark muligt ville ud- 
sætte sig for. Kredsen bag brevet, der navngav sig ”Komiteen til bevarelse af Dan- 
marks Frihed” indkaldte til møde i Århus den 7. januar 1962. PET udfærdigede 
den følgende måned en udførlig rapport med syv bilag, der bl.a. rummede en 
fortegnelse over og en ”nærmere omtale” af de 20 indbydere: Flere at de pågæl- 
dende var kendte personer fra den offentlige debat. Kun tre var allerede kendt 
af PET. Ingen af disse var dog kendt for kommunistisk virksomhed, men det var 

risikoen for kommunistisk og/eller folkesocialistisk virksomhed, der gjorde, at 
PET interesserede sig for initiativet.” 

Udsigten til DKP's og SF's mulige infiltration var PET ikke alene om at 
interessere sig for. Denne var også til stede i komitéen. Såvel professor Jørgen 
Dich som ingeniør Knud P. Pedersen bemærkede i deres rundskrivelser til 
de øvrige initiativtagere, at det var vigtigt at holde ”folkesocialistiske og/el- 
ler kommunistiske stødtropper” ude fra mødet den 7. januar.” Da der den 
3. januar havde tilmeldt sig mellem 250 og 300 deltagere, kunne det blive van- 
skeligt nok, men det blev klaret ved en sortering af tilmeldingerne. SF's for- 
mand Aksel Larsen fik således afslag med den begrundelse, at hans tilmelding 
var kommet for sent. PET bemærkede i rapporten, at Jørgen Dich i et inter- 
view i den socialdemokratiske partiavis Aktuelt i begyndelsen af januar 1962 
havde udtalt, at SF efter hans mening ikke skulle repræsenteres i ledelsen for 
den nye organisation.” 

Fra DKP's centralkomitémøde i december 1961 kunne PET referere forman- 
den Knud Jespersens glæde over Århus-komitéens initiativ, og da DKP Herlev 
distrikt fik refereret centralkomitéens møde, indgik der samtidig meddelelse om, 
at Radikale Venstres afdelinger i såvel Århus som Silkeborg i januar 1962 ville 
holde møde mod Fællesmarkedet, ”og man ville nu på en eller anden måde for- 
søge at sende delegerede til dette møde. Muligt med DKP's officielle stempel, 
men helst uden.” Hvordan det gik på det radikale møde, vides ikke. På komitéens 
møde den 7. januar 1962 gik det, efter PET's referat i rapporten, næsten fuldkom- 
men, som initiativtagerne havde planlagt. Det forberedte program blev vedtaget 
med en tilføjelse om, at komitéens formål alene var at modvirke Danmarks ind- 
meldelse i Rom-unionen. Udpegningen af komitéens medlemmer vakte en del 
diskussion. Maskinarbejder Jørgen Jensen (det ses ikke af referatet, om møde- 
deltagerne vidste, at han var kommunist) påpegede, at der manglede repræsen- 
tation for arbejderbevægelsen. PET formodede i rapporten, at han var identisk 
med den Jørgen Jensen, der var medlem af DKP's Centralkomité og tilknyttet 
Dansk Fredskonference og Århuskonferencen. Da det også blev nævnt, at der 
manglede kvinder i forslaget til komité-medlemmer, foreslog Carl Scharnberg, 
der var landskendt fra Kampagnen mod Atomvåben, at man indvalgte Kate Fle- 


856 PET, emnesag: ”Komitéen til bevarelse af Danmarks frihed”, 20. februar 1962. 

857 PET, emnesag: ”Henvendelse til "kredsen af 9. decbr? (de på listen af 18. decbr. opførte personer), 
20. decbr. 1961”; ”Til 'kredsen af 9. december'?”, 3. januar 1962. 

858 PET, emnesag: ”Komitéen til bevarelse af Danmarks frihed”, 20. februar 1962. 

ron. To SFøere, Morten Lange og Thomas Christensen, afstod fra at stille konkrete 
forslag på partiets vegne.” 

I rapporten noterede PET-medarbejderen, at initiativtagerne kunne være til- 
fredse med mødets forløb, fordi det var lykkedes at undgå infiltration fra DKP 
og SF. De to uønskede partier havde reageret meget forskelligt på dannelsen af 
komitéen. I det kommunistiske dagblad Land og Folk var mødet den 7. januar 
blevet refereret, men komitéen ikke senere omtalt, mens SF i sit ugeblad havde 
været særdeles positiv og erklæret, at partiet var klar til samarbejde. PET's rapport 
kommenterede med, at komitéen på mødet havde fået mulighed for senere at sup- 
plere med flere medlemmer, og at SF altså havde en mulighed. Rapporten tilføjede 
dog: ”Et nærmere samarbejde vil dog være afhængig af, hvorvidt det fremover 
bliver NATO-modstandere eller -tilhængere i komitéen, der skal træffe afgørelsen 
på dette punkt, idet et reelt samarbejde i spørgsmålet om modstand mod Fælles- 
markedet formentlig må forudsætte, at komitéen på linje med S.E. tillige er imod 
Danmarks medlemskab af NATO under hensyn til, at disse to spørgsmål poli- 
tisk set har tilknytning til hinanden” Det er uvist, hvad rapportens ophavsmand 
byggede ssmmenkædningen af EF-politikken og NATO-politikken på. Måske var 
grunden, at Sovjetunionen også modarbejdede den europæiske integration. Sam- 
menkædningen genfindes i flere PET-rapporter vedrørende EF-modstanden. Må- 
ske var grunden også, at USA allerede fra 1940'erne ønskede at fremme en europæ- 
isk integration og via CIA gav økonomisk støtte til Europabevægelsen.” 

I marts 1962 lagde PET en notits på sagen om, at Komitéen til bevarelse af Dan- 
marks frihed havde forandret sit navn til Komitéen mod Rom-unionen. Oplysnin- 
gen stammede fra et interview i Frit Danmark med Jens Kirk, en af komitéens tre 
formænd.” Den 29. januar 1962 stiftedes på et møde i København Komitéen til 
Oplysning om Fællesmarkedet som en lokalkomité til det århusianske initiativ. En 
af initiativtagerne i Århus, der ikke var kommet med i komitéen, kom med i Køben- 
havnskomitéen. De 12 medlemmer blev af PET noteret med, hvad man nu havde 


859 Ibid. 

860 Ibid. 

861 Richard J. Aldrich, The Hidden Hand. Britain, America and Cold War Secret Intelligence (John Mur- 
ray, 2001), S. 342-370. Det hedder endvidere heri, at støtten til de europæiske samlingsbestræbelser 
var en af de største CIA-operationer i 1950'erne, se s. 343. Se også Richard J Aldrichi's forstudie, 
”OSS, CIA and European Unity: The American Committee on United Europe, 1948-60” Diplomacy 
& Statescraft, Vol. 8, No. 1 (March 1997), s. 184-227, hvori det betones, at ikke alle de amerikanske 
bidrag kom fra CIA, men at der også var tale om private donationer, se s. 212. 

862 PET, emnesag: ”Vedr.: Komitéen til bevarelse af Danmarks frihed”, 10. marts 1962. 


PET's overvågning af protestbevægelser 1945-1989 


EF-MODSTAND 1960-1989 


af oplysninger om dem: Fire var forhenværende kommunister, heraf var de tre nu 
medlem af SE, den fjerde karakteriseredes som ”udpræget kommunistisk sympatisør 
og ”fredsmand”” En femte var tidligere socialdemokrat, nu SF-sympatisør, en sjette 
karakteriseredes som ”ukendt her”, hvilket betød, at han ikke var registreret. Det 
fremgik dog, at han i 1959 havde været medlem af Folketinget for Retsforbundet. En 
syvende var medlem af DKP, mens tre andre var aldeles ”ukendte” — den ene kunne 
end ikke identificeres. Endelig var der to radikale, den ene var journalist Poul Over- 
gaard Nielsen, der i årene fremover kom til at spille en væsentlig rolle i Folkebevæ- 
gelsen mod EF jf. nedenfor. Han var i forvejen ”kendt” med den begrundelse, at han 
i 1944 skulle have ansøgt om våbentilladelse. Mere aktuelt var han også medlem af 
Århuskomitéen. I alt var fire af de tolv anførte personer på listen registreret. En af de 
”ukendte” havde ifølge PET's rapport et familiemedlem, der var registreret. 


Venstreorienteret modstand 1970-1972 


Danmark søgte som nævnt om optagelse i EF sammen med bl.a. Storbritannien 
i1961. Da Frankrig imidlertid i 1963 nedlagde veto mod sidstnævntes optagelse, 
trak også Danmark sin ansøgning. Det betød, at den interesse, der havde været 
om Rom-unionen, var aftagende, om end spørgsmålet aldrig blev irrelevant for 
modstanderne. I PET's emnesag beror der ikke materiale om EF-modstanden 
mellem 1963 og 1970. 

I slutningen af 1970 vaktes PET's interesse imidlertid på ny. Baggrunden var, at 
EF's medlemslande på mødet i Haag i 1969 havde truffet beslutning om at åbne for 
udvidelse af Fællesmarkedet, og at der i Danmark snart blev truffet beslutning om 
endnu en gang at ansøge om optagelse. På baggrund af to artikler offentliggjort 
i hhv. SF's Minavisen og DKP's Land og Folk noterede PET i november 1970, at 
omtrent 100 personer — repræsenterende ”vidt forskellige organisationer som fag- 
foreninger, Aldrig mere Krig, Faglig Ungdom ligesom der nævnes at have været 
repræsentanter fra politiske partier, erhvervsliv, skole, kirke og presse” — i Vartov 
havde nedsat et initiativudvalg med et dobbelt formål dels at oplyse om Rom- 
unionen, dels at etablere en folkelig modstand mod Danmarks evt. optagelse. 
PET noterede de 13 navne på medlemmerne af initiativudvalget. Tre var i forvejen 


863 PET, emnesag: ”Vedr.: Komitéer til bevarelse af Danmarks frihed ”Komitéen til oplysning om fæl- 

UIWONSTRATION 


LØRDAG D.18. SEPT. 
IKL:71500 

e NEJ TIL KAPITALENS SAMMENROTNING & 
€e NEJ TIL MONOPOLERNES HERREDØMME €& 
e NEJ TIL ARBEJDERDEPORTATION e 


BLÅGÅRDS PLADS 
TALLAE 

PREBEN MØLLER HANSEN 
SØMÆNDENES FORBUND 
GERT PETERSEN 

ME. SF 


HÅOHUSPLADSEN 
TALENE 


CHA. BORG SLOTSPLADS 
TALERE 


NM. BRORY JOHANSEN. 
FORFATTER 
REPRESENTANT FOR 
FAGLIG UNGDOM 


18 NØRLUND. 
SEKRETÆR. DKP 
ERIK SIGSGÅAD. 
MF. vs 


KONTAKTSTED: GRØNNEGADE 37 - TELF. 141537 MELLEM KL. 11 OG 19.30 


PET interesserede sig ikke for EF-modstanden i sig selv. Imidlertid indgik en del af de politiske miljøer, 
som PET interesserede sig for i andre sammenhænge, i EF-modstanden. Det gjorde det relevant for 
PET at holde sig orienteret om EF-modstandernes virksomhed. Demonstrationen, der er indkaldt til 
ovenfor, var arrangeret af bl.a. De Danske Vietnamkomiteer, Dansk-Cubansk Forening, Venskabsfor- 
eningen Danmark-Nordkorea, Slumstormerne, Sømændenes Forbund samt Katolsk Arbejderaktion. 
PET har tydeligvis fundet denne sammensætning interessant, for plakaten, der er fra 1971, er bevaret 
i PET'S arkiv (PET's arkiv). 


registreret. Det fremgik, at notitsens forfatter på det tidspunkt var af den opfat- 
telse, at det navnlig var DKP, der var imod dansk optagelse i EF. 

I de følgende måneder fremgik det, at aktivistmiljøerne blev stadig flere og 
mere sammensatte. På baggrund af en kildeindberetning noteredes således i august 
1971 følgende organisationer og partier, der var involveret i modstanden mod EF: 
Folkelig Front mod Danmarks tilslutning til EEC, 'Tværpolitisk Kontaktgruppe, 
DKP, Frihedsfronten mod Romunionen og De Danske Vietnamkomitéer. Omtrent 


864 PET, emnesag: ”Vedrørende: Initiativudvalg mod Romunionen, etableret på møde i Vartov den 
8. nov. 1970”, 12. november 1970. 

halvdelen af de i den forbindelse nævnte personer var allerede registreret. Kort 
tid efter oplyste en anden kilde, at DDV var i færd med at etablere en stor ”anti- 
EEC-demonstration” til gennemførelse den 18. september 1971 — tre dage før val- 
get til Folketinget — og at følgende organisationer og grupper havde erklæret deres 
støtte: Danmarks Kommunistiske Parti, Danmarks Kommunistiske Ungdom, SE, 
Socialistisk Folkepartis Ungdom, VS, Frit Danmark, Clarté, Dansk Fredskonfe- 
rence, Danske Studerendes Fællesråd, Faglig Ungdom (København), Lærlingenes 
Landsorganisation (LLO), Aldrig mere Krig, Unge Pædagoger, Rødstrømperne, 
Dansk-Cubansk Forening, Dansk-Koreansk Forening, Kommunistisk Forbund 
M/L, Kommunistisk Ungdom M/L, Slumstormerne, Den faglige Gruppe (Køben- 
havn) samt Sømændenes Forbund. Det må på det tidspunkt have været de fleste 
af de organisationer, som PET fandt ”efterretningsmæssigt interessante”. 'Talerne 
ved demonstrationen, der omfattede Gert Petersen, Preben Møller Hansen, Rudolf 
Broby Johansen, Erik Sigsgaard, Ib Nørlund og Bo Rosschou, var alle registreret i 
forvejen. 

Demonstrationen gav anledning til en oversendelse af en skriftlig oversigt fra 
Forsvarets Efterretningstjeneste til PET. FE konstaterede, at en af Frihedsfronten 
i maj arrangeret demonstration havde opnået tilslutning af 400 deltagere, og at 
antallet af deltagere ved DDV's demonstration var 4.000. Men ellers havde samt- 
lige arrangementer i årets løb været præget af ukoordineret indsats og ringe del- 
tagelse. Splittelsen i venstrefløjen med hensyn til mål og midler var ifølge FE an- 
tagelig årsagen. FE's oversigt rummede også en forudsigelse om den kommende 
politiske udvikling. Det var, hed det, indlysende, at EF-problematikken fortsat 
ville have en fremtrædende plads i venstrefløjens aktiviteter, men det var næppe 
anvendeligt som langsigtet propagandamål, idet afgørelsen om Danmarks tiltræ- 
den formodentlig ville være faldet i løbet af et halvt til et helt år. Den voldelige 
fløj var, bemærkedes det videre, ved at vinde terræn, og eftersom verdensbank- 
demonstrationerne var ved at komme på afstand, ville perioden omkring folke- 


865 PET, emnesag: ”Vedr. Organisationer og bevægelser vendt mod danske optagelse i det europæiske 
fællesmarked”, 13. august 1971. 

866 PET, emnesag: ”Vedr.: Anti-EEC-demonstrationen den 18. september 19717 14. september 1971. 
PET, emnesag: ”Vedr. DDVs Anti-EEC-demonstration den 18/9 1971”, 24. september 1971; Notits, 
16. september 1971; ”Vedr. De danske Vietnam-komitéer - EEC-udvalget”, 7. oktober 1971; ”Vedr. De 
Danske Vietnamkomitéer's EEC-udvalg”, 31. august 1971. 

afstemningen sandsynligvis blive en passende anledning til nye uroligheder, der 
kunne forventes allerede i foråret 1972.” 

Den 13. oktober 1971 noterede PET på grundlag af en meddelelse i Politi- 
ken, at der var dannet en komité ”som et koordinerende organ for agitation mod 
dansk medlemskab” Komitéen var tiltrådt af ikke færre end 62 personer ”af vidt 
forskelligt erhverv og af politisk observans fra Retsforbundet, Socialdemokra- 
ter, Radikale og kommunister”, flere af dem kendt fra tidligere komitéer mod 
dansk tilslutning til EEC. Ifølge Politiken havde komitéen ”hovedkvarter” hos 
Poul Overgaard Nielsen. I slutningen af 1971 blev der ved et møde på Christi- 
ansborg nedsat et ”Fællesudvalg”, hvor følgende partier og organisationer deltog: 
Frit Norden, Tværpolitisk Kontaktgruppe, Folkelig Front, Frihedsfronten, Nor- 
disk Aktion, Socialdemokrater mod EF, Retsforbundet, Danmarks Kommunisti- 
ske Parti, VS, Radikal Ungdom, Dansk Samling og LLO.?% SF var ikke på listen, 
men interesserede kunne melde sig hos Poul Overgaard Nielsen, der på grund 
af sit medlemskab af Folketinget kunne træffes på Christiansborg.” Fællesud- 
valget var allerede i gang med at forberede en demonstration til afholdelse den 
16. december, hvor Folketinget forventedes at beslutte at acceptere, at regeringen 
underskrev tiltrædelsestraktaten.”" 

PET havde dog også noteret, at Ivan Hansen, en i samtiden fremtrædende 
DKPer, der var fællestillidsmand på B&W Christianshavn, allerede i begyndelsen 
af december i Land og Folk havde opfordret avisens læsere til at møde op på Chri- 
stiansborg den 16. december.” Anledningen var, at Folketinget denne dag efter en 
debat skulle bemyndige regeringen til at underskrive tiltrædelsestraktaten til EEY; 
Aktionen blev gennemført: omtrent 200 modstandere mødte frem fordelt på 52 
deputationer. PET udarbejdede i den forbindelse en liste over 36 deputationer, der 
fortrinsvis bestod af fagforeninger og klubber fra en række arbejdspladser, men 


867 PET, emnesag: ”Kontraefterretningsmæssig aktivitet i september 1971, Forsvaret Efterretningstje- 
neste” 12. oktober 1971. 

868 PET, emnesag: ”Vedrørende: Kampagne mod dansk tilslutning til EEC”, 13. oktober 1971; ”Fælles 
front mod at vi går med i EF”, Politiken, 9. oktober 1971; ”Danmark må samarbejde i en åben ver- 
der”, Land og Folk, 12. oktober 1971. 

869 PET, emnesag: ”Vedrørende: Kampagne mod dansk tilslutning”, 8. december 1971. 

870 Ibid. 

871 Ibid. 

872 PET, emnesag: ”Vedrørende: Kampagne mod dansk tilslutning”, 8. december 1971; jf. ”Fælles front 
mod EEC”, Land og Folk, 8. december 1971. 

873 PET, emnesag: ”Vedrørende: demonstrationen til Christiansborg den 16.dec.71”, 20. december 1971. 

også et fyldigt udvalg af lokale komitéer 0.a. mod Fællesmarkedet. Deputationer- 
nes ordførere blev identificeret, heraf var fem registreret. Desuden var der fem 
andre personer, ud for hvilke der blev noteret et femcifret tal, der antagelig også var 
udtryk for en registrering. Ud for resten blev der blot anført et minustegn.” Det 
hed i et notat, at ”selvom der blandt lederne er flere kendte kommunister, synes det 
at være et tværpolitisk udsnit af EF-modstandere” Samtidig hed det dog, at arran- 
gementet især havde været understøttet af Land og Folk og Minavisen.”5 

11972 oprettedes der flere komitéer, der hver især havde til formål at forhindre 
Danmarks tilslutning til EF. Den 7. januar 1972 mødte således godt et halvt hundre- 
de op til det stiftende møde i Indre By's EEC-komité. En af PET's kilder, der især 
var aktiv i Vietnambevægelsen og blandt forskellige trotskistiske grupperinger, 
overdrog efterfølgende PET et referat af mødet. Initiativtagerne repræsenterede SF, 
DKU, SFU og Clarté, men der mødte også repræsentanter fra Studentersamfun- 
det, Dansk-Cubansk Forening, Boligfronten, DKP og VS. Sidstnævnte var af den 
opfattelse, at komitéen skulle bygge på ”et rent socialistisk grundlag”, og da det ikke 
vandt tilslutning, forlod de mødet. De øvrige drøftede mere pragmatisk forskellige 
aktiviteter, der skulle have det formål at få den tredjedel af vælgerne, der endnu 
ikke havde valgt side, til at gå imod Danmarks tilslutning til Fællesmarkedet. I rap- 
porten henledtes opmærksomheden på fem af de fremmødte. Af disse var tre re- 
gistreret, mens to deltagere fra hhv. Clarté og Boligfronten var ”ukendte”. Der blev 
indsamlet navne og adresser til en særlig ”aktivistliste”, som PET's kilde sikrede sig 
et eksemplar af. Den blev vedlagt i den næste rapport og rummede navne på tolv 
aktivister, der var ”kendte” heraf var elleve registreret. En medlemsliste med 40 
navne og adresser blev også lagt i sagen, der dateredes den 10. januar 1972. PET's 
interesse for initiativet var antagelig motiveret i, at en betydelig del af initiativta- 
gerne var registreret og kendte fra andre bevægelser og politiske miljøer. F.eks. hed 
det i en af kildeindberetningerne, at et fremtrædende medlem, Herluf Østergaard, 
der var en central aktør i De Danske Vietnamkomitéer, havde valgt ikke at frem- 
stå som ”en af topmændene i komitéen”, skønt han reelt var dette. Årsagen var, at 
”han ikke ønsker at fremtræde som aktivist udadtil”%% PET's øgede interesse for 


874 PET, emnesag: ”Modtagelse af deputationer torsdag den 16. december 1971 i anledning af Fæl- 
lesmarkedsdebatten, 2. udkast”, udateret; ”Vedrørende: demonstrationen til Christiansborg den 
16. dec.71% 20. december 1971. 

875 PET, emnesag: ”Vedrørende: demonstrationen til Christiansborg den 16.dec.71”, 20. december 1971. 

876 PET, emnesag: ”Vedr.: stiftende møde i Indre By.s EEC-komité, 10. januar 1972; ”Vedr. Anti-EF 
komité, Indre by” 7. februar 1972. 

EF-modstanden i 1972 bundede således i, at modstanden fik støtte fra personer og 
miljøer fra den yderste venstrefløj, som PET havde kendskab til dels fra Vietnam- 
bevægelsen dels fra verdensbankurolighederne. 

Den 26. januar dannedes Fagforeningsfolk mod Fællesmarkedet. Snart efter 
fulgte et initiativ fra 26 fagforeningsfolk og fællestillidsmænd, der opfordrede til 
underskriftindsamling med det formål at påvirke de kommende ekstraordinære 
kongresser i LO og DASE. Rapporten herom kommenterede: ”Det hele synes at 
fremtræde som et kommunistisk initiativ, og af de 26 underskrivere på udtalelsen, 
er de to tredjedele kendte kommunister”%7 En kort notits rapporterede om en ”Al- 
gang imod EEC” den 9. april 1972. Såvel valget af datoen som begrebet ”algang” 
bragte tankerne på besættelsen. PET skønnede, at marchen, der gik fra Veksø til 
Christiansborg, omfattede ca. 3.000 deltagere.””? I maj var der offentligt møde i Aal- 
borg med ca. 200 deltagere. Som indbydere stod Arbejdsmændenes Fællesledelse, 
Byggefagenes sammenslutning, DKP, SF og Socialdemokrater mod EF. Ni af del- 
tagerne blev registreret.7? Et møde i Studentersamfundet af 1968 blev kun noteret 
med oplysning om de seks talere, hvoraf de fem var registreret.” En demonstration 
i København på grundlovsdag samlede ca. 4.000 deltagere.” DKP holdt landsmø- 
de den 19.-20. august, hvor hovedemnet var indsatsen mod EEC de sidste uger af 
kampen.” Folkebevægelsen mod EF's møde i Forum den 16. september affødte en 
kort notits om forberedelsen, fortrinsvis baseret på avisudklip. Efterfølgende blev 
det noteret, at mødet havde samlet 6.000 deltagere og var forløbet roligt. På grund- 
lag af oplysninger fra en af PET's kilder noterede PET den 18. september, at DDV 
havde drøftet at deltage i mødet i Forum og at foranstalte deres egen demonstration 
og evt. at deltage i Socialistisk Informationskontors demonstration den 30. septem- 


877 PET, emnesag: ”Vedrørende: Kampagne mod tilslutning mod EF”, 29. februar 1972; ”Vedrørende: 
Kampagne mod EF”, 31. januar 1972. 

878 PET, emnesag: ”Vedr.: Anti-EEC-marchen fra Veksø til Christiansborg den 8. og 9. april 1972” plus 
tilhørende bilag. 

879 PET, emnesag: ”Vedr.: Off. Møde mod EF i Aalborg”, 16. maj 1972, kontinueret frem til 26. maj 1972. 

880 PET, emnesag: ”Vedr.: Møde arrangeret af Studentersamfundet af 1968 over emnet 'EEC og venstre- 
fløjen, fredag d. 2. juni 1972”, 14. juni 1972. 

881 PET, emnesag: ”Vedrørende: demonstration som kampagne mod EF, 20. juni 1972; ”Kraftigt nej 
til EF på grundlovsdager”, Land og Folk, 30. maj 1972; ”En folkebevægelse!”, Aalborg Stiftstidende, 
25. april 1972; ”Fædrelandsløs gerning at indlemme os i EF”, Land og Folk, 6. juni 1972. 

882 PET, emnesag: ”Vedrørende: DKP beslutning om indkaldelse til landsmøde 19.-20. aug”, 28. august 
1972; ”Kampen mod monopolerne slutter ikke med afstemningen om EF”, Land og Folk, 18. august 
1972;”Uden kommunister ingen folkebevægelse”, Land og Folk, 22. august 1972. 

ber, som imidlertid blev aflyst.:£ Det hed i en anden indberetning fra samme kilde, 
at DDV's deltagelse i EF-modstanden antagelig væsentligst var motiveret i, at komi- 
téerne dermed kunne få lejlighed til at omdele ”Indokina- og evt. NATO-materiale 
samt foretage indsamling til giro 1616784 


NEJ 


USA ; SN 

Under den kolde krig interesserede PET også sig for protestmiljøer, der ikke handlede i strid med den 
lovlige samfundsorden. Årsagen var, at PET måtte antage eller i det mindste være opmærksom på den 
mulighed, at enkeltpersoner, grupper af personer eller repræsentanter for fremmede magter kunne 
forsøge at opnå indflydelse i politiske grupperinger og bevægelser med henblik på at udnytte disse 
til enten at bedrive efterretningsvirksomhed for en fjendtlig magt eller at gøre de pågældende grup- 
peringer og bevægelser til trædesten for det, der i PETS sprogbrug almindeligvis omtaltes som uro. 
Endelig måtte PET påregne, at udenlandske efterretningstjenester kunne finde på at udnytte politiske 
bevægelser til at udføre såkaldte ”aktive foranstaltninger”, det vil sige øve indflydelse på det offentlige 
og politiske liv. Ovenfor ses demonstrationstog fra slutningen af august 1972 mod dansk tilslutning til 
EF (Arbejdermuseet og ABA). 


Folkebevægelsens demonstration den 1. oktober samlede 80.000 deltagere.” 
Den trotskistiske organisation Revolutionære Socialisters Forbund påtænkte 
ifølge en oversigt i PET's arkiv at arrangere sin egen demonstration, der skulle 
trænge sig ind i den store demonstration, men det blev tilsyneladende opgivet.” 
I hvert fald blev det ikke nævnt i det avisudklip, der udgjorde PET's kilde til 


883 PET, emnesag: ”Vedr.: De danske Vietnamkomitéer”, 18. september 1972, kontinueret 29. september 
1972. 

884 PET, emnesag: ”De Danske Vietnamkomitéer”, 30. august 1972. 

885 PET, emnesag: ”Vedr.: Den af ”Folkebevægelsen mod Danmarks indtræden i EF” arrangerede de- 
monstration søndag den 1. oktober 1972”, 2. oktober 1972. 

886 PET, emnesag: ”Vedr.: Folkebevægelsen imod Danmarks indtræden i EF afholder søndag den 
1. oktober en demonstration i København”, 29. september 1972. 

dagens begivenheder.”” Endelig havde PET hørt rygter om, at Københavns Uni- 
versitet ville blive besat af studerende, hvis afstemningsresultatet den 2. oktober 
1972 blev et ja, men kunne den 4. oktober konstatere, at alt var forløbet roligt.” 


Organisering og afmatning 1973-1989 


I tiden efter folkeafstemningen opstod der forlydender om forskellig form for 
uro, men denne udeblev. Til gengæld valgte modstanderne af EF-medlemska- 
bet som ovenfor nævnt at organisere sig i Folkebevægelsen mod EF. Denne stod 
i de følgende år for langt den overvejende del af den organiserede EF-modstand, 
bl.a. gennem årligt tilbagevendende demonstrationer på mærkedagen for fol- 
keafstemningen og grundlovsdag, men også gennem en mere kontinuerlig op- 
lysningsvirksomhed samt forskellige arrangementer i tilslutning til diverse EF- 
topmøder. Endelig kom Folkebevægelsen til at spille en fremtrædende rolle i 
forbindelse med de direkte valg til EF-Parlamentet, der påbegyndtes i 1979, og 
som gentoges hvert femte år. 

På baggrund af oplysninger bragt til veje af en af PET's kilder noteredes det 
i sommeren 1973, at der var blevet stiftet en ny organisation, der kaldte sig ”Ar- 
bejderkomiteen mod EEC”, Komitéen var stiftet omkring årsskiftet 1972/73 af 
BOML (Boligorganisation Marxister-Leninister, der nu hed MLE (Marxistisk- 
Leninistisk Enhedsfront)). Det hed videre, at komitéen i sommeren 1973 havde 
arrangeret en protest i anledning af, at EF's udenrigsministre skulle holde møde 
i København. Ifølge formuleringen i PET's papir havde komitéen til hensigt at 
”skabe en varig front, der konsekvent og uden vaklen vil kæmpe på alle fron- 
ter for at få EF ud af Danmark”. Komitéen havde derfor annonceret en demon- 
stration på Christiansborgs Slotsplads, hvor der dog kun var mødt fire personer 
frem." 


887 780.000” i folketog imod EF”, Information, 2. oktober 1972. Se også Kommissionens beretning, bind 
9, hvor Europa Rødt, den trotskistiske EF-modstand, er omtalt. 

888 PET, emnesag: ”Vedr. Uroligheder omkring folkeafstemningen den 2. oktober”, 29. september 1972, 
kontinueret 4. oktober 1972. 

889 PET, emnesag: Notits, 29. september 1972. PET, emnesag: ”Vedr.: Anonym telefontrussel om iværk- 
sættelse af aktioner mod herværende amerikanskejede virksomheder”, 31. december 1972, kontinu- 
eret 1. januar 1973. 

Første gang efter folkeafstemningen, hvor EF-modstanden reelt påkaldte sig 
PET's opmærksomhed, var i september 1973. Anledningen var, at Folkebevægel- 
sen annoncerede en demonstration i København på årsdagen for afstemningen 
den 2. oktober. I adskillige provinsbyer forberedtes også demonstrationer. PET's 
sammenfatning af dagens begivenheder viser, at der havde været afholdt mø- 
der og demonstrationer i 18 provinsbyer. I København var der mødt 30.000 på 
Rådhuspladsen. Alt var forløbet i ro og orden, ingen tilskadekomne, ingen brug 
af magtmidler og kun en anholdelse af en beruset person. Fra Folkebevægelsen 
havde PET skaffet en liste over 61 deltagende organisationer, heraf 26 faglige. 
Der havde været 19 folketingsmedlemmer til stede, dertil kom ”Radikale EF- 
modstandere” og ”Konservative EF-modstandere”” 

Da der få måneder senere, den 14.-15. december 1973, skulle være EF-top- 
møde i København, var PET endnu en gang en aktør, men hvor tjenesten hidtil 
havde haft til opgave at overvåge modstanden med henblik på at vurdere, hvor- 
vidt der i denne opstod ulovligheder, var det nu PET's primære opgave at bistå 
arrangørerne med praktiske oplysninger, så arrangementet kunne gennemføres 
på en sikkerhedsmæssig forsvarlig måde.” Med det danske EF-medlemskab 
skulle PET således agere varslingstjeneste for det øvrige politi. PET havde dog 
erfaring med dette bl.a. fra 1970, da Valutafonden og Verdensbanken havde af- 
holdt årsmøde i København.” Op til mødets afholdelse noterede PET, at Folke- 
bevægelsen, der var ”en tværpolitisk organisation med et væsentligt kommuni- 
stisk islæt” ville arrangere en demonstration. Der ville være talere fra England 
og Norge. Desuden skulle der holdes taler af en SF'er og en socialdemokrat. Den 
første var registreret, den anden var ”ukendt”. Det fremgik af PET's notat, at der 


891 PET, emnesag: ”Vedr.: Demonstrationer den 2. oktober i anledning af årsdagen for folkeafstemnin- 
gen om Danmarks medlemskab af EF”, 3. oktober 1973; ”2. oktober 1973 - protester mod EF - uden 
for København”, udateret; ”Minutberetning i anledning af demonstrationer og møder mod EEC”, 
tirsdag, den 2. oktober 1973. 

892 PET, emnesag: Akterne er bevaret, skønt de efter 10-års-reglen skulle være makuleret. Det hedder i 
motivationen af 26. januar 1993 herfor, at anmodningen ”er begrundet i et ønske om at kunne følge 
udviklingen i de sikkerhedsmæssige foranstaltninger i forbindelse med afholdelse af EF-topmøder 
under dansk EF-formandskab”. Anmodningen blev —- med en bemærkning om, at der ingen per- 
sonregistrering er i sagen — imødekommet af Revisionsafdelingen samme dag. Sagen rummer læg 
omhandlende følgende forhold: Planlægning, programmer, delegationer (ankomst, indkvartering 
etc.), politimæssige foranstaltninger, demonstrationer etc., udlandskorrespondance, service-perso- 
nel samt avisudklip. 

893 Vedr. PET's virke i den forbindelse se kapitel 4 i nærværende bind. 

ikke var fremkommet oplysninger om planlagt uro.'”+ Et par dage før mødets 
afholdelse orienterede PET's chef Skat-Rørdam Embedsmændenes Sikkerheds- 
udvalg om, at der fortsat ikke syntes at bestå nogen risiko for uro. Imidlertid 
var der 


”almindelig enighed om, at hovedprincippet, når det gjaldt det politimæssige op- 
bud ved lejligheder som den foreliggende, var, at vi skulle gøre så meget, som man 
kunne tænke, der kunne blive brug for, således at det ikke bagefter skulle kunne 
siges, at indsatsen havde været for svag.” 


Det var erfaringer fra såvel udlandet som herhjemme, antagelig verdensbank- 
urolighederne i 1970, der havde lært politiet den lektie, at man ikke skulle be- 
grænse antallet af politibetjente for at undgå provokationer.” PET synes i øvrigt 
at have løst sine opgaver til statsminister Poul Hartlings og justitsminister Na- 
thalie Linds tilfredshed. I begyndelsen af 1974 sendte i al fald Nathalie Lind et 
brev til Skat-Rørdam, hvori hun på egne og statsministerens vegne takkede for 
politiets og PET's håndtering af mødet.” 

11974 arrangerede Folkebevægelsen grundlovsmøde med, hvad PET noterede 
som ”en meget stor tilslutning”.? Den 2. oktober 1974 var der igen demonstrati- 
on i København med 20.000 deltagere på Rådhuspladsen. Demonstrationen var 
vokset til 40.000 foran Christiansborg. Talere var ifølge PET's oplysninger so- 
cialdemokraten Helle Degn, den radikale Sven Skovmand, SF's Gert Petersen og 
DKP's Knud Jespersen. I provinsbyerne var mødeaktiviteten mindre omfattende. 
Aalborg samlede ca. 250 til et indendørs møde. I Odense var der mellem 800 og 
1.000 deltagere til en demonstration og i Esbjerg blot 50 deltagere. Året efter 
nævnte PET's rapport kun om demonstrationen i København, hvor der var mødt 
9-10.000 på Rådhuspladsen, et tal der voksede, om end næppe til de 40.000, 
som pressen havde ment, ved Christiansborg. Den politiske ligevægt i Folkebe- 
vægelsen blev opretholdt med talere fra Radikale Venstre, Socialdemokratiet, SF, 


894 PET, emnesag: ”Vedr.: Folkebevægelsen mod EF's demonstration lørdag den 15/12-1973” 5. decem- 
ber 1973. 

895 UM, ESU: Referat af møde, 11. december 1973 

896 Ibid. 

897 PET, emnesag: Nathalie Lind til Jørgen Skat-Rørdam, 10. januar 1974. 

898 PET, emnesag: ”Vedr.: Folkebevægelsen mod EF, 6. juni 1974. 

899 PET, emnesag: ”Vedr.: EF-demonstrationerne den 2. oktober 1974”, 3. oktober 1974; ”Vedr: Demon- 
stration mod dansk medlemskab af EF, onsdag den 2. oktober”, 30. september 1974; notits omhand- 
lende arrangementer i Odense, 7. oktober 1974. 

Retsforbundet og DKP.?9 I 1976 meldtes der om kun 6.000 demonstranter og 
”beskeden deltagelse ved møderne rundt om i landet”?” 

I en rapport fra april 1977 omtaltes Folkebevægelsen mod EF som ”en tvær- 
politisk bevægelse med stærkt kommunistisk islæt”? Anledningen til rappor- 
ten var Folkebevægelsens beslutning om en landsindsamling med henblik på at 
styrke kampen mod EF-medlemskabet og især mod de planlagte direkte valg 
til Europaparlamentet. Det noteredes, at der var ca. 80 lokalkomitéer ud over 
landet. PET's kilde til oplysningerne i denne rapport synes især at være Land og 
Folk.% Med samme kilde rapporteredes om Folkebevægelsens grundlovsmøder 
på Bellahøj i København, på Himmelbjerget og i Odense. Demonstrationen 
i København den 2. oktober 1977 havde ifølge politiets oplysninger ca. 10.000 
deltagere og blev kun fulgt via aviserne.?% 

Rapporterne om demonstrationer og møder de følgende år viste yderligere 
nedgang i tilslutningen. Kun 4.000 deltagere ved demonstrationen i København, 
og fra provinsen var der meldinger om møder i Roskilde og Aalborg med få del- 
tagere.?”” Folkebevægelsens landsmøde i Århus i september 1979 gav dog anled- 
ning til en ekstra indsats fra PET's side, idet korrespondenten ved den sovjetiske 
avis Komsomolskaja Pravda deltog. Pågældende blev sat under observation og 
fulgt nøje, fra han forlod København, under hans ophold i Århus, og indtil han 
igen kørte om bord på færgen på vej tilbage. Rapporten sluttede med at konsta- 
tere, at han åbenbart ikke havde haft andre ærinder, og at fremmødet antagelig 
kun havde til formål at ”vise flaget”,?7 Fra en anden kilde fik PET et fyldigt referat 


900 PET, emnesag: ”Vedrørende: den af ”Folkebevægelsen mod EF” arrangerede demonstration den 
2.okt.1975%, 30. september 1975, kontinueret 6. oktober 1975. 
901 PET, emnesag: ”Demonstration den 2/10 1976”, 23. september 1976, kontinueret 4. oktober 1976. 


,» 


902 PET, emnesag: ”Vedr.: 'Folkebevægelsen mod EF”, 5. april 1977. 

903 PET, emnesag: ”Vedr.: 'Folkebevægelsen mod EF”, 5. april 1977. I samme læg beror flere avisartikler 
fra Land og Folk. 

904 PET, emnesag: ”Vedr.: Folkebevægelsen mod EF.s stævner på grundlovsdagen”, 16. maj 1977, konti- 
nueret 8. juni 1977. Også i dette læg er hovedkilden til PET's sammenskrivning artikler fra Land og 
Folk. 

905 PET, emnesag: ”Vedr.: Demonstration imod EF”, 29. august 1977, kontinueret 18. oktober 1977. 

906 PET, emnesag: ”Vedr.: demonstration mod EF i anledning af årsdagen for folkeafstemningen om 
Danmarks medlemskab af EF”, 19. september 1978, kontinueret 10. oktober 1978. 

907 PET, emnesag: ”Vedr: Observation af korrespondent ved Komsomolskaya Pravda, Yury Alek- 
sandrovich Konenkov — 030242 i Moskva — der sammen med sin hustru, Irina Viktotovna Konen- 
kova - 181248 i Leningrad, kørende i AE 76.830 besøgte region II fra fredag den 21. september til 
søndag den 23. september 1979”, 24. september 1979. 


PET's overvågning af protestbevægelser 1945-1989 


245 


246 


EF-MODSTAND 1960-1989 


fra landsmødet, hvor det bl.a. blev vedtaget at udvide forretningsudvalget fra 15 
til 21 medlemmer. Listen over de valgte var mangelfuld i sine oplysninger om, 
hvem der var registreret.” 

PET fortsatte i den følgende tid med at notere de traditionelle møder og de- 
monstrationer i Folkebevægelsens regi, ligesom der blev lagt på akterne, når nye 
grupper blev etableret. Den mathed i EF-modstanden, der efterhånden blev ty- 
delig, afspejles i PET's arkiv. Fra en kilde berettedes det i 1980'erne, at der var 
en diskussion om nedlæggelse af Folkebevægelsen efter folkeafstemningen om 
Fællesakten. DKP lagde imidlertid megen vægt på, at man fortsatte. Der blev 
stadig i 1989 arkiveret udklip fra aviser, og når nye anti-EF organisationer så 
dagens lys, blev der skrevet en eller to kortfattede notitser. PET's interesse for 
Folkebevægelsen var dog tydeligvis for nedadgående. 


PET's vurdering 


PET's interesse for EF-modstanden var fra den allertidligste tid, det vil sige fra 
begyndelsen af 1960'erne, motiveret i en forventning om, at DKP og SF ville for- 
søge at gøre denne til en frontorganisation. SF opfattedes, som det fremgår an- 
detsteds i Kommissionens beretning, på det tidspunkt af PET som et kamufleret 
kommunistparti, idet de to partier begge bekendte sig til marxismen-leninis- 
men, og SF fortrinsvis bestod af tidligere DKP'ere. Desuden spillede det en rolle 
for PET's vurdering, at begge partier ønskede statens overtagelse af produktions- 
midlerne, og at begge partier delte holdning, når det angik en række konkrete 
politiske anliggender, f.eks. kritikken af NATO-medlemskabet.”” I begyndelsen 
af 1960'erne var det imidlertid en fast vurdering i PET, at hverken kommunister 
eller folkesocialister fik nogen betydelig andel i EF-modstanden. Hertil var mod- 
standens egentlig kerne, det vil sige væsentligst socialdemokrater og borgerlige, 
for bevidste om DKP's og SF's angivelige intentioner.” 

Med EF-modstandens anden bølge blev PET imidlertid mere usikker på 
DKP's stilling. Da Initiativudvalget (etableret på Vartov i slutningen af 1970) i 


908 PET, emnesag: ”Vedr.: Landsmøde i Folkebevægelsen mod EF afholdt i weekenden 22.-23. septem- 
ber 19797 

909 PET, emnesag: ”Vedr.: Møde i DKP-lokalafdeling på Fyn”, 14. april 1986. 

910 Om emnet, se Kommissionens beretning, bind 7. 

91 Se afsnittet ovenfor: Modstand fra ”centrum-højre” 1960-1962. 

maj 1971 arrangerede en demonstration fra Rådhuspladsen til Christiansborg, 
noterede PET således, at deltagerne bestod af personer fra SF, DKP og Retsfor- 
bundet samt Fællesklubberne på B&W, Sømændenes Forbund og Faglig Ung- 
dom. PET bemærkede, at der var ”tydelig kommunistisk overvægt” i denne 
kreds af aktører.”” Senere samme år, i begyndelsen af september 1971, synes PET 
at være blevet bekræftet i sin opfattelse af, at DKP spillede en vigtig rolle i EF- 
modstanden. Ifølge et referat af et møde den 12.-13. august i DKP's partibygning 
havde partimedlemmer således ført samtaler med centralkomitémedlemmer fra 
kommunistpartierne i Irland, England og Norge, hvor deltagerne havde drøf- 
tet, hvordan de kunne stå sammen i modstanden mod Fællesmarkedet. Mødet 
havde, efter notitsens forfatters opfattelse, større betydning, idet den irske repræ- 
sentant straks rejste videre til Leningrad.” 

I slutningen af 1970'erne synes PET efterhånden at være blevet af den opfat- 
telse, at DKP stod stærkt i Folkebevægelsen mod EF. I februar 1978 leverede i al 
fald en af PET's kilder på Fyn en godt og vel tre siders rapport om DKP's stil- 
ling i Folkebevægelsen. Ifølge PET gav indberetningen ”et godt indtryk af kom- 
munisternes greb om Folkebevægelsen” Rapporten godtgjorde, at kilden var 
ganske godt inde i de interne diskussioner i Folkebevægelsen, også de aktuelle 
om opstilling af kandidater til det kommende valg til Europaparlamentet. DKP's 
mulighed for at få en kandidat valgt var, efter rapportens udregninger, helt af- 
hængig af opstillingen på Folkebevægelsens liste. Partistyringen i DKP var til 
gengæld tilstrækkelig stærk til, at valget af en kommunist skulle være sikret. Ræ- 
sonnementet i redegørelsen var i øvrigt, at ganske vist var kun tre af forretnings- 
udvalgets 1,5 medlemmer kommunister. Det var imidlertid partiets sværvægtere, 
og DKP ville næppe sende netop dem ind i Folkebevægelsen, hvis partiet ikke 
fik afgørende indflydelse på, hvad Folkebevægelsen foretog sig. I de lokale komi- 
téer, der hver havde fire stemmer ved afstemninger på Folkebevægelsens lands- 
møder, spillede kommunisterne adskillige steder en hovedrolle. Endelig kunne 
redegørelsen påpege, at nogle lokale komitéer havde afholdt møder i de lokale 
DKP-afdelingers lokaler. Redegørelsen sluttede med tilkendegivelse af følgende 
vurdering: ”Og så er der naturligvis ikke noget fordækt ved at være kommunist. 


912 PET, emnesag: ”Vedrørende: demonstration mod forhandlingerne med EEC”, 5. maj 1971, kontinu- 
eret 25. maj 1971. 

913 PET, emnesag: ”Vedrørende: Den kommunistiske kampagne mod dansk tilslutning til EEC”, 3. sep- 
tember 1971. 

914 PET, emnesag: ”Vedr.: Folkebevægelsen mod EF”, 8. februar 1978. 

— Så længe, man spiller med åbne kort, så længe vi andre ved, hvem og hvor 
de er. - Deres langsigtede mål kan de blot ikke løbe fra eller skjule helt under 
dannebrogsfarver””5 

Denne opfattelse, at Folkebevægelsen var domineret af DKP, gik igen i en godt 
og vel ni siders ”Sammenskrivning af modstanden mod EF”, som blev udfærdi- 
get af en PET-medarbejder i marts 1981.” Til grund for sammenskrivningen lå 
materiale, som i dag ikke længere findes i sagen, nemlig en række rapporter om, 
hvad personer fra den sovjetiske ambassade skulle have foretaget sig for at samle 
oplysninger om den danske politik i markedsspørgsmålet og for at påvirke denne 
politik. Det andet hovedemne i sammenskrivningen var at påvise DKP's domine- 
rende rolle i modstanden mod EF. Sammenskrivningens overordnede vurdering 
var, at Sovjetunionen gennem en årrække havde søgt at påvirke ”den almindelige 
dansker” ved hjælp af ”de traditionelle venstrefløjspartier med DKP/DKU i spid- 
sen”, Skribenter, journalister og andre, der ”beklædte ledende poster” i det danske 
samfund, var derimod blevet forsøgt påvirket af sovjetiske KGB-medarbejdere. 
Sidst i papiret undrede PET-medarbejderen sig over, hvorfra ”venstrefløjsparti- 
erne havde fået økonomisk basis for at køre hele deres kampagne mod fællesmar- 
kedet... Hvad de havde fået fra Plum-fonden og Fællesmarkedets Oplysningsråd, 
havde langt fra ”kunnet dække blot de mindste udgifter?” 

Sammenfattende ses det, at hverken PET eller PET's medarbejdere på noget 
tidspunkt synes at have været af den opfattelse, at Folkebevægelsen var nogen 
frontorganisation. I løbet af 1970'erne og i 1980'erne fik nogle af PET's medar- 
bejdere dog den opfattelse, at Folkebevægelsen var kommunistisk domineret. 
Spørgsmålet er, om den vurdering kan understøttes af de oplysninger og rap- 
porter, som findes i det såkaldte Gordijevskij-materiale. 


Folkebevægelsen, den offentlige meningsdannelse og Sovjetunionen 


I 1985 hoppede den sovjetiske KGB-officer Oleg Gordijevskij af til Vesten efter 
i en årrække at have forsynet en udenlandsk efterretningstjeneste og PET med 
oplysninger om Sovjetunionens politik og efterretningsvirksomhed over for de 
vestlige lande. I tiden, der fulgte, fortsatte Gordijevskij med at levere oplysninger 


915 PET, emnesag: ”Notat om Folkebevægelsen mod EF”, udateret, men fra januar eller februar 1978. 
916 PET, emnesag: ”Vedr.: En sammenskrivning af modstanden mod EF”, 10. marts 1981. 
917 Ibid. 

til de to tjenester. Kommissionen præsenterer i to andre bind en række kildekri- 
tiske overvejelser over det samlede materiale fra Gordijevskij, og det er vurde- 
ringen, at det materiale, som han leverede, mens han var dobbeltagent, og umid- 
delbart efter at han var hoppet af, generelt havde en høj grad af troværdighed. 
Dette så meget desto mere som, at Gordijevskij leverede såvel skriftligt materiale 
fra KGB som mundtlige kommentarer hertil. Imidlertid skal materialet anvendes 
med varsomhed. Gordijevskij var kun andenhåndskilde til mange af de oplys- 
ninger, han viderebragte, og oplysningerne skal derfor, så vidt det lader sig gøre, 
efterprøves på andet kildemateriale, hvorpå en samlet vurdering kan foretages. 
Styrkerne ved Gordijevskij-materialet er, at Gordijevskij selv anfører, at mange 
af de oplysninger, som blev sendt til Moskva, var overdrevne, dels for at efterlade 
et indtryk af, at de, der arbejdede i Vesten, gjorde et godt stykke arbejde, dels for 
at deres egen karriere inden for KGB-systemet kunne nyde fremme. Gordijevskij 
havde et kritisk blik og en god forståelse af det sovjetiske system. Om Gordijev- 
skij skal det endeligt anføres, at hans omdømme i den danske offentlighed har 
lidt under, at han efter den kolde krigs afslutning har indgået i nogle avisartikler 
i Ekstra Bladet og i den forbindelse blevet citeret for mindre nuancerede udtalel- 
ser, end kildekritiske overvejelser almindeligvis vil tilsige.”'? 

Vedrørende Det Europæiske Fællesmarked har Gordijevskij forklaret, at Sov- 
jetunionen gennem årene betragtede EF med megen fjendtlighed. Årsagen var, 
at Fællesskabet ifølge den sovjetiske ledelse bidrog til at styrke enigheden mel- 
lem de vestlige lande. For at modvirke denne enighed sigtede Sovjetunionens 
politik mod at hindre yderligere integration og — såfremt det var muligt — at un- 
derminere allerede opnåede resultater.” Ifølge Gordijevskij havde Centeret, det 
vil sige KGB's hovedkvarter i Moskva, frem til 1976 instrueret sine officerer i ude- 
lukkende at hjemrapportere om EF-anliggender, der skønnedes at have direkte 
politisk betydning.” I lyset af Tindemans-rapporten begyndte KGBs ledelse i 
Moskva imidlertid at nære frygt for en europæisk unionsdannelse med et tilhø- 
rende militært apparat. Når et sådant scenario opfattedes med frygt, havde det 
sin årsag i, at en europæisk union med tilhørende militær sammen med NATO 


918 PET, operationssag, kolonkasse med påskriften ”Diverse materiale vedr. Gordievsky”: ”Manuskript 
uden titel, vedhæftet notat, Oleg Gordievsky, f.d. 10/10-1938, november 1986”. Vedr. Kommissio- 
nens kildekritiske overvejelser og samlede bedømmelse af det såkaldte Gordijevskij-materiale, se 
Kommissionens beretning, bind 7 og bind 13. 

919 PET, operationssag: "Aspects of Soviet Policy towards the European Community”, udleveret til PET 
ca. 1. februar 1986. 

920 Ibid. 

potentielt ville udgøre en direkte trussel mod Sovjetunionen. Moskva var imid- 
lertid også usikker på, hvad der overhovedet blev truffet af beslutninger i EF, for 
når alt kom til alt, havde ledelsen i Moskva ikke megen viden om udviklingen i 
Fællesmarkedet. Derfor valgte Centeret i 1976 at omformulere instruktionerne 
til de KGB-officerer, der arbejdede under diplomatisk dække i EF-landene. Of- 
ficererne skulle nu opprioritere efterretningsarbejdet med EF.” 

Det følgende år, i 1977, opprioriterede KGB yderligere EF-området, der nu 
blev defineret som et ”Target for Study”, det vil sige et egentligt studiefelt. Denne 
opprioritering havde ifølge Gordijevskij sin årsag i, at Sovjetunionen for det før- 
ste ønskede viden om EF-landenes politik forud for de forhandlinger, der foregik 
mellem EF-landene og repræsentanterne for CMEA (Council for Mutual Eco- 
nomic Assistance, Rådet for Gensidig Økonomisk Assistance).?> For det andet 
ønskede Sovjetunionen at 


”stille sig hindrende i vejen for integrationen ved at spille på forskellene mellem 
EF-landene på den ene side og mellem EF og USA på den anden side; formidle 
en aftale [agreement on relations] mellem EF og CMEA på baggrund af CMEA's 
forslag; obstruere direkte valg til EF-parlamentet; at blokere for EF-landes, USA's 
og Japans bestræbelser på at koordinere deres politik og handlinger over for Sov- 
jetunionen, dennes allierede og Den tredje Verden”? 


Ifølge Gordijevskij var Centerets interesse for EF voksende i de følgende år, men 
samtidig syntes Centeret at være utilfreds med omfanget af de indberetninger, 
det modtog. Det var imidlertid først i 1984, at Centeret udsendte nye retningslin- 
jer for KGB-officerernes efterretningsvirksomhed inden for EF-området. Disse 
afspejlede ifølge Gordijevskij, at Centeret på dette tidspunkt betragtede EF som 
en modstander på niveau med USA, NATO og Kina. Sovjetiske aktive foranstalt- 
ninger over for EF blev beskrevet i følgende ambitioner: 


- at blotlægge og tilbageholde (exposing and holding back) den vesteuropæiske 
militære og politiske integrationsproces. 


921 PET, operationssag: "Aspects of Soviet Policy towards the European Community”, udleveret til PET 
ca. 1. februar 1986, s. 3. 

922 CMEA var et andet udtryk for COMECON (Council for Mutual Economic Aid, Rådet for gensidig 
Økonomisk Bistand), der var den organisation, østblokken anvendte til at fremme et gensidigt 
økonomisk samarbejde samt koordinere østbloklandenes økonomiske samarbejde. 

923 PET, operationssag: "Aspects of Soviet Policy towards the European Community”, udleveret til PET 


ca. 1. februar 1986, s. 5. 

- at forværre uoverensstemmelser (aggravating) mellem USA, Vesteuropa og Ja- 
pan, at svække USA's ledende rolle og modvirke den politiske, kommercielle og 
økonomiske forbindelse mellem EF og Kina. 

- at fremme forbindelserne mellem COMECON og EF, udvide de kommercielle 
og økonomiske kontakter, især salget af økonomisk støttede fødevarer til Sovjet- 
unionen samt opretholdelse af billig kredit og formidle import [til Sovjetunionen] 
af avanceret teknologi. 


Gordijevskijs rapport sluttede med en bemærkning om, at residenturerne, det vil 
sige KGB-kontorerne på de sovjetiske ambassader, herefter fik til opgave at in- 
filtrere eller rekruttere agenter i Kommissionen, Ministerrådet, medlemslande- 
nes permanente delegationer, Europaparlamentet etc.” Fra Sovjetunionens side 
blev de europæiske fællesmarkedsbestræbelser således betragtet med fjendtlig- 
hed, idet de opfattedes som en politisk og militær trussel mod Sovjetunionen. 
Derfor var det en opgave for KGB-officerer at påvirke den offentlige menings- 
dannelse herunder at hverve agenter i EF-modstanden og at infiltrere denne. 

I Gordijevskij-materialet findes årsberetningerne om det arbejde, KGB-re- 
sidenturets PR-linje udførte i Danmark i tiden fra 1975 til 1977, ligesom flere af 
Centerets kommentarer til residenturets arbejde er bevaret. Det hedder i resi- 
denturets årsberetning for 1975, at PR-linjen dette år havde udført 68 propagan- 
daoperationer, herunder imod ”EF-landenes militære og politiske integration”? 
I årsberetningerne blev det anført, at PR-linjen anvendte danske statsborgere til 
at påvirke den offentlige meningsdannelse vedrørende EF. Om Jens Peter Bonde, 
der var en kendt EF-modstander, hed det, at forbindelsen mellem ham og resi- 
denturet var at ”ligestille med et agentforhold”. Dette var tydeligvis en overdri- 
velse, der dækkede over, at Bonde af KGB blev betegnet som ”objekt rasrabotki); 
det vil sige det stadium, hvor man vurderedes med henblik på hvervning. Bonde 
blev ifølge Gordijevskij anvendt til at indsamle oplysninger og udbrede propa- 
ganda: ”Imidlertid måtte vi afbryde vort samarbejde med ham, da han indmeld- 
te sig i DKP” Ifølge årsrapporten blev Bonde med andre ord ikke hvervet som 
agent. Om SF'eren Gert Petersen hed det, at han, der defineredes som ”fortrolig 


924 PET, operationssag: "Aspects of Soviet Policy towards the European Community”, udleveret til PET 
ca. 1. februar 1986, s. 7-8. 

925 PET, operationssag: ”Rapport om det Københavnske residenturs PR-linjes arbejde i 19757, udgå- 
ende ref. nr. 763/PR af 11. december 1975, s. 6. 

926 PET, operationssag: ”Rapport om det Københavnske residenturs PR-linjes arbejde i 19757, udgå- 
ende ref. nr. 763/PR af 11. december 1975, s. 18. 

kontakt” havde anvendt ”vore teser” i sin ”kritik af NATO og den militær/poli- 
tiske integration inden for EF” etc.?” I rapporten for 1977 hed det, at man ville 
”dirigere” Gert Petersen ”i retning af de områder, som han har fået adgang til i 
kraft af sit arbejde som medlem af EF-parlamentet, herunder spørgsmålene om 
den politiske integration i EF...” etc. 

Det sovjetiske residenturs årsberetning for 1976 var mere kortfattet om EF- 
spørgsmålet. Det hed dog, at Folkebevægelsen mod EF fortsat var en egentlig 
tværpolitisk ”massebevægelse”?” I årsberetningen om PR-linjens arbejde i Dan- 
mark i 1977 fremhævedes endnu en gang udviklingen inden for EF som et po- 
litisk emne, der havde Centerets interesse.” Desuden hed det, at den fremtræ- 
dende kritiker af det danske EF-medlemskab, Sven Skovmand, der var medlem 
af Folketinget for Det Radikale Venstre, var ”objekt rasrabotki ”, det vil sige en 
kontakt under dybt studium med henblik på mulig hvervning. Det hed endvi- 
dere om Skovmand, at han var ”begyndt at udføre arbejde for os i form af artik- 
ler”, ligesom han angiveligt indhentede oplysninger om ”udviklingen inden for 
EF Ifølge de sovjetiske årsberetninger fra midten og slutningen af 1970'erne 
havde Sovjetunionen således held til at få Jens Peter Bonde, Gert Petersen og 
Sven Skovmand til at påvirke den offentlige meningsdannelse i Danmark i EF- 
spørgsmålet. 

Som nævnt ovenfor er det Kommissionens vurdering, at residenturets indbe- 
retninger til Centeret skal anvendes med varsomhed, da det er usikkert, hvilken 
dækning der reelt var for de ovenfor anførte oplysninger. I Kommissionens bind 
7 om PET's overvågning af politiske partier 1945-89 har Kommissionen under- 
søgt påstandene om Sven Skovmands og Gert Petersens mulige arbejde for sov- 
jetiske myndigheder. Hvad angår Skovmand er det Kommissionens vurdering, 
at han ikke var påvirkningsagent, og at han aldrig blev hvervet som sådan. Det 
ses også, at han forsøgte at være uafhængig af de sovjetiske myndigheder. Sna- 


927 PET, operationssag: ”Rapport om det Københavnske residenturs PR-linjes arbejde i 19757, udgå- 
ende ref. nr. 763/PR af 11. december 1975, s. 21. 

928 PET, operationssag: ”Det københavnske residenturs arbejdsplan for PR-linjen i 1978” Brevnummer 
907/PR af 8. december 1977, s. 8, 10. 

929 PET, operationssag: USSR Embassy in Denmark, Political Assessment of the Work of the USSR 
Embassy in Denmark for 1976. Copenhagen. Top Secret Copy No 5, 20'" January 1977, NO: 12, s. 24. 

930 PET, operationssag: ”Årsrapport for 1977 fra residenturets PR-linje” Udgående ref. No. 906/PR af 
8. december 1977, s. 3. 

931 PET, operationssag: ”Årsrapport for 1977 fra residenturets PR-linje” Udgående ref. No. 906/PR af 
8. december 1977, S. 4, 8. 

rere synes det at have været tilfældet, at sovjetiske officerer støttede Skovmand i 
dennes kritik af det danske EF-medlemskab.”> Denne kritik var allerede et fast 
tema i Skovmands politiske virke fra begyndelsen af 1970'erne.” Og det på trods 
af, at forbindelsen mellem KGB og Skovmand først blev etableret i 1973. Det er 
da også signifikant, at de akter, der beror i Gordijevskij-materialet, mere har ka- 
rakter af, hvilke planer residenturet havde med Skovmand, end hvilke resultater 
man opnåede. 

Hvad angår oplysningerne om, at Gert Petersens rolle i EF-debatten i Dan- 
mark skal have været et resultat af sovjetisk påvirkning, har Kommissionen også 
behandlet dette emne i bind 7. På baggrund af en omfattende analyse af SF's ideo- 
logiske udvikling, Sovjetunionens forskellige hvervnings- og påvirkningsforsøg 
samt en nøje præsentation af forbindelserne mellem diverse sovjetiske diploma- 
ter og officerer på den ene side og fremtrædende SF'ere, herunder Gert Petersen, 
på den anden side, er det Kommissionens vurdering, at det på baggrund af det 
foreliggende materiale ikke er muligt at konstatere, hvorvidt Gert Petersen i den 
danske debat blot fremførte egne standpunkter, som han i øvrigt delte med Sov- 
jetunionen, eller om Sovjetunionen havde påvirket Gert Petersens synspunkter. 
Karakteristisk er det imidlertid, at Gert Petersens omgang med sovjetiske di- 
plomater og officerer helt frem til 1980'erne foregik i fuld offentlighed, hvilket 
efterlader et indtryk af, at der intet konspirativt var i møderne. Samlet er det 
Kommissionens vurdering, at der i diverse rapporter til Centeret var en tendens 
til at overdrive betydningen af residenturets arbejde.» 

Endelig er der spørgsmålet om Jens Peter Bondes angivelige arbejde for sov- 
jetiske myndigheder. I årsrapporten for 1975 blev det som nævnt anført, at for- 
bindelsen mellem ham og residenturet var at ”ligestille med et agentforhold” 
Desuden hed det, at residenturet havde måttet afbryde forbindelsen, da ”han 
indmeldte sig i DKP”. Spørgsmålet er, om disse oplysninger er troværdige? 
Hvad angår Jens Peter Bondes politiske løbebane var han medlem af Radikal 
Ungdom fra 1963, hvorefter han i begyndelsen af 1970'erne blev organisationens 


932 Om emnet, se Kommissionens beretning, bind 7. 

933 Søren Hein Rasmussen, Sære alliancer, s. 76. 

934 PET, operationssag: ”Report no. 32/A, Appendix I, The Study by the KGB of Sven Skovmand (Au- 
gust-October 1977)” 

935 Ibid. 

936 Se Kommissionens beretning, bind 7. 

937 PET, operationssag: ”Rapport om det Københavnske residenturs PR-linjes arbejde i 1975”, udgå- 
ende ref. nr. 763/PR af 11. december 1975, s. 18. 

landsformand. I 1975 meldte Bonde sig imidlertid ind i DKP, som han forblev 
medlem af frem til den kolde krigs afslutning. I en periode var Bonde medlem af 
DKP's centralkomité. Med hensyn til forbindelsen mellem Bonde og den sovje- 
tiske ambassade fremgår det af samtidige dokumenter beroende i ambassaderåd 
Mogulevtjiks personsag hos PET, at sidstnævnte i midten af 1970'erne talte i te- 
lefon og afholdt møder med Jens Peter Bonde.” Det fremgår af andet materiale, 
at Bonde endvidere stod i kontakt til Gordijevskij, der i 1976 skal have foræret 
Bonde spiritus.” Endelig fremgår det af følgende delvis parafraserede telefonud- 
skrift, at Jens Peter Bonde i al fald én gang har lovet at levere skriftligt materiale 
til en sovjetisk pressemedarbejder. I det følgende står ”K” for Jurij Aleksandrovitj 
Konenkov, der havde titel af korrespondent for avisen Komsomolskaja Pravda, 
og som ankom til Danmark i marts 1976. Udsagnene fra Bonde er mest citater: 


”K har hørt, at der findes en betænkning om udvidede beføjelser til EF-parlamen- 
tet. — Det er korrekt. — K beder om, at JPB sender ham en kopi af disse papirer. 
- Gerne. - Det skylder jeg dig mindst 6 snapser for! Siger K. Han vil gerne have 
disse rapporter i dag — Det skal ske, hvis JPB da har dem her. Ellers vil han få dem 
sendt fra Jylland…”%9 


Bonde havde således kontakt til forskellige sovjetiske ambassadeansatte, herun- 
der KGB-officerer og pressemedarbejdere. Desuden skal Bonde have modtaget 
spiritus. 

I PET's arkiv beror yderligere materiale, der kan give et indtryk af, at Bon- 
de indtog en mellemposition mellem på den ene side Sovjetunionen/DKP og 
på den anden side Folkebevægelsen: I 1983 modtog PET via en af sine kilder 
oplysninger om, at Folkebevægelsen oprindeligt, det vil sige i begyndelsen af 
1970'erne, havde haft vanskeligheder med at få finansieret ”anti-EF-propaganda- 
en”. DKP havde, hed det i indberetningen, ”på det tidspunkt ikke nogen nævne- 
værdig indflydelse — endsige kontrol med Folkebevægelsen, hvis drivende kraft 
var Jens Peter Bonde”. Folkebevægelsen grundlagde imidlertid to blade, Notat og 


938 PET, personsag: 11. september 1975; ”Vedr. Observation af Moguilevtcheik, Alfredo, f. 3/2/34, am- 
bassaderåd ved herværende russiske ambassade, der den 15/4-1975 kl. 1800 har aftalt møde med 
Bonde, Jens Peter, f. 27/3/1948”, Afd. E, 15. april 1975; 8. april 1975; ”Vedr.: Moguilevtcheik, Alfredo, 
f.d. 3.2.34 i USSR, 1. sekretær ved herværende sovjetrussiske ambassade og dennes møde med 
ukendt mand”, Afdeling E, mandag den 4. marts 1974; ”Vedr.: Forbindelsen mellem Moguilevtcheik 
og Jens Peter Bonde, Resumé", 24. april 1975. 

939 PET, personsag: Oplysninger dateret 8. april 1976. 

940 PET, personsag: Oplysninger dateret 26. oktober 1978. 

EF-modstand, men de blev af økonomiske årsager hurtigt nedlagt.” Jens Peter 
Bonde var sammen med bl.a. Sven Skovmand, Ebbe Kløvedal Reich og Morten 
Jersild redaktionel medarbejder på Notat fra 1972 frem til 1974, da bladet blev 
lukket. Derpå hedder det i indberetningen: ”…det lykkedes snart Bonde at tage 
initiativet til det allerede fra starten mægtige propagandaorgan ”Det Ny Notat”. 
Dette faldt sammen med Bonde's indmeldelse i DKP, og Folkebevægelsen fik 
pludselig rigelige økonomiske midler til rådighed?” Et antal år tidligere havde 
PET af en anden kilde fået en oplysning om, at det var en forudsætning for, at 
Bonde kunne få ansættelse som redaktør af Det ny NOTAT, at han meldte sig 
ind i DKP.” Oplysninger i PET's arkiv tyder på, at Sovjetunionen via DKP med 
Jens Peter Bonde som mellemmand ydede støtte til Folkebevægelsens agitation 
mod EF. Dette så meget desto mere, som at Gordijevskij i slutningen af 1970'erne 
skønnede, at Sovjetunionens årlige støtte til DKP udgjorde omtrent en milli- 
on.?% Bonde var redaktør af Det ny NOTAT i perioden fra 1974 til 1979. Det skal 
understreges, at der ikke foreligger oplysninger i PET's arkiv, der dokumenterer, 
at tingene hang sådan sammen. En anden mulig tolkning er, at de private tilskud 
og satellitvirksomhed (f.eks. produktion af undervisningsmaterialer og special- 
blade), som den eksisterende litteratur har berettet om, var i stand til at betale 
den oplagsfremgang, som Det ny NOTAT oplevede. En sådan tolkning har 
Finn Ellegaard, fhv. formand for Radikal Ungdom og senere DKP'er, og Bjarne 
Hesselbæk, fhv. redaktør af Det ny NOTAT, argumenteret for. Førstnævnte har i 
erindringsartiklen ”1972-1973” anført, at bladet overlevede, fordi de redaktionel- 
le medarbejdere, herunder Ellegaard, arbejdede i døgndrift ”enten uden løn eller 
med lidt lommepenge”, og fordi bladet var drevet af ”ildsjæle”, mens sidstnævnte 
mere har betonet aspektet om Det ny NOTATs satellitter. 


7» 


941 PET, emnesag: ”Vedr.: Mulig økonomisk støtte fra DKP til "Folkebevægelsen mod EF”, 28. juli 
1983. Notats historie, det vil sige det oprindelige blads historie, er kortfattet omtalt i Ebbe Kløvedal 
Reich, ”Stadier i en læreproces” i Annie Hagel (red.), EF-modstanden 1972-1986, Bidrag til et stykke 
Danmarkshistorie. Festskrift til Poul Overgaard Nielsen. (Forlaget Hedeskov, 1986), s. 29-33. 

942 PET, emnesag: ”Vedr.: Mulig økonomisk støtte fra DKP til 'Folkebevægelsen mod EF”, 28. juli 1983. 

943 PET, emnesag: ”Vedr.: Folkebevægelsen mod EF — Det ny Notat — Jens Peter Bonde”, 25. januar 1978. 

944 PET, operationssag: "Report No 26, Appendix B: Transfer of Money to Danish Communist Party 
Over KGB Channels” (January 1977), s. 1. 

945 Søren Hein Rasmussen, Sære alliancer, s. 94-95; Bjarne Hesselbæk, ”Humlebien på Djursland”, An- 
nie Hagel (red.), EF-modstanden 1972-1986, s. 78-85. 

946 Finn Ellegaard, ”1972-1973”. Beroende på www.radikalungdom.dk. Set 3. juli 2007; Bjarne 
Hesselbæk, ”Humlebien på Djursland” i Annie Hagel (red.), EF-modstanden 1972-1986, Bidrag 

Afslutningsvis skal nævnes et sidste eksempel på, at KGB forsøgte at anvende 
personer fra Folkebevægelsen i agitationen mod EF. Historien lyder i korthed, at 
en sovjetisk KGB-medarbejder under diplomatisk dække, Mikhail Makarov, an- 
tagelig i 1971 etablerede kontakt til det radikale folketingsmedlem og modstan- 
der af forestående dansk EF-medlemskab, journalist Poul Overgaard Nielsen. I 
november 1971 erfarede PET følgende i forbindelse med en aflytning af en tele- 
fonboks. ”M” refererer til Makarov, mens PO står for Poul Overgaard Nielsen: 


”Makarov (Mikhail) vil tale med Overgaard (Nielsen), som kommer til tlf. 

M. spørger, hvordan det går. 

PO. Vil begynde på ”det” om et par min. og håber at blive færdig i aften. M. kan så 
få det imorgen, men det skal vel ikke være for langt, 2 sider 

Måske 5, det gør ikke noget, svarer M. og understreger, at det skal være meget 
konkret. 

Ja, svarer PO, hvordan de forskellige personer så på de forskellige problemer. 

Ja, og hvem og om bevægelsen er stærk siger M. 

Om det nordiske problem, spørger PO. 

Ja, samt om Fællesmarkedet, svarer M. 

PO. regner ikke med, at det bliver mere end 3-4 sider. 

De diskuterer, hvor og hvornår de kan mødes. 

M. vil helst ikke mødes med PO. på Christiansborg og foreslår ”Lytterkroen” ved 
Radiohuset. 

M. vil helst ikke tale med PO. i tlf. før mødet og vil ikke kunne træffes på ambs. For 
M. er det meget bedre at aftale det nu! 

Kl. 15,30 i ”Lytterkroen” aftales, imorgen (den 23”) 


947 


Med samtalen stod det klart, at Makarov forsøgte at få Overgaard Nielsen til at 
levere en kortfattet skriftlig redegørelse om den danske modstand mod et fore- 
stående medlemskab af EF herunder med konkrete oplysninger om enkeltper- 
soners holdninger. Samtidig stod det klart, at Overgaard Nielsen syntes at være 
indstillet herpå. Det vides ikke, om redegørelsen blev udfærdiget. 

I de følgende måneder lagde PET en række notater og papirer på Makar- 
ovs personsag, hvor tjenesten forfulgte sagen. Bl.a. forsøgtes det afklaret, om 
Overgaard Nielsen kunne antages at arbejde for den sovjetiske ambassade. En af 
PET's kilder bekræftede dette med en kommentar om, at den radikale politiker 


til et stykke Danmarkshistorie. Festskrift til Poul Overgaard Nielsen. (Forlaget Hedeskov, 1986), 
S. 78-85. 
947 PET, personsag: ”Telefonaflytning, mandag 22. november 19717 

var ”rygende naiv”, og at han syntes villig til at gøre hvad som helst ”for at få sit 
navn og sine artikler i udenlandske blade og aviser” Det var således kildens 
vurdering, at Overgaard Nielsen nok kunne arbejde for den sovjetiske ambas- 
sade, dog ikke af ideologiske årsager, men fordi han var enfoldig og forfængelig. 

Kort før påsken i 1972 blev det kendt i den danske offentlighed, at Overgaard 
Nielsen havde ført samtaler med Makarov, og at sidstnævnte havde tilbudt at 
finansiere udgivelse af en pjece mod EF, som Overgaard Nielsen skulle forestå 
udgivet. Overgaard Nielsen afviste beskyldningerne, men medgav senere over 
for Berlingske Tidende, at de var korrekte.” Sagen fik sin foreløbige afslutning, 
da Udenrigsministeriet den 7. april 1972 udsendte en pressemeddelelse, hvori 
det hed, at Makarov og to andre ambassademedarbejdere havde begået handlin- 
ger, der var ”uforenelige med deres status som diplomater”, men at den danske 
regering ville undlade at udvise de pågældende personer for ikke at skade de 
tosidede dansk-sovjetiske forhold.” Det hører med til historien om Makarovs 
tilnærmelse til Overgaard Nielsen, at sidstnævnte skulle have afvist at modtage 
de penge, som Makarov tilbød. 

I Gordijevskij-materialet nævnes navne på yderligere en håndfuld danske 
statsborgere, som KGB ønskede at anvende i kampen mod EF.” Der er dog ikke 
i det foreliggende materiale holdepunkter for at konkludere, at disse ambitioner 
førte til konkrete resultater. 


Desinformation? 


I 1980 udviklede PET en teori om, at KGB muligvis stod bag en del af den 
propaganda, som Det ny NOTAT distribuerede. Historien var i korthed, at Det 
ny NOTAT i 1980 havde indeholdt et eksemplar af en EF-avis, der blev udgi- 
vet af EF-kontoret. Under overskriften ”Ny omfattende trafikplan fra Europa- 
kommissionen” bragte EF-avisen en historie om, at EF arbejdede på at bygge 


948 PET, personsag: ”Vedr.: Medlem af folketinget, redaktør Poul Overgaard Nielsen”, 11. januar 1972. 

949 Jens Thomsen, Spioner i Danmark. Agenternes arena 1960-81 (Bogan, 1981), s. 58-67; J.B. Holmgård, 
”Da Makarov med 'skæg og blå briller” gik i gynger”, Politiken, 2. april 1972. 

950 PET, personsag: ”Pressemeddelelse fra Udenrigsministeriet, 7. april 1972. 

951 Jakob Andersen med Oleg Gordievsky, De røde spioner. KGBS operationer i Danmark fra Stalin til 
Jeltsin — Fra Stauning til Nyrup (Høst & Søn, 2002), S. 243-250. 

952 PET, operationssag: "Report No 28/A, Appendix F, A Description by the KGB Residency in Copen- 
hagen of its Plans to Achieve Coverage of the EEC Target (September 1976-June 1977)” 

en bro mellem Esbjerg og Harwich. Efter at være blevet opmærksom på histo- 
rien informerede en PET-kilde om, at omtalte nummer af EF-avisen antage- 
lig var et falsum. PET's medarbejder undersøgte derefter sagen yderligere og 
fandt, at kilden måtte have ret i sin vurdering. Således erklærede EF-avisens 
chefredaktør over for PET, at der var tale om et falsum. Desuden bemærkede 
PET-medarbejderen, at selvom den falske udgave var identisk med den ægte, 
når det angik format, opsætning og tryk, så manglede det falske eksemplar 
en række af de oplysninger, avisen normalt var forsynet med, f.eks. udgave- 
nummer og årstal. På den ægte udgave stod der: ”Produktion: Hedehusene 
Bogtrykkeri A/S”, men på den falske: ”Tryk: Avler modtryk Gmbh” Endelig 
noterede PET-medarbejderen, at der stod følgende på bagsiden af den falske 
avis: 70891 - GØPS - REMMOS STATON”, som læst bagfra blev til: ”Notats 
sommerspøg 1980”,953 

Ifølge PET-medarbejderen kunne der ikke være tvivl om, at den falske avis 
skulle ses isammenhæng med ”EF-modstandernes løbende kampagne mod EF”. 
Desuden bemærkede PET-medarbejderen, at udgivelsen antagelig var sovjetisk 
desinformation. Metoden var nemlig ”velkendt og ofte brugt af KGB”. Denne 
bestod i følgende: ”man udgiver et eller andet officielt udseende dokument, som 
tilsyneladende er ægte, og som indeholder et emne, som udstederen af doku- 
mentet naturligt beskæftiger sig med, fordrejer emnet let, og opnår en virkning, 
som er til fordel for fremstilleren af det falske dokument”%+ I emnesagen om 
EF-modstanden beror således en avisartikel, der refererer til, at en falsk version 
af Bild-Zeitung i Vesttyskland i sommeren 1980 havde bragt en historie om, at 
de to tysklande skulle genforenes. Ifølge den falske avis havde forbundskansler 
Helmuth Schmidt og DDR's Erich Honecker i hemmelighed mødtes og aftalt, at 
der skulle afholdes frie valg i såvel Øst- som Vesttyskland, at D-marken skulle 
indføres i det genforenede Tyskland, og at Berlin skulle være hovedstad. Alt sam- 
men ganske urealistisk. Efterfølgende var det kommet frem, at falskneriet var 
bragt til veje af et satirisk og anarkistisk blad kaldet Il Male, der tidligere havde 
udgivet en falsk version af dagbladet La Repubblica. 

Spørgsmålet er, om det var Sovjetunionen, der stod bag den falske udgave af 
EF-avisen. På baggrund af PET's akter kan der ikke gives noget afklarende svar, 


953 PET, emnesag: ”Vedr.: Falsk udgave af EF-avisen, indlagt i Ny Notats.s udgave af 5. juli 1980% 
25. august 1980. 

954 Ibid. 

955 ”Falsk avis afbrød vesttyskernes ferie” Jyllands-Posten, 29. august 1980. 

da der ikke foreligger nogen dokumentation for en sådan sammenhæng. Det 
eneste der står klart, er, at pågældende PET-medarbejder ikke var i tvivl om sam- 
menhængen. Noget kunne imidlertid tale for, at der var tale om en koordineret 
kampagne i forskellige EF-lande, idet desinformationen i Vesttyskland foregik 
i august 1980 — på samme tidspunkt som Det ny NOTAT offentliggjorde den 
falske version af EF-avisen. Ifølge PET-medarbejderen havde desinformations- 
kampagnen i Danmark dog kun påvirket de allerede overbeviste: Et læserbrev i 
Dagbladet Arbejderen havde således ”slugt indholdet råt”, mens Jyllands-Posten 
havde gennemskuet, at der var tale om plagiat.” 


Konklusion 


PET's interesse for EF-modstanden blev oprindeligt vakt i begyndelsen af 
1960'erne, da en kreds af borgere stillede sig afvisende til et eventuelt forestående 
dansk medlemskab af EØF. PET's interesse var motiveret i, at man i tjenesten 
forventede, at enten DKP eller det nystartede SF, der af PET i begyndelsen opfat- 
tedes som et kamufleret kommunistparti, ville forsøge at gøre EF-modstanden 
til en kommunistisk frontorganisation. PET blev dog hurtigt af den opfattelse, 
at der ikke var risiko for noget sådant, idet aktørerne bag den oprindelige EF- 
modstand selv var opmærksomme på risikoen og derfor gjorde en aktiv indsats 
for at forhindre folkesocialisterne og DKP'erne i at medvirke. 

I tiden mellem 1970 og 1972 fulgte PET den tiltagende EF-modstand med 
interesse dog uden at overvåge denne særligt intensivt. I den periode engagerede 
venstrefløjen sig i kampen mod Danmarks tilslutning til EF. I første halvdel af 
1970'erne synes PET at have været af den opfattelse, at EF-modstanden — herun- 
der Folkebevægelsen — var tværpolitisk, men med et betydeligt kommunistisk 
islæt. 

Fra slutningen af 1970'erne og i 1980'erne tegner de rapporter og sammen- 
skrivninger, der findes om EF-modstanden, et billede af, at PET's medarbejdere 
i stigende grad opfattede Folkebevægelsen som værende domineret af DKP. Der 
kan dog stilles spørgsmål ved denne opfattelse, selvom det er hævet over al tvivl, 
at DKP forsøgte at øve indflydelse på Folkebevægelsen, og endvidere at parti- 
et også spillede en fremtrædende rolle i EF-modstanden. Ser man imidlertid 


956 PET, emnesag: ”Vedr.: Falsk udgave af EF-avisen, indlagt i Ny Notats.s udgave af 5. juli 1980% 
25. august 1980. 

på Folkebevægelsens politiske synspunkter, tegner der sig mere et billede af en 
tværpolitisk bevægelse med relativ bred folkelig appel, der delte DKP's kritik af 
EF, men som tog afstand for DKP's orientering mod Sovjetunionen.” 

Kort tid efter at Gordijevskij var hoppet af til Vesten, gav han en udenlandsk 
efterretningstjeneste følgende oplysninger: 


”Uagtet EF er et af KGB's hovedmål, har [Gordijevskij] ikke kendskab til, at der 
skulle være kontakter mellem KGB og medlemmer af Folkebevægelsen mod EF. 


[Gordijevskij] fremhæver, at han ikke har nogen viden om dette, men hvis der er 
kontakter til Folkebevægelsen, vil dette typisk blive styret af Det Internationale 
Departement (ID)”%? 


Kommissionen har undersøgt det relevante materiale i PET's arkiv, herunder 
det såkaldte Gordijevskij-materiale, og har ikke fundet belæg for, at der har væ- 
ret agenter i Folkebevægelsen, det vil sige personer som systematisk og under 
konspiratoriske former har udført opgaver for KGB. Men det fremgår, at Sovjet- 
unionen muligvis har støttet Det ny NOTAT økonomisk, at en enkelt navngiven 
person gav tilsagn om at udlevere antageligt offentligt tilgængeligt materiale til 
en KGB-medarbejder, at et andet fremtrædende medlem af Folkebevægelsen gav 
tilsagn om at udfærdige en notits om danske politikeres holdninger til EF og at 
overdrage denne notits til en medarbejder ved den sovjetiske ambassade, og at 
KGB forsøgte, men antagelig ikke opnåede at hverve medlemmer af Folkebevæ- 
gelsen til at arbejde for Sovjetunionen. 


957 Se også Søren Hein Rasmussen, Sære alliancer, s. 119-121. 
958 PET, operationssag: ”Vedr.: KGB og Folkebevægelsen mod EF”, 13. november 1985. 

7. FREDSBEVÆGELSER 1950-1989 


Det ultimative mål for fredsbevægelser er at afskaffe krig og krigens årsager. 
Derfor har fredsbevægelser historisk set beskæftiget sig med alternativer til mi- 
litærmagt, ligesom de har forsøgt at fremme international retsorden (indførelse 
af voldgift og anerkendelse af folkeretten). Fredsbevægelserne er imidlertid et 
sammensat fænomen præget af forskellige ideologiske udgangspunkter: I den 
pacifistiske fredstradition ses krig som forkastelig ud fra en moralsk betragtning, 
og begrebet ”ikke-vold” står centralt. Socialistiske fredsbevægelser har argumen- 
teret for, at krig kan undgås, såfremt socialismen vinder universel indpas. Libe- 
ralister har derimod anført, at frihandel er et alternativ til krig. Også demokrati 
er gennem årene af fredsbevægelserne blevet fremhævet som alternativ til krig, 
og endelig har kritikere af fredsbevægelser hævdet, at rustningsstærke forsvars- 
alliancer er den mest effektive garanti mod krig. 

Fredsbevægelsernes historie går tilbage til 1800-tallet, da befolkningskredse 
i Storbritannien og USA — i årene omkring Napoleons-krigene og den ameri- 
kanske borgerkrig — samledes i grupper, der argumenterede for at fremme fol- 
keretten og skabe afrustning.”" Fra disse to lande bredte bevægelserne sig til 
det europæiske kontinent, og i 1864 blev der i Danmark fra forskellig side stillet 
krav om voldgift. Knap 20 år senere, i 1882, blev den første organiserede freds- 
bevægelse stiftet under navnet Dansk Fredsforening.””"' Denne fremstod frem- 


959 Om fredsbevægelser generelt se April Carter, Peace Movements. International Protest and World 
Politics since 1945 (Longman, 1992); Peter Brock and Nigel Young, Pacifism in the Twentieth Century 
(Syracuse University Press, 1999). 

960 Sune Pedersen, Kampen for fred. Den liberale fredsbevægelse i Danmark 1919-1960 (Upubliceret spe- 
ciale, Københavns Universitet, 2000), s. 6; Judith Winther, Politik fra neden. Om 1980ernes freds- 
bevægelse (Edupax, 1992), s. 15-19. Forgængeren for den første egentlige fredsbevægelse i Storbri- 
tannien var en pacifistisk bevægelse, der via kvækerne blev adopteret af de kristne i slutningen af 
1700-tallet. Martin Ceadel, The Origins of War Prevention: The British Peace Movement and Interna- 
tional Relations 1730-1854 (Oxford, 1996). 

961 Sune Pedersen, Kampen for fred, s. 6. 

til efter anden verdenskrig som rygraden i den danske fredsbevægelse. Dansk 
Fredsforening stillede tre krav: At Danmark skulle være neutralt, at der indførtes 
voldgiftstraktater med ligesindede nationer, og at der i overensstemmelse med 
princippet om national selvbestemmelse skulle findes en fredelig løsning på det 
slesvigske spørgsmål. Dansk Fredsforening nød stor opbakning. I årene omkring 
århundredeskiftet havde foreningen således omtrent 10.000 organiserede med- 
lemmer, hvorefter tallet dog faldt til det halve.?? I 1916 og i 1926 dannedes endnu 
to fredsbevægelser, der skulle komme til at spille en rolle i efterkrigsårene: Kvin- 
dernes Internationale Liga for Fred og Frihed samt Aldrig mere Krig. Det er en 
vurdering i den eksisterende litteratur, at Dansk Fredsforening stort set ingen 
politisk indflydelse fik, mens Højre dannede regering, det vil sige i slutningen af 
1800-tallet, men at fredsfolkenes synspunkter nød mere fremme efter System- 
skiftet i 1901, hvor Venstre kom til at stå stærkere. I 1930'erne, mens Det Radi- 
kale Venstre var i regering med Socialdemokratiet, besad Dansk Fredsforening 
en ikke ubetydelig indflydelse på udenrigsminister P. Munchs udenrigspolitiske 
linje, sådan som den formuleredes i blandt andet Folkeforbundet.”& 


Fredsbevægelser: fra 1940'erne til 1960'erne 


Umiddelbart efter anden verdenskrig stod Dansk Fredsforening svækket. 1930'er- 
nes politik opfattedes i vide kredse som kompromitteret, og samtidig distancerede 
Danmark sig fra neutraliteten. Med tilslutningen til FN grundlovsdag i 1945 var 
den isolerede neutralitet bragt til afslutning — man opfattede i samtiden FN-til- 
slutningen som et opgør med neutraliteten — og i foråret 1949 tilsluttede Danmark 
sig Atlantpagten (fra 1950: NATO). Dansk Fredsforening fokuserede i de følgende 
år stadig mere på dansk FN-politik. I 1950'erne skiftede den da også navn til For- 
ening for Forenede Nationer — Dansk Fredsforening, hvorefter den i 1956 valgte 


962 Michael Krasner & Nikolaj Petersen, "Peace and Politics: The Danish Peace Movement and Its 
Impact on National Security Policy” Journal of Peace Research, vol. 23, no. 2 (1986), s. 155-173; Sune 
Pedersen, Kampen for fred, s. 7. 

963 Erling Bjøl, Hvem bestemmer. Studier i den udenrigspolitiske beslutningsproces (DJØF's forlag, 1983), 
s. 202; Michael Krasner & Nikolaj Petersen, "Peace and Politics: The Danish Peace Movement and 
Its Impact on National Security Policy”, Journal of Peace Research, s. 156; Sune Pedersen, Kampen 
for fred, s. 48; Sune Kaur-Pedersen, "Isoleret og splittet. Den liberale fredsbevægelses krise og mar- 
ginalisering i Danmark 1940-1960”, Arbejderhistorie, nr. 3, 2008, s. 9-29; Bo Lidegaard, Overleveren 
1914-1945. Dansk Udenrigspolitiks Historie, bd. 4 (Gyldendal, 2003), s. 256-257. 

at kalde sig Forening for Forenede Nationer (senere kaldte den sig blot for FN- 
forbundet). Parallelt hermed og efterfølgende blev Aldrig mere Krig, der politisk 
stod nær Det Radikale Venstre samt Socialistisk Folkeparti (stiftet i 1959), en mere 
aktiv og fremtrædende fredsbevægelse.”” Samtidig var den kolde krig blevet en 
realitet, og fra sovjetisk side forsøgte man nu at påvirke de eksisterende freds- 
bevægelser foruden at etablere kommunistisk orienterede fredsorganisationer i 
de vestlige lande; bevægelser der skulle kritisere NATO og de tilsluttede landes 
sikkerhedspolitik. Samme år og måned som NATO blev oprettet, april 1949, dan- 
nedes således på initiativ af Kvindernes Demokratiske Verdensforbund, oprettet i 
1945, og Den internationale komité for forbindelsen mellem Intellektuelle, stiftet i 
1948, en international kommunistisk fredsorganisation kaldet Verdensfredsrådet 
(World Peace Council), og allerede i efteråret 1949 blev der grundlagt en dansk 
afdeling kaldet Fredens Tilhængere. Denne stod gennem 1950'erne som en af de 
mest centrale fredsbevægelser i Danmark, om end den ikke nød nævneværdig 
indflydelse på det politiske miljø. Vel opnåede foreningen en vis opbakning til den 
af Verdensfredsrådet søsatte Stockholm-appel og et efterfølgende ”fredskrav” i be- 
gyndelsen af 1950'erne, men med Stalins død i marts 1953 og opgøret i DKP efter 
den sovjetiske invasion af Ungarn blev støtten decimeret. I 1959 blev foreningen 
opløst, til hvilket dagbladet Politiken bemærkede, at organisationen havde væ- 
ret et ”skærmbrædt for kommunistisk propaganda”, men at dette var blevet gen- 
nemskuet af offentligheden.” Foreningens flerårige formand (1950-58), DKP'er 
og senere SF'er Mogens Fog, har i sine erindringer hævdet, at dette synspunkt var 
fejlagtigt.” Den seneste forskning anfører, at Fogs engagement i Fredens Tilhæn- 
gere ”ikke kan reduceres til koordineret kommunistisk propaganda, men også må 
forstås ud fra den dybtliggende frygt for en tredje verdenskrig...”, og det bliver 
samme sted understreget, at den af Mogens Fog anlagte kurs i Fredens Tilhængere 
undertiden afveg fra Verdensfredsrådets, hvilket må tolkes som et forsøg på fra 
Fogs side at styrke Fredens Tilhængeres selvstændighed.” 


964 Af de personer fra Aldrig mere Krig, der opstillede til folketingsvalget i 1964, var fem radikale, 
mens 10 var SF'ere. Se hertil Søren Hein Rasmussen, Sære alliancer, s. 51-52. 

965 Citeret efter Søren Hein Rasmussen, Sære alliancer, s. 27. Vedr. baggrunden for etablering af Fre- 
dens Tilhængere se også Morten Thing, Kommunismens kultur. DKP og de intellektuelle 1918-1960 
(Tiderne Skifter, 1993), s. 842-843; Danmark under den kolde krig, bd. 1, s. 383-392. 

966 Mogens Fog, Efterskrift, s., 75-76; Søren Hein Rasmussen, Sære alliancer, s. 26-27; Poul Villaume, 
Allieret med forbehold, s. 772. 

967 Morten Møller, ”Den nye modstandsbevægelse. Mogens Fog og Fredens Tilhængere”, Arbejderhi- 
storie, nr. 3 (2008), S. 34-51, citeret s. 47. 

At DKP under alle omstændigheder opfattedes med mistillid i den danske 
offentlighed, og at de fredsorganisationer, hvori DKP virkede, havde vanskeligt 
ved at blive taget alvorligt, illustreres af det negative omdømme, som den tvær- 
politiske, men DKP-relaterede Dansk Fredskonference fik efter dannelsen i 1954. 
Kommunisternes indflydelse er vanskelig at bestemme, men alene det, at de var 
til stede, gjorde, at en betydelig del af offentligheden tog afstand fra konferen- 
cen.% Hvad angår forholdet mellem liberale, socialister, kommunister inden 
for de forskellige fredsmiljøer hedder det i en ny fremstilling, at 1950'ernes ”alt- 
dominerende” mistro til kommunister svækkede den liberale fredsbevægelses 
udfoldelsesmuligheder, hvilket bidrog til at etablere skrøbelige alliancer mellem 
fredsaktivister af forskellig politisk observans. Ifølge samme fremstilling er det 
ud fra dette perspektiv, at en del af 1960'ernes fredspolitiske miljø må ses: ”Der 
var … tale om en gensidig påvirkning og ikke om infiltration — hverken fra libe- 
ral, socialistisk eller kommunistisk side” 

I 1960 dannede højskolelærer og fredsaktivist Carl Scharnberg den pacifisti- 
ske bevægelse Kampagnen mod Atomvåben, der opnåede betydelig støtte navn- 
lig blandt ungdommen. Men atomkampagnen agiterede væsentligst imod pla- 
cering af kernevåben på dansk jord, og eftersom det havde været officiel dansk 
politik siden 1957 — det vil sige tre år inden kampagens etablering — at der ”un- 
der de nuværende omstændigheder” ikke måtte være kernevåben i Danmark, 
var der tale om en bevægelse, hvis vigtigste målsætning allerede var realiseret. 
Mere succesfuld synes kampagnen at have været, hvad angår den anden af sine 
målsætninger: At bevidstgøre befolkningen om diverse risici i forbindelse med 
atomvåbenprøvesprængninger (radioaktivt nedfald etc.). Scharnbergs initiativ 
opfattedes i samtiden generelt som nybrydende og spændende på grund af dets 
græsrodskarakter, men havde vanskeligt ved at vinde fast fodfæste. Kampagnens 
storhedstid varede da heller ikke mere end fire-fem år. Da Scharnberg reelt ned- 
lagde Kampagnen mod Atomvåben i 1967, opfordrede han sine sympatisører 
til at blive aktive i den gryende Vietnambevægelse.”” Denne stod, splittelse til 
trods, for de mest omfattende græsrodsaktiviteter i Danmark i de næste knap ti 


968 Mogens Fog, Efterskrift, s. 87-91; Sune Pedersen, Kampen for fred, s. 92-96; Søren Hein Rasmussen, 
Sære alliancer, s. 34-38; Danmark under den kolde krig, bd. 1, s. 179-180. 

969 Sune Kaur-Pedersen, "Isoleret og splittet. Den liberale fredsbevægelses krise og marginalisering i 
Danmark 1940-1960”, Arbejderhistorie, s. 28. 

970 Om PET's overvågning af Kampagnen mod Atomvåben 1960-1967, se kapitel 2 i nærværende bind. 

år, og behandles i et separat kapitel i nærværende bind.”" Set retrospektiv kan det 
konstateres, at de forskellige fredsgrupper fra 1960'erne og det følgende tiår kun 
havde begrænset indflydelse på den offentlige debat om dansk sikkerhedspolitik. 
Herom vidner, at selv om der pågik megen diskussion om Danmarks mulige ud- 
træden af NATO i årene op til 1969, da Danmark efter 20 års medlemskab kunne 
trække sig ud af alliancen med et års varsel (jf. Den Nordatlantiske Traktats ar- 
tikel 13), foregik debatten i al væsentlighed mellem de politiske partier, der var 
repræsenteret på Christiansborg. De dele af det politiske debatmiljø, der havde 
deres rødder i græsrodsorganisationerne, spillede i den sammenhæng kun en 
meget lille rolle.” 


PET's overvågning 1950-7227 


De fredsbevægelser, der fyldte i det politiske landskab fra omtrent 1950 frem til 
begyndelsen af 1970'erne, kan opdeles i to, hvor én gruppe af PET mistænktes for 
at være kommunistisk inspireret og organiseret, mens den anden gruppe i stedet 
opfattedes som en del af den liberale fredsbevægelse. Nedenfor følger en kortfat- 
tet skildring af PET's overvågning af disse to grupperinger. 


971 Om PET's overvågning af Vietnambevægelsen, se kapitel 3 i nærværende bind. 

972 Danmark under den kolde krig, bd. 2, s. 65-98. Den Atlantiske Traktat er optrykt i NATO-Håndbo- 
gen (Office of Information and Press, 2001), S. 533-536. Se også Søren Hein Rasmussens tilsvarende 
vurdering i Sære alliancer, s. 169. 

973 I det følgende besvares følgende spørgsmål til justitsministeren, som ministeren har undladt at be- 
svare under henvisning til PET-Kommissionens arbejde: spørgsmål nr. 164: ”Er der medlemmer af 
"Kvinder for Fred, som qua deres medlemskab er blevet overvåget og/eller registreret?” spørgsmål 
nr. 165: ”Er der sket overvågning af arrangementer, som (Kvinder for Fred" har afholdt?”, spørgsmål 
nr. 190: ”Er der medlemmer af 'Samarbejdskomiteen for Fred og Sikkerhed, som qua deres med- 
lemskab er blevet overvåget og/eller registreret?”, spørgsmål nr. 191: ”Er der sket overvågning af ar- 
rangementer, som 'Samarbejdskomiteen for Fred og Sikkerhed" har afholdt?”, spørgsmål nr. 192: ”Er 
der medlemmer af "Kvindernes Internationale Liga for Fred og Frihed; som qua deres medlemskab 
er blevet overvåget og/eller registreret?”, spørgsmål nr. 193: ”Er der sket overvågning af arrange- 
menter, som (Kvindernes Internationale Liga for Fred og Frihed" har afholdt?” spørgsmål nr. 194: 
”Er der medlemmer af Aldrig Mere Krig; som qua deres medlemskab er blevet overvåget og/eller 
registreret?”, spørgsmål nr. 195: ”Er der sket overvågning af arrangementer, som 'Aldrig Mere Krig" 
har afholdt?”, spørgsmål nr. 213: ”Har der været anvendt arbejdskartoteker efter retningslinjerne fra 
marts 1985, jf. PET redegørelsen side 19-20? I givet fald over hvilke lovlige partier, organisationer 
eller grupper?” 

En af KGB's hovedopgaver var at forsøge at påvirke den danske sikkerheds- 
politik til gavn for Sovjetunionen ved at etablere kontakt til og støtte modstan- 
dere af Danmarks medlemskab af den vestlige forsvarsalliance. Ifølge det såkald- 
te Mitrokhin-materiale, det vil sige resumeer af visse af KGB's sagsakter, som 
Mitrokhin, der var arkivar i KGB's arkiv, nedskrev og smuglede ud fra arkivet fra 
begyndelsen af 1970'erne til 1984,7+ havde residenturet stor succes med at skabe 
kontakter til danske fredsorganisationer og benytte dem til at påvirke opinio- 
nen. Det er imidlertid vanskeligt at vurdere værdien af disse oplysninger. Ifølge 
Mitrokhin-materialet havde residenturet kontakt til en advokat Pruts. Denne var 
redaktør af Pacifisten, der blev udgivet af organisationen (i den engelske oversæt- 
telse) Against Arming West Germany.”> Dette må være en fejl, for bladet Pacifi- 
sten blev udgivet af den pacifistiske organisation Aldrig mere Krig, og redaktø- 
ren i 1950 hed Otto Mathiesen.” Den betegnelse, der kommer tættest på Against 
Arming West Germany, er Mod tysk Genoprustning, der var et blad, som blev 
udgivet af Modstandsbevægelsens Initiativkomité.”7 Det er muligt, at Mitrokhin 
misforstod oplysninger, da han skrev dem af og senere renskrev sine notater. 
Ifølge materialet anvendte residenturet Nadesjdina, der må have været enten en 
fortrolig kontakt eller agent, til at organisere en pressekampagne gennem Ko- 
mitéen for fremme af en uafhængig udenrigspolitik imod udstationeringen af 
amerikanske atomvåben på dansk territorium og etableringen af en vesttysk 
flådebase i Jylland. Residenturet skulle have inspireret ledende medlemmer af 
komitéen, socialdemokraten Jørgen Dich, den radikale Aksel Milters og andre, 
til at fremsætte protester, og det skulle også have påvirket Aldrig mere Krig til at 
tage afstand fra udstationeringen af amerikanske atomvåben i Danmark. Endelig 
skulle residenturet have etableret kontakter til Kvindernes Internationale Liga 
for Fred og Frihed og Landsforeningen Én Verden.” 


974 Om Mitrothin-materialet og Kommissionens vurdering af dets kildeværdi, se Kommissionens be- 
retning, bind 6. 

Det er svært at afgøre, hvor stor indflydelse KGB-residenturet havde på de dan- 
ske fredsbevægelser i 1950'erne. Dich og Milters var kendt af den sovjetiske ambas- 
sade, der hæftede sig ved Dichs neutralisme, og som overvejede at bruge Milters 
til at påvirke opinionen til fordel for fredelig sameksistens.” I 1952 offentliggjorde 
Komitéen til Fremme af en Uafhængig Udenrigspolitik en protest mod planerne 
om at udstationere amerikanske fly i Danmark." Det er imidlertid ikke muligt 
nærmere at fastslå, hvilken rolle KGB spillede. Det kan ikke afvises, at residenturet 
overdrev betydningen af sine kontakter til danske fredsfolk. Det hører også med 
til historien, at det er et åbent spørgsmål, hvor stor indflydelse Komitéen havde på 
opinionen og på beslutningen om at afvise udstationeringen.?% Det synes ofte at 
have været tilfældet, at de østlige tjenester hægtede sig på personer og organisa- 
tioner, der allerede var kritisk indstillede over for aspekter af dansk alliancepolitik. 

Nedenfor følger en skildring af PET's overvågning af det fredspolitiske miljø 
i årene fra 1950 indtil 1972, idet der vil blive lagt vægt på, hvordan PET opfattede 
miljøet i samtiden. 


Verdensfredsrådet, Fredens Tilhængere og Dansk Fredskonference 


Verdensfredsrådets engelske navn var World Council of Peace (Verdensrådet 
for Fred), men blev almindeligvis omtalt som World Peace Council. Selv om 
rådet officielt først blev stiftet på en verdensfredskongres i Warszawa den 
22. november 1950, gik dets virkelige stiftelsestidspunkt ifølge PET's oplysninger 
tilbage til august 1948, da der var blevet afholdt en World Congress of Intellectu- 
als for Peace (Verdenskongressen for Intellektuelle for Fred) i Wroclaw i Polen. 
På denne kongres blev der stiftet en organisation, der kaldte sig International 
Liaison Committee of Intellectuals (Den Internationale Forbindelseskomité for 
Intellektuelle), som efterfølgende indkaldte til den 1. Verdensfredskongres i Paris 
i foråret 1949. På denne kongres blev World Committee of Partisans of Peace 
(Verdenskomitéen for Fredens Partisaner) stiftet, og denne tog i november 1950 
navneforandring til World Peace Council.” 

PET var fra begyndelsen af 1950'ere overbevist om, at Verdensfredsrådet vir- 
kede for Sovjetunionen. I en sammenskrivning om ”Den kommunistiske ver- 
densfredsbevægelse” fra sommeren 1953 hed det, at den tredje verdensfredskon- 
gres, der blev afholdt i Wien i december 1952, ”ene og alene er et redskab for og 
middel til at gennemføre Moskvas politik”. Baggrunden for denne nagelfaste 
konklusion var en længere redegørelse for, hvordan Verdensfredskongressens 
politiske budskaber for det første var i overensstemmelse med Sovjetunionens 
politik. For det andet hvordan de kommunistiske partier uden for Østblokken 
efterfølgende arbejdede målrettet for at fremme Verdensfredskongressens reso- 
lutioner og udbrede dens publikationer. For det tredje var vurderingen baseret 
på en analyse af den personsammensætning, der stod i spidsen for kongressens 
kommissioner, som havde til opgave at udfærdige resolutioner om international 
afspænding, nationernes uafhængighed og sikkerhed etc. Det fremgik, at kon- 
gressens tre kommissioner var under ledelse af Giuseppe Nitti (Italien), James 
Endicott (Canada) og Yves Farges (Frankrig), hvortil PET bemærkede, ”således 
at man på forhånd kunne være sikker på, at de resolutioner, der skulle udarbej- 
des, fik netop den form, som man fra russisk side ønskede”? 

PET fastholdt denne entydige vurdering af Verdensfredsrådet som et red- 
skab for Sovjetunionens udenrigspolitik. Ved årsskiftet 1957-58 gjorde PET på ny 
status over rådet og dets aktiviteter, og det fremgik, at rådets præsident var en 
fransk kommunist ved navn Frédéric Joliot-Jurie, mens generalsekretæren var 
en anden fransk kommunist, der hed Jean Laffittee.?% Så sent som i 1964 hed det 
ien sammenskrivning, at rådets politik gennem alle årene 


”har været uændret sovjetisk dirigeret og kontrolleret, og målet er stadig det sam- 
me -— at vinde masserne i de neutrale og ikke-kommunistiske lande for forsvaret af 
freden og dermed for sovjetisk politik, og gennem utallige møder og konferencer 
har WPC benyttet enhver lejlighed til at angribe vestmagternes politik overalt i 
verden” 

Fredens Tilhængere, der som nævnt blev oprettet i efteråret 1949, tilsluttede sig 
umiddelbart Verdensfredsrådet.?” Hvad angik Fredens Tilhængeres ideologiske 
orientering bemærkede PET i begyndelsen af 1950, at foreningen syntes at være 
under påvirkning af DKP (foreningens første formand var DKP'eren Edvard 
Heiberg), om end PET ikke var i besiddelse af nogen entydig dokumentation 
herfor. I en sammenskrivning af DKP's politiske aktivitet i første kvartal af 1950 
hed det imidlertid, at det var ”ganske åbenbart at fredsforeningerne mere og 
mere går over til at blive direkte inddraget i den kommunistiske agitation”; og 
at fredsarbejdet fortsat ”officielt” blev varetaget af Fredens Tilhængere.” PET's 
mistanke om, at DKP gennem Fredens Tilhængere søgte at sprede kommunisti- 
ske synspunkter, blev styrket de følgende måneder, og i sommeren 1950 fremgik 
det af en rapport, at Aksel Larsen på et centralkomité-møde i maj 1950 havde 
udtalt, at alle kommunister i Danmark var ”forpligtede” til ”at støtte ”Fredens 
Tilhængere” i Danmark og af al magt hjælpe med ved indsamling af underskrif- 
ter på kravet om forbud mod atombomber), det vil sige Stockholm-appellen.?%? 
Desuden fremgik det, at Fredens Tilhængere på sit første landsmøde den 11. juni 
1950 havde valgt den kendte, men partiløse kommunist Mogens Fog til formand, 
ligesom der blev valgt en landskomité, ”af hvis medlemmer en meget stor del er 
kendt som kommunister;”999 

I de følgende år fulgte PET med i DKP's fredsarbejde, og det bevarede materiale 
giver det indtryk, at PET stedse var af den opfattelse, at Fredens Tilhængere var et 
organ for DKP og Sovjetunionen. Allerede fra 1953 synes bevægelsen imidlertid 
at have haft vigende tilslutning, og frem til slutningen af årtiet ses der blot spredte 
bemærkninger om Fredens Tilhængere i PET's akter. Det fremgår dog af PET's ar- 
kiv, at Fredens Tilhængere fra slutningen af 1957 sammen med blandt andre finske 
ligesindede skulle have været involveret i planlægningen af de Østersøuger, der 
skulle blive et tilbageværende østligt propagandafænomen mellem 1958 og 1975.” 
Hvad angik forbindelsen til DKP hed det i en godt og vel 60-siders beretning om 
DKP's virksomhed mellem november 1958 og januar 1960, at Fredens Tilhængere, 
der valgte at opløse sig selv i april 1959, havde været en frontorganisation, det vil 

989 PET, emnesag:” Kommunismen i Danmark i 1949”. Beretning nr. 3/1950, citeret s. 18. 

990 PET, emnesag: ”Kommunismen i Danmark i 1949”. Beretning nr. 3/1950, citeret s. 21. 

991 PET, emnekartotek: ”Fredens Tilhængere”, 9. december 1957. Vedr. Østersøugerne se Thomas 
Wegener Friis, Den nye nabo. DDRs forhold til Danmark 1949-1960 (SFAH, 2001), s. 79-83; Danmark 
under den kolde krig, bd. 1, s. 46, 206, 421-425. 


PET's overvågning af protestbevægelser 1945-1989 


269 


270 


FREDSBEVÆGELSER 1950-1989 


sige en tilsyneladende tvær- eller upolitisk idé- og interesseorganisation, som mere 
eller mindre skjult blev kontrolleret af Sovjetunionen.” 


Fredens Tilhængere blev stiftet i 1949 som en dansk afdeling af Verdensfredsrådet. Foreningens første 


formand var DKPeren Edvard Heiberg. Mellem 1950 og 1958 var foreningens formand den partiløse 
kommunist Mogens Fog. PET var aldrig i tvivl om, at Fredens Tilhængere var at betragte som en kom- 
munistisk frontorganisation. Ovenfor ses Mogens Fog på talerstolen i Odd Fællow Palæet, november 
1950, hvor Fredens Tilhængere holdt sin første fredskongres. (Arbejdermuseet og ABA). 


Den anden fredsbevægelse af betydning i 1950'ernes Danmark var som nævnt 
Dansk Fredskonference, der stiftedes i 1954. Ifølge Mogens Fog var Dansk Freds- 


992 PET, emnesag: ”Beretning vedr. Danmarks kommunistiske Parti og frontorganisationerne efter den 

konference en tværpolitisk organisation.” Det var PET ikke umiddelbart enig 
i, hvorfor tjenesten da også fulgte Dansk Fredskonferences forberedelse af en 
konference i Aalborg i efteråret 1955, ligesom PET havde et ikke nærmere speci- 
ficeret antal kilder med på konferencen. Hvad angik forberedelserne bemærkede 
en PET-rapport, at selv om den radikale Andrea Hedegaard var bevægelsens for- 
mand, var konferencen blevet tilrettelagt af et arbejdsudvalg under ledelse af en 
DKPfer. Det bemærkedes endvidere, at navnlig Land og Folk havde reklameret 
for konferencen, og endelig konstateredes det, at de tryksager, der var blevet om- 
delt forud for konferencen, alle var duplikeret med duplikatorsværte ”af samme 
lyseblå farve, som er karakteristisk for de publikationer, der i duplikeret stand 
udsendes fra D.K.P.s herværende distriktskontor”. Det var karakteristisk, at en 
af rapportens læsere i marginen satte en markering ud for hver person, der var 
kommunist, og det ses, at der var mange sådanne markeringer i marginen.” 
Hvad angik konferencens afholdelse, noterede PET's medarbejder, at der var 
en kraftig overrepræsentation af kommunistiske talere, og at én af disse i øvrigt 
høstede konferencens største bifald. Desuden konstateredes det, at fremtrædende 
kommunister spillede en central rolle i diverse udvalg. F.eks. var Knud Jespersen 
fra DKP's centralkomité medlem af det såkaldte resolutionsudvalg. Der var også 
kommunistisk repræsentation i konferencens organisationsudvalg.”” Overhove- 
det var det den pågældende PET-medarbejders helhedsindtryk, at konferencen 


”såvel i forberedelserne som i forløbet af møderne var endog meget stærkt kom- 
munistisk præget … og det er min opfattelse, at kommunisterne beherskede ud- 
valgspladserne ved de åbenbart kendte kommunistiske delegerede plus de skjulte 
kommunister, der var delegerede af ”lokale fredsorganisationer” eller af f.eks. 
Danmarks Demokratiske Kvindeforbund og lign”%? 


Det fremgik af et notat udfærdiget af PET i 1964, at af Dansk Fredskonferences 
landsudvalg på 91 medlemmer, var 33 enten ”aktive kommunister” eller med- 
lemmer af SF. Og det hed videre, at de ”personer, der normalt udadtil repræ- 
senterer fredsbevægelsen, er imidlertid ikke-kommunister, der i kraft af deres 

placering i samfundet, deres idealisme og deres kulturelle tilhørsforhold kan ac- 
cepteres af de fleste kredse i befolkningen”»%” Nogle af de mest fremtrædende 
ikke-kommunister var translatrice Esther Brinch og valgmenighedspræst Uffe 
Hansen, og ifølge PET havde sådanne personer, hvad enten de repræsenterede 
Dansk Fredskonference, Fredens Tilhængere eller en helt tredje bevægelse, gen- 
nem årene arbejdet ihærdigt for, at Verdensfredsrådets synspunkter skulle nyde 
fremme i Danmark. Det bemærkedes således, at de to nævnte personer gen- 
nem årene adskillige gange havde deltaget i møder i Verdensfredsrådets regi, 
og det fremgik, at Esther Brinch i 1957 havde anmodet om indrejsetilladelser til 
16 personer, hvoraf 11 var medlem af Verdensfredsrådets forretningsudvalg, idet 
begrundelsen var, at de pågældende skulle til et møde i Danmark ”af rent privat 
karakter” Justitsministeriet havde imidlertid svaret, at indrejsetilladelserne ikke 
kunne forventes meddelt, da man ikke fandt, at der var nogen dansk interesse i 
mødet. Tilsvarende havde Uffe Hansen på vegne af Dansk Fredskomité, der var 
med i Dansk Fredskonference, og som også var medlem af Verdenfredsrådet, i 
1960 anmodet om visum for østeuropæiske borgere, der påtænkte at deltage i et 
af Verdensfredsrådet planlagt møde til afholdelse i København. Også denne gang 
svarede Justitsministeriet, at der ikke ville blive meddelt visum, da der ikke var 
nogen dansk interesse i afholdelse af det pågældende møde.” I 1964 vurderede 
PET imidlertid, at Dansk Fredskonference var stagnerende.” 

I løbet af 1960'erne stod Dansk Fredskonference side om side med andre 
freds- og græsrodsbevægelser, når der skulle indkaldes til demonstrationer el- 
ler arrangeres diverse happenings. Dansk Fredskonference arrangerede således i 
1963 en dansk afrustningsuge i samarbejde med blandt andre Aldrig mere Krig, 
Danmarks Demokratiske Kvindeforbund, Aarhuskonferencen og Komitéen til 
oplysning om Atomfaren.””” Og sammen med blandt andre Kampagnen mod 
Atomvåben, Tværpolitisk Centrum og Fredspolitisk Folkeparti protesterede 
Dansk Fredskonference i 1964 mod overvejelserne i NATO om at oprette en 
multilateral atomslagstyrke (MLF).”% Det fremgår endvidere af PET's arkiv, at 
Dansk Fredskonference fra 1966 og frem i stigende grad søgte at skabe kritisk 

opmærksomhed om USAs krigsførelse i Vietnam.” Endelig fremgår det, at 
Dansk Fredskonference i 1969 var medudgiver af en pjece kaldet Oberstkup i 
Danmark, hvori det blev hævdet, at der befandt sig amerikanske specialstyrker 
i Europa, der muligt ville foranstalte et kup i Danmark. Og det hævdedes, at 
der i Danmark allerede eksisterede en hemmelig CIA-opbygget organisation, der 
skulle inddrage Danmark i krig, førend regeringen fik mulighed for at træffe 
beslutning herom.” Det fremgår andetsteds i beretningen, at udgivelsen var 
et stykke succesfuld sovjetisk desinformation, for det var korrekt, at der eksi- 
sterede planer for amerikanske styrkers ageren i Europa, men planerne rettede 
sig mod en situation, hvor Europa var under en eventuel sovjetisk besættelse. 
Når planerne var kommet til blandt andet Dansk Fredskonferences kendskab, 
havde det sin forklaring i, at KGB ifølge PET og FE havde hvervet en amerikansk 
sergent, der havde lækket planerne med henblik på at skade USA.'% Som svar 
på en udenlandsk henvendelse berettede PET i første halvdel af 1972, at Verdens- 
fredsrådets aktiviteter gennem en årrække havde været dalende i Danmark, og at 
medlemmerne af Dansk Fredskonference væsentligst var aldrende mennesker, 
der ikke udviste nogen betydelig aktivitet.” 

Det var derfor PET's opfattelse, at både Fredens Tilhængere og Dansk Freds- 
konference virkede til fordel for Sovjetunionen i 1950'erne, og det fremgår også, 
at begge var tilsluttet Verdensfredsrådet.”” PET definerede Fredens Tilhænge- 
re som en frontorganisation. Det ses ikke, at PET skulle have defineret Dansk 
Fredskonference på samme måde, men det fremgår, at bevægelsen var involveret 
i sovjetisk desinformation. At Dansk Fredskonference havde tætte forbindelser 
til Sovjetunionen støttes i øvrigt af, at det fremgår af andet materiale i PET's arkiv, 
at den ovenfor omtalte Esther Brinch også var medlem af Kvindernes Demokra- 
tiske Verdensforbund, der var den danske afdeling af den kommunistiske front- 
organisation Women's International Democratic Federation (WIDF).% NATO 
omfattede denne organisation med betydelig skepsis og henstillede til sine med- 

lemsregeringer, at de skulle ”træffe enhver foranstaltning, som de har adgang til, 
for at forhindre bl.a. WIDF i at afholde konferencer i NATO-landene?”?? I et no- 
tat fra 1979 om Samarbejdskomitéen for Fred og Sikkerhed hedder det, at Dansk 
Fredskonference var ”en fortsættelse af” Fredens tilhængere i Danmark.'”” PET's 
vurdering forekommer realistisk (se nedenfor). 


Aldrig mere Krig 


PET's interesse for Aldrig mere Krig går tilbage til slutningen af 1950'erne, men 
baggrunden herfor er det ikke muligt at fastslå. Efter regeringserklæringen fra sep- 
tember 1968 påbegyndte PET en revision af de eksisterende person- og emnesager, 
og det fremgår af PET's arkiv, at emnesagen på Aldrig mere Krig udgik pr. 1. januar 
1969, og at den først blev genoprettet i 1980. Bevaret er imidlertid de kortfattede 
og stenografisk formulerede emnekort, hvor man kan se, hvilke oplysninger PET 
indsamlede. Ifølge PET's oplysninger udfoldede Aldrig mere Krig i sidste halvdel 
af 1950'erne sammen med blandt andre Dansk Fredskonference, Kvindernes In- 
ternationale Liga for Fred og Frihed og Komitéen for Oplysning om Atomfaren 
betydelige anstrengelser for at agitere dels imod det danske alliancemedlemskab, 
dels for at for at oplyse om kernevåbnenes ”trussel mod menneskeheder”, som det 
formuleredes i en udstilling.” Desuden var foreningen ifølge PET's oplysninger 
optaget af at agitere imod losning af de NIKE-raketter, som Danmark modtog i 
1959, og en af foreningens aktivister skulle have omdelt materiale med opfordring 
til havnearbejderne i Århus om ikke at deltage i losningen af raketterne.” 

Fra omtrent midten af 1960'erne bemærkede PET, at Aldrig mere Krig agite- 
rede for, at Danmark i 1969 skulle trækkes ud af NATO, sådan som det var muligt 
ifølge Den Nordatlantiske Traktats kapitel 13. Det konstateredes således i 1964, 
at der var blevet opklæbet plakater på militærets anvisningsskilte, hvorpå der 
stod ”Ud af NATO;”3 Året efter skulle Aldrig mere Krig sammen med Afrust- 
ningskomitéen for Århus by og amt have gennemført en underskriftsindsamling 

blandt andet med et krav om dansk udtræden af NATO.”+ Og dette budskab 
blev angivelig gjort til en egentlig kampagne i oktober måned 1965. Også i 1968 
skulle bevægelsen have stillet sig i spidsen for et sådant krav.” 

Tilsvarende optog Vietnamkrigen Aldrig mere Krig. Emnekortene rummer 
talrige eksempler på, at bevægelsen ene eller sammen med andre organisationer 
i løbet af 1960'erne kritiserede USAs krigsførelse og Danmarks støtte til USA.” 
I forlængelse heraf tyder emnekortene på, at personer med tilknytning til Aldrig 
mere Krig stillede sig solidarisk med og støttede nogle af de amerikanske solda- 
ter, der deserterede fra Vietnamkrigen. I slutningen af november 1968 var Aldrig 
mere Krig således arrangør af et møde, hvor en amerikansk desertør var hoved- 
taler.” Tidligere samme år havde Militærnægterforeningen, der var tæt knyttet 
til Aldrig mere Krig, tilbudt at skaffe en bopæl til en amerikansk statsborger, der 
havde søgt politisk asyl i Danmark, idet han ikke ønskede at rejse til USA, da han 
herefter ville skulle gøre militærtjeneste.” Aktiviteterne synes at have været en 
udløber af en i 1966 af moderorganisationen, War Resisters International, iværk- 
sat kampagne.” Endelig stillede Aldrig mere Krig sig kritisk til Warszawapagt- 
landenes invasion af Tjekkoslovakiet i 1968.> 

PET's interesse for Aldrig mere Krig var antagelig rundet af et ønske om at 
indkredse bevægelsens politiske orientering. Det hedder i litteraturen, at be- 
vægelsen stod politisk nær Det Radikale Venstre og Socialistisk Folkeparti.” 
Denne vurdering udfordres ikke væsentligt af de bevarede oplysninger i PET's 
arkiv, men det ses dog, at Aldrig mere Krig tillige havde nogen kontakt til per- 
soner med mere venstreorienterede synspunkter. Således afholdt Aldrig mere 
Krig sammen med DKP i 1960 et offentligt møde omhandlende ”Danmarks 


1014 PET, emnekartotek: ”Aldrig mere Krig”, 8. september 1965, jf. 3. juli 1965. 

1015 PET, emnekartotek: ”Aldrig mere Krig”, 9. oktober 1965. 

1016 PET, emnekartotek: ”Aldrig mere Krig”, 4. oktober 1968. 

1017 PET, emnekartotek: ”Aldrig mere Krig”, 9. oktober 1965, 10. juni 1966, 12. december 1966, 16. maj 
1976, 12. juli 1967, 30. oktober 1967, 20. marts 1968, 4. oktober 1968. 

1018 PET, emnekartotek: ”Aldrig mere Krig”, 26. november 1968. 

1019 PET, emnekartotek: ”Aldrig mere Krig”, 5. februar 1968. Vedr. forholdet mellem Aldrig mere Krig 
og Militærnægterforeningen konstateredes det i en bemærkning på et emnekort fra 1966, at de to 
foreninger delte adresse i Odense. PET, emnekartotek: ”Aldrig mere Krig”, 9. maj 1966. 

1020 PET, emnekartotek: ”Aldrig mere Krig”, 12. juli 1967, 15. maj 1972. 

1021 PET, emnekartotek: ”Aldrig mere Krig”, 10. maj 1968, 4. oktober 1968. 

1022 Søren Hein Rasmussen, Sære alliancer, s. 51-52, jf. Danmark under den kolde krig, bd. 2, s. 43. 

forsvar i atomtiden”?% I 1962 fremgik det af Land og Folk, at et medlem af Al- 
drig mere Krig sammen med en DKUefr og et medlem af SUF var medlem af 
organisationen Socialistisk Aktion. SUF var på det tidspunkt Socialistisk Folke- 
partis ungdomsafdeling, der dog samtidig var genstand for trotskistisk infiltrati- 
on.” Det følgende år skulle Aldrig mere Krig være indgået i et kontaktudvalg, 
hvori også indgik SUF, Kampagnen mod Atomvåben og Den danske afdeling af 
4. Internationale, det vil sige de danske trotskister.”> Sidstnævnte var, og det var 
PET vidende om, på det tidspunkt engageret i den algeriske frihedskamp, hvor 
trotskisterne angiveligt søgte at formidle økonomisk støtte til lokalbefolkningens 
væbnede kamp mod Frankrig, som Danmark var allieret med i NATO.'% I 1964 
blev PET endvidere opmærksom på, at en af Aldrig mere Krigs støtter var for- 
henværende DKUfre og daværende SUF'ere.” Endelig modtog PET i 1970 en 
skrivelse fra FE, hvori det hed, at en række højt placerede officerer i december 
måned 1970 havde modtaget et brev underskrevet Aldrig mere Krig, hvor For- 
svaret blev opfordret til at abonnere på Pacifisten og gøre denne tilgængelig for 
de værnepligtige. FE konstaterede: 


”Foreningen Aldrig Mere Krig er en dansk underafdeling af den internationale 
forening War Resisters International, der har hovedsæde i London. Foreningen var 
oprindeligt en ren pacifistforening, men er i årene efter anden verdenskrig blevet 
infiltreret af kommunister, og i hvert fald hovedforeningen må i dag karakteriseres 
som en ren kommunistisk frontorganisation, som i væsentligt omfang samarbej- 
der med World Council of Peace, der er den største kommunistiske frontorganisa- 
tion, der for nærværende eksisterer. 

Den danske afdeling af WRI har i et vist omfang holdt sin bestyrelse ren for be- 
lastende elementer, men det skal dog nævnes, at Hanne REINTOFT (DKP), Poul 
Gunder NIELSEN (medlem af den trotzkistiske Socialistisk Aktion), Johannes 
MUNCHOV (medlem af Verdensfredsrådet (DKP)) og Jens THOFT (medlem af 
VS) er medlemmer af bestyrelsen?” 


1023 PET, emnekartotek: ”Aldrig mere Krig”, 29. februar 1960. 

1024 PET, emnekartotek: ”Aldrig mere Krig”, 19. november 1962. Vedr. trotskisternes forsøg på infiltra- 
tion af SUF i første halvdel af 1960'erne se Kommissionens beretning, bind 9. 

1025 PET, emnekartotek: ”Aldrig mere Krig”, 24. oktober 1963. 

1026 Om danske trotskisters forhold til den internationale trotskisme, se Kommissionens beretning, 
bind 9. 

1027 PET, emnekartotek: ”Aldrig mere Krig”, 20. juli 1964. 

1028 PET, emnesag: ”NOTITS”. Emne: Foreningen Aldrig Mere Krig's brev til militære tjenestesteder, 
udateret men antagelig fra december 1970. 

Som sådan var der en vis venstreradikal repræsentation i Aldrig mere Krig, idet 
det skal erindres, at PET i slutningen af 1950'erne og begyndelsen af 1960'erne 
endvidere havde folkesocialisterne mistænkt for at være maskerede kommuni- 
ster.”% Desuden var Aldrig mere Krig involveret i kritik af PET: I 1966 bragte 
bevægelsens blad, Pacifisten, et indlæg af Sjællandskomitéen mod de Hemmelige 
Kartoteker med navne på 13 PET-medarbejdere.'” 

Det skal dog understreges, at det ikke fremgår af PET's emnekort, at den re- 
volutionære venstrefløj indtog nogen fremtrædende, endsige udslaggivende po- 
sition i Aldrig mere Krig. For så vidt som at DKP spillede en rolle i forhold til 
Aldrig mere Krig, synes sammenhængen snarere at have været, at DKP hægtede 
sig på demonstrationer, som Aldrig mere Krig arrangerede. I al fald ses der et 
eksempel herpå: Under Cubakrisen i 1962 gennemførtes en demonstration i Kø- 
benhavn, hvor Aldrig mere Krig sammen med Kampagnen mod Atomvåben var 
de drivende kræfter. Aldrig mere Krig agiterede til fordel for FN og imod ker- 
nevåben. Blandt andre DKP, men antagelig også en kreds af trotskister hægtede 
sig imidlertid på demonstrationen, og da denne var bragt til afslutning, valgte 
nogle DKP're og trotskister at fortsætte aktiviteterne foran den amerikanske 
ambassade, hvor det kom til optøjer og slagsmål.'”% Det videre forløb af denne 
historie er i nærværende sammenhæng af mindre betydning, men den illustre- 
rer, at DKP og dele af den antiimperialistiske venstrefløj synes at have omfavnet 
blandt andre Aldrig mere Krig i dennes forsøg på at påvirke den offentlige debat 
og politikerne. 

At PET i begyndelsen af 1969 havde valgt at makulere emnesagen på Aldrig 
mere Krig, betyder ikke, at efterretningstjenesten undlod at indsamle oplysnin- 
ger om bevægelsen. Det ses således af emnekortene, at PET frem til 1972/73 be- 
mærkede, at Aldrig mere Krig af aktivister blev sat i forbindelse med en hær- 
værksaktion foretaget mod en kaserne i Aarhus,” at Aldrig mere Krig fortsat 
var kritisk over for den amerikanske krigsførelse i Vietnam,” og endelig at for- 
eningen var kritisk over for VKR-regeringens nye forsvarsordning. 


1029 Vedr. PET's vurdering af Socialistisk Folkeparti og i mindre grad SUF se Kommissionens beretning, 
bind 6 og 7. 

1030 PET, emnekartotek: ”Aldrig mere Krig”, 17. november 1966. 

1031 PET, emnekartotek: ”Aldrig mere Krig”, 29. december 1960. Den offentlige debat om demonstratio- 
nen under Cubakrisen er omtalt i Danmark under den kolde krig, bd. 2, s. 43-47. 

1032 PET, emnekartotek: ”Aldrig mere Krig”, 24. juni 1971. 

1033 PET, emnekartotek: ”Aldrig mere Krig”, 24. september 1971. 

Kvindernes Internationale Liga for Fred og Frihed 


PET's interesse for Kvindernes Internationale Liga for Fred og Frihed var i de 
første tre årtier af den kolde krig yderst beskeden. Herom vidner såvel emnesa- 
gen vedrørende ligaen som emnekortene. Forklaringen på den beskedne inte- 
resse fremgår af en skrivelse, som PET udfærdigede i 1952 som svar på en hen- 
vendelse, hvor en udenlandsk efterretningstjeneste udbad sig oplysninger om 
Kvindernes Internationale Liga for Fred og Frihed, der i Danmark skulle have 
omtrent 20.000 medlemmer.” Det fremgik af PET's svar, at ligaen var en afde- 
ling af den internationale organisation Womenss International League for Peace 
and Freedom, hvis mål blandt andet var at ”foranledige, at kvinder af forskellig 
politisk og filosofisk tankegang mødes forenet i beslutning om at virke for afskaf- 
felse af de politiske, sociale, økonomiske og psykologiske årsager til krig og at 
arbejde for en retfærdig og varig fred baseret på frihed”% Det fremhævedes som 
det vigtigste, at foreningen både før og efter anden verdenskrig havde ”udført et 
meget påskønnelsesværdigt og uegennyttigt hjælpearbejde” Eksempelvis havde 
Kvindernes Internationale Liga for Fred og Frihed forud for besættelsen organi- 
seret indvandring til Danmark af 300 jødiske flygtingebørn fra Centraleuropa. I 
oktober 1943, hvor besættelsesmagten anholdt de i Danmark fortsat residerende 
jøder, blev 43 af disse flygtningebørn, der omtaltes som ”ligabørn,, ført til inter- 
neringslejren Theresienstadt. Kvindernes Internationale Liga for Fred og Frihed 
følte imidlertid fortsat et vist ansvar for de pågældende, og det lykkedes ifølge 
PET foreningen at sende levnedsmidler til børnene. Og allerede inden verdens- 
krigens afslutning havde moderorganisationen lagt planer for et internationalt 
hjælpearbejde, der ifølge PET's oplysninger skulle have været særligt værdifuldt 
i Norge, Finland, Polen, Østrig, Holland og Frankrig.” 


1034 PET, emnesag: ”Vedr.: Kvindernes Internationale Liga for Fred og Frihed”, 1. november 1954. 

1035 Citeret efter PET, emnesag: ”Vedrørende Kvindernes Internationale Liga for Fred og Frihed (Wo- 
mens International League for Peace and Freedom)” 15. december 1952. 

1036 PET, emnesag: ”Vedrørende Kvindernes Internationale Liga for Fred og Frihed (Womens Interna- 
tional League for Peace and Freedom)” 15. december 1952. Det fremgår af den eksisterende littera- 
tur, at Kvindernes Internationale Liga for Fred og Frihed nok var en central aktør i organiseringen 
af indvandringen af de jødiske børn, men at der dog var flere aktører. Disse samlede sig i Dansk 
Kvinders Nationalråd og inkluderede blandt andet Jødisk Kvindeforening. Det fremgår også af lit- 
teraturen, at nok blev der tildelt opholdstilladelse til 300 flygtningebørn, hvorefter der kom 295 
til Danmark, men det var under den forudsætning, at de på et senere tidspunkt skulle forlade 
Danmark. Se hertil Lone Rinitz, Af hensyn til konsekvenserne. Danmark og flygtningespørgsmålet 

Det anførtes endvidere i skrivelsen, at flere medlemmer af den danske for- 
ening i den kolde krigs første år havde været i Østblokken, men — fremhævdedes 
det - 


”[d]a foreningen imidlertid er en pacifistisk forening, der arbejder for internatio- 
nal afrustning og mellemfolkelig forståelse, kan det ikke forundre, at foreningen 
prøver at indtage en formidlende stilling mellem Øst og Vest. Foreningen er såle- 
des modstander af Danmarks medlemskab af Atlantpagten, ligesom foreningen 
agiterer for Mao-Kinas optagelse i F.N. og imod Tysklands genoprustning. For- 
eningen fremhæver imidlertid så sent som i medlemsbladet for november 1952, at 
ligaen er en strengt demokratisk institution, og der er intet grundlag for at betvivle 
rigtigheden af denne udtalelse””97 


Hvad angik kommunisternes mulige indflydelse på ligaen, konstateredes det, at 
der ikke blandt hovedbestyrelsens medlemmer fandtes personer, der var kendt 
som kommunister. Senere bemærkedes det igen, at det ”stærkt” måtte ”under- 
streges”, at ligaen ”absolut ikke” kunne anses for at være nogen kommunistisk 
frontorganisation, og at ligaen heller ikke var kommunistisk domineret. Således 
havde ligaen valgt ikke at være tilsluttet Fredens Tilhængere i Danmark. PET var 
imidlertid opmærksom på, at kommunisterne ville forsøge at infiltrere Kvinder- 
nes Internationale Liga for Fred og Frihed,"”> hvilket formentlig også var årsagen 
til, at PET havde en interesse for ligaen. 

Emnesagen på Kvindernes Internationale Liga for Fred og Frihed rummer 
stort set ikke materiale for de følgende år, hvilket illustrerer efterretningstjene- 
stens fortsat yderst beskedne interesse for foreningen. Af PET's arkiv fremgår 
det, at Kvindernes Internationale Liga for Fred og Frihed ifølge PET's oplysnin- 
ger i begyndelsen af 1960'erne arbejdede for, at Danmark skulle forhøje den øko- 
nomiske bistand til ulandene, at sydafrikanske varer skulle boykottes i Danmark, 
og endelig at der skulle etableres en atomvåbenfri zone i Norden.” Desuden var 


1933-1940 (Syddansk Universitetsforlag, 2005), S. 341-358; Hans Kirchhoff og Lone Rinitz, Udsendt 
til Tyskland. Dansk flygtningepolitik under besættelsen (Syddansk Universitetsforlag, 2007), s. 33-36. 

1037 PET, emnesag: ”Vedrørende Kvindernes Internationale Liga for Fred og Frihed (Womens Interna- 
tional League for Peace and Freedom)” 15. december 1952, citeret s. 3-4. 

1038 PET, emnesag: ”Vedrørende Kvindernes Internationale Liga for Fred og Frihed (Womens Interna- 
tional League for Peace and Freedom)” 15. december 1952. 

1039 PET, emnekartotek: (emnekort: Kvindernes Internationale Liga for Fred og Frihed), 27. september 
1963. 

ligaen engageret i kritikken af Vietnamkrigen." Gennem 1960'erne og begyn- 
delsen af 1970'erne fortsatte foreningen arbejdet med at fremme den mellemfol- 
kelige forståelse og afspænding mellem Øst og Vest og vedblev derfor at sende 
delegerede til Sovjetunionen til Verdensfredsrådets møder og i forlængelse heraf 
modtage sovjetiske genbesøg.'”” Der er dog ikke noget i emnekortene, der tyder 
på, at foreningen lod sig påvirke af de østlige synspunkter. Således ses det, at der 
var kontakter mellem danske myndigheder og Kvindernes Internationale Liga 
for Fred og Frihed, hvor sidstnævnte redegjorde for Østkontakterne, og det ses, 
at danske myndigheder undertiden havde observatørstatus, når foreningen del- 
tog i møder med østlig deltagelse.” 


Fredsbevægelser: 1970'erne og 1980'erne 


Fredssagen fik ny næring i 1973, da Verdensfredsrådet i slutningen af oktober 
afholdt en kongres i Moskva. Ved den lejlighed opfordrede Verdensfredsrådet 
sine medlemmer til i forskellige lande at organisere fredsbevægelserne i én para- 
plyorganisation, hvor de hidtil havde fremstået hver for sig. Året efter, i februar 
1974, blev Samarbejdskomitéen for Fred og Sikkerhed (herefter: Samarbejdsko- 
mitéen) stiftet i Danmark, for, som det hed i vedtægterne, at ”samle danske orga- 
nisationer om et bredt samarbejde om freds- og sikkerhedsspørgsmål i den ånd, 
der kom til udtryk på verdenskongressen i Moskva i oktober 1973777%3 Samar- 
bejdskomitéen var fra begyndelsen af sin levetid organiseret i Verdensfredsrådet. 
I løbet af kort tid havde op mod 30 organisationer tilsluttet sig Samarbejdsko- 
mitéen, f.eks. de liberale fredsorganisationer Aldrig mere Krig og Kvindernes 
Internationale Liga for Fred og Frihed, men også politiske ungdomsorganisa- 
tioner som Radikal Ungdom og Danmarks Kommunistiske Ungdom (DKU). 
Samarbejdskomitéens ansigt udadtil var et præsidium bestående af 16 personer, 
herunder det nyvalgte socialdemokratiske folketingsmedlem Lasse Budtz, de 
radikales veteran K. Helveg Petersen og tidligere omtalte græsrodspioner Carl 


1040 ET, emnekartotek: ”Kvindernes Internationale Liga for Fred og Frihed”, 16. maj 1967, 21. august 
1972. 

1041 PET, emnekartotek: ”Kvindernes Internationale Liga for Fred og Frihed”, 4. august 1964, 13. februar 
1969, 14. september 1970, 24. august 1971, 9. maj 1972. 

1042 PET, emnekartotek: ”Kvindernes Internationale Liga for Fred og Frihed”, 14. september 1970, 9. maj 
1972. 

1043 Citeret efter Søren Hein Rasmussen, Sære alliancer, s. 171. 

Scharnberg. Den daglige administration blev varetaget af et arbejdsudvalg med 
blandt andre DKP'er Anker Schjerning samt Ollis Klem og Johannes Munchow 
fra henholdsvis Kvindernes Internationale Liga for Fred og Frihed og Aldrig 
mere Krig. Set udefra fremstod Samarbejdskomitéen med andre ord som en 
tværpolitisk organisation repræsenterende det politiske spektrum fra det mildt 
borgerlige radikale midterparti over Socialdemokratiet til DKP,'9%+ 
Samarbejdskomitéen levede en forholdsvis anonym tilværelse i de første par 
år efter stiftelsen. Da Folketinget i 1975 traf beslutning om at erhverve 58 F-16 
fly til Forsvaret, var Samarbejdskomitéen således stort set fraværende i debat- 
ten, skønt det var et emne, der havde komitéens interesse.” Fra sommeren 1977 
fik Samarbejdskomitéen imidlertid vind i sejlene. Anledningen var den ameri- 
kanske regerings beslutning om at iværksætte produktion af den nye neutron- 
bombe med det formål at deployere denne i Vesteuropa, antagelig i Vesttysk- 
land. Beslutningen skabte modstand navnlig hos den vesttyske forbundskansler 
Helmuth Schmidt, da det forventeligt ville gøre Vesttyskland til slagmark i en 
eventuel fremtidig krig. Schmidt ønskede følgelig neutronbomben deployeret i 
flere vesteuropæiske lande. I de følgende måneder opstod der bred politisk kritik 
af den amerikanske beslutning. Blandt andet blev det kritiseret, at neutronbom- 
ben var en forholdsvis lille brintbombe med høj strålingskapacitet, hvilket betød, 
at den forvoldte relativ begrænset materiel skade, men til gengæld forårsagede 
store menneskelige lidelser. Den vesttyske socialdemokratiske generalsekretær, 
Egon Bahr, der i de kommende år skulle komme til at indtage en central rolle 
som politisk strateg for flere vesteuropæiske socialdemokratier, karakterise- 
rede eksempelvis neutronbomben som ”et symptom på tankens pervertering” 
og i Danmark omtalte statsminister Anker Jørgensen bomben som ”fandens 
værk” Samtidig aktiveredes fredsbevægelserne i Vesteuropa, og i Danmark 


1044 Søren Hein Rasmussen, Sære alliancer, s. 171. 

1045 Søren Hein Rasmussen, Sære alliancer, s. 172. Vedr. den politiske baggrund for beslutningen om at 
købe F-16 fly til Forsvaret se Nikolaj Petersen, Europæisk og Globalt Engagement 1973-2006. Dansk 
Udenrigspolitiks Historie, bd. 6 (Gyldendal, 2006), s. 178-182; Danmark under den kolde krig, bd. 2, 
S. 290-294. 

1046 Erik Boel, Socialdemokratiets atomvåbenpolitik 1945-88 (Akademisk forlag, 1988), s. 131-144; Sø- 
ren Hein Rasmussen, Sære alliancer, s. 173-178; Nikolaj Petersen, Europæisk og Globalt Engagement 
1973-2006, S. 196-198; Danmark under den kolde krig, bd. 2, s. 117-125. Vedr. Egon Bahrs betydning 
for flere vesteuropæiske socialdemokratier se Nikolaj Petersen, ”Scandilux-samarbejdet og vest- 
europæisk sikkerhedspolitik”, Politica, 16. årg., nr. 4 (1984), s. 410-430. Mere generelt var Egon Bahr 
endvidere en central figur bag formuleringen af den vesttyske Ostpolitik fra 1960'erne og frem. Se 

fik Samarbejdskomitéen sit store gennembrud med et protestmøde foran den 
amerikanske ambassade (den 13. august 1977), en underskriftsindsamling med 
120.000 navne, en særskilt underskriftsindsamling for forfattere foranstaltet af 
digter Erik Stinus, og desuden blev der indrykket en række dagbladsannoncer, 
ligesom det lykkedes at få politikere fra Det Radikale Venstre, Socialdemokratiet 
og Kristeligt Folkeparti til at engagere sig i spørgsmålet.” 

I USA synes kritikken at være blevet hørt. Måske ikke så meget den danske, 
men mere generelt den vesteuropæiske kritik. I første halvdel af april 1978 med- 
delte præsident Jimmy Carter under alle omstændigheder, at USA ville videreføre 
produktionen af neutronbombens ikke-atomare dele, men udskyde produktionen 
af selve bomben. Dette budskab fik imidlertid ikke Samarbejdskomitéen til at stop- 
pe sin agitation. Således gennemførtes efter Carters erklæring enkelte af komitéen 
planlagte arrangementer (demonstrationer i København, Århus og Frederikshavn 
samt fortsættelse af underskriftsindsamling og annoncekampagne), og det var først 
i sommeren 1978, at aktiviteterne stilnede af. Havde spørgsmålet om neutronbom- 
ben vakt Samarbejdskomitéen, så havde de af komitéen foranstaltede aktiviteter 
desuden givet næring til, at komitéens kritikere i stigende grad karakteriserede den 
som en kommunistisk dækorganisation. Der er i litteraturen uenighed om, hvor- 
vidt en sådan kritik var rimelig. Nikolaj Petersen vurderer, at Samarbejdskomitéen 
”langt hen ad vejen med rette, blev betragtet som en kommunistisk domineret 
organisation.;”%? Søren Hein Rasmussen er derimod af den opfattelse, at sådanne 
beskyldninger ikke forekommer ”helt rimelige”. Der var ganske vist kommunister i 
organisationens ledelse og i de tilsluttede organisationer, men der var, hedder det, 
”virkelig tale om en politisk meget bred organisation, hvor ikke mindst De Radi- 
kale havde et stort ord at skulle have sagt;” Hein Rasmussen skriver videre, at det 
var ”uretfærdigt, at Lasse Budtz i april 1978 forlod Samarbejdskomitéen med den 
begrundelse, at komitéen udelukkende kritiserede Vesten, for det kunne ”dårligt 
være” anderledes ”i den givne situation” Hein Rasmussens synspunkt er, at det var 
USA, der stod fadder til neutronbomben, og derfor måtte Samarbejdskomitéen 
følgelig kritisere USA.'99 


hertil Andreas Vogtmeier, Egon Bahr und die deutsche Frage. Zur Entwicklung der sozialdemokrati- 
schen Ost- und Deutschlandspolitik vom Kriegsende bis zur Vereinigung (Dietz, 1996). 

1047 Søren Hein Rasmussen, Sære alliancer, s. 175. 

1048 Citeret efter Nikolaj Petersen, Europæisk og Globalt Engagement 1973-2006, s. 282. Poul Villaume 
karakteriserer i lighed hermed Samarbejdskomitéen som DKP-domineret. Se Poul Villaume, Lav- 
vækst og frontdannelser 1970-1985, s. 299. 

1049 Citeret efter Søren Hein Rasmussen, Sære alliancer, s. 177. 

Debatterne om neutronbomben markerer i historiografien den ny fredsbe- 
vægelses første gennemslag i Danmark.” Fredsgruppernes næste store slag blev 
slået i 1979 i forbindelse med vedtagelsen af NATO's dobbeltbeslutning. Bag- 
grunden var den fornyede modsætning mellem Øst og Vest, der var blevet sta- 
dig mere tydelig siden 1976-77. Som reaktion på Sovjetunionens opstilling af 
SS-20 mellemdistanceraketter i Østeuropa bestemte NATO-landene sig til, at de 
i december måned 1979 ville foretage den såkaldte dobbeltbeslutning, ifølge hvil- 
ken NATO planlagde at påbegynde opstilling af i alt 572 mellemdistanceraketter 
i Vesteuropa ved udgangen af 1983, såfremt der ikke inden dette tidspunkt var 
indledt forhandlinger om rustningskontrol mellem NATO og Warszawapagten, 
således at NATO ved årsskiftet 1983-84 kunne vurdere behovet for eventuel op- 
stilling af nye raketter.% 

Efter at politikere og NATO-officerer gennem første halvdel af1979 havde beredt 
den danske offentlighed på den forestående dobbeltbeslutning, iværksatte perso- 
ner med tilknytning til fredsbevægelserne en kritisk kampagne. I den forbindelse 
spillede journalist ved dagbladet Information Jørgen Dragsdahl en nøglerolle, idet 
han blandt andet gennem interviews med forhenværende embedsmænd fra den 
amerikanske forvaltning og med henvisning til diverse fredsforskningsinstitutters 
redegørelser argumenterede for, at dobbeltbeslutningen frem for at virke afspæn- 
dingsfremmende risikerede at fremme en mulig krig.% Også Samarbejdskomité- 
en engagerede sig i debatten, da den lod indrykke en annonce i flere dagblade og i 
Politisk Revy, hvori komitéen krævede, at den danske regering ”alene eller sammen 
med andre små NATO-lande som Norge og Holland udfolder enhver anstrengelse 
for at hindre eller udskyde en så vidtrækkende beslutning”, og at ”Danmark udfol- 
der internationalt initiativ for at få øst-vest forhandlingerne i gang”.% 


1050 Se hertil gennemgangen af 1970'ernes sikkerhedspolitiske debat i Danmark i Danmark under den 
kolde krig, bd. 2, s. 35-131. 

1051 John Lewis Gaddis, The Cold War (Allen Lane, 2005), s. 201-202; Richard Crockatt, The Fifty Years 
War, s. 268-271; Danmark under den kolde krig, bd. 2, s. 535. 

1052 Vedr. baggrunden for NATO's dobbeltbeslutning se Nikolaj Petersen, Europæisk og globalt engage- 
ment 1973-2006, S. 30; Poul Villaume, Lavvækst og frontdannelse 1970-1985, s. 291; Richard Crockatt, 
The Fifty Years War, s. 268-271. Dobbeltbeslutningens ordlyd er optrykt i dansk oversættelse under 
titlen ”Communiqué fra NATO's udenrigs- og forsvarsministres møde i Bruxelles den 12. december 
19797 Christian Thune (red.), Dansk Udenrigspolitisk Årbog 1979 (DJØF, 1980), s. 232-234. 

1053 Vedr. Jørgen Dragsdahls rolle i debatten se Danmark under den kolde krig, bd. 2, især s. 88-95. 

1054 Citeret efter ”Stands atomoprustninger,, Politisk Revy, nr. 366, november 1979. Se også Søren Hein 
Rasmussen, Sære alliancer, s. 181; Danmark under den kolde krig, bd. 2, s. 94. 

Parallelt hermed havde en kreds af fredsaktivister i de sidste måneder af 1979 
udfærdiget en avisannonce, der illustrerer, at denne kreds fandt, at også War- 
szawapagten bar et ansvar for den fortsatte oprustning. Heri hed det, at under- 
skriverne opfordrede ”Folketinget til at tage afstand fra både Warszawapagtens 
og NATOs atomoprustning” Desuden opfordredes ”Folketinget til at kræve, at 
regeringen får beslutningen om raketternes anskaffelse udsat, forhandlingerne 
mellem NATO og Warszawapagten bør først forsøges, villigheden til reel ned- 
rustning fra det nuværende styrkeniveau bør undersøges.” 

Annoncen var udfærdiget af blandt andre Erik Knudsen, Niels Munk Plum, 
Bodil Jensen, Jørn Boje Nielsen og Poul Villaume, og denne kreds af personer 
dannede da i januar 1980 en ny fredsbevægelse, der kaldte sig Nej til Atomvå- 
ben. Denne definerede sig som tværpolitisk, og det understregedes i dens eget 
materiale, at det, der væsentligst adskilte den fra Samarbejdskomitéen, var, at 
Nej til Atomvåben stillede sig kritisk til oprustning og kernevåben i såvel Øst 
som Vest, mens Samarbejdskomitéen kun kritiserede den vestlige oprust- 
ning.” Grundlæggelsen af Nej til Atomvåben markerer således, at fredsbevæ- 
gelserne i 1980'erne ikke bør anskues som en enhed, men som flere aktører, der 
befandt sig i et konkurrence- og samarbejdsforhold. Det er da også karakteri- 
stisk, at FN-Forbundet, Aldrig mere Krig og Kvindernes Internationale Liga for 
Fred og Frihed alle valgte at melde sig ud af Samarbejdskomitéen i tiden om- 
kring 1980. Baggrunden var, at også disse organisationer fandt Samarbejdsko- 
mitéen for ensidig, og især spillede det en rolle, at komitéen efter den sovjetiske 
invasion af Afghanistan 1. juledag i 1979 havde haft mere end vanskeligt ved at 
tage afstand fra det sovjetiske angreb.” 

Hvor Samarbejdskomitéen var tilsluttet Verdensfredsrådet, var Nej til Atom- 
våben tilsluttet netværket European Nuclear Disarmament (herefter: END), der 
var et modstykke til Verdensfredsrådet. Nej til Atomvåben havde et kontor i Kø- 
benhavn, der koordinerede en del af bevægelsens aktiviteter. Nej til Atomvåben 
afholdt to årlige møder, hvor bevægelsens prioriteringer drøftedes, men i øvrigt 
var det bevægelsens cirka 40 lokalafdelinger, der forestod det daglige arbejde. På 
grund af bevægelsens græsrodsstruktur kunne man ikke blive medlem af Nej til 
Atomvåben, og det er derfor ikke muligt at opgøre, hvor mange mennesker, der 
virkede i tilslutning til bevægelsen. Det er imidlertid en vurdering i litteraturen, 


1055 Citeret efter Hvad er NTA? (Pjece udgivet af Nej til Atomvåben, 1984), s. 2. 
1056 Hvad er NTA?, s. 2-3. 
1057 Nikolaj Petersen, Europæisk og globalt engagement 1973-2006, s. 282. 

at da bevægelsen i 1982-83 var på sit højeste, var i omkanten af 1.200 navnlig 
yngre og studerende konstant aktive i bevægelsen.”? 

Omtrent samtidig med dannelsen af Nej til Atomvåben etableredes en anden 
fredsbevægelse under navnet Kvinder for Fred. Denne var heller ikke tilsluttet 
Samarbejdskomitéen. Som tilfældet er det med Nej til Atomvåben, vides det 
ikke, hvor mange der var aktive i Kvinder for Fred, men det antages, at bevæ- 
gelsen, der havde op mod 50 lokalafdelinger, udgjordes af 1.000 midaldrende 
aktivister, som i overvejende grad kom fra middelklassemiljøet.” 

Et fællestræk ved Nej til Atomvåben og Kvinder for Fred var deres udprægede 
decentraliserede græsrodsstruktur, hvilket ifølge litteraturen må ses som et for- 
søg på at opmuntre til individuel deltagelse, personlig udvikling, gensidig men- 
neskelig påvirkning, solidaritet og lighed. Desuden var det et fællestræk ved de 
to bevægelser, at de kritiserede begge supermagter, understregede rustningskap- 
løbets indbyggede risici og betonede nord/syd-aspektet af international politik, 
og at udviklings- og bistandspolitikken således var af betydning for international 
stabilitet. Til gengæld adskilte de to bevægelser sig ved, at Kvinder for Fred havde 
en nærmest moralsk tilgang til spørgsmålet om oprustning, hvor de afviste den 
ideologiske måde at tænke og opfatte den kolde krig på. Frem for at fortsætte 
oprustningen mente de, at man f.eks. burde fremme den menneskelige kontakt 
mellem Øst og Vest. Nej til Atomvåben var ikke uenig heri, men fokuserede mere 
på politiske problemstillinger, og fremtrædende skikkelser i bevægelsen havde 
en undertiden akademisk/intellektuel tilgang til de berørte problemstillinger, 
hvilket blandt andet manifesterede sig i udgivelsen af tidsskriftet Forsvar — mi- 
litærkritisk magasin (1980-84), men også at flere personer fra bevægelsen siden 
blev centrale figurer i forskningsmiljøer om fredsforskning og international po- 
litik (f.eks. Bjørn Møller, Ole Wæver og Poul Villaume).?% 

Bent Jensen har argumenteret for, at den kommunistiske del af fredsbevæ- 
gelsen har haft en vis indflydelse på Socialdemokratiets politik i 1980'erne, og 


1058 Michael Krasner & Nikolaj Petersen, "Peace and Politics: 'The Danish Peace Movement and Its 
Impact on National Security Policy”, Journal of Peace Research, s. 158. Det hedder i Søren Hein Ras- 
mussens Sære alliancer, s. 212, at Nej til Atomvåbens antal af lokalgrupper i 1982 nåede op på 69. Se 
endvidere Nikolaj Petersen, Europæisk og globalt engagement 1973-2006, s. 283-285. 

1059 Michael Krasner & Nikolaj Petersen, "Peace and Politics: The Danish Peace Movement and Its 
Impact on National Security Policy”, Journal of Peace Research, s. 158. 

1060 Ibid. "Vedr. etablering af Kvinder for Fred”, se også Søren Hein Rasmussen, Sære alliancer, s. 185, 
192-195. Hein Rasmussen betegner Kvinder for Fred som ”mindre politiseret, men mere ideologisk” 
end Samarbejdskomitéen og Nej til Atomvåben, s. 195. 

at denne indflydelse viste sig ved partiets fodnotepolitik.”” Vurderingen er 
imidlertid omstridt, og dokumentationen er mangelfuld.” Imidlertid kan det 
konstateres, at et antal socialdemokrater i 1981 dannede fraktionen Socialdemo- 
krater mod Atomvåben og Militarisme (herefter: SAM). Spørgsmålet er, hvad 
der lå bag denne organisationsdannelse. Ifølge en eksisterende fremstilling sy- 
nes en væsentlig årsag at have været en bekymring over dels den storpolitiske 
udvikling, dels at Socialdemokratiet mellem 1960'erne og 1980'erne gik fra at få 
omkring 40 procent af de afgivne stemmer ved folketingsvalgene til kun at få 
omtrent 30 procent. Ritt Bjerregaard, der stod centralt i det socialdemokratiske 
fredsarbejde i 1980'erne, har således i et interview udtalt, at det ”er hyggeligt, at 
bedsteforældrene er socialdemokrater. Dem skal vi være glad for og værne om. 
Men det kan ikke gå, at børnene og børnebørnene bliver SFere””% Dannelsen af 
SAM kan således ses som et forsøg på at tiltrække den del af de yngre vælgere, 
der var optaget af fredssagen, og som derfor orienterede sig mod den politiske 
venstrefløj. SAM's politiske målsætning bestod i at argumentere for, at Danmark 
skulle føre en mere aktiv nedrustningspolitik. På baggrund af den eksisterende 
litteratur er det vanskeligt at bestemme, hvor megen opbakning SAM havde i So- 
cialdemokratiet. I begyndelsen af 1982 havde fraktionen otte lokalgrupper rundt 
om i landet, mens tallet i slutningen af 1984 var vokset til 33. SAM synes dog ikke 
at have repræsenteret Socialdemokratiets fredspolitiske linje. Fraktionen havde 
ganske vist sin egen stand på partiets kongres i 1984, men af det 30 personer store 
udenrigspolitiske udvalg, som Socialdemokratiet nedsatte i 1984, var kun fem 
medlemmer af SAM, hvilket svarede til 16-17 procent.” Denne tolkning, der er 
fremlagt af Erik Boel, ser med andre ord bort fra, at Socialdemokratiet skal have 
været påvirket af de kommunistiske fredsorganisationer. 

Mellem 1980 og 1982 stod Samarbejdskomitéen forholdsvis isoleret. Årsa- 
gen var som nævnt, at komitéen i brede kredse opfattedes som en organisation 
med betydelig kommunistisk overvægt. Fra omtrent 1982 synes komitéens tro- 
værdighed imidlertid at være blevet større, hvilket antagelig delvis var en følge 


1061 Se f.eks. Bent Jensen, Tryk og tilpasning. Sovjetunionen og Danmark siden 2. verdenskrig (Gyldendal, 
1987), s. 169. Bent Jensen, ”Opportunismens årti i dansk sikkerhedspolitik” i Jakob Holm og Ole 
Knudsen, Danmark i 1980'erne (Forum, 2003). 

1062 Se Nikolaj Petersens anmeldelse af Bent Jensens Tryk og tilpasning i Historie. Jyske Samlinger, bd. 18 
hæfte 2 (1988). Se endvidere Poul Villaumes anmeldelse i Historisk Tidsskrift, 88/2 (1988). 

1063 Interview med Ritt Bjerregaard foretaget af Erik Boel i november 1986. Citeret efter Erik Boel, 
Socialdemokratiets atomvåbenpolitik 1945-88, s. 225. 

1064 Erik Boel, Socialdemokratiets atomvåbenpolitik 1945-1988, s. 226. 

af, at betydelige dele af den danske befolkning i begyndelsen af 1980'erne be- 
tragtede den nye amerikanske præsident, Ronald Reagan, med skepsis grundet 
dennes tilsyneladende konfrontatoriske indstilling. ”% I al fald ses det, at Sam- 
arbejdskomitéen opnåede en vis succes, da den på ”Fredskonference 82” sam- 
men med Fagbevægelsen for Fred tog initiativ til dannelse af Landskampagnen 
'Stop Atomraketterne' (herefter: Landskampagnen). Denne havde følgende mål- 
sætning: ”Formålet med kampagnen er: 1. At sikre et dansk nej til de 572 nye 
atomraketter i Europa. 2. At sikre, at Danmark internationalt bruger sin ind- 
flydelse for at få NATO's raketbeslutning omstødt. 3. At sikre solidariteten med 
raketmodstanderne i andre NATO-lande og især de lande, hvor raketterne skal 
opstilles?" Kampagnen stillede sig udelukkende kritisk til NATO's raketter — 
ikke Sovjetunionens. Det er en samstemmende vurdering i den eksisterende 
forskning, at Samarbejdskomitéen via Landskampagnen opnåede stor gennem- 
slagskraft i debatten, hvilke blandt andet afspejles af, at eksempelvis biskoppen 
i Aalborg samt herrelandsholdet i håndbold støttede Landskampagnen, men 
også at dele af Socialdemokratiet var at finde blandt Landskampagnens støtter. 
Således holdt Anker Jørgensen i 1983 tale ved et stort fredstræf i Silkeborg, og 
senere på året åbnede forhenværende udenrigsminister Kjeld Olesen kampag- 
nens landskonference.?” Illustrativt for Landskampagnens opbakning er det, at 
Landskampagnen i december 1983 havde tilslutning fra hele 250 organisationer. 
Nej til Atomvåben afviste imidlertid at deltage.” 

Fredsbevægelsernes fremtrædende rolle i offentligheden toppede i efteråret 
1983, da de to store fagforbund, LO (Landsorganisationen i Danmark) og FTF 
(Fællesrådet for danske Tjenestemands- og Funktionærorganisationer) i kampen 


1065 Michael Krasner & Nikolaj Petersen, "Peace and Politics: The Danish Peace Movement and Its Im- 
pact on National Security Policy” Journal of Peace Research, s. 160. Vedr. Danskernes synspunkter 
på Reagan og amerikansk udenrigspolitik i begyndelsen af 1980'erne se også Danmark under den 
kolde krig, bd. 3, s. 73-74, 191-196. 

1066 Citeret efter Søren Hein Rasmussen, Sære alliancer, s. 216. 

1067 Nikolaj Petersen, Europæisk og globalt engagement 1973-2006, s. 285. 

1068 Michael Krasner & Nikolaj Petersen, "Peace and Politics: The Danish Peace Movement and Its 
Impact on National Security Policy” Journal of Peace Research, s. 160; Søren Hein Rasmussen, Sære 
alliancer, s. 216-217. Hein Rasmussen anfører endvidere s. 219-220, at det dagsordensforslag som 
Socialdemokratiet fremsatte 7. december 1982 må ses som en sejr for fredsbevægelsen. Den vurde- 
ring synes der dog ikke at være enighed om i forskningen. Således ser koldkrigsudredningen ikke 
dagsordensforslaget som en sejr for Landskampagnen; jf. Danmark under den kolde krig, bd. 3, s. 
237-240. Ej heller ovenstående artikel af Michael Krasner og Nikolaj Petersen ser dagsordenen som 
en sejr for fredsfolkene. 

mod NATO's opstilling af INF-missilerne den 28. oktober gennemførte en fem 
minutters strejke og den følgende dag arrangerede nogle af de største demonstra- 
tioner i efterkrigstidens Danmark.” Ved indgangen til 1984 var det Landskam- 
pagnens hensigt at agitere for at få den danske regering til at stille sig afvisende 
til den ny raketopstilling, at få regeringen til at kræve nye nedrustningsforhand- 
linger iværksat, at arbejde for dansk og nordisk kernevåbenfrihed og for dansk 
udtrædelse af NATO's atomplanlægningsgruppe. Inden kampagnen nåede så vidt, 
udskrev Schluter imidlertid valg til Folketinget, og fredsfolkene, der ellers mente, 
at de repræsenterede en bred front af danskerne, måtte efter valgets afholdelse den 
10. januar 1984 konstatere, at vælgerne endnu en gang havde støttet Schliiter. Kam- 
pagnen kom sig aldrig over nederlaget, og i december 1984 blev organisationen 
opløst.””? Desuden spillede det antagelig en rolle for fredsbevægelsens afmatning, 
at NATO var påbegyndt opstillingen af de 572 mellemdistanceraketter. 

I 1984 begyndte Samarbejdskomitéen udgivelse af Fredsavisen, idet formålet 
var at skabe et talerør for alle fredsgrupper. Det hedder i en fremstilling om- 
handlende Fredsavisen, at det lykkedes redaktionen bag avisen ”med støtte fra 
Undervisningsministeriet” at skabe ”et brugbart blad”, og det konstateres, at bla- 
det i form, indhold og kampagnefremstød mindede om EF-modstandens Notat. 
Fredsavisen udkom frem til 1987, da det blev nedlagt. Avisen lå holdningsmæs- 
sigt nær Samarbejdskomitéen.'”" 

En anden fredspolitisk nyskabelse i 1984 var dannelsen af Unge for Fred, der 
umiddelbart fik tilslutning fra omkring 50 københavnske fredsgrupper. Året ef- 
ter var tallet vokset til 260, hvormed bevægelsen på det tidspunkt skulle have 
været den største fredsorganisation i landet. Unge for Fred virkede gennem gøgl, 
teater, sport etc. Kulminationen på bevægelsens aktiviteter var de såkaldte Next 
Stop-initiativer, hvor unge mennesker rejste til Nevada og Moskva for at agitere 
imod atomprøvesprængninger. Unge for Freds antagelig mest fremtrædende 
skikkelse var Anne-Birgitte Agger, der tillige var medlem af DKU.” 


1069 Søren Hein Rasmussen, Sære alliancer, s. 224-226; Nikolaj Petersen, Europæisk og globalt engage- 
ment 1973-2006, S. 286. 

1070 Søren Hein Rasmussen, Sære alliancer, s. 227. 

1071 Søren Hein Rasmussen, Sære alliancer, s. 231. Hein Rasmussen mener antagelig Det ny Notat, der 
oprettedes i 1974 som efterfølger af det oprindelige Notat. Vedr. Det ny Notat se kapitel 6 i nærvæ- 
rende bind. 

1072 Søren Hein Rasmussen, Sære alliancer, s. 231-232. Vedr. Unge for Fred se endvidere Knud Holt 
Nielsen, Giv mig de rene og ranke … Danmarks Kommunistiske Ungdom 1960-1990 (Upubliceret 
ph.d.-afhandling, Københavns Universitet, 2007), s. 185-187. 

Endelig var det en fredspolitisk nyskabelse, da en kreds af kvinder i 1984 tog 
initiativ til danne en kvindefredslejr i Ravnstrup uden for Viborg, hvor aktivi- 
sterne forventede, at NATO var i færd med at opføre en kommandocentral. Lej- 
ren blev dannet i sommeren 1984 og først opløst i september måned 1985. Aktio- 
nen var inspireret af de britiske Greenham Common-handlinger, hvor britiske 
kvinder i 1981 etablerede en lejr uden for en amerikansk luftbase (beliggende i 
Greenham) med den hensigt at demonstrere mod opstilling af krydsermissiler. 
Ved en stor demonstration i december 1982 deltog 30.000 kvinder. Det følgende 
år trængte kvinder ind på basen, hvorefter de dansede på raketsiloerne. Kvin- 
defredslejren i Ravnstrup kan ses som en videreførelse af 1960'ernes atomkam- 
pagne og var i øvrigt tæt knyttet til Aldrig mere Krig.” 

Efter midten af 1980'erne oplevede fredsbevægelserne vigende tilslutning. 
Vel gjorde de tilbageværende kræfter fortsat en indsats for at vække opinionen 
blandt andet i forbindelse med det amerikanske strategiske forsvarsinitiativ 
(stjernekrigsprojektet), og i 1986 kunne Samarbejdskomitéen sammen med mil- 
jøorganisationen Greenpeace da også overrække regeringen 210.000 underskrif- 
ter med krav om atomprøvestop, men set retrospektivt var fredsbevægelsernes 
tid omme.'” Indsættelsen af Gorbatjov som generalsekretær i Sovjetunionen i 
1985 og de efterfølgende forhandlinger mellem Sovjetunionen og USA bidrog i 
den sammenhæng til fredsbevægelsens svækkelse. 


PET's overvågning: 1970'erne og 1980'erne 


PET vedblev i 1970'erne og 1980'erne at sondre mellem en kommunistisk ori- 
enteret del af fredsbevægelsen og en ikke-kommunistisk. De to sidste årtier af 
den kolde krig bød imidlertid på en række udfordringer for PET, idet der stedse 
opstod nye bevægelser, hvis politiske orientering PET skulle bestemme, ligesom 
PET fortsat måtte yde et betragtelig indsats for at granske, hvorvidt Sovjetunio- 
nen anvendte danske organisationer til at fremme østlige interesser. 


1073 Søren Hein Rasmussen, Sære alliancer, s. 232-233. Vedr. Greenham Common se Alison Young, 
Femininity in Dissent (Routledge, 1990). 
1074 Søren Hein Rasmussen, Sære alliancer, s. 240-242. 

Samarbejdskomitéen for Fred og Sikkerhed: 1970'erne 


Som tidligere beskrevet blev der i oktober måned 1973 i Moskva afholdt en ver- 
densfredskongres efter anmodning fra Verdensfredsrådet. Ifølge PET's oplysnin- 
ger havde der været omtrent 3.500 delegerede, gæster og observatører fra mere 
end 140 lande. Forud for verdensfredskongressens afholdelse var der overalt i ver- 
den afholdt forberedelsesmøder af nationale forberedelseskomitéer. Således også i 
Danmark, hvor DKPeren Anker Schjerning siden begyndelsen af 1973 havde stået 
i spidsen for en sådan komité, der havde indbudt cirka 110 danske organisatio- 
ner, samtlige politiske partier (med undtagelse af Fremskridtspartiet) samt diverse 
enkeltpersoner til deltagelse. Ifølge PET's oplysninger havde 40 organisationer 
tilsluttet sig Schjernings forberedelseskomité, der i de efterfølgende måneder of- 
fentligt havde argumenteret til fordel for den forestående kongres i Moskva.” 
Blandt danske deltagere i kongressen i Moskva var: Den danske kontaktgruppe til 
Verdensfredsrådet (v/ Anker Schjerning), DKP (v/ Ingmar Wagner), Aldrig mere 
Krig, Arbejdernes Fællesledelse (v/ Holger Hansen), Byggefagenes Samvirke (v/ 
Asger Ladefoged), Børne- og Ungdomspædagogernes Landsorganisation (BUPL), 
Dansk Ungdoms Fællesråd (DUF), Lærlingenes og Ungarbejdernes Landsorga- 
nisation (LLO), FN-forbundet, Det Radikale Venstres internationale udvalg (v/ 
Hermod Lannung), Radikal Ungdom (RU), Vietnam 69, bladet Notat (organ 
for Folkebevægelsen mod EF), Den danske komité for Arbejderkonferencen for 
Østersølandene (v/ Henning Bjerg), Socialforskningsinstituttet, Danmarks Demo- 
kratiske Kvindeforbund (DDK), Danmarks socialdemokratiske Ungdom (DSU), 
Jord- og Betonarbejdernes fagforening, Blikkenslagernes og rørlæggernes fag- 
forening, Komitéen for europæisk samarbejde (v/ Meta Ditzel), Verdensfødera- 
listbevægelsens Ungdom, Internationalt Forum (IF), Malernes Fagforening samt 
danske afdelinger af Kirkernes Verdensråd, Internationalt Røde Kors, Amnesty 
International, Een Verden, Internationalt forbund for Fred og Forsoning samt Ber- 
linerkonferencen af Katolske Kristne i Europa.'”? 


1075 PET, Historisk Arkiv, emnesag: ”Vedr.: Samarbejdskomitéen for Fred og Sikkerhed”, 11. december 
1979. PET, administrativ sag: ”PET, Afdeling C's årsberetning 1973”, s. 8. 

1076 PET, Historisk Arkiv, emnesag: ”Vedr.: Samarbejdskomitéen for Fred og Sikkerhed”, 11. december 
1979. 

PET kategoriserede Samarbejdskomiteen for Fred og Sikkerhed som en frontorganisation. Ovenfor 


ses en oversigt over internationale kommunistiske frontorganisationer. Koncipist ukendt. Kilde: PET's 


arkiv, udateret. 

Det hed i Afdeling C's årsberetning for 1973, at organisationerne rakte ud over 
de kommunistisk dominerede, og at der fra kommunistisk side således syntes ”at 
være opnået en vis succes”, og at man fra dansk side måtte finde det sandsynligt, 
at en række ikke-kommunistiske kræfter i et vist omfang var blevet fanget af de 
kommunistiske paroler, der var kommet til ”fuld udfoldelse” under kongressen i 
Moskva.” I årsrapporten for 1975 forklaredes den forholdsvis brede støtte med, 
at arrangementet i Moskva kunne siges at have fået FN's blå stempel, idet Ver- 
densfredsrådet siden 1971 havde haft status i kategori Bi UNESCO. Det anta- 
ges også, at nogle af de ovenfor nævnte organisationer deltog i mødet i Moskva 
for at finde ud af, hvad det var, Verdensfredsrådet barslede med. Det fremgår 
således af Kommissionens fremstilling af PET's overvågning af SF, at et af dette 
partis medlemmer, der i 1975 havde deltaget i en af Verdensfredsrådet afholdt 
kongres i Stockholm, men som ikke havde været til stede i Moskva i 1973, fandt 
Verdensfredsrådets virke mere ”østlig”, end han havde troet.'”? 

Efter kongressens afholdelse i oktober 1973 gennemførte Verdensfredsrådet 
i februar 1974 et møde i Sofia, hvor der blev taget initiativ til etablering af na- 
tionale bevægelser, der skulle tilpasses de stedlige forhold, og som derfor skulle 
orientere de nationale aktioner mod det pågældende lands ”kamp mod impe- 
rialistiske anslag, for fred og selvstændighed, uden dog at forsømme sine in- 
ternationale forpligtelser” På dette møde deltog fra dansk side Knud Børge 
Andersen fra Jord- og betonarbejdernes fagforening, Lene Nielsen fra Komitéen 
Salvador Allende samt Meta Ditzel, der var medlem af Folketinget for Det Ra- 
dikale Venstre, og allerede i marts/april samme år stiftedes da i Danmark Sam- 
arbejdskomitéen for Fred og Sikkerhed med kontorer på samme adresse som 
Verdensføderalistbevægelsen (WAWEF, World Association of World Federalists) 
og dennes ungdomsafdeling (WFY, World Federation Youth). Verdensfødera- 
listbevægelsen var tidligere kendt under navnet Een Verden. 

Samarbejdskomitéen kunne således fra sin start med PET's ord betragtes 
som en tværpolitisk og idealistisk sammenslutning, der så det som sin opgave at 
”skabe en verdensenhed under en verdensregering, der fungerer under en ver- 
denslov”. Allerede forud for dens etablering var der imidlertid skabt forbindelse 


1077 PET, administrativ sag: ”PET, Afdeling C's årsberetning 1973”, s. 8, 9. 

1078 PET, administrativ sag: ”PET, Afdeling C's årsberetning 1975”, s. 13. 

1079 Se hertil Kommissionens beretning, bind 7. 

1080 PET, Historisk Arkiv, emnesag: ”Vedr.: Samarbejdskomitéen for Fred og Sikkerhed”, 11. december 
1979. 

til en kommunistisk frontorganisation, idet formanden for den danske afdeling 
af Verdensføderalistbevægelsen på Verdensfredskongressen i Moskva i 1973 hav- 
de fået en tillidspost i en forbindelseskomité til Verdensfredsrådet. Ifølge PET's 
vurdering fra midten af 1970'erne var WAWF og WFY mellem 1970 og 1974 ”sy- 
stematisk” blevet ”bearbejdet som egnet målobjekt for WPC's fremstød på dansk 
område — en infiltration, der er dygtigt gennemført med skjult bistand fra visse 
ledende danske kommunister med årelange kontakter i WPC>”% At kommu- 
nisterne ønskede at infiltrere Verdensføderalistbevægelsen var forståeligt. Den 
havde et godt renommé i Danmark, hvilket afspejles af, at i 1952 havde 80-85 af 
Rigsdagens medlemmer været tilsluttet Een Verden.” Efter at have delt kon- 
torer med Verdensføderalistbevægelsen nogen tid, havde Samarbejdskomitéen 
først til huse hos Jord- og betonarbejdernes fagforening for siden at dele lokaler 
med Landsforeningen til Samvirke mellem Danmark og Sovjetunionen.'”% Sam- 
arbejdskomitéen var kommet hjem. 

Samarbejdskomitéen betragtede sig ikke som en ny fredsbevægelse, men 
havde som ambition at samle og koordinere danske organisationer og bevægel- 
ser i ”et bredt samarbejde om freds- og sikkerhedsspørgsmål i den ånd, der kom 
til udtryk på Verdenskongressen i Moskva i oktober 1973” Komitéen havde ifølge 
PET tre opgaver: 1) at formidle samarbejde mellem organisationer og personer i 
Danmark, der arbejder med freds- og sikkerhedsspørgsmål, 2) at skabe kontakt 
mellem danske organisationer og det organ, der viderefører Verdenskongressens 
arbejde, og 3) at beskæftige sig med aktuelle spørgsmål af mere konkret karakter. 
I 1974 skal 27 politiske organisationer have været knyttet til Samarbejdskomi- 
téen. Hovedparten af medlemmerne havde været repræsenteret på kongressen 
i Moskva, men to nyligt tilknyttede medlemmer kom fra fagbevægelsen: Dansk 
Metals afdeling 12 og 14, som begge blev ledet af DKP'ere. Ifølge PET's oplysnin- 
ger i 1979 udgjordes Samarbejdskomitéens økonomiske grundlag af de beløb, 
som hver tilsluttet organisation betalte i medlemsbidrag. Størrelsen herpå fast- 
lagdes af repræsentantskabet. + 

Samarbejdskomitéens øverste ledelse bestod af et repræsentantskab, der mød- 


1081 PET, administrativ sag: ”PET, Afdeling C's årsberetning 1975”, s. 13. 

1082 FN, verden og Danmark (DUPI, 1999), s. 34, jf. Danmark under den kolde krig, bd. 1, s. 210. 

1083 PET, Historisk Arkiv, emnesag: ”Vedr.: Samarbejdskomitéen for Fred og Sikkerhed”, 11. december 
1979. PET, administrativ sag: ”PET, Afdeling C's årsberetning 1974” s. 9-10. 

1084 PET, Historisk Arkiv, emnesag: ”Vedr.: Samarbejdskomitéen for Fred og Sikkerhed”, 11. december 
1979. 

tes en gang om året, og hver tilsluttet organisation havde én stemme. Desuden 
havde Samarbejdskomitéen et præsidium, idet det daglige arbejde dog foretoges 
under ledelse af et arbejdsudvalg. I midten af 1975, det vil sige godt og vel et 
år efter Samarbejdskomitéens stiftelse, bestod dens præsidium ifølge PET's no- 
tat af følgende personer og organisationer: Georg Bune Andersen (formand for 
Katolsk Arbejderforening), Henning Bjerg (formand for Grafisk Kartel), Lasse 
Budtz (medlem af Folketinget for Socialdemokratiet), Ib Christensen (medlem 
af Folketinget for Retsforbundet), Meta Ditzel (medlem af Folketinget for De Ra- 
dikale), Allan Fridericia (formand for Landsforeningen Danmark-Sovjet, med- 
lem af DKP), K. Helveg Petersen (fhv. medlem af Folketinget for De Radikale), 
Ollis Klem (formand for Kvindernes Internationale Liga for Fred og Frihed), 
Hermod Lannung (medlem af Landsforeningen Danmark-Sovjet og Det Radi- 
kale Venstre), Knud Nielsen (styrelsesformand for WAWF, desuden medlem af 
Een Verden m.v.), Harry Osborn (formand for Byggefagenes Samvirke i Køben- 
havn, medlem af DKP), Bo Rosschou (formand for LLO, medlem af DKU), Carl 
Scharnberg (forfatter og græsrodsaktivist), Uffe Torm (næstformand i DUF), 
Anders Uhrskov (medlem af SF's internationale udvalg) samt Ingmar Wagner 
(sekretær i DKP). 

I PET's årsrapport for 1975 hed det, at Samarbejdskomitéen for Fred og Sik- 
kerhed aldrig officielt var blevet nævnt som dansk afdeling af Verdensfredsrådet, 
men at Samarbejdskomitéen ”— indtil andet foreligger bevist — reelt betragtes 
som ”Dansk Fredskonference's afløser”. Når det var tilfældet, skyldtes det, at 
Samarbejdskomitéen bar de hævdvundne traditioner for kommunistiske fron- 
torganisationer: På den ene side var der en del kommunister i organisationens 
ledelse, men på den anden side var der også en personkreds, der kunne defi- 
neres under ”kategorien ”progressive intellektuelle”, og netop denne kategori er 
som bekendt det foretrukne dække ved dannelsen af subversive kommunistiske 
organisationer””986 

I de første år gjorde Samarbejdskomitéen ikke meget væsen af sig i den dan- 
ske offentlighed, og det var først i 1977 i forbindelse med den ovenfor omtalte 
neutronbombedebat, at den fik sit egentlige gennembrud i den danske debat. Det 
fremgår ikke direkte af det bevarede materiale i PET's arkiv, at Samarbejdskomi- 
téens kampagne skulle være sat i gang i Moskva, men det ses, at den demonstra- 


1085 PET, Historisk Arkiv, emnesag: ”Vedr.: Samarbejdskomitéen for Fred og Sikkerhed”, 11. december 


1979. 
1086 PET, administrativ sag: ”PET, Afdeling C's årsberetning 1975”, s. 14. 

tion, som Samarbejdskomitéen stillede sig i spidsen for i august 1977, fulgte kort 
tid efter, at det sovjetiske nyhedsbureau TASS i slutningen af juli havde kritiseret 
den socialdemokratiske regering for den holdning, at det var et internt ameri- 
kansk anliggende, som Danmark ikke burde forholde sig til, at USA planlagde 
at sætte neutronbomben i produktion.”” Desuden ses det, at Samarbejdskomi- 
téen i marts 1977 havde haft besøg af en delegation fra Verdensfredsrådet.” Det 
var på baggrund af sådanne observationer, at PET i en sammenskrivning af den 
internationale kampagne mod neutronbomben — hvor det underliggende mate- 
riale dog er makuleret — konstaterede, at denne kampagne var "startet og styret af 
Sovjetunionen, og bragt til udførelse via alle tilgængelige kanaler”? 


Offentliggørelsen i 1977 af præsident Carters beslutning om at iværksætte produktion af neutron- 
bomben markerer indledningen på 1980'€ernes debatter om oprustning. PET vurderede i slutningen 
af 1970'erne, at den internationale kampagne mod neutronbomben var ”startet og styret af Sovjet- 
unionen, og bragt til udførelse via alle tilgængelige kanaler” Ovenfor ses en demonstration afholdt i 


september 1977 i tilslutning til neutronbombedebatten. (Arbejdermuseet og ABA). 


1087 TASS' kritik er refereret i Danmark under den kolde krig, bd. 2, s. 118-119. 
1088 PET, Historisk Arkiv, emnesag: ”Vedr.: Samarbejdskomitéen for Fred og Sikkerhed”, 11. december 


1979. 
1089 PET, Historisk Arkiv, emnesag: ”Vedr.: Kampagnen mod neutronbomben”, udateret, citeret s. 1. 

I 1978 videreførte Samarbejdskomitéen sin kritik af neutronbomben, og PET 
bemærkede, at komitéen i løbet af året havde haft besøg fra blandt andet den 
sovjetiske fredskomité samt repræsentanter fra Østtyskland. De sovjetiske gæ- 
ster havde under deres besøg offentligt udtrykt ønsker om afspænding og mere 
konkret argumenteret for aftaler om afrustning.%" I april 1978 havde Samar- 
bejdskomitéen offentliggjort en dagsorden for et møde, som NATO's atomare 
planlægningsgruppe skulle holde i Fredericia, og det erklæredes — ifølge PET: 
fejlagtigt — at amerikanske regeringskredse havde bekræftet, at mødet handlede 
om neutronbomben. Få dage senere offentliggjorde aviserne en stor annonce, 
der viste en trehjulet barnecykel under overskriften: ”Barnet er dræbt — men 
cyklen er uskadt?” Dette slogan svarede til en af Sovjetunionen anvendt formu- 
lering: At neutronbomben var en ”kapitalistisk bombe” der forvoldte begrænset 
materiel skade, men stor menneskelig lidelse.” 

I forlængelse heraf arrangerede Samarbejdskomitéen i tilslutning til FN's 
ekstraordinære generalforsamling i sidste halvdel af oktober 1978 en aktions- 
uge, der først og fremmest bragte fokus på neutronbombespørgsmålet. Ifølge 
PET's vurdering havde Samarbejdskomitéens agitation gennem 1978 i al væ- 
sentlighed kastet kritisk lys på USA, men ikke på Sovjetunionen. Og det var 
ikke alene PET, der havde gjort den iagttagelse: FN-forbundet, der var tilslut- 
tet Samarbejdskomitéen, havde på sit landsmøde i efteråret 1978 et forslag til 
afstemning om udmeldelse af Samarbejdskomitéen for Fred og Sikkerhed med 
den begrundelse, at Samarbejdskomitéen med sin politiske agitation udeluk- 
kende kritiserede USA, og at Samarbejdskomitéen i stigende grad fremstod 
som en kommunistisk frontorganisation. Forslaget vandt ikke tilslutning, men 
afspejlede ifølge PET's vurdering, at stadig flere havde vanskeligt ved at be- 
tragte Samarbejdskomitéen som en tværpolitisk organisation, og at det derfor 
antagelig kun var et spørgsmål om kort tid, førend den kun ville bestå af ”sym- 
patisører af sovjetstyret” PET vurderede Samarbejdskomitéens kampagne 
på følgende måde: 


”Indtil dags dato [august 1979] har Samarbejdskomitéen alene gjort sig bemærket 
ved en energisk indsats mod en eventuel fremstilling af en neutronbombe - en 


1090 PET, administrativ sag: ”Afdeling C's årsberetning 1978”, s. 35-36. 

1091 PET, Historisk Arkiv, emnesag: ”Vedr.: Samarbejdskomitéen for Fred og Sikkerhed”, 11. december 
1979. 

1092 Søren Hein Rasmussen, Sære alliancer, s. 173; Danmark under den kolde krig, bd. 2, s. 117. 

1093 PET, administrativ sag: ”Afdeling C's årsberetning 1978”, s. 35-36. 

kampagne, som har været ført over det meste af Vesteuropa, og som inspireres og 
styres af Sovjetunionens Centralkomité via alle tilgængelige kanaler. 


Denne ”active measure kampagne” har i Danmark hovedsageligt været kørt over 
KGB-nettet. Det har ikke været muligt at afsløre en direkte forbindelse mellem 
Sovjetunionen og Samarbejdskomitéen, men det er konstateret, at KGB-residen- 
turet har forbindelse til flere præsidiemedlemmer i komitéen som enkeltpersoner, 
hvorved det har været muligt at inspirere forskellige aktiviteter i kampagnen mod 
neutronbomben. Det er således konstateret, at der efter en KGB-officers konspira- 
tive besøg hos et præsidiemedlem har været stor aktivitet på området umiddelbart 
efter;”"94 


I et udkast til en sammenskrivning omhandlende den danske neutronbombe- 
kampagne bemærkede PET, at DKP ”kun i ringe udstrækning” havde været di- 
rekte involveret i kampagnen, men i stedet haft væsentlig indflydelse via Samar- 
bejdskomitéen.'?% I tilslutning til Samarbejdskomitéens kampagne bemærkedes 
det videre, at også Danmarks Demokratiske Kvindeforbund havde gjort sig 
gældende i kampen mod neutronbomben.'%? Nogen stor gennemslagskraft sy- 
nes forbundet dog ikke at have haft, hvilket også bekræftes af, at PET over for 
Wamberg-udvalget i 1981 bemærkede, at medlemskab af forbundet ikke skabte 
grundlag for personregistrering, skønt forbundet betragtedes som en kommuni- 
stisk frontorganisation. Argumentet var, at denne og andre navngivne foreninger 
og organisationer alene havde haft ”helt ubetydelige aktiviteter?”77 


1094 PET, personsag: Notits 23. august 1979. 

1095 PET, Historisk Arkiv, emnesag: ”Vedr.: Kampagnen mod neutronbomben, Vedr.: ”active measures- 
kampagnen” mod neutronbomber”, udkast, udateret. 

1096 PET, Historisk Arkiv, emnesag: ”Vedr.: Danmarks Demokratiske Kvindeforbund — DDK”, 28. ja- 
nuar 1981, kontinueret 29. januar 1981. 

1097 PET, WU: ”Referat af Udvalgets møde den 8. maj 1981 kl. 11 i PET”, s. 3. 

Subversiv aktivitet udført af Sovjetunionens Kommunistiske Parti i visse europæiske lande 

PET var opmærksom på, at Sovjetunionen forsøget at påvirke af den offentlige meningsdannelse i 
Danmark. Den ovenfor skitserede oversigt blev formentlig udfærdiget til brug for PET's egne medar- 
bejdere. Kilde: PET'S arkiv, udateret. 


Kampen mod neutronbomben blev i 1979 afløst af kampen mod den dobbeltbe- 
slutning, som NATO sigtede mod at vedtage i december 1979. Ifølge PET's analyse 
var en væsentlig baggrund herfor følgende: I sommeren 1979 meddelte det hol- 
landske kommunistpartis avis De Waarheit, at en kooperativ sammenslutning, der 
kaldte sig ”Stop for neutronbomben — stop for oprustningskapløbet” havde taget 
initiativ til gennemførelse af en international stafet under sloganet: ”Stop for neu- 
tronbomben — stop for de masseødelæggende våber”. Initiativet skulle ifølge PET's 
oplysninger være udsprunget af ”et nært samarbejde” mellem ledende hollandske 
kommunister og ledende DDR-funktionærer i Verdensfredsrådet, og at der således 
var tale om et østligt forsøg på påvirkning af den vestlige opinion. Den 26. august 
1979 afgik stafetten fra Amsterdam via Vesttyskland, Østrig og Schweiz til Frank- 
rig. Den 8. oktober blev den af en østtysk delegation bragt til Viborg, hvor den 
blev modtaget af det fremtrædende medlem af Samarbejdskomitéen Meta Ditzel, 
der benyttede lejligheden til at gennemføre et fredsarrangement med blandt an- 
det filmforevisning om kernevåbenudvikling. Efter at have været i Danmark blev 
stafetten bragt til Sverige, hvorefter den returneredes til Amsterdam. Derefter blev 
den på ny sendt i omløb, men nu til USA, hvor den skulle afleveres til FN's gene- 
ralsekretær Kurt Waldheim. Stafetten blev ledsaget af ni personer, hvor tre kom fra 
NATO-lande, tre fra lande tilsluttet Warszawapagten og tre fra neutrale lande.” 


1098 PET, administrativ sag: ”Afdeling C's årsberetning 1979”, s. 36-37. 

Ifølge PET's oplysninger synes det ikke at have været noget tilfælde, at det 
hollandske kommunistparti og Verdensfredsrådet stilede stafetten til Meta Dit- 
zel. Det tidligere folketingsmedlem for Det Radikale Venstre (1968-75) havde i 
1969 deltaget i det østtyske propagandaarrangement Østersøugerne, ligesom hun 
samme år ifølge PET var blevet medlem af Selskabet Danmark-DDR.””” Derpå 
havde hun været aktiv i forskellige danske fredskredse, og efter at hun i 1973 havde 
deltaget i Verdensfredsrådets møde i Moskva, havde hun det følgende år tillige 
været med i Sofia (jf. ovenfor). I 1976 bemærkede PET, at hun havde kontakt til 
KGB-officeren Stanislav I. TJebotok. I 1977 overtog Vadim I. Tjernyj kontakten 
til Ditzel, og i 1979 var det Vladimir Merkulov, der forestod forbindelsen til den 
radikale politiker og fredsforkæmper. En del af møderne var konspirative. Eksem- 
pelvis forsøgte en sovjetisk efterretningsofficer under en bilkørsel med Ditzel på et 
tidspunkt at ryste PET af.”” I 1977 betegnede KGB-residenturet på den sovjetiske 
ambassade Ditzel som ”objekt rasrabotki, det vil sige under studium med henblik 
på hvervning. Imidlertid var det den sovjetiske dobbeltagent Oleg Gordijevskijs 
vurdering, at Ditzel var naiv, men ikke kommunist."” Meta Ditzel opfattedes med 
andre ord af en fremtrædende medarbejder på den sovjetiske ambassade som en 
person, der gerne gjorde Sovjetunionen en tjeneste uden dog at være kommunist. 
PET var, som det fremgår andetsteds i Kommissionens beretning, i besiddelse af 
disse oplysninger, og det synes at have været tilfældet, at PET delte de anførte be- 
tragtninger."” Dette så meget mere som, at det fremgår af en afskrift af en samtale 
mellem Ditzel og Carl Rosschou beroende i PET's arkiv, at Rosschou i 1986 forkla- 
rede Ditzel, at Danmark havde syv-otte medlemmer af Verdensfredsrådet, og at 
hun gennem en årrække havde været et af disse medlemmer, hvilket skulle være 
kommet bag på Ditzel, der blot troede, at hun var kontaktperson.” 

Efter at neutronbombekampagnen var afsluttet, bemærkedes det i et PET- 
notat, at det var forventeligt, at Samarbejdskomitéen stod over for at iværksætte 
endnu en kampagne, men denne gang mod udstationering af NATO's mellemdi- 


1099 Om Kommissionens vurdering af Meta Ditzels forbindelse til KGB, se Kommissionens beretning, 
bind 7. 

1100 PET, operationssag: ”Vedr.: Meta Kathrine Dietzel, 19. december 1985. 

1101 Ibid. 

1102 PET, operationssag: "Report No. 24, A. Comments on Appendices to Report No 1.” 

1103 PET, emnesag: ”Vedr. KGB og GRU's brug af Samarbejdskomitéen for Fred og Sikkerhed til pro- 
pagandaoperationer”, 4. oktober 1979. Vedr. Gordijevskijs oplysninger og PET se Kommissionens 
beretning, bind 7 og bind 13. 

1104 PET, personsag: "World Peace Councils møde i Sofia 24. - 27. april 1986” 

stanceraketter i Europa. Det var PET's vurdering, at Samarbejdskomitéen i sine 
aktiviteter var et redskab for sovjetisk propaganda.””> Den 10. oktober 1979 ar- 
rangerede da Samarbejdskomitéen sammen med Kvindernes Internationale Liga 
for Fred og Frihed samt københavnerafdelingen af FN-forbundet en offentlig 
høring, hvori blandt andre Arthur Macy Cox, Richard Barnet og Herbert Sco- 
ville deltog. De tre personer var alle amerikanske statsborgere. Cox var forhen- 
værende Europaekspert i CIA. Barnet var leder af Instituttet for politiske Studier 
i Washington og Scoville var forhenværende vicedirektør i CIA. Ifølge PET's op- 
lysninger havde de alle peget på, at passivitet i den standende danske debat om 
den fornyede oprustning kunne opfattes som tilslutning hertil, idet det samtidig 
noteredes, at Cox' ophold i Danmark fulgte umiddelbart efter et to ugers ophold 
i Moskva, hvor han havde ført samtaler med sovjetiske embedsmænd og ned- 
rustningseksperter.”9? 

For det andet forsøgte Samarbejdskomitéen i forening med DKP ifølge PET 
at øve indflydelse på debatten op til folketingsvalget den 23. oktober 1979. Den 
15. oktober havde den sovjetiske ambassadør Nikolaj Jegorytjev overrakt stats- 
minister Anker Jørgensen et brev fra Bresjnev, hvor sidstnævnte stillede forslag 
om nedrustning. Anker Jørgensen afviste imidlertid at forholde sig til forslaget 
til efter valget,””” hvorpå ambassadøren den følgende dag telefonisk skulle have 
kontaktet DKP's chefideolog Ib Nørlund med et ønske om at mødes ”når som 
helst, men hurtigst muligt — helst i dag!”. Umiddelbart havde Nørlund andre ting 
på dagsordenen men mindre end to timer senere mødtes de to i DKP's kontorer 
i Dr. Tværgade. Dagen efter offentliggjorde Land og Folk en lederartikel skrevet 
af Ib Nørlund, hvor han under overskriften ”Bresjnevs budskab” tematiserede 
den aktuelle oprustning. Forsøget på at bringe den forestående dobbeltbeslut- 
ning ind i valgkampen skulle ifølge PET ses i lyset af, at Samarbejdskomitéen i 
dagene efter fejringen af 30-årsdagen for dannelsen af Østtyskland, det vil sige 
den 7. oktober 1979, sammen med Kvindernes Internationale Liga for Fred og 
Frihed havde sendt breve til samtlige folketingskandidater i Østre, Vestre og 
Søndre storkreds i København med anmodning om skriftligt at svare på blandt 
andet et spørgsmålet, om folketingskandidaterne ville støtte en beslutning om 


1105 PET, emnesag: ”Vedr. KGB og GRU's brug af Samarbejdskomitéen for Fred og Sikkerhed til propa- 
gandaoperationer” 4. oktober 1979. 

1106 PET, administrativ sag: ”Afdeling C's årsberetning 1979, s. 37. 

1107 PET, administrativ sag: ”Afdeling C's årsberetning 1979”, s. 38; jf. Danmark under den kolde krig, 
bd. 3, s. 84. Se også Dansk Udenrigspolitisk Årbog 1979 (DJØF's forlag, 1980), s. 225. 

at deployere atomraketter i Vesteuropa. Af skrivelsen til kandidaterne fremgik 
det, at svar og navne på de pågældende — også de der ikke svarede — ville blive 
offentliggjort i pressen forud for valgets afholdelse. Ifølge PET måtte man opfatte 
henvendelsen til politikerne som en art ”trussel'" Det fremgår imidlertid af 
den eksisterende litteratur, at Samarbejdskomitéen og venstrefløjspartierne med 
deres fokus på oprustningen kun i begrænset omfang formåede at gøre valgkam- 
pen til et spørgsmål om sikkerhedspolitik. Snarere handlede valget om forde- 
lingspolitik og underskuddet på betalingsbalancen." 

I de sidste måneder af 1979 videreførte Samarbejdskomitéen, men også en 
række andre aktivistkredse, arbejdet for at presse Folketinget til at afvise den 
dobbeltbeslutning, som NATO stod over for at vedtage i december 1979. Blandt 
de initiativer, som PET bemærkede, var en underskriftsindsamling, der kulmi- 
nerede, da Samarbejdskomitéen 10. december overrakte udenrigsminister Kjeld 
Olesen (S) 40.000 underskrifter med protester mod NATO's mulige deployering 
af 572 mellemdistanceraketter på vesteuropæisk jord.'”” Det er antagelig i den 
forbindelse, det skal ses, at Land og Folk i slutningen af 1979 bragte et par artik- 
ler skrevet af journalisterne Peter Riis og Søren Rasmussen, hvori de hævdede, 
at der blev udført såkaldt militært ”muldvarpearbejde” under Esbjerg Lufthavn, 
således at lufthavnen efter ordrer fra NATO kunne sprænges i luften i tilfælde 
af krig.” Sammenhængen var antagelig den, at der ganske vist blev nedgra- 
vet sprængstof under lufthavnen, men at dette udelukkende skulle bringes til 
sprængning, såfremt Sovjetunionen og Warszawapagten havde besat Danmark. 
Perspektivet synes således at have været, at en besættelsesmagt ikke skulle kunne 
anvende danske lufthavne som base for angreb på danske allierede. Riis og Ras- 
mussens artikler blev af PET opfattet som forsøg på fra DKP's side at offentlig- 
gøre militære hemmeligheder. PET bemærkede da også i en notits fra oktober 
1979, at Rasmussen ud over at have foretaget undersøgelser i Esbjerg havde ud- 
spurgt personalet i Billund Lufthavn, om der var nedgravet sprængladninger i 
Billund Lufthavn.” 


1108 PET, administrativ sag: ”Afdeling C's årsberetning 1979”, s. 38. 

1109 Se de opsummerende sider omhandlende valgkampen op til valget i Danmark under den kolde krig, 
bd. 3, s. 87-88, jf. s. 83. 

1110 PET, administrativ sag: ”Afdeling C's årsberetning 1979, s. 42. 

1111 Peter Riis og Søren Rasmussen, ”Esbjerg Lufthavn: Folkevalgte får intet at vide om militærets jagt 
på terrorister”, Land og Folk, 28. december 1979. 

1112 PET, personsag: ”Mistænkelige forhold, Esbjerg Lufthavn”, 12. oktober 1979. 

Aldrig mere Krig: 1970'erne 


PET's interesse for Aldrig mere Krig lå i 1970'erne i umiddelbar forlængelse af 
den trods alt begrænsede interesse, der havde været karakteristisk for de to fore- 
gående årtier. Som nævnt beror der udelukkende materiale i emnesagen om- 
handlende Aldrig mere Krig fra 1979 og frem, og det er derfor ikke muligt præ- 
cist at bestemme, hvilken overvågning af foreningen man foretog i 1970'erne. 
Emnekortene efterlader imidlertid et indtryk af, at PET fortsatte indsamlingen 
af oplysninger vedrørende foreningen gennem diverse åbne kilder. 

Det bemærkes i emnekortene fra begyndelsen af 1970'erne, at Aldrig mere 
Krig fortsatte kampen mod USAs krig i Vietnam.” De kortfattede emnekort 
er af en sådan karakter, at det er vanskeligt at drage vidtgående konklusioner 
på baggrund af dem. Oplysningerne tegner imidlertid et billede af, at Aldrig 
mere Krig i 1970'erne synes at have haft et tættere samarbejde med den yderste 
venstrefløj end tidligere. Et udtryk herfor er en omtale af en demonstration, 
som foreningen skulle have været medarrangør af i april 1974. Sammen med 
Kapellet, Kollektiv-koordineringen, Krim og Malmøs Ungsocialistiska Klubb 
forestod Aldrig mere Krig angiveligt en demonstration under parolerne ”Be- 
kæmp den snigende fascisme” ”For et antiautoritært samfund”, ”Frihed gives 
ikke — den må tages med magt”. Parolerne, især den sidste, kunne hos PET 
efterlade det indtryk, at den traditionelt pacifistiske organisation var i bevæ- 
gelse. 

Et andet af de politiske spørgsmål, som Aldrig mere Krig ifølge PET's opteg- 
nelser skulle have været optaget af, var Folketingets beslutning om, at Danmark 
i midten af 1970'erne skulle købe de 58 ovenfor omtalte F-16 fly. Især skulle Jens 
Thoft, der var formand for Aldrig mere Krigs Århus-afdeling, have været enga- 
geret heri, og blandt aktiviteterne bemærkede PET en pengeindsamling.”> Det 
fremgår også, at en sjællandsk fabrikant skulle være blevet bekymret over Al- 
drig mere Krigs og andres agitation i anledning af flykøbet. På en af foreningens 
plakater skulle pågældende således være udpeget til at være Danmarks ”mest 
ustraffede mand på fri fod” (formulering ifølge emnekortet), og i Ekstra Bladet 
skulle han være blevet omtalt på en ufordelagtig måde, idet hans virksomhed 
leverede komponenter til F-16 flyene. Pågældende var så utryg ved situationen, 


1113 PET, emnekartotek: ”Aldrig mere Krig”, 8. januar 1973. 
1114 PET, emnekartotek: ”Aldrig mere Krig”, 22. april 1974. 
1115 PET, emnekartotek: ”Aldrig mere Krig”, 2. juni 1975. 

at han henvendte sig til politiet for at drøfte sin virksomheds sikkerhed i tilfælde 
af sabotage eller demonstrationer.” 

Som ovenfor nævnt bestod der en tæt forbindelse mellem Aldrig mere Krig 
og Militærnægterforeningen. I september 1976 ændrede foreningen ifølge PET's 
oplysninger navn til Militær- og Nægterforeningen,"” og i begyndelsen af 1977 
konstateredes det da i PET, at Militær- og Nægterforeningen den 20. november 
1976 havde afholdt en ekstraordinær generalforsamling, hvor det var blevet tyde- 
ligt, at foreningen var spaltet i to: På den ene side stod Aldrig mere Krig-fløjen, 
der arbejdede på at holde sammen på en bredtfavnende, pacifistisk militærnæg- 
terbevægelse, og på den anden side blandt andre Landskontaktudvalget for ci- 
vile værnepligtige, der ville ”udbrede det anti-militaristiske arbejde til at omfatte 
soldaterorganiseringen og modarbejdelsen på arbejdspladserne af det militær- 
industrielle kompleks i samarbejde med primærorganisationerne”"? 

På den ekstraordinære generalforsamling var det lykkedes Aldrig mere Krig at 
forhindre Landskontaktudvalget i at opnå 2/3-deles flertal for sin linje, hvilket var 
nødvendigt, såfremt den skulle blive gældende for Militær- og Nægterforeningen.”” 
I de følgende måneder arbejdede dele af Militær- og Nægterforeningen, men også 
personer med tilknytning til Venstresocialisterne, imidlertid for, at personer, der 
var indkaldt til værnepligt, skulle agere ”politisk soldat” og i den egenskab søge at 
svække Forsvaret indefra.” PET var, som det fremgår, opmærksom på den poli- 
tiske udvikling blandt militærnægterne, men denne opmærksomhed vil ikke være 
genstand for nærmere analyse her. I PET's arkiv beror imidlertid en kopi af en pjece, 
hvoraf det fremgår, at Aldrig mere Krigs blad gennem 1970'erne havde skiftet navn 
flere gange. Oprindeligt hed det Pacifisten. I 1970'erne skiftede det navn til IKKE- 
VOLD - tidsskrift for revolutionær pacifisme. Derpå hed det IKKEVOLD -— forum 
for revolutionær ikkevoldskamp. Og efter at Aldrig mere Krig slog sig sammen med 
Forsoningsforbundet skiftede det i slutningen af 1970'erne navn til det mere afdæm- 
pede IKKEVOLD - tidsskrift for antimilitarisme og aktivt fredsarbejde."” De forskel- 
lige navne kunne give det indtryk, at Aldrig mere Krig, der havde sit udspring i den 
liberale fredsbevægelse med tilknytning til Venstre og Det Radikale Venstre, i en 


1116 PET, emnekartotek: ”Aldrig mere Krig”, 29. januar 1976. 

1117 PET, emnesag: ”Vedr.: Militær- og Nægterforeningen”, 21. januar 1977. 

1118 PET, emnesag: ”Vedr.: Militær- & Nægterforeninger,, 8. februar 1977. 

1119 Ibid. 

1120 PET, emnesag: ”Vedr.: Militær- & Nægterforeninger”, 25. januar 1977. PET, emnesag: ”Vedr.: 'Poli- 
tiske soldater”, 19. januar 1977. 

121 Nægterbulletin, nr. 1, januar 1977, 11. årg., lederartikel, s. 3-4. Kopi beroende i PET, emnesag. 

periode omkring begyndelsen af 1970'erne havde næret tanker om en ikke-voldelig 
revolution, men at der var tale om en kortfattet periode. 


De urolige 1980'ere 


Som indledningsvis nævnt var de mest fremtrædende fredsbevægelser i 1980'erne 
Samarbejdskomitéen på den ene side og Nej til Atomvåben samt Kvinder for Fred 
på den anden. Dertil kom dog en håndfuld andre fredsorganisationer, hvoraf 
nogle havde årtier på bagen (f.eks. Aldrig mere Krig og Kvindernes Internationa- 
le Liga for Fred og Frihed), mens andre var nye organisationer, der blev etableret 
i årene omkring 1980 (f.eks. Kristne for Nedrustning og Socialdemokrater mod 
Atomvåben og Militarisme). Nedenfor vil PET's overvågning af de væsentligste 
af 1980'ernes fredsbevægelser blive beskrevet i hovedtræk. Første hovedafsnit vil 
skitsere PET's overvågning af den organisation, Samarbejdskomitéen, der, som 
tidligere nævnt, allerede i 1970'erne opfattedes som en frontorganisation, og 
som i 1980 blev defineret som sådan. I tilslutning til skildringen af overvågningen 
af Samarbejdskomitéen følger en karakteristik af PET's overvågning af et par an- 
dre organisationer, der udsprang af komitéen (Landskampagnen Stop Atomra- 
ketterne og Fagbevægelsen for Fred). I forlængelse heraf vil PET's overvågning af 
de fredsorganisationer, der ikke opfattedes som frontorganisationer, blive beskre- 
vet. Det handler f.eks. om Nej til Atomvåben og Socialdemokrater mod Atomvå- 
ben og Militarisme. Desuden vil overvågningen af kristne fredsforeninger frem- 
stilles, og endelig vil der blive kastet lys over, hvorvidt, og i bekræftende fald i 
hvilket omfang, Sovjetunionen bistod fredsbevægelsen med økonomisk støtte. 

PET's overvågning af fredskampagnen var mest intensiv i årene fra 1980 ind- 
til 1983. Fra 1984 bliver akterne færre, og i slutningen af årtiet er det mere frag- 
mentarisk, hvad der beror af oplysninger om fredsbevægelserne og om PET's 
overvågning. Dette afspejler antagelig, at fredsbevægelsens aktiviteter i den peri- 
ode blev mere usammenhængende. Desuden afspejler materialets beskaffenhed, 
at PET i begyndelsen af 1980'erne i stigende grad begyndte at overvåge BZ-be- 
vægelsen, hvilket fik den følgevirkning, at interessen for de lokale fredsgrupper 
nedtonedes, hvorefter det for det meste var de centrale organisationer, der var i 
centrum for PET's efterforskning.”” 


1122 Kommissionens arkiv, RB: 2. oktober 2002. Vedr. PET's vurdering af BZ-bevægelsen, se kapitel 8 i 
nærværende bind. 

Trods materialets delvis fragmentariske karakter er det meget omfattende. Ud 
over emnesager om de enkelte bevægelser, beror der desuden en endog meget 
omfattende emnesag omhandlende 1980'ernes fredskampagne. Desuden ligger 
der en række person- og operationssager til grund for fremstillingen. Omfanget 
af de i PET's arkiv beroende akter omhandlende fredskampagnen svarer ikke 
umiddelbart til ledelsens prioritering af spørgsmålet. Det fremgår af Kommissi- 
onens afhøringer, at Centralafdelingen kun havde én — om end en meget flittig — 
medarbejder til at beskæftige sig med fredskampagnen i begyndelsen af 1983.” 
Til gengæld var regionsafdelingerne ved indgangen til 1980'erne blevet anmodet 
om at indsamle oplysninger om fredsbevægelserne.”+ En af PET's daværende 
jurister har over for Kommissionens forklaret, at ”det, der var interessant ved 
fredsbevægelserne, var russernes involvering, og hvilke aktiviteter og resultater, 
man forsøgte at komme frem til.” Dette udsagn bekræftes af den person i Cen- 
tralafdelingen, der havde ansvaret for fredsbevægelserne.””? 

Hvad angår Sovjetunionens forsøg på at påvirke den offentlige meningsdan- 
nelse i Danmark, men også i Vesteuropa, hed det i et af PET udfærdiget notat fra 
maj 1981, at sovjetiske påvirkningsoperationer blev til i et samspil, hvori indgik 
blandt andet diplomatiske repræsentationer foruden agitation og propaganda 
samt Moskvatro kommunistpartier. Alle aktiviteter blev koordineret af SUKP's 
Internationale Departement (ID). Det ultimative mål for sovjetiske aktive for- 
anstaltninger var at påvirke ikke blot den offentlige mening, men et andet lands 
politik. Dette var typisk meget vanskeligt. En måde, hvorpå Sovjetunionen for- 
søgte dette, var på den ene side at forsøge at påvirke f.eks. fredsbevægelsen til at 
sætte et bestemt politisk spørgsmål på dagsordenen (f.eks. Norden som kerne- 
våbenfri zone) for derefter på den anden side på et mere formelt (politisk eller 
diplomatisk) plan at etablere kontakt til et lands regering i håbet om at få denne 
til at bevæge sig i sovjetisk retning.” Det hed i PET's notat, at sådanne ”kontak- 
ter til påvirkning af et andet lands politiske beslutningsproces må anses for fuldt 


1123 Kommissionens arkiv, RB: 3. september 2002. 

1124 Kommissionens arkiv, RB: 8. maj 2002. 

1125 Kommissionens arkiv, RB: 20. juni 2001. 

1126 Kommissionens arkiv, RB: 1. oktober 2002. Jf. også PET, juristernes kopimapper: Mødereferat 
10. maj 1984, hvor Ole Stig Andersen udtalte, at Afdeling C primært interesserede sig for DKP og 
frontorganisationerne (idet disse havde en stormagt i ryggen) samt nynazismen. 

1127 PET, juristernes kopimapper: ”Subversiv aktivitet udført af Sovjetunionens kommunistiske parti i 
visse europæiske lande”, maj 1981. Sovjetunionens forsøg på påvirkning af den offentlige menings- 
dannelse i Danmark under den kolde krig er fremlagt i Kommissionens beretning, bind 13. 

ud folkeretsmæssige og legitime.” Der, hvor de aktiviteter, der udførtes til fordel 
for Sovjetunionen, blev efterretningsmæssigt interessante, var i de tilfælde, hvor 
Sovjetunionen anvendte udenlandske borgere til at fremme Sovjetunionens sag, 
uden at de pågældende borgere selv var bevidste herom.” Det kunne f.eks. være 
tilfældet, hvis en dansk statsborger blev påvirket til at argumentere for sovjetiske 
synspunkter uden at vide, at han eller hun var manipuleret af en udenlandsk 
tjeneste. 

Ifølge en sammenskrivning fra begyndelsen af 1980'erne havde det siden 1959 
været KGB's opgave ikke blot at bedrive spionage og agere sikkerhedstjeneste, 
men også direkte at fremme Sovjetunionens udenrigspolitiske interesser. Dette 
foregik blandt andet ved at udsprede desinformation (falske eller forfalskede 
dokumenter, fotografier, cirkulation af falske rygter) samt gennem propagan- 
daoperationer. Til brug herfor anvendte KGB i Danmark diverse sovjetiske re- 
præsentationer inklusive ambassaden, konsulatet, handelsafdelingen, militær- 
missionen, Aeroflot, Alt Rejser, Inturist, Novosti, 'TASS, Komsomolskaja Pravda 
samt Sovexport film. Desuden havde sovjetiske KGB-officerer løbende kontakt 
til danske politikere, primært DKP'ere, men også fra andre politiske partier. Af 
samarbejdspartnere i Danmark opregnede PET foruden DKP diverse venskabs- 
foreninger samt en række fredsorganisationer. Ifølge PET havde KGB's kampag- 
ner til formål dels at påvirke USAs allierede i et sådant omfang, at de ville kunne 
påvirke USAs politik, dels at så splittelse blandt NATO-landene.””” 

Nedenfor vil der blive gjort rede for PET's overvågning af 1980'ernes freds- 
bevægelse i Danmark med særligt henblik på at afklare, hvorvidt Sovjetunio- 
nen via fredsgrupperne forsøgte at påvirke den offentlige meningsdannelse, og 
i bekræftende fald hvilke grupper der var tale om. I forlængelse heraf vil PET's 
vurdering af, hvorvidt de sovjetiske bestræbelser lykkedes, blive præsenteret og 
kommenteret. Desuden vil der blive redegjort for, hvordan og med hvilke midler 
PET overvågede fredsgrupperne. Endelig vil der blive redegjort for PET's vurde- 
ringer i den forbindelse. 


1128 PET, juristernes kopimapper: ”Subversiv aktivitet udført af Sovjetunionens kommunistiske parti i 
visse europæiske lande” maj 1981. 

1129 PET, emnesag: Sammenskrivning vedr. Sovjetunionens forsøg på påvirkning af beslutningsproces- 
sen i Danmark. 

Samarbejdskomitéen for Fred og Sikkerhed: 1980'erne 


Ved indgangen til 1980'erne var den mest slagkraftige danske fredsorganisation 
Samarbejdskomitéen. Denne havde, som ovenfor vist, haft en ikke ubetydelig 
gennemslagskraft under den såkaldte neutronbombedebat i 1978, men også i 
sidste halvdel af 1979, hvor Samarbejdskomitéen som en af flere fredsgrupper 
havde ydet en stor indsats for at påvirke opinion og politikere til at tage afstand 
fra NATO's dobbeltbeslutning. 

Gennem 1980'erne var Samarbejdskomitéen og foreninger stiftet af denne 
genstand for PET's overvågning. Langt den overvejende del, måske 80 procent, 
af oplysningerne i PET's arkiv vedrørende Samarbejdskomitéen stammer fra 
åbne kilder, det vil sige aviser, pjecer, oplysningsmaterialer og lign. Fra sådanne 
kilder kunne efterretningstjenesten følge med i komitéens og dennes satellitters 
virke i offentligheden, og da det var komitéens mål at påvirke den offentlige me- 
ningsdannelse, var de åbne kilder centrale i efterforskningen. PET var imidlertid 
også interesseret i at finde ud af, om Samarbejdskomitéen og ledende personer 
heri stod i kontakt til østlandenes repræsentationer i Danmark, og i bekræftende 
fald hvilken karakter disse havde. Derfor ses der også i kildematerialet eksem- 
pler på telefonaflytninger, medlæsning af telex samt sammenskrivninger af over- 
vågningsoperationer. I det omfang operationerne har fordret dommerkendelser, 
fremgår det af materialet, at PET har indhentet disse. Antallet af kilder i Samar- 
bejdskomitéen og organisationer oprettet af denne var omfattende. Kommissio- 
nen har således konstateret 35 kildenavne, der informerede PET om de sider af 
Samarbejdskomitéens virke, som først og fremmest foregik bag lukkede døre. Et 
stort antal af disse kildenavne dækkede dog over en og samme person. Dermed 
reduceres antallet af kilder til knap 20. 

PET lod sig imidlertid ikke alene informere om komitéens virke gennem 
offentligt tilgængelige kilder, menneskelige kilder, aflytninger og observation. 
Tjenesten havde også periodevis en forholdsvis tæt kontakt til Forsvarets Efter- 
retningstjeneste, der synes at have interesseret sig meget for fredsbevægelser- 
nes internationale kontakter i 1980'erne. Desuden efterlader kildematerialet et 
indtryk af, at en del af PET's oplysninger om kommunistisk ledede fredsbevæ- 
gelsers internationale forbindelser blev bragt til veje via informationsudveksling 
med udenlandske efterretningstjenester. Der beror således talrige udenlandske 
rapporter i emnesagen om internationale frontorganisationers ageren. Med ud- 
gangspunkt i sådanne oplysninger kunne PET efterforske, om danske bevægel- 
sers virke stod i forlængelse heraf. 

PET skulle imidlertid også vise sig at blive en selvstændig aktør i forhold til 

Samarbejdskomitéen. Det vil fremgå af det følgende, at PET i al fald én gang 
i 1980'erne foranstaltede en pressekampagne med det formål at afsløre Samar- 
bejdskomitéen som en frontorganisation. Desuden antages det, at PET yderli- 
gere to gange anvendte sine pressekontakter i en kampagne mod Samarbejds- 
komitéen. 


Aktivisme 1980-1983 


1980 begyndte dårligt for Samarbejdskomitéen. I juledagene 1979 invaderede 
Sovjetunionen Afghanistan, og selvom store dele af den vestlige verden stillede 
sig kritisk hertil,” valgte Samarbejdskomitéen ikke umiddelbart at tage afstand. 
Det var først den 8. januar 1980, det vil sige op mod to uger efter invasionen, 
at komitéen kommenterede situationen, men frem for at fordømme den sov- 
jetiske handling omtaltes invasionen som en ”militær indgriben”, og samtidig 
karakteriseredes USA og NATO som trusler mod verdensfreden.” PET fulgte 
såvel Samarbejdskomitéens handlemønster som de i offentligheden ytrede re- 
aktioner på komitéen, og efterretningstjenesten bemærkede i slutningen af må- 
neden, at Kristeligt Dagblad den 21. januar 1980 meddelte, at Dansk Ungdoms 
Fællesråd havde meldt sig ud af Samarbejdskomitéen på grund af den ”mang- 
lende stillingtagen”. Dagen efter fremgik det af Fred og Sikkerhed, at DUF's 
næstformand, Uffe Torm, ikke længere ønskede at sidde i Samarbejdskomité- 
ens præsidium.”;3 DUF's reaktion afspejlede, at komitéen var genstand for in- 
tern splid mellem på den ene side DKP'ere og personer, der nærede sympati for 
Sovjetunionen, og på den anden side den øvrige del af Samarbejdskomitéens 
medlemmer." 

DUF's udmelding og den øvrige blæst fik Samarbejdskomitéen til den 25. ja- 
nuar 1980 at udsende en pressemeddelelse om sin holdning til den sovjetiske 
invasion. Heri hed det, at den internationale afspændingsproces gennem den se- 


1130 Richard Crockatt, The Fifty Years War, s. 258-259. 

1131 Se hertil Søren Hein Rasmussen, Sære alliancer, s. 188. 

1132 PET, emnekartotek: ”Samarbejdskomiteen for Fred og Sikkerhed”, 21. januar 1980. Udmeldelsen 
omfattede desuden rådets tilsluttede organisationer. PET, administrativ sag: ”Årsberetning 1980, 
Afdeling C>, s. 15. 

1133 PET, emnekartotek: ”Samarbejdskomiteen for Fred og Sikkerhed”, 22. januar 1980. 

1134 PET, Historisk Arkiv, emnesag: bilag 50: Vedr. Samarbejdskomitéen for Fred og Sikkerhed (ujour- 
naliseret), udateret, s. 9. 

neste tid havde lidt skade, og at blandt andet den sovjetiske militære indgriben i 
Afghanistan havde vanskeliggjort fredsarbejdet.”> Ifølge PET var Samarbejdsko- 
mitéens tilkendegivelse imidlertid så ”blød”; at den ikke virkede overbevisende 
på komitéens kritikere.” I de følgende dage blev Samarbejdskomitéen da også 
fra forskellig side kritiseret for at være en kommunistisk frontorganisation, hvil- 
ket omvendt blev modsagt af diverse medlemmer af Samarbejdskomitéen.”” I 
sidste halvdel af februar 1980 meddelte FN-forbundet på et repræsentantskabs- 
møde, at det ville trække sig ud af Samarbejdskomitéen, og ved samme lejlighed 
stillede Radikal Ungdom resolutionsforslag om fordømmelse af den sovjetiske 
invasion. Forslaget blev ikke vedtaget.” I begyndelsen af marts bemærkedes 
det endvidere i PET's emnekort, at Socialistisk Folkeparti havde valgt at forla- 
de Samarbejdskomitéen."” Efter at have fulgt den interne strid i Samarbejds- 
komitéen vurderede PET i 1980, at DKP-fraktionen syntes at have ”trukket det 
længste strå” i den interne kamp. Imidlertid vurderede PET også, at kritikken af 
Samarbejdskomitéen havde belastet komitéens image i en sådan grad, at da man 
den 16.-17. februar 1980 skulle have ny formand, faldt valget på Villum Hansen, 
der ”ikke udadtil står som kommunist eller tilhænger af den yderste venstrefløj”, 
men at hans profil var, at han siden 1950'erne havde været aktiv i arbejdet for fred 
og nedrustning etc.” Forgængeren som formand for Samarbejdskomitéen var 
pastor Hans Nebel. Ifølge PET havde Nebel haft kontakt til ikke mindre end tre 
sovjetiske efterretningsofficerer: Konenkov og Merkulov, der begge var ansat i 
KGB, samt Revjakin, der var GRU-officer."”" 

Ifølge PET var valget af Villum Hansen ikke udtryk for nogen fornyelse. Og 
han signalerede slet ikke et ønske om afstandtagen til Sovjetunionen. Det frem- 
går af et notat fra maj 1980 samt en rapport fra september 1980 omhandlende 


1135 PET, Historisk Arkiv, emnesag: ”Vedr. Samarbejdskomitéen for Fred og Sikkerhed (ujournalise- 
ret)”, udateret, s. 9. 

1136 PET, administrativ sag: ”Årsberetning 1980, Afdeling C” 

1137 Blandt kritikerne af komitéen var den konservative politiker Viggo Fischer og journalist Frode 
Muldkjær. Se hertil PET, Historisk Arkiv, emnesag: ”Bilagsfortegnelse for Samarbejdskomitéen for 
Fred og Sikkerhed”, bilag 8 og 11. Bilagene er makuleret. 

1138 PET, emnekartotek: ”Samarbejdskomiteen for Fred og Sikkerhed”, 19. februar 1980. 

1139 PET, emnekartotek: ”Samarbejdskomiteen for Fred og Sikkerhed”, 6. marts 1980. 

1140 PET, Historisk Arkiv, emnesag: ”Vedr. Samarbejdskomitéen for Fred og Sikkerhed (ujournalise- 
ret)”, udateret, s. 10. 

1141 PET, emnesag: ”Vedr.: KGB og GRU's brug af Samarbejdskomitéen for Fred og Sikkerhed til propa- 
gandaoperationer”, 4. oktober 1979. Desuden: PET, emnesag; PET, personsag. 

Villum Hansens forbindelse til KGB-officeren Vladimir Merkulov, at Villum 
Hansen havde været kommunist i sin ungdom, og at han i 1950'erne havde haft 
kontakt til en TASS-korrespondent, der senere var identificeret som efterret- 
ningsofficer. Gennem 1960'erne og frem til 1979 havde PET ikke oplysninger om 
Villum Hansens virke, men i 1979 noteredes det, at han var mødeleder ved en 
international høring om afspænding og nedrustning arrangeret af Samarbejds- 
komitéen. I denne høring deltog også KGB-officerer, blandt andre Vladimir 
Merkulov, som PET havde kendskab til blandt andet fra overvågningen af forfat- 
teren Arne Herløv Petersen, hvor PET havde dokumentation for, at KGB-office- 
ren udførte ulovlig efterretningsvirksomhed på dansk territorium."”” Af begge 
notater fremgik det, at Merkulov og Villum Hansen kendte hinanden, og at de 
stod i telefonisk kontakt. Desuden hed det, at de to i marts måned 1980 mødtes 
på restaurant Ny Peking. En PET-medarbejder overværede mødet og noterede 
efterfølgende, at Villum Hansen havde udtalt, at han ikke forstod det postyr, der 
havde været om den sovjetiske invasion af Afghanistan, da det var hans opfattel- 
se, at de sovjetiske tropper befandt sig i landet efter anmodning fra Afghanistans 
politiske ledelse. I begyndelsen af april bragte dagbladet Politiken et læserbrev 
af Villum Hansen med et budskab om, at Danmark blev et ”oplagt bombemål al- 
lerede i fredstid”, eftersom der bestod en aftale mellem Danmark og NATO om, 
at NATO havde tilladelse til at føre tropper gennem dansk territorium i fredstid. 
PET-medarbejderen afsluttede sit notat fra maj 1980 med følgende konstatering: 


”Det bemærkes specielt, at Villum HANSEN med sit læserbrev i Politiken fortsæt- 
ter den praksis, som vi i de senere år har set mange eksempler på fra KGB-kontak- 
ter i Danmark: Betydningsfulde kontakters møde med en KGB-officer resulterer 
ofte i en artikel eller et læserbrev i dagspressen, indeholdende synspunkter, som er 
identiske med KGB-residenturets”"% 


Og Villum Hansen var ikke den eneste fra Samarbejdskomitéen, som PET mis- 
tænkte for at have tætte forbindelser til Sovjetunionen og dets repræsentanter i 
Danmark. I slutningen af oktober 1980 rejste således styrelsesmedlem Erik Sti- 
nus, styrelsesmedlem Søren Brogård og et ledende medlem af lokalafdelingen i 
Slagelse, Jens Kantsø, til Moskva efter invitation af det sovjetiske fredsråd. Som 
rektor ved Aurehøj Statsgymnasium havde Brogård få dage forinden i bladet 
Gymnasieskolen argumenteret for, at man skulle bryde den ensidige propaganda 


1142 Om Merkulov, se Kommissionens beretning, bind 13. 
1143 PET, personsag: Notat af 7. maj 1980; PET, personsag: Notat af 18. september 1980. 

i skolerne vedrørende Forsvaret. Af denne årsag havde Brogård nedsat et forelø- 
bigt udvalg, der skulle være ansvarlig for udvælgelse af undervisningsmateriale, 
idet han pegede på, at en del af det nye materiale skulle hentes fra eksempel- 
vis Nej til Atomvåben, Kvinder for Fred, Samarbejdskomitéen for Fred og Sik- 
kerhed samt det nye magasin Forsvar — militærkritisk tidsskrift. Udvalget bestod 
ifølge PET af Villum Hansen (formand for Samarbejdskomitéen), Meta Ditzel 
(næstformand i Samarbejdskomitéen), Søren Brogård (styrelsesmedlem i Sam- 
arbejdskomitéen), Jørn Boye Nielsen (Nej til Atomvåben) samt to repræsentan- 
ter for DGS (Danske Gymnasieelevers Sammenslutning) og LAK (Landssam- 
menslutningen af Kursusstuderende).”+ PET bemærkede hertil i årsrapporten: 


”Det vil undre, hvis initiativet ikke er udsprunget i enten Danmarks Kommunistiske 
Parti eller i KGB-residenturet, idet udvalget kan legalisere en kommunistisk påvirk- 
ning i folkeskolen via Samarbejdskomitéen. Intet sted kan vel være bedre til at pro- 
pagandere for ned- og afrustning samt for ”fred” end blandt letpåvirkelige børn”"+ 


Ifølge PET's oplysninger var der stor interesse for Brogårds initiativ. Den 9. juni 
1981 var PET således i besiddelse af 33 skemaer fra skoler over hele landet med af- 
taler om foredrag. Desuden skulle skolerne være meget interesseret i Jan Øbergs 
bog Myter om vor sikkerhed.” 

PET havde, som det fremgår, ikke dokumentation for, at det var DKP eller 
KGB, der stod bag initiativet, men allerede i 1979 havde PET bemærket, at én af 
delegationsdeltagerne havde forbindelse til en KGB-officer, der arbejdede under 
diplomatisk dække på den sovjetiske ambassade i København. Det understrege- 
des dog, at PET ikke var i besiddelse af oplysninger, der kunne bestemme karak- 
teren af forholdet mellem de to."” 

Hvad angår Samarbejdskomitéens aktiviteter i 1980, havde PET oplysninger 
om, at disse i betydelig grad forfulgte de spor, der allerede var lagt de foregående 
år. Blandt de væsentlige temaer var således kampen mod den fortsatte oprust- 
ning, den stadige kritik af NATO og kritik af mulig stationering af fremmede 


1144 PET, emnesag: ”Vedr.: Rektor v. Aurehøj Statsgymnasium Søren Nehm Brogård, medlem af Sam- 
arbejdskomitéens styrelse”, 12. december 1980. 

1145 PET, administrativ sag: ”Årsberetning 1980, Afdeling C”, s. 17-18. 

1146 PET, emnekartotek: ”Samarbejdskomiteen for Fred og Sikkerhed”, 9. juni 1981. 

1147 PET, emnesag: ”Vedr. KGB og GRU's brug af Samarbejdskomitéen for Fred og Sikkerhed til propa- 
gandaoperationer” 4. oktober 1979. 

Villum Hansen blev i 1980 formand for Samarbejdskomiteen for Fred og Sikkerhed. Ifølge PET faldt 
valget på Hansen, fordi han ”ikke udadtil står som kommunist eller tilhænger af den yderste ven- 
strefløj”. PET'S efterforskning viste imidlertid, at Villum Hansen, der havde været kommunist i sin 
ungdom, i 1980'erne stod i kontakt til KGB-officeren Vladimir Merkulov. I marts 1980 mødtes de to på 
en restaurant, hvorefter Villum Hansen offentliggjorde et læserbrev med en bemærkning om, at den 
danske NATO-politik gjorde Danmark til et oplagt bombemål i fredstid. En PET-medarbejder note- 


” 


rede: ”… at Villum HANSEN med sit læserbrev i Politiken fortsætter den praksis, som vi i de senere 
år har set mange eksempler på fra KGB-kontakter i Danmark: Betydningsfulde kontakters møde med 
en KGB-officer resulterer ofte i en artikel eller et læserbrev i dagspressen, indeholdende synspunkter, 
som er identiske med KGB-residenturets.” (Arbejdermuseet og ABA). 


tropper i Danmark. Desuden var Samarbejdskomitéen ifølge PET i ikke ringe 
grad optaget af at kaste kritisk lys på det kommende forsvarsforlig.” Især i før- 
ste halvdel af 1980 gjorde Samarbejdskomitéen en betydelig indsats for at få op- 
rette lokalafdelinger over hele landet. Det skete f.eks. i Haderslev," i Viborg,” 
i Vejle”, i Slagelse,” i Korsør", på Frederiksberg"; og i Århus.” PET fulgte 
denne udvikling, hvilket vidner om, at tjenesten var interesseret i at kortlægge 
Samarbejdskomitéens netværk. De nævnte lokalafdelinger arrangerede blandt 
andet filmaftener, hvor gæster først kunne se en film om f.eks. kernevåbenkrig. 
Efterfølgende blev der ofte holdt foredrag af en ekspert, der tilfældigvis enten var 


1148 PET, administrativ sag: ”Årsberetning 1980, Afdeling C>, s. 15; PET, emnekartotek: (emnekort) 
24. april 1980. 

1149 PET, emnekartotek: ”Samarbejdskomiteen for Fred og Sikkerhed”, 8. februar 1980. 

1150 PET, emnekartotek: ”Samarbejdskomiteen for Fred og Sikkerhed”, 4. februar 1980. 

1151 PET, emnekartotek: ”Samarbejdskomiteen for Fred og Sikkerhed”, 1. og 4. februar 1980. 

1152 PET, emnekartotek: ”Samarbejdskomiteen for Fred og Sikkerhed”, 6. marts 1980. 

1153 PET, emnekartotek: ”Samarbejdskomiteen for Fred og Sikkerhed”, 6. maj 1980. 

1154 PET, emnekartotek: ”Samarbejdskomiteen for Fred og Sikkerhed”, 10. juli 1980. 

Samarbejdskomité-medlem eller sympatisør. Det var eksempelvis tilfældet i for- 
bindelse med en filmforevisning i Slagelse, hvor Samarbejdskomité-medlemmet 
Heinz Hansen fra Risø efterfølgende holdt foredrag for gæsterne. I lokalaf- 
delingen i Aalborg gennemspilledes et parallelt forløb: Efter en filmforevisning 
gennemførtes et debatmøde med fire deltagere. To af disse repræsenterede DKP, 
en tredje person var medlem af Socialdemokratiet. Og endelig var den fjerde 
deltager en fredsforsker, der et par år forinden havde udgivet en pjece på Sam- 
arbejdskomitéens forlag.” Ifølge en notits om den pågældende person havde 
han haft kontakt til KGB-officer Jurij Aleksandrovitj Konenkov, der befandt sig 
i Danmark under dække af at være korrespondent for Komsomolskaja Pravda. 
Det fremgår af PET's notits, at pågældende forsker ikke var hvervet af KGB. Sam- 
tidig ses det, at den pjece, som han havde skrevet, holdningsmæssigt lå i for- 
længelse af Samarbejdskomitéen.” Med denne personsammensætning kunne 
komitéen med andre ord vide sig nogenlunde sikker på, at et flertal i panelet ville 
tolke fredssagen på en måde, der var acceptabel for Samarbejdskomitéen. 

Samarbejdskomitéens andre aktiviteter var mere udadvendte. I sidste halvdel 
af 1980 påbegyndtes således to af Samarbejdskomitéen iværksatte underskrifts- 
indsamlinger. I oktober foranstaltedes en indsamling mod øget oprustning, idet 
målet var, at underskrifterne skulle overdrages statsministeren, når det forestå- 
ende forsvarsforlig skulle til afstemning i Folketinget, og i december 1980 stod 
forfatter Erik Stinus i spidsen for en underskriftsindsamling blandt forfattere. 
Denne indsamling var ifølge PET alene vendt mod NATO's oprustning. Des- 
uden tog Samarbejdskomitéen initiativ til en række arrangementer i tilslutning 
til FN's nedrustningsuge i oktober 1980: I Aalborg gennemførtes den 24. oktober 
et fakkeltog, den 25. oktober havde Samarbejdskomitéen arrangeret demonstra- 
tioner i København, Odense, Aalborg, Århus, Horsens og Nyborg. Parolen lød: 
”Stands atomoprustningen”, og den 26. oktober havde lokalafdelingen i Århus 
foranstaltet en demonstration under parolen ”NATO ud af Danmark” og ”Nej 
til Atomoprustning” 

Endelig bemærkede PET, at Samarbejdskomitéen i 1980 rettede henvendelse 
til samtlige fagforeninger om deltagelse i fredskampen. Henvendelsen skete gen- 


1156 PET, administrativ sag: ”Årsberetning 1980, Afdeling C>, s. 19. 

1157 PET, emnekartotek: ”Samarbejdskomiteen for Fred og Sikkerhed”, 13. maj 1980. 

1158 PET, personsag: Notits 17. januar 1979. 

1159 PET, emnesag: ”Vedr.: [-] Samarbejdskomitéen for Fred og Sikkerhed”, 9. oktober 1980; PET, admi- 


nistrativ sag: ”Årsberetning 1980, Afdeling C>, s. 18-22. 

nem udsendelse af en pjece under titlen Forsvar Danmark mod ødelæggelse, hvori 
fagforeningerne opfordredes til at henvende sig til regering og Folketing med et 
budskab om at tage afstand fra øgede forsvarsudgifter samt fremmede tropper 
og depoter på dansk territorium. Ifølge PET opfordredes modtagerne endvidere 
til at støtte en underskriftsindsamling, at støtte Samarbejdskomitéen økonomisk 
og endelig at blive medarrangør af Samarbejdskomitéens arrangementer i til- 
slutning til ”FN's fredsuge”. PET konstaterede i en notits, at en af underskriverne 
var formand for DKP's faglige landsudvalg, foruden at han var medlem af DKP's 
forretningsudvalg. Pågældende havde i 1980 deltaget i et arrangement i Sofia 
som repræsentant for Samarbejdskomitéen. En af de andre underskrivere var 
”ukendt; hvilket betød, at han ikke var registreret, men ifølge notitsen havde en 
kilde oplyst, at pågældende var medlem af DKP." 

Det var oplysninger af ovenstående karakter — herunder efterretninger om 
kontakter mellem fremtrædende medlemmer af komitéens ledelse og sovjetiske 
efterretningsofficerer — der gjorde, at PET i 1980 traf endelig beslutning om at 
definere Samarbejdskomitéen som en frontorganisation. Det var et udtryk her- 
for, at Wamberg-udvalget i marts 1980 godkendte en registrering af et medlem af 
Samarbejdskomitéen ”under henvisning til, at komiteen måtte betragtes som en 
frontorganisation”, som det hedder i Wamberg-udvalgets referat. Til grund for 
denne vurdering lå en orientering af udvalgets medlemmer om Samarbejdsko- 
mitéens forhold til blandt andet Verdensfredsrådet og om komitéens personsam- 
mensætning. Det fremgik, at 70 pct. af præsidiets medlemmer ifølge PET havde 
”tilknytning til DKP, KGB, Verdensfredsrådet eller den sovjetiske venskabsfor- 
ening”, og at 60 pct. af ”styrelsens medlemmer har forbindelse til DKP, KGB eller 
Verdensfredsrådet?”"f Ifølge et notat udarbejdet af PET's såkaldte Faktagruppe 
i 1998 havde der i perioden fra den 12. april 1980 frem til den 7. juni 1991 været 
forelagt 78 nyregistreringer på personer med tilknytning til Samarbejdskomi- 
téen for Wamberg-udvalget. Samtlige nyregistrerede havde enten været præsidi- 
um- og styrelsesmedlemmer i Samarbejdskomitéen eller været kontaktpersoner 
i andre organisationer til Samarbejdskomitéen.”?” 


1160 PET, emnesag: ”Vedr.: henvendelse til samtlige fagforeninger om deltagelse i kampen for freder”, 
30. oktober 1980. 

1161 PET, WU: ”Referat af Udvalgets møde den 14. marts 1980 kl. 11.30 i PET”, pkt. 5. Jf. bilag: Vedr.: 
Samarbejdskomitéen for Fred og Sikkerhed, udateret, antagelig fra begyndelsen af 1980. 

1162 PET, Faktagruppens materiale, ”Vedr.: registrering af personer med tilknytning til SAMARBEJDS- 
KOMITEEN”, 18. april 1998. 

Det var PET's vurdering, at 1980 således startede skidt for Samarbejdsko- 
mitéen, men endte godt. Omvendt forholdt det sig det følgende år. Ved årets 
begyndelse stod komitéen ifølge PET stærkt i fredskampen som den organi- 
sation, der ”ledte den øvrige fredsbevægelse ad ”den rette vej” Som et udtryk 
for Samarbejdskomitéens gennemslagskraft fremhævedes det i et notat, at den 
danske fagbevægelse i begyndelsen af 1981 arrangerede en Nordisk Fredskon- 
ference i Aalborg, men at det reelt var Samarbejdskomitéen, der stod bag. Kon- 
ferencen, der fandt sted i Aalborg den 23.-24. maj 1981, opnåede betydelig pres- 
seomtale, og PET var i besiddelse af oplysninger om, at deltagerantallet havde 
været oppe på 1.200. Et hovedtema for konferencen var et krav om, at Norden 
skulle erklæres atomvåbenfrit. Blandt agitatorerne herfor var græsrodsveteran 
Carl Scharnberg, socialdemokraten Jytte Hilden samt den vesttyske general 
Gert Bastian, der var blevet afskediget, efter at han havde taget afstand fra 
NATO's dobbeltbeslutning."” Som så ofte før var PET ikke i tvivl om, at DKP 
stod som den egentlige arrangør af konferencen, og at Samarbejdskomitéen 
således endnu engang havde været et redskab for DKP. Til grund for den vur- 
dering lå, at det sekretariat, der stod som arrangør og indbyder, havde til huse 
hos Samarbejdskomitéens Nordjyllands-afdeling, at en af arrangørerne var 
DKP'er, men også at Land og Folk i månederne op til konferencens afholdelse 
havde gjort megen reklame herfor. Desuden havde det sovjetiske nyhedsbu- 
reau TASS givet konferencen foromtale, og endelig havde GRU-officer Revja- 
kin deltaget i konferencen.” 

Blandt andre af Samarbejdskomitéens aktiviteter bemærkede PET, at komi- 
téen den 11. juni 1981 sendte et åbent brev til en kreds folketingsmedlemmer og 
-kandidater. I brevet hed det, at Danmark og USA i 1976 havde indgået en hem- 
melig aftale, ifølge hvilken USA havde mulighed for at stationere fly på dansk jord 
i en krisesituation, det vil sige i fredstid. Desuden deltog Samarbejdskomitéen i 
Fredsmarch 81 fra København til Paris, og endelig fremhævedes det, at komitéen 
havde været primus motor i en arbejderkonference afholdt i september måned i 
Odense, hvor der var blevet lagt planer for fortsat agitation for en kampagne for 


1163 PET, administrativ sag: ”Årsberetning for Afdeling C 1981, s. 61, 66. En mindre del af den offentlige 
debat om konferencen er analyseret i Danmark under den kolde krig, bd. 3, s. 143, jf. Søren Hein 
Rasmussen, Sære alliancer, s. 198-200. 

1164 PET, administrativ sag: ”Årsberetning for Afdeling C 1981, s. 61, 65-66. 

Norden som atomvåbenfri zone."% Over for Wamberg-udvalget forklarede PET 
i september 1981, at samtlige medlemmer af komitéens præsidium og styrelse 
var registreret. Desuden var syv af de mest fremtrædende kontaktpersoner til 
komitéen registreret.” 

Når 1981 alligevel ikke blev noget godt år for Samarbejdskomitéen, hav- 
de det sin årsag i, at komitéen flere gange mødte modstand i offentligheden. 
Første gang da Jyllands-Posten indledte en særdeles kritisk artikelserie på tre 
omhandlende Samarbejdskomitéen. I den første hed det i PET's gengivelse, at 
komitéen i al væsentlighed var domineret af DKP, men over for omverdenen 
blev bistået af pacifister samt personer fra det nye venstre. Jyllands-Posten illu- 
strerede denne pointe med oplysninger om, at Samarbejdskomitéens fredspje- 
cer og øvrige skriftlige materiale var genkendelige fra Land og Folks artikler, 
at komitéen gennem årene havde været genstand for uro på grund af kommu- 
nisternes greb om organisationen, og at dette var den direkte anledning til, at 
socialdemokraten Lasse Budtz i 1978 meldte sig ud af komitéen med ordene: 
”Samarbejdskomitéen for Fred og Sikkerhed er en kommunistisk frontorgani- 
sation, der klart er rettet mod én af super-magterne”. Desuden illustreredes ar- 
tiklens pointe med oplysninger om, at FN-forbundet havde meldt sig ud af ko- 
mitéen som følge af ”Komitéens tynde og sjaskede udtalelse om den sovjetiske 
invasion af Afghanistan”, at Samarbejdskomitéen havde omfattende kontakter 
til østlige organisationer, og at det af komitéens statutter fremgik, at den skulle 
virke som kontakt til Fredskræfternes Internationale Kontaktforum i Helsinki, 
Verdensfredsrådet i Helsinki, Den Internationale Komité for Europæisk Sik- 
kerhed og Samarbejde i Bruxelles samt andre organisationer, der ifølge PET's 
gengivelse ”samlet kaldes kommunistiske frontorganisationer”. I forlængelse 
heraf fremgik det, at de to DKP'ere Anker Schjerning og Carl Rosschou over 
for Jyllands-Posten havde bekræftet, at de begge var meget aktive i forbere- 
delserne til den ovenfor omtalte fredskonference i Ålborg. Sluttelig nævntes i 
artiklen navne på flere kommunistiske medlemmer af Samarbejdskomitéen."” 


1165 PET, emnekartotek: ”Samarbejdskomiteen for Fred og Sikkerhed”, 11. juni 1981; PET, adminstrativ 
sag: ”Årsberetning for Afdeling C 1981” s. 62. 

1166 PET, WU: ”Referat af Udvalgets møde den 24. september 1981 kl. 11.30 i PET” Jf. bilag: ”Vedr.: Regi- 
strering af medlemmer af Samarbejdskomitéen for Fred og Sikkerhed og Kristne for Nedrustning”, 
udateret, men konciperet i august eller september 1981. 

1167 PET, emnesag: ”Vedr.: [-] 1. juni 1981; jf. PET, emnekartotek: ”Samarbejdskomiteen for Fred og Sik- 
kerhed”, 1. juni 1981. 

I de følgende to artikler blev der argumenteret for, at DKP forsøgte at infil- 
trere de dele af fredsbevægelsen, der ikke var kommunistisk orienteret, og at 
Sovjetunionen spillede en central rolle i det internationale fredsarbejde. I den 
sammenhæng nævntes de sovjetiske efterretningstjenester KGB og GRU, og det 
anførtes, at Sovjetunionen anvendte ambassader og konsulater, men også Det 
Internationale Departement til at påvirke de vestlige offentligheder blandt andet 
med desinformation.”% 

Jyllands-Postens vurdering af Samarbejdskomitéen og dens politisk-ideolo- 
giske ståsted var ganske i overensstemmelse med PET's vurderinger, og samtidig 
var en del af avisens empiri den samme som PET's. Jyllands-Postens artikelserie 
blev da også af en PET-medarbejder gengivet i et seks siders referat. Det ses ikke, 
hvor journalisterne havde oplysningerne fra, og det er naturligvis en mulighed, 
at de selv havde indsamlet dem. En anden mulighed er, at PET, FE eller en uden- 
landsk efterretningstjeneste havde leveret informationer til journalisterne, men 
det kan ikke dokumenteres med udgangspunkt i de anvendte akter. Det fremgår 
imidlertid andetsteds i Kommissionens beretning, at PET i slutningen af 1981 
muligvis lækkede oplysninger til pressen om DKP's andel i fredsbevægelsen.” 
Og det kan dokumenteres, at PET i anden halvdel af 1980'erne lækkede oplysnin- 
ger til pressen om Samarbejdskomitéen (se nedenfor). 

I slutningen af 1981 lækkede PET med stor sandsynlighed en historie, der 
bragte Samarbejdskomitéen i en vanskelig position. Konkret handlede den om 
udvisningen af den sovjetiske KGB-officer Vladimir Merkulov og om anholdel- 
sen af forfatteren Arne Herløv Petersen. Når sagen kom til at belaste Samarbejds- 
komitéen, havde det sin forklaring i, at det i slutningen af året blev offentliggjort, 
at Merkulov var KGB-officer, og at han havde bedrevet ulovlig efterretningsvirk- 
somhed i Danmark. Dette var angiveligt sket gennem finansiering af en venstre- 
orienteret, politisk annoncekampagne. Men det var ikke alene Arne Herløv Pe- 
tersen, der blev kompromitteret i den anledning. Det fremgik også, at Merkulov 
havde deltaget i et møde arrangeret af Samarbejdskomitéen.”?” Dermed var der 
skabt mistanke om, at Merkulov også formidlede sovjetisk økonomisk støtte til 


1168 PET, emnesag: ”Vedr.: [-] ”. 

1169 Om emnet, se Kommissionens beretning, bind 13. 

1170 Diverse avisartikler. Titler, aviser og journalister er anonymiseret. Vedr. hele sagskomplekset, se 
Kommissionens beretning, bind 13; jf. PET, personsag.; PET, administrativ sag: ”Årsberetning for 
Afdeling C 1981, s. 63. 

Samarbejdskomitéen.'”" Fra Samarbejdskomitéens side afviste Villum Hansen i 
Information, at komitéen skulle have modtaget penge fra ”hr. V. Merkulov””” 
Med den offentlige debat, hvor Samarbejdskomitéen blev sat i forbindelse med 
DKP, Sovjetunionen, desinformation og efterretningsvirksomhed, var Samar- 
bejdskomitéens omdømme imidlertid alvorligt belastet. 

Samarbejdskomitéens faldende tilslutning kan illustreres med følgende op- 
lysninger, der alle kan læses ud af PET's akter: 


e Nej til Atomvåben vedblev at kritisere Samarbejdskomitéen for at være en- 
sidig kritisk over for USA.'”3 

e Den 6. november 1981 udtalte Jytte Hilden til Berlingske Tidende, at freds- 
interesserede personer og foreninger burde lægge Samarbejdskomitéen på 
is, og hun meddelte, at hun selv havde meldt sig ud af komitéen halvandet 
år tidligere, da Samarbejdskomitéen ikke ville fordømme den sovjetiske 
indmarch i Afghanistan.”+ 

e Den 13. november meddelte Kvindernes Internationale Liga for Fred og 
Frihed, at denne havde meldt sig ud af Samarbejdskomitéen.”; 

e Den 14. november udtalte fredsforsker Jan Øberg, at han ville udtræde af 
Samarbejdskomitéens styrelse. 

e Den 17. november udtalte Bodil Graa, der havde været med til at etablere 
Kvinder for Fred, at Samarbejdskomitéen burde opløses.”' 


De forskellige reaktioner skal dog også ses i lyset af, at en sovjetisk ubåd, der 
sandsynligvis medbragte kernevåben, i slutningen af oktober 1981 stødte på 
grund i Karlskronas skærgård. Hændelsen tiltrak sig stor international opmærk- 
somhed og fremkaldte i Danmark en del kritik af Samarbejdskomitéen, der på 


1171 Historien om Merkulov, Arne Herløv Petersen og fredsbevægelserne har også fundet vej til 
litteraturen. Se f.eks. Ole Hasselbalch, Den stille krig. Sovjetiske påvirkningsoperationer mod 
Danmark under den kolde krig — forudsætninger, teknik og resultater (Holkenfeldt 3, 2001), s. 196- 
197. 

1172 Alex Frank Larsen, ”Forfatter sigtes for samarbejde med udvist Sovjet-diplomat” Information, 
5. november 1981. 

1173 PET, emnesag: ”Vedr.: Fredsbevægelsen i øvrigt i 1981, 28. januar 1982. 

1174 Chr. Brøndum, ”Jytte Hilden: Læg den fredskomité på is”, Berlingske Tidende, 6. november 1981. 
Artiklen er beroende i operationssagen om Arne Herløv Petersen. 

1175 PET, emnekartotek: ”Samarbejdskomiteen for Fred og Sikkerhed”, 13. november 1981. 

1176 PET, administrativ sag: ”Årsberetning for Afdeling C 1981 s. 63-65. 

den ene side tog afstand fra den sovjetiske adfærd, men på den anden side for- 
svarede den sovjetiske tilstedeværelse med et argument om, at USA planlagde at 
bevæbne de nordiske lande med kernevåben i krigstid.'””7 

Som det fremgår, var Samarbejdskomitéen, men også den øvrige del af freds- 
bevægelsen (se nedenfor), i 1981 i betydelig grad optaget af spørgsmålet om Nor- 
den som atomvåbenfri zone. Samtidig ses det, at Warszawapagten gennem årene 
flere gange havde stillet forslag herom.'”? Dette sammenfald gjorde det natur- 
ligt for PET at stille spørgsmålet, om Samarbejdskomitéens kampagne var sat 
i gang af Sovjetunionen. I PET's arkiv beror diverse dokumenter, der godtgør, 
at Sovjetunionen ønskede Norden erklæret kernevåbenfrit, og det ses, at flere 
af Samarbejdskomitéens medlemmer havde tætte kontakter til KGB-officerer.”? 
Det er også godtgjort, at Herløv Petersens annonce var blevet til i samarbejde 
med den sovjetiske ambassade, og det fremgår af Kommissionens fremstilling 
af Arne Herløv Petersen-sagen (bind 13), at Merkulov havde lovet at bidrage til 
at finansiere annoncens offentliggørelse.” Disse forhold kunne tyde på, at kam- 
pagnen formuleredes i samarbejde med Sovjetunionen. Ifølge en analyse tilstillet 
PET af en udenlandsk efterretningstjeneste kunne sammenhængen dog antages 
at være mere kompliceret. Ifølge denne var det situationen, at Sovjetunionen 
gennem den seneste tid havde opprioriteret propagandaen over for Skandina- 
vien, idet formålet var ”at udnytte” Danmarks og Norges traditionelle ”stræben 
efter fred.” Sovjetunionen var, hed det, ”ivrig efter at gribe mulighederne for” 
at gøre det til en sovjetisk fordel, at tanken om en nordisk kernevåbenfri zone 
var genopstået.”” Den udenlandske tjeneste argumenterede med andre ord for, 
at Sovjetunionen væsentligst havde slået sig på og yderligere kultiveret en kam- 
pagne, der allerede var igangsat i Danmark og i Norge. Det er ikke muligt med 
udgangspunkt alene i PET's akter endegyldigt at be- eller afkræfte denne tolk- 
ning, men den understøttes væsentligt af Kommissionens bind 13.”” 


1177 Danmark under den kolde krig, bd. 3, s. 150-151, 448-452. 

1178 F.eks. Nikolaj Petersen, Europæisk og globalt engagement 1973-2006, s. 120. 

1179 Foruden allerede anvendte kilder kan eksempelvis nævnes PET, emnesag: ”Vedr.: Oversigt over 
den seneste udvikling i spørgsmålet om Norden som Atomvåbenfri zone (Kekkonen-planen)”, 
30. juli 1981; PET, emnesag: ”Vedr: Sovjetisk interesse i Norden som a-våbenfri zone”, 29. september 
1981; PET, emnesag: ”Vedr: DKPs holdning til TNF-spørgsmålet og fredskampagnen/fredskam- 
pen”, 15. juni 1981. 

1180 Om emnet, se Kommissionens beretning, bind 13. 

1181 PET, emnesag: ”Notat fra udenlandsk efterretningstjeneste”, 5. oktober 1981. 

1182 Se afsnittet om Socialdemokratiet og fodnotepolitikken i Kommissionens beretning, bind 7. Jf. også 

1982 var et år med særdeles mange fredspolitiske initiativer, men ifølge PET var 
Samarbejdskomitéen ”kun en skygge af sig selv” som følge af den negative presse- 
omtale i 1981.”% Et af de arrangementer, der arrangeredes af Samarbejdskomitéen, 
som PET var særligt opmærksom på, var Verdensfredsrådets halvårlige bureau- 
møde, der fandt sted i København den 6.-8. januar 1982. PET foretog — som det 
fremgår af Kommissionens beskrivelse af PET's virkemidler"+ — rumaflytning, og 
i en sammenskrivning vurderede PET, at mødet skulle ses på baggrund af ”den 
”kampagne” fredsbevægelserne følte var ført mod dem”, og et væsentligt formål 
med mødets afholdelse var at vise den danske befolkning, at Verdensfredsrådet 
”ikke er Moskvas forlængede arm?" PET bemærkede endvidere, at danske ho- 
vedaktører alle var kendte DKP'ere, skønt Samarbejdskomitéen stod som arran- 
gør. Forud for mødet havde Land og Folk givet foromtale,"f men under mødet 
var der opstået en offentlig debat i en række andre aviser. Således havde Nej til 
Atomvåben i Information den 7. januar ladet læserne forstå, at denne ikke ønskede 
at deltage i arrangementet, og fra Radikal Ungdoms side havde man taget afstand 
fra, at én af Verdensfredsrådets medlemmer, Cyrankiewicz, havde sammenlignet 
den polske fagforening Solidaritet med Mussolini-årenes italienske fagbevægelse. 
Men kritik af Verdensfredsrådet leveredes også fra Kommunistisk Arbejderpartis 
side, da formand Benito Scocozza i Politiken den 13. januar kritiserede Villum 
Hansen for, at der på mødet ikke var nogle repræsentanter for Afghanistan, når 
Verdensfredsrådet i øvrigt var meget optaget af situationen i El Salvador."” 

Fælles for alle kritikerne var en betoning af, at Samarbejdskomitéen alene 
stillede sig kritisk til den vestlige oprustning, men ikke den sovjetiske, og samti- 
dig var der spørgsmålet om, hvorfor Samarbejdskomitéen udelukkende ønskede 


vurderingerne i Danmark under den kolde krig, bd. 4: Konklusioner og perspektiver, s. 41-45; Ras- 
mus Mariager, ”Den brede enigheds ophør. Om baggrunden for det sikkerhedspolitiske opbrud i 
1980erne — og noget socialdemokratisk exceptionalisme i dansk samtidshistorie”; Historisk Tids- 
skrift (2005,2006). 

1183 PET, administrativ sag: ”Årsberetning 1982. Afdeling C>, s. 10. 

1184 Kommissionens beretning, bind 4. 

1185 PET, emnesag: ”Vedr: Verdensfredsrådets møde i København 6.-8.1982 - den danske vinkel —”% 
9. marts 1982. 

1186 PET, administrativ sag: Årsberetning 1982. Afdeling C, s. 12. 

1187 PET, emnesag: ”Vedr: Verdensfredsrådets møde i København 6.-8.1982 - den danske vinkel —”% 
9. marts 1982. Angående situationen i Polen, herunder fagforeningen Solidaritet, den militære und- 
tagelsestilstand, krigsretstilstanden, de mange anholdelser af oppositionelle kræfter og skiftende 
danske regeringers politik hertil henvises til Nikolaj Petersen, Europæisk og globalt engagement 
1973-2006, S. 233-236. 

kontakt til de fredsorganisationer inden for Warszawapagten, der var anerkendt 
af landenes regering. Hertil svarede, bemærkedes det af PET, Villum Hansen 
med følgende pointe: ”At Samarbejdskomitéen i Østeuropa kun har kontakt med 
anerkendte fredsorganisationer og ikke med ”afvigere” beror på den opfattelse, 
at den bedste måde at få vestlige opfattelser af sikkerhedsspørgsmål viderebragt 
til østeuropæiske politikere må være gennem de anerkendte østeuropæiske 
fredsorganisationer”vé 

”Til støtte for påstande om, at WPC er en sovjetisk front-organisation” anfør- 
te PET, at russeren Kharkhardin, der af en af de danske kommunistiske arrangø- 
rer omtaltes som ”den allerstørste leder her”, ”fra sit hotelværelse styrede slagets 
gang i mødesalen”. Det var således Kharkhardin, der sammensatte mødets taler- 
liste, og det var Kharkhardin, der instruerede kommunisterne om, hvordan man 
skulle reagere, hvis situationen i Polen blev bragt op. Endelig noterede PET, at 
Kharkhardin havde understreget, at det i mødets sluttekst var vigtigt at ”så split- 
telse mellem Vesteuropa og USA og at påpege, at konfrontation bør erstattes af 
forhandlinger på alle niveauer” Hvad angik mødets økonomi, bemærkede PET, 
at det var en russer, der ”tog sig af alle udgiftsbilag”"' 

PET havde også en medarbejder eller kilde til stede på Samarbejdskomité- 
ens landsmøde i Fredericia den 13.-14. februar 1982, hvor Samarbejdskomitéens 
styrelse blev udvidet fra 26 til 37 medlemmer, idet 11 styrelsesmedlemmer trådte 
ud og 22 ind. Efterfølgende udfærdigede en PET-medarbejder en oversigt over 
den nye styrelse. I det omfang PET var i besiddelse af cpr.-nummer og andre 
oplysninger (bopæl, uddannelse, ansættelse, telefonnummer, samlever, politisk 
tilhørsforhold), blev de noteret over et par linjer. Et af de medlemmer, der trådte 
ud af styrelsen, var komitéens forhenværende formand Hans Nebel, men han 
fortsatte dog som komitéens revisor. At Nebel fratrådte som formand tyder såle- 
des ikke på, at han stod i konflikt med Samarbejdskomitéen. Af de 37 personer, 
der udgjorde den nye styrelse, var 25 registreret. De øvrige 12 personer var søgt i 
PET's registre uden dog at være kendt.” Det må antages, at de kan have figure- 
ret i PET's arbejdskartoteker. 


1188 PET, emnesag: ”Vedr: Verdensfredsrådets møde i København 6.-8.1982 - den danske vinkel —”% 
9. marts 1982. 

1189 PET, emnesag: ”Vedr: Verdensfredsrådets møde i København 6.-8.1982 - den danske vinkel -”% 
9. marts 1982. PET, emnekartotek: (emnekort) 9. marts 1982. 

1190 PET, emnesag: ”Vedr. Styrelsen i Samarbejdskomitéen for Fred og Sikkerhed efter landsmødet i 
Fredericia den 13. og 14. februar 19827 

Hvad angår PET's optegninger fra landsmødet, ses det, at Samarbejdskomi- 
téen ville engagere sig yderligere i spørgsmålet om Norden som atomvåbenfri 
zone. Endvidere noteredes det, at det var komitéens opfattelse, at man ikke behø- 
vede at kritisere Øst og Vest lige meget. Det afgørende var, hvor krigsfaren kom 
fra. Endelig bemærkedes det i PET's akter, at komitéen ville appellere stadigt 
mere til fagbevægelsen.” Men Samarbejdskomitéens kamp var i foråret 1982 en 
kamp op ad bakke. Efter invitation fra Samarbejdskomitéen besøgte en sovjetisk 
fredsdelegation Danmark i slutningen af februar, idet formålet ifølge PET var at 
mødes med den danske fagbevægelses ledelse. Besøget blev imidlertid ”en halv- 
vejs fiasko” (PET's formulering), idet LO's ledelse grundet forholdene i Polen 
og LO's sympati for Solidaritet afviste at mødes med den sovjetiske delegation, 
hvorfor den måtte nøjes med at mødes med repræsentanter for SiD (Specialar- 
bejderforbundet i Danmark) og HK (Handels- og Kontorfunktionærernes For- 
bund) samt Gert Petersen og Lasse Budtz."” 

I den resterende del af året engagerede Samarbejdskomitéen sig i forskellige 
arrangementer, f.eks. en fredskonference på Blågårds Seminarium den 9.-10. ok- 
tober, hvor komitéen i forening med Socialdemokrater mod Atomvåben og Mili- 
tarisme, Kristne for Nedrustning, Kvinder for Fred, Militær- og Nægterforenin- 
gen etc. vedtog et 14-punktprogram for den følgende tids fredsarbejde. Blandt 
de vigtigste punkter var den fortsatte kamp mod opstilling af NATO's mellemdi- 
stanceraketter, kampen for atomvåbenfrie zoner i Europa, kampen for nedrust- 
ning, kampen for oprettelse af et fredsforskningsinstitut samt kampen for at få 
Danmark ud af NATO. Desuden deltog Samarbejdskomitéen i en fredskonferen- 
ce, der resulterede i etablering af Fagbevægelsen for Fred (se nedenfor). I Af- 
deling C's årsberetning for 1982 hed det imidlertid om Samarbejdskomitéen: ”Til 
forskel fra tidligere har Samarbejdskomitéen ikke været den drivende kraft og 
har ikke arrangeret noget uden at samarbejde med de andre organisationer.”"% 

1983 var antagelig det år i 1980'erne, hvor fredsgrupperne var mest aktive, 
og forklaringen herpå er formentlig, at 1983 var afgørelsens år for NATO's dob- 
beltbeslutning: Hvis nedrustningsforhandlingerne i Genéve ikke førte resultater 


1191 PET, emnesag: Notat, udateret. PET, emnesag: ”Vedr: Samarbejdskomitéen for Fred og Sikkerhed's 
landsmøde i Fredericia den 13.-14. februar 1982” 

1192 PET emnesag: ”Vedr.: Sovjetisk fredsdelegations besøg i Danmark”, 10. marts 1982. PET, emnekar- 
totek: ”Samarbejdskomiteen for Fred og Sikkerhed”, 4+10. marts 1982. 

1193 PET, administrativ sag: ”Årsberetning 1982. Afdeling C>, s. 14, 16. 

1194 PET, administrativ sag: ”Årsberetning 1982. Afdeling C”, s. 12. 

med sig, ville NATO påbegynde opstilling af 572 mellemdistanceraketter i Vest- 
europa. Hvad angår Samarbejdskomitéens stilling i den danske fredskampagne, 
var det PET's vurdering, at komitéen i 1983 vristede sig fri af den lammelse, der 
havde præget den i 1982. Blandt forklaringerne på Samarbejdskomitéens forny- 
ede styrke fremhævdede PET, at bevægelsen havde måttet acceptere, at en del af 
de slogans, der blev anvendt, også indeholdt kritik af sovjetisk oprustning. Dette 
var eksempelvis tilfældet i forbindelse med et i 1983 gennemført Fredstræf. Ar- 
rangementet var ganske vist inspireret og kontrolleret af DKP, men DKP måtte 
acceptere en parole, der lød: Nej til Atomraketter i Øst og Vest. Ifølge en PET- 
medarbejder var det således situationen, at kommunistisk dominerede freds- 
grupper, herunder Samarbejdskomitéen, måtte give køb på mærkesager for at 
få lov at være med i forskellige arrangementer.'% Samtidig understregedes det 
i Afdeling C's årsberetning for 1983, at en betydelig del af komitéens og DKP's 
fredspolitiske kamp var rykket over i Landskampagnen Stop Atomraketterne. 
Det betød, at Samarbejdskomitéen og DKP havde kunnet viske deres profil en 
smule ud. 

Ifølge PET havde Samarbejdskomitéens årsmøde været prosovjetisk, hvilket 
blev begrundet med, at mødet havde opfattet den amerikanske oprustning i før- 
ste halvdel af 1980'erne på den måde, at oprustningen måtte ses som et forsøg på 
at udfordre Sovjetunionen økonomisk. Samtidig noterede PET, at Gert Petersen 
havde sendt et skriftligt bidrag til mødet, hvor han havde beklaget, at komitéen 
fritog Sovjetunionen for dets ansvar for den fortsatte oprustning. Ifølge PET's 
gengivelse havde det været Gert Petersens budskab, at selvom USA havde ”ho- 
vedansvaret”, havde ”Sovjetunionen et medansvar” Desuden bemærkede PET, 
at Villum Hansen på årsmødet skulle have udtalt interesse for, at Samarbejdsko- 
mitéen skulle etablere kontakt til END-bevægelsen for at få denne til at acceptere 
de sovjetiske fredsudspil.'”? 

Det fremgår af PET's arkiv, at Samarbejdskomitéen var særdeles aktivi tilslut- 
ning til en række forskellige arrangementer og demonstrationer den resterende 
del af året." Mere væsentligt er det dog, at det i maj via en overvågning bemær- 


1195 PET, emnesag: ”Vedr.: Sovjetunionens påvirkning af fredsgrupperne i Vest-Europå”,, 29. september 
1983. 

1196 PET, administrativ sag: ”Årsberetning 1983. Afdeling C> 

1197 PET, administrativ sag: ”Årsberetning 1983. Afdeling C>, s. 20-21. 

1198 PET, emnekartotek: ”Samarbejdskomiteen for Fred og Sikkerhed”, 12.-13. februar 1983. 

1199 F.eks. PET, emnekartotek: ”Samarbejdskomiteen for Fred og Sikkerhed”, 31. maj 1983, 28. juni 1983, 
7. juli 1983. 

kedes, at et fremtrædende fynsk medlem af Samarbejdskomitéen samt et med- 
lem af Landsforeningen Danmark-Sovjetunionen af den sovjetiske ambassade 
havde modtaget to tryksager, Europa. 5. år efter Helsingfors-konferencen. Sovjet- 
unionens synspunkt (1980) og Styrkelse af freden i Norden (1980), der ifølge PET's 
oplysninger begge stammede fra Moskva.””” Førstnævnte var forfattet af Jurij 
Kaslev, mens den anden var skrevet af Anatolij Antonov, der var udenrigspolitisk 
kommentator.” Såfremt ovenstående er korrekt, er dette endnu et eksempel på, 
at et medlem af Samarbejdskomitéen stod som formidler af sovjetiske stand- 
punkter i den danske debat, om end det skal understreges, at der intet hemmeligt 
endsige ulovligt var heri. Såvel forfatter som forlag, men også en af tryksagernes 
undertitel angav, at der var tale om østlige standpunkter. 

Endelig bemærkedes det i emnekortene, at en afdeling af Samarbejdskomité- 
en i oktober 1983 startede et forlag under navnet Fredsbevægelsens forlag — Tryk 
for fred.”” PET synes at have betragtet forlaget med en vis skepsis, dels fordi et 
af et af bestyrelsesmedlemmerne skulle være en kendt DKP'er, dels fordi forlaget 
senere på året udgav en kritisk bog omhandlende PET's angivelige krig mod 
fredsbevægelserne.”” 


Afmatning 1984-1989 


PET's overvågning af Samarbejdskomitéen var generelt aftagende fra 1984 og 
frem. Årsagen synes at have været, at fredskampagnen fra det tidspunkt blev 
genstand for en generel afmatning, idet NATO i 1983 påbegyndte opstilling af 
mellemdistanceraketter. Samtidig var der i brede kredse enighed om, at Samar- 
bejdskomitéen stod tæt på østlige standpunkter. Dermed var dens troværdighed 
lav. PET's interesse i den fortsatte overvågning bestod i udgangspunktet i at kon- 
statere, hvorvidt og i givet fald i hvilket omfang Samarbejdskomitéen lagde sine 
kampagner i forlængelse af Sovjetunionens politik. 

Hvad angik Sovjetunionens politik var det PET's vurdering, at denne, efter at 


1200 PET, emnekartotek: ”Samarbejdskomiteen for Fred og Sikkerhed”, 5. maj 1983. 

1201 Kaslevs bog blev endvidere oversat til og udgivet på tysk. Se hertil oplysninger på www.bibliotek. 
dk. 

1202 PET, emnekartotek: ”Samarbejdskomiteen for Fred og Sikkerhed”, 11. oktober 1983. 

1203 PET, emnekartotek: ”Samarbejdskomiteen for Fred og Sikkerhed”, 11. oktober 1983, 14. december 
1983. Se også Jesper Hjort & Simon Hansen, Fredens Spioner — efterretningstjenestens krig mod freds- 
bevægelsen (Fredsbevægelsens forlag, Egtved x Tryk for fred, 1983). 

NATO påbegyndte opstilling af mellemdistanceraketterne i slutningen af 1983, 
befandt sig i en orienteringsperiode. Frem til de forliste forhandlinger i Genéve 
havde det været målet for den sovjetiske propaganda at mobilisere en så gennem- 
trængende kritik af dobbeltbeslutningen, at de nationale parlamenter i givet fald 
ville tage afstand fra den. Efter at INF-opstillingen var påbegyndt, måtte Sovjet- 
unionen finde et nyt mål for propagandaen. Et af de initiativer, som Sovjetunio- 
nen satte i værk, var en kampagne mod den fortsatte opstilling af mellemdistan- 
ceraketterne. Det var ifølge PET et udtryk herfor, at vestlige kommunistpartier i 
1984 havde afholdt et fælles møde i Prag under parolen ”Ingen Pause i Kampen 
for Fred, Fredsbevægelsen på et nyt Stade” Et andet initiativ var iværksættelse 
af en kampagne, hvor kommunisterne hævdede, at NATO havde vedtaget en ny 
offensiv militærdoktrin, der forudså anvendelse af konventionelle, nukleare og 
kemiske våben, idet det skulle være NATO's plan, at små lande som Danmark og 
Norge skulle være springbræt for sådanne planer. Et tredje sovjetisk initiativ var 
ifølge PET's oplysninger at optrappe solidariteten med Den Tredje Verden.?% 
Såvel internationalt som i Danmark var det kommunisternes problem, at de 
manglede opbakning. I slutningen af 1970'erne og i begyndelsen af 1980'erne var 
det ganske vist lykkedes kommunisterne via diverse fredsbevægelser at sætte 
et præg på den offentlige debat, men generelt manglede kommunisterne tro- 
værdighed. En PET-medarbejder havde i 1983 formuleret det på den måde, at 
i det omfang fredsbevægelsen var en massebevægelse, havde det sin årsag i, at 
kommunisterne ikke var i stand til at dominere den.”% På Samarbejdskomitéens 
årsmøde i februar 1984 besluttedes det, at komitéen i 1984 via forskellige kanaler 
ville ”påvirke Folketinget, dels ved at fastholde socialdemokratiet på deres ”pro- 
gressive” fredslinje, forhale forhandlingerne omkring et nyt forsvarsforlig, tvinge 
regeringen til nye fredsudspil over for NATO, påvirke regeringen op til forsvars- 
og udenrigsministermødet i NATO i maj måned, lægge raketpolitik ud til debat 
osv;06 T)esuden kastede komitéen sig over den allerede iværksatte kampagne 
om at gøre Norden til en kernevåbenfri zone. Et andet af Samarbejdskomitéens 
initiativer bestod i at oprette en forening under navnet Fredsbevægelsens Sam- 
råd og endelig at oprette Traktat NU. En måde at øge påvirkningen af samfundet 
på var at fremme samarbejdet med den ikke-kommunistiske del af fredsbevæ- 


1204 PET, administrativ sag: ”Årsberetning 1984. Afdeling 2” 

1205 PET, emnesag: ”Vedr.: Sovjetunionens påvirkning af fredsgrupperne i Vest-Europå”, 29. september 
1983. 

1206 PET, emnesag: ”Vedr. Samarbejdskomitéen for Fred og Sikkerhed”, 24. februar 1984. 

gelsen (at skabe aktionsenhed), men ifølge PET's årsrapport var dette mislyk- 
kedes.”?7 

Hvad angik det helt centrale spørgsmål, om de paroler, der i 1984 var blevet 
anvendt af Samarbejdskomitéen og kommunistiske fredsorganisationer, var ”et 
produkt af deres egne meninger og overbevisning eller er en mere eller mindre 
bevidst opfølgning af direktiver eller initiativer, udgående fra Sovjetunionen og 
dens frontorganisationer”, var PET forsigtig. Tjenesten konstaterede i al fald, at 
det ”meget sjældent har været muligt at skaffe et egentligt bevis for, at en iværk- 
sat aktivitet er sket som følge af et sovjetisk/kommunistisk direktiv eller initia- 
tiv” Det betød også, at PET's vurderinger på det tidspunkt væsentligst var base- 
ret på ”sammenfald af tider og temaer, men også på andre tjenesters konkrete 
efterretninger”? Sammenfattende bemærkedes følgende i årsrapporten: 


”Hvad angår DKP og de kommunistisk dominerede organisationer er tendensen i 
deres kampagne i hvert fald ensidigt pro-sovjetisk, og selv om de selv klager over 
utilstrækkelig politisk gennemslagskraft, får de i mange tilfælde deres budskab 
bragt ud, også i Folketinget. Navnlig i den sidste tid har medlemmer af venstreori- 
enterede partier fremsat mange sikkerhedspolitiske spørgsmål, som de angiver at 
basere på påstande, der er fremsat i Land og Folk”-9 


PET var med andre ord ikke i tvivl om, at Samarbejdskomitéen virkede til fordel 
for Sovjetunionen, og som det er fremgået ovenfor, var tjenesten i besiddelse af 
dokumentation for, at komitéens fremtrædende medlemmer stod i kontakt til 
ikke alene den sovjetiske ambassade, men også at flere Samarbejdskomitémed- 
lemmers kontakter var KGB- og GRU- officerer. 

Det følgende år stod Samarbejdskomitéen bag stiftelsen af Fredsbevægelsens 
Samråd, der ifølge Villum Hansen skulle fortsætte de aktiviteter, som Lands- 
kampagnen Stop Atomraketterne havde stået for (se nedenfor).”” Hvad angik 
Samarbejdskomitéens planer for arbejdet i 1985 hed det i en pressemeddelelse, at 
komitéen ikke sigtede mod at lægge pres på personer og institutioner, der alle- 


1207 PET, administrativ sag: ”Årsberetning 1984. Afdeling 2” 

1208 PET, administrativ sag: ”Årsberetning 1984. Afdeling 2”, citeret s. 41, 45. 

1209 PET, administrativ sag: ”Årsberetning 1984. Afdeling 2”, citeret s. 45. 

1210 PET, emnesag: ”Vedr.: Fredsbevægelsens Samråd”, 12. februar 1985. Det lykkedes ifølge PET Sam- 
arbejdskomitéen at få følgende organisationers støtte: Unge for Fred, Lærere for Fred, Kristne for 
Nedrustning, Danske Studerendes Fællesråd, Traktat Nu, Fagbevægelsen for Fred, Kvindernes In- 
ternationale Liga for Fred og Frihed, Aldrig mere Krig, Socialdemokrater mod Atomvåben og Mi- 
litarisme og Kvinder for Fred. Nej til Atomvåben ønskede ikke umiddelbart at støtte foretagendet. 

rede i nogen grad var på linje med komitéen, f.eks. Lasse Budtz, Anker Jørgensen 
og SiD. Derimod var det en ambition at påvirke ”de borgerlige partier og den 
socialdemokratiske tilhængerskare, der endnu ikke er helhjertet med i arbejdet 
for at vende den katastrofale udvikling?" Gennem året var komitéen som for- 
venteligt engageret i talrige møder, konferencer, happenings og demonstratio- 
ner, f.eks. fredsdemonstrationer under et amerikansk flådebesøg inkluderende 
atomslagskibet IOWA.” Et andet eksempel var en fredskonference i Århus i 
oktober 1985. Det fremgik af et PET-notat, at konferencen i betydelig grad havde 
været domineret af DKP, og at konferencen antagelig måtte ses som et forsøg på 
at inddrage den lokale fredsbevægelse i den kommunistiske fredskamp.”; 

Om Samarbejdskomitéen og den samlede fredsbevægelse generelt konstate- 
rede PET i sin årsrapport for 1986, at det havde været vanskeligt at mobilisere 
den brede offentlighed: ”Flere af årets demonstrationer og arrangementer har 
haft en meget skuffende deltagelse for arrangørerne”””+ Og meget anderledes 
forholdt det sig ifølge PET ikke det følgende år, hvis vigtigste internationale be- 
givenheder i væsentlig grad stod i forbindelse med nedrustningsforslag. Under 
topmødet i Washington blev den såkaldte INF-aftale undertegnet. I Danmark 
betød dette ifølge PET, at Samarbejdskomitéens arrangementer havde opnået 
faldende tilslutning. Vel havde en kreds af kommunistisk dominerede organi- 
sationer iværksat en række aktiviteter, men deltagelsen havde været skuffende. 
Eneste undtagelse var Next Stop Nevada (se nedenfor). Med til at svække Sam- 
arbejdskomitéen var endvidere, at et faldende medlemstal førte til en svækket 
økonomi, hvorfor komitéens organ Fredsavisen havde måttet indstilles. Ifølge 
PET's oplysninger var komitéens økonomi så ringe, at den havde måttet optage 
lån med kommunistisk ledede fagforeninger som kautionister. Det var karakte- 
ristisk for komitéens svækkelse, at det ikke havde været muligt at finde en afløser 
for Villum Hansen, efter at han døde. Problemet var, at de til rådighed stående 
kandidater alle havde en politisk profil (det vil sige kommunistisk), hvilket blot 
ville svække komitéen yderligere. Frem til 1988 havde man midlertidigt lagt 


1211 PET, emnesag: ”Vedr.: Samarbejdskomitéen for Fred og Sikkerhed”, 21. januar 1985. 

1212 PET, emnesag: ”Vedr.: Fredsdemonstrationerne mod — og de politiske aspekter omkring — det ame- 
rikanske flådebesøg i København med bl.a. atomslagskibet IOWA%, ekstrakt udateret, men antagelig 
fra oktober 1985. 

1213 Konferencen var arrangeret sammen med Fagbevægelsen for Fred. PET, emnesag: ”Vedr.: Freds- 
konference i Århus Kongreshus lørdag den 19. oktober 1985”, 23. oktober 1985. 

1214 PET, administrativ sag: ”Årsberetning 1986. Afdeling 2”, citeret s. 1. 

ledelsen i hænderne på Johnny Baltzersen, der var med i Lærere for Fred, og som 
var DKP'er.”5 


Verdensfredskongressen 1986 


Den helt overskyggende begivenhed i 1986 for Samarbejdskomitéen var Ver- 
densfredskongressens afholdelse i Bella Centret i dagene fra 15. til 19. oktober. 
I årsrapporten for 1986 bemærkede PET, at kongressen var arrangeret af ”DKP, 
Samarbejdskomitéen for Fred og Sikkerhed (SAK), Det Radikale Venstre og an- 
dre østvenlige organisationer”, 2.800 personer fra omtrent 130 lande havde delta- 
get, men den politiske bredde havde været lille. Således havde Socialdemokratiet 
og FN-forbundet tidligt truffet beslutning om ikke at ”deltage i den WPC-styre- 
de kongres”. PET noterede videre, at fredsbevægelsen fortsat var splittet mellem 
den kommunistiske og ikke-kommunistiske del, hvilket var kommet til udtryk 
ved, at Nej til Atomvåben og Socialistisk Folkeparti havde forsøgt at presse Sam- 
arbejdskomitéen og DKP til at gennemføre en åben dialog på kongressen om 
Afghanistan og om menneskerettigheder samt deltagelse af dissidenter fra Øst- 
europa. Endelig konstateredes det, at dagspressen havde været ”meget negativ i 
sin bedømmelse af kongressen?” 

Hvad der ikke noteredes i årsrapporten var imidlertid, at PET havde været 
særdeles aktiv i tiden op til Verdensfredskongressen, og at tjenesten havde gen- 
nemført en vellykket pressekampagne samt foretaget blandt andet telefonaflyt- 
ninger med det formål at vise offentligheden, at Verdensfredskongressens afhol- 
delse i København var et stykke kommunistisk propaganda: 

Med den hensigt at opnå dommerkendelse fra Københavns Byret til at foreta- 
ge telefonaflytning samt læsning af Verdensfredskongressens telex udfærdigede 
PET i begyndelsen af marts 1986 en sammenskrivning af sin viden om planlæg- 
gelsen af Verdensfredskongressen. Det fremgik, at forberedelserne til kongres- 
sen havde stået på siden efteråret 1984. Desuden fremgik det, at Samarbejdsko- 
mitéen i midten af 1985 havde oprettet et sekretariat til at styre forberedelserne, 
men at de to personer, der stod herfor, begge var kommunister, og at den ene af 
dem i første halvdel af april 1985 fra Moskva telefonisk havde reserveret lokaler 
i Bella Centret til mødets afholdelse. Dette forhold pegede i retning af, at Ver- 


1215 PET, administrativ sag: ”Årsberetning 1987. Afdeling 2”, citeret s. 5. 
1216 PET, administrativ sag: ”Årsberetning 1986. Afdeling 2”, citeret s. 1 og 2. 

densfredskongressen var styret fra Moskva. Når PET i øvrigt interesserede sig for 
kongressen, havde det sin årsag i to forhold. For det første at tjenesten var i be- 
siddelse af oplysninger om, at der ved et af de første forberedelsesmøder i Dan- 
mark havde været repræsentanter fra ikke blot den sovjetiske fredskomité, men 
også en ”række terrororganisationer, der støttes af Sovjetunionen”, Det handlede 
konkret om Workers Party samt om PLO. Repræsentanterne for Workers Party 
benyttede ifølge PET's efterretninger mødet i Danmark til også at træffes med 
tilrejsende nordkoreanske efterretningsofficerer samt herboende irske statsbor- 
gere, der havde kontakt til såvel KGB i Danmark som til IRA.”” 

For det andet var PET interesseret i Verdensfredskongressen, fordi det var 
den første af sin slags, der skulle henlægges til et sted uden for Østblokken. PET 
antog, at placeringen i Danmark måtte ses som et sovjetisk forsøg på at skabe 
splittelse mellem Danmark og de øvrige vestlige lande, især NATO. Desuden 
havde PET ubekræftede oplysninger om, at Verdensfredsrådet overvejede at 
flytte organisationens hovedsæde fra Helsingfors til København.” 

Med de ovenfor nævnte oplysninger opnåede PET den 19. marts 1986 Kø- 
benhavns Byrets godkendelse til at aflytte Verdensfredskongressens telefon samt 
installere en telex-medlæser i Verdensfredskongressens sekretariat,7” hvorefter 
operationen blev sat i gang den følgende dag.” Det fremgår af PET's sammen- 
skrivninger af aflytningen, at efterretningstjenesten fik bekræftet sin mistanke 
om, at der via telefonerne, ”blev givet eller modtaget oplysninger, der indebærer 
overtrædelse af straffelovens $ 108, stk. 1”, det vil sige den milde spionagepa- 
ragraf: En sovjetisk statsborger, Vjatjeslav Slusjinov, havde ifølge PET gentagne 
gange haft kontakt med Sergej Shisjkin, der var coopteret KGB, det vil sige hver- 
vet af KGB uden ambassadørens viden, og en tjekkisk statsborger havde direkte 
”udført opgaver af efterretningsmæssig karakter” En overordnet konklusion på 
aflytningen var, at 


”der eksisterer et meget nært samarbejde mellem på den ene side Verdensfredsrå- 
det (WPC) i Helsingfors, Den sovjetiske fredskomité i Moskva og på den anden 
side Samarbejdskomitéen (SAK) og Danmarks Kommunistiske Parti (DKP). 

Det er klarlagt, at den danske forberedelseskomité har modtaget direktiver og er 


1217 PET, operationssag: Notat, 6. marts 1986. Jf. også PET, emnesag: ”Vedr.: Verdensfredsrådets planer 
om at indkalde til en større verdensfredskongres i København 1986”, 24. maj 1985. 

1218 PET, operationssag: Notat, 6. marts 1986. 

1219 PET, operationssag: ”Vedr.: Afslutning af telefonaflytning”, 10. december 1986. 

1220 PET, operationssag: Notat, 15. december 1986. 

blevet pålagt opgaver af WPC's sekretær. Ingen væsentlig beslutning er blevet truf- 
fet uden konsultation med den sovjetiske fredskomité i Moskva)” 


Desuden fremgik det af aflytningen, at Verdensfredsrådet formentlig ydede skjult 
økonomisk støtte til Samarbejdskomitéen. Det skete på den måde, at sekretaria- 
tets telex-maskine var betalt af Verdensfredsrådet i Helsingfors: ””Man fik sim- 
pelthen pengene deroppefra”. Den må så stå som et aktiv i regnskabet på 20.000 
kr. Den kunne jo gå af på den langfristede gæld hos Samarbejdskomitéen””> 
Men det var ikke alene telefonaflytninger og medlæsning af telexer, der var 
kilder til PET's viden om Verdensfredskongressen: Op til dens afholdelse stod 
PET i kontakt med en udenlandsk efterretningstjeneste, der dels hjalp PET med 
oplysninger om deltagere fra dette land,” dels hjalp PET med at overvåge to 
danskere, der rejste til dette land for at opnå økonomisk støtte til Verdensfreds- 
kongressens afholdelse.”+ Til gengæld synes PET at have givet den pågældende 
tjeneste oplysninger om visumansøgninger fra østlande.” 

Efter at byretten havde givet tilladelse til aflytning, kontaktede en PET-med- 
arbejder tre journalister, der arbejdede på to store danske dagblade. Valget af de 
pågældende journalister synes at have bundet i dels læsning af artikler, som jour- 
nalisterne tidligere havde skrevet, dels i en henvendelse til FE, der stod i kontakt 
til i al fald én afjournalisterne. FE fandt pågældende ”ok”. Endelig beroede valget 
af en af journalisterne på, at en anden af PET's kilder havde et personlig kend- 
skab til den pågældende. 

De tre journalister viste sig villige til at modtage oplysninger om Verdens- 
fredsrådets og Samarbejdskomitéens historie, herunder om fremtrædende 
DKP'eres stilling i komitéen. Desuden var de indstillet på at skrive kritiske artik- 
ler om de nævnte institutioner, men også navngivne danske statsborgere, der be- 
sad tillidsposter heri. Der ses også et eksempel på, at PET-medarbejderen hjalp 
en af journalisterne med en duplik, efter at en person, der havde været genstand 
for negativ omtale, havde skrevet en replik til en af de kritiske artikler. Ydermere 
er der et eksempel på, at en journalist gennemførte et kritisk interview på bag- 


1221 PET, operationssag: ”Vedr.: Afslutning af telefonaflytning”, 10. december 1986. 
1222 Ibid. 

1223 PET, operationssag: ”Liste indeholdende navne på personer”, 7. oktober 1986. 
1224 PET, operationssag: Mødereferat, 29. august 1986. Notat, 12. september 1986. 
1225 PET, operationssag: Mødereferat, 2. oktober 1986. 

1226 PET, operationssag: Notits, 12. maj 1986. Mødereferat, 9. maj 1986. 

grund af oplysninger modtaget fra PET.”” Det fremgår af sagens akter, at den 
PET-medarbejder, der stod i kontakt til journalisterne, var omhyggelig med så 
vidt muligt kun at levere offentligt tilgængelige oplysninger til journalisterne. 
Fordelen ved en sådan praksis var, at det ikke dermed stod klart, at journali- 
sterne var i besiddelse af oplysninger bragt til veje af en efterretningstjeneste. 
Enkelte gange valgte den pågældende PET-medarbejder dog også at videregive 
oplysninger, som kun en snæver personkreds med særlig viden var i besiddelse 
af. Risikoen ved dette var imidlertid, at PET's kilder i givet fald risikerede at 
blive afsløret. I de tilfælde, hvor PET viderebragte sådan viden, ses det, at PET- 
medarbejderen understregede, at den pågældende journalist ikke måtte anvende 
sin viden direkte.” 

Omfanget af de videregivne oplysninger forekommer at være betydeligt. Det 
hedder i to samtalereferater, at PET-medarbejderen og to af journalisterne havde 
drøftet Charta 77, Solidaritet, økonomien i det hidtidige forberedelsesarbejde, 
hvem der havde stået for trykning af det materiale, der var sendt ud, hvem der 
stillede tolkeudstyr til rådighed, Fredsbevægelsens Samråd, Verdensfredsrådet 
etc.7” En af journalisterne udtalte direkte, at han ”var ”fuldstændig rundt på gul- 
vet” p.g.a. alle de mange oplysninger om kongressen, som han vanskeligt kunne 
holde rede på?" Og noget tyder også på, at de pågældende kommunister, der 
blev hængt ud i pressen, var imponerede over journalisternes arbejde: Det hed- 
der i en udskrift fra en telefonsamtale: 


”A: Har du set [-] i går? 

B: Nej det har jeg ikke 

A: Det er ellers den mest ”up to date” information om kongressen. Den gir nøjag- 
tig tingenes tilstand. 

B: Nå (begge ler) 

A: 2 sider 

B: Skal man lægge til øh øh — med omvendt fortegn? 

A: Ja — nej - det er fremragende arbejde, set fra deres synspunkt. 

B: Det er svinsk hele vejen igennem, men æh 


1227 PET, operationssag: ”Referat af telefonsamtale”, 11. august 1986. 

1228 PET, operationssag: ”Vedr.: Forslag til opbygning af en pressekampagne om Verdensfredskongres- 
sen, oktober 1986”, 28. januar 1986; Ibid: ”Referat af telefonsamtale”, 20. juni 1986. Ibid.: ”Referat af 
telefonsamtale” 20. juni 1986. 

1229 PET, operationssag: ”Samtalereferat”, 20. maj 1986. ”Samtalereferat”, 17. juni 1986. ”Referat af tele- 
fonsamtale” 24. juni 1986. 

1230 PET, operationssag: ”Samtalereferat”, 25. juni 1986. 

A: Hvordan stå det ellers til i lille Danevang? 
B: Det står elendigt til. Det kan du også se, hvis du læser [-]”> 


Som ovenfor nævnt havde personer med tilknytning til Nej til Atomvåben og 
SF op til Verdensfredskongressens afholdelse kritiseret forberedelseskomitéen 
for, at den ikke ønskede de sovjetiske menneskerettighedskrænkelser i Afghani- 
stan tematiseret på kongressen. Efter at kritikken havde nået et vist niveau, med- 
delte lederen af den internationale og nationale forberedelseskomité, Hermod 
Lannung, i flere avisartikler, at forholdene i Afghanistan naturligvis godt kunne 
drøftes på Verdensfredskongressen.”” 

I den situation kontaktede to PET-medarbejdere en person, der i den danske 
offentlighed fremstod kritisk over for de sovjetiske menneskerettighedskræn- 
kelser, og foreslog ham, at han skulle kontakte Lannung og bede om taletid på 
kongressen. Naturligvis i plenum. Pågældende fandt ”ideen tiltalende”. Såfremt 
Lannung afviste tilbuddet, ville den pågældende offentliggøre dette i dagspres- 
sen med det formål at afsløre, ”at der ikke er noget reelt indhold i forsikringerne 
om, at Afghanistan godt kan drøftes” Hvis Lannung imidlertid accepterede til- 
buddet, ville pågældende ”naturligvis deltage i kongressen og med glæde rette en 
sønderlemmende kritik mod Sovjetunionen” Som PET-medarbejdernes møde 
med pågældende skred frem, blev han ifølge PET's referat stadig mere begejstret 
for ideen, idet han ”sluttede med at erklære, at han med glæde ville gå i gang 
med ”opgavern”. Afslutningsvis blev pågældende forsynet med offentligt kendte 
oplysninger om Verdensfredskongressen.”>; Hvorvidt pågældende fik lejlighed 
til at holde sit indlæg på kongressen fremgår ikke af operationssagen, men det 
ses, at han i tiden frem til kongressens afholdelse skrev artikler i dagspressen 
omhandlende situationen i Afghanistan. 

Det fremgår af materialet, at PET havde en håndfuld medarbejdere til stede 
under Verdensfredskongressen. I et plasticchartek ligger der således fem grønne 
adgangskort udstedt til fem personer.” Af et papir i emnesagen fremgår det, at 
kongressens deltagere var i besiddelse af et adgangskort. Et blåt kort gav adgang 
til alle områder med undtagelse af økonomi- samt edb-afdelingen. Med et gult 


1231 PET, operationssag: ”Telefonaflytning”, 30. juni 1986. [-] angiver avisens navn. ”A” og ”B” er angivet 
af Kommissionen som erstatning for de pågældendes forbogstaver. 

1232 PET, operationssag: ”Mødereferat”, 9. august 1986. 

1233 PET, operationssag: ”Mødereferat”, 9. august 1986. 

1234 PET, operationssag: ”Plasticchartek indeholdende adgangskort” 

kort kunne man kun bevæge sig rundt i stueetagen. Et hvidt gav alene adgang til 
stueetagen fraset pressecenteret. Et grønt kort gav imidlertid adgang til alle loka- 
liteter.>> Medmindre PET først var kommet i besiddelse af de fem adgangskort 
efter kongressens afslutning, havde tjenesten haft fem medarbejdere tilmeldt 
kongressen. Der ses også enkelte fragmentariske notater om kongressens afhol- 
delse.>? 

Når PET i sin årsrapport for 1986 anførte, at Verdensfredskongressen havde 
været genstand for negativ omtale, var det korrekt. Herom vidner forskellige ar- 
tikler i dagspressen. Men PET var, som det fremgår, for en del af artiklernes 
vedkommende selv kilde til den negative omtale. Historien om PET's brug af 
pressen i tilslutning til Verdensfredskongressen i 1986 er antagelig et af de bedst 
dokumenterbare eksempler på, at PET også udførte aktive foranstaltninger over 
for den danske offentlighed. Hvor hyppigt det forekom er vanskeligt at sige, men 
som det fremgår, synes PET tidligere i 1980'erne at have udnyttet dens pressekon- 
takter i kampen for at afsløre østlige forsøg på opinionspåvirkning i Danmark. 

Efter at kongressen var afsluttet, udfærdigede PET en knap 50-siders sam- 
menfatning af dens forløb. Næsten 2.500 personer skal have deltaget fra 196 
lande. Samlet havde det angiveligt kostet fire millioner kroner at gennemføre 
kongressen, men PET havde ubekræftede forlydender om, at de reelle udgifter 
var andraget omkring seks millioner kroner. Efter kongressens gennemførelse 
blev underskuddet opgjort til omkring 350.000 kroner, hvilket fik PET til at 
slutte, at Østblokken havde støttet arrangementet med store økonomiske beløb. 
Den ansvarlige for anvendelse af disse skjulte tilskud var en dansk kommunist, 
der i mange år havde været medlem af DKP's centralkomité. PET vurderede af- 
slutningsvis i rapporten, at arrangørerne af Verdensfredskongressen havde haft 
succes hvad angik det kvantitative. Arrangementet havde været stort, og mange 
havde deltaget. Derimod syntes kongressen at have været en fiasko, hvad angik 
det kvalitative. Årsagen var, at Socialistisk Internationale og de socialdemokra- 
tisk dominerede fagforbund havde afvist at deltage, og dermed havde det i of- 
fentligheden stået klart, at kongressen reelt var at betragte som et kommunistisk 
styret arrangement. I den forbindelse havde den negative presseomtale ifølge 
PET spillet en væsentlig rolle.”7 


1235 PET, operationssag: ”Betydning af kortets farve”, 13. oktober 1986. 

1236 F.eks. PET, emnesag: ”Vedr.: Verdensfredskongressen i København den 15/10-19/10 1986”, ekstrakt 
af 13. november 1986. 

1237 PET, emnesag: ”The World Peace Congress devoted to the International Year of Peace, Copenhagen 

The organizational structure of Communist Influence on the preparatory work. 


Soviet Peace Committee 


Eastbloc 
embass. 
in CPH 
(USSR, 
DDR, 
CSSR, 
Hungary 
etc.) 


pg" 


(Reprensentatives of WPC, AAPSO, WIDF, SPC and other eastbloc peaceorg.) 


"Danish" 


secreta- 
riat, 
kompagni- 
straede 
34, CPH. 


Eastbloc Peace Com- 


mittsss/ -Councils 


World Peace Council 


MWC" 


International Secretariat 
(Kompagnistraede 34, Cph.) 


Coorpers- Danish Friend- 
tion Com- Communist ship 
mittee Party Åssocia- 
for Peace tion 

and Secu- DK/USSR 
rity. 

(danish) 


Denne tegning blev konciperet i forbindelse med Verdensfredskongressen 1986. Det fremgår, hvordan 
PET opfattede forbindelsen mellem Verdensfredsrådet og bl.a. DKP. Kilde: PETS arkiv, udateret. 


October isth-igth 1986>% 6. marts 1987. 

Buffer-organisationer 


Som det ses, havde DKP og dets frontorganisationer i Danmark særdeles vanskeligt 
ved at opnå fast fodfæste i debatten. Vel blev der lyttet til Samarbejdskomitéen i årene 
omkring 1980, men efter at det i offentligheden stod klart, at komitéen primært var 
styret af DKP're og i øvrigt stillede sig på linje med sovjetiske standpunkter i Øst- 
Vestdiskussionerne, mistede komitéen troværdighed, konkurrerende bevægelser 
opstod (se nedenfor), og dele af pressen kritiserede den kommunistiske styring. I 
første halvdel af 1980'erne konstaterede PET da, at der såvel i Danmark som inter- 
nationalt udsprang nye foreninger fra allerede kendte frontorganisationer. I PET's 
jargon betegnedes sådanne frontorganisationer som buffer-organisationer.” 

I det følgende skal PET's overvågning af to af 1980'ernes danske buffer-orga- 
nisationer skildres i hovedtrækkene: Landskampagnen Stop Atomraketterne og 
Fagbevægelsen for Fred. Disse to er valgt, idet de efter det bevarede materiale at 
dømme antages at have været de to mest indflydelsesrige buffer-organisationer, 
men det understreges, at der var langt flere, og at PET overvågede de fleste og 
udfærdigede rapporter om dem, f.eks. Lærere for Fred.” 

Som ovenfor nævnt var det PET's vurdering, at Samarbejdskomitéen i 1983 
væsentligst lagde sin indsats i Landskampagnen Stop Atomraketterne (herefter 
Landskampagnen). Denne var etableret den 1. november 1982 umiddelbart efter 
Fredskonference 82. Antallet af medlemsorganisationer var umiddelbart 21, og 
de væsentligste fredsorganisationer var Aldrig mere Krig, Kristne for Nedrust- 
ning, Militær- og Nægterforeningen, Samarbejdskomitéen og Socialdemokrater 
mod Atomvåben og Militarisme. I løbet af 1983 voksede antallet af medlemmer: 
I marts havde Landskampagnen omtrent 150 medlemmer, i april 175, og ved års- 
skiftet var antallet steget til mere end 200. Landskampagnens første adresse var 
Fredscentret i København, der var Samarbejdskomitéens hovedkvarter. Derefter 
— i begyndelsen af 1983 — flyttede Landskampagnen til Aldrig mere Krig samt 
Militær- og Nægterforeningens lokaler. 

PET var fra Landskampagnens tidligste tid opmærksom herpå, og i Afdelings 
C's årsrapport for 1983 konstateredes det, at 50 pct. af Landskampagnens sekre- 
tariat bestod af kendte kommunister. Af de tre øvrige sekretariatsmedlemmer 


1238 PET, emnesag: ”Fagbevægelsen for Fred (FfF)”, 17. august 1984. 

1239 PET, emnesag: ”Vedr.: Lærere for Fred/fredsundervisning i skolerne — initiativtagere og baggrund”, 
11. januar 1984. 

1240 PET, administrativ sag: ”Årsberetning 1983. Afdeling C>, s. 25. 

var to kendte af PET, mens en tredje var ukendt af PET. Landskampagnens kam- 
pagneudvalg var også præget af en betydelig kommunistisk repræsentation, idet 
PET havde opgjort, at fem ud af 13 medlemmer var DKP'ere, svarende til knap 40 
pct. PET's opfattelse, at Landskampagnen var endnu et forsøg på fra DKP's side 
at etablere en frontorganisation, synes PET at være blevet bekræftet i i tilslutning 
til kampagnens årsmøde i slutningen af 1983. Blandt fremtrædende skikkelser 
bemærkede PET Johnny Baltzersen, Bernard Jeune, Pernille Jensen, Ingmar 
Wagner, Anker Schjerning og Jan Grønborg Eriksen, der alle var DKP'ere. Des- 
uden fremhævedes Lars Brygger Nielsen, der var medlem af Socialdemokrater 
mod Atomvåben og Militarisme (mere herom nedenfor).”” 

Hvad angik Landskampagnens aktiviteter noteredes en række forsøg på at 
opmuntre befolkningen samt forskellige faglige organisationer til at tilslutte sig 
fredskampagnen: I januar 1983 skulle Landskampagnen have henvendt sig skrift- 
ligt til fagforeninger, arbejdspladser, klubber etc. med henblik på at opnå støtte i 
kampen mod opstilling af NATO's mellemdistanceraketter. I marts skulle Lands- 
kampagnen have deltaget i årets påskemarch. Desuden skulle Landskampagnen 
have igangsat en kampagne for at skaffe penge. Man ville få kunstnere til at tegne 
aktier, som befolkningen kunne købe, hvorefter indehaverne skulle være i besid- 
delse af et stykke atomfrit Europa. Den 4. maj — årsdagen for Danmarks befri- 
else — arrangerede Landskampagnen en aktion kaldet ”Tænd et lys for Freden”. 
Endvidere var Landskampagnen involveret i indsamling af underskrifter mod 
de 572 mellemdistanceraketter, idet perspektivet var at overbevise Folketingets 
medlemmer om at tage afstand fra NATO's politik. Endelig bemærkede PET en 
række andre aktiviteter, der eksempelvis sigtede mod at erklære Norden kerne- 
våbenfrit.”+ I slutningen af 1984 udtalte Villum Hansen, at Landskampagnen 
ville blive nedlagt og erstattet af Fredsbevægelsens Samråd. En PET-medarbej- 
der vurderede, at baggrunden for opløsningen af Landskampagnen var, at det 
”trods ihærdige anstrengelser ikke er lykkedes at inddrage så vigtige fredsorgani- 
sationer som Nej til Atomvåben, Dansk Ungdoms Fællesråd, SiD, FN-forbundet 
og International Liga for Fred og Frihed i samarbejdet”+ 


1241 PET, administrativ sag: ”Årsberetning 1983. Afdeling C”, s. 28-29. 

1242 PET, emnekartotek: f.eks. 19. januar 1983, 5. april 1983, 6. april 1983, 11. maj 1983. PET, administrativ 
sag: ”Årsberetning 1983. Afdeling C>, s. 26-28. 

1243 PET, emnesag: ”Vedr.: Fredsbevægelsens Samråd”, 9. januar 1985. Villum Hansen offentliggjorde 
planerne om etablering af et Fredsbevægelsens Samråd i december 1984, jf. Søren Rasmussen, 
”Fredsbevægelsen etablerer et bredt og uformelt samråd”, Land og Folk, 20. december 1984. 

PET's interesse for Landskampagnen var udtryk for, at efterretningstjenesten 
tog de kommunistiske forsøg på påvirkning af den offentlige meningsdannelse 
og politikformulering alvorligt. Men set i tilbageblik var dannelsen af Lands- 
kampagnen et udtryk for DKP's og Samarbejdskomitéens svækkelse: Det var 
kun muligt for kommunisterne at opnå støtte uden for kommunistiske kredse, 
når det var skjult, at det var kommunister, der var de drivende kæfter, eller når 
kommunisterne gik på kompromis med deres synspunkter. Samarbejdskomi- 
téen insisterede i overvejende grad på alene at kritisere de vestlige landes poli- 
tik, men ikke Sovjetunionen og havde derfor vanskeligt ved at opnå støtte i den 
brede befolkning. Når Samarbejdskomitéen blev svækket i 1981, 1982 og 1983, 
havde det sin forklaring i dannelse af konkurrerende fredsbevægelser, men også i 
at det stedse fremgik af den ikke-kommunistiske, det vil sige den altovervejende, 
del af dagspressen, at Samarbejdskomitéen var ensidig kritisk over for Vesten. 
Stiftelsen af Landskampagnen ses i dette lys som en knopskydning, hvor en fron- 
torganisation, der var afsløret som sådan, forsøgte at videreføre sine aktiviteter i 
en anden organisation, der (endnu) ikke var afsløret. 

Efter at Landskampagnen var blevet nedlagt, havde organisationen ifølge 
PET's oplysninger ”stillet alle faciliteter til rådighed for Traktat-NU-kampag- 
nen”. PET bemærkede også, at en af de mest citerede personer fra Traktat-NU 
var forhenværende sekretær i Samarbejdskomitéen og DKP'er.>+ Traktat-NU 
var således ifølge PET's oplysninger endnu en knopskydning inden for den kom- 
munistiske del af fredsbevægelsen. 

En anden af 1980'ernes buffer-organisationer var Fagbevægelsen for Fred. 
Baggrunden for bevægelsens dannelse var, at Sovjetunionen fra 1980-81 an- 
befalede, at kommunistiske partier i Vesteuropa skulle engagere sig i fredsar- 
bejdet. Et udtryk herfor var Bresjnevs tale på SUKP's 26. partikongres, hvor 
generalsekretæren udtalte, at det var afgørende, at Sovjetunionen etablerede 
et samarbejde med socialdemokrater og fagforeninger, religiøse kredse samt 
kvinde- og ungdomsorganisationer.”” I de følgende måneder blev der fra kom- 
munistisk side arrangeret flere konferencer i såvel Øst- som Vesteuropa, og 
ifølge PET var det et fællestræk for flere arrangementer, at de beskæftigede sig 
med spørgsmålet om fagforeningernes rolle i det internationale fredsarbejde. 
Fra dansk side deltog flere personer med tilknytning til Samarbejdskomitéen: 


1244 PET, emnesag: ”Vedr.: Traktat-NU”, 14. februar 1985. 
1245 PET, administrativ sag: ”Årsberetning 1983. Afdeling C”, s. 29. Vedr. Bresjnevs tale og DKP's politik 
over for fagbevægelse se også Kommissionens beretning, bind 8. 

Ingmar Wagner, Hermod Lannung, Meta Ditzel, Anker Schjerning og Jørgen 
Madsen.” 

Ifølge PET måtte man se den tidligere omtalte Nordisk Fredskonference i 
Aalborg 1981 som et udtryk for kommunisternes forsøg på at inddrage fagbevæ- 
gelsen i fredsarbejdet. Skønt det var fagbevægelsen, der stod som arrangører, var 
det DKP'ere, der var de reelle aktører, og ifølge en af PET's årsberetninger måtte 
man betragte konferencen ”som det første egentlige skridt på vejen mod en sam- 
ling af fagforeninger og forbund i fredskampen og dermed var grunden til den 
danske Fagbevægelsen for Fred lagt” Senere på året stod SiD som arrangør af 
en konference om international afspænding og fred, hvor blandt andet spørgs- 
målet om Norden som kernevåbenfri zone blev sat på dagsordenen. SiD afsatte 
afslutningsvis 500.000 kroner til fredsaktiviteter.” I de følgende måneder blev 
fagforeningerne yderligere involveret i fredsarbejdet, og det bemærkedes i en 
sammenskrivning for 1982, at Samarbejdskomitéen i forening med DKP og sov- 
jetiske ambassadefunktionærer havde været betydningsfulde for den proces: Ef- 
ter en delegationsrejse til Moskva i april 1982, hvor et flertal af de rejsende var 
medlemmer af DKP, arrangeredes en konference på Sjælland,”” og på en Faglig 
Fredshøring den 1.-2. oktober 1982 blev der truffet beslutning om at stifte Fagbe- 
vægelsen for Fred. Dette skete på Skt. Annæ Gymnasium i København den 21.-22. 
november. Fagbevægelsen for Fred var en dansk afdeling af Den Internationale 
Faglige Komité for Fred og Nedrustning, der skulle være etableret på initiativ 
af to store frontorganisationer: Verdensfredsrådet og WFTU (World Federation 
of Trade Unions, Verdensforbundet af Fagforeninger).”” Den Internationale 
Faglige Komité for Fred og Nedrustning var under ledelse af formanden for det 
skotske LO, James Milne, og omtaltes undertiden som Dublin-komitéen.”” 


1246 PET, administrativ sag: ”Årsberetning 1983. Afdeling C”, s. 29. 

1247 PET, administrativ sag: ”Årsberetning 1983. Afdeling C>, s. 31; PET, emnesag: ”Fagbevægelsen for 
Fred (FfF) (Oprettelse, politisk ståsted og aktiviteter)”, 17. august 1984. 

1248 PET, ujournaliseret sag: ”Vedr.: SIDs konference: Tnternational Fred og Afspænding” den 23. og 
24. sep. 1981 på forbundets kursusejendom 'Svendborgskolen”, 14. oktober 1981. 

1249 PET, emnesag: ”Vedr.: Faglig fredskonference som udløber af dansk faglig delegations besøg i Mo- 
skvå”, 3. maj 1982. 

1250 PET, emnesag: ”Hovedtræk i udviklingen i de danske fredsbevægelser fra 1981 til dato med sær- 
lig henblik på fagforeningernes rolle” 4. februar 1983. PET, administrativ sag: ”Årsberetning 1983. 
Afdeling C”, s. 30-33; PET, emnesag: ”Fagbevægelsen for Fred (FfF) (Oprettelse, politisk ståsted og 
aktiviteter)”, 17. august 1984. 

1251 PET, emnesag: ”Hovedtræk i udviklingen i de danske fredsbevægelser fra 1981 til dato med sær- 

Frem til slutningen af den kolde krig bestod Fagbevægelsen for Fred som 
sammenslutning for faglige forbund, klubber m.v., herunder Bibliotekarer for 
Fred, Kunstnere for Fred, Gymnasielærere for Fred, Jurister mod Atomvåben, 
Læger for Fred, Lærere for Fred og Journalister for Fred. Desuden omtaltes Fag- 
bevægelsen for Fred i samme periode i forbindelse med utallige aktioner, de- 
monstrationer, møder og konferencer. Som sådan havde bevægelsen betydning 
som organiserende og samlende kraft i den fortsatte kommunistiske fredskam- 
pagne. Dette i en periode hvor Samarbejdskomitéen blev stadig mere udstillet 
som en kommunistisk frontorganisation (jf. ovenfor). At Fagbevægelsen for 
Fred i betydelig grad var domineret af DKP're, fremgår af en oversigt over en 
række af bevægelsens fremtrædende medlemmer. Af den delegation, der besøgte 
Moskva i februar 1984, var fire ud af ti deltagere erklærede DKP'ere, og otte ud af 
ti var registreret af PET,”>” 

En anden årsag til, at Fagbevægelsen for Fred — sammenlignet med de øvrige 
fredsgrupper — fik forholdsvis stor betydning, var, at bevægelsen syntes at have 
mange penge. En årsag var, at en række faglige forbund engagerede sig i bevæ- 
gelsen og løbende synes at have bidraget økonomisk. Det er ovenfor nævnt, at 
SiD i 1981 donerede en halv million kroner til det faglige fredsarbejde (om end 
det skal erindres, at Fagbevægelsen for Fred endnu ikke var etableret). Af års- 
regnskabet for 1985 fremgik det, at Fagbevægelsen for Fred havde haft indtægter 
på godt og vel 300.000 kroner,” og på årskonferencen i 1987 blev det nævnt, at 
bevægelsen det foregående år havde indsamlet 650.000 kroner.” 

Det var imidlertid uklart for PET, hvor pengene kom fra. I 1985 meddelte 
en kilde, at bevægelsen ”udelukkende” blev finansieret ”gennem økonomiske 
tilskud fra forbund og klubber” om end det ikke fremgik, hvilke forbund, der 
ydede hvad.” Til gengæld forklarede samme kilde tre år senere, at bevægelsens 


lig henblik på fagforeningernes rolle”, 4. februar 1983. PET modtog gennem 1980'erne oplysninger 

fra sine udenlandske samarbejdspartnere om Dublin-komitéens aktiviteter, jf. eksempelvis PET, 

emnesag: ”Uddrag af rapport nr. NK 332/84 af 01.10.1984 Vedr: Oplysninger om ikke-statslig kom- 

munisme (rapporteringsperiode: 01.08.1984-20.09.1984.) 

1252 PET, emnesag: ”Fagbevægelsen for Fred (FfF) (Oprettelse, politisk ståsted og aktiviteter)” 17. august 
1984. 

1253 PET, emnesag: ”Vedr.: Regnskab for fagbevægelsen for Fred”, 9. juli 1986. 

1254 PET, emnesag: ”Vedr.: Årskonference den 1. september 1987” 23. september 1987. 

1255 PET, emnesag: ”Vedr.: Fagbevægelsen for Fred”, 6. december 1985. Jf. PET emnesag: ”Fredsseminars 
økonomi, 21. april 1986, hvor det hedder: ”Den forventede manko søges inddækket gennem tilskud 
fra forskellige fagforbund og fagforeninger”. 

regnskab syntes manipuleret. Det hed eksempelvis, at bevægelsens indkomst i 
form af kontingenter androg 231.000 kroner, men PET's kilde havde ”fra påli- 
delig” side erfaret, at det korrekte beløb kun var på omkring 70.000 kroner. Det 
hed endvidere i regnskabet, at bevægelsen havde modtaget knap 80.000 kroner 
i bevillinger. PET's kilde anførte, at dette beløb enten var pengegaver ”under 
bordet” fra fagforeninger ”eller andetsteds fra!” Endelig forekom det kilden be- 
synderligt, at Fagbevægelsen for Fred i 1988 havde et overskud på knap 100.000 
kroner, efter at 120 aktive fredsfolk fra bevægelsen havde været på en studietur 
til Sovjetunionen. PET's kilde bemærkede: ”Det er vist rimeligt at antage, at det 
er en metode til at overføre penge fra FFFs hovedsponsorer til fremtidige aktivi- 
teter i Danmark)” 

PET stillede sig løbende spørgsmålet om, hvorfor DKP og Sovjetunionen øn- 
skede fagforeningerne i de vestlige lande inddraget i fredsarbejdet, og PET's svar 
var for DKP's vedkommende, at partiet havde erkendt, at det ikke var i stand til 
at opnå væsentlig indflydelse i Danmark. Derfor, lød PET's rationale, satsede 
partiet på at influere på Socialdemokratiet via fagbevægelsen, som Socialdemo- 
kratiet ikke kunne ignorere, idet fagbevægelsen var Socialdemokratiets politiske 
magtbastion.”” Det rejser spørgsmålet: Opnåede DKP indflydelse på Socialde- 
mokratiets politik via Fagbevægelsen for Fred? Spørgsmålet kan ikke besvares 
entydigt, endsige endeligt på baggrund af PET's akter, men PET's medarbejdere 
gjorde sig følgende overvejelser herom: 

PET's medarbejdere var gennemgående af den opfattelse, at Sovjetunionen 
opnåede nogen indflydelse på dele af fagbevægelsen. Efter at have udfærdiget et 
længere notat fra februar 1983 om Sovjetunionens og DKP's forsøg på via Fagbe- 
vægelsen for Fred at påvirke fagforeningerne bemærkede en PET-medarbejder, 
at den ikke-kommunistiske del af fagbevægelsen var mere kritisk over for USA 
og NATO end over for Sovjetunionen, og når denne del samtidig fæstede større 
lid til østlige argumenter end til vestlige, så gik de ”alligevel — trods deres erklæ- 
rede uvilje — den sovjetiske udenrigspolitiks ærinde?”>" 

I de følgende måneder bemærkede PET's medarbejdere en fortsat øget ind- 
flydelse på fagbevægelsen: I april 1983 havde Arbejdernes Fællesorganisation 


1256 PET, emnesag: ”Vedr.: Årsmøde den 24. oktober 1988” 14. november 1988. 

1257 PET, emnesag: ”Fagbevægelsen for Fred (FfF) (Oprettelse, politisk ståsted og aktiviteter)” 17. august 
1984. 

1258 PET, emnesag: ”Hovedtræk i udviklingen i de danske fredsbevægelser fra 1981 til dato med særlig 
henblik på fagforeningernes rolle” 4. februar 1983. 

tilsluttet sig de fredsinitiativer, der udgik fra Fagbevægelsen for Fred. Desuden 
havde Arbejdernes Fællesorganisation i København og Frederiksberg sammen 
med Fagbevægelsen for Fred arrangeret en fredsdemonstration den 1. september 
1983. SiD's formand Hardy Hansen havde holdt tale og opfordret sine medlem- 
mer til at deltage. Da Fagbevægelsen for Fred sammen med Landskampagnen 
havde været arrangør af Fredskonference 83, havde Socialdemokratiet deltaget 
sammen med DKP, VS og SF.” I årsberetningen for 1983 blev den socialdemo- 
kratiske repræsentation fremhævet, og det hed direkte, at Kjeld Olesens position 
som hovedtaler måtte ses som udtryk for, at Socialdemokratiet havde ændret 
holdning i raketspørgsmålet.>” Overhovedet var det i 1983 PET's opfattelse, at 
DKP's strategi var lykkedes. Det hed i årsrapporten: ”Socialdemokrater er med. 
Fagbevægelsen er med. Aktionsenheden er for en stor del opfyldt. Ikke mindst 
på grund af DKPs utrolige effektive arbejde i fredsorganisationer og grupper 
udført af enkeltpersoner?” 

Vurderingen kan synes noget overdreven, og allerede i 1985 og 1986 pegede 
oplysningerne i PET's arkiv da også på, at fagbevægelsen, LO og SiD samt So- 
cialdemokratiet på ny lagde afstand til Fagbevægelsen for Fred. Det fremgår så- 
ledes af et notat betitlet ”Sovjetunionens ihærdige bestræbelser på at inddrage 
den danske fagbevægelse og Socialdemokratiet i Sovjet-styrede fredsaktiviteter”, 
at ”dansk LO/SID tilsyneladende ikke kan samarbejde med Fagbevægelsen for 
Fred”? Og denne vurdering blev bekræftet kort tid efter. I februar 1985 invitere- 
de man fra sovjetisk side en socialdemokrat, der var international sekretær i SiD, 
til en konference i Sovjetunionen. Pågældende havde tidligere været i Moskva, 
og de sovjetiske værter må have næret en tro på, at han var velvilligt indstillet, 
men, bemærkede en PET-medarbejder, pågældende havde i en telefonsamtale 
angiveligt sagt ”svaret er NEJ”. I PET's rapport hedder det videre, at man kunne 
”få det indtryk, at nogen har haft fat i ham og talt alvorligt””S 

At såvel fagbevægelsen som Socialdemokratiet fra midten af 1980'erne i sti- 
gende grad tog afstand fra Fagbevægelsen for Fred, men også mere generelt fra 


1259 PET, emnesag: ”Fagbevægelsen for Fred (FfF) (Oprettelse, politisk ståsted og aktiviteter)” 17. august 
1984. 

1260 PET, administrativ sag: ”Årsberetning 1983. Afdeling C>, s. 49. 

1261 PET, administrativ sag: ”Årsberetning 1983. Afdeling C>, s. 54. 

1262 PET, emnesag: ”Vedr.: Sovjetunionens ihærdige bestræbelser på at inddrage den danske fagbevæ- 
gelse og Socialdemokratiet i Sovjet-styrede fredsaktiviteter” 13. februar 1985. 

1263 PET, emnesag: ”Vedr.: Konference, ”40 år uden krig” i Sovjetunionen d. 3.-7. marts 1985”, 20. fe- 
bruar 1985. 

kommunistiske tilnærmelser, bekræftes af, at Socialdemokratiet som nævnt af- 
viste at deltage i Verdensfredskongressen i 1986. En kendt DKP'er bemærkede 
hertil, at man måtte tage det socialdemokratiske afslag alvorligt og overveje, om 
fredsbevægelserne fremstod for unuancerede. PET's kommentar lød: ”At freds- 
bevægelsernes bestræbelser på at ændre Socialdemokratiets beslutning vil bære 
frugt, må dog anses som værende mere end tvivlsomt””% Og dette bekræftedes 
i 1988. Under et møde på den østtyske ambassade, hvor også en repræsentant 
for Fagbevægelsen for Fred deltog, drøftede deltagerne at oprette en ny buffer- 
organisation, da fredsarbejdet i blandt andet fagbevægelsen ikke nød så megen 
fremme, som deltagerne ønskede. PET's kilde bemærkede i sin konklusion på 
mødet: 


”WAPA-folkene og -landene ved, at de intet kan opnå her i Nordeuropa via de 
slagne kommunister. Altså forsøger de, hvad man kan beskrive som ”tværpolitisk 
infiltration”, I det danske politiske billede passer dette udmærket til Ole SOHN's [-] 
forslag om at oprette ”Forum for Demokratisk Alliance”. Dette nye parti vil, hvis det 
overhovedet kan organiseres på tværs af eller udenom de sen-stalinistiske dogma- 
tikere, være en moderniseret udgave af Georgi DIMITROFF's folkefrontsideer””% 


Inden det kom så vidt, afsluttedes imidlertid den kolde krig. Historien om Fag- 
bevægelsen for Fred bærer de samme karakteristika som historien om Lands- 
kampagnen. Der var tale om en tilsyneladende fremgangsrig bevægelse, der i 
første omgang vandt bred opbakning, men som efter blot to-tre år mistede den 
høstede sympati, da det gik op for det omgivende samfund, at der reelt var tale 
om en frontorganisation. Det, der gør historien om Fagbevægelsen for Fred inte- 
ressant, er, at det var et kommunistisk forsøg på at opnå indflydelse på Socialde- 
mokratiet via dets traditionelle magtbasis. Oplysningerne i PET's arkiv tillader 
ikke at drage så vidtgående konklusioner, at dette skulle være eller ikke være 
lykkedes. Men det ses, at i al fald dele af fagbevægelsen, navnlig SiD, en overgang 
synes at have tilsluttet sig mange af Fagbevægelsen for Freds talrige arrangemen- 
ter. Denne tilslutning var dog kortvarig. Til gengæld er det formentlig tilfældet, 
at andre fagforeninger stod mere helhjertet bag Fagbevægelsen for Fred. Som det 
fremgår af Kommissionens beskrivelse af PET's overvågning af faglige konflikter, 


1264 PET, emnesag: ”Vedr.: Udvalgsmøde den 11/2 1986”, 24. februar 1986. 
1265 PET, emnesag: ”Ekstrakt af notits af 23. november 1988. Vedr.: Reception på DDR's ambassade i 
København den 7. april 19887 

så behøvede DKP ikke at sløre sin identitet for at opnå en række af de allerede 
kommunistisk ledede fagforeningers støtte. 


Nej til Atomvåben 


PET var ikke alene om at have observeret, at Samarbejdskomitéen var ensidig kri- 
tisk i sin agitation. Stiftelsen af Nej til Atomvåben markerer således en eksplicit af- 
standtagen fra den kommunistiske linje, der kom til udtryk i Samarbejdskomitéen. 

PET var fra Nej til Atomvåbens tidligste tid opmærksom på den nye bevæ- 
gelse.” Imidlertid synes PET at have været usikker på baggrunden for dens 
dannelse. Det fremgår således af et notat udfærdiget af en PET-medarbejder den 
22. januar 1980, at der den 17. januar på Østtysklands ambassade blev afholdt et 
møde mellem Østtysklands presse- og kulturattaché Bernd Petschick, der af PET 
antoges at være efterretningsofficer, presseattaché ved den sovjetiske ambassade 
Vladimir Minin, der var KGB-officer på PR-linjen, og 3. sekretær og efterret- 
ningsofficer på den polske ambassade Waclaw Pietrzak, og at Minin i den for- 
bindelse etablerede kontakt til chefredaktør Ejvind Larsen fra Information. PET 
kendte ikke til indholdet af mødet, men dagen efter bragte Information en arti- 
kel af Ejvind Larsen, hvoraf det fremgik, at der var stiftet en ny bevægelse ”mod 
atomvåben i Vesteuropa” og at forfatter Erik Knudsen var en central figur heri. I 
PET's notat hed det: ”Efter det foreliggende kunne det antages, at: DDR-ambassa- 
den er primus motor i dannelsen af denne bevægelse” Vurderingen var, som det 
fremgår, usikker, men fandt også vej til emnekortene og PET's årsberetning for 
1980. I sidstnævnte hedder det: ”Man kan derfor umiddelbart få det indtryk, at 
nævnte ambassademedarbejdere var stærkt medvirkende til dannelsen af denne 
organisation, ligesom man får det indtryk, at man anser en sådan bevægelse for 
at være et vigtigt instrument i udbredelsen af budskaberne om afspænding og 
nedrustning”? Desuden anføres i anden sammenhæng i april 1981, at den øst- 
tyske ambassade var primus motor bag Nej til Atomvåben.” 


1266 PET, administrativ sag: ”Afdeling C's årsberetning 1979”, s. 42. 

1267 Citeret efter PET, administrativ sag: ”Afdeling C's årsberetning 1980”, s. 25; jf. PET, emnesag: ”Vedr.: 
Møde afholdt på herv. DDR-ambassade” 22. januar 1980 og emnekartotek: ”Nej til Atomvåben”, 
21. januar - 20. februar 1980, hvor det direkte hedder, at DDR-ambassaden var den drivende kraft 
bag Nej til Atomvåbens dannelse. 

1268 PET, emnesag: ”Vedr. regeringens udvalg for sikkerheds- og nedrustningsspørgsmål, 27. april 1981. 

PET's eget materiale fra emnesagen på Nej til Atomvåben afsvækker imid- 
lertid det indtryk, at det var østlandenes ambassader, der stod bag den nye be- 
vægelses dannelse. Det fremgår således af et notat udfærdiget i sidste halvdel af 
februar 1980, at der var blevet afholdt et møde på Kildegården i Tisvildeleje den 
12.-13. januar 1980, hvor cirka 50 personer havde stiftet en ny folkebevægelse 
under navnet Nej til Atomvåben. Dette møde fandt sted fire-fem dage før mø- 
det på den østtyske ambassade. Det fremgår videre af PET's notits, at repræsen- 
tanter for Samarbejdskomitéen havde været til stede og givet udtryk for, at den 
nye bevægelse ikke opfattedes som en konkurrent, men som et supplement.” 
Som sådan synes det snarere at have været situationen, at de østtyske ambas- 
sader var blevet informeret, muligvis af personer fra Samarbejdskomitéen, om 
stiftelsen af Nej til Atomvåben, og at de østlige ambassader derefter forsøgte at 
hægte sig på denne for ikke at skabe splid i fredsarbejdet. Som nævnt havde det 
været et hovedformål med dannelsen af Samarbejdskomitéen at skabe enhed i 
fredsarbejdet, og ud fra en sådan betragtning var en ny bevægelse, der stillede 
sig kritisk til såvel Øst som Vest, ikke at foretrække. Det fremgår da også af den 
eksisterende litteratur, at det østtyske Stasi i 1980'erne anså Nej til Atomvåben 
som en antikommunistisk organisation. En central figur i Nej til Atomvåben ka- 
rakteriseredes som stående i kontakt med ”negativ-fjendtlige kræfter” inden for 
den østtyske evangeliske kirke. Stasi betragede i det hele taget den pågældende 
person med betydelig skepsis.” 

Officielt blev Nej til Atomvåben ifølge PET's oplysninger dog først dannet i 
weekenden den 10.-11. maj 1980, da den nye bevægelse holdt stiftende landsmøde 
med deltagelse af cirka 50 personer.” Efter mødets afholdelse udsendte Nej til 
Atomvåben en pressemeddelelse, hvori bevægelsen præsenterede sig selv. Det hed- 
der heri, at Nej til Atomvåben var en tværpolitisk bevægelse, der ville arbejde for, 
at en af Bertrand Russell Peace Foundation udsendt appel om at gøre Europa til 
atomvåbenfri zone skulle vinde udbredelse og tilslutning også i Danmark. Des- 
uden viser PET's materiale, at landsmødet havde vedtaget to resolutioner. For det 
første opfordrede bevægelsen til at fastholde og styrke kontakterne mellem Øst 
og Vest samt Syd og Nord. Som følge heraf opfordredes Danmark til at deltage i 


1269 PET, emnesag: ”Vedr.: oprettelse af folkebevægelsen: Nej til Atomvåben” 20. februar 1980. 

1270 Kommissionens oversættelse efter original i Danmark under den kolde krig, bd. 3, s. 129; jf. også 
Poul Villaume, Lavvækst og frontdannelser, s. 338-339. 

1271 PET, emnesag: ”Vedr.: Afholdelse af stiftende landsmøde for bevægelsen 'Nej til Atomvåben”, 
8. august 1980. 

De Olympiske Lege i Moskva, der muligt ville blive boykottet af de vestlige lande 
som følge af den sovjetiske invasion af Afghanistan. Desuden advaredes der imod 
handelsblokader mod Iran, ligesom der blev henstillet til, at udviklingsbistanden 
til Afghanistan blev opretholdt ”på trods af den sovjetiske besættelse” Endelig op- 
fordrede Nej til Atomvåben regeringen til at arbejde for, at den europæiske sikker- 
hedskonference blev afholdt som planlagt. Den anden resolution bestod i, at Nej 
til Atomvåben opfordrede den danske regering til at forhindre NATO i at vedtage 
et forslag, hvorefter NATO udvidede sit operationsområde til også at omfatte ”den 
persiske golf og andre steder i den tredje verden” Årsag: ”Dette indebærer, at ame- 
rikanske militæroperationer bliver en europæisk sikkerhedstrussel?””” 

I 1980'ernes fredsarrangementer ses Nej til Atomvåben undertiden side om 
side med kommunistisk ledede organisationer som Samarbejdskomitéen og 
Fagbevægelsen for Fred m.v.” Dette var bemærkelsesværdigt, idet Nej til Atom- 
våben som nævnt gjorde meget ud af at være i opposition til den kommunistiske 
del af fredsbevægelsen. Det rejser spørgsmålet, om PET's medarbejdere delte 
opfattelsen, at Nej til Atomvåben var i konflikt med den kommunistiske del af 
bevægelsen. Svaret er bekræftende. Der ses således talrige eksempler på, at PET 
noterede modsætningen mellem Samarbejdskomitéen og Nej til Atomvåben. 
Følgende eksempler kan nævnes: 


e I slutningen af 1981 bemærkede PET to læserbreve i Information, hvoraf 
det fremgik, at personer med tilknytning til de to bevægelser havde et 
konfliktforhold.” 


1272 Citeret efter ”PRESSEMEDDELELSE” udsendt af Nej til Atomvåben, 12. maj 1980. Se også ”Nej til 
Atomvåben stiftet med appel om at gøre Europa til A-våbenfri zone”, Socialistisk Dagblad, 13. maj 
1980; ”Nej til Atomvåben stiftet i weekender”, Land og Folk, 13. maj 1980. Nej til Atomvåben offent- 
liggjorde den anden af sine resolutioner i Land og Folk 16. maj 1980 under overskiftet ”Stop NATOs 
optrapning”. 

1273 Eksemplerne er legio, men her skal blot henvises til en demonstration foran den amerikanske am- 
bassade 1. september 1981. PET, emnesag: ”Vedr.: Fredsdemonstration foran den amerikanske am- 
bassade” 2. september 1981; ”arrangementet 'Fyn for Fred” med deltagelse af Nej til Atomvåben” 
”Odense Fredskomité;, ”Danmark mod Krig”, ”Folkebevægelsen mod EF” m.v., PET, emnesag: 
”Vedr.: Fyn for Fred - aktivitetsuger fra 17. apr. til d. 5. maj 1982”, 19. maj 1982; samt et fredsoptog i 
Odense i oktober 1983. PET, emnesag: ”Vedr.: 'Fredsoptog” i Odense d. 29.10.83”, 19. oktober 1983. 
Desuden arrangerede Nej til Atomvåben sammen med Fagbevægelsen for Fred en demonstration 
mod et britisk flådebesøg i 1985. PET, emnesag: ”Vedr.: Demonstration mod det britiske hangarskib 
HMS Invincible” 12. juli 1985. 

1274 PET, emnesag: ”Vedr.: Nej til Atomvåbens forhold til Samarbejdskomitéer”, 10. november 1981. 

e I 1984 havde Nej til Atomvåben afvist at deltage i en demonstration ar- 
rangeret af Odense Fredskomité: ”Dette skyldtes, at NTA ville have en 
parole der sagde: Frihed til fredsarbejde både i øst og vest. Dette havde 
der ikke kunnet skabes enighed om, hvorefter samarbejdet var brudt 
sammen” 

e | 1984 gennemførtes et dialogmøde i Moskva mellem vestlige fredsbe- 
vægelser og sovjetiske fredsorganisationer. PET havde en kilde med på 
rejsen, og denne meddelte efterfølgende, at en af Nej til Atomvåbens 
repræsentanter havde udtalt, at det ikke var ”en acceptabel begrundelse 
for oprustning i Sovjet at sige, at man må følge oprustningen i Vesten” 
Pågældende ”advarede de vestlige fredsbevægelser mod at vælge side i 
oprustningsdebatten]””% 

e |en notits fra samme år hedder det, at Samarbejdskomitéen virkede for 
”at dæmpe modsætningsforholdet til Nej til Atomvåben og END, idet 
man (læs: fra DKP's og Samarbejdskomitéens side) ikke ønsker de split- 
telser i fredsbevægelsen, som tydeligere og tydeligere ses i Europa?””7 

e Der ses også et eksempel på, at en person med tilknytning til Nej til 
Atomvåben direkte blev ekskluderet som følge af et for tæt samarbejde 
med Samarbejdskomitéen, men også at pågældende havde underskrevet 
en appel fra Perugia-mødet i Italien.” 

e I 1985 bemærkedes, at fredsbevægelsen i Odense var splittet mellem 
en DKP/ml-domineret del, og en anden gruppe ”hvoraf kun NEJ TIL 
ATOMVÅBEN og ALDRIG MERE KRIG kan sige sig fri for at være 
DKP domineret”? 


1275 PET, emnesag: ”Vedr.: Fredsoptog og Fredskulturarrangement i Odense d. 27. okt. 1984” 4. oktober 
1984. 

1276 PET, emnesag: ”Vedr.: Dialogmøde i Moskva den 23.-24.6.84 mellem vestlige fredsbevægelser og 
sovjetiske fredsorganisationer og eksperter”, 8. maj 1984. 

1277 PET, emnesag: ”Vedr.: Fredskampagne i efteråret 1984, startet af DKP, VS og SF”, 6. december 1984. 
Der ses talrige eksempler på, at DKP forsøgte at nedtone forskellene på de to bevægelser. I 1984 
omtalte PET en tryksag, der ifølge PET ”indeholder mange interessante betragtninger og f.eks. 
også forskelle mellem NTA og Samarbejdskomitéen, men også sammenfald og enighed i væsentlige 
punkter”. PET, emnesag: ”Vedr.: En af Samarbejdskomitéen for Fred og Sikkerhed udgivet bog med 
titlen Indlæg i Dansk Fredsdebat”, 31. juli 1984. 

1278 PET, emnesag: ”Vedr.: Eksklusion af [-] fra Nej til Atomvåben”, 22. november 1984. 

1279 PET, emnesag: ”Vedr.: Modstanden fra fynske fredsgrupper mod placering af HAWK-raketter i 
Odense, 1. februar 1985. 

e I sommeren samme år hed det, at der bestod en forbindelse mellem 
Nej til Atomvåben og Samarbejdskomitéen, men at man måtte forvente 
”meget store samarbejdsvanskeligheder inden for fredsbevægelsens to 
fløje i efteråret 857,7 


Imidlertid var der også forhold, der gjorde PET mere usikker på Nej til Atom- 
våbens holdninger. Den 6. januar 1981 bragte Information en artikel betitlet ”En 
oprørt folkelig opstand”, hvori Uffe Geertsen, Mellemfolkeligt Samvirke, med 
reklame for Nej til Atomvåben, angreb oprustningen i såvel Øst som Vest. I 
slutningen af artiklen understregede Geertsen imidlertid, at den politiske kamp 
helt aktuelt gjaldt kampen mod NATO's depoter foruden flystationeringspolitik- 
ken ”- og videre imod hele det danske militærs underordning under et samlet 
atomvåbensystem” Hertil bemærkede en PET-medarbejder: ”Man kan derfor 
konkludere, at Uffe Geertsens opfordring til folkelig modstand mod oprustnin- 
gen kun gælder den vestlige oprustning” Den pågældende PET-medarbejders 
vurdering var således, at den del af Nej til Atomvåbens kritik, der rettede sig mod 
den vestlige verden, var repræsentativ for Nej til Atomvåbens generelle hold- 
ninger. Det var, som det er fremgået, en forhastet vurdering, men illustrerer to 
forhold: For det første, at bloktænkningens logik — enten var man med, eller også 
var man imod Vesten — prægede den pågældende PET-medarbejder. For det an- 
det, at en meget betydelig, antagelig den overvejende, del af Nej til Atomvåbens 
kritik og aktioner reelt rettede sig mod Vesten. 

En anden årsag til PET's usikkerhed var antagelig begrundet i en række af 
de personer, der var tilsluttet Nej til Atomvåben. I PET's arkiv beror et notat 
om én af de personer, der havde været med til at stifte Nej til Atomvåben. Det 
fremgik, at pågældende havde været i Sovjetunionen i slutningen af 1960'erne 
og fra cirka midten af 1970'erne desuden haft kontakter til forskellige sovjetiske 
ambassademedarbejdere, hvoraf nogle var identificeret som efterretningsoffice- 
rer. Pågældende havde endvidere været tilsluttet Samarbejdskomitéen og havde i 
den forbindelse været på en rejse betalt af Sovjetunionen. I 1980 havde personen 
arrangeret et seminar, hvor der havde været en sovjetisk repræsentant, og i slut- 
ningen af året havde personen været med i et udvalg nedsat af Samarbejdskomi- 


1280 PET, emnesag: ”Vedr.: Uenighed mellem Verdensfredsrådet og Nej til Atomvåben”, 25. juli 1985. 
1281 PET, emnesag: ”Vedr.: Kampagnen for Nedrustning - en artikel af Uffe Geertsen, Mellemfolkeligt 
Samvirke, med reklame for Nej til Atomvåben, 16. juni 1981. 

téen, skønt han havde forladt denne.”” Ifølge de oplysninger, som Gordijevskij 
leverede til PET, mens han var dobbeltagent, det vil sige i den periode, hvor 
han havde den højeste troværdighed, havde man fra den sovjetiske ambassade i 
sidste halvdel af 1970'erne dyrket den pågældende, men uden stor succes. I 1977 
havde man afbrudt kontakten til personen. Der er således ikke noget i det be- 
varede materiale, der godtgør, at pågældende havde arbejdet for den sovjetiske 
efterretningstjeneste. 

Den nævnte person var ikke den eneste, der havde PET's interesse. Journalist 
Jørgen Dragsdahl, der havde været med til at stifte Nej til Atomvåben, og som i 
den offentlige debat havde givet Nej til Atomvåben positiv omtale, var også gen- 
stand for PET's interesse.”% Det fremgår af Kommissionens bind 13 om KGB's 
kontakt- og agentnet i Danmark under den kolde krig, at PET havde haft Jørgen 
Dragsdahl i søgelyset siden slutningen af 1960'erne på grund af hans forbindelse 
til Black Panther Party og i 1970'erne på grund af hans forbindelse til Kejsergade- 
sagen. Først i 1980'erne gennemførte PET en overvågningsoperation rettet mod 
Dragsdahl, ligesom PET af Gordijevskij modtog oplysninger om Dragsdahls 
mulige virke. Det skal understreges, at de dele af Dragsdahls virke, der havde 
PET's bevågenhed, ikke var forbundet med hans forbindelse til Nej til Atomvå- 
ben, men det forhold, at han var en af initiativtagerne til bevægelsens stiftelse og 
gav denne god presse, bidrog til PET's interesse for Nej til Atomvåben. 

Endelig skal det nævnes, at en person, der i slutningen af 1950'erne blev hver- 
vet og frem til 1979 virkede som agent for DDR” var tilknyttet Nej til Atomvå- 
ben i 1980'erne. 

Mere generelt synes Nej til Atomvåben endvidere at have været et mødested 
for en række centrum-venstre bevægelser inklusive politiske partier med revo- 
lutionære ambitioner. En af de tilsluttede personer, som tog del i den offentlige 
debat, var samtidig medlem af Socialistisk Arbejderparti (SAP). En anden læ- 
serbrevsskribent, der var tilsluttet Nej til Atomvåben, var også fremtrædende 
medlem af Kommunistisk Arbejderparti (KAP). Der var tillige medlemmer af 
SF, og der ses også arrangementer, hvor VS stod som medinitiativtager.”%> PET 


1282 PET, personsag: Notat af 4. juli vedlagt resumé over pågældendes aktiviteter. 

1283 Vedr. Dragsdahl og Nej til Atomvåben henvises til Danmark under den kolde krig, bd. 3, s. 200. 

1284 Pågældende er omtalt under navnet ”Flame” i Kommissionens beretning, bind 7. 

1285 F.eks. annonce i Information bragt 21. august 1985: ”Onsdag 21. august 17 års dagen for Sovjets be- 
sættelse af Tjekkoslovakiet” Underskrivere: Nej til Atomvåben, KAP, SF, SFU og VS. 

betragtede hverken SF eller VS som nogen sikkerhedstrussel i 1980'erne, men 
såvel KAP som SAP blev opfattet som trusler mod den lovlige samfundsorden. 
Konkluderende synes Nej til Atomvåbens socialistiske linje at have bekymret 
PET. I årsrapporten for 1983 hedder det afslutningsvis: 


”Da vi nu ikke har skrevet specielt om Nej til Atomvåben, som officielt udgør al- 
ternativet til de Sovjet-venlige fredsorganisationer og specielt til Samarbejdskomi- 
téen for Fred og Sikkerhed, så lad os afslutte med et citat fra én af initiativtagerne 
til — og fremtrædende medlem af Nej til Atomvåben — forfatteren Erik KNUDSEN, 
som afsluttede et indlæg i dagbladet Information med denne udtalelse: ”Freden 
er nødvendig. Socialismen er nødvendig. Vi får ikke det ene uden det andet.””>” 


Når Nej til Atomvåben — kritik af kommunisterne til trods — undertiden alligevel 
valgte at samarbejde med Samarbejdskomitéen, så havde det ifølge PET's oplys- 
ninger sin forklaring i, at der bestod et interessesammenfald mellem de to bevæ- 
gelser: De havde på den ene side behov for hinanden, men tog på den anden side 
afstand fra og konkurrerede med hinanden. Løsningen blev typisk, at når Nej 
til Atomvåben og Samarbejdskomitéen gennemførte fælles demonstrationer, så 
var der parolefrihed. Det betød, at så kunne Nej til Atomvåben kræve nedrust- 
ning i Øst såvel som i Vest, mens Samarbejdskomitéen kunne demonstrere mod 
NATO's mellemdistanceraketter.”” Afviste Nej til Atomvåben at deltage i fælles 
arrangementer, så risikerede bevægelsen at isolere sig.” 

Set gennem hele perioden, det vil sige fra 1979/80 frem til slutningen af den 
kolde krig, havde PET cirka ti kilder i miljøet omkring Nej til Atomvåben. Over- 
ordnet set er det ikke vurderingen, at PET sendte kilder ind i Nej til Atomvåben. 
Til gengæld havde PET en række kilder i 1980'ernes fredsmiljø, og en række 
af disse var leveringsdygtig, hvad angår informationer om Nej til Atomvåben. 
Kildernes oplysninger forekommer generelt at have haft en høj grad af trovær- 
dighed. 

PET synes ikke i sin overvågning af Nej til Atomvåben at have foretaget te- 
lefonaflytning, brevåbning eller andre former for indgreb i meddelelseshem- 
meligheden. I det omfang der beror oplysninger i emnesagen, som hidrører fra 


1286 Se hertil Kommissionens beretning, bind 7. 

1287 PET, administrativ sag: ”Årsberetning 1983. Afdeling C>, s. 55. 

1288 Dette var tilfældet i forbindelse med en demonstration 29. oktober 1983. PET, emnesag: ”Vedr.: 
Landsomfattende fredsdemonstration d. 29. oktober 1983” 30. november 1984. 

1289 PET, emnesag: ”Vedr.: Nej til Atomvåber”, 26. september 1984. 

sådanne metoder, synes der at være tale om overskudsinformation fra andre 
operations- eller emnesager. Der beror således enkelte oplysninger tilvejebragt 
gennem en aflytning, men oplysningerne om Nej til Atomvåben var i den forbin- 
delse overskudsinformation. Endelig valgte PET at overvåge en offentlig forelæs- 
ningsrække tilsyneladende arrangeret af Nej til Atomvåben. En forelæsning blev 
optaget på bånd og udskrevet på papir.” 


Socialdemokrater mod Atomvåben og Militarisme 


Den 3. juli 1981 udfærdigede en PET-medarbejder en notits, hvoraf det fremgik, 
at der kort forinden var etableret en ny socialdemokratisk fraktion, der kaldte sig 
Socialdemokrater mod Atomvåben og Militarisme (SAM), og at den nye frak- 
tion så det som sin dobbelte opgave at fastholde arbejderbevægelsens antimili- 
taristiske grundlag foruden at standse de seneste årtiers rustningskapløb. Den 
pågældende PET-ansatte vedlagde en udateret kopi af en skrivelse udfærdiget af 
SAM, hvoraf det fremgik, at det var en forudsætning for medlemskab af SAM, 
at man var medlem af Socialdemokratiet. De to underskrivere var Sven Hansen 
og Frits Feld.'" Stifterne var opmærksomme på, at kritikere muligt ville beskyl- 
de den nye fraktion for enten at være et redskab for Sovjetunionen eller ”DKP- 
agenter”. Dette afvistes imidlertid af Sven Hansen med følgende ord: ”Vi er lige 
store modstandere af oprustning i Øst og i Vest””” 

I de følgende år fulgte PET den nye socialdemokratiske fraktion. Det fremgår 
ikke direkte af emnesagen, hvorfor PET holdt SAM under observation, men det 
bevarede materiale giver det indtryk, at PET først og fremmest var interesseret i 
fraktionens stilling i 1980'ernes fredskampagne, herunder hvilke organisationer 
den lod sig tilslutte, og hvilken karakter forholdet til f.eks. Samarbejdskomitéen 
havde. Desuden var PET interesseret i SAM's østkontakter. Flere af fraktionens 
medlemmer var registreret af PET. Det synes ikke at have haft sin begrundelse i, 
at de pågældende var medlemmer af SAM, men at de havde østkontakter. Em- 


1290 PET, emnesag: Notits, april 1981. 

1291 PET, emnesag: ”Vedr.: Socialdemokratiske Atomvåbenmodstandere. Socialdemokratiske Anti 
Militarister — forkortet SAM”, 3. juli 1981; jf. ”Vedr. Socialdemokratiske Atomvåben Modstandere 
(SAM), 8. juli 1981. Desuden udateret skrivelse fra SAM samt ”Ny S-fraktion vil bekæmpe oprust- 
ning”, Aktuelt 4. juli 1981,”Socialdemokrater for afrustning”, Kristeligt Dagblad, 23. juli 1981,”Hvad 
er SAM”, Information, 30.-31. oktober 1982. 

1292 ”Socialdemokrater: USA ud af NATO”, København nr. 89, 27. august 1981. 

nesagen efterlader endvidere det indtryk, at fremtrædende medlemmer af SAM 
i første halvdel af 1980'erne blev opført i PET's arbejdskartotek. Efter at justitsmi- 
nisteren i sommeren 1985 godkendte de nye retningslinjer, synes det imidlertid 
klart, at de pågældende blev udtaget af arbejdskartotekerne.” 

Hvad angår SAM's stilling i fredskampen bestod en af PET's interesser i at 
skabe klarhed over, hvorvidt SAM havde kontakt til kommunistiske frontorga- 
nisationer, navnlig Samarbejdskomitéen, og i givet fald hvori kontakten bestod. 
Det hedder i en kildeindberetning fra 1985, at DKP'ernes interesse i, at SAM ind- 
gik i diverse kommunistisk styrede organisationer, var, at sovjetiske ideer blev 
fremlagt i sådanne fora, og at kommunisterne på længere sigt håbede at kunne 
lægge et sådant pres på en mulig fremtidig socialdemokratisk ledet regering, at 
en ny udenrigs- og sikkerhedspolitik ville blive resultatet.” Om forbindelsen 
mellem SAM og diverse kommunistisk styrede organisationer fremgår følgende 
af PET's akter: 

I 1983 konstaterede PET via en kildeindberetning, at SAM havde tilsluttet 
sig den af Samarbejdskomitéen skabte Landskampagnen Stop Atomraketter- 
ne. Desuden bemærkedes det, at SAM i regi af Landskampagnen i marts 1983 
ville deltage i en påskefredsmarch fra Vedbæk til København, hvor parolerne 
lød ”Dansk Nej til NATOs Nye Raketter” og ”Beskyt Livet” Ligeledes i regi 
af Landskampagnen var SAM engageret i et såkaldt Fredsbevægelsens tinglys- 
ningskontor, hvor fredsfolkene ønskede tinglyst ejendomme, der erklærede sig 
for atomvåbenfri zone.” At SAM havde et tilsyneladende tæt og muligt politisk 
koordineret forhold til Samarbejdskomitéen bekræftedes to gange i 1984: I fe- 
bruar bemærkede en PET-medarbejder, at et navngivent medlem af SAM, der 
defineredes som ”øverst af alle” i SAM, desuden var medlem af Landskampag- 
nen, og at han havde et venskabeligt forhold til en kendt DKP'er i Odense. Den 
pågældende PET-medarbejder nævnte i forlængelse heraf, at SAM's blad ikke 


1293 PET, emnesag: ”Vedr.: Socialdemokrater mod Atomvåben og Militarisme (SAM), 5. februar 1985. 
Af dette dokument synes det at fremgå, at kontaktpersonerne til 33 lokalafdelinger af SAM er om- 
talt i PET's arbejdskartoteker. Men det synes også at være tilfældet, at de pågældende efter somme- 
ren 1985 er fjernet fra arbejdskartoteket. Om PET's arbejdskartoteker, se Kommissionens beretning, 
bind 3. 

1294 PET, emnesag: ”Vedr.: DKPs syn på sikkerhedspolitikken nu samt en generel vurdering af partier- 
nes og fredsbevægelsens situation nu”, 7. august 1985. 

1295 PET, emnesag: ”Vedr. Påskefredsmarch 83, Vedbæk -— København”, 15. marts 1983. 

1296 PET, emnesag: ”Vedr.: Fredsbevægelsens tinglysningskontor”, 11. oktober 1983. 

alene indeholdt artikler af socialdemokrater, men også f.eks. kommunister.'>7 
I slutningen af 1984 fremgik det, at samme person op til Folketingets sikker- 
hedspolitiske debat i november 1984 i Land og Folk i overensstemmelse med 
Anker Schjerning fra Samarbejdskomitéen havde slået til lyd for, at Danmark 
skulle ”erklære sig atomvåbenfri i al evighed” Da Landskampagnen blev luk- 
ket i begyndelsen af 1985, udtalte SAM-medlemmet til Land og Folk, at det gan- 
ske vist ikke var lykkedes at få standset opstillingen af atomraketterne, men at 
det var gjort til dansk officiel politik.” Efterfølgende støttede SAM, at Samar- 
bejdskomitéen stillede forslag om etablering af et nyt forum for koordinering af 
fredskampen: Fredsbevægelsens Samråd.;”” Desuden bemærkede PET i 1986, at 
en kontaktmand til SAM i Odense i 1986 var medlem af Samarbejdskomitéens 
styrelse. Da det endvidere stod klart, at pågældende var indvalgt i Odense Freds- 
komité, anbefalede Region IV, at han blev registreret.” Det fremgår af PET's 
oversigt over personregistreringer, at pågældende efterfølgende blev registreret. 
Registreringen opretholdtes frem til 1996, hvor den blev makuleret.;” I sidste 
halvdel af 1980'erne var endvidere en af SAM's stiftere, Frits Feld, med i styrelsen 
af Samarbejdskomitéen.;” Desuden var SAM-medlemmet Kirsten Jensen ifølge 
litteraturen medlem af styrelsen af Samarbejdskomitéen samt medlem af besty- 
relsen i Venskabsforeningen Danmark-DDR.:% Endelig skal et fremtrædende 
SAM-medlem i 1980'erne have haft så fortrolig kontakt til Samarbejdskomitéen, 
at DKP'er Carl Rosschou ønskede den pågældende med i den gruppe, der skulle 
udfærdige programmet for Verdensfredskongressen i København i 1986. Årsa- 
gen var, at den pågældende skulle ”holde lidt styr” på et af de andre medlemmer, 
der tilsyneladende skabte problemer i spørgsmålet om Afghanistan.:% 

Hvad angår SAM's kontakter til DDR og DDRs ambassade i Danmark frem- 
går det af emnesagen, at der navnlig i sidste halvdel af 1980'erne synes at have 


1297 PET, emnesag: ”Vedr.: Socialdemokrater mod Atomvåben og Militarisme (SAM), 28. februar 1984. 

1298 PET, emnesag: ”Vedr.: Landskampagnen Stop Atomraketternes udarbejdelse af forlag til folketings- 
dagsorden”, 15. november 1984. 

1299 PET, emnesag: ”Vedr.: Lukning af Landskampagnen Stop Atomraketterne”, 15. januar 1985. 

1300 PET, emnesag: ”Vedr.: Fredsbevægelsens Samråd”, 9. januar 1985. 

1301 PET, emnesag: ”Vedrørende navngiven person, 18. april 1986. 

1302 PET's oversigt over personregistreringer. 

1303 PET, personsag: ”Vedr. Styrelsesmøde den 7. november 1987” 23. november 1987. 

1304 Mette Herborg og Per Michaelsen, Ugræs. Danske Stasikontakter (Holkenfeldt 3, 1999), s. 68. 

1305 PET, emnesag: ”Vedr.: Spørgsmålet om Afghanistan's placering under National Befrielse”, 
20. august 1986. 

bestået en række kontakter. Følgende kan dokumenteres om forbindelsen til den 
østtyske ambassade: At 3. sekretær ved den østtyske ambassade Wolfgang Urban 
mundtligt inviterede et fremtrædende SAM-medlem på en rejse til DDR i 1986. 
Formålet med rejsen fremgår ikke, men SAM-medlemmet anmodede om at få 
en skriftlig invitation, så han kunne medbringe den ved et førstkommende møde 
i SAM.39% SAM stod med andre ord via den pågældende i kontakt med DDR's 
ambassade. Det bevarede materiale giver imidlertid ikke det indtryk, at der var 
tale om noget tæt forhold. Det fremgår således af samme dokument, at forbin- 
delsen mellem de to var meget sjælden. Faktisk så sjælden, at Urban var usikker 
på, om det pågældende SAM-medlem overhovedet kunne huske Urban.” Det 
fremgår ydermere, at et andet SAM-medlem var sekretær og kasserer i en lokal- 
afdeling af Venskabsforeningen Danmark-DDR.:"? Desuden skal én af SAM's 
grundlæggere, Frits Feld samt Karen Ruud Mortensen og Gunvor Andersen 
ifølge den eksisterende litteratur have haft tætte kontakter til DDR, herunder 
have deltaget i møder arrangeret af DDR's Fredsråd og SED (Sozialistische Ein- 
heitspartei Deutschlands, Tysklands Socialistiske Enhedsparti). Desuden skal 
DDR efter anmodning fra Feld have givet tilsagn om økonomisk støtte til freds- 
kampen i Danmark. I 1988 besøgte en delegation fra DDR's Fredsråd SNU 
(Det Sikkerheds- og Nedrustningspolitiske Udvalg). Under besøget anmodede 
de østtyske gæster om et møde med SAM og Samarbejdskomitéen.'”” Desuden 
fremgår det, at SAM i sommeren 1988 deltog i en konference i DDR om atom- 
våbenfrie zoner.” 


1306 PET, emnesag: ”Vedr.: DDR”, 16. januar 1986; PET, emnesag: ”Vedr.: DDR, 24. februar 1986. 

1307 PET, emnesag: ”Vedr.: DDR”, 16. januar 1986. 

1308 PET, emnesag: ”Vedr.: DDR”, 24. februar 1986. 

1309 Mette Herborg og Per Michaelsen, Ugræs, f.eks. s. 61-76. 

1310 PET, emnesag: ”Vedr: Delegation fra DDR's Fredsråd på besøg hos SNU i maj 1988”, 12. oktober 
1988. 

1311 PET, emnesag: ”Vedr.: Dansk deltagelse i international konference i DDR, den 20.-22. juni 1988”% 


1. februar 1989. 

PET var opmærksom på, at DDR også forsøgte at påvirke den offentlige meningsdannelse i Danmark. 
Denne oversigt beskriver PETS opfattelse af forbindelserne mellem Sovjetunionen, DDR og et antal 
kontakter i Danmark. Kilde: PET's arkiv, udateret. 


Hvad angår forbindelserne til Sovjetunionen fremgår det, at et fremtrædende 
SAM-medlem i maj 1987 deltog i en fredskongres i Moskva arrangeret af den 
sovjetiske fredskomité. Delegationen omfattede ifølge PET's oplysninger mellem 
20 og 25 personer, herunder Lasse Budtz og Jens Clausager.>> Da en sovjetisk 
diplomat ved navn Vladimir Borisovitj Lomejko i september 1987 var på besøg 
i Danmark, førte han samtaler med en dansk ambassadør , men også med Ole 
Sohn, der var formand for DKP. Desuden deltog Lomejko i et møde med delta- 
gelse af Kvinder for Fred, Nej til Atomvåben, Samarbejdskomitéen og SAM. 
Et af SAM's medlemmer havde i 1980'erne et særligt tæt forhold til Østblok- 
ken. PET var således i besiddelse af dokumentation for, at den pågældende i 1982 
og 1983 flere gange mødtes med den sovjetiske KGB-officer Andrej Grigorjev, 
der befandt sig i Danmark under dække af at være journalist på Komsomolskaja 


1312 PET, emnesag: ”Vedr.: Observation af dansk delegations afrejse til Sovjetunionen, tirsdag den 
12. maj 1987”, udateret. 
1313 PET, personsag: ”PET-notits af 18/11-97 vedr.: Sov.dipl. [-] besøg i DK fra 11.-15./10-87”, udateret. 

Pravda. PET overvågede flere af de to personers møder og noterede, at den på- 
gældende under et af disse møder informerede om 


e Socialdemokrater mod EF, 

e Socialdemokrater mod Atomvåben og Militarisme, 

e at ”man” forsøgte at presse de besluttende organer i Socialdemokratiet in- 
defra, 

e Socialdemokratiets medlemsfortegnelse, 

e SiD-medarbejdere, 

e at tiden var inde til en dialog mellem Øst og Vest, hvor Sovjetunionen ikke 
opfattedes som ”hele verdens skurk”. 


I de følgende år konstaterede PET ingen kontakt mellem den pågældende og de 
østlige lande, men i tilslutning til Verdensfredskongressen i 1986 opdagede PET 
gennem en telefonaflytning, at vedkommende selv var af den opfattelse, at han 
havde en sovjetisk føringsofficer. I et notat hed det videre, at den pågældende 
desuden havde haft kontakt til DDR's ambassade i Danmark og havde været på 
to betalte rejser til DDR og Sovjetunionen. >+ Ifølge en sammenskrivning fra 1989 
havde han i de følgende år bevaret kontakten til østlige myndigheder, og samti- 
dig noteredes det, at han havde været på betalte rejser til Tjekkoslovakiet, Japan 
og Østrig. Til grund for disse oplysninger lå antagelig en teknisk operation.” 

På baggrund af disse oplysninger gennemførte PET en samtale med den på- 
gældende i 1989. Han blev oplyst om KGB's modus operandi og PET's kontra- 
efterretningsmæssige opgaver i henhold til straffeloven. Han forklarede under 
samtalen, at han var blevet kontaktet af Grigorjev i begyndelsen af 1980'erne, 
efter at SAM var blevet stiftet, og at han de følgende år havde haft et antal møder 
med Andrej Grigorjev og derpå dennes afløser, Andrej Baranov. Møderne, der 
typisk havde en varighed af en-to timer, blev altid gennemført på sovjetisk op- 
fordring, og pågældende havde aldrig modtaget betaling. Den pågældende for- 
klarede derpå, at han aldrig var blevet anmodet om at udføre opgaver for KGB, 
der heller ikke havde forsøgt at påvirke hans politiske synspunkter. På spørgs- 
målet, om den pågældende vidste, at hans samtalepartnere var fra KGB, svarede 
han, at han anså dette for at være ligegyldigt. Det afgørende var ”at kanalisere 


1314 PET, personsag: Notat, 24. juni 1986. 
1315 PET, personsag: Notat, 11. december 1989. 
1316 Kommissionens database over retskendelser. 

den danske fredsbevægelses budskab videre i det sovjetiske system” Adspurgt 
svarede pågældende endvidere, at han havde udleveret pjecer og andet skriftligt 
materiale om fredsarbejdet i Danmark til Komsomolskaja Pravda. Afslutnings- 
vis lovede han at ville orientere PET om fremtidige kontakter med de sovjetiske 
samtalepartnere.';” 

PET bemærkede i tiden der fulgte, at den pågældende fortsat stod i kontakt 
med KGB. Under et møde i foråret 1990 opfangede PET en del af en samtale: 


- ”Har du fået skrevet noget om dit besøg?” 
- ”Nej, jeg har ikke fået taget mig sammen endnu, men nu hvor der skrives så me- 
get om STASI og KGB, må jeg vel hellere tage mig sammen og skrive om PET” 


SAM-medlemmet lovede i øvrigt, at ”hvis han fik en invitation til Moskva, skulle 
han holde den bedste tale, man nogensinde havde hørt” Efter mødet bemærkede 
PET, at den pågældende ikke havde overholdt sit løfte om at informere PET om 
fremtidige møder med KGB, og at der tilsyneladende havde været gennemført 
tredjelandsmøder i Norge og Sverige.” 

I foråret 1991 vurderede PET, at KGB, som følge af PET's samtale med pågæl- 
dende, havde droppet denne som ”egentlig agentemne, men formentlig anser 
det for formålstjenligt at opretholde forbindelsen og anvende ham som nyttig 
kontakt?” PET vurderede imidlertid i interne dokumenter, at den pågældende 
næppe kunne forvolde megen skade for Danmark. I sin tidlige politiske karri- 
ere havde han opnået en forholdsvis vigtig tillidspost i Socialdemokratiet, men 
havde undergravet sin egen position ved stedse at opføre sig provokerende. Fra 
begyndelsen af 1980'erne kunne han ifølge PET ”mærke den stigende kulde om- 
kring sig”, og samtidig oplevede han ”manglende gennemslagskraft på partiets 
årsmøder … Dette har ført [-] ud på et sidespor i forhold til partiet”, idet PET 
dog konstaterede, at han fortsat havde gode forbindelser i såvel partiet som fag- 
bevægelsen.'3? 

PET's akter dokumenterer således, at der bestod en tæt kontakt mellem visse 
fremtrædende SAM-medlemmer og DDR og Sovjetunionen. Et medlem var se- 
kretær og kasserer for en lokalafdeling af Venskabsforeningen Danmark-DDR, 
mens et andet fremtrædende medlem ifølge PET havde stået i kontakt med Sov- 


1317 PET, personsag: Notat, 11. januar 1990. 
1318 PET, personsag: Notat, 20. april 1990. 
1319 PET, personsag: Notat, 22. maj 1991. 
1320 PET, personsag: Notat, 24. juni 1986. 

jetunionen og var blevet kultiveret af KGB mellem 1983 og 1991. Imidlertid valgte 
KGB at stoppe dyrkningen af den pågældende, efter at PET havde opdaget for- 
bindelsen. Generelt synes PET's medarbejdere imidlertid ikke at have næret mis- 
tillid til SAM eller dets medlemmer. Det hedder i en kommentar til en notits om 
dansk deltagelse i en konference i DDR i 1988, at danskernes, herunder SAM's, 
interesse i konferencen skulle ”ses i sammenhæng med deres engagement i pro- 
cessen for Norden som atomvåbenfri zone” " Og efter en reception på den øst- 
tyske ambassade i foråret 1988 vurderede en af PET's kilder: ”WAPA-folkene og 
-landene ved, at de intet kan opnå her i Nordeuropa via de slagne kommunister. 
Altså forsøger de, hvad man kan beskrive som 'tværpolitisk infiltration.” 


Kvinder for Fred, Kvindernes Internationale Liga for Fred og Frihed 
samt Aldrig mere Krig 


I 1980 blev der stiftet endnu en fredsgruppe: Kvinder for Fred. Ifølge PET var bag- 
grunden den, at en kreds af kvinder i midten af februar 1980, det vil sige en måned 
efter Nej til Atomvåbens dannelse, påbegyndte en underskriftsindsamling, hvori 
der blev stillet krav om, at de på det tidspunkt afbrudte nedrustningsforhandlinger 
skulle genoptages. Desuden ønskede kvinderne, at kvindernes kamp for nedrust- 
ning skulle være et hovedtema på en FN-kvindekonference, der skulle afholdes i 
København mellem den 14. og den 30. juli 1980. Initiativtagerne var Bodil Graae, 
Gytte Rue og Janne Houmann, der alle arbejdede i Danmarks Radios kultur- og 
samfundsafdeling.”” Initiativet opnåede øjeblikkelig megen omtale. Ekstra Bladet 
bragte eksempelvis den 14. februar en artikel med overskriften ”Danske kvinder: 
Stop de krigsliderlige mænd”; og blandt de nævnte kvinder var sangerne Lone Kel- 
lermann og Cleo, politiker Hanne Reintoft, skuespiller Bodil Udsen, forfatterne 
Herdis Møllehave og Dea Trier Mørk m.fl.+ Og dagen efter kunne samme avis 


1321 PET, emnesag: ”Vedr.: Dansk deltagelse i international konference i DDR, den 20.-22. juni 1988”% 
1. februar 1989. 

1322 PET, emnesag: Ekstrakt af notits af 23. november 1988. 

1323 PET, emnesag: ”Vedr. oprettelse af kvindernes fredsbevægelse - Kvinder for Fred”, 25. marts 1980. 

1324 ”Danske kvinder: Stop de krigsliderlige mænd”, Ekstra Bladet, 14. februar 1980. Se også ”Kvinder 
mod krig”, Kristeligt Dagblad, 15. februar 1980; ”Danske kvinder tager initiativ til fredsappel;, Land 
og Folk, 16.-17. februar 1980; ”Kønspolitik og verdensfred - Det er kvinderne der vil have freder”, 
Aktuelt, 17. februar 1980; ”Millioner af underskrifter på FN's bord”, Ekstra Bladet, 18. februar 1980. 
Nogle mænd fandt det imidlertid kritisabelt, at de pågældende kvinder gjorde freden til en kvinde- 

bringe fotografier af blandt andre skuespillerne Lise Ringheim, Helle Virkner og 
Lisbeth Lundquist, der også ytrede deres støtte til den nye bevægelse. 

I begyndelsen af marts 1980 oplystes det, at Kvinder for Fred havde postet 
30.000 lister med plads til 50 navne pr, liste, som skulle returneres til Kvinder 
for Fred senest den 15. maj. Det fremgik af en radiokronik senere på at året, 
at det lykkedes Kvinder for Fred at indsamle cirka 500.000 underskrifter, der 
blev overdraget FN's generalsekretær Kurt Waldheim den 14. juli 1980.” I em- 
nesagen er der ikke bevaret meget materiale om bevægelsen, og der beror ingen 
vurdering af dens politisk-ideologiske udgangspunkt. Heller ikke i årsberetnin- 
gen for PET's Afdeling C ses der nogen vurdering af bevægelsen.>? Spredte be- 
mærkninger om Kvinder for Freds virke i 1980'erne kan dog uddrages af primært 
emnekortene, men også emnesagen: 

PET inddækkede oplysninger om Kvinder for Fred frem til i al fald 1988, idet 
materialet dog tyder på en betydelig faldende interesse fra cirka 1984 og frem. Gen- 
nem hele perioden var Kvinder for Fred særdeles aktive som arrangør eller som 
deltager i demonstrationer, happenings, debataftener, marcher og andre arrange- 
menter, der skulle oplyse om og fremme fredsarbejdet i Danmark, men også i Nor- 
den. Desuden udgav Kvinder for Fred forskellige skrifter og tryksager, herunder 
bladet Køkkenrullen.>? Bevægelsen valgte, antagelig efter den model, der var Nej til 
Atomvåbens, at deltage i møder arrangeret af Samarbejdskomitéen, idet man dog 
ikke skulle få det indtryk, at Kvinder for Fred støttede Samarbejdskomitéens Mo- 
skvatro linje. Det hedder i emnekortene, at Kvinder for Fred samt Nej til Atomvå- 
ben og Kvindernes Internationale Liga for Fred og Sikkerhed var de fredsbevægel- 
ser, der havde mest fremgang i 1981, og at forklaringen var, at disse tre bevægelser 
havde taget afstand fra Samarbejdskomitéens ensidige kritik af USA og NATO. 339 

Blandt de sager, som Kvinder for Fred især synes at have engageret sig i, 


sag. Filminstruktør Christian Braad Thomsen udtalte eksempelvis, at kvinderne ”er hysteriske og 
ufredelige, når de på den måde tager patent på freder”, idet han også henviste til Storbritanniens 
Margaret Thatcher og Indiens Indira Ghandi. Se hertil Helle Østergaard, ”Kendte mænd raser mod 
kendte kvinder: de vil tage patent på freder, B.T., 18. februar 1980. 

1325 Ingelise Beuschel, ”Kvindernes oprør mod de krigsgale mænd”, Ekstra Bladet, 15. februar 1980. 

1326 PET, emnesag: ”Vedr. oprettelse af kvindernes fredsbevægelse - Kvinder for Fred”, 25. marts 1980. 

1327 PET, emnesag: ”Kvinder for Fred. Danmarks Radio - program 1 den 11.11.80 kl. 14.00. Radiokronik 
om Kvinder for Fred - Udsendelsen 'Et Skridt mod Freder, udskrift” 

1328 PET, administrativ sag: ”Afdeling C's årsberetning 19807 s. 27. 

1329 Der ses forskellige udgaver af dette blad bevaret i emnesagen. 

1330 PET, emnekartotek: ”Kvinder for Fred”, 18. januar 1982. 

var spørgsmålet om opstilling af Hawk-raketter på Fyn,” afvisning af NA- 
TO-depoter på dansk jord,” ønsket om at oprette et statsligt finansieret 
nedrustningsudvalg,%3 gennemførelse af fredsmarcher fra Danmark til hen- 
holdsvis Frankrig og Sovjetunionen”+ samt gennemførelse af demonstrationer 
i Holland, da NATO i efteråret 1983 påbegyndte opstilling af mellemdistancera- 
ketter.%5 I 1984 bemærkede PET, at Kvinder for Fred gjorde sig overvejelser om 
at etablere en dansk parallel til de britiske Greenham Common-aktioner.'3f Som 
omtalt indledningsvis valgte Kvinder for Fred at omsætte tankerne til handling. I 
1989 var der fra Kvinder for Fred forslag fremme om at indføre en såkaldt ”freds- 
skat”, der kun måtte anvendes til fredsbevarende formål.” 

Mere interessant ud fra en efterretningsvinkel var det imidlertid, at PET i 
1981 kom i besiddelse af oplysninger om, at Kvinder for Fred agtede at deltage i 
en dansk forberedelseskomité forud for Kvindernes Demokratiske Verdensfor- 
bunds Verdenskongres i 1981," og at et af medlemmerne af Kvinder for Fred 
fik sin rejsebillet til konferencen udleveret på den østtyske ambassade.” Efter 
opfordring fra Verdenskongressen stillede Kvinder for Fred sig det følgende år - 
på kvindernes internationale kampdag den 8. marts — i spidsen for Kvindernes 
kamp og solidaritetsdag for Fred og Sikkerhed. Et arrangement der ifølge PET's 
oplysninger blev støttet af DKP, El Salvador-kampagnen, Folkebevægelsen mod 
EF, Dansk-Cubansk forening samt Venskabsforeningen Danmark-Sovjet. En- 
delig anmodede en regionsafdeling i 1989 Centralafdelingen om at registrere et 
medlem af Kvinder for Fred, der samtidig var formand for en lokalafdeling af 
DKP." Det fremgår ikke af PET's oversigt over personregistreringer, at pågæl- 
dende skulle være blevet registreret ved denne lejlighed.” 


1331 PET, emnekartotek: ”Kvinder for Fred”, 27. februar 1981. 

1332 PET, emnekartotek: ”Kvinder for Fred”, 16. marts 1981. 

1333 PET, emnekartotek: Kvinder for Fred”, 27. april 1981. 

1334 PET emnesag: ”Vedr.: De Nordjyske Fredsbevægelser's fokusering på Greenham-Common aktivi- 
teterne” 22. marts 1984. 

1335 PET, emnekartotek: ”Kvinder for Fred”, 7. oktober 1983. 

1336 PET, emnekartotek: ”Kvinder for Fred”, 22. marts 1984. 

1337 PET, emnesag: ”Vedr.: Landsmøde den 26.-27. aug. 1989 for Kvinder for Fred, afholdt på Brenderup 
Fredshøjskole, 5464 Brenderup”, 3. oktober 1989. 

1338 PET, emnekartotek: ”Kvinder for Fred”, 13. august 1981. 

1339 PET, emnekartotek: ”Kvinder for Fred” 15. oktober 1981. 

1340 PET, emnekartotek: ”Kvinder for Fred”, 13. marts + 1. april 1982. 

1341 PET, emnesag: Skrivelse dateret 13. juni 1989. 

1342 PET, PET's oversigt over personregistreringer. 

PET noterede videre, at et andet navngivet medlem af Kvinder for Fred var 
DKP'r, og at hun — hævdede hun selv — var blevet nægtet visum til USA af denne 
grund, endskønt hendes mål med rejsen var at deltage i FN's nedrustningsuge 
i 1982. Hun dukkede på ny op i PET's emnekort i 1984, da det noteredes, at 
hun var blevet ringet op af en sovjetisk ambassademedarbejder i anledning af, at 
hun skulle lede en rejse til Leningrad med deltagelse fra de nordiske lande samt 
USA, Canada og Sovjetunionen. Ifølge emnekortene skulle man drøfte fred og 
fredsundervisning.:+ Endelig beror der i emnesagen såvel som i emnekortene 
en oplysning om, at der i Kvinder for Fred skulle eksistere en VS-fløj, der nærede 
sympati for og skulle have forbindelse til vesttysk terrorisme gennem gruppen 
”Rote Zhore” eller ”Rote Zorn”, som ifølge PET var identisk med Revolutionåre 
Zelle, der var en fortsættelse RAF (Rote Armee Fraktion). Rote Zora blev angivet 
at være en yderliggående kvindegruppe, der deltog i voldelige aktioner. Det 
skal understreges, at der i det anvendte materiale ikke ses dokumentation for, 
at en sådan forbindelse har eksisteret, og det skal betones, at Kvinder for Fred i 
dens politiske linje stillede sig kritisk til Sovjetunionen. Det fremgår således, at 
foreningen i skikkelse af Gertrud Hoffmann, Bodil Graae, Janne Houmann og 
Meta Ditzel i 1983 skulle have henvendt sig til den sovjetiske ambassade i Køben- 
havn med en anmodning om at tilbagegive Andrej Sakharov og dennes hustru 
de borgerlige rettigheder, de var blevet frataget — og at denne henvendelse skulle 
have forårsaget vanskeligheder i forholdet til Samarbejdskomitéen. 

PET's overvågning af Kvindernes Internationale Liga for Fred og Frihed var, 
som tilfældet var det med Kvinder for Fred, særdeles behersket i 1980'erne. Tje- 
nestens syn på ligaen var tydeligvis rundet af de erfaringer med ligaen, der var 
gjort i de foregående årtier: Der var tale om en pacifistisk forening, der virkede 
for fred og mellemfolkelig forståelse, og som ikke havde megen efterretningsin- 


1343 PET, emnekartotek: ”Kvinder for Fred”, 10. juni 1982. 

1344 PET, emnekartotek: ”Kvinder for Fred”, 28. august 1984. 

1345 PET, emnesag: ”Vedr.: Forbindelse mellem den danske fredsbevægelse Kvinder for Fred og vest- 
tyske organisationer”, 19. juni 1984. PET, emnekartotek: ”Kvinder for Fred”, 19. juni 1984. Revolu- 
tionære Zelle, der retteligt hed Revolutionåre Zellen, blev dannet i 1973 og ønskede alene at forrette 
materielle (ikke menneskelige) skader, idet medlemmerne levede ud fra devisen: lev legalt — kæmp 
illegalt. Rote Zora var en feministisk aflægger af Revolutionåre Zellen, og den agerede navnlig mod 
sexturisme, kvindehandel og gen- og reproduktionsteknologi. Se hertil Anne Sørensen, Stasi og den 
vesttyske terrorisme (Aarhus Universitetsforlag, 2006), s. 48-49. 

1346 PET, emnesag: ”Vedr.: Kvinder for Fred”, 7. marts 1983; PET, emnekartotek: ”Kvinder for Fred”, 
7. marts 1983. 

teresse. De oplysninger, der beror i emnesagen og emnekortene for 1980'erne, 
bekræfter dette billede. Det ses da også, at det er endog meget begrænset, hvad 
der er bevaret af oplysninger vedrørende ligaen. På baggrund af ligaens eget blad 
Fred og Frihed noterede PET i 1981, at foreningen havde fået ny landsformand i 
skikkelse af Inge Andersen, der udtalte at ville arbejde for at forhindre udbyg- 
ning af NATO-depoter i Danmark og på længere sigt oprettelse af atomvåbenfrie 
zoner i Norden og Europa.” Ved sin tiltræden som landsformand havde Inge 
Andersen udtalt, at ligaen ville fortsætte sit samarbejde med de forskellige freds- 
grupper og komitéer, men i november meldte ligaen sig ud af Samarbejdskomi- 
téen i protest mod, at sidstnævnte var ”blevet en snæver kommunistisk-præget 
organisation”, I de følgende år var ligaen optaget af spørgsmålet om opstilling 
af Hawk-raketter på Fyn” samt afvisning eller i al fald reduktion af NATO- 
depoter på dansk jord." Desuden ønskede ligaen repræsentation i SNU," og 
endelig deltog ligaen i utallige møder, marcher og arrangementer omhandlende 
den internationale oprustning og behovet for nedrustning. 

De eneste indhentede oplysninger af efterretningsmæssig interesse var, at li- 
gaens revisor i 1981 var medlem af Samarbejdskomitéens præsidium,”” at ligaen, 
ligesom Kvinder for Fred (se ovenfor), i 1981 deltog i forberedelseskomitéen til 
Kvindernes Demokratiske Verdensforbunds Verdenskongres.% Sådanne oplys- 
ninger gav dog næppe PET anledning til bekymring. Det bemærkedes således af 
efterretningstjenesten, at 1981 — som tilfældet var det for Kvinder for Fred og Nej 
til Atomvåben — havde været et år med stor tilslutning, idet ligaen kraftigt havde 
taget afstand fra Samarbejdskomitéen.' I 1981 tilsluttede ligaen sig END.” 

PET synes ikke at have haft kilder i Kvinder for Fred eller i Kvindernes In- 
ternationale Liga for Fred og Frihed. Fraset én oplysning er det vurderingen, 
at de kildeindberetninger, der beror i emnesagerne, stammer fra kilder i andre 
miljøer som overskudsinformation. En række oplysninger blev bragt til veje via 
telefonaflytning, men også her var der tale om overskudsinformation. Emnesa- 


1347 PET, emnesag: ”Vedr.: International Liga for Fred og Frihed”, 9. marts 1981. 
1348 ”Melder sig ud af fredskomité i protest”, Berlingske Tidende, 13. november 1981. 
1349 PET, emnekartotek: ”Kvinder for Fred”, 27. februar 1981. 

1350 PET, emnekartotek: ”Kvinder for Fred”, 13. og 20. marts 1981. 

1351 PET, emnekartotek: ”Kvinder for Fred”, 27. april 1981. 

1352 PET, emnekartotek: ”Kvinder for Fred”, 10. marts 1981. 

1353 PET, emnekartotek: ”Kvinder for Fred”, 13. august 1981. 

1354 PET, emnekartotek: ”Kvinder for Fred”, 28. januar 1982. 

1355 PET, emnekartotek: ”Kvinder for Fred”, 20. maj 1981. 

gerne på de to foreninger indeholder en række offentligt tilgængelige tryksager 
og sammenskrivninger. Endelig ses der kopier af materiale indhentet i anden 
sammenhæng. 


as mom LIGA 
al ØER e ø 
S FRED. og FRIHED 


af Sovjetunionen og støttede de sovjetiske udspil. Den væsentligste aktør var her Samarbejdskomiteen 
for Fred og Sikkerhed, der af PET blev kategoriseret som en frontorganisation. Fredsbevægelsens an- 
den fløj var mere uafhængig af USA og Sovjetunionen og stillede sig kritisk til oprustning i såvel Øst 
som Vest. En af de uafhængige grupper var Kvindernes Internationale Liga for Fred og Frihed, der 
her ses som deltager i en større demonstration på Rådhuspladsen i København. Udateret. (Arbejder- 
museet og ABA). 


Som nævnt standsede PET overvågningen af Aldrig mere Krig i 1969. I 1980 
resolverede en af PET's jurister imidlertid, at sagen skulle genoprettes. Det 
ses ikke af det bevarede materiale, hvorfor den beslutning blev taget, men det 
fremgår af sagens akter, at en forhenværende landssekretær i Aldrig mere Krig 
gennem 1970'erne stod anført i Verdensfredsrådets medlemsfortegnelse, i Sam- 
arbejdskomitéens præsidium og i 1980 tilmed i styrelsen, idet han samtidig blev 


1356 PET, emnesag: Notat af 4. november 1980. 

den ene af komitéens to næstformænd.” Noget tyder med andre ord på, at PET 
ved indgangen til 1980'erne nærede mistanke om, at Samarbejdskomitéen var i 
færd med at opnå indflydelse i Aldrig mere Krig. 

PET's overvågning af Aldrig mere Krig bekræfter ikke en sådan antagelse. 
Som tilfældet er det med samtlige andre fredsgrupper i 1980'erne, deltog også 
Aldrig mere Krig i arrangementer, happenings, møder, demonstrationer, mar- 
cher og lignende, hvor Samarbejdskomitéen og andre kommunistiske organi- 
sationer var til stede. Og selvom PET synes at have været forholdsvis agtpågi- 
vende over for Aldrig mere Krigs beskæftigelse med fænomenet Aktiv Ikke Vold 
(se nedenfor), ligesom man noterede sig en ikke bekræftet påstand om, at en 
person tilknyttet Aldrig mere Krig skulle havde forbindelse til Stasi," kan det 
ikke godtgøres, at kommunisterne opnåede væsentlig indflydelse på Aldrig mere 
Krig. Tværtimod organiserede Aldrig mere Krig sig i maj måned 1981 sammen 
med Nej til Atomvåben og Kvindernes Internationale Liga for Fred og Sikkerhed 
en arbejdsgruppe i END. 

Den af Aldrig mere Krigs aktiviteter, der påkaldte sig PET's interesse, var 
som nævnt fænomenet Aktiv Ikke Vold. Ifølge PET's oplysninger dannedes i 
december 1983 Kontaktnet Ikkevold, der stod for Aktiv Ikke Vold. Kontakt- 
nettet stillede følgende krav til politikere: 1) ophæv forstærkningsaftalerne, 2) 
aldrig atomvåben på dansk jord i freds-, krise- og krigstid, 3) Danmark ud af 
NATO's offensive atomstrategi, 4) større åbenhed i forsvarsanliggender. Såfremt 
Folketinget ikke imødekom disse krav, ville man foretage demonstrationer eller 
blokader mod forsvarsinstallationer under anvendelse af ikke-vold.>? PET var 
meget optaget af fænomenet, antagelig ikke mindst fordi der var tilgået tjenesten 
oplysninger om, at Aktiv Ikke Vold havde kontakter til IRA (Irish Republican 
Army, Den Irske Republikanske Hær) og til ETA (Euskadi Ta Askatasuna, Den 
Baskiske Befrielsesbevægelse).';"" Der ses ikke i emnesagen på Aldrig mere Krig, 
men heller ikke i sagen om Aktiv Ikke Vold dokumentation for sådanne forbin- 
delser.” I en 15-siders sammenskrivning fra 1984 bemærkede PET imidlertid, at 
Kontaktnet Ikkevold politisk stod meget nær Aldrig mere Krig og Nej til Atom- 


1357 PET, emnesag: Notat, 21. oktober 1980. 

1358 PET, personsag: Notat, 30. september 1982. 

1359 PET, emnekartotek: ”Aldrig mere Krig”, 20. maj 1981. 

1360 PET, emnesag: ”Vedr.: Kontaktnet Ikkevold (Aktiv ikke-vold)”, 22. juni 1984. 

1361 PET, emnesag: ”Vedr.: [-], medlem af organisationerne Aldrig mere Krig (AmK) og Aktiv Ikke 
Vold”, 24. januar 1983. 

1362 PET, emnesag og PET, Historisk Arkiv, emnesag. 

våben, og at der syntes at bestå en tæt kontakt med SF, navnlig Pelle Voigt og Jens 
Thoft.=%3 Desuden noterede PET, at der var et betydeligt personsammenfald mel- 
lem personer tilsluttet Aldrig mere Krig og Aktiv Ikke Vold.:% Op til folketings- 
valget i januar 1984 opfordrede Aldrig mere Krig da også vælgerne til at stemme 
på såkaldte ”raketmodstandere”,”% 

Der beror ikke nogen sammenskrivning om PET's syn på Aldrig mere Krig 
i emnesagen, men efterretningstjenesten må hurtigt være kommet til den vur- 
dering, at foreningen ikke begav sig ud i forhold, der havde efterretningsmæssig 
interesse. Emnesagen rummer således kun et relativt lille antal rapporter, hvor 
den overvejende del af oplysningerne er baseret på åbne kilder. Der findes kil- 
derapporter, men der er antagelig tale om overskudsinformation fra andre over- 
vågninger. 


Kristne for Nedrustning og Katolsk Arbejderaktion 


En nyskabelse inden for 1980'ernes fredsmiljø var Kristne for Nedrustning, 
stiftet i august 1979. Hvor Nej til Atomvåben og Kvinder for Fred opstod i op- 
position til Samarbejdskomitéen, betragtede PET i 1980 Kristne for Nedrust- 
ning som en udløber af Samarbejdskomitéen. Således hed det i Afdeling C's 
årsberetning for 1980, at Samarbejdskomitéen og den vesttyske fredsorgani- 
sation Christen fir die Abrustning (Kristne for Afrustning) efter initiativ fra 
Deutsche Friedens Union (Den Tyske Fredsunion) var påbegyndt et samar- 
bejde i 1979. Umiddelbart syntes forholdet mellem de nævnte organisationer 
væsentligst at have bestået i afholdelse af diverse møder. Fra dansk side havde 
de to mest fremtrædende deltagere været pastor Hans Nebel, der var formand 
for Samarbejdskomitéen, og Anker Schjerning, der af PET defineredes som et 
”ledende medlem af Samarbejdskomitéen”, foruden at han var sekretær i DKP's 
freds- og solidaritetsudvalg. Ved stiftelsen af Kristne for Nedrustning den 
16. august 1979 fremgik det, at foreningen rummede personer fra den danske 
folkekirke, den katolske kirke, baptisterne, metodisterne og kvækerne, og al- 
lerede samme år afleverede den nye organisation en appel til udenrigsminister 
Kjeld Olesen, hvori der appelleredes mod opstilling af NATO's mellemdistan- 


1363 PET, emnesag: ”Vedr.: Kontaktnet Ikkevold (Aktiv ikke-vold)”, 22. juni 1984. 
1364 PET, emnekartotek: ”Aldrig mere Krig”, 14. juni 1984. 
1365 PET, emnekartotek: ”Aldrig mere Krig”, 27. december 1983. 

ceraketter i Vesteuropa. 101 enkeltpersoner stod som anbefalere — herunder en 
biskop og 35 præster.'3% 

Allerede i 1980 udstedte Kristne for Nedrustning endnu en appel. Denne 
gang var der 134 anbefalere, og samtidig havde budskabet rykket sig. Det forestå- 
ende forsvarsforlig blev kritiseret, og samtidig stillede Kristne for Nedrustning 
krav om, at Danmark inden for NATO skulle arbejde for nedrustning og afspæn- 
ding og/eller tage initiativ til diverse konkrete nedrustningsinitiativer. Såfremt 
det ikke lod sig gøre, måtte Danmark melde sig ud af NATO.” 

Det fremgik af appellen i begyndelsen af 1980, at Kristne for Nedrustning 
fremover ville engagere sig i en annoncekampagne. Denne blev startet i oktober 
måned, da bevægelsen sammen med blandt andet Samarbejdskomitéen lod ind- 
rykke en annonce i Land og Folk, hvori læserne blev opfordret til at protestere 
mod oprustningen ved at indsende 25 kroner til et sekretariat, hvorved man ville 
være med i en ny annonce. Denne blev bragt den 19. oktober i Politiken. 2.000 
personer stod som deltagere i protesten. PET bemærkede i sin årsberetning for 
1980, at en af de centrale skikkelser i Kristne for Nedrustning var pastor Hans 
Nebel, der tidligere havde været formand for Samarbejdskomitéen. I begyndel- 
sen af 1980 havde han imidlertid grundet travlhed undladt at stille op til nyvalg. 
Dette havde — hed det — antagelig sin forklaring i, at Nebel havde haft travlt med 
at starte Kristne for Nedrustning (ligesom han havde været meget aktiv i Forso- 
ningsforbundet, der oprindeligt hed Kristeligt Fredsforbund). Ligeså interessant 
var det imidlertid, at en anden af de centrale skikkelser bag Kristne for Nedrust- 
ning, Anker Schjerning, slet ikke blev nævnt i organisationens egne tryksager, 
ligesom ingen af organisationens anbefalere var kendte som kommunister. Når 
dertil blev lagt, at de ovenfor nævnte vesttyske organisationer begge var kom- 
munistiske, konkluderede PET tentativt, at 


”DKP med velberådet hu holder sig udenfor organisationen, for at den ikke skal 
få skyld for at være kommunistisk dirigeret og ud fra den betragtning, at ”gen- 
gangerne” fra Samarbejdskomitéen er stærke nok til at styre arbejdet i den rigtige 
retning” 


PET bemærkede endvidere, at Meta Ditzel, der var aktiv i Samarbejdskomiteen, 


1366 PET, administrativ sag: ”Afdeling C's årsberetning 1980”, s. 23. Jf også PET, WU: Notat om Kristne 
for Nedrustning forevist Wamberg-udvalget, 8. maj 1981. 

1367 PET, administrativ sag: ”Afdeling C's årsberetning 1980”, s. 24. 

1368 Ibid. 

og som havde KGB-kontakter, også var virksom i Kristne for Nedrustning. Dette 
gav i 1981 PET anledning til at konstatere, at der var en ”helt klar forbindelse” 
mellem KGB, Samarbejdskomiteen og Kristne for Nedrustning.”% 

Noget kunne imidlertid tyde på, at ikke alle medlemmer og anbefalere af 
Kristne for Nedrustning var bevidste om denne sammenhæng. I slutningen af 
1980 kontaktede PET i al fald en af landets biskopper og oplyste ham om de 
politiske kræfter, der lå bag organisationen. Ifølge biskoppen havde han væ- 
ret uvidende herom og ville derfor ”nødigt tages til indtægt” for disse politiske 
intentioner”79 

PET fulgte Kristne for Nedrustning de følgende år og bemærkede, at en del 
af foreningens aktiviteter foregik i regi af Landskampagnen Stop Atomraket- 
terne. Desuden bemærkede PET, at selvom Nebel i 1983 fortsat var formand for 
foreningen, var dennes drivende kraft en kendt DKP'er ved navn Jan Grønborg 
Nielsen, der tillige var medlem af Samarbejdskomitéens styrelse. Ifølge PET var 
Kristne for Nedrustnings aktiviteter afstemt med Samarbejdskomitéen, og stra- 
tegien var antagelig at ”ramme den store målgruppe 'kristne, som” Sovjetunio- 
nen havde ”jagtet” siden sidste halvdel af 1970'erne. I 1983 skal foreningen have 
modtaget økonomisk støtte fra Columbusfonden (3.000 kroner), SNU (4.000 
kroner) og DANIDA (12.000 kroner).'>” 

En anden kristen forening, der bemærkedes af PET i 1980'ernes fredskampag- 
ne, var Katolsk Arbejderaktion. Foreningen figurerer i PET's emnekort fra midten 
af 1960'erne og frem. I 1980'erne synes PET væsentligst at have været interesseret 
i Katolsk Arbejderaktion grundet foreningens formand Georg William Bune An- 
dersen, der i al fald siden 1970'erne havde stået i kontakt til den sovjetiske ambassa- 
de.” PET overvågede foreningen gennem 1980'erne og konstaterede med Gordi- 
jevskij som kilde, at Bune Andersen af Sovjetunionen var blevet brugt i en såkaldt 
aktiv foranstaltning, det vil sige et forsøg på at påvirke den offentlige menings- 
dannelse, hvor han angiveligt havde fremført sovjetiske synspunkter i en artikel 
om den amerikanske præsident Jimmy Carter og neutronbomben. Carter blev her 
præsenteret som ”neutronpræsidenten”. Ifølge Gordijevskij havde Bune Andersen 
ikke været begejstret for at gøre det, men havde ladet sig overtale af den sovjetiske 
ambassademedarbejder Sergej Sjisjkin, der af PET opfattedes som coopteret KGB. 


1369 PET, WU: Notat om Kristne for Nedrustning forevist Wamberg-udvalget, 8. maj 1981. 

1370 PET, emnesag: ”Vedr.: Samarbejdskomitéen for Fred og Sikkerhed - Nordjylland”, 8. januar 1981. 
1371 PET, administrativ sag: ”Årsberetning 1983. Afdeling C>, s. 43-46. 

1372 PET, emnekartotek: ”Katolsk Arbejderaktion”, 15. marts 1978. 

Efter at artiklen var offentliggjort, havde den sovjetiske ambassade sendt den til 
Centret som illustration af, at den sovjetiske indsats gjorde en forskel i Danmark. I 
1978 blev Bune Andersen af KGB klassificeret som fortrolig kontakt, og han skulle 
på det tidspunkt ifølge Gordijevskij være villig til at videregive alle synspunkter fra 
residenturet. Imidlertid var man på den sovjetiske ambassade af den opfattelse, at 
Bune Andersens artikler ”ingen betydning” havde, grundet en lille læserskare.” 

Mere generelt deltog Katolsk Arbejderaktion gennem 1980'erne i en lang 
række fredsarrangementer, og så sent som i 1990 deltog den i organiseringen 
af Østersøtræf 1990. Formand Bune Andersens virketrang til trods antages for- 
eningen at have haft særdeles begrænset effekt på 1980'ernes fredskampagne. 
Dertil var foreningen for ubetydelig. Den katolske biskop i Danmark delte ifølge 
PET's oplysninger sjældent Katolsk Arbejderaktions holdninger.” 


Sovjetisk økonomisk støtte? 


I sine erindringer, Manden uden ansigt, skriver Markus Wolf, forhenværende 
chef for den udenlandske efterretningstjeneste under det østtyske Statssikker- 
hedspoliti (Stasi, MfS/HVA), at nogle af de vesteuropæiske fredsbevægelser 
modtog økonomisk støtte fra Østblokken i 1970'erne og 1980'erne. Wolf frem- 
hæver Generaler for Fred. Det gør det relevant at stille spørgsmålet, om PET's 
efterforskning gav dokumentation for, at danske fredsbevægelser modtog øko- 
nomisk støtte fra Østblokken. 

Det korte svar på spørgsmålet er ifølge PET's oplysninger bekræftende, idet 
Sovjetunionen via et mindre antal danske organisationer ydede økonomisk støt- 
te til den kommunistiske, det vil sige den Moskvaafhængige del af fredsbevægel- 
sen. Oplysninger, der ligger til grund herfor, er følgende: 

I begyndelsen af 1983 modtog PET en skrivelse fra en udenlandsk efterret- 
ningstjeneste, der noterede, at det i en af PET udfærdiget beretning for novem- 
ber 1982 hed, at KGB havde givet penge til lokale fredskampagner. Det fik den 
udenlandske tjeneste til at anmode om alle de oplysninger, PET måtte være i 
besiddelse af, omhandlende ”hvordan pengene blev leveret, hvilke russere der 


1373 PET, operationssag: "KGB Activity in Denmark 1978-1982”, s. 6. Jf. PET, emnesag: Notat, 4. oktober 
1983. 

1374 PET, emnesag: Notat, 4. oktober 1983. 

1375 Markus Wolf, Manden uden ansigt. En mesterspions selvbiografi (Rosinante, 1998), 291-297. 

var involveret, og hvor store beløb det drejer sig om.” Kommissionen har 
ikke fundet den omtalte beretning, men PET svarede en måned senere, og det 
kortfattede svar lød, at tjenesten ikke umiddelbart kunne sætte KGB i forbin- 
delse med den økonomiske støtte, om end en lokalafdeling af Landsforeningen 
Danmark-Sovjetunionen ”årligt modtager støtte fra Sovjet på ca. 20.000,- kr. 
Det vides ikke, hvor stor del af dette beløb der anvendes til fredskampagner?”7 
Omfanget af Sovjetunionens økonomiske støtte til Landsforeningen Danmark- 
Sovjetunionen har det imidlertid ikke været muligt for Kommissionen at be- 
stemme. 

Når det kan konstateres, at Sovjetunionen ydede støtte til den kommunisti- 
ske del af fredsbevægelsen, har det sit udspring i et antal kilderapporter fra en 
regionsafdeling, hvor PET havde en kilde i det kommunistiske miljø. Pågælden- 
de lod PET vide, at en person, der havde været involveret i et af Landsforeningen 
Danmark-Sovjetunionen gennemført arrangement ”fra København har modta- 
get kr. 6.000 til afvikling af noget kampagnegæld og nogle tryksagsudgifter” 
Desuden forklarede han PET, at der i Venskabshuset var fundet en kodeskrift 
med følgende ordlyd: ”ingmar wagner krwliow walentin penge fredskampagne 
odense [-]”. De tre nævnte personer, der ikke var umiddelbart genkendelige, 
identificeredes som henholdsvis Krutikov fra den sovjetiske ambassade, Valen- 
tin Kurentsov, om hvem det meddeltes, at han jævnligt kom i Odense og talte 
særdeles godt norsk, og [-] var formodentlig en af PET kendt DKP'er og en af de 
ledende i Odenses fredsbevægelser. Ingmar Wagner var partisekretær i DKP, 778 

Samme kilde leverede i begyndelsen af 1985 oplysninger om et møde i Lands- 
foreningen Danmark-Sovjetunionens oplysningsudvalg, hvor man havde truffet 
beslutning om at udgive en pjece om Norden som atomvåbenfri zone. I PET's 
kilderapport hedder det: 


”Ingmar WAGNER kunne i den lukkede forsamling, hvor alle tilhørte såvel parti 
som bevægelse, oplyse, at ”vore venner” - dvs. Sovjetunionen — har lovet at betale 
udgivelsen af såvel den før omtalte tryksag som andre fredsaviser. Han oplyste 


1376 PET, emnesag: ”Vedr.: Den sovjetiske repræsentation i Danmark, 15. februar 1983. 

1377 PET, emnesag: ”Vedr.: Sovjetisk økonomisk støtte til lokal dansk fredskampagne”, 16. marts 1983. 
Det var antagelig afdelingen i Odense, der havde modtaget de 20.000 kroner. 

1378 PET, emnesag: ”Vedr.: Økonomisk støtte fra venskabsforeningen Danmark/USSR i København til 
Danmark /USSR i Odense og den fynske fredsbevægelse” 10. marts 1983. PET, emnesag: ”Vedr.: 
Mulig økonomisk støtte til Odense Fredskampagne”, 2. november 1982. 


PET's overvågning af protestbevægelser 1945-1989 


FREDSBEVÆGELSER 1950-1989 


videre, at han d. 20.1.85 skulle rejse til Moskva for at besøge den sovjetiske fredsko- 

mité, og under dette besøg ville hente ”yderligere inspiration til sagen,””79 
Og det var ikke eneste gang, at pågældende kilde gav PET oplysninger om, at 
Landsforeningen støttede det kommunistiske fredsarbejde med penge fra Sov- 
jetunionen. I en anden kilderapport også omhandlende Landsforeningen hed 
det: ”Eventuelt kunne disse papirer blive trykt i en pjece finansieret af russerne 
via APN”, der var et akronym for Novosti Press Agency, det vil sige et sovjetisk 
informations- og pressebureau. 3" 

Et tredje eksempel ses senere på året. I tilslutning til samtidige diskussioner 
om det amerikanske Strategiske Forsvarsinitiativ (SDI), ofte omtalt som stjerne- 
krigsprogrammet, planlagde Landsforeningen at udgive en fredsavis. Det hed- 
der i referatet: ”Der blev på mødet diskuteret økonomi. Således skulle udde- 
lingsavisen helst kunne laves for ca. 30.000 kr., og APN havde ikke økonomi til 
udgivelsen, men WAGNER mente alligevel, at man fra anden side kunne skaffe 
pengene.” Endelig oplyste den pågældende kilde i 1988 PET om, at ”russerne 
har bevilget penge til at udgive et nyt blad” 

Ifølge kilden var Landsforeningen således involveret i at kanalisere sovjetisk 
økonomisk støtte til den kommunistiske del af fredskampen i Danmark. Det 
bemærkes, at pågældende kilde var én af PET's flittigste kilder under hele den 
kolde krig, og det er Kommissionens vurdering, at hans oplysninger havde en 
høj grad af troværdighed. 

Landsforeningens økonomiske støtte til den kommunistiske del af fredsbe- 
vægelsen kunne imidlertid også stamme fra en tidligere økonomisk transaktion 
mellem den sovjetiske ambassade og Landsforeningen. Ifølge PET havde i al fald 
den sovjetiske ambassade ved ambassadør Jegorytjev under dække af at købe 
Venskabsforeningens hus i 1975 reelt overtaget Venskabsforeningens gæld.” 

Men det var ikke alene Landsforeningen, der stod som formidler af sovje- 
tisk økonomisk støtte til den kommunistiske del af fredsbevægelsen. Reelt stod 


1379 PET, emnesag: ”Vedr.: Møde i Landsforeningen Danmark-Sovjets oplysningsudvalg d. 11. januar 
1985 kl. 1700” Vedr. Sovjetunionens økonomiske støtte, se endvidere Kommissionens beretning, 
bind 6. 

1380 PET, emnesag: ”Vedr.: Oplysningsudvalget i Landsforeningen Danmark-Sovjetunionen”, 14. febru- 
ar 1985. 

1381 PET, emnesag: ”Vedr.: Møde i oplysningsudvalget d. 12.8.1985 — Landsforeningen Danmark-Sovjet- 
unionen”, 12. september 1985. 

1382 PET, emnesag: ”Vedr.: Møde i oplysningsudvalget den 8. juni 1988”, 20. september 1988. 

1383 PET, emnesag: ”Vedr.: Landsforeningen til samvirke mellem Danmark og Sovjet” 14. maj 1982. 

også DKP som sådan. Dette havde sin årsag i, at DKP i 1980'erne ifølge PET 
stillede lokaliteter, trykkemaskiner etc. til rådighed for Samarbejdskomitéen. 
Det fremgår også ovenfor, at PET's medarbejdere undertiden konstaterede, at 
Samarbejdskomitéens tryksager syntes at være frembragt på de samme maski- 
ner og med de samme farver, som DKP's tryksager var frembragt på. Når man 
kan konstatere, at DKP derved stod som formidler af sovjetisk økonomisk støtte 
til den kommunistiske del af fredsbevægelsen, har det sin årsag i, at DKP blev 
økonomisk subsidieret af Sovjetunionen. Det fremgår således af den sovjetiske 
dobbeltagent Oleg Gordijevskijs oplysninger, at SUKP og KGB i 1980'erne årligt 
overdrog DKP én million kroner.” 

Når dette er konstateret, skal det bemærkes, at Sovjetunionen og andre øst- 
lande imidlertid kun bidrog med forholdsvis små økonomiske beløb til freds- 
bevægelsernes aktiviteter i 1980'erne. Først og fremmest synes fredsgrupperne 
generelt at have haft ganske beskedne budgetter, og langt den overvejende del af 
gruppernes økonomiske grundlag synes at være tilvejebragt via medlemskon- 
tingenter, indsamlinger, salg af mærkater og lignende. Det var eksempelvis en 
forudsætning for medlemskab af Samarbejdskomitéen, at foreningerne betalte 
kontingent. 

For det andet tegner der sig et billede af, at de forskellige fredsgrupper mod- 
tog økonomisk støtte af forskellige fonde. Et eksempel herpå er Fredsfonden, der 
blev stiftet af Niels Munk Plum i 1981, ifølge PET med det formål at arbejde for 
”nedrustning ogen alternativ sikkerhedspolitik, baseret på ikke militære aspekter 
herunder tillidsskabende foranstaltninger og nedbrydning af fjendebilleder mel- 
lem øst og vest?” Ifølge et PET-notat tilstillet en udenlandsk efterretningstjeneste 
havde Plum-fonden i 1984 angiveligt tilført Fredsfonden omkring 20 millioner 
kroner, således at fonden i en tiårig periode fra 1985 til 1995 årligt kunne uddele 
to millioner kroner til ”at støtte fredsbevægelsens aktiviteter, herunder afhol- 
de en fredsfestival hvert år på Hiroshima-dagen, uddeling af en årlig Fredspris 
(100.000 kr.), støtte fredsarrangementer, høringer og foredrag med udenlandske 
eksperter; I 1988 skal Fredsfonden ifølge PET's oplysninger imidlertid have 


1384 PET, emnesag: ”Vedr.: Danmarks Kommunistiske Partis (DKP) forbindelse til Sovjetunionens 
Kommunistiske Parti (SUKP), den sovjetiske ambassade i København og KGB”, 23. januar 1986. 
Om emnet, se også Kommissionens beretning, bind 6. 

1385 PET, emnesag: ”Vedr.: Fredsfonden”, 26. august 1988. PET, emnesag: ”Vedr.: fredsfondens aktivite- 
ter — herunder uddeling af fredspris 1987 til Helen Clark og Hilda Halkyard Harawira”, 20. maj 1987. 
Fredsfonden har imidlertid over for Kommissionen afvist at have modtaget penge fra Plum-fonden 
i 1984. Oplyst Kommissionen ved telefonsamtale 19. september 2008. 

givet 100.000 kroner til Next Stop kampagnen.” Der omtales også andre fonde 
i PET's akter, f.eks. Fredsaktivitetsfonden, der dog maksimalt skal have uddelt 
5.000 kroner pr. donation.” Columbus-fonden skal også have støttet fredskam- 
pagnen. Ifølge PET's oplysninger skal således Carl Scharnberg have modtaget 
12.000 kroner og Nordisk Fredskonference 4.500 kroner. I 1981 skal fonden i alt 
have uddelt knap 80.000 kroner. Og i 1988 bemærkedes det, at Lise Munk 
Plum havde oprettet en ny ”økologisk/miljø fond”? PET forventede, at den nye 
fond skulle støtte miljøaktivister samt Next Stop Sovjet, der var en aktion, ifølge 
PET iværksat af ”DKU/Unge for Fred i samarbejde med Samarbejdskomitéen for 
Fred og Sikkerhed”, som sammen med Next Stop Nevada, agiterede mod atom- 
prøvesprængninger.'”? 

For det tredje var det en generel tendens, at i al fald den for PET mest interes- 
sante af fredsbevægelserne, Samarbejdskomitéen, optog økonomiske lån, for at 
organisationen overhovedet kunne leve videre. Ifølge en af PET's kilder, havde 
Samarbejdskomitéen i slutningen af september 1987 et underskud på 600.000 
kroner.” Ifølge en anden kilde stod det ikke helt så galt til. Her hedder det, 
at Samarbejdskomitéen på omtrent samme tid skyldte cirka 150.000 kroner til 
DKP/Land og Folk, 30.000 kroner til Land og Folk Festival, 5.000 kroner til 
Stjernegård Rejser og 32.000 kroner til Notat. Dertil kom yderligere gæld på 
110.000 kroner, altså en samlet gæld på omkring 330.000 kroner, idet PET dog 
samtidig antog, at nogle af kreditorerne ikke ville kræve pengene tilbagebetalt. 
Samarbejdskomitéen havde ifølge PET forsøgt at skaffe kautionister for et lån 
på 400.000 kroner, men der var hidtil kun skaffet kaution for 175.000 kroner.” 
Kort tid efter skal blandt andre Fagbevægelsen for Fred have skaffet en del penge 


1386 PET, emnesag: ”Vedr.: Besøg i Guldbergsgade 8, den 16.08.1988”, 30. november 1988. 

1387 PET, emnesag: ”Vedr.: Fredsaktivitetsfondet” 15. januar 1985. 

1388 PET, emnesag: ”Vedr.: Columbus-fonden”, 17. juni 1985. 

1389 PET, emnesag: ”Vedr.: Oprettelse af ny økologisk fond”, 10. januar 1989. 

1390 PET, emnesag: ”Vedr.: Unge for Freds Nevada projekt 1. april - 1. maj 1987” 9. september 1987. Ifølge 
PET's oplysninger støttede Fagbevægelsen for Fred Next Stop Nevada. PET, ”Referat af møde med 
udenlandsk tjeneste”, 15. juli 1988. Vedr. DKU og Next Stop Nevada se Knud Holt Nielsen, Giv mig 
de rene og ranke, s. 189-191. 

1391 PET, emnesag: ”Vedr. Møde i Odense Fredskomité den 28. september 1987” 

1392 PET, emnesag: ”Vedr.: Sekretariatsmøde den 16. nov. 87%, 30. november 1987. PET nævnte i et 
mødereferat, at Samarbejdskomitéen havde søgt om kaution hos PML (Pædagogisk Medhjæl- 
per Forbund), BUPL (Børne- og Ungdomspædagogernes Landsforbund), SL (Socialpædagogisk 
Landsklub), LDK (Landsforeningen af Danske Klubfolk) samt LSF (Landsforeningen af Socialpæ- 
dagoger). PET, emnesag: ”Referat af møde med udenlandsk tjeneste”, 15. juli 1988. 

fra forskellige fagforeninger, og desuden skal en række kreditorer have eftergivet 
gæld. I marts 1988 skal gælden have været på knap 230.000 kroner. En af PET's 
kilder i Samarbejdskomitéen meddelte i begyndelsen af 1988, at Samarbejdsko- 
mitéen ville arrangere en indsamling, ”der vil give 250.000 kr”"3% Formuleringen 
tyder på, at komitéen ville havde fået tilsagn om økonomisk støtte fra anden 
side. Det afgørende i nærværende sammenhæng er imidlertid, at en så central 
forening som Samarbejdskomitéen kørte med underskud. 

Sovjetunionens begrænsede økonomiske støtte til fredskampagnen i 1980'erne 
kan endvidere illustreres med, at da Fagbevægelsen for Fred i 1986 skulle holde 
et såkaldt stjernekrigsseminar, måtte en af arrangørerne ifølge PET's oplysninger 
pantsætte sit hus for 225.000 kroner for at få et tolkeanlæg fra Østtyskland ind 
i Danmark, idet anlægget skulle fortoldes. Det var dog ifølge PET's notat usik- 
kert, om det overhovedet blev aktuelt for pågældende at betale toldafgiften, idet 
anlægget antagelig skulle udføres af landet før, tolden skulle betales.” 

Overordnet set er det således vurderingen, at Sovjetunionen bidrog med øko- 
nomisk støtte til fredskampagnen, men kun til den kommunistiske. Dette havde, 
som det bemærkedes af en udenlandsk efterretningstjeneste, antagelig sin for- 
klaring i, at de bevægelser, det vil sige de ikke-kommunistiske, der også kritisere- 
de Sovjetunionens oprustning, i Moskva opfattedes som en ”trussel mod Sovjets 
interesser” Sovjetunionen skulle ifølge samme kilde have afholdt sig fra at yde 
direkte økonomisk støtte til fredskampagnen i Danmark, idet man frygtede, at 
en afsløring heraf ville kompromittere fredskampagnen.% Desuden ses det, at 
den økonomiske støtte, som Sovjetunionen gav, blev formidlet gennem navnlig 
Landsforeningen Danmark-Sovjetunionen, og da var det typisk til konkrete for- 
mål såsom trykning af en pjece, men næppe mere generelt til fredskampagnen i 
almindelighed. Set i sammenligning med den økonomiske støtte, som fagbevæ- 
gelsen ydede til fredskampagnen, forekommer den sovjetiske støtte begrænset. 
Dette er vurderingen, også når der henses til, at Sovjetunionen muligt støttede 
Fagbevægelsen for Fred (jf. ovenfor) 


1393 PET, emnesag: ”Referat af møde med udenlandsk tjeneste” 15. juli 1988. 

1394 PET, personsag: ”Vedr. Styrelsesmøde den 9. januar 1988”, 17. februar 1988. 

1395 PET, emnesag: ”Vedr.: Tolkeanlæg fra DDR til fagbevægelsen for Fred's stjernekrigsseminar” 
3. juni 1986. 

1396 PET, operationssag: ”KGB PR-linjens opgaver i relation til fredskampagner”, 16. maj 1986. 

Konklusion 


PET var gennem hele den kolde krig af den opfattelse, at fredsbevægelsen i Dan- 
mark var delt i to. Én udsprang af den liberale fredsbevægelse med tilknytning til 
Venstre og Det Radikale Venstre. Denne del af fredsbevægelsen, repræsenteret 
ved blandt andre Aldrig mere Krig og Kvindernes Internationale Liga for Fred og 
Frihed, stillede sig afvisende til oprustning og ønskede ikke Danmarks deltagelse 
i alliancer. En anden, repræsenteret ved Fredens Tilhængere og Dansk Freds- 
konference, var orienteret mod Sovjetunionen og tilsluttet Verdensfredsrådet. 
Ifølge PET's akter var dette billede også gældende i 1980'erne: Der var en kom- 
munistisk del af fredsbevægelsen, som havde sit centrum i Samarbejdskomitéen, 
og så var der en anden del, der nok for en dels vedkommende havde et sociali- 
stisk udgangspunkt, men som insisterede på at kritisere såvel Øst som Vest. Væ- 
sentlige repræsentanter for denne del af fredsbevægelsen var Nej til Atomvåben, 
Kvindernes Internationale Liga for Fred og Frihed og Aldrig mere Krig. 

PET synes at have overvåget hele fredsbevægelsen i 1980'erne, men det frem- 
går entydigt af det bevarede materiale samt af de vidneafhøringer, der er foretaget 
af Kommissionen, at efterretningstjenestens interesse i fredsmiljøet langt over- 
vejende havde til formål at bestemme DKP's samt østlandenes, især Sovjetunio- 
nens, indflydelse. PET's overvågning godtgjorde, at Samarbejdskomitéen var en 
frontorganisation, der i den danske debat virkede til fordel for Sovjetunionen. At 
dette også var formålet fremgår af talrige eksempler på, at medlemmer af Samar- 
bejdskomitéens præsidium og styrelse stod i tæt kontakt til sovjetiske ambassa- 
demedarbejdere, der var identificeret som efterretningsofficerer, såvel KGB som 
GRU. Imidlertid godtgjorde PET's overvågning tillige, at den indflydelse, som 
Samarbejdskomitéen og dennes satellitter (også kaldet buffer-organisationer) 
havde på den danske meningsdannelse, var behersket og i al fald indsnævrede 
sig til en forholdsvis kort periode fra omtrent 1977-78 indtil cirka 1981, det vil 
sige fra den såkaldte neutronbombedebat frem til, at det i den danske offentlig- 
hed stod klart, at Samarbejdskomitéens ledelse stod nær sovjetiske synspunkter . 
I de følgende år etablerede komitéen en række nye organisationer, der alle måtte 
opfattes som frontorganisationer, og efter PET's akter at dømme var den mest 
succesrige af disse Fagbevægelsen for Fred. Denne opnåede en overgang i mid- 
ten af årtiet en ikke ubetydelig opbakning fra dele af fagbevægelsen, især SiD, 
men også en del af Socialdemokratiet. Indflydelsen var imidlertid kortvarig, og 
PET's efterretninger viste, at såvel parti som bevægelse efter et par år stillede sig 
afvisende over for de kommunistiske tilnærmelser. 

PET's overvågning godtgjorde endvidere, at Sovjetunionen gav den kom- 

munistiske del af fredsbevægelsen økonomisk støtte. Det fremgår ikke af efter- 
retningstjenestens akter, hvor omfattende støtten har været, men det bevarede 
materiale giver det indtryk, at støtten har været forholdsvis beskeden. Konkret 
synes det at have været situationen, at Sovjetunionen anvendte de forskellige 
venskabsforeninger til at kanalisere penge til Samarbejdskomitéen og dennes 
satellitter. Når ambassaden ikke selv formidlede pengene til de kommunistiske 
organisationer, havde det formentlig sin forklaring i, at Sovjetunionen ikke øn- 
skede at kompromittere fredskampagnen, såfremt transaktionerne blev offent- 
ligt kendte. 

Det er Kommissionens vurdering, at PET gennem det meste af den kolde krig 
havde et forholdsvis klart overblik over, hvilke fredsorganisationer, der støtte- 
des af Sovjetunionen. Det fremgår imidlertid også, at PET undertiden selv førte 
kampagne mod den kommunistiske del af fredsbevægelsen. Det er dokumente- 
ret i det ovenstående, at PET i forbindelse med Verdensfredsrådets konference 
i København i 1986 gennemførte en kampagne mod Verdensfredsrådet, Samar- 
bejdskomitéen og DKP. I denne kampagne benyttede PET sine kontakter i pres- 
sen til at give konferencen samt DKP og Samarbejdskomitéen så megen negativ 
omtale som muligt. 

PET havde et stort antal kilder i fredsbevægelsen i 1980'erne. Den overve- 
jende del synes at have haft deres gang i kommunistiske eller venstreorienterede 
miljøer. Generelt synes kilderne at have haft en forholdsvis høj grad af trovær- 
dighed. Dette så meget mere, som at flere af hinanden uafhængige kilder under- 
tiden leverede næsten enslydende oplysninger om de samme temaer. Ud over at 
anvende kilder opnåede PET også viden om fredsmiljøerne gennem telefonaflyt- 
ninger, læsning af telex, observationer, dobbeltagenten Gordijevskij samt samar- 
bejde med udenlandske efterretningsmyndigheder foruden FE. 

8. SLUMSTORMERE OG BZ-BEVÆGELSE 
1965-1989 


Udtrykket ”slumstormerbevægelsen” refererer til en forholdsvis bredt sammensat 
gruppe af yngre mennesker, som i 1960'erne og begyndelsen af 1970'erne ulovligt 
og undertiden under konfrontationer med politiet besatte en række tomme huse 
navnlig i København, mens ”BZ-bevægelsen” henviser til en ny gruppe unge, som 
i1980'erne ulovligt og ofte under stor konfrontation med politiet besatte tomme 
ejendomme i storbyerne, især København, men også i flere større provinsbyer. 
Den umiddelbare baggrund for de to bevægelser var den almindelige boligman- 
gel, især manglen på billige ungdomsboliger og kollegier. Boligproblemet, der 
oprindeligt havde været forholdsvis begrænset, blev i byerne gradvist større som 
følge af væksten i antallet af studerende ved de langvarige, videregående uddan- 
nelser. Endnu en forudsætning var det, at der i 1960'erne i København var igang- 
sat en række byfornyelsesprojekter, hvorved en del bygninger, gamle fabrikker 
og kondemnerede beboelsesejendomme i kortere eller længere tid stod tomme; 
undertiden ulovligt. Yderligere bidrog udstykningen af ejerlejligheder i 1970'erne 
til manglen på billige boliger.” Boligproblemet spillede, som det fremgår, en 
væsentlig rolle for slumstormerbevægelsens opståen, men under den kolde krigs 
bipolaritet blev deltagerne hurtigt påvirket af og selv aktører i den tiltagende 
venstreorienterede meningsdannelse. Med årene tog slumstormerbevægelsens 
efterfølger, BZ-bevægelsen, også en revolutionær retorik til sig. En del af BZ'erne 
betragtede sig som værende i opposition til det bestående. 


1397 Vedr. den boligpolitiske udvikling fra 1945 til ca. 1970 henvises til Svend Aage Hansen og Ingrid 
Henriksen, Dansk socialhistorie 1940-83, s. 181-199. Den boligpolitiske debat i Danmark i de første 
ti efterkrigsår er analyseret i Carsten Frimand, ”At bygge et bedre samfund. Den politiske debat om 
boligen 1945-55” Arbejderhistorie, 1999/1, s. 1-22. 

1398 René Karpantschof og Flemming Mikkelsen, ”Fra slumstormerne til de autonome. Husbesættelse, 
ungdom og social protest i Danmark 1965-2001” i Flemming Mikkelsen (red.), Bevægelser i demo- 


krati, s. 105. 

Husbesættelser fra 1960'erne til 1980'erne 


En af de første slumstormeraktioner fandt sted i februar 1963, da en sociali- 
stisk fredsgruppe, der kaldte sig Gruppe 61,” besatte en saneringsmoden ejen- 
dom." Set retrospektivt var aktionen imidlertid blot et forvarsel om, hvad der 
var i vente: To år senere flyttede nogle uddannelsessøgende ind i 40 tomme lej- 
ligheder på Christianshavn. Et halvt år senere var lejlighederne beboet af om- 
trent 60 unge, og den 1. september 1965 erklærede de unge, at de havde etableret 
et selvorganiserende og selvstyret kollegium under navnet Sofiegården. Efter at 
slumstormerne havde administreret lejlighederne i et par år, besluttede myn- 
dighederne i efteråret 1968, at bygningen skulle rives ned, hvilket skete i 1969. 
Slumstormerne reagerede ved at erklære deres utilfredshed med en boligpolitik, 
hvor der ikke var tilstrækkeligt med boliger. Ifølge sociologen Peter Gundelach 
var besættelsen af Sofiegården for slumstormerne blevet en ”stimulerende social 
erfaring”."” I tiden, der fulgte, rykkede en række af de forhenværende beboere 
af Sofiegården ind i andre tilsvarende ejendomme og navngav dem Hudegården, 
Jægergården, Stengården, Fredensgården, Tømrergården etc.” Som gruppe var 
slumstormerne en sammensat flok bestående af studerende, hjemløse, såkaldte 
flippere og stofmisbrugere, og deres visioner for fremtiden var tilsvarende vidt 
forskellige: Nogle havde forestillinger om egalitære organisationsformer eller 
nærede, i ideologisk afstandtagen til det repræsentative demokrati, modvilje 
mod organisation i det hele taget, fordi det indebar skel mellem ledere og me- 
nige. Man ville, som det hed, leve ”på sine egne præmisser”. Andre, hvis politiske 
ståsted var mere radikalt venstreorienteret, ønskede snarere at etablere ”en revo- 
lutionær ø i et kapitalistisk hav”, som to samfundsforskere har formuleret det i en 
skildring af slumstormerbevægelsens historie.” 


1399 Om ”Gruppe 61” se endvidere Kommissionens beretning, bind 9. 

1400 René Karpantschof og Flemming Mikkelsen, ”Fra slumstormerne til de autonome. Husbesættelse, 
ungdom og social protest i Danmark 1965-2001” i Flemming Mikkelsen (red.), Bevægelser i demo- 
krati, s. 105. 

1401 Peter Gundelach, Sociale bevægelser og samfundsændringer. Nye sociale grupperinger og deres orga- 
nisationsformer ved overgangen til ændrede samfundstyper (Politica, 1988), s. 231. 

1402 Se f.eks. Helge Paludan, John T. Lauridsen, Jens Engberg, Knud Knudsen og Jørn Hansen, Køben- 
havnernes historie. Fra Absalon til Weidekamp (Hans Reitzels Forlag, 1987), s. 252; René Karpants- 
chof og Flemming Mikkelsen, ”Fra slumstormerne til de autonome. Husbesættelse, ungdom og 
social protest i Danmark 1965-2001” i Flemming Mikkelsen (red.), Bevægelser i demokrati, s. 105. 

1403 Citeret efter René Karpantschof og Flemming Mikkelsen, ”Fra slumstormerne til de autonome. 

Slumstormerne var mest virksomme fra midten af 1960'erne frem til begyn- 
delsen af 1970'erne, hvor aktionerne gradvist aftog. En årsag til bevægelsens af- 
matning var Folketingets vedtagelse i 1971 af en såkaldt ”slumstormerparagraf”, 
der gjorde det tilladt for de unge mennesker at blive boende i besatte ejendomme, 
indtil de skulle rives ned."% Desuden har der antagelig i bevægelsens tidligste år 
været et element af mode over aktionerne, hvilket muligt tiltrak de unge. Ifølge 
den eksisterende forskning lå bevægelsens betydning væsentligst i, at ”den over- 
beviste mange mennesker om det mulige og berettigede i at protestere imod den 
førte boligpolitik … Kritikere talte om slumromantik, men det hindrede ikke, at 
boligaktivisterne også virkede inspirerende for mange lejeraktioner i det nyere 
højrentebyggeri op gennem 1970'erne, bl.a. huslejeboykotter og organisering af 
lejerne i alternative lejerbevægelser”9 

Den mest opsigtsvækkende af 1970'ernes besættelser indtraf, da en gruppe 
christianshavnere i 1971 tvang sig vej ind i det just rømmede område, hvor Båds- 
mandsstrædes Kaserne havde ligget. Hensigten skulle have været at opnå adgang 
til grønne arealer foruden at skabe en legeplads." Efterfølgende strømmede 
flippere, hippier, hjemløse og slumstormere til området, hvor de opbyggede Fri- 
staden Christiania. Denne var — i tiden der fulgte — genstand for megen politisk 
uoverensstemmelse, hvor personer fra den politiske højrefløj ønskede Christia- 
nia ryddet med et argument om, at der var tale om ulovlighed og selvtægt, mens 
især den politiske venstrefløj og en række personer fra kulturlivet forsvarede 
Christiania, der opfattedes som en legitim protest og et interessant forsøg på at 
eksperimentere med alternativ levevis.” I 1973 anerkendte Anker Jørgensens 


Husbesættelse, ungdom og social protest i Danmark 1965-2001” i Flemming Mikkelsen (red.), Be- 
vægelser i demokrati, s. 106. Se også Torben Ejlersen, Kraftcenter og fristad, s. 227-232. 

1404 Jf. Lov nr. 227 af 19. maj 1971 om en ændring af saneringsloven $ 55, stk. 2. Se hertil Jørgen Jepsen, 
”Statsmagten, politiet og kollektive aktioner i nyere tid — gentager historien sig?” i Flemming Mik- 
kelsen (red.), Protest og oprør, s. 275-315, her s. 280. 

1405 Poul Villaume, Lavvækst og frontdannelser 1970-1985, citeret s. 126. 

1406 Poul Villaume, Lavvækst og frontdannelser 1970-1985, s. 73; Helge Paludan, John T. Lauridsen, Jens 
Engberg, Knud Knudsen og Jørn Hansen, Københavnernes historie, s. 248-250. Se også Chris Holm- 
sted Larsen, ”Christiania: Eine Geschichte zwischen Utopie und 'Normalisierung' (1971-2007)” i 
Peter Birke und Chris Holmsted Larsen (Hg.), Besetze deine Stadt! — BZ din by. Håuserkåmpfe und 
Stadtentwicklung in Kopenhagen (Assoziation A, 2008), s. 159-188, der formulerer et systemkritisk 
perspektiv. 

1407 Torben Ejlersen, Kraftcenter og fristad, s. 233-235; René Karpantschof og Flemming Mikkelsen, ”Fra 
slumstormerne til de autonome. Husbesættelse, ungdom og social protest i Danmark 1965-2001” i 
Flemming Mikkelsen (red.), Bevægelser i demokrati, s. 107. 


PET's overvågning af protestbevægelser 1945-1989 


377 


378 


SLUMSTORMERE OG BZ-BEVÆGELSE 1965-1989 


socialdemokratiske regering Christiania som et ”socialt eksperiment”, men al- 
lerede i 1975 besluttede Folketinget under Hartlings efterfølgende Venstre-rege- 
ring, at Christiania skulle ryddes på grund af handelen med hash, hårde stoffer 
og hælervarer. Beslutningen blev imidlertid ikke effektueret angiveligt grundet 
en betydelig folkelig opbakning bag Christiania. Efter at Folketinget i slutningen 
af 1970'erne fik Højesterets ord for, at Christiania kunne ryddes, når Folketinget 
fandt det passende, besluttedes det på Christiansborg, at Christiania skulle nor- 
maliseres, hvilket blandt andet kom til at betyde, at christianitter efterfølgende 
gjorde op med handlen med hårde stoffer, idet hashhandelen dog fortsatte." 
I 1987 etablerede en styringsgruppe kontakt mellem myndighederne og Chri- 
stiania, hvilket i 1989 resulterede i en såkaldt Christiania-lov, der gav tilsagn om 
Christianias fortsatte eksistens mod, at der blev betalt moms, husleje etc." 
1980'ernes BZ-bevægelse kan ud fra visse parametre anskues som slumstor- 
merbevægelsens efterkommer. Som overgangsfænomen, der i litteraturen for- 
binder slumstormerne med BZerne, ses det såkaldte Slaget om Byggeren, der 
fandt sted på Nørrebro i foråret 1980. Baggrunden var Københavns Kommunes 
beslutning om at rydde en legeplads kaldet ”Byggeren” til fordel for opførelse af 
nye boliger. Lokale beboere organiseret i Nørrebros Beboeraktion, der var split- 
tet mellem en VS-fraktion og en kommunistisk orienteret fraktion, var afvisende 
over for kommunens beslutning, idet de opfattede Byggeren som et ”åndehul” 
og et ”symbol på selvregulering”. Til grund for konflikten lå dog også en politisk 
modsætning mellem på den ene side Københavns overborgmester, socialdemo- 
kraten Egon Weidekamp, der ønskede gennemført byfornyelse samt et opgør 
med Nørrebros Beboeraktion, og på den anden side VS” byplanborgmester Villo 
Sigurdsson, der støttede Nørrebros Beboeraktion.” Konflikten gik flere år til- 
bage og handlede blandt andet om, at overborgmester Weidekamp tidligere, for 
at splitte vestrefløjen på Københavns Rådhus og for at sætte de borgerlige partier 
uden for indflydelse, havde indgået budgetforlig med DKP udenom VS. Konkret 


1408 Poul Villaume, Lavvækst og frontdannelser 1970-1985, S. 74. 

1409 René Karpantschof og Flemming Mikkelsen, ”Fra slumstormerne til de autonome. Husbesættelse, 
ungdom og social protest i Danmark 1965-2001” i Flemming Mikkelsen (red.), Bevægelser i demo- 
krati, s. 107. 

1410 Jørgen Jepsen, ”Statsmagten, politiet og kollektive aktioner i nyere tid — gentager historien sig?” 
Flemming Mikkelsen (red.), Protest og oprør, s. 289. Se også Knud Holt Nielsen, Giv mig de rene og 
ranke… Danmarks Kommunistiske Ungdom 1960-1990, s. 111, der peger på, at den del af Nørrebros 
Beboeraktion, der var ”kommunistisk orienteret”, støttede forslaget om at rydde Byggeren, mens 
VS-fraktionen var imod. 

udsprang konflikten dog også af, at da Københavns Kommune i slutningen af 
1970'erne ønskede opført et nyt byggeri på det sted, hvor Byggeren lå, indføjede 
Villo Sigurdsson en klausul i en byggetilladelse, ifølge hvilken det nye byggeri 
blandt andet skulle tage hensyn til byggelegepladsen. Da det imidlertid viste 
sig, at klausulen var ulovlig, gav Indenrigsministeriet Weidekamp bemyndigelse 
til at fjerne legepladsen." Da kommunens håndværkere mødte op for at på- 
begynde nedrivningen, dannede boligaktivister blokade. Håndværkerne forlod 
området, men vendte senere tilbage assisteret af politiet, der havde til opgave at 
rydde blokaden. Boligaktivisterne afviste imidlertid fortsat at fjerne sig fra kom- 
munens ejendom, og i de følgende to uger var Byggeren genstand for kampe 
mellem politi og aktivister. Det hedder i litteraturen, at kampene var ”næsten 
borgerkrigslignende”+” 

Når Slaget om Byggeren fik betydning for 1980'ernes BZ-bevægelse, har det 
sin forklaring i, at kampene mod politiet havde tiltrukket unge fra det meste af 
København. Flere af disse skulle i de følgende år blive en del af BZ-miljøet. Des- 
uden er det en vurdering i litteraturen, at Slaget om Byggeren fik den virkning, 
at 1980'ernes BZere allerede fra begyndelsen var indstillet på, at det ville komme 
til konfrontationer med politiet, hvor kasteskyts og brosten hørte til den almin- 
delige ammunition.” 

BZ-bevægelsens opståen havde imidlertid også rod i den del af det vesteuro- 
pæiske ungdomsmiljøs erfaringer, der knyttede sig til Vesttyskland, Holland 
og Schweiz, hvor unge i 1980 besatte en række saneringsmodne ejendomme i 
Hamburg, Berlin, Amsterdam og Zurich. Da en gruppe unge københavnere i 
oktober 1981 besatte en kondemneret brødfabrik, Rutana, kort tid efter en tom 
fabriksbygning og derpå et nedlagt kloster på Vesterbro, anvendte de således ak- 
tionsmetoder, symboler og paroler, der mindede om vesteuropæiske BZ'res." 


1411 Torben Ejlersen, Kraftcenter og fristad, s. 278, 292. 

1412 Poul Villaume, Lavvækst og frontdannelser 1970-1985, s. 366. ”Slaget om Byggeren” er endvidere 
skildret i Henrik Stevnsborg, ”Byggeren 1980 — en dokumentarisk fremstilling af konfrontationerne 
mellem politi og borgere” i Jørn Vestergaard (red.), Sociale uroligheder. Politi og politik (socpol, 
1986), s. 81-100. Tom Heinemann, Uro, s. 37-44 og Knud Holt Nielsen, Giv mig de rene og ranke 
stiller sig begge særdeles kritisk til politiets indsats. Sidstnævnte skriver: ”Rydningen fik nærmest 
karakter af et bystyre, der førte krig mod egne borgere... citeret s. 111. 

1413 Helge Paludan, John T. Lauridsen, Jens Engberg, Knud Knudsen og Jørn Hansen, Københavnernes 
historie, s. 253. 

1414 René Karpantschof og Flemming Mikkelsen, ”Fra slumstormerne til de autonome. Husbesættelse, 
ungdom og social protest i Danmark 1965-2001” i Flemming Mikkelsen (red.), Bevægelser i de- 

Baggrunden for besættelsen af Rutana var en gruppe unges erklærede ønske om 
at anvende ejendommen som et ungdomshus. Efter at Københavns Kommune 
imidlertid afviste de unges anmodning, valgte de at besætte huset.”% I slutnin- 
gen af oktober valgte de unge at besætte en nedlagt fabriksbygning, der havde 
huset virksomheden Schiønning & Arvé. Også her kom det til sammenstød mel- 
lem BZ'ere og politiet. Det hedder i en politikritisk fremstilling, at politiet under 
rømningen af Rutana anvendte knippelslag og hunde, hvilket var én af årsagerne 
til, at de unge efterfølgende arrangerede demonstrationer mod politivold." Og 
i en anden fremstilling hedder det, at politiet anvendte ”tåregas — altså uden at 
have gjort en skid.”+7 

Hvad angår BZ-bevægelsens udvikling i 1980'erne peger den eksisterende lit- 
teratur på, at husbesættelser og deraf følgende konflikter med politiet var et do- 
minerende tema mellem 1981 og 1983. Desuden anføres det, at udgangspunktet 
for BZ-bevægelsen var en trotskistisk inspireret Ini'tivgruppe for et Ungdomshus 
med tilslutning fra medlemmer af Venstresocialisterne, FUGA (Faglig Ungdoms 
Gruppe af Arbejdsløse) og Socialistisk Uddannelsesfront, der siden omdan- 
nede sig til BZ-Brigaden.”” Efter de ovenfor nævnte husbesættelser i efteråret 
1981 fulgte en række besættelser blandt andet på Nørrebro. En kulmination for 
BZerne var det, da Københavns Kommune i 1982 lod BZ-bevægelsen anvende 
det forhenværende Folkets Hus på Jagtvej, der i de følgende år skulle blive et 
centralt værested for unge med tilknytning til BZ-bevægelsen. Huset på Jagtvej 
var således ikke en besat ejendom. En af de mest opsigtsvækkende og væsentlige 
husbesættelser i 1980'ernes begyndelse fandt imidlertid sted i 1983, da BZ'erne 
rykkede ind i et hus på Ryesgade. Dette hus skulle blive en vigtig bastion frem 


mokrati, s. 109. Mellem 1977 og 1979 havde der dog også fundet husbesættelser sted i Randers og 
Århus. Se hertil Jørgen Jepsen, ”Statsmagten, politiet og kollektive aktioner i nyere tid — gentager 
historien sig?” i Flemming Mikkelsen, Protest og oprør, s. 288. 

1415 Peter Gundelach, Sociale bevægelser og samfundsændringer, s. 233. 

1416 René Karpantschof, ”Kopenhagen, Jagtvej 69. Ein Jugendzentrum zwischen Besetzungen, Politik 
und Polizei (1981-2007)” i Peter Birke und Chris Holmsted Larsen (Hg.), Besetze deine Stadt! — 
BZ din by. Håuserkåmpfe und Stadtentwicklung in Kopenhagen (Assoziation A, 2008), s. 53-78, her 
8:56, 

1417 Tom Heinemann, Uro. 25 års gadekamp, s. 47. 

1418 Se f.eks. Knud Holt Nielsen, Giv mig de rene og ranke, s. 112; René Karpantschof, ”Kopenhagen, 
Jagtvej 69. Ein Jugendzentrum zwischen Besetzungen, Politik und Polizei (1981-2007), s. 56. Se 
også ”- Den dag vi snød strømerne og fik vores eget ungdomshus”, Arbejdsløs. Særnummer om 
Ungdomsbussen, udg. af FUGA, 21. januar 1982. 

til september 1986. I sidste halvdel af 1980'erne blev BZ-bevægelsen stadigt mere 
internationalt orienteret, idet den ifølge Karpantschof og Mikkelsen 


”kom til at følge den tyske Rote Armee Fraktion's 1980'er-strategi om at ”åbne en 
vesteuropæisk front mod imperialismen” og om at ”kæmpe sammen” på tværs af 
grænser”, 


hvilket kom til at betyde, at BZ'erne skulle 


”aktivt angribe imperialismen indefra som en slags femte-kolonne, i hvad man 
med Che Guevarras ord betragtede som ”bæstets hjerte”: de rige, vestlige lande” 


Det var blandt andet et udtryk herfor, at BZ'erne i slut-80'erne var stærkt en- 
gageret i kampen mod apartheid i Sydafrika. Mange BZ'ere deltog således i en 
kampagne mod olieselskabet SHELL, der opretholdt handelsforbindelser med 
Sydafrika, mens der var iværksat en international handelsboykot. Desuden stil- 
lede BZerne sig kritisk til den politiske højrefløj i Danmark, og navnlig kritise- 
rede de Den Danske Forenings medlemmer, som BZ'rne opfattede som racister. 
I1990'erne engagerede BZ'erne sig i kampagnen mod EF. I midten af årtiet, 1994- 
95, gik bevægelsen i opløsning, hvorefter den fortsatte som De Autonome.” 

Set over hele perioden fra 1981 til 1994 var BZ'erne engageret i 538 aktioner. Af 
disse vedrørte 357 danske anliggender, mens 181 vedrørte internationale forhold 
(f.eks. Sydafrika, EF, forholdet til BZ'ere i Vesteuropa etc.). Af de 357 aktioner, 
der vedrørte danske anliggender, var der 116 husbesættelser svarende til 22 pct. 
af samtlige udførte aktioner. Blandt andre aktioner ses 81 mod politiet (15 pct.), 
58 mod kræfter på den politiske højrefløj og racister (11 pct.) samt 41 vedrørende 
miljøspørgsmål (otte pct.).? Nedenfor ses besatte huse og BZ-tilholdssteder i 
København mellem 1981 og 1994, idet kun bygninger, som har været besat eller 
benyttet i mere end tre måneder, er anført: 


1419 René Karpantschof og Flemming Mikkelsen, ”Fra slumstormerne til de autonome. Husbesættelse, 
ungdom og social protest i Danmark 1965-2001” i Flemming Mikkelsen (red.), Bevægelser i demo- 
krati, s. 116-118. Kampene mellem BZerne og politiet er skildret med sympati for BZ'erne i Tom 
Heinemann, Uro. 25 års gadekamp, 49-181. 

1420 René Karpantschof og Flemming Mikkelsen, ”Fra slumstormerne til de autonome. Husbesættelse, 
ungdom og social protest i Danmark 1965-2001” i Flemming Mikkelsen (red.), Bevægelser i demo- 
krati, tabel 5.1, s. 110. 

Besatte huse og BZ-tilholdssteder i København, 1981-1994 


NAVN ADRESSE PERIODE 

Abel Cathrinesgade Abel Cathrinesgade 31.10.81-15.02.82 
Korsgade Korsgade 25 23.04.82-11.01.83 
Allotria Korsgade 45 01.05.82-11.01.83 
Gartnergade Gartnergade 14 09.06.82-22.10.82 
Bazooka Stengade/Baggesensgade 10.05.82-12.01.83 
Snehvide Blågårdsgade 46 15.06.82-16.09.82 
Den Lille Fjer Korsgade 47 17.09.82-11.01.83 
Safari Meinungsgade 30 08.10.82-11.01.83 
Ungdomshuset Jagtvej 69 31.10.82-01.03.07 
46 Nørrebrogade 46 01.03.83-01.12.83 
Ryesgade Ryesgade 58 01.06.83-22.09.86 
Mekanisk Musik Museum Vesterbrogade 01.05.85-02.02.90 
Kapaw Viborggade 41 20.08.85-30.10.90 
Ragnhildsgade Ragnhildsgade 01.04.85-01.09.85 
63 Ryesgade 63-65 04.12.85-11.02.86 
Bumsen Baldersgade 20-22 25.01.86- 
Gyldenløvesgade Gyldenløvsgade 12 01.11.85-01.02.86 
Sorte Hest Vesterbrogade 25.04.86-02.02.90 
Baghuset Vesterbrogade 01.08.87-02.02.90 
Børnehuset Skt. Pedersstræde 15.06.93- 

Kafa-X Blågårdsgade 01.10.93- 
Solidaritetshuset Griffenfeldtsgade 41 01.05.93- 


Kilde: René Karpantschof og Flemming Mikkelsen, ”Fra slumstormerne til de autonome. Husbe- 
sættelse, ungdom og social protest i Danmark 1965-2001”i Flemming Mikkelsen (red.), Bevægelser 


i demokrati, appendix 5.2 (rummer flere oplysninger end gengivet her). 

Hvad angår BZ'ernes aktionsmål tegner der sig ifølge litteraturen følgende møn- 
ster: 


BZ-bevægelsens aktionsmål 1981-1994 (antal aktioner i pct.) 


1981-83 1984-86 1987-90 | 1991-94 

Politi 33 19 14 9 
Huse 26 15 6 5 
Gader og offentlige møder 15 24 53 23 
Offentlige bygninger 5 5 2 9 
Byområdet - København 5 - 1 - 
Supermarkeder 3 1 2 i 
Udenlandske ambassader - 9 5 5 
Udenlandske firmaer - 8 10 5 
Danske firmaer - 6 6 19 
Shell - - 11 1 
Fængsler og retsbygninger - - 6 2 
Banker - - 5 1 
Den Danske Forening i - 3 2 
Andre højreradikale organisationer - - 2 5 
Neonazister - - - 2 
Øvrige 13 13 8 8 
Total 100 100 100 100 
N 111 121 312 175 


Kilde: René Karpantschof og Flemming Mikkelsen, ”Fra slumstormerne til de autonome. Husbe- 
sættelse, ungdom og social protest i Danmark 1965-2001”i Flemming Mikkelsen (red.), Bevægelser 
i demokrati, s. 113. 


Med hensyn til spørgsmålet om forholdet mellem myndigheder og politiet på 
den ene side og slumstormerne samt BZ'erne på den anden er der i dele af den 
eksisterende litteratur en tendens til at anskue myndighederne som den udfa- 
rende kraft, mens aktivisterne betragtes som ofre. I en publikation om forholdet 
mellem statsmagten, politiet og kollektive aktioner i nyere tid hedder det med 
henvisning til Slaget om Byggeren, at politiet var udfarende langt ud over det 
rimelige, og forfatteren angiver som forklaring herpå: ”En politisk-ideologisk 
modvilje mod denne gruppe uregerlige unge synes at være en væsentlig del af 

forklaringen på politiets ihærdighed”+> Tilsvarende hedder det i en anden frem- 
stilling, at myndighedernes eftergivenhed over for 1970'ernes slumstormere og 
christianitter fik førstnævnte ”til at tage hårdere og mere afvisende skridt over 
for efterfølgende husbesættere med konsekvenser for de pågældende ungdoms- 
gruppers livsstil, politiske identitet og aktionsformer?””>> Myndighederne, her- 
under politiet, opfattes således som den udfarende kraft. Forfatterne til fremstil- 
lingen finder, at de unge primært søgte at skabe nogle ”sociale fællesskaber og 
autonome rum” blandt andet for at løse 1980'ernes boligproblemer. Når disse 
sociale fællesskaber radikaliseredes afhang det ”først og fremmest af interaktio- 
nen med omgivelserne i form af medspillere og modstandere, ikke mindst myn- 
dighederne, samt af inspirationen fra internationale politiske strømninger ” I 
en senere afhandling er der blevet argumenteret for, at voldshandlinger ”under 
givne omstændigheder” kan bidrage til at fremme befolkningsgruppers rettighe- 
der og deltagelse i demokratiet, idet forfatterne samtidig slår fast, at større volde- 
lige aktioner ”sjældent om nogensinde” opstår uden at de på en eller anden måde 
er planlagt og organiseret på forhånd.”+ En nyere ph.d.-afhandling anfører også, 
at politiet var den udfarende part. Da BZ're i 1982 smed en toiletkumme i ho- 
vedet på politiet under rydningen af Mekanisk Musik Museum, var der ifølge 
afhandlingen tale om et selvforsvar, og, hedder det: ”Det blev det næste skridt i 
den voldsspiral, der startede med gasningen af de unge aktivister i 198177”; 


PET's overvågning 


Nedenfor vil der blive gjort rede for PET's overvågning af de husbesættelser og 
andre aktiviteter, der knyttede sig til slumstormerbevægelsen og BZ-bevægelsen. 


1421 Jørgen Jepsen, ”Statsmagten, politiet og kollektive aktioner i nyere tid — gentager historien sig?” i 
Flemming Mikkelsen (red.), Protest og oprør, citeret s. 294. 

1422 René Karpantschof og Flemming Mikkelsen, ”Fra slumstormerne til de autonome. Husbesættelse, 
ungdom og social protest i Danmark 1965-2001” i Flemming Mikkelsen (red.), Bevægelser i demo- 
krati, citeret s. 100. 

1423 René Karpantschof og Flemming Mikkelsen, ”Fra slumstormerne til de autonome. Husbesættelse, 
ungdom og social protest i Danmark 1965-2001” i Flemming Mikkelsen (red.), Bevægelser i demo- 
krati, citeret s. 103. 

1424 René Karpantschof & Flemming Mikkelsen, ”Vold, politik og demokrati i Danmark efter 2. ver- 
denskrig”, Arbejderhistorie 2008/1, s. 56-95, her s. 60. 

1425 Knud Holt Nielsen, Giv mig de rene og ranke, citeret s. 113. 

Det vil fremgå, at PET kun i meget begrænset omfang interesserede sig for slum- 
stormerne, og at overvågningen af Christiania var meget behersket. Også det 
såkaldte Slaget om Byggeren påkaldte sig kun i mindre omfang PET's interesse. 
Anderledes forholder det sig med BZ-bevægelsen. Efter at PET i begyndelsen af 
1980'erne af Københavns Politi blev anmodet om assistance i overvågningen af 
BZ-miljøet, blev det et centralt område for PET. Fremstillingen af PET's over- 
vågning af BZ-bevægelsen er derfor disponeret således, at der indledningsvis vil 
blive gjort rede for hovedtræk af PET's vurderinger af BZ-bevægelsens udvikling. 
Derpå følger en række tematisk anlagte afsnit, der blandt andet redegør for PET's 
arbejdsmetoder over for BZ-bevægelsen samt for BZ-bevægelsens nationale og 
internationale kontaktnet. Desuden bliver der redegjort for BZ-bevægelsens for- 
skellige politiske aktioner samt for bevægelsens økonomi. 


Slumstormerne 


PET's interesse for slumstormerbevægelsen synes at have været behersket. Der 
ses i al fald ikke bevaret samtidige rapporter eller notitser om slumstormernes 
aktioner i 1960'erne. Tilsyneladende har politiets indsats i tilslutning til Gruppe 
61's aktion i 1963 og husbesættelsen af Sofiegården i 1965 ikke involveret efter- 
retningstjenesten. I en sammenskrivning fra 1990 om BZ-bevægelsens udvikling 
hedder det da også kortfattet om slumstormernes tidligste år, at deres besæt- 
telser 


”som regel” foregik ”i al fredsommelighed, hvor ”besætterne”, efter at have udråbt 
deres paroler og fået pressedækning, frivilligt forlod de besatte bygninger uden 
større politimæssige problemer”% 


Fra omtrent 1970 ses imidlertid enkelte, men spredte rapporter omhandlende 
slumstormernes aktioner. De fleste optegnelser efterlader indtryk af forholdsvis 
uskyldige aktiviteter i slumstormermiljøet og har, efter PET's akter at dømme, 
ikke givet anledning til megen efterretningsaktivitet. 

Et af de første eksempler på en rapport om slumstormerne er fra novem- 
ber 1970, da der afholdtes et såkaldt aktivistmøde i HUSET, Rådhusstræde 13, 
der gennem 1970'erne var et mødested for en del af den københavnske ung- 
dom. Ifølge PET's efterretninger havde de tilstedeværende drøftet muligheden 


1426 PET, emnesag: ”Emne: BZ-udviklingen i Danmark, 31. maj 1990, s. 1. 

af at besætte fem-seks ejendomme i tilslutning til en forestående ”boligaktion”. 
150 personer, hvoraf de fleste var under 20 år, havde deltaget. Blandt andet havde 
deltagerne drøftet, om aktivisterne skulle være voldelige eller ikke-voldelige i 
mødet med politiet." I de følgende dage konstaterede PET, at en række arki- 
tektstuderende gennem Københavns Kommune havde rekvireret tegninger over 
en række ejendomme, der alle måtte anses for at være saneringsmodne.”? Når 
disse oplysninger havde PET's interesse havde det sin årsag i, at lederen af mødet 
i HUSET i november 1970 havde udtalt, at man via Stadsarkitektens kontor på 
Københavns Rådhus ville forsøge at skaffe sig tegninger over de ejendomme, 
man påtænkte at besætte.” De bevarede akter melder intet om, hvorvidt aktivi- 
sterne omsatte deres planer til virkelighed. 

Et andet eksempel på en aktivitet, der af PET blev forbundet med slumstor- 
merbevægelsen, fandt sted i 1971, om end aktionen ikke havde noget med bolig- 
mangel at gøre. Historien var i korthed den, at et skib med navnet TAATA ORI, 
der vistnok rettelig hed TAA TA ORI (tahitiansk for ”rejsende eventyrer”), 
den 4. april 1971 sejlede ind i Limfjorden, hvor der gjordes landgang på Livø. 
Ifølge PET var skibet lastet med et par køer samt en del stykgods, idet hensigten 
skulle have været at oprette et landbrugskollektiv. Allerede tre dage senere, den 
7. april, valgte aktivisterne imidlertid at forlade øen, angiveligt fordi det var lyk- 
kedes for en repræsentant for Kulturministeriet at overbevise skibets besætning 
om, at dyrene næppe ville kunne overleve uden kyndig behandling. De pågæl- 
dende aktivister lejede derpå stuehuset til en gård uden for Løgstør, hvorefter 
de inviterede til kaffe i Løgstørhallen. Her informerede gruppen de fremmødte 
om, at gruppen ønskede at undslippe den hektiske storbytilværelse og i stedet 
etablere et meningsfuldt arbejde med jorden. PET havde en medarbejder til 
stede og konstaterede, at personkredsen bag gruppen alle havde tilknytning til 
skolesamvirket Tvind. Blandt andre nævnes Mogens Amdi Petersen som én af 
aktivisterne. Da det imidlertid blev klart, at gruppen fik hjælp fra Kulturmi- 
nisteriet til en mere realistisk planlægning af landbrugskollektivet, skønnede 


1427 PET, emnesag: ”Vedr.: Aktivist-møde i HUSET mandag d. 23.11.70 om besættelse af ejendomme, 
arrangeret af BOLIGRÅDET”, 25. november 1970. 

1428 PET, emnesag: ”Vedrørende: Rekvirerede tegninger over saneringsmodne ejendomme indenfor og 
tilhørende Københavns Kommune i november måned 1970”, 27. november 1970. 

1429 PET, emnesag: ”Vedr.: Påtænkt besættelse af saneringsejendomme i København”, 27. november 
1970. 

1430 Jf. oplysning i Jes Fabricius Møller, På Sejrens Vej — historien om Skolesamvirket Tvind og dets skaber 
Mogens Amdi Petersen (DIKE, 1999), s. 28, hvor historien også er omtalt. 

PET's regionsafdeling i Nordjylland, at der ikke var grund til yderligere over- 
vågning."” 

Omtrent samtidig med landgangen på Livø meddeltes fra politiet i Helsingør, 
at nogle slumstormere var i færd med at besætte Sophienholm, en villa i Hel- 
lebæk, der ejedes af ØK, og som for tiden ikke var i brug. Også her blev forløbet 
fredeligt. Siumstormerne indgik en aftale med Helsingørs politimester om, at de 
kunne låne huset weekenden over, og den 17. april meddelte Helsingør Politi PET, 
at alt var forløbet fredeligt. PET skaffede sig i dagene, der fulgte, oplysninger om 
slumstormernes weekend, herunder et referat. Det efterlod indtryk af, at besæt- 
telsen havde været vel forberedt, men samtidig stod det klart, at besætterne ikke 
havde forvoldt skade på huset. De vinduer, der var ødelagte, havde allerede været 
knust forud for aktionen, og selv om strømforsyningen havde været plomberet 
af elektricitetspersonalet, havde besætterne valgt ikke at bryde plomberne.””> In- 
gen af de deltagende slumstormere er identificeret, og der er derfor grund til at 
antage, at PET ikke var aktiv i sagen, men alene blev orienteret af de lokale poli- 
timyndigheder om aktionens forløb. I emnesagen beror imidlertid yderligere et 
par politirapporter fra sommeren 1971, der kan tyde på, at slumstormerne fortsat 
ønskede at tage Sophienholm i besiddelse. I juni er i al fald en svensk statsborger 
af amerikansk oprindelse i en politirapport omtalt som slumstormer. Pågælden- 
de blev nævnt, fordi han havde punkteret en af politiets biler.” Og i august 1971 
konstaterede politiet i Helsingør, at nogle af de slumstormere, der havde besat 
Sophienholm i april, ”i et vrag af et skib forsøgte at gøre landgang på kysten ud 
for 'Skorpeskoler” i Hellebæk”. Kort tid efter blev personerne fjernet. 

Ovenstående tre eksempler på oplysninger i PET's arkiv giver som nævnt 
indtryk af, at en del af slumstormernes aktioner kan forekomme forholdsvis 
harmløse uden væsentligt element af uro. Andre aktioner med tilknytning til 


1431 PET, emnesag: Kopi af 28-siders skrivelse betitlet ”LIV Ø”, udfærdiget af LIVØ-gruppen; PET, em- 
nesag: ”Vedr.: Operation LIVØ”, 20. april 1971; PET, emnesag: ”Vedr.: 'LIVØ-gruppens planer med 
LIVØ”, 21. december 1971; PET, emnesag: Kopi af skrivelse fra Kulturministeriet til Centralinsti- 
tutionen Hald Ege, 4. april 1971; PET, emnesag: Udskrift af foredrag i Løgstørhallen, uden dato; 
PET, emnesag: ”Vedr.: På tænkt slumstormerbesættelse af Livø”, 7. april 1971; PET, emnesag: ”Vedr.: 
På tænkt slumstormerbesættelse af Livø”, 6. april 1971. Vedr. PET's overvågning af skolesamvirket 
Tvind, se Kommissionens beretning, bind 9. 

1432 PET, emnesag: Referat udfærdiget af politiet i Helsingør, 16. april 1971. Tilstillet PET til underret- 
ning. 

1433 PET, emnesag: Politirapport, 26. juli 1971. 

1434 PET, emnesag: Politirapport, 5. august 1971. 

slumstormerbevægelsen lå imidlertid nærmere kernen i PET's arbejdsområde, 
hvilket antagelig også er den egentlige årsag til, at PET trods alt tildelte slum- 
stormerne nogen, om end aldrig megen interesse. I det følgende skal nævnes to 
eksempler, der peger på mulige forbindelser til mere alvorlig uro. 

Det første eksempel er fra april måned 1971. PET modtog på det tidspunkt 
via en kilde oplysninger om, at Black Panther Party Solidarity Committee stod 
i kontakt med kredse inden for slumstormerbevægelsen. Black Panther Party 
Solidarity Committee var, som navnet angiver, en solidaritetskomité, der i Skan- 
dinavien tidligere havde tiltrukket sig myndighedernes interesse. Så vidt vides, 
arbejdede komitéen for at skabe international solidaritet med de sorte aktivister, 
der ifølge panterne blev holdt som såkaldte ”politiske fanger” af amerikanske 
myndigheder. I Skandinavien havde Black Panther Party Solidarity Committee 
i 1969 gjort sig bemærket i forbindelse med en demonstration i Stockholm, og i 
1970 var medlemmer af den danske afdeling kommet i konfrontation med poli- 
tiet under en demonstration, der var arrangeret som følge af, at danske myndig- 
heder havde afvist at garantere den eksilerede panterleder Eldridge Cleaver fri 
passage gennem Danmark. 

I april 1971 modtog PET da oplysninger om, at Black Panther solidaritets- 
komitéens inderkreds holdt møder hos en navngiven fritidspædagog med del- 
tagelse af 14 komitémedlemmer og seks slumstormere. Ifølge kilden havde det 
været solidaritetskomitéens hensigt med mødet at etablere et samarbejde med 
slumstormerne, der af komitéen opfattedes som ”politisk forfulgte af det danske 
samfund” Ifølge PET's kilde var samarbejdet ikke blevet til noget, idet slumstor- 
merne ”indtog det standpunkt, at de var revolutionens fortrop, hvorfra starten 
til revolutionen ville komme?” Indtil det tidspunkt indfandt sig, ville de fokusere 
på at besætte boliger for at gøre opmærksom på, at ”bolig er en menneskeret?” 
På mødet konkluderes det imidlertid, at de to miljøer fremover skulle ”søge at 
nærme sig hinanden, således at de i fællesskab kunne udbrede kendskabet til de- 
res organisationer”"+% Det fremgår imidlertid ikke af sagsakterne, hvorvidt dette 
skete. 


1435 Michael L. Clemons and Charles E. Jones, ”Global Solidarity: The Black Panther Party in the In- 
ternational Arena”, Kathleen Cleaver and George Katsiaficas (ed.), Liberation, Imagination, and the 
Black Panther Party. A New Look at the Panthers and Their Legacy (Routledge, 2001), s. 20-39, her s. 
35. Den ene af bogens redaktører, Kathleen Cleaver, blev i 1970 betegnet som panterpartiets ”kom- 
munikationsminister” og var endvidere gift med ovennævnte Eldridge Cleaver. Se hertil Jørgen 
Dragsdahl, Det sorte Panterparti. Amerikas revolutionære avantgarde (Røde Hane, 1970), s. 153. 

1436 PET, emnesag: "Vedr.: Black Panther Party Solidarity Committe”, 28. april 1971. 

Det andet eksempel på, at PET betragtede i al fald dele af sumstormermiljøet 
med en vis årvågenhed, knytter sig til visse slumstormeres forbindelse til dele 
af Vietnambevægelsen og mulige opfordring til at begå politisk vold. Historien 
kan i korthed opsummeres på følgende vis: I foråret 1971 varslede De Danske 
Vietnamkomitéer (DDV) afholdelse af en stor demonstration den 24. april 
1971, idet arrangørerne håbede at opnå støtte til arrangementet fra store dele 
af den politiske venstrefløj. Slumstormerne støttede planerne om demonstratio- 
nens afholdelse, men havde samtidig ladet arrangørerne forstå, at de ikke ville 
lade sig dirigere af Vietnamkomitéerne. PET var — antagelig gennem en kilde 
— blevet orienteret om ovenstående forhold, men havde ikke oplysninger om, 
hvornår slumstormerne i givet fald ville dukke op. Desuden var PET usikker på, 
om slumstormerne havde planer om selvstændige aktiviteter under demonstra- 
tionen. Som et varsel til politiet om, hvad der kunne ske, når slumstormerne 
dukkede op, omtalte en notits i PET's arkiv en pjece, som ifølge en af PET's kil- 
der muligt var fremstillet i slumstormermiljøet. Pjecen var betitlet Løft røven 
venner!!! Politiet tog, som det vil fremgå, pjecen alvorligt, hvilket antagelig 
kan tilskrives, at danske myndigheder i slutningen af 1960'erne flere gange havde 
erfaret, at dele af den fragmenterede venstrefløj syntes at overveje brug af bom- 
ber i den politiske kamp. Vigtig var eksempelvis den såkaldte trotyl-sag fra 1969, 
hvor en personkreds af danske myndigheder blev sat i forbindelse med tyveri af 
trotyl angiveligt med den hensigt at producere bomber. 

Demonstrationen den 24. april 1971 forløb fredeligt." Efterfølgende forsøgte 
PET imidlertid at finde frem til, hvem der var pjecens forfatter, og det bevarede 
materiale efterlader indtryk af, at PET omfattede pjecen med en betydelig alvor. 
Ifølge en notits af 30. april 1971 skulle PET's chef have to kopier af pjecen. Om 
indholdet af pjecen meddelte notitsen, at den ”indledes med nogle betragtnin- 
ger, holdt i et noget uhøvisk sprog, om hensigten med pjecens udgivelse, som 
i korthed går ud på, at tiden er inde til at bekæmpe samfundssystemet og dets 
håndlangere med mere skrappe midler end hidtil … læst mellem linjerne, med 
anvendelse af våben” Desuden rummede pjecen anvisninger på fremstilling af 


1437 Om De Danske Vietnamkomitéer, se kapitel 3 i nærværende bind. 

1438 PET, emnesag: ”Vedr.: Pjece indeholdende anvisninger på fremstilling af røg- brand- og spræng- 
bomber m.v”, 30. april 1971. PET, emnesag: ”Notits. Vedr.: Demonstration den 24. april 1971) 
23. april 1971. 

1439 PET, emnesag: ”Notits. Vedr.: Demonstration den 24. april 1971”, 23. april 1971. 

1440 Vedr. den såkaldte trotyl-sag, se Kommissionens beretning, bind 9. 

1441 Om emnet, se kapitel 3. 

molotovcocktails og røgbomber, nogle råd om, hvordan man skulle agere, hvis 
man blev anholdt, herunder hvilke københavnske sagførere man kunne hen- 
vende sig til, og endelig telefonnumre på USAs ambassade og US Information 
Service, samt registreringsnumre på nogle af politiets biler foruden en gengivelse 
af en såkaldt ”Top-Ti-liste” over amerikanske virksomheder i Danmark." 
Karakteristikken af Løft røven venner!!! er ganske præcis. I PET's arkiv beror 
en kopi af pjecen. De ca. 10 tætskrevne halve A4-sider indledtes på følgende vis: 


”Er det ikke snart på tide det bliver alvor ?Er krigen ikke begyndt for lang tid siden 
? Løft røven venner.Stå op og se dig om.… Vore brødre og søstre i Vietnam og 
alle lande hvor den amerikanske imperialismes krigsmanskine kører frem,behøver 
vores fulde støtte. -- Ikke kun verbalt gennem solidaritetserklæringer og resolu- 
tioner, for det standser ikke svinene,;men gennem handlen,gennem aktioner af 
fysisk art… -- For svinene SKAL standses,og vi vil vinde, for vi VIL vinde,-- og 
vi vinder. 

Svinesamfundet er ved at drukne i sit eget lort, så lad os da bare hjælpe dem lidt 
på vej… 
Byguerilla, bagholdsangreb, pignapping, nakkeskud! -- Blive farlig! Vi sejrer ikke 
uden vold. Svinene kender kun vold. Vold er deres liv, og vold er deres død.--De 
forstår kun vold. 
I mange år har vi prøvet med pacifisme og kærlighed, og svinene er blevet stør- 
re og federe dag for dag.-- Nu er det slut !! Nu rejser vi os,går til aktion, letter 


Hovedfjenden var kapitalisterne og imperialismen, det vil sige banker, afdelinger 
af amerikanske virksomheder samt danske virksomheder, der deltog i våbenpro- 
duktion. Den umiddelbare fjende var dog politiet, der i pjecen kaldtes ”svinene”. 
Det hedder ganske vist, at ikke alle politibetjente var fascister, og at tiden ikke 
var inde til at udslette dem totalt. Men ”En god revolutionær må hele tiden være 
sig bevidst, at Folket afgør, hvilke skridt der nu skal tås..7.4+ Anvisninger på 
fremstilling af våben, defensive og offensive, peger i øvrigt entydigt på, at pjecen 
var skrevet med henblik på situationen i København. F.eks. var der oplysnin- 
ger om, i hvilke butikker man kunne købe kemikalier til fremstilling af krudt 
og røgbomber. Pjecens taktiske anvisninger til store demonstrationer forudsatte 


1442 PET, emnesag: ”Vedr.: Pjece indeholdende anvisninger på fremstilling af røg- brand- og spræng- 
bomber m.v», 30. april 1971. 

1443 PET, emnesag: Kopi af Løft røven venner!!!, citeret s. 1. 

1444 PET, emnesag: Kopi af Løft røven venner!!!, citeret s. 10. 

endvidere, at demonstrationerne fandt sted foran den amerikanske ambassade 
på Dag Hammarskjålds Allé. 

PET's efterforskning førte ikke til noget entydigt svar på spørgsmålet om, 
hvem der stod bag pjecen. En mulighed er, at det var slumstormere. To PET- 
medarbejdere udfærdigede en notits, hvoraf det fremgik, at en kilde havde lånt 
pjecen hos De Danske Vietnamkomitéer, hvis inderkreds lå inde med et be- 
grænset antal og ikke ville oplyse andet om oprindelsen end antydninger om, 
at det drejede sig om en mindre kreds af slumstormere. PET's chef Jørgen Skat- 
Rørdam synes selv at have været overbevist om den mulighed. I en skrivelse af 
6. maj til Københavns Politidirektør Peter Christensen anførtes det, at forfat- 
terne formodentlig skulle findes blandt slumstormerne."% 

En anden mulig tolkning er, at det var personer med tilknytning til Vietnam- 
bevægelsen, der var pjecens koncipister. DDV havde, som det fremgår af del- 
beretningen om PET's overvågning af Vietnambevægelsen, i 1968 etableret en 
Dokumentationsgruppe, der havde som mål at indsamle og offentliggøre op- 
lysninger om staten og den politiske højrefløj. Ifølge PET's notitser var det 
desuden en vigtig opgave for Dokumentationsgruppen at indsamle oplysninger 
om blandt andet danske firmaer, der handlede med USA,” foruden oplysninger 
om, hvilke flytyper det danske forsvar anvendte, herunder antal, art, herkomst 
og anvendelse." Ifølge en notits fra sommeren 1971 var flere af DDV's lokalko- 
mitéer i færd med at fremstille ”Top Ti”-plancher. Desuden var et medlem af 
DDV's såkaldte ”Agit-Prop”-udvalg i færd med at udfærdige en redegørelse om 
danske våbenfirmaer.? DDV var med andre ord i færd med at indsamle oplys- 
ninger, som svarede ganske nøje til en del af de fremlagte informationer i pjecen 
Løft røven venner!!! Dette kunne tyde på, at kredse inden for DDV havde haft 
andel i pjecens udfærdigelse. 

Ud over de af PET fremsatte hypoteser om forfatteren til pjecen er der den 
tredje mulighed, at det var slumstormere og Vietnamkomitémedlemmer, der 
sammen havde skrevet pjecen. Endelig kan det havde været nogle helt fjerde, 


1445 PET, emnesag: Jørgen Skat-Rørdam til Peter Christensen, 6. maj 1971; PET, emnesag: ”Vedr.: Pjece 
indeholdende anvisninger på fremstilling af røg- brand- og sprængbomber m.v”, 30. april 1971. Se 
endvidere kapitel 3 i nærværende bind . 

1446 Dokumentationsgruppen omtales i Erik Jensen og Petter Sommerfelt, Under dække, s. 2. 

1447 PET, personsag: ”Vedr.: Oplysninger om arkiver med militære oplysninger”, 12. februar. 

1448 PET, personsag: ”Vedr.: De danske Vietnamkomitéer — Dokumentationsgrupper,, 16. august 1971. 

1449 PET, personsag:” Ekstrakt PET, 29/6-71. DDV's landsledelsesmøde. Vedr.: De Danske Vietnamko- 
mitéer”, 29. juni 1971. 

der var ansvarlige for pjecens udfærdigelse. Det kan heller ikke afvises, at pje- 
cens forfatter havde ladet sig inspirere af tilsvarende udenlandske tekster og 
udenlandsk retorik. Politibetjente omtales som nævnt som svin, hvilket svarer 
til en i samtiden fremherskende amerikansk nedladende betegnelse for politiet, 
”pigs”,%% og nogle år senere bemærkedes det i PET, at en tysk publikation med 
udgangspunkt i RAF-miljøet omhandlende sammenstød med politiet angiveligt 
skulle oversættes til dansk som en art erfaringshorisont, som danske aktivister 
kunne høste af." I nærværende sammenhæng er det afgørende imidlertid, at 
PET via en kildeindberetning var i stand til at sætte slumstormere i forbindelse 
med publikationen. 

Var PET usikker på pjecens ophavssituation, syntes tjenesten at kunne spore, 
at den muligt havde en vis afsmittende effekt på unge aktivister. Den 9. juni 1971 
blev to unge på 17 og 15 år således anholdt og sigtet for med en slangebøsse at 
have knust en rude i Jyllands-Postens kontor på Amagertorv i København. De 
sigtede forklarede, at ”motivet var rent politisk”. Samme dag anmeldtes hærværk 
mod benzinselskabet BP's kontor i Amaliegade, hvor en rude var knust med 
bolte og møtrikker, kastet eller skudt med slangebøsse. Politiet i København blev 
gjort opmærksom på, at det meget vel kunne være de samme gerningsmænd. 
I en notits af 11. juni henledte PET opmærksomheden på pjecens vejledning i 
fremstilling af slangebøsser og anbefaling af møtrikker som ammunition. Det 
anførtes, at dette ”kan ikke tages som noget bevis for, at nævnte pjece er forfattet 
i slumstormerkredse, men det bekræfter, at pjecens opfordring til fremstilling af 
den slags våben og gøren brug af dem har sin virkning i visse venstreorienterede 
kredse” De to unge var ikke registreret i PET's arkiver, men efterretningstjene- 
sten konstaterede, at de havde været anholdt i forbindelse med politiets aktion 
mod slumstormerne i Jægersborggade i marts 1971 og den ene af dem yderligere 
ved en politiaktion mod slumstormerne i Bangertsgade på Nørrebro samme må- 
ned. 

Slumstormernes stadigt mere konfrontatoriske linje over for myndigheder- 
ne syntes at blive styrket gennem 1971. Ifølge en PET-notits fra september 1971 
havde slumstormerne ”for nylig” etableret en ny sammenslutning under navnet 


» » 


1450 Jf. Jørgen Dragsdahl, Det sorte Panterparti, s. 58. Det hedder her, at betegnelsen ”svin”, ”pig”, i USA 
var et forholdsvis udbredt som synonym for politiet, hvilket bidrog til at ”nedsætte respekten og 
frygten for magtstrukturens repræsentanter”. 

1451 PET, emnekartotek: 8. oktober 1982. 

1452 PET, emnesag: ”Vedr.: Hærværkshandlinger med slangebøsse” 11. juni 1971. 

Boligfronten. Deltagerne var foruden slumstormerne Faglig Ungdom, Frem- 
medarbejderne, Rødstrømperne, Kontaktcentrene, Murerlærlingenes Forening 
samt BRIS (Børns Rettigheder I Samfundet), KRIM (Foreningen for Human 
Kriminalpolitik) og DSF (Danske Studerendes Fællesråd). Ifølge PET var det et 
fællestræk for disse organisationer, at de alle var ”i opposition til det bestående 
samfund og som på forskellig vis og ofte ved hjælp af udenomsparlamentariske 
midler har forsøgt at gøre sig gældende i kampen mod systemet og myndighe- 
derne” Boligfronten havde i august 1971 holdt en ”offensiv kongres” med henblik 
på at planlægge en række aktioner, men forslagene havde været så vidtløftige, at 
notitsens forfatter tvivlede på, at de ville blive gennemført." 


Christiania 


PET synes ikke at have set det som sin opgave at gennemføre en overvågning af 
Christiania. Ganske vist rummer PET's arkiv en emnesag på Christiania, men 
den indeholder primært oplysninger om teatergruppen Solvognen og dennes 
aktiviteter. Den begrænsede overvågning hænger antagelig sammen med, at det 
kunne opfattes som politisk sensitivt at overvåge Christiania. Det fremgår så- 
ledes af en udskrift af PET's årsmøde i Ringkøbing i 1976, at PET i midten af 
1970'erne havde måttet beslutte ikke at få en kilde på Christiania, selv om PET 
havde haft mulighed herfor. Samtidig forklarede politimester Ole Stig Andersen, 
at PET ikke måtte ”forgribe sig på Christiania eller blive nævnt i forbindelse med 
Christiania", Af de kortfattede, nærmest stenografisk optegnede emnekort er 
det dog muligt at konstatere, at PET gennem årene har indhentet oplysninger 
om Christiania. Indhentningen, der aldrig synes at have været omfattende, fore- 
kommer at have haft sit tyngdepunkt fra omtrent 1972-73 og et tiår frem. Der er 
således næsten ikke noteret oplysninger i sidste halvdel af 1980'erne. 

De af PET indhentede oplysninger samler sig om væsentligst om to for- 
hold. For det første om politiske efterretninger og for det andet om våbenfund. 
Hvad angår indhentning af politiske oplysninger, viser emnekortene, at politiet 
i begyndelsen af 1972 anholdt en person på Christiania, der var i besiddelse af 
forskellige papirer vedrørende Black Panthers Party. Det fik pågældende PET- 


1453 JM, ujournaliseret: ”Notits vedrørende de såkaldte 'slumstormere”, 7. september 1971. 
1454 PET, administrativ sag: ”Referat fra regionsmødet på ”Fjordgaarder”, Ringkøbing i dagene 9. og 
10. november 19767, s. 25-29, citeret s. 25. 

medarbejder til at antage, at der var en del personer med tilknytning til Black 
Panthers Party på Christiania.” Der ses dog ikke yderligere optegnelser, der 
peger i denne retning. 

Til gengæld peger spredte bemærkninger fra midten af 1970'erne frem til be- 
gyndelsen af 1980'erne på, at Christiania af såvel danske myndigheder som af 
udenlandske efterretningstjenester mistænktes for at skjule udenlandske terro- 
rister, som det udtryktes, eller i al fald personer med tilknytning til ikke-danske 
terrororganisationer. I 1974 modtog PET en forespørgsel fra en ikke-europæisk 
tjeneste, der ønskede be- eller afkræftet, om det var korrekt, at der befandt sig 
seks PFLP-terrorister (Popular Front for the Liberation of Palestine, Folkefronten 
til Palæstinas Befrielse) på Christiania.” Og i 1981 anmodede samme tjeneste 
om oplysninger om en udenlandsk mandsperson, der muligt havde tilknytning 
til PLO (Palestinian Liberation Organisation, Den Palæstinensiske Befrielsesbe- 
vægelse). Pågældende, der betegnedes som kriminel, skulle bo på Christiania.” 
Det fremgår ikke af emnekortene, om og i givet fald hvordan PET svarede den 
udenlandske tjeneste. 

Men også personer med tilknytning til RAF (Rote Armee Fraktion) skulle 
angiveligt have opholdt sig på Christiania. I 1976 forespurgte en europæisk tje- 
neste PET, om det var korrekt, at Christiania husede udenlandske kriminelle 
med forbindelse til en vesttysk terrorgruppe. Dette fremgik af et venstreorien- 
teret skrift kaldet Miinchner Blatt.… Det fremgår ikke af emnekortene, hvad 
PET svarede den udenlandske tjeneste, men ifølge bemærkninger på et tidligere 
emnekort skulle en bestemt udenlandsk person, der tidligere havde forfalsket 
papirer for personer tilknyttet Baader-Meinhof-gruppen, på et tidspunkt have 
været bosiddende på Christiania. Året efter, i 1977, hed det i emnekortene, at 
en danskers pas var fundet i Holland i forbindelse med en drabssag. RAF mentes 
at være involveret heri. Den pågældende dansker boede på Christiania.” To år 
senere hed det, at Interpol var af den opfattelse, at en person, der var eftersøgt for 
at være involveret i vesttysk terror, mentes at skjule sig på Christiania.” Endelig 
oplyses det, at da udenlandske myndigheder omkring årsskiftet 1982-83 anholdt 


1455 PET, emnekartotek: ”Christiania”, 2. februar 1972. 

1456 PET, emnekartotek: ”Christiania”, 30. oktober 1974. 

1457 PET, emnekartotek: ”Christiania”, 21. juli 1981. 

1458 PET, emnekartotek: ”Christiania”, 20. maj 1976. 

1459 PET, emnekartotek: ”Christiania”, 29. marts 1976. 

1460 PET, emnekartotek: ”Christiania”, 29.-30. september 1977. 
1461 PET, emnekartotek: ”Christiania”, 3. maj 1979. 

lederen af den franske terrororganisation Action Directe, Jean-Marc Rouillian, 
fandt man i pågældendes notesbog adressen på en christianit.”” 

PET var endvidere i besiddelse af oplysninger om, at en del anti-NATO aktio- 
ner havde deres udspring fra Christiania. Der var dels teatergruppen Solvognens 
mange politiske aktioner,” dels mere almindelige demonstrationer, navnlig i 
begyndelsen af 1970'erne.+% En udenlandsk tjeneste efterspurgte også oplysnin- 
ger om en mand, der skulle være i færd med at opbygge en anarkistisk bevægelse 
fra Christiania.” Det fremgår ikke, hvad PET svarede den udenlandske tjene- 
ste. Endelig bemærkede PET, at Christiania syntes at være benyttet af aktivister 
under en arbejdsmarkedskonflikt i 1977 (Berlingske Tidende-konflikten). PET 
opnåede af den grund rettens tilladelse til at aflytte en telefon på et af Christia- 
nias udskænkningssteder. 

Den anden type af oplysninger vedrørende Christiania, der optræder i emne- 
kortene, handler om våben. Allerede i begyndelsen af 1972 var der ifølge PET's 
oplysninger våbenlagre på Christiania.” Senere på året skulle en personkreds 
være i færd med at fremstille brandbomber til brug for slumstormere,+$ og i 
slutningen af 1972 blev det oplyst, at en navngiven person havde solgt 14 maskin- 
pistoler på Christiania." Fra 1973 frem til 1984 ses der yderligere otte optegnel- 
ser omhandlende produktion af mindre bomber, salg eller opbevaring af våben 
på Christiania, hvoraf PET kunne spore nogle af våbnene tilbage til diverse vå- 
bentyverier. Mest opsigt har det antagelig vakt, da det i 1975 hed, at mændene 
bag et ”sprængstofattentat” mod politiet havde søgt i ly på Christiania. Desuden 
har det formentlig vakt en vis opsigt, at det i 1976 blev meddelt, at der angiveligt 


1462 PET, emnekartotek: ”Christiania”, 6. december 1982 - 6. januar 1983. 

1463 PET, emnekartotek: ”Christiania”, f.eks. 18. december 1975, 29. juni 1976, 13., 15., 19. juli 1976, 
15. april 1977 og 7. oktober 1978. 

1464 PET, emnekartotek: ”Christiania”, 21. maj 1973, 23. maj 1973, 13. juni 1973, 14. juni 1973, 7., 8., 9. juni 
1973, 11. juni 1973. 

1465 PET, emnekartotek: ”Christiania”, 9. februar 1978. Det ses også, at en af de fremtrædende personer 
fra det anarkistiske miljø flere gange dukkede op på Christiania. En gang skulle han ifølge forlyden- 
der have modtaget penge fremskaffet gennem hashhandel. PET, emnekartotek: ”Christiania”, 6. og 
7. april 1984. 

1466 PET, emnekartotek: ”Christiania”, 26. april 1977. Vedr. Berlingske Tidende-konflikten henvises til 
Kommissionens beretning, bind 8. 

1467 PET, emnekartotek: ”Christiania”, 7. januar 1972, 13. januar 1972. 

1468 PET, emnekartotek: ”Christiania”, 26. maj 1972. 

1469 PET, emnekartotek: ”Christiania”, 13. december 1972. 

opbevaredes dynamitstænger på Christiania.'”? Det fremgår ikke af det anvend- 
te materiale, hvorvidt PET var i stand til at dokumentere de nævnte påstande om 
våben på Christiania. 

Konkluderende om Christiania hedder det i den ovenfor omtalte PET-sam- 
menskrivning af BZ-bevægelsens historie: 


”Stedet, der nu kaldes Christiania, har siden været hjemsted for ca. 1.500 personer 
fra narkomiljøet, græsrodsmiljøet, kriminelle og personer, der blot ønsker sig en 
alternativ livsform. 

Området betragtes som center for narko- og kosterhandel, og stedet har i ti- 
dens løb været rammen om utallige voldelige sammenstød mellem beboerne og 
politiet, ligesom områdets beboere hører til sympatisørgruppen omkring BZ- 
bevægelsen," 


Slaget om Byggeren 1980 


Slaget om Byggeren var i udgangspunktet en konflikt mellem på den ene side en 
række personer, hvoraf en del kom fra Nørrebro, og på den anden side Køben- 
havns Kommune, idet Borgerrepræsentationen dog var splittet i spørgsmålet. 
Da konflikten udviklede sig til, at beboerne stillede sig hindrende i vejen for 
rydningen af Byggeren, blev Københavns Politi involveret i sagen. I PET's arkiv 
beror en emnesag om konflikten. Dette har antagelig sin forklaring i, at Køben- 
havns Politi i dagene efter slaget forsynede PET med observationsrapporter, 
fotografier og andet vedrørende konflikten. PET blev imidlertid også involveret 
i konflikten: 

Den 30. april 1980 fik PET Københavns Byrets accept til at oprette en te- 
lefonaflytning af det trotskistiske Revolutionære Socialisters Forbund (RSF), af 
organisationens blad Klassekampen og af et enkelt medlem, der var observeret 
som aktiv under urolighederne. Årsagen var, at Københavns Politi og PET havde 
observeret, at en navngiven trotskist syntes at stå centralt i aktiviteterne, og da 
PET erfaringsmæssigt anså trotskisterne som uromagere, ønskede PET afklaret, 


1470 PET, emnekartotek: ”Christiania”, 6. december 1973, 27. marts 1974, 21. august 1975, 30. marts 1976, 
14. august 1976, 19. december 1977, 30. oktober 1979 samt 4. og 5. januar 1984. PET, emnesag: ”Vedr.: 
NATO-MINISTERRÅDSMØDET I KØBENHAVN”? 12. juni 1973. 

1471 PET, emnesag: ”Emne: BZ-udviklingen i Danmark, 31. maj 1990, citeret s. 1-2. 

hvilken rolle trotskisterne måtte have i den aktuelle konflikt.” I en rapport af 
6. maj 1980 om aflytningerne hed det, at ”RSF ikke som gruppe har deltaget i 
urolighederne omkring byggelegepladsen ”Byggeren” på Nørrebro i København, 
men at de har deltaget som enkeltpersoner i stort tal”. Hvad angik aflytningen af 
RSF-medlemmet var der fremkommet oplysninger om, at pågældende var ”dybt 
involveret” i urolighederne, og at pågældende var medlem af Nørrebros Beboer- 
aktion. Endelig konstateredes det, at der fortsat var kontakt mellem medlem- 
met og RSF, selvom der ikke havde været telefonisk kontakt den seneste uge. 
Aflytningsrapporterne gav således PET et indtryk af, at RSFøere var aktive under 
urolighederne, om end det ikke var opfattelsen, at RSF styrede slagets gang på 
aktivistside. Telefonaflytningen blev bragt til afslutning den 12. maj, idet PET 
anmodede Københavns Byret om, at ”indehaverne af de pågældende telefoner 
ikke skal have besked om den stedfundne aflytning, idet det efter aflytningerne 
må antages, at de personer, der har tilknytning til de telefoner, som enkeltperso- 
ner, men ikke som gruppe har deltaget i urolighederne. Efter politiets opfattelse 
vil meddelelse om aflytningen imidlertid være til skade for undersøgelsen og 
umuliggøre eller vanskeliggøre fremtidig efterforskning i tilsvarende situatio- 
ner” Retten imødekom PET's anmodning. ”; 

Efter konflikten gjorde PET status over sagens efterretningsmæssige aspek- 
ter. Det konstateredes for det første, at en gruppe personer på et tidspunkt var 
kommet i slagsmål med Københavns Kommunes håndværkere, og at nogle af 
initiativtagerne til slagsmålet ifølge PET var tilkaldt via en telefonkæde. Des- 
uden konstateredes det, at en række af de tilstedeværende, der havde taget del i 
slagsmålet, var kommet fra Christiania. For så vidt syntes det at være tilfældet, 
at en del af aktivisterne fra Nørrebros Beboeraktion stod i forbindelse med per- 
soner fra Christiania. 

For det andet blev PET under urolighederne opmærksom på, at ”adskillige 
personer i området” havde båret walkie-talkier, og det antoges, at aktivisterne via 
disse radioer havde været i stand til at dirigere hinanden rundt. Natten til den 
30. april 1980 havde politiet endvidere konstateret, at der blev sendt flere falske 
radiomeldinger. For at stoppe mulige ulovlige radiosendere blev PET anmodet 
om at foretage aflytning. PET havde mistanke til en radio, der hed Nora 52, som 


1472 PET, emnesag: Politirapport, 30. april 1980; PET, emnesag: ”Udskrift af Retsbogen for Københavns 
Byrets afdeling for Grundlovsforhør m.m”, 1. maj 1980. 

1473 PET, emnesag: ”Udskrift af Retsbogen for Københavns Byrets afdeling for Grundlovsforhør m.m”, 
kontinueret 12. maj 1980. 

PET antog hørte til omkring HUSET. Aflytningen viste imidlertid, at der ikke 
blev udsendt ulovlige radiosignaler. Derfor besluttedes det, at PET skulle fore- 
tage en ”jamming” for at skabe støj i radiomodtagerne. I PET's rapport hed det 
efterfølgende, at denne jamming havde været virkningsfuld, 


”idet følgende samtale, efter standsning af ”jamminger”, blev opfanget. ”Det var 
fikst gjort”, og derefter var der almindelig harme rettet mod ”de politiske balladema- 
gere” med walkie talkies, som havde været den soleklare årsag til ”jammingern' + 


Dermed blev det de såkaldte uromagere, der fik skylden for jammingen. 

For det tredje bemærkedes det, at en del af aktivisterne under urolighederne 
havde kastet med molotovcocktails samt sten og andet kasteskyts mod politiet. 
Desuden observeredes rockere med jernstænger.'”; 

Under en demonstration den 12. maj 1980 blev der kastet partisansøm ud på 
vejen ved Prinsessegade/Torvegade på Christianshavn. Formålet med demon- 
strationen skulle have været at lamme trafikken i København for at få politiet 
væk fra Nørrebro, hvorefter Byggeren skulle genrejses. PET mente, at sømmet 
stammede fra Christiania.'”? 

Endelig konstateredes det, som det femte og sidste element af efterretnings- 
mæssig interesse, at en lille håndfuld århusianske anarkister fra ”Boligkaravanen” 
havde taget ophold i København under urolighederne. Og det konstateredes, at 
de pågældende under demonstrationerne havde uddelt pjecer omhandlende 
”Boligkaravanen”. 7 

Hvad angik spørgsmålet om, hvem der var de egentlige urostiftere, bemærke- 
des det i PET's årsrapport for 1980, at det fra 


”pålidelig kilde” var oplyst, at ”stridighederne mellem VS og DKP var den egen- 
tlige årsag til balladen om ”Byggeren”. VS ønskede at demonstrere sin magt. Til 
dette formål findes i VS en aktionsgruppe/kampgruppe, hvis formål var og er at 
skabe uroligheder samt konfrontationer under politiske konflikter. 

Endvidere er det oplyst, at man fra gruppens side under konflikten omkring ”byg- 


” 


1474 PET, emnesag: ”Vedr.: Urolighederne på Nørrebro omkring legepladsen 'Byggeren”, 2. juni 1980; jf. 
PET, emnesag: ”Vedr.: aflytning samt jamming af demonstranters walkie-talkies i sagen omkring 
'Byggerer” på Nørrebro”, 5. maj 1980, kontinueret 23. maj 1980. 

1475 PET, emnesag: ”Vedr.: Urolighederne på Nørrebro omkring legepladsen 'Byggeren”, 2. juni 1980. 

1476 Ibid. 

1477 PET, emnesag: ”Vedr.: Urolighederne på Nørrebro omkring legepladsen Byggeren”, 2. juni 1980. 


Vedr. Boligkaravanen, se Kommissionens beretning, bind 12. 

geren” havde kørt en forholdsvis ”blød linje” i arbejdet i marken, idet hovedformå- 
let med aktionen var at foretage et dybtgående studium af politiets arbejdsmeto- 
der, således at man ved efterfølgende episoder kan overraske politiet.” 


Ifølge PET's årsrapport var det videre situationen, at det var en fremtrædende 
VSer, der var den ”egentlige bagmand” i Bygger-sagen. PET skal således have væ- 
ret i besiddelse af viden om, at den pågældende VS'er havde ”en mand i marken 
med hals- og håndsret over” diverse arrangementer. Om trotskisternes andel i 
Bygger-sagen udtryktes der den opfattelse i PET's årsrapport, at enkeltpersoner 
fra dette miljø havde deltaget i ”urolighederne”; men at trotskisterne i skikkelse af 
RSF (Revolutionære Socialisters Forbund) ikke havde deltaget som fraktion.”? 


Ini'tivgruppe for et Ungdomshus 1981-82 


Den ovenfor skitserede proces, hvor aktivister som et politisk kampmiddel siden 
1960'erne havde besat huse og forsøgt at forhindre myndighederne i at sanere 
ejendomme, kulminerede i første halvdel af 1980'erne med etablering af den så- 
kaldte BZ-bevægelse. Grundstenen hertil blev ifølge en PET-sammenskrivning 
fra 1990 lagt i 1981, da en kreds af gymnasieelever på initiativ af det trotskistiske 
Socialistisk Arbejderparti (SAP) dannede en gruppe, der kaldte sig Ini'tivgrup- 
pen. Denne havde som et første mål at få Københavns Kommune til at stille et 
Ungdomshus til rådighed. SAP's interesse i gruppen var ifølge PET, at partiet 
søgte etableret ungdomsmiljøer i København, som partiet derefter kunne re- 
kruttere støtte fra." Kommunens svar på Ini'tivgruppens krav var i første om- 
gang, at de unge skulle anvende allerede eksisterende medborgerhuse til deres 
aktiviteter. Ini'tivgruppen stillede sig imidlertid afvisende hertil, idet gruppen 
ønskede et hus, hvor de kunne udfolde sig ”uden nogen form for bureaukratisk 
styring”, det vil sige uden myndighedernes indblanding.” Efter oplysninger be- 
roende i PET's arkiv at dømme havde Ini'tivgruppen og SAP hentet inspiration 
fra de husbesættelser, der fandt sted i Holland (Amsterdam) og Vesttyskland 
(Hamburg og Berlin). 


1478 PET, administrativ sag: ”Årsberetning 1980. Afdeling C”, citeret s. 48. 

1479 PET, administrativ sag: ”Årsberetning 1980. Afdeling C”, s. 48. 

1480 PET, emnesag: ”Emne: BZ-udviklingen i Danmark, 31. maj 1990. 

1481 Ibid. 

1482 PET, emnesag: ,,Zusammenfassender Bericht iiber Hausbesetzungen und damit zusammenhån- 

Efter at forhandlingerne mellem Københavns Kommune og Ini'tivgruppen 
i sidste halvdel af 1981 viste sig frugtesløse, valgte nogle unge den 15. oktober 
1981 at holde et såkaldt ”stormøde” i det tidligere Folkets Hus, Jagtvej 69. Mødet 
fik tilslutning fra mere eller mindre organiserede grupper, politiske ungdoms- 
foreninger fra venstrefløjen, Rødstrømperne m.fl., og det besluttedes at besætte 
en nedlagt brødfabrik, Arbejdernes Fællesbageri kaldet Rutana, på Nørrebro. 
Besættelsen foregik uden synderlig dramatik, og lige så udramatisk ryddede 
politiet bygningen. Alligevel opnåede besættelsen megen presseomtale. 'To dage 
senere forsamledes 50-100 unge på en ubebygget grund over for brødfabrikken. 
Politiet var til stede under mødet, og det bemærkedes i PET's årsrapport for 1981, 
at en ikke-identificeret person havde holdt en tale for de unge, idet han havde 
afsluttet med ordene: ”vi må bage, mens ovnen er varm” 

Kort tid efter holdt byplanborgmester Villo Sigurdsson en tale. Ifølge et refe- 
rat gengivet i dagbladet Information, havde han udtalt: 


”Der findes ikke noget demokrati. Derfor er det udmærket, at der er nogen som 
Jer, der gider stille sig op på barrikaderne og kæmpe imod og besætte alt det, I kan 
besætte, og holde det lige så længe, I kan holde det. Det er det eneste sprog, de kan 
forstå ovre på Rådhuset. Hvis I sender flotte planer og flotte indsigelser, forstår de 
det ikke. Sådan noget putter de bare skråt ned i papirkurven. Men hvis folk står op 
på barrikaderne, besætter huse, hindrer håndværkerne i at rive ejendomme ned, 
ja, så véd de ikke deres levende råd. 

Derfor er mit gode råd: Styrk demokratiet og besæt fabrikken” "4 


De unge syntes at tage imod de to opfordringer, da det herefter lykkedes 15-20 
unge at bryde porten til fabrikken. Politiet forsøgte at forhindre de unge i de- 
res foretagende, men sammenstødet blev voldsomt, og politiet blev, ifølge PET's 
sammenskrivning, ”nødsaget” til at bruge stavene. Størsteparten af de unge blev 
drevet på flugt, mens 12 blev anholdt for gadeuorden. En blev sigtet for overtræ- 
delse af straffelovens $$ 1ig, stk. 1, og 134 a (vold mod tjenestemand i funktion 
og deltagelse i slagsmål eller i anden grov forstyrrelse af ro og orden på offentligt 


gende Ereignisse im Jahr 1981% forfattet i Bundeskriminalamt, 77 sider. Heri beskrives BZ-aktioner 
og politimæssige og retslige indsatser i Vesttyskland, Holland, Belgien, Storbritannien og Schweiz, 
men ikke i Danmark. 

1483 PET, administrativ sag: ”Årsberetning for afdeling C 1981, s. 22. 

1484 Tale af Villo Sigurdsson, 17. oktober 1981, gengivet i Information, 19. oktober. Citeret efter PET, 
administrativ sag. ”Årsberetning for afdeling C 1981, s. 23. 

sted, såfremt gerningsmændene har handlet efter aftale eller flere i forening). 
PET undersøgte efterfølgende Villo Sigurdssons rolle i begivenheden og kon- 
staterede, at det var Sigurdsson, der i egenskab af byplanborgmester havde givet 
de unge tilladelse til at anvende den ubebyggede grund til ophold, bål etc." 
Umiddelbart tydede PET's oplysninger således på, at VS's borgmester ikke alene 
opfordrede de unge til at besætte huse, men også ydede dem en vis form for 
støtte. Besættelsen af Rutana fik i øvrigt det efterspil, at 14 medlemmer af Ini'tiv- 
gruppen i midten af januar 1982 blev anholdt, da de foranstaltede optøjer og 
udøvede hærværk i Københavns Byret under de første retssager efter optøjerne i 
forbindelse med besættelsen af Rutana. 

Gennem resten af 1981 var der løbende konfrontationer mellem BZ'erne og 
Københavns Politi. Den 24. oktober 1981 arrangerede Ini'tivgruppen eksempel- 
vis et demonstrationstog, hvori deltog civilklædte politibetjente. Undervejs kon- 
staterede aktivisterne, at politiet var til stede, hvorefter to politifolk fik smidt 
salmiakspiritus i øjnene. Andre blev beskudt med marmor- og glaskugler. De- 
monstrationstoget endte i øvrigt med, at de unge som tidligere nævnt besatte en 
nedlagt gummifabrik, Schønning og Arvé. Aktionen var, mente PET, planlagt, 
idet BZerne hurtigt omdannede fabrikken ”til en ”Christiania-lignende” byg- 
ning”. Facaden blev således bemalet med slagord, vinduer sømmet til, indgangs- 
døren blokeret og på ejendommens ydermur blev der hængt transparenter, der 
meddelte, at huset var besat.” 

PET blev inddraget i konflikten, idet tjenesten etablerede et fast observa- 
tionssted med det formål at følge besætternes bevægelser. PET konstaterede i 
den forbindelse, at BZ'erne transporterede benzin, olier, flasker, mursten ind i 
det besatte hus, og PET vurderede, at de forskellige genstande ”kunne bruges til 
afværgelse af angreb fra politiets side?” Endvidere bemærkede PET's observati- 
onshold, at BZ'erne ”samlede metalstykker, som blev placeret i kasser ved vin- 
duerne, ligesom plastikposer med maling var en del af besætternes ”våben””8 I 
de følgende to dage forsynede PET Københavns Politi med oplysninger om be- 
vægelserne omkring huset. Det konstateredes således, at den barrikadering, der 


1485 PET, administrativ sag: ”Årsberetning for afdeling C 1981, s. 23. 

1486 PET, emnesag: Politirapport, 13. januar 1982. PET, emnesag: ”Initivgruppens hærværk i Kbh.s By- 
ret. Liste over sigtede i nærværende sag”, udateret; PET, administrativ sag: ”Årsberetning 1982. Af- 
deling C”, s. 36. Se også Hans Lind, ”Hærværk i Byretter”, Politiken, 14. januar 1982. 

1487 PET, administrativ sag. ”Årsberetning for afdeling C 1981, s. 25. 

1488 PET, administrativ sag: ”Årsberetning for afdeling C 1981, s. 26. 

var påbegyndt den 24. oktober 1981, fortsatte den følgende dag. Desuden kon- 
staterede PET, at en stor del af de unge forlod fabrikken den 26. oktober 1981 om 
morgenen. Det var en mandag, og efterretningstjenesten antog, at de unge skulle 
i skole. Midt på dagen den 26. oktober valgte Københavns Politi imidlertid at 
rydde fabrikken, og da PET havde forsynet Københavns Politi med oplysninger 
om, at det næppe ville være muligt at trænge ind i bygningen via den ordinære 
vej, valgte man at indsætte specialstyrker, der kunne trænge ind i bygningen 
henholdsvis fra siden og fra oven.” 

Det hedder i en nyere fremstilling, at politiet anvendte megen magt under 
rømningen af huset, og at politiets indsats derfor efterfølgende blev mødt med 
megen kritik.” Ifølge PET's årsrapport nævnes også, at det var kommet til sam- 
menstød mellem Københavns Politi og BZ'erne. Det nævnes imidlertid også, at 
politiet over højttalere indledningsvis havde gjort BZ'erne opmærksom på, at de 
skulle forlade bygningen. ”Denne opfordring fulgte enkelte”, hedder det i årsrap- 
porten, ”mens andre iklædte sig hjælme og stillede sig op i vinduerne på 1. og 2. 
etage, hvor de råbte efter politiet” I omtrent et kvarter befandt politiet og BZ'erne 
sig efterfølgende i egentlige kampe, hvor sidstnævnte smed neonrør, poser med 
maling og mursten efter politiet.” Politiets svar bestod i at skyde tåregas ind 
i bygningen. Senere trængte politiet ind og anvendte flere tåregaspatroner. Da 
BZ'erne imidlertid havde blokeret for udgangene, kunne BZ'erne ikke forlade 
den gasfyldte bygning. Først da Københavns Belysningsvæsen fik anbragt en 
stige, blev det muligt at forlade bygningen. I alt anholdt politiet 96 personer i 
alderen 15 til 32 år, og politiets efterfølgende opgørelse viste, at 58 af de anholdte 
kom fra Københavns Kommune, 26 fra omegnskommunerne og 12 fra det øvrige 
Sjælland. 

Besættelsen og politiets efterfølgende rømning af Schønning og Arvé skabte 
megen presseomtale, hvor et fremherskende tema var spørgsmålet om anvendel- 
se af tåregas. Diskussionen handlede dels om, hvorvidt politiet havde overholdt 
forskrifterne for anvendelse af tåregas, dels om det overhovedet var forsvarligt 
at anvende dette redskab. Blandt debattørerne var Lars Hutters, medlem af Kø- 


1489 PET, administrativ sag: ”Årsberetning for afdeling C 1981, s. 27. 

1490 René Karpantschof, ”Kopenhagen, Jagtvej 69. Ein Jugendzentrum zwischen Besetzungen, Politik 
und Polizei (1981-2007)”% Peter Birke und Chris Holmsted Larsen (Hg.), Besetze deine Stadt! - BZ 
din by, s. 56. 

1491 At BZ'erne skulle have anvendt sten som kasteskyts afvises i Tom Heinemann, Uro. 25 års gadekamp, 
S. 50, 52. 

1492 PET, administrativ sag: ”Årsberetning for afdeling C 1981”. 

benhavns Borgerrepræsentation for VS og aktivist," der, under henvisning til 
at han var læge og dermed besad væsentlig faglig ekspertise, gentagne gange 
krævede brugen af tåregas forbudt. Pågældende skrev i januar 1982 i Informa- 
tion, at han over for Sundhedsstyrelsen havde gjort opmærksom på, at der ikke 
eksisterede forskning ”som kan belyse bl.a. om CS [tåregas] kan virke dødelig, 
kræftfremkaldende, fosterskadelig, kromosomforandrende, allergisk, samt om 
årsagerne til den individuelle tolerance over for CS m.m”494 

De resterende måneder af 1981 arrangerede Ini'tivgruppen en række de- 
monstrationer, hvor politiet forventede nye besættelser. En af de mest vigtige 
fandt sted den 31. oktober, da et demonstrationstog bestående af omtrent 500 
aktivister besatte et kloster beliggende i Abel Cathrinesgade på Vesterbro. Igen 
oprettede PET et observationssted, og igen bemærkede PET, at besættelsen 
ikke var resultatet af en spontan handling, men var en planlagt aktion: ”I løbet 
af ret kort tid så klosteret ud som gummifabrikken, og en del unge mennesker 
havde indlogeret sig i huset”, lød det i PET's årsrapport for 1981. Hvad an- 
gik spørgsmålet om, hvem der stod bag husbesættelserne var PET's foreløbige 
konklusion: 


”Vurderingen er, at husbesættelserne stort set i begyndelsen var styret af personer 
fra SAP, Dette indtryk fik vi blandt andet på grund af de forskellige løbesedler, som 
blev uddelt forskellige steder i byen. Løbesedlerne blev trykt hos et fremtrædende 
medlem af SAP. 

Senere blev vor opfattelse bestyrket, idet én af lederne, Lars GRARUP, offentligt 
stillede sig frem i dansk TV under SAPs valgkamp, hvor han fortalte om de unges 
problemer. Ydermere er det konstateret, at flere af de anholdte husbesættere er 
medlemmer af SAP. 

Med hensyn til VS” rolle i husbesættelserne må det antages, at den har været min- 
dre fremtrædende. Dog skal det bemærkes, at VS-borgmesteren Villo SIGURDS- 
SON gjorde sin indflydelse gældende, da han tillod de unge mennesker at opholde 
sig/lave bål/rejse telt på kommunens grund overfor den nedlagte brødfabrik i Na- 
nasgade/Mimersgade. Endvidere prøvede han at vinde de unges gunst ved at tale 
til deres fordel, men dette mislykkedes åbenbart over for blandt andre Lars GRA- 
RUP, SAP, som åbenlyst tilkendegav mishagsytringer med hensyn til SIGURDS- 
SONs udtalelser. GRARUP mente, at borgmesterens udtalelser kun var en form 
for ”valgflæsk”. 


1493 Se kapitel 4 i nærværende bind. 

1494 Lars Hutters, ”Forbyd tåregas”, Information, 6. januar 1982. Neden for artiklen hedder det: 'Lars 
Hutters er læge'. Hutters og Villo Sigurdssons forhold til BZ'erne er omtalt i PET, emnesag: ”Vedr. 
Villo SIGURDSSONSs og VS" forbindelse til BZ-brigaden”, 15. juni 1983. 

I det store og hele må det antages, at såfremt en bestemt gruppe har været tone- 
angivende i husbesættelserne, må det have været Socialistisk Arbejder Parti”5 


Set fra PET's perspektiv mindede 1982 i betydelig grad om 1981, hvad angik BZ- 
bevægelsens udvikling. Der var tale om en stadigt mere tilspidset situation mel- 
lem på den ene side aktivisterne og på den anden side Københavns Politi og an- 
dre myndigheder. PET var kun i ringe grad direkte involveret i konflikten, men 
ydede navnlig Københavns Politi bistand med hensyn til overvågning. Årets ud- 
vikling kan ifølge PET's oplysninger opsummeres på følgende vis: 

Den besættelse af klosteret, der blev gennemført i slutningen af oktober 1981, 
bestod frem til midten af februar 1982, da aktivisterne frivilligt forlod stedet. Iføl- 
ge PET var årsagen hertil, at Københavns Kommune umiddelbart havde valgt at 
ignorere husbesættelsen,+% hvilket havde ført til en opdeling af bevægelsen. Én 
gruppe, der omtaltes som ”aktivisterne”, ønskede at istandsætte klosteret med 
henblik på beboelse, mens en anden kreds kaldet ”sumpere” blot ønskede et sted 
at være, uden at de skulle foretage sig noget. Da de to grupper ikke kunne nå 
til enighed, rømmede først ”aktivisterne” stedet, hvorefter ”sumperne” den 15. 
februar som de sidste forlod ejendommen.” Den del af Ini'tivgruppen, der om- 
taltes som ”aktivisterne”, videreførte i de sidste dage af februar 1982 bestræbel- 
serne på at besætte huse: Den 20. februar besattes således en af Rigshospitalets 
bygninger på Blegdamsvej, men allerede samme nat blev bygningen ryddet. 61 
personer blev anholdt, to politifolk kom til skade, og en kvinde blev kvæstet, da 
hun sprang ud af et vindue.” 

Konfrontationen mellem Københavns Politi og Inø'tivgruppen sled på politiet, 
og i slutningen af januar 1982 blev politidirektør Poul Eefsen i Jyllands-Posten ci- 
teret for at udtale, at det var en meget ubehagelig opgave for politiet at skulle sæt- 


1495 PET, administrativ sag: ”Årsberetning for Afdeling C 1981, citeret s. 29-30. 

1496 Se f.eks. ”De unge smides ikke ud nu”, Aktuelt, 22. januar 1982; ”Husbesættelse fortsætter”, Berling- 
ske Tidende, 23. januar 1982. 

1497 PET, administrativ sag: ”Årsberetning 1982. Afdeling C>, s. 36-37. Karen Margrethe Schelin, ”Unge 
må opgive husbesættelse efter indre splid”, Politiken, 14. februar 1982; ”Ungdomshus ryddet, Aktu- 
elt, 17. februar 1982. 

1498 PET, emnesag: ”Redegørelse over BZ-ernes aktiviteter til dato, hvad dette har medført af konfronta- 
tioner og i tal, anholdelser, skader på politipersonalet samt erstatninger til politipersonalet for øde- 
lagt privat beklædning m.v”, 4. maj 1983; Bent Bak Andersen, ”Unge ville besætte hus, 61 anholdt, 
tre kvæstet”, Berlingske Tidende, 21. februar 1982; Jakob Fog, ”Splintret ben og skadet ryg prisen for 
husbesættelse. Politiet: Vi er selvfølgelig kede af at det sker”, Politiken, 22. februar 1982. 

tes ind mod diverse ungdomsgrupper. Det var, hævdede han, politikerne — ikke 
politiet — der måtte løse de problemer, der fik unge til at besætte bygninger. 


BZ-bevægelsens udvikling 


SAP/SUF 
Gymnasiselever 
m.fl. 

Antal ca. 150 


DKU og YSU per ak 
Rodløse unge H= 
Antal ca. 150 


Sympatisører 


Artal ca. 200 


Unge boligløse. 
Unge venstreekstre- 
mister. 

Rodløse unge. 
Antal ca. 200 


Sympatisører 
Antal ca. 300 


Unge venstre- 
ekstremister. 
Rodløse unge. 
Antal ca. 150 


Sympatisører 
Antal ca. 200 


Venstreskstremister. 
Rodløse unge. 
Antal ca. 150 


Sympatisører 
Antal ca. 200 


Aktionsmål 


Nationale interesser. 
Kapital. 
Imperialisme 
Apartheid - SHELL. 
EF-92. 

NATO. 
Palæstina. 
Nicaragua. 
El-Salvador. 
Politiske fanger. 
Rascisme. 


Nazisme - Højre Ekstremisme. 
Facisme. 


Kilde: PET's arkiv, udateret. 


Militante venstre 
ekstremister. 
Antal ca, 100 


1981 
Initiativgruppen 


Europa. 


Samarbejde med lige- 
Sindede bevægelser i 


Husbesættelser. 
for st Ungdomshus 


Husbesættelser. 
Begyndende politiske 
aktioner. 

"ta' selv aktioner" 
"Klat uger" 


Husbesættelser. 
Politissrsde aktioner 
iind- og udland. 
AÅrnti-apartheid aktioner 
"Klat uger" 


Begyndende samarbøjd 
med autonome og lige- 
sindede bevægelser i 

Vesttyskland og Holland. 
Deltagelse i International 
anti-imperialistiske og 

kapitalistiske seminarer. 


Husbesættelser. 
Militante aktioner mod 
kapitalistiske og imperia- 
listiske firmaer. 

Stigende anti-apartheid 
Aktioner. 
"Klat uger" 


Øget samarbejde med auto— 
nome og ligesindede bevæ- 
gelser i Vesttyskland, 
Holland, Sverige og Norge. 
Gensidig deltagelse i 
politiske aktioner. 


Aktioner for bevarelse 
af besatte huse. 
Aktioner i ind- og 
udland sammen med 
autonome grupperinger 


Rodløse unge 
Antal ca. 75 


1499 ”Politichef: Ubehageligt at politiet skal fjerne husbesættere” Jyllands-Posten, 27. januar 1982. 

BZ-Brigaden 1982-89 


I marts 1982 tog Ini'tivgruppen navneforandring til det noget mere militært klin- 
gende BZ-Brigaden.;? Navneskiftet signalerede ifølge den eksisterende litteratur 
en ny selvforståelse (fælles identitet og livsstil) blandt aktivisterne,” men også at 
bevægelsens udtryk og politiske projekt havde sine paralleller i navnlig Holland 
og Vesttyskland. Hvad angik det indholdsmæssige, havde Ini'tivgruppen krævet 
et Ungdomshus. BZ-Brigaden krævede derimod flere og andre ungdomsboli- 
ger. Og hvor Socialistisk Arbejderparti og Venstresocialisterne oprindeligt havde 
stået forholdsvis stærkt i husbesættermiljøet, blev disse partiers indflydelse grad- 
vist mindsket.” 

BZ-Brigadens første aktion indtraf den 6. marts 1982: Besættelsen af Meka- 
nisk Musik Museum.;”% Begivenheden startede med en demonstration på Råd- 
huspladsen, hvor byplanborgmester Villo Sigurdsson talte og gav BZ-Brigaden 
sin fulde tilslutning. Ifølge PET sagde Sigurdsson blandt andet, at han i 1981 
”havde lokket de unge til at besætte brødfabrikken på Nørrebro, og at han ville 
gøre det igen”>% Demonstranterne gik derpå ad Vesterbrogade, men satte plud- 
selig i løb ad Platanvej til Mekanisk Musik Museum. Her var aktionen forberedt 
med materiale til barrikadering af døre og vinduer. ”Politiet”, hedder det i PET's 
årsberetning for 1982, ”der var mødt talstærkt op, opfordrede de unge til at forla- 


1500 PET, emnesag: ”Redegørelse over BZ-ernes aktiviteter til dato, hvad dette har medført af konfron- 
tationer og i tal, anholdelser, skader på politipersonalet samt erstatninger til politipersonalet for 
ødelagt privat beklædning m.v”, 4. maj 1983. Første gang PET bemærkede, at Ini'tiv-gruppen muligt 
ville tage navneforandring var den 9. januar 1982, da en aktivist observeredes med et BZ-rygmærke 
omkring klosteret i Abel Cathrines Gade. Ibid., s. 2. 

1501 René Karpantschof, ”Kopenhagen, Jagtvej 69. Ein Jugendzentrum zwischen Besetzungen, Politik 
und Polizei (1981-2007)” i Peter Birke und Chris Holmsted Larsen (Hg.), Besetze deine Stadt! - BZ 
din by, s. 56, 58. 

1502 Knud Holt Nielsen, Giv mig de rene og ranke, s. 112-113. 

1503 PET emnesag: ”Vedr.: Demonstration lørdag den 6.3.1982 på Rådhuspladsen efterfulgt af mulig 
husbesættelse”, 5. marts 1982; PET, emnesag: ”Redegørelse over BZ-ernes aktiviteter til dato, hvad 
dette har medført af konfrontationer og i tal, anholdelser, skader på politipersonalet samt erstatnin- 
ger til politipersonalet for ødelagt privat beklædning m.v”, 4. maj 1983. 

1504 PET, administrativ sag: ”Årsberetning 1982. Afdeling C”, s. 38. Sigurdsson bekræftede efterfølgende, 
at han havde udtalt sig som citeret ovenfor, men at det var ”en spøgefuld bemærkning, ment iro- 
nisk..”, Mogens Gahms, ”Borgmester: Unge behandles dårligt af kommuner”, Politiken, 7. marts 
1982. 

de bygningen. Da det ikke skete, indledte politiet en storm mod bygningen…795 
Slagsmålet mellem Københavns Politi og BZ-Brigaden blev særdeles voldsomt, 
og afsluttedes med rydning af bygningen og anholdelse af 142 BZ'ere. Mest kendt 
i offentligheden blev — også på grund af gode pressebilleder — en toiletkumme, 
der blev smidt ned på de indtrængende politifolk.” Det niveau, volden nu hav- 
de nået, førte til spørgsmål i Folketinget til justitsministeren.57 

De følgende måneder blev op mod en halv snes ejendomme på Nørrebro be- 
sat og efter kortere eller længere tid ryddet af politiet med eller uden anvendelse 
af drastiske midler. I nogle tilfælde udviklede det sig til egentlige gadekampe 
mellem Københavns Politi og BZ'erne. En del af beboerne synes at have støttet 
BZ-Brigadens kritik af Københavns Kommunes boligpolitik, mens andre tog af- 
stand fra såvel BZ'erne som politiet grundet den eskalerende vold.” Blandt de 
oplysninger, der noteredes af PET, var, at en gruppe pensionister fra Nørrebro, 
der kaldte sig De Grå Pantere, i slutningen af april sammen med et antal BZ'ere 
besatte ejendommene Korsgade 27 og 29 på Nørrebro.” 

Desuden bemærkede PET i august 1982, at BZ-Brigaden ikke blot engagerede 
sig i boligpolitiske spørgsmål, men også var optaget af Mellemøstkonflikten med 
sympati for PLO. I PET's arkiv beror således en artikel bragt i Information den 
14.-15. august 1982. Heri oplystes det, at BZ-Brigaden under slagordet ”Israel ud 
af Libanon” havde demonstreret foran Israels ambassade.” Ifølge en politirap- 
port var der blevet kastet ”plasticposer med rød maling eller dyreblod mod am- 
bassadebygningen, ligesom der blev afbrændt trækors foran ambassaden”" Et 
par dage senere blev Mosaisk Trossamfunds kirkegård i København genstand for 
hærværk. En snes gravsten blev væltet, og på en af stenene var der skrevet PLO. 


1505 PET, administrativ sag: ”Årsberetning 1982. Afdeling C>, s. 38. 

1506 Situationen er omtalt flere steder i litteraturen undertiden med et fotografi af en flyvende toilet- 
kumme, f.eks. Tom Heinemann, Uro. 25 års gadekamp, s. 64-66; Poul Villaume, Lavvækst og front- 
dannelser 1970-1985, s. 368. Se endvidere Knud Holt Nielsen, Giv mig de rene og ranke, s. 113; René 
Karpantschof, ”Kopenhagen, Jagtvej 69. Ein Jugendzentrum zwischen Besetzungen, Politik und 
Polizei (1981-2007)” i Peter Birke und Chris Holmsted Larsen (Hg.), Besetze deine Stadt! — BZ din 
by, S. 57. 

1507 PET, emnesag: Notat, ”Demonstration/Folketing”, 8. marts 1982. 

1508 Dette vurderes på baggrund af en omfattende udklipssamling af avisartikler beroende i emnesagen. 

1509 PET, emnesag: ”Vedr.: BZ-brigaden”, 5. maj 1982. 

1510 ”BZere i demonstration mod Israel”, Information, 14.-15. august 1982. 

1511 PET, emnesag: ”Vedr.: BZ-Brigadens demonstration ved den israelske ambassade, fredag den 13 08 
82 kl. ca. 18257 

Berlingske Tidende satte hærværket i forbindelse med BZ-Brigaden.”>” De for- 
skellige oplysninger fik journalist Leif Blædel til at skrive i Information, at BZ'er- 
ne i deres støtte til PLO forekom at være antisemitiske.53 To dage senere, den 
19. august, kastede tre personer plasticposer indeholdende blod mod Mosaisk 
Trossamfunds bygning i Ny Kongensgade. En af de tre personer, taget på fersk 
gerning, blev anholdt og oplyste over for politiet, at aktivisterne alle havde deres 
rod i Næstved Fredskomité, men at aktionen var planlagt i samarbejde med BZ- 
Brigaden." Oplysningerne i PET's arkiv indikerer således, at BZ-Brigaden var 
involveret i hærværk mod Mosaisk Trossamfund. BZ'erne følte sig imidlertid 
misforstået, og tre personer, der dog ikke ønskede deres efternavn kendt, afvi- 
ste i B.T. og Information beskyldningerne om antisemitisme.” I Ekstra Bladet 
udtalte en BZ'r, at BZ-Brigaden intet havde med hærværksaktionen mod kirke- 
gården at gøre. Desuden hævdedes det, at det ikke var svineblod, der blev kastet 
mod den israelske ambassade i første halvdel af august 1982." 

Konfrontationen mellem Københavns Politi og BZ-Brigaden var imidlertid 
et tilbagevendende fænomen, som i september nåede nye højder: Den 16. sep- 
tember 1982 havde et antal personer fra BZ-Brigaden besat en ejendom belig- 
gende Blågårdsgade 46, men allerede samme dag havde politiet ryddet bygnin- 
gen. Den følgende nat kom det til uroligheder på Nørrebro. Der blev tændt bål 
i gaderne, og der blev kastet sten mod politiet. Desuden trak politiet pistolerne: 
”Ud for Allotria måtte politiet skyde varselsskud for at slippe fri for besættere” 
hed det i PET's årsrapport. Københavns Politi fandt samme nat to brandbomber 
i henholdsvis Griffenfeldtsgade og på hjørnet af Rosenørns Allé og Åboulevar- 
den. I alt blev 26 unge anholdt.” 


1512 ”Hærværk mod jødisk kirkegård i København”, Berlingske Tidende, 18. august 1982. 

1513 Leif Blædel, ”BZ-antisemitismen og PLO-propagandaer”, Information, 17. august 1982. 

1514 PET, emnesag: ”Vedr.: BZ-brigadens og Næstved Fredskomités forbindelse med hærværk på Mosa- 
isk Trossamfunds bygning den 19 08 82”, 20. august 1982. 

1515 Orla Rasmussen, ”BZ'ere nægter jødehetz”, B.T., 20. august 1982; ”Svar til Leif Blædel, Information, 
28.-29. august 1982, sign. Mette, Lene og Siv, BZ-Brigaden. 

1516 ”Vi er ikke antisemitter”, Ekstra Bladet, 23. august 1982. 

1517 PET, emnesag: ”Indholdsfortegnelse over anholdte i tidsrummet fra 160982, kl. 2330 til 170982, kl. 
0634”, udateret; PET emnesag: ”Advarsel. Vedrørende fund af 2 stk. brandbomber med stor spræng- 
kraft” 17. september 1982; PET, administrativ sag: ”Årsberetning 1982. Afdeling C>”, s. 43. Det hed- 
der i redegørelse over BZ'ernes aktioner udfærdiget i 1983, at kun 23 blev anholdt. PET, emnesag: 
”Redegørelse over BZ-ernes aktiviteter til dato, hvad dette har medført af konfrontationer og i tal, 
anholdelser, skader på politipersonalet samt erstatninger til politipersonalet for ødelagt privat be- 
klædning m.v”, 4. maj 1983. 

PET efterforskede de følgende par dage baggrunden for det passerede og an- 
modede den 20. september 1982 Københavns Byret om tilladelse til at aflytte 
Socialistisk Ungdoms Forenings (SUF) telefon. Til grund for anmodningen lå 
forlydender — som var bekræftet ”af navngivne anmeldere” — om, at der i den 
ejendom, hvor SUF havde til huse, blev samlet våben. PET antog endvidere, at 
SUF havde gode forbindelser til BZ-Brigaden, og at de seneste konfrontationer 
mellem politi og husbesættere ville afføde yderligere sammenstød. Desuden var 
PET i besiddelse af oplysninger om, at en kvindelig BZ'er skulle have stjålet en 
pistol fra sin far, og at hun skulle have solgt den videre til en BZ'er på Nørre- 
bro. PET's anmodning blev imødekommet.” Allerede to dage senere ophørte 
aflytningen imidlertid og gav derfor intet resultat. Der angives i PET's årsrapport 
ingen forklaring på ophøret af aflytningen.>” I PET's arkiv ses der imidlertid ek- 
sempler på, at tjenesten har undladt at foretage aflytninger af ressourcemæssige 
årsager.” Det kan være baggrunden for, at PET opgav aflytningen. 

Den 29. oktober 1982 fik BZ-Brigaden af Københavns Kommune mulig- 
hed for at benytte huset på Jagtvej 69. BZ'erne inviterede overborgmester Egon 
Weidekamp med til indvielsen af huset, men da han ankom, blev han mødt med 
en spand vand.” Hermed signaleredes, at BZ'erne — skønt de havde fået et af 
deres væsentligste krav opfyldt — ikke havde til hensigt at respektere autorite- 
terne. Ifølge en senere sammenskrivning var det PET's vurdering, at BZ'ernes 
mulighed for at anvende huset først og fremmest havde styrket BZ-bevægelsen: 
BZ'erne havde ”ved militante aktioner mod samfundssystemet opnået et af deres 
politiske krav, ligesom de tillige hermed havde øget deres skare af tilhængere” 
Tildelingen af huset fik ifølge PET den konsekvens, at bevægelsen fik øget til- 


1518 PET, emnesag: Notat, 20. september 1982; PET emnesag: ”Notits. Vedr.: udtalelser om BZ-byg- 
ningen Baggesensgade/Stengade” 17. september 1982; PET emnesag: ”Notits. Vedr.: Husbesættelse 
Korsgade (allotria) m.v”, 18. september 1982. 

1519 PET, emnesag: ”Udskrift af Retsbogen for Københavns Byrets afdeling for Grundlovsforhør m.m”, 
20. september 1982. 

1520 PET, administrativ sag: ”Årsberetning 1982. Afdeling C>”, s. 43. 

1521. Om emnet, se Kommissionens beretning, bind 4. 

1522 ”De unge sagde tak med æg og buksevand”, Ekstra Bladet, 1. november 1982; PET, administrativ sag: 
”Årsberetning 1982. Afdeling C”, s. 45-46. 

1523 PET, emnesag: ”I. Det Autonome Miljøs historiske udvikling, herunder BZ”, 7. juli 1993. Dette var et 
synspunkt, som et antal BZ're var enig i, jf. Marianne Uttrup og Troels Rasmussen, ”BZerne: Vol- 
den var den eneste vej til et sted at være. Væltet lokum blev til sejrshus”, Ekstra Bladet, 28. oktober 
1982. 

slutning fra dels det radikalt venstreorienterede universitetsmiljø, dels ”unge 
rodløse, der manglede indhold i tilværelsen” Desuden fik tildelingen ifølge 
PET den følgevirkning, at BZ-Brigaden iværksatte nye husbesættelser, der al- 
mindeligvis blev begrundet med, at der manglede ungdomsboliger. Ydermere 
var husbesættelserne at opfatte som en protest mod en ifølge BZ'erne i tiden 
fremherskende spekulation med de private, tomme ejendomme.” 

Ud over at besætte huse begyndte BZ-Brigaden også at aktionere mod andre 
forhold, de opfattede som urimelige. I sidste halvdel af 1982 gennemførtes såle- 
des en længere række såkaldte ”taselv aktioner”, hvor BZ'ere stjal fødevarer m.v. 
fra restauranter og forretninger. Aktionerne var en reaktion på et cirkulære ved- 
rørende nedskæring af kontanthjælpen til unge (det såkaldte ”sultecirkulære”). 
Nogle gange forhindredes aktionerne, idet politiet var varslet om planerne, som 
f.eks. en SAP-inspireret planlagt aktion mod Hovedbanegårdens restaurant. ”>”' 
Andre gange lykkedes aktionerne. Det var eksempelvis tilfældet med to aktioner 
mod Hotel dAngleterre og Illums fødevareafdeling den 14. oktober 1982, hvor 
også deltog personer fra FUGA og LLO (Lærlingenes Landsorganisation). An- 
dre større ”ta'selv aktioner” fandt sted over for Kanal Burger, Copenhagen Cor- 
ner, Restaurant Peder Oxe og Kvickly Supermarked (Frederiksberg).” 

Det er vanskeligt at bedømme det omkringliggende samfunds holdninger til 
BZerne på dette tidspunkt, men det er sigende, at dagbladet B.T. i oktober 1982 
i en lederartikel afviste, at BZ skulle være et akronym for ”bezættere” eller ”bøl- 
leztreger”: ”Den rigtige betegnelse for disse desperate handlinger er henholdsvis 
selvtægt, tyveri eller røveri.” Omvendt bemærkedes det i PET, at SAP's ugeavis 
Klassekampen i slutningen af oktober bragte en artikel med sympati for BZ- 
Brigaden. Artiklens illustration var et fotografi af 13 civilklædte politibetjente 
med følgende illustrationstekst: ”13 urobetjente klar til at terrorisere”>” Sym- og 
antipati fordelte sig således efter iagttagernes politiske anskuelser. 

1982 sluttede dramatisk. Nytårsaften kom det til en af de mest voldsomme 
konfrontationer mellem Københavns Politi og BZ-Brigaden. Urolighederne 
fandt primært sted på Nørrebro, hvor det ud over gadekampe kom til ildspå- 


1524 PET, emnesag: ”Emne: BZ-udviklingen i Danmark, 31. maj 1990. 

1525 PET, emnesag: ”Emne: BZ-udviklingen i Danmark, 31. maj 1990; ”Sejrsfest i Ungdomshuset, Infor- 
mation, 1. november 1982. 

1526 PET emnesag: ”Vedr.: BZ-brigader”, 8. oktober 1982. 

1527 PET, administrativ sag: ”Årsberetning 1982. Afdeling C>”, s. 45-47. 

1528 ”Bezætterne” B.T., 20. oktober 1982. 

1529 Kurt Sørensen, ”Her er terroristerne på Nørrebro...”, Klassekampen nr. 39, 28. oktober 1982. 


PET's overvågning af protestbevægelser 1945-1989 


SLUMSTORMERE OG BZ-BEVÆGELSE 1965-1989 


sættelse af biler. Blandt andet blev én af politiets patruljevogne sat i brand. 41 
politifolk blev skadet, mens 20 BZere blev anholdt. Gennem hele 1982 blev der 
foretaget ca. 350 anholdelser under aktioner gennemført af BZ-Brigaden.3" 

1983 begyndte som 1982 sluttede: Med konfrontationer mellem politi og 
BZere. Den 11. januar 1983 iværksatte Københavns Politi efter længere tids forbe- 
redelse en større rydningsaktion. Det gjaldt Allotria i Korsgade. Der var tilkaldt 
politi fra hele Sjælland og lånt materiale fra blandt andet Forsvaret. Rydningen 
blev en happening, der vakte nogen morskab i pressen. Efter at politiet nåede 
gennem taget på den besatte ejendom, måtte betjentene konstatere, at BZ'erne 
var forsvundet gennem en tunnel, de netop havde færdiggjort. Politiet kunne 
imidlertid konstatere, at BZ'erne havde sammenstykket et betydeligt arsenal 
af kasteskyts og slagtøj (karatestokke, molotovcocktails, tomme flasker, benzin 
samt en beholder indeholdende saltsyre), som politiet antog var indsamlet til 
brug for en kommende konfrontation med politiet. Da politiet imidlertid hav- 
de samlet materiel og mandskab, benyttedes lejligheden til den følgende dag at 
rydde Bazooka, et besat hus i samme område. Også her forefandtes murbrokker, 
sten og flasker. Da politiet rykkede ind, forlod BZ'erne bygningen, idet de ifølge 
PET samtidig åbnede for samtlige gashaner i bygningen.5> 

I forbindelse med rydningen af de nævnte bygninger anholdt politiet 63 per- 
soner. Efter rydningerne konstateredes det, at der i de forladte ejendomme bero- 
ede en betydelig mængde tyvekoster, blandt andet værktøj, tømmer, radioudstyr, 
våben, maling, syre, legitimationspapirer og sølvtøj. I alt 139 kosternumre.>: 


Udvidet samarbejde mellem PET og Københavns Politi: 
Operation Hafnia 


Husbesættelser havde, som det fremgår, siden midten af 1960'erne i stigende 
grad været en del af politiets arbejdsområde først med slumstormernes aktivi- 
teter, derpå i tilslutning til Christiania som overgangsfænomen i sammenhæng 
med Slaget om Byggeren og senest som en reaktion på Ini'tivgruppens og BZ- 
Brigadens aktiviteter. PET havde i disse sager spillet en begrænset rolle, og det 


1530 PET, administrativ sag: ”Årsberetning 1982. Afdeling C”, s. 46-47 
1531 PET, administrativ sag: ”Årsberetning 1983. Afdeling C”, s. 56-57. 
1532 PET, administrativ sag: ”Årsberetning 1983. Afdeling C>, s. 57. 

1533 PET, administrativ sag: ”Årsberetning 1983. Afdeling C>, s. 57-58. 

var først fra de tidlige 1980're, at efterretningstjenesten så det som en opgave 
mere indgående at interessere sig for husbesættelserne. PET's øgede overvågning 
af BZ-miljøerne havde væsentligst sin forklaring i, at øvrige politimyndigheder 
efterspurgte efterretningstjenestens støtte. Det handlede, som ovenfor nævnt, 
blandt andet om assistance i forbindelse med aflytning af telefoner, muligt il- 
legale radiosendere samt om overvågning af allerede besatte huse. 

I sommeren 1982 udfærdigede en PET-medarbejder et dokument, hvori der 
blev spurgt om, hvad PET kunne hjælpe politikredsene med, og hvad politikred- 
sene kunne hjælpe PET med. Dokumentet viser, at PET nu mere alvorligt over- 
vejede perspektiverne i et udvidet samarbejde med Københavns Politi angående 
BZ-Brigaden. Med hensyn til det sidste spørgsmål lød svaret, at efterretnings- 
tjenesten ønskede så mange informationer som muligt om husbesættelser, de- 
monstrationer og anden uro. Især var PET interesseret i navne på personer, der 
var anholdt for ulovlig plakatopklæbning samt anholdt i forbindelse med husbe- 
sættelser. Desuden ønskede PET at blive oplyst om navne på anholdte, der blev 
fundet i besiddelse af ting, som kunne signalere forbindelser til ekstremist- eller 
urogrupper. Endelig ønskede PET at blive informeret om politiaktioner forud 
for disses iværksættelse, således at PET kunne registrere mulige aktiviteter i re- 
levante miljøer. 5 PET's ønsker om at modtage personoplysninger tyder på, at 
efterretningstjenesten ville opbevare oplysningerne i arbejdskartoteker. 

Hvad angik det første spørgsmål, var det PET's svar, at tjenesten havde den 
fornødne tid og arbejdsstyrke til at indsamle oplysninger fra hele landet om hus- 
besættelser. Desuden havde PET en betydelig viden om de kræfter, der stod bag 
aktionerne. PET var således i stand til at hjælpe politikredsene med baggrundsvi- 
den. Desforuden var PET i stand til at foretage observationer, herunder anvende 
foto- og videoudstyr, hvilket angiveligt havde været af stor værdi for Københavns 
Politi i forbindelse med besættelsen af Schønning & Arvé. PET havde under be- 
sættelsen overvåget bygningen: ”Inden udsættelsesaktionen kunne PET oplyse 
om adgangsveje, barrikader, det nøjagtige antal personer i bygningen samt hvilke 
våben og kasteskyts, BZ'erne havde. Desuden havde PET videooptagelser og fo- 
tooptagelser af BZ'erne både inden og under selve udsættelsesaktionen.”5 PET 
var endvidere i stand til at hjælpe politikredsene med at foretage observationer 
af enkeltpersoner, der var mistænkt for at stå bag uro, ligesom PET kunne være 


1534 PET, emnesag: ”Vedr.: Samarbejdet mellem PET og politikredsene i forbindelse med husbesættel- 
ser og andre aktioner udført af politiske urogrupper”, 26. august 1982. 
1535 Ibid. 

behjælpelig med at foretage telefon- og rumaflytninger. PET's antagelig vigtigste 
hjælp var imidlertid, at tjenesten var i stand til at have kilder inden for relevante 
miljøer. Endelig kunne PET muligvis be- eller afkræfte, når politikredsene fat- 
tede mistanke til navngivne personer eller organisationer. 

Det samarbejde mellem Københavns Politi og PET, der således var blevet ta- 
get skridt til gennem et par år, udbyggedes fra slutningen af 1982. Ifølge et notat 
fra marts 1983 var baggrunden en henvendelse fra Københavns Politi, hvori der 
blev udtrykt interesse for et udvidet samarbejde om udveksling af oplysninger 
og informationer vedrørende blandt andre BZ'erne. Som svar på Københavns 
Politis anmodning havde PET i første omgang stillet én kriminalassistent til 
rådighed.” PET var, fremgik det, selv af den opfattelse, at samarbejdet var for- 
løbet godt. Samtidig måtte PET dog erkende, at ”de informationer, som PET har 
kunnet give, har selvfølgelig ikke været fuldkomne, idet det som ovenfor nævnt 
kun var muligt at afsætte én polititjenestemand til dette arbejde?” Sidstnævnte 
formulering kan ses som udtryk for, at Københavns Politi fandt PET's indsats 
for beskeden. Daværende operative chef for PET, Per Larsen (1983-92), har da 
også over for Kommissionen forklaret, at ”der traditionelt tidligere ikke havde 
været den store kærlighed mellem de to huse. Der var en vis konkurrence””59 
Denne konkurrence gik mindst tilbage til sidste halvdel af 1940'erne, hvor der 
havde været en rivalisering mellem KE (Københavns Politis Afdeling E) og 
REA/PET.:5+9 

I begyndelsen af 1983 synes samarbejdet imidlertid at være blevet bedre. No- 
tatet af 3. marts 1983 fortsatte: 


”I februar måned d.å. er det blevet tilkendegivet fra Københavns Politi, at de oplys- 
ninger og informationer, som kommer fra PET, ikke er tilstrækkeligt til, at Køben- 
havns Politi kan planlægge sin indsats over for de forskellige urogrupper. 


Dette er forståeligt, idet det fra PETs side på det foreliggende arbejdsgrundlag ikke 
har været muligt at fremskaffe aktuelle informationer." 


1536 PET, emnesag: ”Vedr.: Samarbejdet mellem PET og politikredsene i forbindelse med husbesættel- 
ser og andre aktioner udført af politiske urogrupper”, 26. august 1982. 

1537 PET, emnesag: ”Vedr.: Operation Hafnia”, 3. marts 1983. 

1538 Ibid. 

1539 Kommissionens arkiv, RB: Per Larsen, 3. september 2002. 

1540 Vedr. PET's tidlige historie, det vil sige frem til 1968 se Kommissions beretning, bind 2. 

1541 PET, emnesag: ”Vedr.: Operation Hafnia”, 3. marts 1983. 

For yderligere at udvide samarbejdet mellem Københavns Politi og PET iværk- 
satte PET den 3. marts 1983 en operation kaldet Operation Hafnia, der havde til 
formål ved præventive foranstaltninger at kunne få de store og voldelige kon- 
frontationer undgået eller i al fald reduceret. Operationen blev kørt i et sam- 
arbejde mellem PET's Afdeling C og E, det vil sige mellem uro-afdelingen og 
afdelingen for aflytning og observation.% 

Operation Hafnia var omfattende. Ifølge et notat fra begyndelsen af marts 
1983 havde PET planer om at rekvirere en oversigt over samtlige kondemne- 
rede ejendomme i København samt om ejendomme, der stod over for at blive 
kondemneret. Desuden skulle der etableres kontakt til personer, selskaber og 
foreninger, der var i besiddelse af oversigter over lejligheder, som muligvis ville 
blive besat. På baggrund af de indhentede oplysninger skulle der ifølge planen 
etableres overvågning af en række ejendomme. Erfaringsmæssigt vidste PET, at 
BZ'erne brugte en del tid på undersøgelse og planlægning, inden en ejendom 
blev besat. PET ville derfor med en uges interval tilse og kontrollere potentielle 
mål for BZ'ernes aktioner. Noteredes der ændringer ved ejendommene, som 
gav mindelser om en forestående BZ-aktion, skulle det rapporteres. PET plan- 
lagde endvidere at etablere forbindelse med beboere og forretningsindehavere 
omkring ejendomme, der muligt ville blive besat, idet formålet var at opmuntre 
omgivelserne til at give PET oplysninger, der var kommet til deres kendskab." 

I forlængelse af ovenstående blev der planlagt overvågning af BZ'ernes op- 
holdssteder. Desuden skulle der gøres notater om løbesedler, plakatophængning 
etc., der eventuelt kunne belyse BZ'ernes forestående aktioner. PET var af den 
overbevisning, at uro og planlægning af husbesættelser primært blev planlagt 
i huset på Jagtvej 69 samt i Folkets Hus i Stengade. Derfor skulle der foretages 
overvågning af ejendommene samt omkringliggende steder. Erfaringsmæssigt 
vidste PET, at BZerne lejlighedsvist anvendte walkie-talkier under deres aktio- 
ner. Derfor blev der lagt planer om at etablere radioaflytning eller jamming i 


1542 PET, emnesag: ”Vedr.: Operation Hafnia”, 3. marts 1983. Per Larsen anfører, at operationen iværk- 
sattes efter et møde med pågældende, Ole Stig Andersen og politidirektør Poul Eefsen. Kommis- 
sionens arkiv, RB: Per Larsen, 6. maj 2003. Samarbejdet mellem PET og Københavns Politi var 
ikke enestående. Per Larsen har i en vidneafhøring forklaret, at der også var et samarbejde med det 
lokale politi i Odense. Kommissionens arkiv, RB: Per Larsen, 3. september 2002. 

1543 PET, emnesag: ”Operation Hafnia”, 30. marts 1983. Vedr. PET's forskellige afdelinger i 1980'erne se 
oversigten i Kommissionens beretning, bind 1. 

1544 PET, emnesag: ”Vedr.: Operation Hafnia”, 3. marts 1983. 

båndfrekvensområderne. Endelig ville PET overveje en penetrering med hen- 
blik på at komme tættere på BZ'erne.';% 

Som det ses, var Operation Hafnia et ambitiøst projekt, og for at det kunne 
gennemføres, måtte PET lægge beslag på megen arbejdskraft. Til indhentning af 
oplysninger og observationsmeldinger samt kontakt og kildepleje (herunder til 
Københavns Politi) planlagde Afdeling C anvendt fire kriminalbetjente samt én 
kontoruddannet person. Desuden anmodede PET om at indkøbe to brugte biler 
med tilhørende radioer for at kunne færdes ubemærket i de overvågede miljø- 
er.54%% PET's Afdeling E måtte til opgaven anskaffe foto-, rumaflytnings- samt vi- 
deoudstyr. Desuden måtte Afdeling E forvente at skulle leje lejligheder til obser- 
vation.%” I 1980'erne anvendte PET's observationshold 1/3-del af sine ressourcer 
på overvågning af BZ'erne. 5 

Hvad angår spørgsmålet om PET's anvendelse af penetranter og kilder, fremgår 
det ovenfor, at PET overvejede at benytte penetranter i BZ-miljøet, det vil sige per- 
soner som var sendt ind i miljøet, eller som var hvervet i dette. På baggrund af det 
skriftlige materiale er det imidlertid vanskeligt at sige præcist, hvor mange kilder 
PET havde. PET synes at have haft vanskeligt ved at hverve kilder, idet personerne 
i BZ-Brigaden for langt den overvejende dels vedkommende forekom meget sam- 
fundskritiske. Kommissionens gennemgang af det skriftlige materiale tyder imid- 
lertid på, at PET havde et større antal kilder indenfor og med forbindelse til BZ- 
miljøet. Nogle af kilderne var personer med en fortid i BZ-miljøet, men som af 
forskellige årsager ønskede at forlade dette. Sådanne personer kunne PET kontakte 
med henblik at hverve dem som kilder. Fordelen ved kilder, der kom fra miljøet, 
var dobbelt: Dels havde de omgivelsernes tillid, dels faldt de godt ind i BZ-miljøet. 
En af de hvervede omtaltes på et kildekort på følgende vis: 


”[-] kommer stadig i Ungdomshuset … var villig til at komme med oplysninger til 
politiet. Han er aktiv kriminel, ryger en del hash og er ikke videre intelligent. 
Blandt tidligere domme er [-] dages fængsel for [-] mod politiet. 

Han kan form. færdes i BZ-miljøet uden at det vækker opsigt.” 


1545 PET, emnesag: ”Vedr.: Operation Hafnia”, 3. marts 1983. PET emnesag: ”Vedr.: Operation Hafnia”, 
30. marts 1983. 

1546 PET, emnesag: ”Vedr.: Operation Hafnia”, 3. marts 1983. 

1547 PET, emnesag: ”Opgørelse vedrørende afdeling E's behov med hensyn til materiel i forbindelse med 
operation HAFNIA”; PET, emnesag: ”Vedr.: Operation Hafnia”, 3. marts 1983. 

1548 Om emnet, se Kommissionens beretning, bind 4. 

1549 PET, kildesag: ”Kildekort?” Beskrivelse af navngiven kilde. 

Ud over kilder, der var hvervet inden for og i tilslutning til miljøerne, synes PET 
at have sendt i al fald to kilder ind i BZ-miljøet.>” Endelig ses der et eksempel på, 
at PET ønskede en navngiven person godkendt som kilde. Pågældende havde en 
fortid som kriminel, men synes at have forladt denne løbebane.” Det vides ikke, 
om godkendelse opnåedes, og om kilden sendtes ind. Vedrørende spørgsmålet 
om penetranter skal det afslutningsvis nævnes, at Per Larsen i en vidneafhøring 
har forklaret, at PET i hans tid som operativ chef afstod fra at sende penetran- 
ter ind i BZ-bevægelsen, det vil sige i perioden fra 1983 til 1992.” Hanne Bech 
Hansen, der var chef for PET 1988-93, har imidlertid forklaret, at der i hendes tid 
”nok” har ”været 4-5 penetreringer” af BZ'erne og De Autonome. 

Nedenfor følger de væsentligste resultater af Operation Hafnia, idet fremstil- 
lingen vil blive inddelt efter følgende temaer: BZ'ernes antal, aktionsmål og ak- 
tionsformer, BZ-Brigadens politiske netværk i Danmark, BZ-Brigadens øgede 
internationalisme i slutningen af 1980'erne samt afslutningsvis spørgsmålet om 
BZ-Brigadens økonomiske grundlag. 


BZ-Brigaden: antal, aktionsmål og aktionsformer 1983-85 


I det følgende skal der redegøres for de af BZ-Brigadens aktioner og aktionsfor- 
mer, der især påkaldte sig PET's interesse. Det handler først og fremmest om de 
fortsatte husbesættelser, men også om BZ'ernes — ifølge PET — øgede politiske og 
ideologiske bevidsthed, hvilket ikke alene affødte nye aktionsformer, men også 
nye politiske mål. Først imidlertid et par ord om omfanget af BZ-Brigaden: 
Efter indledningsvis at have talt et meget begrænset antal BZ'ere, voksede 
BZ-Brigaden i de første år af 1980'erne. Ifølge PET's opgørelse omfattede BZ-Bri- 
gaden skønsmæssigt 400 aktive i 1983. I de følgende år reduceredes dette antal 
imidlertid: I 1984 samlede bevægelsen ifølge PET 100.%5 I 1985 antog PET, at der 
var ca. 150 faste BZ'ere.>' I 1986 skulle antallet være på 125 ”egentlige BZ'ere”57 


1550 PET, emnesag: ”Operation Hafnia” 28. marts 1983. 

1551 PET, emnesag: ”Vedr.: Godkendelse af kilde til brug i BZ-sammenhæng,, 21. juni 1983. 
1552 Kommissionens arkiv, RB: Per Larsen, 18. september 2002. 

1553 Kommissionens arkiv, RB: Hanne Bech Hansen, 4. april 2001. 

1554 PET, emnesag: ”Emne: BZ-udviklingen i Danmark, 31. maj 1990. 

1555 PET, administrativ sag: ”Årsberetning 1984. Afdeling 2”, s. 66. 

1556 PET, administrativ sag: ”Årsberetning 1985. Afdeling 2”, s. 59. 

1557 PET, administrativ sag: ”Årsberetning 1986. Afdeling 2”, s. 8. 


PET's overvågning af protestbevægelser 1945-1989 


SLUMSTORMERE OG BZ-BEVÆGELSE 1965-1989 


Og det følgende år omring 150. I midten af 1988 talte BZ'erne i København an- 
giveligt 130 personer.” BZ-Brigaden synes således at have toppet i 1983, hvad an- 
går antallet af aktive. Det skal dog understreges, at antallet af personer, der støt- 
tede BZerne, var mere omfattende, men at når PET gjorde status over ”egentlige 
BZere” eller ”aktive BZ'ere”, definerede tjenesten disse som personer, der — som 
det hedder i et notat fra 1988 — ”vil solidarisere sig militært med bevægelsen”, 
PET vurderede i 1986, at der ud over den faste kerne af BZ'ere yderligere var 150 
BZ-sympatisører, hvoraf hovedparten kom fra Christiania.” 

PET's dokumenter efterlader det indtryk, at BZ-Brigaden var en uhomogen 
størrelse. I forskellige rapporter og notitser fra sidste halvdel af 1980'erne hed- 
der det, at BZ-bevægelsen i 1985 var blevet splittet op i flere fraktioner, hvor 
den militante del holdt til i det besatte hus i Ryesgade, mens en mindre militant 
gruppe holdt tili Mekanisk Musik Museum. Efter at Ryesgade blev ryddet i 1986, 
flyttede de militante BZ'ere imidlertid ind i Mekanisk Musik Museum. En tredje 
gruppe BZ'ere forsøgte i nogen grad uafhængigt af de to førstnævnte grupper 
at besætte tomme lejligheder, men uden held. Endnu andre BZere holdt ifølge 
PET til i Ungdomshuset, Jagtvej 69. Imidlertid var dette hus endvidere at be- 
tragte som et samlingssted for mange, meget forskellige unge, der mere generelt 
blot ønskede et sted at afholde koncerter, foredrag, filmforevisninger etc. Det var 
således PET's vurdering, at BZ-Brigaden overordnet set var opdelt i fraktioner 
med egentlige, militante BZ'ere, derpå en gruppe BZ-aktivister, der blot ønskede 
at besætte huse, og endelig en gruppe rodløse unge, der ønskede at være en del 
af BZ'ernes fællesskab. Skønt BZ-Brigaden ikke havde ledere, var det endvidere 
PET's vurdering, at de ældste BZ'ere udgjorde bevægelsens egentlige kerne, der 
besad størst indflydelse, og som planlagde de forskellige aktioner.” 

Hvad angår spørgsmålet om målene for BZ-Brigadens aktioner, fremgår det 
af PET's akter, at husbesættelser til stadighed vedblev at stå som et vigtigt mål, 
om end materialet efterlader indtryk af visse udsving. Samtidig viser PET's ak- 


1558 PET, administrativ sag: ”Årsberetning 1987. Afdeling 2”, s. 21. Det hedder dog i en vurdering fra 
februar 1987, at der fortsat kun var 125 egentlige BZ'ere, PET, emnesag: ”Vedr.: Status over BZ- 
bevægelsen pr. 15. februar 1987”, 27. februar 1987. 

1559 PET, emnesag: ”Vedr.: Notat over BZ-bevægelsens nuværende og kommende ideologiske hold- 
ning”, 2. juni 1988. 

1560 Ibid. 

1561 PET, emnesag: ”Vedr.: Status over BZ-bevægelsen pr. 15. oktober 1986”, 21. oktober 1986. 

1562 PET, administrativ sag: ”Årsberetning 1985. Afdeling 2”, s. 60. PET, emnesag: ”Vedr.: Status over 
BZ-bevægelsen pr. 15. februar 1987”; PET, administrativ sag: ”Årsberetning 1987 s. 17. 

ter, at BZ'erne gennem 1980'erne i stigende grad forsøgte at bekæmpe kapitalis- 
men i skikkelse af større multinationale virksomheder herunder amerikanske 
selskaber. Med hensyn til husbesættelserne var der ifølge PET's optegnelser fra 
de tidlige 1980'ere en tendens til, at konfrontationerne var særligt voldelige i 1983, 
hvorefter de mindskedes. Et eksempel på en meget voldelig konfrontation var 
ifølge PET historien om ejendommen Gyldenløvesgade 32, der blev besat i fe- 
bruar 1983. Efter at politiet ryddede bygningen, barrikaderede BZ'erne Gylden- 
løvesgade med containere, som de efterfølgende satte i brand. Få dage senere, 
den 17. februar, fortsatte den eskalerende vold, da en ejendom på Nørrebrogade 
blev besat. Ifølge PET's skildring trængte omtrent 30 BZ'ere ind i ejendommen, 
hvorefter mellem 100 og 200 ligesindede dannede en menneskemur uden for 
ejendommen. Det gjorde det i første omgang umuligt for politiet at komme indi 
bygningen. Da det senere kom til konfrontationer mellem politiet og BZ're, blev 
to politibetjente ramt i hovedet af brosten. Efter at huset var ryddet, blev to du- 
sin BZ'ere anholdt, mens andre såkaldt ”uromagere” ifølge PET gik ”fuldstændig 
amok, idet de efterfølgende terroriserede det meste af det indre Nørrebro med 
rudeknusninger i banker, slukning af lyssignaler og hærgen med jernstænger””S 

Operation Hafnia bar ifølge PET hurtigt frugt. I Afdeling C's årsrapport for 
1984 hed det, at antallet af husbesættelser og forsøg herpå var faldet i forhold til 
det foregående år, og selv var PET af den opfattelse, at dette fald ”måske” skulle 
tilskrives det igangværende samarbejde med Københavns Politi. Dette havde 
nemlig haft den virkning, at BZ'erne ikke havde haft den fornødne tid til at barri- 
kadere de besatte huse, og samtidig havde Københavns Politi grundet oplysnin- 
gerne fra PET hurtigere kunnet vise BZ'erne bort. Disse forhold havde desuden 
bevirket, at konfrontationerne var blevet mindre voldelige.” Den vurdering 
forekommer korrekt, for så vidt det ses, at antallet af forsøg på husbesættelser var 
faldende i de første år efter 1983. En eksisterende fremstilling af slumstormer- og 
BZ-bevægelsens historie godtgør imidlertid, at antallet af husbesættelser på ny 
steg i midten af 1980'erne, hvorefter antallet faldt, for derpå omkring 1990 endnu 
en gang at stige. 

Også PET's indledende vurdering, at Operation Hafnia syntes at begrænse 


1563 PET, administrativ sag: ”Årsberetning 1983. Afdeling C”, s. 59-60. 

1564 PET, administrativ sag: ”Årsberetning 1984. Afdeling 2”, s. 66. 

1565 René Karpantschof og Flemming Mikkelsen, ”Fra slumstormerne til de autonome. Husbesættelse, 
ungdom og social protest i Danmark 1965-2001” i Flemming Mikkelsen (red.), Bevægelser i demo- 
krati, s. 104. 

de voldelige konflikter, måtte i midten af 1980'erne justeres. Antallet af voldelige 
konflikter blev måske nok reduceret i 1984, men efterfølgende ses i al fald et ek- 
sempel på, at politiet trak pistolerne i konfrontationerne med BZerne. Det skete 
under rydningen af det besatte hus Ryesgade 58. Efter at politiet ifølge en PET- 
rapport uden resultat havde anmodet BZ'erne om at forlade bygningen, iværk- 
sattes en rydning, hvor politiet blev mødt med skud fra slangebøsser, molotov- 
cocktails og mursten, og en politibil blev sat i brand. Under rydningen affyrede 
politiet to skarpe skud mod huset.” 

Parallelt med ovenstående udvikling udvidede BZ'erne deres aktioner til også 
at omfatte blandt andet såkaldte Klat-uger med det formål at gøre opmærksom 
på det borgerligt-kapitalistiske samfunds angivelige uretfærdigheder.”” Klat- 
ugerne tog deres begyndelse i 1983 under navnet Sorte Klat, hvorpå de fra 1984 
kaldtes Kulørte Klat. Klat-ugerne var gennem 1980'erne et årligt tilbagevendende 
fænomen, som i litteraturen er beskrevet som en politisk karnevalsuge med de- 
monstrationer, aktioner og happenings i lighed med den politiske venstrefløjs 
aktionsformer i 1970'erne, f.eks. Solvognen. I PET's akter beskrives de årligt 
tilbagevendende aktionsuger, men her tegnes der ikke alene et billede af festlige 
og kulørte demonstrationer, men også af aktioner, der havde konfrontationer 
og hærværk som integrerede elementer. I 1983 valgte PET således i Regeringens 
Sikkerhedsudvalg at anmode om regeringens accept af, at PET foretog ”efter- 
retningsmæssig indhentning .… herunder tekniske operationer og penetrering” 
i tilslutning til Sorte Klat-ugen i 1983. Ole Stig Andersen understregede, at der 
for PET var tale om en ”ubehagelig opgave”, som dog var ”nødvendig at foretage, 
således at de enkelte politikredse undgik at foretage denne slags arbejde” Poul 
Schluter bemærkede, at han fandt, at ”der forelå en naturlig virksomhed for PET” 
Justitsminister Erik Ninn-Hansen supplerede med en bemærkning om, at PET's 
efterforskning ”i høj grad ville lette gennemførelsen af politiaktionerne” Rege- 
ringens Sikkerhedsudvalg gav således sin accept af overvågningen. > 

Om Kulørte Klat-ugen i 1984 fremgår det af en PET-beretning, at BZ'erne 
skulle have planlagt en rolig demonstration, ”mens grupper a 5-8 personer skulle 
søge ud fra demonstrationerne til andre steder i byen, hvor der så skulle ”tiltes” 


1566 PET, administrativ sag: ”Årsberetning 1985. Afdeling 27 

1567 PET, emnesag: ”I. Det Autonome Miljøs historiske udvikling, herunder BZ,, 7. juli 1993, s. 2; PET, 
emnesag: ”Emne: BZ-udviklingen i Danmark, 31. maj 1990, s. 5. 

1568 Knud Holt Nielsen, Giv mig de rene og ranke…, s. 115. 

1569 RSU, 8. april 1983. 

(ødelægges) vinduer og males slagord på husmure” Yderligere havde PET erfa- 
ret, at en række aktivister planlagde at medbringe walkie-talkier med basissta- 
tion i det besatte hus i Ryesgade: 


”I dette hus skulle der endvidere være en radioscanner, som kunne opfange poli- 
tiets meldinger, hvorved grupperne kunne blive adviseret om politiets ankomst til 
de steder, hvor grupperne befandt sig, således at de kunne søge tilbage til hoved- 
demonstrationen forinden politiets ankomst”79 


Forud for aktionsugen overdrog PET de indhentede oplysninger til Københavns 
Politi, således at sidstnævnte var forberedt på de planlagte aktioner.” 

Efter Kulørte Klat 1984 sammenfattede en PET-medarbejder ugens begi- 
venheder. Det fremgik blandt andet, at BZ'erne havde forsøgt at gennemføre 
en såkaldt ”kaos-dag” med det formål at genere S-togstrafikken i København. 
En anden dag kaldtes af aktivisterne ”trafik-dag”, hvilket indbefattede ødelæg- 
gelse af trafikstyreskabe samt spredning af partisansøm. En tredje dag kaldtes 
”pervers-dag” med gadeteater. En fjerde dag var navngivet ”fattig-dag”, hvor der 
var arrangeret demonstration foran Christiansborg, mens en femte dag omtaltes 
som ”bolig-dag”, hvor en kreds BZ're besatte et hus. Dette blev dog forladt uden 
konfrontation. Om Kulørte Klat 1984 var det PET's vurdering, at dagene alle bar 
”præg af at være dårligt organiseret”. Set fra PET's perspektiv var Kulørte Klat 
således ikke blot en farverig karnevalsuge, men en aktionsuge, hvor BZere m.fl. 
også forøvede hærværk og skabte uro, om end resultatet ikke stod mål med an- 
strengelserne.”””? 

Gennem 1980'erne fortsatte BZ-miljøet med at afholde Klat-ugerne, som dog 
i1986 omdøbtes til Piratugen. Denne forløb forholdsvis fredeligt, og aktivisterne 
nåede kun at skabe begrænset uro, hvilket af PET blev tilskrevet, at politiet holdt 
aktivisterne ”i kort snor”. Det betød, at aktivisterne blev anholdt selv i forbin- 
delse med mindre ulovligheder. PET erfarede efterfølgende, at ”de hurtige an- 
holdelser kom som et chok for aktivisterne og var årsag til opløsning af flere af 
aktionerne.773 


1570 PET, emnesag: ”Vedr.: 'Kulørte Klat' - dage i København)”, 7. maj 1984. 

1571 Ibid. 

1572 PET, emnesag: ”Vedr.: 'Kulørte Klaf demonstrationer den 4., 5., 6., 8., 9., 12., og 17. maj 1984” 
26. juni 1984. 

1573 PET, emnesag: ”Vedr.: Piratuge arrangeret af BZ-bevægelsen i perioden 24. maj - 1. juni 1986”% 
12. juni 1986. 

Samarbejdet mellem PET og Københavns Politi fortsatte i de følgende år. Af 
en sammenskrivning om BZ-aktionsugen i maj 1988 fremgår det, at PET havde 


”anvendt betydelige ressourcer med henblik på at indsamle og videregive oplys- 
ninger til brug for Københavns Politi. 

Dette har hindret optrapning og voldshandlinger og været medvirkende til, at Kø- 
benhavns Politi har været i stand til på hurtig vis at planlægge den politimæssige 
indsats. 

Samarbejdet mellem P.E.T. og Københavns Politi har i perioden været intens med 
direkte telefonkontakter og personlige møder flere gange dagligt?””+ 


Den udvikling inden for BZ-Brigaden, som Klat-ugerne og de fortsatte husbe- 
sættelser var med til at tegne, nemlig af en bevægelse, der undertiden var villig 
til at anvende vold som en aktionsmetode, bekræftedes gennem 1980'erne ved, at 
BZ-Brigaden stod bag en række aktioner mod og overfald på danske politikere: 
I januar 1983 forsøgte BZ-Brigaden, men forgæves, at besætte statsminister Poul 
Schluiters embedsbolig Marienborg. Da Fremskridtspartiets stifter, MF Mogens 
Glistrup den 1. maj 1983 holdt tale i Fælledparken, blev han mødt med sten, ma- 
ling og æg. Efterfølgende skal Glistrup være blevet overfaldet af BZ'ere.%> I 1985 
trængte ca. 40 BZ'ere ind på overborgmester Egon Weidekamps kontor på Kø- 
benhavns Rådhus. Weidekamp blev spærret inde i en time, hvorefter der blev 
forøvet hærværk og tyveri.” Det følgende år, 1986, forsøgte en gruppe BZ'fre at 
angribe Egon Weidekamps private bopæl.'>7 

I midten af 1980'erne vurderede PET, at BZ-Brigaden havde fået et nyt om- 
drejningspunkt, idet bevægelsen ”nu [var] blevet mere ideologiseret med klare 
politiske mål” Baggrunden for denne udvikling tilskrev PET et øget samarbejde 
med anarkistorganisationer og venstrefløjsbevægelser navnlig i Vesttyskland og 
i Holland. 


1574 PET, emnesag: Per Larsen til politidirektør Einer Lind, Københavns Politi, 26. maj 1988. Vedhæftet 
”NOTAT. Vedr.: BZ-aktionsuge i perioden 7. - 15. maj 1988”, 24. maj 1988. 

1575 PET, administrativ sag: ”Årsberetning 1983. Afdeling C>, s. 57-58. 

1576 PET, emnesag: ”Vedr.: Forespørgsel fra Folketingets Retsudvalg af 22. maj 1985, pkt. 331-b vedr.: 
Sorte Klat”, 28. maj 1985. 

1577 PET, administrativ sag: ”Årsberetning 1986. Afdeling 2”, s. 9. 

For mange BZere fremstod Københavns socialdemokratiske overborgmester Egon Weidekamp (1976- 
89) som en modstander og repræsentant for det ”system”, de ønskede et opgør med. Som overborgme- 
ster var det Weidekamp, der havde bemyndiget byggelegepladsen ”Byggeren” fjernet. I 1982 forsøgte 
Weidekamp at være imødekommende, da Københavns Kommune stillede huset på Jagtvej 69 til rå- 


dighed for de unge. Deres svar var imidlertid at kaste en spand vand i hovedet på Weidekamp, da han 
gæstede huset ved dets indvielse. I 1985 trængte ca. 40 BZ'ere ind på Weidekamps kontor. Han blev 
spærret inde i en time, hvorefter der blev forøvet hærværk og tyveri. Ovenfor ses Weidekamps kontor, 
efter de ubudne gæster havde forladt Københavns Rådhus. (Arbejdermuseet og ABA). 


BZ-Brigadens politiske netværk i Danmark 1982-89 


PET havde, som det fremgår, fra Ini'tiv-gruppens stiftelse i 1981 søgt at afgøre, 
hvilke politiske kræfter, der stod bag husbesætternes aktiviteter. Var det blot en 
gruppe unge, der primært stillede sig kritisk til skiftende regeringers og kom- 
muners boligpolitik, eller var der også politiske miljøer, der enten stod bag akti- 
viteterne eller støttede dem? 

EZ-bevægelsen 

2 g Autonome gr. É EL 

Kapital italien Belgien 


Politiske partier Anti- 
WS-DKP-ml-S5AP apart- 

grupp er Århus 

rhus — | ----- 

Esbjerg | ----- 

mperialisme 
Apartheid - SHELL 

Politiske fanger 
Rascisme 

Facisme 

Oprindelig havde det været PET's vurdering, at Socialistisk Arbejderparti (SAP) 
havde været en central aktør bag Ini'tivgruppens aktiviteter. Til grund herfor lå 
blandt andet trotskisten Lars Grarups udtalelser i dansk tv under valgkampen i 
1981, men også PET's efterforskning af Slaget om Byggeren i 1980, der pegede på 
trotskistisk indflydelse. Desuden havde en navngiven trotskist den 15. marts 1982 
i offentlighed udtalt, at SAP støttede BZ-Brigaden og dens aktiviteter. Yder- 
mere må det antages, at PET's erfaringer med trotskistiske miljøer har bidraget 
til at nære den mistanke, at trotskisterne muligt stod i forbindelse med BZ'erne. 
Trotskisterne havde således siden midten af 1960'erne været fremtrædende un- 
der diverse uroligheder, f.eks. under militærøvelser, i Vietnambevægelsen, under 
verdensbankurolighederne og på arbejdsmarkedet. Desuden havde trotskistiske 
miljøer ifølge PET's oplysninger været involveret i fremstilling af bomber.'”? 

PET bemærkede imidlertid også, at kredse inden for VS syntes at stå i kontakt 
med BZ'erne. Således konstateredes det talrige gange, at Villo Sigurdsson appel- 
lerede til de unge og i begyndelsen af 1980'erne støttede dem bl.a. ved at lade de 
unge låne en af Københavns Kommunes grunde til teltrejsning, bål etc. Og på 
Københavns Rådhus stod VS og Villo Sigurdsson gennem 1980'erne som en af 
BZernes faste støtter. PET henviste til en avisartikel, hvor Sigurdsson i 1987 skal 
have udtalt til pressen: ”Næste gang skal man (BZ.erne) optrappe voldsappara- 
tet så meget, at Weide og Eefsen skider i bukserne. Det er det sprog de forstår. 
Så får BZ.erne også deres vilje. Jeg vil dog sige, at tingene helst skal løses uden 
vold, men i de afgørende situationer gælder det om, at presset opretholdes” 
Sigurdssons støtte til BZ'erne må dog også ses som en del af den politiske kamp 
på rådhuset, hvor overborgmester Egon Weidekamp for en tid med held havde 
reduceret VS's politiske indflydelse: Ved at støtte BZ'erne opnåede Sigurdsson 
således en alliancepartner i kampen mod det socialdemokratiske styre. PET mis- 
tænkte i øvrigt en ledende VS'er på Københavns Rådhus for at give BZ'erne op- 
lysninger om tomme huse i København.” 

Sigurdssons støtte — taktisk motiveret eller ej — var imidlertid ikke den eneste 
støtte fra VS til BZ-miljøet. I 1987 udtalte Københavns Politidirektør, at politi- 
myndighederne var i besiddelse af dokumentation for, at der bestod forbindelser 


1578 PET, administrativ sag: ”Årsberetning 1982. Afdeling C>, s. 39. 

1579 Om PET's overvågning af trotskistiske miljøer, se Kommissionens beretning, bind 9. 

1580 PET, emnesag: ”Vedr.: Revolutionære udtalelser fra VS.eren Villo Sigurdsson til støtte for BZ-be- 
vægelsen”, 17. januar 1987. 

1581 PET, emnesag: ”Vedr.: [-] og VS'forbindelse til BZ-brigader”, 15. juni 1983. 

mellem BZerne, de i samtiden fremherskende SHELL-aktioner (se nedenfor) og 
vesttyske terrorkredse i skikkelse af RAF. I en artikel i VS- Bulletin nr. 244 1987 
afviste bladets redaktion denne påstand med en bemærkning om, at ”Eefsen, der 
ganske manglede beviser, blev naturligvis til grin” Eefsens ”motiver var for gen- 
nemskuelige” og disse bestod ifølge VS i, at en sådan forbindelse ville ”retfærdig- 
gøre en massiv indsats af politi imod BZ'erne”. Budskabet i artiklen var, at BZ'er- 
ne måtte undlade at deltage i SHELL-aktionerne, fordi disse aktioner bidrog til 
at radikalisere og dermed isolere BZ'erne fra den øvrige venstrefløj. Dette var 
ikke ønskeligt. VS ønskede derimod at inkludere BZ'erne i venstrefløjsmiljøet.s” 

Når det angik spørgsmålet om VS's forhold til politisk vold, var redaktionen 
af VS-Bulletin imidlertid ikke afklaret. I artiklen hed det: ”Rimeligheden af sa- 
botageaktioner kan ikke afgøres abstrakt. Der findes ”røde undtagelser” på dette 
felt — også uden for besættelsestiden”, Redaktionen tilsluttede sig således bom- 
besprængningen i 1937 af en fiskekutter i Frederikshavn, ”der sejlede våben til de 
spanske falangister.… Vi vil her lade det stå som et åbent spørgsmål, hvordan 
venstrefløjen ville reagere, hvis det ikke var en Shell-tank, men et skib i frihavnen 
med militært isenkram til Sydafrika, der røg i luften i morgen”; 

PET's interesse for BZ'ernes politiske holdepunkter og netværk kommentere- 
des i årsberetningen for 1984 med en bemærkning om, at BZ'erne ikke havde et 


”egentligt politisk ståsted, men som følge af deres politiske mål føler de sig tiltruk- 
ket af anarkistbevægelsen og venstrefløjspartierne. 


Der er ikke konstateret direkte forbindelse mellem disse politiske partier, men det 
ligger klart, at især partierne SAP, VS, DKP og DKP/ml støtter BZerne moralsk, 
ligesom Preben Møller HANSEN fra Fælles Kurs Klubben har udtalt, at han yder 
økonomisk støtte til BZerne”5%+ 


Den opfattelse, at BZ'erne ikke stod i direkte kontakt til noget etableret poli- 
tisk parti, vedblev at være PET's gennem 1980erne. I al fald ses der ikke i PET's 
kilder eksempler på, at tjenesten karakteriserede BZ'erne som en fraktion eller 


1582 ”Fanden på vægger”, VS-Bulletin, 244, 1987, S. 3. 

1583 ”Fanden på væggen”, VS-Bulletin, 244, 1987, s. 3. Vedr. PET's syn på VS's holdning til brug af vold i 
den politiske kamp se Kommissionens beretning, bind 7. 

1584 PET, administrativ sag: ”Årsberetning for 1984”, citeret s. 74, 75. PET, emnesag: ”Vedr.: Stiftelsen af 
arbejderpartiet 'Fælles Kurs”, 24. november 1986. Vedr. BZ'erne og anarkisterne se desuden PET, 
emnesag: ”Vedr.: Anarkister og ORA%, 25. januar 1984. 

lignende af noget politisk parti. Til gengæld anvendte PET betydelige ressourcer 
på at indkredse og bestemme det politiske netværk, som BZ'erne havde. I denne 
efterforskning noterede PET løbende på diverse notitser og sammenskrivninger, 
hvem der deltog i BZ'ernes demonstrationer og øvrige handlinger, og PET skrev 
rapporter om, hvilke personer og organisationer der tog del i de møder, som blev 
afholdt i ejendomme, der var besat. 

I marts 1989 anmeldte en person fra ”Høringsgruppen mod repression” en 
demonstration med det formål at styrke solidariteten mellem politisk aktive og at 
modvirke politiets påståede overgreb på venstrefløjen. Følgende organisationer 
støttede demonstrationen: ”Unge mod Apartheid, Vesterbro mod Racisme, Ven- 
stresocialisterne, Socialistisk Arbejderparti, BUPL, Bryggeriarbejderne Køben- 
havn, Kriminal Politisk Forening, DKP/ML, Fællesinitiativet mod Racisme, For- 
eningen Demos, Marxistisk Leninistisk Ungdom, Fællesaktionen, Partiet Fælles 
Kurs, Venstresocialisternes Ungdom, Studenterrådet Københavns Universitet, 
De Besatte Huse, Irlandskomitéen, Revolutionære Socialister, Enkelte personer 
fra Sydafrikakomitéen, Internationale Socialister, Anarko Syndikalistisk Organi- 
sation, Ungdomshuset, PMF København”, hvortil det i en PET-rapport bemær- 
kedes, at selvom demonstrationen kun opnåede støtte fra et begrænset antal per- 
soner, så tilhørte de alle den ”ekstreme venstrefløj og BZ-miljøet”>% De nævnte 
politiske grupperinger repræsenterer et bredt udsnit af de politiske miljøer, som 
PET gennem 1980'erne bemærkede stod i forbindelse med BZ-Brigaden. 

En af de personer, som PET især hæftede sig ved, var en fremtrædende ven- 
strefløjsaktivist, som PET havde kendskab til tilbage til 1960'erne. Ifølge en kilde- 
indberetning fra slutningen af 1987 havde den pågældende deltaget i et møde på 
Jagtvej 69. Han skulle her have fortalt BZ'erne, at der var etableret et samarbejde 
mellem nynazisterne og grønjakkerne i København. Herefter diskuteredes det, 
hvordan man skulle bekæmpe de nævnte miljøer: ”forslagene gik lige fra mili- 
tante aktionsformer til en total negligering””5 Ifølge PET syntes der ikke at være 
tale om noget enestående møde mellem pågældende og BZerne. Kildeindberet- 
ningen fortsætter på følgende vis: 


”Vedrørende det fremtidige samarbejde, var der enighed om, at mødes den sidste 
lørdag i hver måned. Der skulle etableres forskellige faste grupper, der ville blive 


1585 PET, emnesag: ”Vedr.: Demonstration mod politiets overgreb på politisk aktive fredag den 
10. marts 1989 kl. 1700”, 15. marts 1989. 
1586 PET, emnesag: ”Vedr.: Møde i Ungdomshuset, lørdag den 26.9.1987”, 8. oktober 1987. 

opdelt i de fagområder, racisme, apartheid etc., som grupperne ønskede at beskæf- 
tige sig med.”57 


Som sådan bestod der en forbindelse mellem dele af BZ-miljøet og pågældende. 
I et notat fra 1989 hed det direkte, at den pågældende var en ”central figur” i BZ- 
miljøet, og at det ”ved flere lejligheder” skulle have været den pågældende ”der 
suverænt har bestemt, om BZ.ere skulle deltage i et eller andet" 

Den nævnte venstrefløjsaktivists tætte forbindelse til dele af BZ-Brigaden 
bekræftes af en række personsager. Eksempelvis skal den nævnte person i be- 
gyndelsen af 1990'erne via en tysk journalist have modtaget oplysninger om, 
at der skulle afholdes et ”Nazi-topmøde” i Sønderjylland. PET blev informeret 
herom og efterforskede sagen, idet man fra PET's side konstaterede, at der fra 
BZ-miljøets side ”virkelig var lagt op til en voldelig konfrontation med højreflø- 
jen”. Denne blev imidlertid ikke realiseret, idet dagspressen annoncerede, at det 
hemmelige møde ville blive afholdt, hvorefter den i Danmark bosiddende tyske 
arrangør aflyste mødet. BZ'erne gennemførte imidlertid en demonstration i Søn- 
derjylland, hvorefter de i tilslutning til tilbagekomsten til København standsede 
”ved Vestre Fængsel, hvor man i ophidset tilstand affyrede kanonslag samt råbte 
diverse sympatitilkendegivelser for den fængslede terrorist Marc RUDIN...7.59 

I første halvdel af 1990'erne etableredes gruppen ”Anti-Fascistisk-Aktiorn”, der 
af PET omtaltes på følgende vis: 


”Gruppen har et tæt samarbejde med [-] i bekæmpelsen af højrefløjen. [-]'s grup- 
pe[-] tager sig af indsamling og bearbejdning af oplysninger om højrefløjens grup- 
peringer og personer, mens AFA står for planlægning af demonstrationer og akti- 
viteter på gadeplan - fysiske konfrontationer med højrefløjen. 


AFA er militant i sin ideologi og ønsker voldelige konfrontationer med 
højrefløjen” 


Ovenstående oplysninger kan læses således, at den pågældende venstrefløjsak- 
tivist var med til at motivere BZ'erne til at tage de konfrontationer med nynazi- 


1587 Ibid. 

1588 PET, personsag: ”Vedr. [-] tilknytning til BZ-bevægelsern”, 18. maj 1989. 

1589 PET, personsag: ”Vedr: Resume af sagen vedrørende den dansk/tyske venstrefløjs antifascistiske 
demonstrationer i Kollund i dagene 16. og 20. maj 1993..”, 26. maj 1993. 

1590 PET, personsag: ”Vedr.: Anti-Facistisk-Aktion — forkortet AFA% 11. maj 1993. 

sterne, som blev stadigt mere hyppige i sidste tredjedel af 1980'erne og i begyn- 
delsen af 1990'erne.” 

Hvad angår spørgsmålet om visse BZ'eres ideologiske synspunkter og poli- 
tiske netværk fremgår det endelig, at en gruppe, der kaldte sig ”Fangegruppen”, 
og som ifølge PET var relateret til BZ-Brigaden og Autonomt Info, i 1989 og 
1990 korresponderede med fængslede personer fra den såkaldte ”Blekingega- 
debande”. Konkret korresponderede ”Fangegruppen” med Niels Jørgensen, Bo 
Weimann, Jan Carl Weimann, Torkil Lauesen, Peter Døllner, Carsten Nielsen 
og Carsten Møller Hansen. PET kopierede og arkiverede korrespondancen, idet 
tjenesten samtidig noterede navnene på ”Fangegruppens” ledende medlemmer. 
Ifølge et notat fra september 1990 havde ”Fangegruppen” ikke tidligere været i 
forbindelse med Blekingegadebanden. Til gengæld fremgik det"tydeligt” af brev- 
indholdet, at ”Fangegruppen” sympatiserede med de tilfangetagnes ”ideologiske 
holdning og har forståelse for gruppens gennemførte og planlagte røverier som 
led i indsamlingen af midler til befrielsesbevægelserne i den 3. verden” Et af 
medlemmerne af ”Fangegruppen” konstaterede i en skrivelse til en af de indsatte, 
at ”fælles for os er ikke at ville eller kunne acceptere og leve under de forhold 
kapitalismen bestemmer, men derimod være aktiv mod den imperialisme som 
her og verden over støder mod menneskers interesser i et frit, selvbestemt og 
værdigt liv.” 


Øget internationalisme 1986-89 


I sidste halvdel af 1980'erne var BZ'erne endvidere engageret i kampen mod 
”systemet” det vil sige kapitalismen, imperialismen, EF og NATO, idet BZerne 
samtidig solidariserede sig med befrielsesbevægelserne i den tredje verden og 
såkaldt ”politiske fanger” i Europa, f.eks. RAF. 5% Vigtig for denne udvikling var 


1591 Om PET's overvågning af den yderste højrefløj, se Kommissionens beretning, bind 11. 

1592 PET, personsag, ”Vedr. Brevveksling mellem medlemmer af Autonomt Info/”Fangegruppen” og 
fængslede medlemmer af ”Blekingegadebandegrupper”, 5. september 1990. I personsagen beror 
endvidere kopier af en del af korrespondancen. Det fremgår bl.a. at ”Fangegruppen” sendte penge 
til en af de fængslede, jf. samme sted, brev fra Niels Jørgensen, 14. december 1989, men også at 
formålet med korrespondancen var at gøre hinaden ”klogere”. Samme sted. 

1593 PET, personsag, ”Vedr.: Brevveksling mellem de fængslede i ”Blekingegade-sagen” og medlemmer 
af Autonomt Info” 25. januar 1990. 

1594 PET, emnesag: ”Emne: BZ-udviklingen i Danmark, 31. maj 1990, s. 10. 

det, at repræsentanter for det danske BZ-miljø i januar 1986 deltog i et interna- 
tional antiimperialistisk og antikapitalistisk møde i Frankfurt, hvori ifølge PET 
deltog såkaldte venstrefløjsekstremister fra hele verden. I en sammenskrivning 
fra 1990 vurderede PET mødets betydning med følgende ord: 


”Dette møde medførte, at bevægelsen blev yderligere internationaliseret, ligesom 
der efterfølgende skete en ændring af den indre struktur i bevægelsen. 

Denne struktur, der tidligere var en bred og åben styring, blev ændret - efter ita- 
liensk og vesttysk model - til at være ”autonon”, d.v.s. oprettelse af grupperin- 
ger bestående af 6 - 8 personer, der fandt sammen efter temperament og politisk 
indstilling.” 


Den antikapitalistiske kamp forenedes ifølge BZ'erne selv med kampen mod 
apartheidstyret i Sydafrika.” Den af BZ-Brigadens kampagner, som PET 
gjorde mest for at undersøge, var de aktioner mod Shell og andre firmaer og 
institutioner, der havde interesser i Sydafrika, som var et tilbagevendende fæ- 
nomen fra 1986 og frem. Ifølge PET's efterforskning var bagmændene apart- 
heidmodstandere, og aktionerne havde over for benzinselskabet Shell taget 
form af brandstiftelse, groft hærværk, ulovlig indtrængen, tyverier, telefonchi- 
kane, rudeknusninger, bemaling, overskæring af påfyldningsslanger m.v. Des- 
uden havde forskellige firmaer ifølge PET været udsat for en ”hetz”, der skulle 
have medført økonomiske tab. Hovedparten af angrebene rettedes mod Dansk 
Shell og dets datterselskaber. Desuden havde der i perioden mellem sommeren 
1986 og begyndelsen af 1989 været angreb mod ØK (Østasiatisk Kompagni), 
Investeringsbørsen, Mærsk-interesser, banker, forskellige rejsebureauer, der 
arrangerede rejser til Sydafrika, Unileverkoncernen, forretninger, der forhand- 
lede sydafrikanske varer, samt Det sydafrikanske Konsulat og Rejsebureau i 
København og Århus.” 

PET efterforskede løbende de nævnte angreb og vurderede i begyndelsen af 


1595 PET, emnesag: ”Emne: BZ-udviklingen i Danmark, 31. maj 1990, s. 6. 

1596 René Karpantschof og Flemming Mikkelsen, ”Fra slumstormerne til de autonome. Husbesættelse, 
ungdom og social protest i Danmark 1965-2001” i Flemming Mikkelsen (red.), Bevægelser i demo- 
krati, s. 115-117. 

1597 PET, emnedag: ”Notat vedr. Den herværende diplomatiske repræsentation”, 15. februar 1989; PET 
emnesag: ”Vedr.: Firmaer og interesseområder, der har været udsat for aktioner begrundet med 
forholdene i Sydafrika” PET, emnesag: ”Vedr.: Aktioner rettet mod Shell-tankstationerne i Dan- 
mark”, 2. november 1988. PET, emnesag ”Vedr.: Politisk hærværk mod Unilever's datterselskab i 
Danmark den 24. marts 1987”, 5. maj 1987. 

1989 i et internt notat vedrørende den sydafrikanske repræsentation, at grupper- 
ne bag angrebene angiveligt skulle findes blandt autonome grupper i Danmark, 
”hvoraf broderparten er opstået ud af BZ-bevægelsen”,” Til grund for den vur- 
dering lå en årelang efterforskning af såvel BZ-Brigaden som af andre antiimpe- 
rialistiske foreninger. Efterforskningen inkluderede posttilbageholdelse, telefon- 
aflytning, ransagninger, kildeindberetninger, korrespondance med udenlandske 
efterretningstjenester samt observation.” Det fremgik blandt andet, at nogle 
af aktionerne planlagdes på BZ-Brigadens tilholdssteder, f.eks. Ungdomshuset 
på Jagtvej, men også i besatte huse samt på involverede personers privatadres- 
ser.%% Aktionerne kulminerede i første omgang i november 1986, hvor der blev 
udført hærværk mod Shell-interesser overalt i Danmark,”” men optrappedes 
igen i 1988, hvilket ifølge PET formentlig skulle ”ses på baggrund af det øgede 
samarbejde mellem autonome grupperinger i de europæiske lande” Det in- 
ternationale netværk bestod angiveligt blandt andre af den hollandske gruppe 
ARA (Action Révolutionnaire Antiraciste, Antiracistisk Revolutionær Aktion) 
samt den vesttyske gruppe RZ (Revolutionåre Zellen, Revolutionære Celler).%% 
I alt omfattede angrebene 164 anslag med ”direkte skadesomkostninger på ca. 8,3 
millioner” 1989-kroner.'% 

Kampen mod ”systemet” kom også til udtryk ved, at BZ'erne forvoldte hær- 


1598 PET, emnesag: ”Notat vedr. Den herværende diplomatiske repræsentation”, 15. februar 1989. 

1599 Dette fremgår af emnesagerne omhandlende PET's overvågning af BZ-Brigaden, Vesttysklands- 
komitéen, Autonome Revolutionære og Sydafrikakomitéen samt diverse personsager. Jf. også PET, 
emnesag: ”Rapport: Sagen vedr. brandstiftelse mod Shelltanken, Skodsborgvej 313, 2850 Nærum, 
den 30. april 1987. Ang. anmodning om ransagningskendelse i BZ-husene Sorte Hest (Morgen- 
stjerne og Mekanisk Musik Museum)” PET, emnesag: ”Vedr.: Kampagne mod Shell”, 18. maj 1987, 
hvor også Det Humanistiske Parti fremhæves som en aktør bag kampagnen mod Shell. 

1600 PET, emnesag: ”Vedr.: Møde i Ungdomshuset, lørdag den 26.9.1987. Emne: Sydafrika-oppositior”, 
8. oktober 1987. Der ses også et eksempel på et brev tilstillet Fingeren (BZ-tidsskrift 1983-89) in- 
deholdende kopi af oversigt over Shell-interesser i Danmark. PET, emnesag: ”Vedr.: Brev tilsendt 
BZ.erne i Ungdomshuset indeholdende fortegnelse over Shell-interesser”, 18. maj 1987 vedlagt kopi 
af kuvert samt indhold. 

1601 PET, emnesag: ”Vedr.: Groft hærværk forøvet mod Shell-tankstation, Nygade 10, Frederikssund, 
onsdag den 14. januar 1987” 16. januar 1987. PET, emnesag: ”Vedr.: Firmaer og interesseområder, 
der har været udsat for aktioner begrundet med forholdene i Sydafrika” 

1602 PET, emnesag: ”Notat vedr. Den herværende diplomatiske repræsentation”, 15. februar 1989. 

1603 PET, emnesag: ”Telex. Vedr.: Terroraktioner mod firmaer, der handler med Sydafrika”, 13. februar 
1989. 

1604 PET, emnesag: ”Notat vedr. Den herværende diplomatiske repræsentation”, 15. februar 1989. 


PET's overvågning af protestbevægelser 1945-1989 


SLUMSTORMERE OG BZ-BEVÆGELSE 1965-1989 


værk mod udenlandske, især amerikanske virksomheder og deres datterselska- 
ber i Danmark. I 1986 var firmaerne Honeywell A/S og Sperry således genstand 
for BZ'ernes hærværk. Ifølge FE var aktionerne forårsaget af, at de nævnte virk- 
somheder havde forbindelse med USA.% PET kunne i et internt notat bekræfte 
den tese, idet tjenesten i 1986 havde fundet papirer hos BZ'erne med navn på 
danske filialer af amerikanske virksomheder, ligesom tjenesten havde fundet op- 
skrifter på molotovcocktails, brandbomber og røgbomber.”% Tilsvarende gen- 
nemførtes en aktion mod IBM i foråret 1987. Knap to uger senere fremgik det af 
en artikel offentliggjort i et nyhedsformidlingsnet kaldet Ekkomedia Nyt, den 23. 
marts 1987 nr. 42, at angrebet var at betragte som en politisk aktion baseret på 
IBM's rolle som multinationalt firma, der fremstillede avancerede våben og over- 
vågnings- samt registreringsudstyr. Ifølge PET blev tidsskriftet udgivet af århu- 
sianske anarkister, idet PET tilføjede: ”Af skrivelsens tekst fremgår, at gernings- 
mændene angiveligt skal findes i kredsen omkring den danske BZ-bevægelse”.?” 

I slutningen af 1980'erne var også kampen mod EF vigtig for BZ-Brigaden. 
Blandt andet var der en betydelig modstand mod det indre marked fra 1992 
og frem. Til grund for kampen mod EF lå den vurdering, at EF var storka- 
pitalens Europa, ”der vil betyde magtkoncentrationer af kapitalen og en øget 
udbytning af folkene i den 3. verden” En anden forklaring på EF-modstanden 
begrundedes med ”frygten for et øget politi- og justitssamarbejde gennem 
TREVI og dermed et øget magt- og kontrolapparat til at sætte ind overfor de 
undertrykte,” I en sammenskrivning fra 1990 noteredes det af PET, at BZ'er- 
ne i deres EF-kampagne havde været involveret i tre store aktioner. For det før- 
ste en gruppe voldelige demonstrationer i december 1987, da der blev gennem- 
ført et EF-topmøde i Danmark. Ved den lejlighed deltog der også udenlandske 
aktivister. Samme år brød en gruppe BZ'ere ind i EF's kontorer i København, 
idet aktionen begrundedes som en solidaritetshandling med vesttyske BZ'ere, 
hvis huse i Hafenstrasse (Hamburg) var blevet ryddet. Under aktionen kastede 


1605 PET, emnesag: ”FE-notits. Hærværk rettet mod vesttyske og amerikanske interesser i Danmark”, 
29. oktober 1986. 

1606 PET emnesag: ”Vedr.: Fund af papirer hos BZ-bevægelse, indeholdende navneliste på 25 danske 
filialer af amerikanske våbenproducenter, samt opskrifter på fremstilling af brandbomber, røgbom- 
ber samt molotovcocktails”, 13. maj 1986. 

1607 PET, emnesag: ”Vedr.: Politisk hærværk mod firmaet I.B.M., Kongevejen 150, Birkerød onsdag den 
11. marts 1987”, 30. april 1987. Om PET's overvågning af anarkismen i Århus, se Kommissionens 
beretning, bind 12. 


1608 PET, emnesag: ”Emne: BZ-udviklingen i Danmark, 31. maj 1990, s. 10. 

BZ'erne smørsyre og maling rundt i lokalerne. Endelig nævntes det, at dan- 
ske BZ'ere den 11. maj 1989 havde deltaget i besættelsen af EF's hovedkontor i 
Bruxelles. Aktionen var planlagt i et samarbejde mellem danske, vesttyske og 
hollandske aktivister. 


ne 

PET vurderede i september 1986, at der bestod et tæt samarbejde mellem de dele af BZ-Brigaden, 
der beboede Ryesgade 58, og et anarkistmiljø i Århus. Samtidig blev det i en rapport konstateret, at 


BZernes nyhedsformidlingsorgan Ekkomedia og en fiktiv organisation kaldet ”Internationale Griine” 
samt en række enkeltindivider havde forbindelse til miljøet omkring bl.a. RAF. I 1986 besluttede myn- 
dighederne sig for at rydde huset. Ovenfor ses BZernes barrikader i september 1986. (Arbejdermuseet 
og ABA). 


BZ'ernes øgede internationalisme kom i anden halvdel af 1980'erne også til ud- 
tryk gennem diverse støtteaktioner til fordel for det, de kaldte ”politiske fanger” i 
Vesttyskland, det vil sige personer som enten var direkte involveret i vesttysk ter- 
ror, eller som ifølge vesttyske myndigheder støttede terrormiljøer. Baggrunden 
for PET's interesse for denne side af BZ'ernes politiske holdninger gik tilbage til 


1609 PET, emnesag: ”Emne: BZ-udviklingen i Danmark, 31. maj 1990; jf. PET, emnesag: ”Vedr.: Demon- 
stration rettet mod EF-topmødet i København”, 8. december 1987. 


PET's overvågning af protestbevægelser 1945-1989 


SLUMSTORMERE OG BZ-BEVÆGELSE 1965-1989 


1986, da en udenlandsk myndighed i sommeren 1986 orienterede PET om, at der 
i Danmark fandtes en personkreds, som ”på forskellig vis støtter terroristbevæ- 
gelserne i Vesttyskland” Den udenlandske myndighed begrundede blandt andet 
sin påstand med oplysninger om, at vesttyske terrorister og sympatisører flere 
gange var observeret indrejst i Danmark, men også at der bestod telefonkontakt 
mellem ”kontakter i Danmark” og navngive vesttyskere, der af den udenlandske 
myndighed defineredes som terrorister." 

I de følgende måneder modtog PET yderligere oplysninger, der pegede i sam- 
me retning: I Bielefeld i Vesttyskland blev der i sommeren 1986 fundet 1.400 
eksemplarer af et forbudt undergrundsblad kaldet Radical, udgivet af RZ. Det 
fremgik, at de 1.400 eksemplarer var afsendt fra ”Internationale grøn forening” 
der havde til huse Ryesgade 58, det vil sige hos den ifølge PET militante del af 
BZ-Brigaden. Desuden fremgik det af Radical, at bladet blev distribueret fra Ry- 
esgade 58 i København, og at interesserede kunne sende bestillinger dertil. Se- 
nere på sommeren, også i 1986, meddelte den udenlandske myndighed PET, at et 
nyt nummer af Radical opfordrede sine læsere til at sende penge til ovennævnte 
forening ”Internationale Grune”, Ryesgade 58, ”hvorefter midlerne ubeskåret 
ville gå til støtte for Rote Armee Fraktion i Vesttyskland)” 

Kort tid efter iværksatte PET en større efterforskning, som omfattede ikke 
alene det besatte hus i Ryesgade, men også andre adresser, der af PET kunne sæt- 
tes i forbindelse til ovenstående. PET's efterforskning var særdeles omfattende, 
og man kom i første omgang på sporet af, at kredse med tilknytning til BZ-miljø- 
et havde kontakt til vesttyske formodede terrorister. Ifølge PET havde et brev af 
29. august 1986 tilstillet ”Internationale Grune,”, det vil sige Ryesgade 58, indeholdt 
en ”kommandoerklæring” vedrørende ”et attentat, der fandt sted i Vesttyskland 
den 26. august 1986. Underskrevet af ”Revolutionære Zellen” (RZ)”. Dette brev 
fik politiet til at vurdere, at forbindelsen med de vesttyske terrorkredse ikke læn- 
gere alene handlede om finansiering, men også om et mere ”direkte samarbejde”. 
Desuden vurderede PET, at erklæringen om bombeattentatet antagelig skulle 
bruges til en terroroversigt, som Radical og et andet undergrundsblad Zusam- 
men Kåmpfen sædvanligvis bragte. PET: 


1610 PET, emnesag: ”Vedr.: Anmodning om etablering af posttilbageholdelse på adresserne [-]”, 
22. august 1986. 
161 Ibid. 

”Det betyder, at en eller flere personer fra Ryesgade 58 sandsynligvis deltager i 
disse blades fremstilling. Betydningen heraf ses i lyset af, at RZ/RAF aldrig overla- 
der dette for dem vigtige propagandaarbejde til den løsere sympatisørkreds, men 
derimod til den egentlige terroristiske inderkreds?”> 


Pr. 1. september 1986 var PET af den opfattelse, at der eksisterede et tæt samar- 
bejde mellem de dele af BZ-Brigaden, der beboede Ryesgade 58, og et anarkist- 
miljø i Århus, idet nyhedsformidlingsorganet Ekkomedia og den fiktive organi- 
sation ”Internationale Grune” samt en række enkeltindivider var ”kædet ind i 
hinanden i forbindelse med kontakterne til RZ og RAF” PET mente i den for- 
bindelse at kunne fastslå: 


1. at efterretningstjenesten havde identificeret det meste af det anarkistiske 
miljø i Danmark, 

2. at anarkisterne for at hemmeligholde deres identiteter anvendte Ryes- 
gade 58 som ”det egentlige hovedkontor” foruden to andre lokaliteter, 

3. at militante anarkister havde kontakt til inderkredsen i RZ og RAF foruden 
hollandske BZ-kredse (som i august 1986 havde anvendt bombesprængninger), 

4. at danske BZ'ere i maj 1986 havde fremstillet brandbomber samt angivet 
”potentielle angrebsmål herhjemme” 


Desuden mistænkte politimyndighederne de overvågede miljøer for at skaffe 
”konspirative boliger i Danmark til vesttyske terrorister”+ Imidlertid har Per 
Larsen over for Kommissionen udtalt, at han aldrig har ”set eksempler på, at 
RAF-terrorister har ”hvilet ud” i Danmark)”; 

En af de organisationer, der særligt havde PET's interesse, var den såkaldte 
Vesttysklandskomité, der ydede støtte til den personkreds, som komitéen opfat- 
tede som ”politiske fanger” i Vesttyskland, det vil sige personer der af vesttyske 
myndigheder blev straffet for enten at bedrive terror eller at støtte terror. PET's 
efterforskning viste, at personer fra Vesttysklandskomitéen og anarkistkredse 
havde tilknytning til BZ-Brigaden. En fremtrædende anarkist havde angiveligt 


1612 PET, emnesag: ”Notat. Vedr.: postkontrol af forsendelser til [-]”, 4. september 1986. 

1613 PET, personsag: ”Vedr. Anmodning om udvidelse af adgangen til posttilbageholdelse på adressen 
[-P, 1. september 1986. 

1614 Ibid. 

1615 Kommissionens arkiv, RB: Per Larsen, 6. maj 2003. 

haft kontakt til vesttyske formodede terrorister fra slutningen af 1970'erne. ”'? 
Desuden havde personer fra Vesttysklandskomitéen i 1985 været på besøg i Ber- 
lin, hvor ”de havde boet hos og besøgt angiveligt sympatisører med Rote Armee 
Fraktion” I efteråret 1986 arrangerede en af disse personer et offentligt møde 
på Nørrebro med deltagelse af en såkaldt RAF-advokat, Pieter H. Bakker. Em- 
net for mødet var RAF-fangernes ophold i Stammheim-fængslet. Mødet blev 
holdt i to dele, idet pausen anvendtes til at indsamle penge til politiske fanger 
i Vesttyskland.” I 1987 viste det sig, at to af disse personer udbød litteratur til 
salg, litteratur der handlede om vesttysk terrorisme.” I 1988 arrangerede en af 
de pågældende en demonstration i solidaritet med ”revolutionære fanger” fra 
RAF, Action Directe, Brigate Rosse, IRA, ETA og CCC (Cellules Communistes 
Combattants, Kæmpende Kommunistiske Celler).””? Og i 1989 havde BZ'erne 
og autonome grupper i oktober måned inviteret en tidligere RAF-fange, Roland 
Mayer, der havde været idømt 12 års fængsel for terrorvirksomhed, til foredrags- 
aften, hvor han skulle tale under overskriften ”RAF's historie og betydning og 
om de politiske fangers forhold i Vesttyskland.” Ved sin anholdelse blev Mayer 
fundet i besiddelse af en skarpladt pistol, og i hans bil var der endvidere en ma- 
skinpistol.””> I tilslutning til mødet blev der omdelt et 20-siders trykt hæfte med 
beretninger om RAF's historie. Ifølge PET deltog 40 personer i mødet. Disse 
kom fortrinsvis fra ”den militante del af det venstreekstremistiske BZ-miljø””; 
I sammenhæng med PET's efterforskning af BZ-Brigadens og Vesttysklands- 
komitéens forbindelse til vesttyske terrororganisationer efterforskede PET også 
det danske anarkistmiljøs mulige terrorforbindelser. Ifølge PET bestod der nemlig 
en tæt kontakt mellem den militante del af BZ-Brigaden, Vesttysklandskomitéen 


1616 Om emnet, se Kommissionens beretning, bind 12. 

1617 PET, personsag: Notits, 20. marts 1985. 

1618 PET, personsag: ”Vedr.: Offentligt møde med RAF-advokat Pieter H. Bakker, afholdt torsdag den 
23. oktober 1986 kl. 1930 i Medborgerhuset, Blågårds Plads 3, 2200 København N”, 29. oktober 1986. 

1619 PET, personsag: ”Vedr.: Salg af litteratur vedr. RZ og RAF”; 25. november 1987. 

1620 PET, personsag: ”Vedr.: Demonstration i solidaritet med de revolutionære fanger den 12. marts”, 
13. april 1988. 

1621 PET, emnesag: ”Emne: BZ-udviklingen i Danmark, 31. maj 1990, s. 11-12. 

1622 PET, personsag: Notat, 12. marts 1996. 

1623 PET, emnesag: ”Vedr.: Rydning af 2 københavnske ”BZ”-huse og danske venstreekstremistiske hus- 
besætteres forbindelse til tidligere RAF-medlem ROLAND MAYER, 5. april 1990. Det 20-siders 
hæfte er beroende i PET's arkiv. Se også ”Svar på terrorhetzen”, anonymt læserbrev i Arbejderen, 
8. marts 1990, hvor arrangørerne af mødet med Roland Meyer forklarede om baggrunden for mø- 
dets afholdelse. 

og anarkistmiljøet. Det fremgår i den forbindelse af PET's kilder, at århusianske 
anarkister med forbindelse til de københavnske BZere i midten af 1980'erne skulle 
have haft kontakt til RAF-støttekredse i Vesttyskland. En navngiven person skal 
på det tidspunkt have stået i spidsen for udbredelse af RAF-propaganda i Dan- 
mark. Samme person blev nogle år senere — i 1988 — af PET opfattet som en 
nøgleperson, idet han angiveligt var et meget væsentligt bindeled mellem vesttyske 
terrorister, danske anarkister og BZ-Brigaden. Det hedder i en anmodning vedrø- 
rende telefon- og postkendelse mod den pågældende, at PET var 


”vidende om, at de foroevede og planlagte Bz-aktioner, foregår efter moenster givet 
af udenlandske terror- og anarkistbevaegelser. Det vides, at [-] figurerer som noeg- 
leperson mellem danske urogrupper og udenlandske anarkist- og terrorkredse””; 


De BZ-aktioner, der henvises til i citatet, havde fundet sted i såvel København 
som i Århus, og materialet fra PET's Region II indeholder også oplysninger om, 
hvem pågældendes kontakter i det københavnske BZ-miljø var. En af disse sig- 
nerede undertiden sine breve til den århusianske anarkist med en stregtegning 
af en bombe. 

BZ'ernes interesse for RAF's metoder kommer også til udtryk i en privat kor- 
respondance mellem en yngre kvinde og hendes kæreste. Kvinden var på rejse i 
Latinamerika, mens kæresten boede i Danmark. Kvinden skriver: 


”[-] skrev om, at der i Hafenstrasse var blevet snakket om en fælles strategi for 
RAF, RZ og autonome/militante miljøer. Hvordan er der blevet snakket? Er det de 
autonome, der har bragt det på bane, el. er der også kommet meldinger fra de 2 
andre? Og hvordan skal en sådan strategi være og fungere - temmelig interessant. 
Irriterende ikke at ku” diskutere det!”$ 


Den person, der havde skrevet om diskussionerne i Hafenstrasse, og som er ano- 
nymiseret i det ovenstående citat, er den samme person, som undertiden signe- 
rede sine breve til den århusianske anarkist med en bombe. 

11990 sammenskrev en PET-medarbejder resultatet af efterforskningen mod 
BZ-bevægelsen. Det fremgår, at PET skulle havde godtgjort, at dele af BZ-Bri- 


1624 PET, emnesag: ”Vedr.: Foretagen undersøgelse af den danske aktive anarkist [-] og dennes relatio- 
ner til den vesttyske terrororganisation ROTE ARMEE FRAKTION, 18. juli 1985. 

1625 PET, Region II-materiale: ”Vedr. forslag til ændring af oplæg til tlf.- og postkendelse mod [-]”, 
1. juni 1988. 

1626 PET, emnesag: Kopi af privat korrespondance, udateret. 

gaden nærede sympati med terrorbevægelser og disses ideologier. Imidlertid var 
der ikke dokumentation for, at BZ'erne skulle have deltaget i terroraktiviteter. 
Den bemærkning er antagelig baseret på et notat udfærdiget i 1987. Under over- 
skriften ”BZ-bevægelsens internationale kontakter” hed det, at der gennem de 
seneste år var etableret et ”snævert samarbejde” mellem BZ-bevægelsen og lige- 
sindede i Vesttyskland og Holland: 


”Kontakterne i Vesttyskland skal findes blandt de militante anarkistgrupper, der 
udfører særdeles voldelige demonstrationer imod f.eks. NATO, atomkraftværker 
samt virksomheder, der defineres som imperialistiske. Blandt disse aktivister fin- 
des en del personer, der sympatiserer politisk med de forskellige vesteuropæiske 
byguerillagrupper - først og fremmest ”De autonome militante”, Revolutionåre 
Zellen (RZ) og RAF. 

Der er dog intet bevis for egentlig logistisk støtte endsige aktiv deltagelse i disse 
terrorgruppers attentater. 

Derimod er der set støtte i form af f.eks. hemmelige pengeindsamlinger, hvor der i 
det vesttyske undergrundsblad ”Radical” nr. 132 fra 1986 (støtteorgan for primært 
de ”Revolutionåre Zellen”) blev givet anvisninger på, hvordan man via adressen 
Ryesgade 58 (BZ-huset) kunne støtte ovennævnte byguerillagrupper økonomisk. 
Endvidere deltog BZ'ere sammen med andre vesteuropæiske ligesindede i februar 
1986 i et anti-imperialistisk/anti-kapitalistisk møde i Frankfurt, hvor der blev ud- 
arbejdet en taktik med henblik på fælles bekæmpelse af organisationer, der repræ- 
senterer disse begreber. 

Konklusivt kan det således anføres, at der ikke kan føres bevis for, at BZ'ernes 
kontakter i Vesttyskland og Holland går dybere end militante anarkistkredse 
samt personer, der har givet udtryk for sympati og forståelse for byguerillaernes 
aktioner”"&7 


Den vurdering er i overensstemmelse med et vidneudsagn fra Per Larsen, der 
har forklaret: 


”at BZ-bevægelsen ikke lagde skjul på, at de havde stor sympati for Rote Armee 
Fraktion. Endvidere holdt fremtrædende medlemmer af Rote Armee Fraktion 
foredrag i Ungdomshuset på Jagtvej. Der har ikke været egentlige operationer i 
Danmark, som man kunne knytte til RAF. Det man bekendte sig til, var den poli- 
tiske ideologi bag RAF i Vesttyskland”? 


Det skal afslutningsvis bemærkes, at PET's akter ikke peger på, at BZ-Brigaden 


1627 PET, emnesag: ”Vedr. BZ-bevægelsens internationale kontakter”, 25. maj 1987. 
1628 Kommissionens arkiv, RB: Per Larsen, 6. maj 2003. 

skulle have haft noget tæt, endsige positivt forhold til Sovjetunionen eller den 
sovjetiske ambassade. Forholdet mellem BZ'erne og DKU var heller ikke tæt.” 
Imidlertid noterede PET i 1984, at en sovjetisk korrespondent fra Komsomol- 
skaja Pravda brugte konflikten mellem BZ'erne og myndighederne til at tegne et 
billede af en forarmet dansk ungdom, der manglede boliger.” 


BZ-Brigaden og økonomien 1982-89 


Endelig skal der redegøres for de oplysninger, som PET indsamlede om BZ-Bri- 
gadens økonomiske grundlag. Det overordnede billede er, at BZ'erne ikke havde 
ret mange penge. De besatte huse blev i sagens natur hverken købt eller betalt, 
og der synes ikke for BZ'erne at have været mange udgifter forbundet med have 
husene i deres varetægt. 

I det omfang BZ'erne havde behov for værktøj, når besatte huse barrikade- 
redes, var det PET's gennemgående opfattelse, at BZ'erne stjal værktøjet. Under 
Slaget om Byggeren i 1980 konstateredes det, at meget håndværktøj blev stjålet 
fra byggepladsen, og i 1983 fandt politiet 139 tyvekoster efter rydningen af et besat 
hus.'% I tilslutning til BZ'ernes fejring af to-årsdagen for Ungdomshuset brød en 
gruppe personer fra BZ-miljøet ind i en Brugs, hvor der blev stjålet spiritus for 
10.000 kroner. Og efter at politiet i 1987 havde anholdt to personer med tilknyt- 
ning til BZ-Brigaden for at medbringe fire klargjorte molotovcocktails, foretog 
politiet en ransagning af Ungdomshuset, Jagtvej 69. Her blev der fundet tyveko- 
ster for 300.000 1987-kroner.'%” I en status om BZ-Brigaden fra begyndelsen af 
1987 hedder det lakonisk: ”Herudover foreligger det oplyst, at BZ.erne i stigende 
omfang forøver butikstyverier, ligesom der fortsat stjæles materiel til brug i de 
besatte huse””% PET's akter efterlader således det indtryk, at der foregik megen 
berigelseskriminalitet i BZ-miljøet. Dette indtryk bekræftes af de ”taåselv”-ak- 
tioner, som kredse inden for BZ-miljøet gennemførte i 1980'erne (jf. ovenfor). 

Imidlertid ses der også eksempler på, at BZ-miljøet modtog regulær øko- 
nomisk støtte, om end der var tale om meget små beløb. Ifølge Afdeling 2's 


1629 Knud Holt Nielsen, Giv mig de rene og ranke, s. 113. 

1630 PET, emnesag: ”Vedr.: Sovjetunionens interesse for den dansk BZ-bevægelse”, 25. januar 1984. 
1631 PET, administrativ sag: ”Årsberetning 1983. Afdeling C”, s. 57-58. 

1632 PET, administrativ sag: ”Årsberetning. Afdeling 2” 

1633 PET, emnesag: ”Vedr.: Status over BZ-bevægelsen pr. 15. februar 1987”, 27. februar 1987. 

årsrapport for 1982 skal kunstnerkollektivet Røde Mor i maj måned 1982 have 
uddelt et legat på 10.000 kroner til BZ-Brigaden: ”Det oplystes, at de kr. 5.000 
skulle bruges til indkøb af gasmasker,”%+ Preben Møller Hansen fra Fælles Kurs 
Klubben skal i efteråret 1982 have udtalt, at en gruppe århusianske BZ'ere kunne 
”hente 2.000 kr. ved kassen”, idet han samtidig udtalte, at BZ'erne var ”noget af 
det bedste” man havde. En ukendt BZ'r skal have takket for beløbet.” Desuden 
skal BZ'erne gennem 1980'erne have modtaget støtte fra 1. Maj Fonden. I 1982 
skal BZ'erne have modtaget 2.000 kroner. Det er dog uklart, hvor mange penge 
der gennem 1980'erne var tale om. Kopier af tilbageholdte breve fra 1. Maj Fon- 
den godtgør, at fonden i 1987 skal have udstedt en check på 5.000 kroner, der 
skulle bruges til at finansiere udgivelse af BZ-bladet Fingeren. Af senere breve 
ses det imidlertid, at pågældende check aldrig blev indløst, af hvilken årsag fon- 
den valgte at annullere checken. Af endnu yderligere korrespondance fremgår 
det, at 1. Maj Fonden to gange havde sendt checks til Ungdomshuset, hvorefter 
checkene angiveligt var bortkommet, hvilket havde den negative konsekvens, at 
1. Maj Fonden ikke modtog nogen kvittering for de udstedte beløb. Desuden var 
der det problem, at 1. Maj Fonden ikke vidste, hvor den skulle henvende sig med 
diverse checks. Harald Plum, der skrev på vegne af 1. Maj Fonden, beklagede sig 
således i et brev over, at telefonnummeret på Fingerens brevpapir var forkert, 
og at der ikke var noget navn på brevpapiret. I 1988 skal fonden dog have tildelt 
BZerne yderligere 4.500 kroner.”%? 

Desuden modtog BZerne ifølge PET økonomisk støtte fra Kampfonden i 
Røde Stjerne, der foråret 1987 skal have bevilget 1.000 kroner, også til udgivelse 
af tidsskriftet Fingeren.%7 Endelig forekommer det troligt, at Rosa-fonden, der 
var en udløber af PLUM-fonden, skal have ydet støtte til BZ-Brigaden. Ifølge 
en notits beroende i PET's arkiv sad der i al fald BZ'ere i bestyrelsen for Rosa- 
fonden, hvis formål skal have været at give penge til børn og unge, så de ifølge 
bestyrelsesmedlem Grev Lyhne ”kan stikke en kæp i hjulet på det etablerede 
samfund” 


1634 PET, administrativ sag: ”Årsberetning 1982. Afdeling C>”, s. 41. 
1635 Om emnet, se Kommissionens beretning, bind 9. 


” 


1636 PET, emnesag: ”Vedr.: Økonomisk støtte til BZ-tidsskriftet 'Fingeren””, 9. april 1987; PET, emnesag: 


3 


”Kopi af kuvert og skrivelse fra 1. maj fondet til BZ-bladet Fingeren”, 29. juli 1987; PET, emnesag: 
”Kopi af kuvert og skrivelse fra 1. maj fondet til BZ-bladet Fingeren”, 19. oktober 1988; PET, emne- 
sag: ”Vedr.: 1. maj-fondens støtte til BZ-bevægelsen” 

1637 PET, emnesag: ”Vedr.: Økonomisk støtte til BZ-bevægelser”, 15. april 1987. 


1638 PET, emnesag: ”Vedr.: ROSA-fonden. Grev Lyhne citeret efter Ugeavisen København, nr. 239, 14.- 

PET's interesse for slumstormerbevægelsen, Christiania, Ini'tivgruppen og BZ- 
Brigaden var i mange år behersket, og det var kun i enkelte tilfælde, at PET 
iværksatte en efterforskning af spørgsmål, der antoges at have relation til husbe- 
sættelser. Fra 1983 og frem bestod der imidlertid et tæt samarbejde mellem PET 
og Københavns Politi kaldet Operation Hafnia, hvor PET overvågede BZ-miljøet 
med det formål at yde Københavns Politi information, således at de store og 
voldelige konfrontationer mellem Københavns Politi og BZ'erne kunne reduce- 
res. Overvågningen af BZ-miljøet var en af PET's største opgaver i 1980'erne, 
hvilket illustreres af, at 1/3-del af observationsholdets ressourcer anvendtes på 
overvågning af BZ'ere, men også at PET for at løse opgaven måtte ansætte flere 
politibetjente samt en enkelt kontoruddannet person. I tilslutning til overvåg- 
ningen havde PET et større antal kilder inden for og med forbindelse til BZ- 
miljøet. Desuden penetrerede PET i mindst to tilfælde miljøet. PET var selv af 
den opfattelse, at samarbejdet med Københavns Politi — efter at det først var 
etableret — foregik forholdsvis problemfrit, og flere gange i 1980'erne vurderede 
PET i interne dokumenter, at informationsstrømmen til Københavns Politi hav- 
de den ønskede effekt: BZ'ernes konfrontationer med politiet blev reduceret, og 
flere gange var Københavns Politi så velinformeret om BZ'ernes planer, at de blev 
forpurret. PET's vurdering forekommer i flere konkrete tilfælde overbevisende. 
Mange anholdelser under Klat-ugerne, talrige aktioner i tilslutning til husbesæt- 
telser og flere hindringer af ”t&'-selv”-aktioner peger på, at PET's indsats havde 
den ønskede effekt. Omvendt må det dog samtidig konstateres, at der fortsat 
gennem 1980'erne var meget betydelige konfrontationer mellem Københavns 
Politi og BZ-Brigaden, også efter at Operation Hafnia var indledt. I 1985 valgte 
politiet ligefrem at løsne to skud under rydningen af et besat hus. 

PET's overvågning havde som nævnt primært til opgave at bistå Københavns 
Politi med oplysninger. Imidlertid indsamlede PET også oplysninger om BZ- 
Brigadens politiske netværk i Danmark. I begyndelsen af 1980'erne var det PET's 
opfattelse, at især trotskistiske kredse havde tætte forbindelser til husbesætterne. 
Siden appellerede også dele af VS til BZ-miljøet. Fra 1983-84 blev det imidler- 
tid PET's opfattelse, at BZ-Brigaden ikke kunne sættes i forbindelse med noget 
enkelt parti, men mere appellerede til venstreekstremistiske kredse herunder 
autonome miljøer samt især anarkistiske miljøer med forgreninger i Århus. I 


20. marts 19857 

slutningen af 1980'erne synes en af de vigtige kontakter at have været en af PET 
kendt venstrefløjsaktivist, som skal have informeret BZ'erne om den politiske 
højrefløjs aktiviteter og i forlængelse heraf ansporet BZ'erne til at tage de kon- 
frontationer med blandt andre nynazisterne, som var forholdsvis hyppige i årene 
omkring 1990. 

PET's akter bekræfter den eksisterende litteratur, når det hedder, at BZ-Bri- 
gaden var stadig mere internationalt orienteret i de sidste år af 1980'erne. Herom 
vidner BZ-miljøets engagement i kampagnen mod Shell samt flere udenlandske 
virksomheder og disses datterselskaber i Danmark foruden BZ-miljøets kam- 
pagne mod EF og NATO. Dertil kommer BZ-Brigadens erklærede sympati med 
diverse solidaritetsbevægelser. Desuden havde BZ-Brigaden kontakt til såkaldte 
uromiljøer i blandt andet Vesttyskland og i Holland. Den eksisterende litteratur 
har i den forbindelse anført, at danske BZ'ere kom til at følge en RAF-strategi 
om at bekæmpe imperialismen indefra. Til dette kan føjes, at PET i slutningen 
af 1980'erne dokumenterede, at dele af BZ-miljøet ikke blot fulgte en strategi, 
der var lanceret af RAF, men at visse BZ'ere stod i direkte kontakt med miljøer i 
Vesttyskland, der mistænktes for at støtte RAF og RZ. Til gengæld bemærkede 
PET i interne rapporter, at der ikke var dokumentation for at hævde, at personer 
fra BZ-Brigaden var direkte involveret i udenlandsk terror. PET's overvågning 
godtgjorde imidlertid, at noget af det propagandamateriale, der var forbudt i 
Vesttyskland, blev distribueret fra Danmark, og at personer med tilknytning til 
BZ-miljøet indsamlede penge til støtte for vesttyske ”politiske fanger”. PET's op- 
lysninger tydede endvidere på, at noget af materialet muligvis blev produceret i 
Danmark. BZ-Brigaden var dog blot en blandt flere aktører i den sammenhæng, 
hvor PET også og især hæftede sig ved Vesttysklandskomitéens aktiviteter og 
anarkistmiljøet i Danmark. 

PET havde under den kolde krig til opgave at overvåge, forebygge og modvirke, 
at der inden for Danmarks grænser blev foretaget strafbare handlinger og an- 
den virksomhed, der kunne antages at rumme en fare for rigets selvstændighed 
og sikkerhed samt den lovlige samfundsorden. I forhold til politisk-ideologiske 
miljøer og bevægelser betød det, at PET havde til opgave at undersøge og doku- 
mentere, hvorvidt der i disse miljøer foregik aktiviteter, der var en trussel med 
den lovlige samfundsorden, eller som kunne udvikle sig hertil. PET måtte dog 
samtidig bestræbe sig på ikke at krænke de borgere, der erklærede sig uenige i 
den af landet førte politik, men som ikke af den grund stod i konflikt med den 
lovlige samfundsorden. Grundlæggende kan PET's dilemma i nærværende sam- 
menhæng beskrives således, at PET i et vist omfang nødvendigvis måtte over- 
våge lovlig politisk aktivitet for i givne tilfælde at kunne forhindre lovstridige 
aktiviteter. 

Den del af PET's overvågning, der er skildret og analyseret på de foregåen- 
de sider, aktualiserer den ovenfor skitserede problemstilling. Eksempelvis var 
der intet lovstridigt, endsige illegitimt i at være modstander af kernekraft eller 
det danske EF- eller NATO-medlemskab. Imidlertid måtte en sikkerhedstjene- 
ste som PET antage eller i det mindste være opmærksom på den mulighed, at 
enkeltpersoner, grupper af personer eller repræsentanter for fremmede magter 
kunne forsøge at opnå indflydelse i sådanne politiske grupperinger og bevægel- 
ser med henblik på at udnytte disse til enten at bedrive efterretningsvirksomhed 
for en fjendtlig magt eller at gøre de pågældende grupperinger og bevægelser til 
trædesten for det, der i PET's sprogbrug almindeligvis omtaltes som uro. Endelig 
måtte man påregne, at repræsentanter for udlandet kunne finde på at udnytte 
politiske bevægelser til at udføre såkaldt ”active measures”, det vil sige øve ind- 
flydelse på det offentlige og politiske liv. Under den kolde krig noterede PET 
derfor, når der dannedes nye bevægelser, idet tjenesten efterfølgende vurderede, 
om der var behov for at iværksætte en overvågning. Det kan konstateres, at det 
kun var i ganske få tilfælde, at der blev iværksat en aktiv overvågning. I flere af 
de ovenfor beskrevne sager udførte PET en balancegang: PET indsamlede ek- 

sempelvis oplysninger om EF-modstanden, men udførte aldrig nogen intensiv 
overvågning, og kun i forholdsvis få tilfælde gennemførtes efterforskning mod 
enkeltpersoner. Tilsvarende overvågede PET aldrig universiteterne. I en række 
tilfælde tilgik der imidlertid PET oplysninger om studenterpolitiske bevægel- 
ser og aktiviteter, der påkaldte sig PET's kortvarige, men berettigede interesse. I 
andre tilfælde var PET's overvågning mere intensiv. Det gælder f.eks. overvåg- 
ningen af Vietnambevægelsen, dele af NATO-modstanden, især den kommuni- 
stiske, samt BZ-Brigaden i 1980'erne. 

PET's overvågning af politisk-ideologisk prægede grupperinger og bevægel- 
ser i Danmark 1945-89 illustrerer endvidere en udvikling i PET's arbejde med 
indhentning af oplysninger. Under den kolde krig hentede PET op mod 80 pct. 
af sine oplysninger fra offentligt tilgængelige kilder, f.eks. aviser og tryksager. 
Men PET havde også et skiftende antal kilder i de overvågede miljøer. Frem til 
anden halvdel af 1960'erne synes PET's medarbejdere forholdsvis risikofrit at 
have kunnet rette kontakt til enkeltpersoner inden for de politiske miljøer (fraset 
DKP og SF), såfremt tjenesten ønskede oplysninger om en bestemt begivenhed 
eller den partipolitiske sammensætning i et bestemt miljø. På arbejdsmarkedet, i 
offentlige institutioner og i politiske partier mv. havde PET kontakter, som tjene- 
sten kunne henvende sig til, eller som selv kontaktede denne, såfremt de mente 
sig i besiddelse af oplysninger, der måtte have PET's interesse. 

Fra slutningen af 1960'erne blev det imidlertid stadig mere risikabelt for PET 
at kontakte enkeltpersoner i organisationer og bevægelser. I skyggen af det nye 
venstres opkomst og parallelt med den aftagende spænding mellem Øst og Vest 
kom PET i slutningen af 1960'erne under stadig større pres. Debatterne om PET's 
personregistreringer og regeringserklæringen fra september 1968 er udtryk her- 
for. Samtidig blev det i den offentlige debat stadig mere almindeligt enten at 
forsøge at udstille PET eller at meddele sig kritisk herom. Den udvikling kon- 
staterede PET, da tjenesten i 1971 rettede henvendelse til to personer fra DUF, 
som netop havde været på ophold i Sovjetunionen. To år tidligere havde PET 
rettet en tilsvarende henvendelse til nogle andre medlemmer af DUF og var da 
blevet informeret om forløbet af pågældende rejse. I 1971 valgte en af de kon- 
taktede personer imidlertid at gå til pressen med oplysninger om, at PET havde 
henvendt sig. Efterfølgende stod PET offentligt til skue, og det hed i en kritisk 
avisartikel, at PET havde forsøgt at hverve spioner i en ungdomspolitisk organi- 
sation, mens formiddagsbladene forsøgte at latterliggøre PET. Historien blev et 
egentligt problem for PET. Justitsministeren blev inddraget, og PET måtte på et 
møde på ministerens kontor love mere tilbageholdenhed fremover. Kort tid efter 
DUF-historien kom PET under yderligere pres, da en i samtiden fremtrædende 

trotskist afslørede, at PET havde forsøgt at hverve denne, idet den pågældende 
samtidig påstod, at tjenestens medarbejdere havde opfordret ham til at stjæle en 
del af trotskisternes arkiv. For PET fik disse og andre begivenheder den følge- 
virkning, at tjenesten professionaliserede kildearbejdet, men samtidig begyndte 
PET i stigende grad at sende personer ind i de overvågede miljøer frem for at 
kontakte enkeltpersoner deri, idet rationalet var, at personer, der var sendt ind 
i miljøerne, havde en større grad af loyalitet over for PET end dem, der allerede 
var i miljøerne. Det er den udvikling, der ses i PET's overvågning af f.eks. freds- 
bevægelsen i 1980'erne og BZ-miljøet, hvor tjenesten ganske vist havde kilder, 
men samtidig sendte et antal personer ind i miljøet. Hvad angår spørgsmålet 
om PET's kilder og de overvågede miljøer, skal det yderligere bemærkes, at PET 
ikke altid behøvede at sende kilder ind i en given bevægelse eller organisation. 
En betydelig del af de personer, der var aktive i f.eks. Vietnambevægelsen, havde 
også været med i atomkampagnen, og mange kritikere af Vietnamkrigen var 
samtidig modstandere af NATO og EF. Det betød, at hvis PET havde en kilde 
i NATO-modstanden, havde PET dermed ofte også en kilde i EF-modstanden. 
Det betyder også, at mange af de oplysninger, der beror i PET's emnsag på f.eks. 
EF-modstanden, reelt er overskudsinformation fra andre overvågninger. 

PET's overvågning af protestmiljøer og folkelige bevægelser illustrerer et tred- 
je aspekt af PET's virke under den kolde krig: Forholdet mellem PET og det åbne 
politi. Det fremgår ovenfor samt af andre af Kommissionens delberetninger, at 
der gennem hele den kolde krig eksisterende en vis konkurrence mellem PET og 
det åbne politi. Det er den problemstilling, der ligger til grund for spørgsmålet 
om omfanget af PET's samarbejde med øvrige politimyndigheder i forbindelse 
med den såkaldte Blekingegadebandesag. Nærværende bind dokumenterer, at 
Københavns Politi i første halvdel af 1980'erne ønskede etableret et udvidet sam- 
arbejde med PET i overvågningen af BZ-Brigaden, og det fremgår af kilderne, 
at Københavns Politi i en periode fandt, at PET ikke havde været tilstrækkeligt 
imødekommende over for Københavns Politis anmodninger om PET's bistand. 
Når PET's overvågning af protestmiljøer og folkelige bevægelser betragtes under 
et, det vil sige fra omtrent 1960 frem til 1989, tegner der sig følgende billede: 

I anden halvdel af 1960'erne og i begyndelsen af 1970'erne forsynede PET 
hyppigt Københavns Politi med oplysninger, når dele af Vietnambevægelsen ar- 
rangerede demonstrationer. Det var især tilfældet, når demonstrationerne skulle 
foregå foran den amerikanske ambassade, eller i de tilfælde, hvor PET havde 
oplysninger om, at der var planlagt uro. I månederne op til Verdensbankens og 
Den Internationale Valutafonds årsmøde i København i 1970 forsynede PET ofte 
Københavns Politi med oplysninger om planlagte aktiviteter, og fra 1983 og i de 

følgende år havde PET undertiden daglig kontakt til Københavns Politi for at be- 
rette om BZ'ernes planlagte aktioner. Dertil skal lægges, at PET, som det fremgår 
af Kommissionens beskrivelse af PET's overvågning af arbejdsmarkedet, gen- 
nem 1970'erne og i 1980'erne forsynede det åbne politi med oplysninger i forbin- 
delse med en række arbejdsmarkedskonflikter. Dermed kom PET fra slutningen 
af 1960'erne frem til den kolde krigs afslutning i vid udstrækning til at fungere 
som en varslingstjeneste for det åbne politi forud for demonstrationers og andre 
aktioners gennemførelse. Det er således ikke korrekt, at PET under den kolde 
krig afstod fra at bistå det åbne politi med oplysninger. Forholdet var derimod 
det, at PET i et vist omfang var indstillet på at dele oplysninger med det åbne po- 
liti, men at efterretningstjenesten ofte ikke ønskede oplysningerne anvendt til at 
anholde og sigte mulige lovovertrædere for i sammenhængen mindre forseelser, 
idet sådanne skridt kunne gribe forstyrrende ind i PET's fortsatte overvågning. 
Dette er antagelig også en del af forklaringen på, at politimyndighederne valgte 
ikke at rejse sigtelse mod de fleste af de personer, som PET's overvågninger viste 
havde begået lovovertrædelser. Når dette er konstateret, er der dog næppe tvivl 
om, at det åbne politi i visse situationer har ønsket sig yderligere bistand fra 
PET's side. 

Endelig aktualiserer bindet spørgsmålet om PET's registreringer. Fra 1948 og 
frem til 1968, det vil sige frem til regeringserklæringen havde PET forholdsvis 
vid adgang til at registrere aktivister i politisk-ideologisk prægede grupperinger 
og bevægelser. Det mønster, der tegner sig, er imidlertid, at PET kun i forholds- 
vis begrænset omfang registrerede aktivister for at deltage i demonstrationer el- 
ler lignende. En række personer fra atomkampagnen var ganske vist registreret 
i 1960'erne. F.eks. var et fremtrædende medlem af Kampagnen mod Atomvåben 
registreret, men registreringen var foretaget på et tidligere tidspunkt og kan der- 
for ikke sættes i forbindelse med den pågældendes engagement i Kampagnen 
mod Atomvåben. I Vietnambevægelsen synes det primært at have været frem- 
trædende aktivister, der blev registreret, og langt den overvejende del af de regi- 
strerede havde PET anledning til at registrere på baggrund af andre aktiviteter. 

Regeringserklæringen fra 1968, der forbød registrering alene på baggrund af 
lovlig politisk aktivitet, rummede ikke noget forbud mod registrering af organi- 
sationer, hvilket også konstateredes i de retningslinjer vedrørende efterforskning 
på det politiske område, som Regeringens Sikkerhedsudvalg godkendte i februar 
1983. Det ses ikke at have været tilfældet, at PET registrerede borgere alene for at 
deltage i f.eks. EF- eller NATO-modstanden. Imidlertid blev antagelig alle leden- 
de figurer i Samarbejdskomitéen registreret. Det havde dog ikke sin forklaring 
i, at de var aktive i Samarbejdskomitéen, men derimod i, at de havde østkon- 

takter. Wamberg-udvalget godkendte registreringerne af ledende medlemmer af 
Samarbejdskomitéen. Tilsvarende blev et betydeligt antal fremtrædende BZ'ere 
registreret på grund af deres deltagelse i uro. 

Det er et åbent spørgsmål, hvor mange aktivister der gennem tiden har været 
noteret i PET's såkaldte arbejdskartotekter. Det er imidlertid Kommissionens 
indtryk, at antallet er anseeligt. Eksempelvis synes en del medlemmer af det 
socialdemokratiske SAM at være blevet opført i PET's arbejdskartoteker. 


Retlig vurdering for så vidt angår perioden 1968-1989 
Kommissionen har ikke ved sin gennemgang af PET'S virksomhed i forbindelse med 


overvågning af protestbevægelser konstateret tilfælde, hvor PET har overtrådt reg- 
ler og retningslinjer fastsat af Folketinget eller regeringen. 

SPØRGSMÅL TIL JUSTITSMINISTEREN 


Som ministeren har undladt at besvare under henvisning til PET- 
Kommissionens arbejde, og som er helt eller delvist besvaret i 
nærværende bind 


Spørgsmål nr. 1 
Ministeren bedes bekræfte eller afkræfte, at PET har spioneret mod Folkebevæ- 
gelsen mod EF og forklare baggrunden herfor. 


Spørgsmål nr. 164 
Er der medlemmer af ”Kvinder for Fred”, som qua deres medlemskab er blevet 
overvåget og/eller registreret? 

Er der sket overvågning af arrangementer, som ”Kvinder for Fred” har afholdt? 

eller registreret? 

Er der sket overvågning af arrangementer, som ”OOA” har afholdt? 


Spørgsmål nr. 168 


Er der medlemmer af ”Amnesty International”, som qua deres medlemskab er 
blevet overvåget og/eller registreret? 

Spørgsmål nr. 169 
Er der sket overvågning af arrangementer, som ”Amnesty International” har af- 
holdt? 

Er der medlemmer af ”Russel-Tribunalet”, som qua deres medlemskab er blevet 
overvåget og/eller registreret? 

Er der sket overvågning af arrangementer, som ”Russel-Tribunalet” har afholdt? 

Er der medlemmer af ”Vietnam 69% som qua deres medlemskab er blevet over- 
våget og/eller registreret? 

Er der sket overvågning af arrangementer, ”Vietnam 69” har afholdt? 

Er der medlemmer af ”Vietnamkomiteerne”% som qua deres medlemskab er ble- 

Er der sket overvågning af arrangementer, som ”Vietnamkomiteerne” har af- 
holdt? 

Er der medlemmer af ”Socialdemokrater mod EEC”, som qua deres medlemskab 

Er der sket overvågning af arrangementer, som ”Socialdemokrater mod EEC” 
har afholdt? 

Er der medlemmer af ”Folkebevægelsen mod EF”, som qua deres medlemskab er 
blevet overvåget og/eller registreret? 

Spørgsmål nr. 189 
Er der sket overvågning af arrangementer, som ”Folkebevægelsen mod EF” har 
afholdt? 


Spørgsmål nr. 190 
Er der medlemmer af ”Samarbejdskomiteen for Fred og Sikkerhed”, som qua 
deres medlemskab er blevet overvåget og/eller registreret? 


Spørgsmål nr. 191 
Er der sket overvågning af arrangementer, som ”Samarbejdskomiteen for Fred 
og Sikkerhed” har afholdt? 

Er der medlemmer af ”Kvindernes Internationale Liga for Fred og Frihed”, som 
qua deres medlemskab er blevet overvåget og/eller registreret? 

Er der sket overvågning af arrangementer, som ”Kvindernes Internationale Liga 
for Fred og Frihed” har afholdt? 

Er der medlemmer af ”Aldrig Mere Krig”, som qua deres medlemskab er blevet 

Hvilke organisationer blev overvåget/registreret op til oprettelsen af Wam- 
berg-udvalget i 1964? 


Spørgsmål nr. 201 
Overfor hvilke organisationer anvendtes penetratorer op til oprettelsen af Wam- 


berg-udvalget i 1964? 

Hvilke organisationer blev overvåget/registreret i perioden 1964-68? 

Spørgsmål nr. 205 
Overfor hvilke organisationer anvendtes penetratorer i perioden 1964-68? 


Spørgsmål nr. 208 
Hvilke organisationer blev overvåget/registreret fra regeringserklæringen i sep- 
tember 1968 til februar 1983? 


Spørgsmål nr. 209 
Overfor hvilke organisationer anvendtes penetratorer fra regeringserklæringen i 
september 1968 til februar 1983? 

Hvilke organisationer er overvåget/registreret efter disse retningslinjer fra fe- 
bruar 1983 — og i hvilke perioder? 

Overfor hvilke organisationer har der efter februar 1983 været anvendt penetra- 
torer — og i hvilke perioder? 


Spørgsmål nr. 213 
Har der været anvendt arbejdskartoteker efter retningslinjerne fra marts 1985, jf. 
PET redegørelsen side 19-20? I givet fald over hvilke lovlige partier, organisatio- 
ner eller grupper? 


Spørgsmål nr. 214 

Hvilken ”rimelig begrundet mistanke om subversive aktiviteter”, jf. retningslin- 
jerne, punkt 3, har i hvert enkelt tilfælde dannet grundlag for anvendelsen af et 
arbejdskartotek? 


Spørgsmål nr. 261 
Havde PET andre agenter, overvågere m.v. end Anders Nørgaard på Nørrebro, 
og hvad var deres status og funktion i PET? 


Spørgsmål nr. 283 


Har informationer indsamlet af PET om lovlig politisk virksomhed nogensinde 
været videregivet til en efterretningstjeneste i et andet land? 

Spørgsmål nr. 286 
Har PET eller PET-agenter medvirket ved indbrud eller lignende hos politiske 
partier, ungdomsorganisationer eller bevægelser? 


Spørgsmål nr. 287 

Har PET eller PET-agenter medvirket ved indbrud hos politiske partier, ung- 
domsorganisationer eller bevægelser, hvor disses medlemsarkiver er blevet fjer- 
net og/eller kopieret? 


Spørgsmål nr. 288 
Hvilke forbrydelser — mod staten eller mod enkeltpersoner — er i de sidste 30 år 
blevet opklaret eller afværget på grund af PET's virksomhed? 


Spørgsmål nr. 303 
Hvor mange udvisninger af ikke-diplomater foranlediget af PET er foretaget de 
sidste 20 år, uden at de pågældende har været retsforfulgt? 


Spørgsmål nr. 305 
Er det normalt, at PET rekrutterer sine agenter blandt personer, som i forvejen 
er kendt af politiet, f.eks. som tidligere kriminelle? 


Spørgsmål nr. 319 

Ministeren bedes oplyse, om medlemmer af DKP/ML er blevet registreret af 
PET alene på grundlag af rejser til Albanien, Nordkorea eller Cuba. I bekræf- 
tende fald bedes oplyst hvem, og hvornår. 


Spørgsmål nr. 344 
Havde PET i 1980'erne agenter eller meddelere placeret i andre organisationer 
eller bevægelser, eller overvågede PET andre organisationer eller bevægelser? 


Spørgsmål nr. 410 

Kan ministeren bekræfte, at PET kan udvirke, at offentlige arbejdsgivere (f.eks. 
DSB) afskediger en ansat (f.eks. med det formål at den pågældende skal arbejde 
som fuldtidsagent for PET)? 

Spørgsmål nr. 426 

Ministeren bedes oplyse, om det er normal praksis, at medarbejdere ved Politiets 
Efterretningstjeneste opsøger udlejere af lokaler og opfordrer dem til at opsige 
lejekontrakter, som de har indgået med almindelige politiske foreninger? 

Forsideillustration: 

BZ'erne barrikaderede Ryesgade på Nørrebro i København, da politiet fik til opgave at rydde 
den besatte bygning i 1986. Ifølge PET's oplysninger var BZ-Brigaden i midten af 1980'erne 
opdelt i et antal fraktioner, hvor den mest militante del holdt til på Ryesgade. PET's efterfor- 
skning viste, at et antal BZ'ere herfra havde kontakt til støttegrupper for Rote Armee Frak- 
tion. (Søren Rud/Billedhuset). 


Resumé: 

Under den kolde krig havde PET til opgave at tage vare på den nationale sikkerhed. I 
forhold til protestmiljøer og folkelige bevægelser placerede det PET i et dilemma: På den 
ene side var der intet ulovligt i at være modstander af f.eks. den amerikanske krigsførelse i 
Vietnam eller af det danske medlemskab af EF, men på den anden side måtte PET opfatte 
det som en mulighed, at personer eller eventuelt fjendtlige efterretningstjenester kunne 
påvirke protestmiljøerne i førstnævntes kampe mod den lovlige danske samfundsorden. 
Det betød, at PET fik til opgave at orientere sig om udviklingen og kontaktflader inden 
for de danske protestmiljøer. Bindet beskriver PET's overvågning af fredsbevægelserne, 
EF-modstandere, verdensbankurolighederne i 1970, vietnambevægelserne, studen- 
terpolitiske og journalistiske kredse samt 1960'ernes og 1970'ernes slumstormere og 
1980'ernes BZ-Brigade. 


